
Diwygiad Evan Roberts 
Gan y Parch. AUBREY J. MARTIN, B.A. 


Fe'm ganwyd a'm magu yng Nghasllwchwr ac adwaenwn y 

rhan fwyaf o'r personau a enwir yn llythyron Evan Roberts 
ar ddechrau'r Diwygiad. Clywais hefyd Evan Roberts ei hunan 
fwy nag unwaith. Y tro cyntaf imi ei glywed oedd ym mis Tachwedd 
1928 ar adeg dathlu canmlwyddiant capel Moreia, Gasllwchwr. 
Aeth y si ar led y byddai Evan Roberts yno. Yr oedd y capel 
newydd a'r hen yn orlawn, y bobl yn dynn yn ei gilydd yn yr alïau. 
Pregethodd W. E. Prytherch, Abertawe, ac yna siaradodd Evan 
Roberts yn Saesneg. Diflasodd yr oedfa. Defnyddiodd eiriau fel 
“.propitiation” oedd yn ddieithr i'r bobl. Pe buasai wedi sôn am yr 
“Iawn”, gwn y buasai rhai bron a neidio o'u seddau. 

Y tro nesaf imi ei glywed oedd ar nos Sul yn 1929. Ar fy ffordd 
adref yr oeddwn o Benclawdd wedi bod yn gwrando ar y Dr. David 
Richards, y Modernydd enwog. Cerddaswn yn ôl a thua 8.30 
gwelwn olau ym Moreia ac euthum draw. Yr oedd cynulleidfa dda 
yno ac Evan Roberts yn y sêt fawr yn gweddïo, a'i law i fyny yn 
chwarae yn y golau a gwên ddisglair ar ei wyneb wrth weddïo, 
“Disgyn o Ysbryd Glân”, ar ôl y Cymun. Llanc yn gwneud 
“Higher” yn Ysgol Ganolradd Gowerton oeddwn i ar y pryd, yn 
cerdded yn gyson i wrando ar David Richards ym Mhenclawdd, 
wedi fy nghyfareddu gan ei ddawn a'i syniadau, ac ynghanol berw 
helynt diarddel ‘Tom Nefyn Williams am heresi. Darllenai rhai 
ohonom yn yr ysgol yr “Outline”, a chael blas ar ysgrifau'r Esgob 
Barnes a'r Deon Inge a'r “Inquiring Layman”. Ac eto daliai'r 
Diwygiad i fod â rhyw swyn rhyfedd imi. Awn dros yr hanes yn 
llyfr Dr. Phillips, Tylorstown, “Evan Roberts a'i Waith”. Hoffwn 
glywed cynulleidfa'n torri i maes yn “spontaneous” i ganu hen 
donau 59 a 1904 megys “Bryniau Casia”, “St. John”, “Nasareth”, 
etc. 


Y: naturiol mae gennyf gryn ddiddorde byn Niwygiad 1904-5: 

RHYWBETH Mwy NA FFURFIOLDEB. 

A dyna un o nodweddion amlyca’r Diwygiad—y “spontaneity” 
a dorrai ar draws y ffurfioldeb hunanfoddhaol. Ffrwyth cyfarfodydd 
dros Gymru i ddyfnhau'r bywyd ysbrydol oedd Diwygiad 1904. 
Nid oedd hysbysebu afiach yr Americanwyr wrth ei wraidd, ond 
gweddaïu cyson ac ymbil am lanhad ac adfywiad. Nid “stunt” 
“sspectacular”” ydoedd ar y dechrau, ac ni wariwyd miloedd o 
bunnau fel y gwneir yn ymgyrch Bili Graham i'w hysbysebu. Yr 
oedd ffresni “spontaneity” arno, a hefyd ryw ddwyster llethol. 
Torrodd allan yn y Cei, a Blaenannerch, a Chasllwchwr a Rhyd- 
aman a Rhosllannerchrugog bron ar yr un pryd. 

Drwy weinidogaeth Seth Joshua ym Mlaenannerch, yn enwedig 
ei weddi, “Bend us”, a thrwy bregeth Evan Phillips, Castellnewydd 
ar Hydref 30, y daeth Evan Roberts i'r penderfyniad i ddychwelyd 
adref. Nos Lun, Hydref 31 aeth i'r Cwrdd Gweddi ym Moreia. 
Dulliau hollol syml oedd ganddo a saethweddi i'w hadrodd gan 
bob un— “O anfon yr Ysbryd Glân yn awr er mwyn Iesu Grist”. 
Aeth y cyfarfodydd yn ddwysach a lluosocach o nos i nos, ac aeth 
yn wenfflam y nos Sul wedyn, Tachwedd 6. Parhâi'r cyrddau hyd 
oriau mân y bore gan geisio cael gan bob un i ildio. A hyn am 
bythefnos yng Nghasllwchwr a Chorseinon. 

Yna, gan fod rhywun wedi torri ei gyhoeddiad ym Mryn Seion, 
Trecynon, gofynnwyd i Evan Roberts ar fyr rybudd fynd yno at y 
Sul, Tachwedd 13. Aeth pump o ferched gydag ef. Adwaen ddwy 
ohonynt. Dwedodd un—Annie May Rees—wrthyf i Evan Roberts 
roi ei law ar ei hysgwydd ym Moreia a gofyn iddi ei helpu. Ysgyd- 
wyd Trecynon a'r ardal, a phob ardal bron yng Nghymru wedyn. 
Cyrhaeddodd y dylanwad Gymry Middlesbrough. 


Copr CYFFRO. 

Bu llawer o ddigwyddiadau anweddus yng nghyrddau'r diwygiad. 
Aeth rhai'n gynddeiriog o gas. Troes rhai'n gas iawn at hen 
weinidog Moreia, y Parch. Daniel Jones, gŵr yr oedd parch mawr 
iddo yn y lle. Aeth pethau gynddrwg fel y gorfu i'r Cwrdd Misol 
anfon y Parch. W. E. Prytherch yno i geisio cael trefn ar bethau. 
Cofiai un am Mr. Prytherch yn bygwth barn Duw arnynt am erlid 
eu gweinidog ac ail groeshoelio Crist. Ond o'r diwedd llwyddwyd i 
gael gan yr hen fugail i ymddiswyddo, ac wrth gyhoeddi'r newydd i'r 
eglwys chwifiai'r pen blaenor bapur yn ei law a dweud, “Hwn 
wnaeth y gwaith !”” Yr un adeg bu plentyn bach i un o'r aelodau 
farw, a meddai'r tad, “Fe gaiff ddrewi cyn y caiff Jones y Moria ei 
gladdu !” 

Cafodd Evan Roberts rai cyrddau cythryblus yn Lerpwl. 
Dwedodd un oedd yn bresennol mewn cyfarfod i wrywod yng 
nghapel Chatham Street na fu mewn cyfarfod o'r fath erioed. Yr 


H 

oedd Evan Roberts wedi dweud eisoes nad oedd Eglwys Rydd y 
Cymry (ymraniad oddi wrth y Methodistiaid Calfinaidd) wedi ei 
sylfaenu ar y Graig. Cyhuddwyd ef ar goedd gan weinidog o 
ragrith a hoced, ac aeth y cwbl yn benben. Ar ddiwedd y cwbl 
arhosai nifer o aelodau Eglwys Rydd y Cymry yn fygythiol i Evan 
Roberts i ddod i maes, ond aed ag ef yn llechwraidd i ryw dŷ cyfagos 
a dygwyd ef a'r Parch. John Williams (Brynsiencyn) mewn cab oddi 
yno i ddianc rhag dicter rhai o'r bobl. 

Gwrthwynebid rhai agweddau ar y Diwygiad gan y Dr. Peter 
Price, ac un tro yr oedd ef yn cydbregethu yn Lerpwl gyda Keri 
Evans. Dwedodd yr olaf ar ei breceth fod y Diwygiad fel afon 
fawr gref, y llif mawr yn y canol, ac ar yr ochr ysburial o bob math 
wedi ei olchi. Dim ond yr ysburial a welai rhai pobl. Ac ar hyn fe 
roes Peter Price “O” fawr ! 


APELIO AT BOB GRADD O DDYN. 


Daeth pobl o bob gradd o dan ddylanwad y gwres crefyddol. 
Daeth dynion dysgedig fel Keri Evans. Gadawodd y diweddar 
Brifathro David Phillips y Bala ei swydd fel darlithydd mewn 
athroniaeth ym Mhrifysgol St. Andrews a mynd i'r weinidogaeth. 
Dywed Mansel Grenfell yn Lleufer, Hydref 1954 fel hyn, “Deuthum 
i fy hunan dipyn o dan ddylanwad ysbryd cenhadol y Diwygiad, 
heb allu derbyn y ddiwinyddiaeth a'r patrwm meddyliol a oedd 
ynglŷn ag ef”. 

Glanhawyd llawer o lygredigaeth, adferwyd eiddo, talwyd 
dyledion, sobrwyd miloedd, cymodwyd gelynion. Llarieiddiwyd 
cymeriadau brwnt, cas. Yr oedd un cymeriad yn Abertileri, Tom 
Blaenau y'i gelwid ; gŵr ffiaidd, peryglus, a'i deulu'n byw mewn 
arswyd ohono. Un noswaith gofynnodd ychydig o fechgyn ifainc 
(nhad yn eu plith) a ddeuai gyda hwynt i'r cwrdd yn Ebeneser. 
Aeth, ac fe'i newidiwyd dro. Llithrodd yn ôl i'w hen fywyd. 
Cafwyd gafael ynddo eto, ac eilwaith lithro. Ond y trydydd tro 
arhosodd. Daeth yn gymeriad hawddgar, a graen ar ei gartref a 
dedwyddwch lle bu trueni ac arswyd. Un noswaith gofynnodd 
Mr. Collier y gweinidog iddo roi tystiolaeth. “Something happened 
to me”, meddai. 


DYCHWELIAD FFURFIOLDEB. 


Ond rhyfedd y newid a ddaeth dros bobl, yn enwedig y rheiny 
oedd yn canmol y Diwygiad. Ceisio mygu pob “spontaneity” a 
wnaethant. Yr oedd hen gymeriad yn ardal Llannon, Llanelli o'r 
enw Wil Josi. Gŵr a dreuliodd ei oes i fod yn gymwynasgar ydoedd, 
ac un oedd ag awydd am ddiwygiad arall. Cerddai filltiroedd ar y 

Sul i gapeli ac yn ystod yr oedfa gwyliai gyfle i annog y bobl i 
fynychu’r cyrddau gweddi i ymbil am ddeffroad. Neges syml, 
ddidwyll oedd ganddo, ac ni tharfai fawr ar rediad y gwasanaeth. 
Fe’i clywais mewn mwy nag un capel. Ni chafodd fawr o groeso ; 
yn wir un nos Sul dywedodd siopwr digon anonest yn gwta wrtho 
am dynnu i’r Amen cyn gynted ag y gallai! Yna mewn capel 
arall ar nos Sul pregethai gŵr a fu'n amlwg iawn yn y Diwygiad, 
ac fel yr oedd ar roi'r emyn olaf i maes, dyma Wil Josi'n codi i roi 
ei neges. Cododd y pregethwr ei lais wrth adrodd “Golwg Ar- 
glwydd ar dy wyneb” hyd nes boddi llais Wil Josi. Adeg y Diwygiad 
mwynhâi'r gweinidog hwnnw weld dihirod brwnt, egr yn llawn 
““exhibitionism” yn neidio'n orffwyll o dan ddylanwad “mob 
hysteria”,—ymhen chwarter canrif wedyn nid allai oddef gŵr 
dirodres, glân ei rodiad yn traddodi ei neges syml. 

Dro arall, tua 1929, yr oedd David Jones, Glynnedd (Maerdy 
gynt), a fu'n amlwg yn y Diwygiad yn pregethu yn Libanus, 
Gorseinon. Aeth y si ar led efallai y byddai Evan Roberts yno yn 
yr hwyr, a llanwyd y capel. Ar ôl pregethu gofynnodd David Jones 
i Evan Roberts.siarad. Bu bron iddynt anghofio'r cymundeb, ac 
wrth ei weinyddu nid oedd hanner digon o gwpanau. Anfodlon 
iawn oedd y blaenoriaid swyddgar (officious) am nad ymgynghorwyd 
â hwy cyn rhoi caniatâd i Evan Roberts i siarad. Wel, wel ! 


RHAI PETHAU DONIOL. 

Clywyd pethau doniol, gwreiddiol iawn yng nghynnwrf y 
Diwygiad. Gweddïai un yng Nghastellnedd, “O anfon Long Tom 
yr Iachawdwriaeth i'n hachub ni i gyd 'run pryd”. Datganai un 
arall yn ei lawenydd am yr Iesu : “O'r deryn ag E' !”. Adroddai 
un wraig ifanc mewn cyfarfod : “Come Jesus come ! Come sisters 
come! Come Jesus come ! Come sisters come !”, ac yna llewygu. 
Yr oedd y pen diacon, Shoni Shincyn, yn lladd mochyn yn ei 
chartref beth amser wedyn, a chan eu bod yn rhy araf yn cludo'r 
dŵr berw adroddodd “‘Come sisters come! Come sisters come !” 

Yr oedd cymysgedd o bobl o bob rhan o Gymru bron yng 
Ngorseinon a Chasllwchwr a rhyw fywiogrwydd meddwl yn 
nodweddu'r lle. Yr oedd gweithwyr y cylch yn ddosbarth darllen- 
gar. Canoli diddordeb y bobl ar grefydd a gwleidyddiaeth a 
chymdeithaseg wnaeth y Diwygiad, ac yr oedd ganddynt afael sicr 
mewn egwyddorion. Deuai gweithwyr ynghyd i ddosbarthiadau a 
chaed dynion galluog fel Bertrand Russell ac eraill i ddarlithio. 
Cynhaliai'r I.L.P. gylchoedd myfyr a dosbarthiadau mewn cym- , 
deithaseg ac economeg. Croesawyd y Ddiwinyddiaeth Newydd gan ~ 
nifer o'r bobl. Adeg Rhyfel 1914—18 caed nifer fawr o Wrth- 
wynebwyr Cydwybodol yno, a nifer helaeth hefyd yn cyfranogi 

yn eu syniadau, a phan ddaeth Stanton i gynnal cyrddau ricriwtio 
cafodd dipyn o wrthwynebiad. Nid pobl oedd y rhain oedd yn lle a 
cheisio osgoi gorfodaeth filwrol, ond dynion a âi allan i ddatgan ac 
ymdrechu'n egniol yn erbyn y peth ac i wrthwynebu rhyfeloedd y 
cyfalafwyr a'r imperialwyr. 

Torrodd y Diwygiad ar draws ffurfioldeb marwaidd a hunan- 
foddhad, tynnodd feddyliau pobl at y pethau hanfodol, a daeth 
“spontaneity” yn ôl i Anghydffurfiaeth. 


AME 


Stori Mari Jones a’i Beibl 


Gan J. L. WILLIAMS, Pengam. 


| stori uchod yn YR YMOFYNNYDD am Dachwedd diwethaf, 
cefais y fraint o fod mewn dau gwrdd a oedd yn dathlu Trydydd 
Jiwbili sefydlu Cymdeithas y Beiblau. Er mawr syndod i mi 
clywais y stori mewn dwy ffurf (versions) wahanol, a minnau'n credu 
bob amser nad oedd ond un adroddiad ar led, a hwnnw'n gywir. 
Yn un o'r cyrddau darllenwyd y stori o lyfryn i egluro'r darluniau 
ohoni a ddangoswyd ar sgrîn—math o running commentary. 

Dyma'n fyr, gnewyllyn yr hanesyn yn ôl yr adroddiad hwn 
ohono ; yr eneth Mari Jones yn penderfynu cael Beibl iddi ei hun. 
Ymhen amser, allan o'i cheiniogau prin, llwyddodd i gynilo digon i 
bwrcasu un. Wynebodd y siwrnai o bum milltir ar hugain o 
Abergynolwyn i'r Bala gan gerdded bob cam, a'r rhan fwyaf o'r 
camau yn droednoeth. Siom a gafodd yn y Bala ac nid Beibl, 
oblegid ni feddai'r Parchedig Thomas Charles gopi o'r 'Sgrythur 
yn weddill, ond un a oedd yng nghadw i rywun arall. Ond 
toddodd calon y Cristion mawr hwnnw pan welodd ddyhead, 
taerni, a siom y llances fach, a rhoes iddi'r copi a fwriadwyd i arall. 

Yn yr ail gyfarfod, yng nghwrs anerchiad gynhwysfawr odiaeth, 
.gan weinidog ifanc o Gaerdydd, clywsom yr hanes mewn gwedd 
wahanol—gwedd oedd yn newydd sbonimi. Fel hyn y bu meddai'r 
siaradwr. Pan oedd y Parchedig Thomas Charles ar ymweliad â'i 
ysgol gylchynol yn Abergynolwyn, digwyddodd gwrdd a Mari 
Jones. Ar ei ffordd yr oedd hi i ddarllen Beibl Teuluaidd yn nhŷ 
ffrind neu berthynas. Arferai wneud hyn, gan na feddai Feibl ei 
hun. Bu ymddiddan rhyngddi a Mr. Charles (ef ar gefn ceffyl gwyn) 
Canlyniad y sgwrs fu iddo sicrhau Mari Jones y câi Feibl pe'r elai 
i'r Bala i'w mofyn. Hynny a wnaeth ymhen ychydig amser. Bu'r 
gŵr mawr-galon yn llond ei addewid, a rhoes i'r llances eiddgar, 
nid un Beibl ond tri. Y mae dau ohonynt ar gael hyd heddiw. 


AF ôl imi ddarllen nodyn diddorol y Golygydd ynghylch y 

Dadlennwyd yr hanes yna, meddai’r siaradwr, gan Mari Jones ei 
hun yn ei hen ddyddiau, a chroniclwyd ef gan y sawl a’i clywodd 
yn ei adrodd. Y mae rhagor o fanylion o gylch yr hanes, ond dyna’r 
prif bwynt. 

Fel y gwyddom, digwyddodd hyn yn y flwyddyn 1800. Dywedir 
hefyd mai yn y flwyddyn 1802 y cyfarfu Mr. Cnarles Gymdeithas y 
Traethodau Crefyddol (R.T.S.) a gwasgodd ar y brodyr gri ac 
angen Cymru am Feiblau. Rhoed iddo wrandawiad astud a llawn 
cydymdeimlad, yn arbennig wedi iddo adrodd hanes Mari Jones. 
Ffrwyth y cyfarfod hwn oedd trefnu un arall lluosocach a mwy 
cynrychioliadol i'w gynnal Mawrth 7, 1804. Yn y cynnull hwnnw 
y caed y weledigaeth fawr o Feibl i bawb o Bobl y Byd, ac y ganed 
y Gymdeithas Feiblau Frytanaidd a Thramor. Gan y gallwn gredu 
1 hanes arwyddocaol y llances o Abergynolwyn fod yn un o'r 
dylanwadau a fu'n angerddoli a symbylu ymdrechion arloeswyr 
Cymdeithas y Beiblau, oni ddylid lledaenu'r hanesyn mor gyflawn 
a chywir ag sy'n bosibl ? 


MI 


Helynt ynghylch “Tei Wen” 


Gan y Parch. IsLan Jones, M.A. 


“Dei Wen”. Efallai y bydd yr hanes yn werth ei gofio i ryw 
hogyn gwledig yn mynd i Rydychen i eistedd Arholiad Cyntaf 
y Brifysgol (Responsions) heb wybod dim am wag-ddefodau'r 
sefydliad urddasol hwnnw. 
Y mae hen ystatud ar lyfrau'r Brifysgol i'r perwyl ei bod yn rhaid 
i bob un a fynno eistedd unrhyw arholiad am radd, i wisgo cot ddu 
a thei wen. Ni wyddwn i ddim am y ddeddf blentynnaidd honno 
pan euthum i fyny am fy arholiad cyntaf ym Mehefin 1897, a 
dyma'r canlyniad : yr oedd rhyw gant ohonom, mwy neu lai, 
wedi ymgynnull ynghyd yn y neuadd eang, yn disgwyl i ddrws yr 
ystafell fewnol agor. Yr oedd yno ddrysor a golwg eithriadol o 
sarrug arno, i gadw trefn. Yr oeddwn i, yn niniweidrwydd fy 
nghalon, gyda'r lleill yn awyddus i ddechrau ar fy ngwaith, ond 
pan euthum yn agos at ddrws yr ystafell arholi, dyna'r drysor yn 
edrych arnaf a gwneud rhyw sŵn annaearol. Nid siarad a wnâi'r 
dyn, ond cyfarth trwy dwmpath o farf : nid oedd gennyf y dychymyg 
lleiaf beth oedd ystyr y cyfarth, ond ei fod yn golygu nad oedd 


p; tro y daw Responsions i'm meddwl, cofiaf am helynt y 


derbyniad i mi. Mi ofynnais i'r bechgyn a oedd yn nesaf ataf, beth - 


oedd y dyn yn geisio ei ddweud, ond ni chefais ateb. Fe aeth y 
bechgyn eraill i gyd i mewn i'r arholiad, a minnau'n sefyll fel 

delw grynedig y tu allan yn ceisio dyfalu beth oedd fy nhrosedd ! 
Byddai'r dyn yn cyfarth arnaf o'r pellter bob dwy funud, mwy neu 
lai, ac yn edrych yn fwy mileinig cyda phob cyfarthiad, ond nid 
oeddwn ddim cymhennach, ac nid oedd yno neb y gallwn ym- 
gynghori ag ef. Yn ffodus i mi, daeth un bachgen i mewn yn 
ddiweddar. Dywedais wrtho fy nhrallod, a gofyn a allai ef esbonio'r 
achos. Atebodd gyda gwên, “‘y rheswm yw nad ydych wedi gwisgo 
tei wen”. 

Brysiais allan o'r neuadd i'r stryd ac i'r siop agosaf, a gofynnais 
am ‘dei wen.” Daeth y siopwr a hi ar unwaith, a rhoddodd hi'n 
daclus am fy ngwddf. Yn ôl a mi eto gynted ag y gallwn, a'r tro 
hwn derbyniwyd fi, ac agorodd y gwarchotgi'r drws heb gyfarth. 

Yr oedd helynt y dei wedi cynhyrfu fy nerfau a chorddi fy meddwl 
yn enbyd. Eisteddais i lawr ac yr oedd papur Mathemateg yn 
barod o'm blaen. Dechreuais ar y sym gyntaf, ond pallodd fy 
meddwl a gweithio, a gwnes gawdel ohoni. Arhosais wedyn, a 
darllen yn araf drwy'r cwestiynau i gyd. Wedi i'm meddwl dawelu 
tipyn, tynnais fy ysgrifbin drwy'r cawdel a wneuthum ; a dechrau 
o'r newydd. Nid oedd y cwestiynau yn anodd : euthum ymlaen yn 
hwylus gan gwpla'r nifer gofynnol, cyn i'r ddwyawr ddod i'r terfyn ; 
ac ni bu rhwystr pellach. 

Onibai am y bachgen a ddaeth i mewn yn ddiweddar a'm goleuo 
innau, credaf yn sicr y buaswn wedi gorfod troi ymaith heb eistedd 
y rhan honno o'r arholiad. Nid oes amheuaeth gennyf nad oedd y 
drysor yn gwybod beth oedd fy anhawster ; ond gwell oedd ganddo 
gyfarth o hirbell ac actio'r bwli na chyfarwyddo bachgen dieithr, 
anwybodus o ddefodau'r Brifysgol. 

Wedi rhai blynyddoedd, gwelais yn y papur newydd ei fod wedi 
marw ; ac yr oeddwn yn hanner gobeithio, os cyrhaeddodd ef 
ddrws y nefoedd, i'r drysor hwnnw, cyn agor iddo, roddi iddo 
chwarter awr, o leiaf, o amser mor ofidus, ag a roddodd ef i mi, 
wrth ddrws yr ystafell arholi yn Rhydychen. 

Drwg gennyf na allaf siarad yn barchus am ddyn a ddangosodd 
i mi ddiffeithdra, a allasai fod wedi costio i mi siwrnai arall i 
Rydychen, neu ynteu chwilio am brifysgol arall lle'r oedd y gweision 
yn fwy moesgar. 


AMIE 

John Lewis Rowlands 
Gan y Parch. D. JAcoB Davies, B.A. 


Mawrth y seithfed o Ragfyr wedi cyrraedd saith mlynedd 

dros yr addewid. Brodor o Glarach, Ceredigion oedd Mr. 
Rowlands a chyd-sefydlydd a chyd-berchennog nifer o bapurau 
newydd yn y Gogledd a'r Dehau, yn cynnwys Y Darian, yr Aberdare 
Leader a'r Rhyl Journal. Bu'n ŵr amlwg ym mywyd cyhoeddus 
Aberdâr gan wasanaethu fel Cynghorwr Sir, Llywydd y Clwb 
Rotari, Llywydd y Siambr Fasnach, etc., a bu yn ysgrifennydd 
eglwys, Highland Place am gyfnod o by mtheg- -mlynedd-ar-hugain. 
Daeth i gyffyrddiad ag Undodiaeth gyntaf i gyd pan oedd yn 
hogyn yn ysgol Chancery a’r prifathro yno ar y pryd yn Undodwr— 
gWr na chofiaf mo’i enw, gwaetha’r modd. Yna pan aeth i weithio 


B farw John Lewis Rowlands, Bryngwyn, Aberdar ar ddydd 

i'r Rhondda daeth i gyffyrddiad â'r Parch. D. G. Rees a byth er 
hynny nid oedd amheuaeth am ei deyrngarwch i'n mudiad. Ni 
chafodd gweinidog erioed well cyfaill na J.L., gŵr o galon dyner, 
ac er prysured gŵr ydoedd ni phallai amser iddo wasanaethu ei 
eglwys yn drwyadl. Ni chredaf chwaith i neb yng Nghymru fod yn 
fwy hael nac ef i'w achos nac yn fwy taer dros ei egwyddorion. 
Yr oeddwn bob amser ac ym mhob man yn falch o gael dweud ei 
fod yn perthyn i'n achos ni. 

Menter fawr iddo ef a'i bartner oedd cychwyn papur newydd ar 
adnoddau prin dros hanner can mlynedd yn ôl a bwrw eu bara ar 
wyneb y dyfroedd fel petai, ond llwyddodd yr antur ac erys eu 
gwaith yn gof-golofn deilwng i'w ffydd. Llwyddwyd oherwydd yr 
oedd ganddynt rywbeth mwy nac antur ariannol mewn golwg ; yr 
oedd ganddynt weledigaeth. Yr oedd newyddiaduriaeth yn alwad 
gysegredig i Mr. Rowlands a gwyddai'n dda am faich anferth y 
cyfrifoldeb a oedd eiddo wrth ysgrifennu ac arwain meddyliau y 
bobl. Yn hyn o beth llwyddodd i wau ei gymeriad ffein a'i feddwl 
llydan i batrwm ei bapur. Y mae gennym ni fel mudiad hen 
arwyddair, “Undeb ym mhopeth anhepgor; Rhyddid mewn 
popeth amheus, a Chariad ym mhob peth,” a daeth y syniad hwn 
o oddefiad a chwarae teg i bob ochr yn rhan o gymeriad sefydlog yr 
Aberdare Leader. Parhaed felly ac nid ofer a fydd ymdrechion ein 
cyfaill, canys apostol rhyddfrydigrwydd ac annibyniaeth oedd ef 
bob cyfle. 

Yr oedd yn ŵr cymod a heddwch hefyd a gallai weithredu cyf- 
addawd trwy resymu tawel a phontio teg rhwng dau o wahanol dyb. 
Cyfeillgarwch oedd ei nod yn y gwaith eang a'r pwyllgor eglwys 
bychan ; ni fu yn Feistr yn yr hen ystyr yn unman, ond bu yn gyd- 
weithredwr ym mhobman. Yr oedd ganddo nerth a dylanwad 
mawr ond ni ddangosodd rwysg erioed a charwn ail-adrodd yma yr 
hyn a ddywedwyd ar lan ei fedd : 

“Cofiodd fod popeth a feddai wedi eu rhoddi iddo ac y disgwylir 
llawer oddi wrth yr hwn a fedd lawer. Ni ddaeth i geisio ond i 
gyfrannu, a hyd yn oed pan na werthfawrogid ef derbyniai'r 
gwrthwynebydd gyda gras. Safodd wrth ysgwydd arweinwyr a 
chynorthwywyr y gwirionedd mewn diwygiad cymdeithasol, mewn 
crefydd, dros ei dref a'i wlad a'r ddynoliaeth. Llawenhawn yn ei 
fywyd. Llawenhawn o gofio i ni weled ei wyneb a theimlo gafael ei 
law a phresenoldeb ei enaid. Ymfalchïwn yn yr atgofion amdano 
ac mewn parch y rhown ein ffarwel.” 

Gwasanaethodd ei weinidog yn yr angladd a daeth torf fawr 
i fynwent gyhoeddus Aberdâr i dalu'r deyrnged olaf i un o 

mwynaswyr gorau'r Cwm. 
alts u Bu n ddiddig ym mhob digwydd—hyd ei oes 

Bu’n dad caredigrwydd ; 
Mewn tristwch rhoddwch yn rhwydd 
Ddagrau ar foneddigrwydd. (Gwenallt). 

Chwilmanta 


Gan RHIANNON DAVIES. 


dwrne, lle'r oedd hanes yr ardal yn crino ac yn melynu 

mewn blychau ar y silffoedd llwyd. Meddyliwn am flwch 
Pandora—modd ei agorwyd er mawr edifar, modd y dihangodd 
ohono holl ddrygioni a phechodau dyn ; ond ar fy myw ni allwn 
lai na theimlo y dylai llawer i hen flwch gael ei wagio a'i wyntyllu, 
pa mor anhyfryd bynnag ei gynnwys. Wedi'r cyfan, gwirionedd 
oedd dan glo yn y swyddfa honno. , 

Ni fynnwn wneud sioe o bethau anhyfryd, ond mae’n dda rhoi 
tro ar hen flychau a chistiau weithiau os am gadw bywyd yn iach. 

Cymerwn, er enghraifft, ddau flwch (dychmygol) a fu’n gaeédig 
am hir. Ar y cyntaf, mewn llythrennau gothig, gwelwn y gair 
““Ofergoelion”, ar yr ail—wel, prin y gallwn ddarllen yr ysgrifen 
aneglur dan y llwch ; ond dyma gist “Goddefiant”. Dau flwch, 
meddech, o rannau gwahanol i'r swyddfa hon ; ond eto y mae cryn 
berthynas rhyngddynt. Onid yw ofergoelion megis eiddew ar dŷ 
sy'n cael ei oddef un ai am na faliwn fotwm am y lle, neu am y 
credwn bod ei ddail yn rhoi rhyw bertrwydd i'r briciau moel ac yn 
addurno—ta waeth am y difrod a wna ? 

Bu i bob cenhedlaeth ei phroblemau. I'r bobl cyntefig, natur 
a'i helfennau oedd eu prif elynion, a'u holl egni'n mynd i'w gwrth- 
sefyll; yna, gyda bywyd mwy esmwyth, ymddengys i ddyn greu 
gelynion, neu eilunod, newydd iddo ef ei hunan : ysbrydion, drwg 
neu dda, nawdd neu maleis dwyfol, nerthoedd uwch-naturiol yr 
oedd yn rhaid wrth swynion i'w trechu, pob math ar ‘ dabw’ neu 
waharddiad, a gymerodd oesoedd i dyfu ohonynt—na thyfwyd 
ohonynt eto. Gwir nad ydym,—nawr, yn y wlad hon,—yn ym- 
ddwyn fel llwythau cyntefig yr Affrig, yn trin y claf â thom, neu'n 
adrodd swynion uwch grochanau o gymysgfeydd. Er hynny, faint 
ohonom sy'n cyffwrdd â phren wrth ddweud na chawsom mo'r 
ffliw eleni? Neu hwyrach na wnawn fwy na meddwl am wneud, 
a cheryddu ein hunain am frolio. Dengys hyn fod yr ofn cyntefig 
ynom : gwared ni rhag ymddangos yn rhy ffodus, rhag i'r duwiau 
fynnu dial ! 

Fe symudodd Cristnogaeth y rhan fwyaf o'r gau-ysbrydion a'r 
ffug-elynion hyn. Lle na wnaeth, fe lwyddodd i newid ffurf y 
gwreiddiol a * christioneiddio” hen ofnau neu waharddiadau neu 
goelion. Tebyg na wnawn mwyach ddatgysylltu'r newydd oddi 
wrth yr hen, y ‘ parchus’ oddi wrth y paganaidd. Trin hen * 
* goelion gwrach” gyda gwên yn hytrach na dirmyg a wnawn—fel 
yr edrychwn aryr eiddew y soniais amdano gynt ; ond y mae coelion 


EFAIS un tro mewn swyddfa twrne o'r hen ryw: mab i fab i 
) y 

o'n plith sy wedi gafael yn dyn, dyn am ein safonau, ac sy'n rhwystro 
nid yn unig proses meddwl unigolion ond hefyd polisi cenhedloedd 
cyfan. 

Digon yn y llith hwn fydd crybwyll storws mwyaf hen ofergoelion 
o'r fath, sef yr Eglwys Babyddol. Dyma gistiau llychlyd, rhydlyd 
os mynnwch! Ei haddoliad o'r Wyry Fair —o ble daeth yr awdur- 
dod am hwnnw? O'r Ysgrythur? Nage. O ble ynte, os nad 
o ryw hen goelion cyn-Gristnogol ? Ei chreiriau, ei hoffeiriadaeth, 
ei graddau o angylion —eiddew pert? yntau parasit difrodol ? 
Bydd yn dda pan ddaw Cymru i sefyll yn fwy cadarn yn erbyn 
ymosodiad llechwraidd ei chylymau; maent yn tyfu dan ein 
trwynau ac yn ymdroi am rai o adeiladau mwyaf cysegredig ein 
gwlad brotestanaidd. 

Trof odai ar y pwnc olaf, nid oherwydd bod angen goddef- 
garwch,—rhinwedd na ŵyr Pabydd amdano ond i'w ddirmygu— 
ond oherwydd diffyg gofod, ynghanol manion eraill, i ymdrin â 
sefydliad sy'n gwneud y fath ymosodiad penderfynol a sistematig 
arnom, gan addo ad-ennill Gymru i Rufain cyn pen canrif. 
Gwell gennyf ymdrin â changhennau'r eiddew cyn dod at wraidd 
y drwg. 

Daeth addysg a gwareiddiad â manteision mawr i'r byd, ac ni 
fynnwn ar unrhyw gyfrif fychanu'r manteision hyn. Ewch am 
dro drwy unrhyw hen fynwent mewn lle go boblog ac ystyriwch y 
meini, mewn difrif a chyda diolch : yno y gwelwch hanes difodi 
llanciau a nychdod gwragedd ifainc, dileu teuluoedd a cholli 
babanod yn eu tro, y cyfan drwy ddiffyg gwybodaeth sy gennym 
yn awr. 

Er hynny a chyda gwelliannau, ni ddileuwyd yr hen ofergoelion 
oll ; yn hytrach fe ddaeth moddion haws i'w taenu. Elfennau 
estronol, meddech, yw'r papurau Sul, y cylchgonau lliwgar dirif 
sy'n denu sylw'r merched. Ie, ond fe gaent eu gwerthu a'u darllen 
yng Nghymru fel ymhobman arall fe'u cludir yn wythnosol i 
gopa a chwm; fe'u darllenir yn gyson. Mae rhai ohonynt yn 
werthfawr a lleshaol, eraill yn swp o sentiment neu'n ddrewdod o 
drosedd. Ac onid oes ymhob un o'r rhataf rhyw apêl at ofergoel y 
werin, rhyw horosgôp, neu eglurhad ar freuddwydion? Prin y 
synnwn eu gweld yn cynnig swynion serch! Ers llawer dydd fe 
losgid hen wragedd am honni gwybodaeth o'r math ; heddiw fe 
ddarllenir stwff tebyg yn awchus gan wŷr a gwragedd 1955 a 
ddylai wybod yn well. 

Yr un modd, ar raddfa ' ddiwylliannol” hwyrach y mae'r 
ymdrechion mwy uchelgeisiol hynny i ddarllen y sêr, i'ch cysylltu 
chwi â châr y tu hwnt i'r bedd, i'ch codi drwy ryw Yogi neu 
theosoffi neu soffi arall i sefyllfa mwy manteisiol na'r gweddill o'ch 
cydgreaduriaid dwydroed. 

Ie, meddech, ond 'does neb yn credu yn y rhain o ddifrif—dim 
ond megis baglau ydynt i godi dyn o ffos ei fywyd beunyddiol. 
A dyna holl drasiedi ein haddysg, ein gwelliannau materol, ein 
heglwysi : bod dynion ag angen sothach o'r fath i'w helpu. Beth 
maent yn ei geisio? Dihangfa rhag undonedd ? Rhag cyffredinol- 
deb ? Rhag gwirioneddau bywyd, sef pryder ac angau ? Rhoddant 
flaendâl pob wythnos i geisio eu lwc, a threulio oriau prin eu ham- 
dden yn llenwi cwponau'r Pools. Yn ddiau fe gai ambell weinidog 
sioc o wybod faint o'i gynulleidfa parchus sy'n chware hap fel hyn 
bob wythnos ; ond yn gyffredin y mae'r arferiad yn cael ei oddef, 
er bod yr effaith ar weithgarwch y werin yn andwyol mewn llawer 
modd. Ni rydd y peth fawr o boen i'r Pabyddion wrth gwrs ; y 
mae'r math hwn o laesu dwylo a dibynnu ar y goruwchnaturiol yn 
perthyn yn agos iddynt hwy ac yn un o'r elfennau (hoffus iawn gyda 
llaw, ond hollol andwyol) a welir yng nghymeriad y Gwyddel neu'r 
Eidalwr, neu unrhyw un arall o draddodiad Catholig am wn i. 
Ysywaeth y mae'r loteri yn un o hoff gyfryngau Eglwys Rufain i 
hel arian at achos Orist. 

P'run bynnag, i'r sawl sy'n sefyll i feddwl, y mae'n sobor o beth 
bod dynoliaeth—a fedrodd greu miwsig a darluniau er adloniant; 
a fedrodd feistroli gwahanol grefftau ; a fedrodd ddarganfod dirgel- 
ion natur, rheoli twf a medi cnydau; a fedrodd ddadlau ac 
ymresymu, chware, a rhyfela; a ddysgodd ymddiried mewn 
eraill, ymddygymod ag eraill, hyd yn oed garu eraill—fod dynion, 
dros y rhai y bu farw Orist, yn goddef ac yn meithrin yr amheus 
a'r ffug ; yn coelio yn lle credu. 

Fe wneir hyn, ysywaeth, hyd yn oed yn enw Crist—ond deunydd 
llith arall fydd hwnnw. 


RHIANNON DAVIES.—Dyma enw newydd i'r YMOFYNNYDD ond 
enw sy'n gyfarwydd i Gymru benbaladr bellach. Hi yw awdur y nofel 
Yr Ysgol Haf ac fe gydweithiodd â'i gŵr, y Dr. Mansel Davies, i gyhoeddi 
llyfr nodedig ar Wyddoniaeth. Y mae Mrs. Davies yn aelod ffyddlon o'r 
Capel Bach yn Aberystwyth, ers tro. 


MAY. 


Englyn Rhybudd i'w osod uwchben Cadair Iolo Morganwg yn Nhrecefel, 
Tregaron (yn awr yn y Llyfrgell Genedlaethol). 


Na rocr ffôl yng Nghadair Iolo—cnwog, 
Heb bur anian ynddo ; 
Ond bardd hardd wedi'i urddo 
A goder idd ci gadair o. Ioan Mynyw. 

Marwgofion 


Dypp Mercher, Tachwedd 17, ANN JONES, Tanybryn, Pantydefaid 
yn 80 oed. Y dydd Sadwrn cynt, yn anffodus, cyfarfu â damwain yn yr ardd, 
a bu raid ei symud i Ysbyty Gobowen lle y bu farw. Gweddw ydoedd i'r 
diweddar Rhys Jones, y Gof, Prengwyn, a mam Mr. Ifan Jones, “Gemydd”, 
Aberystwyth. Hanai o hen deulu parchus “Tirbach”, Llanwnen. Ymfalchiai 
beunydd iddi gael ei haddysgu yn ysgol enwog “Dewi Hefin”. Symudodd 
o'i hen ardal i gylch ei hadnabyddiaeth fel morwyn i'r Hybarch Thomas 
Thomas, Green Park. Oddiyno ymbriododd, ac am dros 50 mlynedd bu yn 
byw ym Mhrengwyn. Collodd ci phriod hoff oddeutu 8 mlynedd yn ôl, ac 
oddi ar hynny bu fyw wrth ci hun, a'i mab a'i merch-yng-nghyfraith yn 
fawr eu gofal amdani. Benyw o gymeriad llawn ydoedd hi, wedi ci breintio 
a'r addfwynder hwnnw sy'n nodweddiadol o'r cymeriad Cristnogol. O natur 
syml, onest a ffyddlon ; yn cadw Gair yr Arglwydd yn ei chalon, heb wenieithio 
a charu dangos ci hun. Yn ei Chapel, ac ymhlith ei chymdogion, fel yn ei 
chartref y gwelid hi bob amser ar ei gorau. Ni fynnai wthio ei hun i'r amlwg. 
Carai gadw yn yr enalion gan ofalu bod drws ei chalon fel drws ei thŷ bob 
amser yn agored. Yn ei gwaith a'i gofal yn meithrin amynedd yn hytrach na 
dweud gair sâl am neb. Gwell oedd ganddi gadw cyfrinach nag achosi ang- 
hydfod mewn cymdeithas ; a wyliodd ei cherddediad yn ei chartref, a wyliodd 
hefyd ei cherdded trwy fywyd i gyd. Felly y profodd ei hun yn gymdoges 
dda, yn aelod parchus yn ei Chapel ac yn ffrind i bawb. Pwy na chofia yn yr 
ardaloedd hyn am yr hen ôf a'i athrylith ?. Ac fe gofir yn hir amdani hithau. 
Bu ei bywyd yn gymhleth wrth yr einion a'r allor, a'i chartref yng nghysgod yr 
Efail a'r Cysegr yn dwyn tystiolaeth i lendid ei chymeriad, a'i ffyddlondeb i'r 
pethau da. Claddwyd ci gweddillion ym mynwent Pantydefaid y dydd Llun 
dilynol. Gwasanaethwyd yn y tŷ gan y Parchn. J. Marles Thomas ac Aubrey 
Martin. Cynorthwywyd y ddau yn y Capel gan y Parch. Samuel Morgan, 
Llanwenog. Cymerwyd gofal o'r gwasanaeth ar lan y bedd gan ei gweinidog 
ei hun. Gwasanaethwyd wrth yr organ gan Mrs. Daff Evans, Cottage, Rhyd- 
owen. Gedy ar ôl mewn hiraeth, un mab a'i merch-yng-nghyfraith, tri brawd 
ac un chwaer a fethodd fod yn bresennol. Y mae ein cydymdeimlad â hwy yn 
un dwys. 


An ddydd Mercher, Tachwedd 24, yn nhŷ ei mab, 1, Lon Ddewi, Meidrim 
bu farw HANNAH, gweddw'r diweddar Stephen Jones, Rhyglwyn, Rich- 
mond Terrace, Caerfyrddin yn 72 oed. Merch oedd hi i'r diweddar Thomas 
ac Eleanor Lloyd, gynt o Gastell Draenog, gerllaw Cribin, ac wedi hynny o 
Felindre, yn Nyffryn Aeron. Gadawodd ddau fab i hiraethu ar ei hôl, sef y 
Parch. Granville Jones, Ficer Moelgrove, a Mr. Euryn Lloyd Jones, athro ysgol. 
Hefyd ddwy chwaer a phum brawd, dau ohonynt yn aelodau o Gapel Bron- 
deifi a Thomas yn drysorydd y Capel hefyd. Perthynai'r teulu i eglwys 
Rhydygwin pan oeddynt yn byw yn yr ardal, ac y mae'r eglwys honno yn 
gweld eu heisiau hwy a theuluoedd lluosog eraill a godwyd ynddi, ac sydd 

bellach wedi gwasgaru neu wedi cu galw i'w hir gartref. Bu'r angladd ar y 
29ain, â'r daearu ym mynwent Capel-y-Grocs. Gwasanaethwyd yn y tŷ gan 
y Parchedigion Arch-ddiacon J. Richards Pugh, Eglwys St. Pedr Caerfyrddin ; 
D. Morgan, Gibeon, Meidrim a D. J. Williams, B.A., B.D., Heol-y-Dŵr, 
Caerfyrddin ; ac yng Nghapel-y-Groes gan y Parch. J. Islan Jones, M.A. gyda 
chynhorthwy y Parchn. H. R. Morgan, Llangendeirne ; D. J. Williams a 
J. J. Thomas, Ficer Meidrim. Er mai anghyoedd oedd yr angladd, daeth torf 
gref o berthnasau a chyfeillion agos i dalu eu parch i'r ymadawedig, a chyd- 
ymdeimlo a'r galarwyr. 


CD ND en 


Newyddion yr Enwad 


YR YMOFYNNYDD.— Wrth baratoi'r cynnwys ar gyfer Cyfrol 1954 
o'r YMOFYNNYDD a chyfrif y Marwgofion gwelais i ni golli dros 6o o ddarllen- 
wyr yn ystod y flwyddyn. Dyna'r bwlch a dorrir bron bob blwyddyn a 
hyderaf y bydd y gwŷr a'r gwragedd ifanc yn ymdeimlo â'u dyletswydd ar 
ddechrau'r flwyddyn newydd, er cadw cennad pennaf Undodiaeth yng 
Nghymru ar gerdded trwy'r wlad. Daeth calennig heb ei ofyn unwaith eto, 
a phe bai gennyf le fe rown ffras o ddiolch i bob un o'r cyfranwyr. Dyma'r 
enwau : Mr. W. S. Jones, M.A., M.Sc., /1/1/o ; Mr. W. W. Price, M.A., 
Aberdâr, £1 a'r Parch. James Davies, Comber, Belfast, 10/-. Blwyddyn 
Newydd Dda i chwi ! 


ABERDÂR.—Aeth y Nadolig heibio yn Aberdâr fel pob man arall, ond 
fel arfer daeth a rhyw fwyniant a hyfrydwch ysbrydol i'w ganlyn. Yn yr 
Hen Dŷ Cwrdd cafwyd gwasanaeth hyfryd ar y Sul cyn yr ŵyl gan Mr. 
Watcyn Davies yn yr hwyr ac yn y bore rhoddwyd y bregeth o'r naill ochr 
am y tro a darllenodd y gweinidog bryddest Dyfnallt Morgan i'r “Llen” 
a stori yn ei lle. Gwnaethpwyd yr un peth yn Highland Place, ond mai 
cyfaddasiad o un o benodau annwyl O Law i Law, Rowland Hughes a 
gyflwynwyd yno. Yr un noson daeth Côr Cwmbach i ganu carolau i'r 
Capel a gorlanwyd y lle gan gynulleidfa fawr. 


CAERDYDD.—Y mae'r gwasanaethau Cymraeg misol yn West Grove 
yn parhau yn eu grym. Ar ddechrau Rhagfyr methodd y Parch. T. Oswald 
Williams a bod yn bresennol oherwydd anhwylder ei wraig a llanwyd ei le 
gan Mr. Basil Hopkin o Rydychen. Gobeithiwn fod Mrs. Williams ar wellhâd 
erbyn hyn ac y cawn gwmni Mr. Williams cyn hir iawn. Gwasanaethir ar 
y nawfed o Ionawr gan y Parch. Aubrey Martin o Lwynrhydowen, a thaer 
erfyniwn am gefnogaeth Cymry Caerdydd i'r achos newydd hwn. 


GAIR AT OHEBWYR.—Y mae nifer o ysgrifau ar fwrdd y Golygydd 
ar hyn o bryd ; arferwch amynedd ac fe ymddengys pob un ohonynt yn eu tro. 

Y GYSTADLEUAETH.— Tommy Jones, Cottage, Rhydowen a acth â 
hi am ateb y gofyniadau a osodwyd yn rhifyn Tachwedd. Llongyfarchion 
Tommy a gobeithio eich bod wedi mwynhau darllen Y Genhinen dios y 
Nadolig. Yr oedd dau wall yn eich atebion ; yn Ewenni y gwneir llestri pridd 
heddiw ac nid yn Nantgarw, ond cofier fod Nantgarw yn enwog am waith 
hardd yn y dyddiau gynt. Yn ail, nid Lloyd George, ond y Dr. Price, gŵr a 
chysylltiad â'n eglwysi ni gerllaw Penybont oedd y cyntaf i feddwl am yswir- 
iant. Yr oedd yr atebion eraill yn gywir, sef Gwernen a wnaiff wadn clocsen ; 
Sir George Everest a roes ei enw i'r mynydd ; Ioan Emlyn oedd y bardd a 
Edward Williams oedd enw Iolo. 


M-MIA”IA) 


PHENOMENON. 


“Cora rhai ohonom yn dda am wasanaeth rhyfeddol term fel “phenomenon” 
mewn pregeth. Clywsom yn y dyddiau hynny am frawd newydd ei ordeinio 
a'r gair ar ei dafod ym mhob pregeth. Daeth i ben rhai o flaenoriaid yr eglwys 
fod rhyw ddirgelwch rhyfedd yn y gair mawr, a gofynnwyd i'r gweinidog 
ifanc ei egluro'i hun yn y bregeth y Sul. Ac felly y bu. “Phenomenon !” 
meddai'r proffwyd. “Cymerwch yr ochr nacaol yn gyntaf—y peth nad yw 
" phenomenon.’ Meddyliwch am fuwch yn pori ar y maes ; wel, nid yw hynny'n 
* phenomenon.’ “Ond,” meddai, dan godi ci lais, “petasai'r un fuwch yn mynd 


i ben y clawdd a chanu Hen Wlad Fy Nhadau, buasai'n ‘ phenomenon ’.” 
— Dyfnallt. 


BEIBL NAIN. 
(Adroddiad i Blentyn). 


Y MAE gan Nain hen Feibl mawr, 
Nid yw yn hardd ci liwiau ; 

Ond dywed Nain mai harddwch hwn 
Yw dwyfol wirioneddau. 


'Rwyf fi yn hoff o liwiau hardd 
A llyfrau'n llawn darluniau ; 
Ond dywed Nain mai afraid yw 
Rhoi lliw ar ddwyfol ciriau. 


Ni allaf eto'i ddeall oll 
Er bod ei iaith yn syml; 
Ond dysgaf dipyn bach bob tro 
Yr egyr Nain ci Beibl. 
Llanbedr. A. J. Rees. 
AAA 


Tydi'r gwan, taw di a'r gwir 
Arian da a wrandewir. Iorwerth Fynglwyd. 

B. JOHN JONES, ABERCERDIN MILLS, LLANDYSUL. 


Llandysul. 


J. D. Lewis a'i Feibion Cyf., Argraffwyr, &c., Gwasg Gomer, Llandysul. 

ER COF ANNWYL AM 


ESMWYTH yw ci gysgu heno, 
Ar ôl gorffen diwrnod gwaith ; 
Crwydraf innau heb ei ddeffro 
Gyda dwysder dros ci daith. 


Er fod chwâon nos yn odli 
Galar gerddi yn y coed, 
Dal o hyd i weld yn oedi 
Ar y daith mae ôl ei droed. 


Nid yw muriau llwyd y ffactri 
Namyn telyn atgo brudd, 

Ac i'r unig maent yn peri 
Dagrau siom i ruchio grudd. 


Y mae'r wennol wedi tewi, 
Ar ôl hir o ddyddiau brau, 
Erys heno'n dyst o'i fywyd 
Batrwm byw ar hanner gwau. 


Prudd yw'r aelwyd heb ei wenau 
Mud yw tannau'r felin wlân, 

Ac yn cwyno wrth fynd heibio 
Rhwng y brwyn mae Cerdin lân. 


Nid yw'r rhod yn rhygnu heddiw, 
Mud yw nodau'r wennol gain ; 

Nid yw'r wlanen hithau'n sychu 
Megis cynt ar berth o ddrain. 


Nid yw gweld y dydd yn marw 
Heb ddim poen ar frôydd tlws, 

Dim ond atgo'r miwsig hwnnw— 
Sŵn ei droed ar drothwy'r drws. 


GELER WYN. 


A 


GWASG ABERYSTWYTH 


(J. D. LEWIS A'I FEIBION CYF.) 


RHESTR A GYHOEDDWYD YN DDIWEDDAR 


MATILDA—Abiah Roderick, 5/-. Detholiad o Adroddiadau Digri at wasanaeth 
Cyngerdd, Eisteddfod a Noson Lawen. 

COFFA MORGAN LLWYD, 6/-. Golygwyd gan y Parch. E. Lewis Evans, 

PANT A BRYN, 6/-. D. J. Morgan. Detholiad o ysgrifau ar fywyd cefn gwlad 
sydd wedi cael croeso mawr trwy Gymru gyfan. 

WILLIAM JONES (English Version), 9/6. Dr. T. Rowland Hughes’ popular 
Novel translated by Col. R. Ruck. ‘....A noble attempt to introduce.the 
works of Rowland Hughes toa wider audience”, (Western Mail). 

CEN CEREDIGION, 5/-. Llyfr Difyr Ysgol. Casgliad o Storïau, Barddoniaeth, 
ete. gan Athrawon Sir Aberteifi ar ôl cyfres o Gyrsiau Pen-wythnos o dan 
nawdd Pwyllgor Addysg y Sir. 

BANNAU LLEN PWYL, 4/-. Dr. T. Hudson Williams. Braslun o hanes 
llenyddiaeth odidog y Pwyliaid. Nid oes lyfr o'i fath yn Saesneg. 

CERDDI CRWYS (Detholiad), Cyfrol I, 5/-.. Bu “ Cerddi Crwys” allan o brint 
ers tro, a bwriedir eu hail-gyhoeddi mewn tair cyfrol. 

GWYR ENWOG GYNT (Yr ail gyfres), 6/-. E. Morgan Humphreys. Argraff- 
iadau ac Atgofion personol yr Awdur ar ddeuddeg o Wŷr Enwog Cymru 
ddechrau'r ganrif, ynghyd â darluniau ohonynt: Llew G. Williams; George 
M. Ll. Davies; Syr Henry Jones; J. Puleston Jones; Syr J. Morris Jones ; 
W. Llewelyn Williams; Alafon ; John Rhys Evans; R. G. Roberts; Evan 
Roberts ; Eifionydd a Beriah Gwynfe Evans. 

YR YSGOL HAF (Nofel Fer), 5/-. Rhiannon Davies, Awdur Y Llwynog, etc. 

“ Cwynir bod Nofelau Cymraeg yn brin. Dyma Nofel newydd a fydd yn 
boblogaidd. 

O NANCONWY I COLORADO. H. Parry-Jones, Llanrwst. Llyfr taith a 
wobrwywyd yn Eisteddfod Genedlaethol, Aberystwyth. 7/6. 

HEN DY FFARM. Hunangofiant D. J. Williams, Abergwaun. 9/6. 

DIRWYN EDAFEDD. Cyfrol.olaf Mrs. Elizabeth Williams. .Awdur 
“Brethyn Cartref” a “Siaced Fraith”. 5/-. 

CYSGOD Y CRYMAN. Nofel gan Islwyn Ffowc Elis. 9/6. 

Y LLEN. Dyfnallt Morgan. Pryddest a ddyfarnwyd yn orau gan Mr. 
Saunders Lewis yn Eisteddfod Genedlaethol y Rhyl. 1/-. 


DRAMAU NEWYDD: 

GLO CALED. Comedi Tair Act. Gwynne D. Evans. Buddugol yn Eisteddfod 
Genedlaethol Rhyl. 2/6. 

YR OFFERYN. (Comedi Tair Act. R. Gwynedd Jones. Chwareuwyd hon yn 
y Queen’s Theatre, Rhyl yn ystod wythnos yr Eisteddfod Genedlaethol. 2/6. 

CYFRES O WYTH DRAMODIG. Addas i Blant yn dysgu Cymraeg fel ail- 
iaith, gan Mrs. D. M. Evans, Penuwch. Buddugol yn Eisteddfod Genedlaethol 
Rhyl. 2/-. 

Y PREN PLANEDIG. Drama Un Act yn seiliedig ar fywyd Ann Griffiths. 
gan Gwilym T. Hughes. Rhoddwyd yr ail wobr i'r ddrama hon yn Eistedd- 
fod y Rhyl. 1/6. ‘ 


SESE 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 


GWASG ABERYSTWYTH 


LLYFRAU NEWYDD—gyhoeddwyd Rhagfyr, 1954 


Pleser Plant. Gan W. T. Williams a W. D. Williams, dau Awdur. 


amryddawn a ŵyr i'r dim angen plant. Llyfr newydd sbon o 
ddarluniau, straeon, chwaraeon a gwybodaeth gyffredinol, gyda 
chlawr lliwgar. 5/-. 


Out of their Night. English Version by Col. Ruck of T. Rowland 
Hughes’ “Chwalfa”. This, the third of the work of the late T. 
Rowland Hughes dealing with Welsh life is the powerful gripping 
tale of life in a slate guarry district of North Wales at the be- 


ginning of the present century. A striking jacket by Dewi Prys. 


9/6. 
LLYFRAU NEWYDD 1954. 


Storiau a Phortreadau. Islwyn Williams. 6/-. “Ni wn am neb 
sydd wedi gallu cyfleu pobl mewn cymdeithas gyfan yn well 
trwy dafodiaeth nag Awdur y gyfrol hon’”—Dr. Kate Roberts. 


Harri Rhydderch. Nofel gyffrous gan R. J. Kendall. 6/-. “Reg 
Kendall has written an exciting thriller. . . . I guarantee that no 
boy, or girl for that matter, will set it aside until the last page 


is reached—I couldn't”—Llygad Llwchwr yn y “News Chronicle”. 


Cerddi'r Daith. J. M. Edwards. 5/-. Cyfrol o Farddoniaeth yr 
Awdur o 1920—1953, gan gynnwys detholiad o'i weithiau cynnar 
ynghŷd â nifer o Gerddi Newydd. “Pwy bynnag a gâr ganu cain, 
cryno gan feistr ar ei waith, pryned y gyfrol hon, ac ni siomir ef”— 
| Y Goleuad. 


Storiau'r Henllys Fawr. W. J. Griffith. 6/-. Ail-argraffiad o'r 
Storiau poblogaidd hyn a fu allan o brint ers rhai blynyddoedd. 
Saith stori a digrifwch melys yn fwrlwm drwyddynt a'r cymeriad- 
au yn rhai nad anghofir mohonynt yn rhwydd. 


Un 


CYNNWYS 
Nodiadau’r Golygydd 


Gadewch i ni Gyd- 
feddwi 

Priodasau 
Marwgofion 


Newyddion yr Enwad 

Pris 6ch. y.mis;. drwy y. Post, 7s..oc. y flwyddyn. Danfonir 6 copi ac 
:ychwaneg yn ddidraul drwy'r Post. 


Antoner Erthyglau, Llyfrau i'w hadolygu, etc., i'r Golygydd— 
Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
Nodion a Marwgofion i gyrraedd y Golygydd erbyn y 15fed o'r mis 


Pwyllgor Ymgynghori— PRIFATHRO J. D. JONES, B.A., B.D.; PARCHN. S. E. 
Bowen; E. G, Evans, B.A. : J. Istan Jones, M.A.; SIMON Jones, B.A.: A. J. 
MARTIN, B-A.; ISLWYN. PRITCHARD, B.A.; J. MARLEs THOMAS, M.A.: T. O. 
“WILLIAMS, M.A. ; Mr. WU S. Jones, M.A.. M:.Sc., a Mr. D. Jones. 


Yr archebion a'r taliadau i'w hanfon i'r Cyhoeddwyr— 
J.D. Lewis a'ì Feibion, Swyddfa'r “ Ymofynnydd”', Llandysul 


A GOLDEN TREASURY OF THE BIBLE (and Apocrypha). 
Selected and edited by MORTIMER Rowe, B.A., D:D. "The best of the 
Bible and Apoerypha,-in attractive and readable form. 9/6,-by post 
10/8 ; leather with gilt cdgcs, 18/-, by post 18/9. 


SHALL. WE FOLLOW KARL BARTH. 
By SIDNEY SPENCER, B.A. 1/6, by post 1/8, 


THE STORY AND SIGNIFICANCE OF THE UNITARIAN 'MOVE- 
MENT. i 
Bv W.G. TARRANU B.A. 146, by post 1/8. 


UNI’ TARIAN FAITH. IN UNITARIAN HYMNS. 
1/- by Piet ve a W.M 


WR BELIEVE IN series si : 
Edited by, G. ‘STEPHENS SPINKS, an a. PH.D.. the set of six titles 1/6 
by post 1/8. ‘ s 


Wu 


Send for catalogue and lists ef other series— 


THE LINDSEY PRESS, 
t4, Gordon Square, London, W.C.I. 


ff 

Cylchgrawn Misol 
Cymdeithas Undodaidd Deheudir Cymru 


Golyg yddd—Y Parch. D. JACOB DAVIES, B.A. 


PAPAYA AAA A AAA AAA. D “DD UD "ND "D^ "LD. 
CyFROL LV. CHWEFROR 1955 RHIF 2 

Nodiadau'r Golygydd 


SGYRSIAU Mrs. KNIGHT. 


uchod gan gymaint y terfysg a wnaeth y papurau newydd 
o'r digwyddiad. Rhyfedd mor ddwys-Gristnogol y gall pap- 
urau fel y Daily Express a'r Sunday Graphic fod ar achlysuron fel yma ! 

Pechod Mrs. Knight yw bod yn anffyddiwr cyhoeddus gan annog 
dysgu moesoldeb heb grefydd a dilorni credoau plentynaidd yr 
eglwys. Dywedodd lawer o wir, ond wrth ddweud nad yw Duw 
yn ddim mwy na rhyw rith o Santa Clôs y mae'n rhoi troed ar gorn 
llawer ohonom. Carwn i chwi sylwi ar un neu ddau o bethau yn 
arebennig. 

(1) Y mae'r B.B.C. wedi rhoi cyfle iddi siarad ; dyna awgrym 
bod galw pur helaeth am ei dysgeidiaeth. (2) Nid oes ond rhyw 
ddeg y cant yn mynd yn agos i'r eglwysi ; dyna awgrym bod ganddi 
lawer o ffrindiau. (3) Bu anffyddwyr o'r blaen ond ymddengys 
‘bod anffyddiaeth ar i fyny. I mi felly, ofer protestio a gofyn pam 
y caniatawyd i'r wraig yma siarad ; y cwestiwn yw, Paham y moe 
gennym Mrs. Knight o gwbl a'r Mrs. Knight honno yn lladmerydd i gynifer 
o rai cytfarn ? — Petai gofod i'w gael buaswn yn rhoi ateb pur helaeth 
ond rhaid bodloni ar bwt o beth am y tro. 

I. Y mae'r cyffredin mud gynt, heb gyfle am addysg, yn ym- 
ryddhau ac agor ei lygad i weled rhai o'r ffolinebau crefyddol y 
sonnir amdanynt gan ysgrifenwyr eraill yn y rhifyn hwn. O ddar- 
ganfod y ffug yn y trimins ofergoelus a gasglodd uniongrededd o'i 
gwmpas, ymwrtbodant â'r cyfan yn glwt. Teflir y babi i'r gwter 
gyda dŵr brwnt y bath am na chlywsant am ffydd resymol yn eu 
byw erioed. 


N all fod neb heb glywed am sgyrsiau enwog y wraig ifanc 

2. Gwelodd y tadau Undodaidd hyn yn digwydd ddwy ganrif 
yn 6l, ond ni wrandawyd arnynt na’u apél am sefydlu Cristnogaeth 
ar graig gadarn, blaen, dysgeidiaeth y Saer o Nazareth. Yn lle 
hynny gorfodwyd credoau ar y bobl a oedd yn debycach i goeden 
Nadolig na Phren y Bywyd. Ofer i chwi chwilio am wers y 
Samaritan Trugarog, na'r tangnefeddwr, na'r pur o galon na'r 
cymydog caredig yng Nghredo Athanasius. Cuddiwyd Duw'r Tad 
Annwyl a'r Iesu Dewr o'r tu ôl i Drindod annelwig a Christ y 
ffenestri lliw a'r Coffrau aur. Oni welwch, gyfeillion, eto mi ddywedaf, 
oni welwch paham y moe Mrs. Knight yn ein plith 2 


MAM 


Gadewch i ni Gyd-feddwi 


[Darlledidad yw yr isod gan y Parchedig Wm. P. Jenkins, B.A., B.D., 
gweinidog eglwys Undodaidd Toronto, Rhag. 19, 1954 dros orsaf radio 
CHUM. Cymro Canadaidd yw Mr. Jenkins a'i deulu'n hannu o'r 
Coed Duon, Gwent.] 


eto inni feddwl gyda'n gilydd. Y testun 'rwyf am ofyn ichwi 

feddwl yn ei gylch gyda mi heddiw yw y delwad o'r enedigaeth 
a osodwyd gan y Cyngor Dinesig o flaen neuadd y dref. Fe 
ymddengys i mi ein bod ni, yng nghanol y sôn a'r siarad ynghylch 
y portread o flaen y neuadd, wedi colli golwg ar rai pethau go 
bwysig, ac am rai o'r rheini y dymunaf siarad y bore yma. 

Y peth mwyaf awgrymog a sumbolaidd a welais i ynglŷn â'r 
delwad o'r enedigaeth oedd eitem yn y papur dyddiol lleol yn 
dweud am drefydd eraill a chanddynt gyffelyb arddangosfeydd. 
Bu un felly yn Detroit am tua ugain mlynedd wedi ei osod gyda 
chymorth y Catholigion. Y flwyddyn gyntaf ei gosodwyd i fyny 
fe ladrataodd rhywun y Baban Crist o'i breseb a byth er hynny bu'r 
preseb yn wag. Gwag hefyd yw y Nadolig o'r Crist mwyach ond 
nid dyma'r dull ei ceir yno chwaith. 

Wel, fe ddywedant wrthym mai ymdrech yw hyn i ddwyn Crist 
yn ôl i'w Nadolig. Oherwydd hynny gadewch inni geisio dyfalu 
pa beth sydd o'r tu ôl i'r ymdrech. Yn gyntaf peth, rhaid inni 
addef mai rhan o'r ymdrech gyffredinol ydyw o geisio adfer rhyw 
lun ar grefydd ofergoelus mewn oes o ofn ac argyfwng. Ni ŵyr 
dynion i ba le i droi yn awr. Arswydant rhag y dyfodol a chan 
hynny troant yn ôl at y mythau a'r hen ofergoelion. Awgrymu a 
wnaf fod gwaith ein harweinwyr trefol yn gosod y delwad ger bron 
y neuadd yn rhywbeth cyfystyr â chymell inni gario troed cwningen 


Be da i chwi wrandawyr a chyfeillion. Wele hi yn amser 

yn ein pocedau.  Bu’r pethau hyn unwaith yn gymorth i ddynion 
1 wynebu yr anwybod tywyll, ac o bosibl fe all y delwad o flaen y 
neuadd gadw draw yr ysbrydion drwg am na feiddiant dresbasu. 
‘Dyna, meddaf, yw y math ar gymhelliad sydd yn galw arnom 
ddychwel at yr hen gredoau, yr hen fytholeg a'r hen uniongrededd. 
Act o ddefod ydyw a eill drwy ryw ddirgel hud fod o gymorth inni 
yn ein cyni. | 

Ym mhellach mi ofnaf fod yma ymdrech i hunanu crefydd â 
llywodraeth. Sylwch nad gwaith yr eglwysi ydyw hwn er mai eu 
gwaith hwy a ddylai fod. “O” medde chwi, “peth bychan a 
dibwys iawn yw hwn—fe allwn oddef hyn yn hawdd.” _ Cofiwn 
nad drwy rym a gorthrech amlwg y cyll y werin ei rhyddid eithr 
bob yn damed yn awr ac eilwaith. Pan fo crefydd ar drai y mae 
tuedd yn y wladwriaeth i gymryd gafael mewn crefydd. Y mae 
hyn wedi bod ac yn bod. Fe all ddigwydd eto i werin nad yw â'i 
llygad ar agor—hynny hefyd bob amser yn enw cymhellion uchel 
a dyrchafedig. 

Yr wyf am awgrymu ymhellach mai peth go afreal yw y gri 
am “ddychwelyd” Crist i'r Nadolig oherwydd ni bu Crist erioed 
yn nathliad y Nadolig oddieithr mewn dull prin iawn. Henj ŵyl 
baganaidd ydoedd gynt, y ceisiodd y Cristionogion bore ei medd- 
iannu drwy ganu offeren y geni yn yr eglwys. Yn yr offeren hon 
yn unig, i raddau pell, y bu Crist yn nathliad y Nadolig ac y mae 
yr hen elfennau paganaidd, yn goed gwyrddion, yn gelyn, -yn 
wyddfid ac ymlaen gyda ni eto yn fwy amlwg na dim arall. 
Rhoddwn Iesu yn ei Nadolig bid siwr—ond rhyfedd yw sôn am:ei 
roddi “‘yn ôl” ynddo. 

Ond yn sicr y mae da y tu cefn i'r dyhead am roddi Iesu yn y 
Nadolig. Rywfodd fe deimla pobl fod y Crist wedi ei gipio o'r 
preseb ac nid ci sydd yno yn ei le eithr clamp o Santa Clôs chwerth- 
inog a barfog gyda phapur dolen wedi ei binio ar ei het. Awgrymog 
iawn yw fod y cyhoeddiadau teuluol a werthir ar y stondinau yn 
orlawn o gyfarwyddiadau i wraig y tŷ ar sut i lapio crys mewn cant 
o ddulliau fel na ŵyr y derbynnydd beth sydd yn y pecyn hyd nes 
ei agor. Y mae y farsiandiaeth rad hon yn destun tristwch i bawb 
ohonom, ac yn erbyn hon y mae'r gwrthryfel. 

Yr wyf yn dra sicr yr unwn ni, yr Undodiaid, yn y gri am wneu- 
thur y Nadolig yn rhywbeth gwerth meddu arno. I lawer o bobl 
y mae y Crist yn sumbol cysegredig. I ni, mi dybiaf nad yw hyn 
yn ddigon. Nid yw ychwaith yn.ddigon i wareiddiad y ganrif hon. 
Dywed yr Athro Stace yn ei gân, “The old lights have gone out, 
and there are no new lights in the sky.” Hoffwn dybio ein bod ni 
ymysg y sawl sy'n tynnu tuag at y goleuni newydd. Ni'n dawr 
ni mwyach â'r baneri a'r teganau a wnai-y tro ym mhlentyndod 
ein hil ni. Gan hynny, ni wna delwau a ffigurau, boent hwy cyn 

wroled ag y bént, ennyn mwyach ein defosiwn ni. Pa beth felly 
sydd yn gysegredig inni—tuag at ba beth y cyrchwn ? 

Os yw cynnydd y ganrif hon mewn addysg a gwybodaeth yn 
golygu rhywbeth, ac yr wyf fi yn sicr ei fod, yna rhaid inni roddi 
heibio y pethau bachgenaidd a gwneuthur yn gysegredig y meddwl, 
y gair a'r weithred. Ni eill unrhyw fath ar sumbolaeth gymryd lle 
y meddwl cyhyrog, da. Ac ni thâl meddwl da oni roddir ef mewn 
gair ac i'r gair yn ei dro droi yn weithred. Gan hynny y nod 
eithaf ydyw y weithred. Fe allai meddwl cywir a'i droi yn air ag 
yn weithred wneuthur rhoddion Nadolig yn ddianghenraid. Fe 
allai droi wyneb y ddaear fel wyneb y Nef. “Ynys Afallon ei hun 
sy felly.” 

'F elly, meddwn, gedwch inni ymgysegru i'r medwl gwreiddiol, 
trawsnewidiol. Hyd nes y gwnawn ni hyn ni fyddwn wedi byw 
ein crefydd. Ymgysegrwn gan hynny i'r meddwl, y gair a'r 
weithred. 

Cyfieithwyd gan R.W. 


MIA 


Chwilmanta Eto 


Gan RHIANNON DAVIES. 


ei hunan wrth yrru'r Renault bach yn chwim dros y wlad 
wastad, rhwng caeau'n llawn o gnydau glas. 

“Dacw fo!” meddai'n sydyn, ac yn wir dyna lle'r oedd' y 
cathedral mawr, filltiroedd pell i ffwrdd, yn ymgodi megis llong 
uwch y gwastadedd o'i gwmpas. 

“Ffordd hyn y daeth 'y nghefnder Jean Paul ar ei bererindod y 
Pasg diwethaf—efo'r myfyrwyr,” ebe fy nghyfeilles yn ddi-daro. 
““Cerdded yr holl ffordd o Paris wrth gwrs.” 

“Ac esgyn i fyny ar ei bengliniau ? ” 

“Ie, debyg,” meddai hi gan wenu. “Mae Jean-Paul yn ddefos- 
iynol iawn.” 

Roedd yr olygfa yn darawiadol ; a minnau ar f'ymweliad cyntaf 
a'r ganolfan hen a hynod hon o grefydd y wlad a garwn. Wrth 
feddwl am y ffydd mystig a oedd yn ddiau wedi ysbrydoli'r bobl 
ieuainc, a'r prydferthwch a'u disgwyliai draw, ni allwn ond dyfalu 
tybed a ddeuai i minnau rhyw “ brofiad”, rhyw ymdeimlad o 
ddyrchafiad meddwl ac ysbryd. Yn wir, hyderwn y deuai. 

A minnau'n neshau at ganol y dref erbyn hyn, fe droes Marie 
drwyn y car am lecyn preifat lle caem aros a chael cinio cyn esgyn 
at yr Eglwys. Aros ar lan afon fach, a lifai heibio i odre'r bryncyn 

lle safai'r eglwys fawr, ond heibio hefyd i'r cefnau tai mwyaf di-raen 

a welais erioed, eu muriau'n llawn tyllau a'u grisiau pren yn berygl 

bywyd i'r neb a'u troediai ; a lifai dan haen o fudreddi a berw 

gwyrdd ; a lifai hefyd dan gwmwl o glêr maleisus ; a lifai'n araf 
gan ddrewi'n drwm. 

O rywle oddi uchod fe ganai cloch bob hyn a hyn. Roedd yn 
amlwg mai ar y bryn yr oedd yr holl fywyd mystig. _ Wrth y godre 
nid oedd neb o bwys yn byw—neb ond dynion cyffredin. Synnwn, 
a mynegu syndod at yr hyn a welwn, ac a aroglwn; ysgwyd ei 
hysgwyddau a wnai fy nghyfeilles, gyda doethineb a thristwch can- 
rifoedd. “Que voulez-vous?” Ac i fyny â ni; ein traed yn 
troedio'r cerrig treuliedig rhwng muriau uchel i gopa'r bryn. 

Wedi gweled Efrog a Chaer a threfydd cymharol Lloegr, ni 
synnwn o gwbl at y siopau bach llawn pethau hynafol ; ni synnwn 
ychwaith at eu crogbrisiau. Yn ddiau, yr oedd rhywbeth yn fy 
aros a'u dyrchafai uwchben drewdod, ac aflendid a hagrwch ; 
edrychwn ymlaen yn fwy-fwy at ci gael, y profiad hwn. 

Yn y cyfamser fe ddeuai pytiau o gyfarwyddiadau hwn a'r llall 
i'm cof : 

“Peidiwch anghofio mynd i — ; mae'n anfarwol !” 

“Cymerwch amser i weld y pyrth yn iawn ; yr esiamplau gorau 
o — yn Ewrob.” 

“Ceisiwch gael diwrnod heulog i weld y gwydrau ar eu gorau.” 

A dyna lle'r oedd o'r diwedd, ei phyrth a'i thyrrau cerfiedig yn 
esgyn i'r nefoedd, ei ffenestri'n llewyrchu yn yr hanner-gwyll! 
Dygnwch dyn a'i gariad-at-y-gwaith, 'roedd yn gofadail di-ail i'r 
rheiny ; fe fyddai oes yn rhy fyr o amser i dreulio o'i blaen ac i 
ryfeddu ati. Rhyfeddu hefyd at y ffydd a allai ysbrydoli'r fath 
gampwaith. 

Heibio â ni i'r allorau bach dirgel, tawel—mewn encilion megys 
prysurdeb cyson a lifai o gylch yr allor fawr—nes dod at le mwy 
amlwg : sef allor y Wyry a roisai ei nawdd arbennig i'r eglwys hon. 
Ac yno, cylch ar ôl cylch o lampau trydan disglair yn gefndir iddi, 
ac yn goleuo ar ei gwisg sidan wen a'i gemau ffug, yr oedd—doli 
ddu ; honno'n sefyll fel rhywbeth ar gae sioe mewn ffair Glangaea'. 
O'i chwmpas yr oedd clwstwr o blant bach yn ei gwylio'n syn. 
'Roedd yn olygfa arswydus, ac ni allwn beidio teimlo iâs o biti. 

Ceisiais f'atgoffa fy hunan nad cerflun i'w addoli oedd hwn, ond 
arwydd i'n hatgoffa o'r santes a oedd i eiriol ar ran ffyddloniaid 
ar Dduw. Ond tybed a wnai'r plant bach ddeall hynny ? Dyma'n 
amlwg uchafbwynt eu pererindod syml, ac yno y syllant mewn 
syndod ar y goleuadau, y gemau, y sidan—a wyneb y ddoli ddu. 
Bob hyn a hyn fe dinciai cloch yr offeiriad ; a'r canhwyllau yn 
gwanbelydru ar y bwrdd o'i flaen. 

Sefais wrth biler i ystyried tipyn. Ai hyn a fuasai'n symbylu'r 
holl grefftwaith ; yn adeiladu, yn creu, yn gorchfygu rhwystrau 

drwy'r canrifoedd maith? Ai dros y ddoli ddu y llafuriodd Ym 
gweision yn eu chwŷs ac y dyfeisiodd y meistri yn eu habledd a'u. 
doethineb? Yntau a gawsant hwy rhyw fflach o ryw oleuni mwy. 


llachar na'i lampau hi, ac mwy parhaol na sglein ei pherlau ffug ? 
Ac aeth fy meddwl yn ôl i'm gwlad fy hunan : i'r Bala, Gelli- 

lydan, Trefriw, i gyrrau Ardudwy dlos. Yno mae'r offeren i'w 

chlywed yng nghanol y bryniau bach, lle ni buasai ers amser go hir 


a cherbyd ym Maldwyn i gludo'r offeiriad o gylch, 1 ymweld â'i , 
ffyddloniaid mewn llefydd anghysbell iawn. Ai hyn sydd yn ei 


hudo ! 

Hoff gan rai yw dadlau mai Catholig oedd Cymru gynt, ac y 
dylem felly ddychwelyd i freichiau y ^ fam-eglwys” yr hon a fu'n 
hiraethu cyhyd amdanom. Ond ymholwn mewn difri' ba gysyllt- 
iad all fod rhwng cred y Cristnogion cyntefig a'r ' haberdashery 
hwn, llawn coel ac ofergoel? Ai hyn sydd i'w ddwyn yn ôl i'n 


gwlad dan enw Cristnogaeth? Cystal fyddai gan rai ohonom — 


ddychwel at ffydd y Derwyddion a'i throedio hi'n braf yn llygad 


haul neu loer, gan fod honno'n ffydd mor ‘ Gymreig â'r gabolfa _ 


hon o ddyfais a threfn dyn. _ Onid ffydd y Cymry, fel Gymry, yw'r 
ffydd a ddewisodd y werin o'i gwirfodd, ac a dyfodd gyda'r werin 
yn ei thwf a'i haddysg hi? Os am weld cyflwr gwlad na thyfodd, 
na ddatblygodd, nad oes yn wir fawr gobaith iddi oherwydd gafael 
yr Eglwys hon o'i hoffeiriadaeth arni, ewch i gefnewlad de yr Eidal, 
neu ymweler â Llydaw. Casbeth yr Eglwys yw addysg eang, 
rydd ; ar waharddiad a * thabw ° y mae hi yn dibynnu am ei 
bodolaeth. Yn Llydaw y mae'r drasiedi'n fwy amlwg i ni sy'n dal 
i gadw llygad ‘ teuluol” fel petai ar ein cefndryd pell. Disgrifiad 
Ffrances gyfrifol o'r Llydawyr, a glywais ac a aeth drwof fel saeth 
oedd : dyna i chi genedl nobl sy'n pydru mewn alcohol, ac an- 
wybodaeth. Onid dyma drefn y dirywiad mewn gwirionedd, sef 
(1) Yr Eglwys Gatholig, felly (2) anwybodaeth, felly (3) alcohol ? 
Y mae'n anodd i ni, a'n gwerin gymharol oleuedig, ddeall un- 
bennaeth cyson, di-ildio, creulon yr Eglwys hon. Heb fynd i 
goffrau du ei hanes, y mae digon o esiamplau yn ein byd modern 
ni. Gofynner i Ben Jones o'r Llety pam y mae'n gosod adeilad at 
wasanaeth yr offeiriad ac yn gwrando ar yr offeren bob Sul, ac 
mi gewch wybod mai ymbriodi â Phabyddes a wnaeth,—rhyw 
eneth dlos a gyfarfu yn ystod y Rhyfel. Fe gafodd ei ddewis, ac 
maent yn ddiau yn hapus iawn ; ond, sylwer, ynglŷn â'r briodas 
hon, mai Eglwys Rufain sydd yn gosod yr amodau bob cynnig, a 
hynny gan fynnu hawl nid yn unig dros fywydau'r teulu bach, ond 
dros eu meddyliau, hyd at y rhai na anwyd eto. Roedd priodas 
Moira Jones (nee O'Shea) yn gam â'i Heglwys; i wneud iawn 
amdani fe roes yr eneth addewid bendant i geisio, bobffordd, ennill 
ei gŵr at ei ffydd hi ei hun. Addawodd hefyd y byddai plant yr 
uniad yn cael eu magu'n Gatholigion. Digon hawdd. i'r tad, 

meddech, fyddai dal yn erbyn y perswad a’r denu ; ie, ar y dechrau. 
Ond pa nifer all lynnu at eu protestaniaeth yn erbyn y cyhuddiad 
eu bod yn creu rhwyg a gagendor mewn teulu? “Sure, Ben, and 
you've only to go to Mass instead of chapel. What difference would it make 
to you? It means such a lot to the kids.” Ile. “The Kids.) Nid 
perswâd, na denu yw hyn yn y pendraw, ond dudreth plaen ; a, 
sylwer, bygwth y plant a wna'r Eglwys—ag esgymuniad a phenyd 
tragwyddol ; a thuedd pob tad neu fam hoff yw ymroi— rhag ofn ’. 
I bob cymar Catholig yn y priodasau “cymysg” hyn y mae'r 
ddyletswydd yn bendant ac anocheladwy : dwyn eneidiau newydd 
i'r Eglwys a'u cadw rhag pob chwa o brotestaniaeth. 

Mi ddylai hyn, a mwy, gael ei gyhoeddi—yn uchel—yn ein 
plith. Cawsom ymwared â'r hwmbwg ers cyhyd nes tueddu i 
anghofio yr hyn sy'n gyffredin mewn ardaloedd a gwledydd eraill 
llai ffortunus, neu i chwerthin am fod y ffeithiau mor anhygoel. 
Nid chwerthinllyd-anhygoel mohonynt, ond arswydus-anhygoel. 
Meddylier am Eire dan y law drom hon. Wedi cynllunio trefn 
gwasanaeth iechyd Cenedlaethol ychydig flynyddoedd yn ôl fe 
ddaeth gorchymyn uniongyrchol yr Eglwys Babyddol i wahardd y 
cyfan. Ymddiswyddodd y Gweinidog Iechyd, Catholig ffyddlon, 
â'i gynlluniau'n yfflon. “Ymyrraeth â bywyd teuluol” yw cynllun 
iechyd o'r fath yng ngolwg yr Eglwys hon; “ymyrraeth” yw 
clinigau i ddarpar-famau, mamau, a phlant bach. A’r bwgan 
mawr yw birth-control—mewn unrhyw ffurf—neu hyfforddiant mewn 
unrhyw fodd a allai leihau nifer ei chymunwyr yn y dyfodol. 
. Slymiau Dulyn a Lerpwl, lle mae'r teuluoedd yn heidio mewn 
selerydd neu hofelau, y mamau'n heneiddio'n ieuainc, a'r plant 
(fel y gwelsom adeg y rhyfel pan ddaethant i Gymru o Lerpwl) 
yn gywilydd i'n hoes : fe ddylai hyn oll dwymo calon pob Catholig, 
oblegid dyna ddewis yr Eglwys--hyn sydd i fod os yw'r Ffydd i fyw. 


(Iw barhau). 
DDYDD 


GOFYNIAD I ATHEISTIAID. 


Pa ddull, Atheistiaid, dwedwch hyn, 
Y daeth gronynau mân, 
Gan droi'n un fryd i lynu ’nghyd 
I lunio byd mor lân ? 
A phwy roes synnwyr yn dy iad 
A chariad dan dy fron ; 
A phwy roes fywyd, hyfryd hedd 
I'th galon luniaidd lon ? Hen Gân. 

Talcen Caled 


HUNANGOFIANT GLOWR. os 


Gan JoHN E. Morcan, Ynysybwl. 


YN o gymeriad cryf oedd fy nhadcu o ochr fy mam. Cofiaf 

mam yn dweud lawer tro amdano a'r hyn a wnaeth un nos 

Sul pan oedd yn y capel yn Hirwaun. Daeth cennad yno 
i'w alw ef a nifer o rai eraill —dim ond sisial a fu, ond fe aethant 
allan yn dawel ac i'w cartrefi. Daethant at ei gilydd yn fuan 
wedyn, pob un a'i ddryll, a bant â nhw dros y mynyddoedd tua'r 
fan apwyntiedig. Yno, yr oedd nifer fawr o Siartwyr (Chartists) 
eraill wedi ymgynnull. Ni wn a fu y rhain yn y “terfysg” yng 
Nghasnewydd ond gwn i'm tadcu farw yn y gwely. 

Un debyg o ran ei hysbryd oedd fy mamgu o ochr fy nhad. 
Bu ei gŵr farw mewn damwain yn siafft un o'r pyllau bach gerllaw 
Aberdâr gan adael ei weddw a phedwar o blant yn ddi-gefn ; nid 
oedd yr hynaf ond ychydig dros wyth mlwydd oed. Ond er fod 
hwnnw yn “ddigon hen” i weithio yn y pwll, nid oedd ei gyflog 
yn ddigon i gadw'r teulu bach. Felly aeth fy mamgu i ymofyn 
tâl plwyf. Mr. Rhys (Rhys Ddall) oedd y cadeirydd. 

Gofynnodd iddi, “Un o ble oedd dy ŵr di? ” 

SOLandeilo, Sir Gâr. 

“Wel, allwn ni ddim dy helpu di yma. Rhaid i ti wneud dy gais 
yn Llandeilo !” 

Y diwrnod wedyn, dechreuodd ei thaith tua Llandeilo, a'm tad, 
yr ieuengaf o'r plant yn y siôl yn ei breichiau. Felly y cerddodd yr 
ugain milltir i Gastell Nedd gan letya'r noson honno yno gyda rhyw 
ffrindiau. Y diwrnod nesaf cerddodd y pum milltir-ar-hugain i 
Landeilo a chysgu yno gyda pherthnasau ei gŵr. 

Drannoeth aeth o flaen Bwrdd y Tlodion eto a gwnaeth ei chais 
yr ail waith. Wedi ychydig o sisial rhwng aelodau'r Bwrdd, dywed- 
odd y Cadeirydd wrthi, “Fe rown dâl plwyfitia dy blant...” 
Ar hyn, â dagrau yn ei llygaid o gofio'r siwrne hir ac ofn y derbyniad 
a gai, atebodd “Diolch yn fawr iawn i chwi foneddigion, 'rwy'n 
siwr . . .”. Ond cyn iddi orffen yr oedd y Cadeirydd yn mynd 
ymlaen i ddweud, “Mae'n rhaid i ti ddod i mewn yma i'r Tloty i 
weithio amdano”. 

Safodd fy mamgu i fyny ; rhwymodd ei siôl amdani hi a'i baban a 
meddai wrtho, 

“Os oes raid i fi ddod i mewn i gael ymborth i fi a 'mhlant, fe 
alla” i wneud hynny tu fas. Bore da i chi !” 

Ac wedi cerdded yr holl ffordd yn ôl i Aberdâr, dyna beth a 
wnaeth, gan olchi dillad i'w chymdogion, smwddio a glanhau a 

phethau tebyg am ryw swllt y dydd a phryd o fwyd. Llwyddodd 
rywsut i ennill bywoliaeth i'w phlant gyda chymorth cyflog y crwt 
wythmlwydd a weithiai yn y pwll. 

'Rwyf wedi meddwl droeon a holi i mi fy hun a etifeddais y duedd 
i wrthwynebu cam ac anghyfiawnder fel unigolyn ac fel swyddog 
undeb llafur oddi wrth y cymeriadau a nodais uchod. 

' Tua chanol y ganrif ddiwethaf cynhaliwyd yr Arddangosfa Fawr 
yn y Palas Grisiol er dangos nerth a medr Prydain i'r byd. Hi 
oedd gweithdy'r byd : ei llynges yn feistres ar y moroedd a'i gwlad 
yn cael ei gorchuddio gan gannoedd o bentrefi anniben, pyllau glo, 
ffactrioedd a thipiau rwbel salw. 'Roedd galwad am lo Prydain, ac 
yn neilltuol, glo Morgannwg, o bob cwrr o'r byd. 

Yn y cyfnod hwnnw penderfynodd y brodyr Davies Blaengwawr 
geisio ennill rhagor o gyfoeth trwy agor pyllau yng Nghwm Rhondda 
Fach. Yr oedd. hynny tua'r chwe-degau ond nid oedd rheilffordd 
yn y cwm o gwbl. I sincio “Pwll Nymbar 1” [yr Hen Bwll) bu 
raid cludo peiriannau trymion, a hynny braidd yn wyrthiol dros y 
mynydd drwy Gwmaman. Wedi “ennill y glo” rhaid oedd cael 
glowyr ac fe aeth cannoedd yno o Gwm Aberdâr. Danfonasai’r 
teuluoedd y pethau trymion, megis fframau gwelyau, byrddau, etc. 
mewn ceirti, naill ai drwy Bontypridd neu Aberpennar a Llan- 
wonno. Cludwyd y mân-bethau fel tegellau, cadeiriau, canwyll- 
arni pres a phetheuach eraill ar gefnau'r rhieni neu ym mreichiau'r 
plant heibio i'r Bedlwyn, Cwmaman. Yr oedd y cwmni glo wedi 
adeiladu cannoedd o dai ar gost ei hunain a phan gyrhaeddai'r 
teuluoedd newydd i ben eu taith yr oedd disgleidiau o de yn eu 
haros gan gymdogion caredig. 

Nid oedd i'r cwm na hanes na gwreiddiau hyd yn hyn, ond yn 
gyflym codwyd pentref lluosog, ac yn neilltuol, adeiladwyd dau 
fath o adeilad anhepgor. Dau neu dri o gapelau mawrion a'r un 
nifer bron o dafarndai gan nodi fod pobol grefyddol wedi dod i'r 
cwm a hefyd lawer i'r gwrthwyneb. Nid oedd cinema na theatr, 
wrth gwrs a'r tafarndai oedd y man cyfarfod ar nosweithi'r wythnos 
ac yn enwedig ar nos Sadwrn y Pai Mawr—pen mis. Y pryd 
hwnnw byddent yn orlawn hyd at y drysau ac arferwn glywed fod 
y ddiod yn arllwys maes dros stepiau pen drws Ned Llewellyn, yr 
unig adeilad o'r fath ar ochr Blaenllechau. 

Ar y Sul yr oedd bron pob capel yn llawn, yn enwedig yn y nos, 
hefyd ar adeg cwrdd mawr pan oedd dau bregethwr gwadd a dwy 
bregeth y prynhawn a'r hwyr. Yr oedd Cwrdd Pen Cwarter yn 
boblogaidd a mwy felly gapelau'r Bedyddwyr pan fyddai nifer i'w 
bedyddio, ond ofnaf fod mwyafrif y bobl o'r “tufâs” yn ei gyfrif yn 
fwy fel math o shew nac ordinhâd crefyddol. 

Gellid dweud fod y mwyafrif o'r tai byw yn gyffyrddus, o leiaf, 
yn ôl safon y cyfnod. Yn y rŵm ffrynt yn unig y gwelid oilcloth 
ynghyd a ‘ chest-yn-drôrs,' bord gron, cowtsh ac ychydig gadeiriau. 

Ran fynychaf, carped a wnaethpwyd o sach a welid ar yr aelwyd yn 
yr ystafell fyw, a honno yn sach siwgr wedi ei golchi hyd onid oedd 
bron a bod yn wyn. Ar rannau eraill o'r llawr a'r passage 'roedd 
“gro coch.” wedi ei wasgaru. Lled hynod oedd y dull o baratoi hwn. 
Tua diwedd yr wythnos âi hanner dwsin o ferched cryfion i lawr i'r 
afon i gasglu cerrig mawr coch a rhoisent y rhain yng nghanol tân 
mawr am oriau. Yna codent tua thri o'r gloch yn y bore ac fe'u 
torrent yn daplau bychain â morthwylion ac ar ôl hynny â darnau o 
haearn a elwid yn ' pwnars’ chwalent y cyfryw yn fân-fân. Air. 
merched, wedi cwblhau'r gwaith, o dŷ i dŷ i'w werthu am ychydig 
geiniogau am lond basin. Digwyddai hynny yn gyffredin ar y 
Sadwrn. 

Bwyd plaen oedd y rheol ac nid oedd hynny'n unig am fod prinder 
arian. Y cyntaf a welais o bysgod wedi eu ffrïo oedd ym Mhonty- 
pridd. Cofier ein bod yn wyth o blant y pryd hynny a bod deg i 
gyrraedd cyn y diwedd a phob un yn berchen ar enw Beiblaidd er 
mawr falchder fy nhad. “Ffrwythwch ac amlhewch”, meddai'r 
ysgrythur, ac yr oedd bron pob teulu crefyddol o'r un farn. Felly — 
nid oedd dim glythni yn ein tŷ ni. Cig rhost ar ddydd Sul, ac o 
bosib ar ddydd Sadwrn a chawl y rhan fwyaf o'r dyddiau eraill. 
Wy rhwng dau oedd y rheol a'r un fath gydag ysgadenyn, a gwerth 
ceiniog o laeth rhyngom bob dydd—y deg ohonom ! 

Nid oedd na charped nac oilcloth ar y steiriau na'r llawr yn yr 
ystafelloedd gwelyau ond yr oedd y planciau cyn wynned â'r eira, 
a'r ffender ar y llofft yn fynych oedd hanner olwyn dram wedi ei 
chyfaddasu. 

[I barhau). 


[John E. Morgan, hynafgwr bywiog a llengar o Ynysybwl a 
chyn-Ysgrifennydd “Lady Windsor Lodge” y glowyr yno. 
Ef yw awdur y llyfr A Yillage Workers’ Council sy'n rhoi hanes 
undebaeth Llafur yn y cylch. Y mae'n afiach yn ei wely ar hyn 
o bryd ond dymunwn adferiad buan a llwyr iddo. —Gol.]. 


IAI) 


MODUR YN YR EIRA. 


HER i'w yrrwr yw'r cira—a'i ér ar 
Hir oror a ŵyra. 
Er i ŵr yrru'i ora', 
Ara' yr cir ar yr ia. 
Trefeglwys. BEN DAVIES. 

Priodasau. 


YNG Nghapel-y-Bryn, Rhaefyr 18, CATHERINE EVANS, Blaenpant, 
Cwrtnewydd â ELIAS ALBERT EVANS, Gellideg, Llanybydder. Gwas- 
anaethwyd gan y Parchn. S. E. Bowen a T. Rees, Brynteg. 


Mepr 4, 1954 yng Nghapel Pantydefaid, gan y Gweinidog, unwyd NANCY h 
LLOYD, merch David a'r diweddar Rachel Davies, Sychdy â JOHN 
JENKIN, mab Jane Evans a'r diweddar John Evans, Glaslwyn. “Dau enaid 


> 9 
wedi'u uno”. 
AAA? 


Marwgofion 


TACHWEDD I., yn 56 oed, bu farw EVAN THOMAS, Caesarn Cottage, 
Cwrtnewydd ar ôl byr gystudd. Crydd ydoedd wrth ei alwedigaeth ac yn 
grefftwr heb ei ail. Yn ei fynd collir un o gymeriadau mwyaf dymunol y 
pentref. Yr oedd drws agored i bawb i'w weithdy a difyr a doeth oedd yr 
ymgomio yno. Y dydd Llun dilynol gosodwyd y rhan farwol ohono ym 
mynwent Capel-y-Bryn. Preifat oedd yr angladd. Gwasanaethwyd gan y 
Parchn. S. E. Bowen, T. Oswlad Williams a Lewis Evans, Pontardulais. 
Gadawodd weddw, dwy chwaer a brawd a llawer o berthynasau mewn galar 
dwys o'i golli. | 

RHAGFYR 12 bu farw JOHN EVANS, Caerau-bach, Llanwenog yn 71 oed. 
Dyn difyr wrth natur, yr oedd ganddo ateb parod bob amser a hwnnw yn 
ddiwenwyn a difyr. Yr oedd yn boblogaidd iawn yn ei ardal ac yn was- 
anaethwr amryddawn a da. Yr oedd yr angladd y dydd Llun dilynol i Gapel-y- 
Cwm—a'r lle yn llawer rhy fach i ddal y dorf. Gwasanaethwyd ar yr achlysur 
gan y Parchn. S. E. Bowen, Aubrey Martin, J. Marles Thomas, T. I. Jones, 
Llanwrda, S. Morgan, Ficer, J. E. Davies, Sion ; Idris Evans, Drefach ; T. Rees, 
Brynteg a Mr. Elwyn Davies. Gadawodd mewn galar dwys o'i golli briod, 
tri mab—un ohonynt.Mr. Dan Evans, Cadeirydd Cyngor Dosbarth Aberaeron 
—dwy ferch, brawd a llawer o berthynasau. 


Bu farw Mrs. MARY ANNE JONES, priod Evan Lloyd Joncs Cartref, 
Llanybydder ar y 17 o Ragfyr, 1954 yn Ysbyty Aberystwyth. Yr oedd yn 57 
ac wedi bod o dan driniaeth lawfeddygol. Merch Gellihen, Talgarreg gynt 
ydoedd, a bu hi a'i phriod fyw ym Mhantybryn hyd nes gorfod rhoi i fyny 
oherwydd afiechyd. Pan oeddent yno profodd y Bwlch yn helaeth o'u hael- 
ioni, yn enwedig plant yr Ysgol Sul. Ac wedi symud i Lanybydder, deuent yn 
ffyddlon i'r capel ac yr oedd llwyddiant yr achos yn agos iawn at eu calon. Nid 
oedd ond 19 wythnos er pan gladdwyd ci nith, Annie Jones, Llynyfran, ac fe 
fennodd hynny ar ei iechyd hi yn ddiamau. Daeth torf o gyfeillion i'r angladd, 
Rhagfyr 22, ym Mwlchyfadfa. Gwasanaethwyd gan y Parchn. E. Jenkins a 
T. Rees yn y tŷ, ac yn y capel gan y Parchn. Tudor Thomas, S. E. Bowen, 
W. H. Davies, A.J: Martin a J. Marles Thomas. 

Dpypp Gwener, Mehefin 25, bu farw DAVID JOHN THOMAS, Gwar- 
cwm, Cwrtnewydd yn 58 mlwydd oed. Mab ydoedd i'r diweddar Mr. a Mrs. 
John Thomas, Caesarn, ac yng ngweithdy ci dad y bu ef am flynyddoedd yn 
dilyn crefft crydd. Galwyd ef i'r Fyddin yn Rhyfel 1914—18, y rhyfel a oedd 
i roi diwedd ar bob rhyfel ac amharodd y bywyd hwnnw ar ei iechyd. 
Yn ystod y blynyddoedd diwethaf bu'n ffermio ar ei dyddyn, Gwarcwm, sydd 
rhwng Cwrtnewydd a Llanwnnen. Yr oedd yn gymeriad hoffus didwyll a 
diniwed iawn, ac yr oedd yn barchus gan bawb yn yr ardal. Claddwyd ef 
ym mynwent Capel-y-Bryn, a'r angladd yn anghyhoedd. Gwasanaethwyd 
gan y Parchedigion S. E. Bowen, T. Oswald Williams, ac J. E. Davies (B), 

' Gweinidog Seion. Gadawodd i alaru ar ci ôl ddwy chwaer a dau frawd, a 
chwith yw cofnodi fod un ohonynt, Mr. Evan Thomas, Caesarn, yntau 
bellach wedi ein gadael. 


[Sylwer mai nid ar y Golygydd y mae'r bai am ddiweddarwch ymddangos- 
iad rhai nodion, etc. ; na feier y gweinidogion chwaith, oblegid fe ddigwydd 
weithiau fod un yn disgwyl i arall sgrifennu, a'r canlyniad yw cloffi rhwng 
dwy stôl]. 


Bu farw BARBARA PRICE ddydd Calan, yn 14 oed, mewn Ysbyty yn 
Essex. Merch ydoedd i Mr. a Mrs. Tegryd Price, Stanford-le-hope ac wyres i 
Mr. W. W. Pric , M.A., Brynhyfryd, Aberdâr. Dioddefasai yn hir ac yn 
ddewr oddi wrth bla creulon y Parlys Plant. Merch annwyl ydoedd a mawr 
yw galar y teulu ar ei hôl ; fel hithau, dangosodd ei rhieni ffydd ac amynedd 
drwy'r cystudd poenus a'i ffydd yn awr yw ei bod yn nwylo'r Meddyg da. 
Claddwyd hi yng Nghladdfa Stanford-le-hope a'i ewythr, y Parch. Dewi 
Price yn gwasanaethu. Estynnwn ein cydymdeimlad dwys i bawb o'r teulu 
yn cu galar. 


MIP’. 


Newyddion yr Enwad 


CAPEL-Y-GRAIG, LLANDYSUL.—CoeEpnzN Napouc. Yng Nghapel 
y Graig, nos Fercher diwethaf, cynhaliwyd y Goeden Nadolig flynyddol a the 
i blant yr Ysgol Sul. Rhoddwyd anrhegion ar y goeden eleni gan aelodau 
Urdd y Benywod. Chwareuwyd rhan Santa Clôs gan Mr. Noel Davies, 
Clifton Street. Arweiniwyd gan y gweinidog, ac anrhegwyd y plant a fu'n 
ffyddlon i'r Ysgol Sul yn ystod y flwyddyn â llyfrau gan Mr. Edward Davies, 
Penlonwen (Arolygwr).— CYMDEITHAS Y BOBL IEUAINC. Cyfarfu pobl 
ieuainc y Graig a Phantydefaid mewn ymryson a dadl yn Neuadd y Graig 
nos Wener. Testun y ddadl oedd, “Bod gormod o le heddiw i chwarae”. 
Cafwyd anerchiadau da gan y sawl a fu'n agor y ddadl, sef Mr. Timothy 
Jones, B.Sc., Llyspadarn ; Mr. D. G. E. Davies, M.R.C.V.S., Faerdre a Mr. 
Elwyn Davies, B.A., Sunny Hill. Cymerwyd y gadair gan Mr. Watcyn 

Davies, Dewi Villa. Siaradwyd ar bob ochr gan wahanol gyfeillion, a chafwyd 
fod cryn wahanol farnau ar y cwestiwn. Diolchwyd i'r prif siaradwyr gan 
Mr. Deric Davies, 1, Wind Street a Mr. Alun Davies, Laura House. Cafwyd 
cwpaned o dê. 


URDD Y BENYWOD—PANTYDEFAID.—Ar y 6 o Ionawr rhoes 
Mrs. Richard Davies, Llwyn Dewi arddangosiad ar y gwaith o wneud cacennau 
cig o flaen cynulleidfa luosog. Dechreuwyd trefnu ar gyfer y “Gwerthiant 
Gwaith” a ddaw yn y Gwanwyn. Rhoddwyd te gan y Llywydd a diolchwyd 
yn gynnes i'r arddangosreg gan Mrs. Jones, Rhydowen-fach a Miss Evans, 
Glaslwyn. 


RHODDION I'R ‘ YMOFYNNYDD.'— Pan fo blinder yn llethu fy law 
wrth ysgrifennu a theipio copi'r YMOFYNNYDD daw dad-flino am eiliad wrth 
lunio'r paragraff bach hwn yn gyson bob mis. Da meddwl bod rhywrai yn 
cofio amdanom o hyd. Dyma nhw : Y Parch. J. Davies, The Manse, Moeyrea, 
13/- a Mrs. Jones Davies (Gadlys St., gynt o Gwrt Newydd), yr Hen Dŷ 
Cwrdd, Aberdâr, £1. Rhoesoch anadl arall i'r hen ŵr ! 


HEN DY CWRDD, ABERDAR.—Daeth gweithgarwch y chwiorydd 
i'r golwg unwaith eto pan glywsom cin bod wedi derbyn £25 oddi wrthynt 
tuag at waith yr eglwys. Dwylo diwyd yw cu dwylo hwy.— Cydymdeimlwn 
yn fwr â Mrs. Catherine Jones, Abertawc (gynt Broniestyn) ar golli ohoni ei 
phriod yn sydyn. Nodded y nef a fo iddi.—Llongyfarchwn Mrs. Lilian Davies 
ar gael ei hethol yn Ysgrifennydd Pwyllgor Llên yr Eisteddfod Genedlaethol 
ac am ei gwaith da yn yr adran hwn. 


MYFYRIWR A MYFYR WYR.—Gallwn gyhoeddi bellach fod Mr. Roy 
John, M.A. (Caergrawnt), B.A. (gydag anrhydedd, Cymru) wedi ymuno â 
rhengoedd ein myfyrwyr. Rhown groeso cynnes iawn iddo fel mudiad ac 
edrychwn ymlaen am ei weinidogaeth yn ein plith gydag eiddgarwch. Bydd 
Mr. John yn terfynu ei gwrs, anrhydedd arall i ychwanegu at ei radd anrhydedd 
mewn Cymraeg, ym mis Mehefin ac yn agored i dderbyn galwad. Rhaid 
atgofio'r eglwysi bod dau fachgen disglair arall yn cwblhau eu cyrsiau yr un 
pryd, sef Mr. Watcyn Davies, Coleg Caerfyrddin a Mr. Basil Hopkin, Rhyd- 
ychen. Dyma rywbeth na allem ddisgwyl ychydig o flynyddoedd yn ôl a 
gwn y buasai llawer enwad yn falch i weld y tri hyn yn eu rhengoedd. Mawr 
hyderaf y bydd ein eglwysi yng Nghymru yn ddigon effro i'w cipio cyn yr 
elont dros y Clawdd i Loegr. Fe wyddom bod gennym eglwysi gwag ; fe 
brawf y misoedd nesaf yma a oes gennym eglwysi effro. 


LLWYNRHYDOWEN.—Gan rym y gwynt ddydd Iau, Rhagfyr 23, 
chwythwyd i lawr y groes wen sydd ar fedd Gwilym Marles, a holltodd wrth 
syrthio.—Fel arfer ers blynyddoed, cynhaliwyd Noson Lawen yn yr Hen 
Gapel nos Nadolig, a daeth torf fawr i orlanw'r lle. Doniau’r cylch oedd yn 
difyrru a chafwyd noson lawen iawn. Hyfforddwyd y plant gan Mrs. M. 

Davies-Jones, Mrs. Rita Evans a Mrs. Myra Parry-Iones, a gwnaethant eu 
gwaith yn ardderchog, gyda nifer 'o gneuoni actol. Cafwyd dwy ddrama fer 
gan y rhai mewn oed a gadwodd sylw'r gynulleida gan eu ffraethineb a 
donioldeb yr actio. Rhoddwyd cynorthwy parod gan Miss Matilda Thomas, 
Blaenffynnon ; Mrs. Jones, Rhydowenfach ; David Evans, Glaslwyn. a Percy 
Davies. Tystiai nifer mai dyma'r cyngerdd gorau a gafwyd ers blynyddau. 
Gwnaed elw sylweddol hefyd at yr achos. 


| URDD Y BENYWOD:—Tro Brondeifi oedd »hi.i dderbyn Cyfarfod 
Blynyddol y Rhanbarth ym mis Tachwedd. Gan fod tymor llywyddiaeth 
Mrs. Davies, Penbrynmawr wedi dod i ben etholwyd Mrs. Marles Thomas, 
Llandysul yn ei lle. Penodwyd Miss Jenkins, Glenofer yn Is-Lywydd. Wedi 
trafodaeth pasiwyd newid ar yr hen arfer o gynnal dau Bwyllgor Gwaith 
yn,y flwyddyn, felly o hyn allan ni cheir ond un Pwyllgor Gwaith ynghyd 
â'r Cyfarfod Blynyddol ym mis Mai. Gweinyddwyd y:Cymun gan y Gwein- 
idog yn cael ei gynorthwyo gan Mrs. A. Morgan a Mrs. B. Jones (Is-Lywydd- 
ion Cangen Brondeifi). Misses Barbara.a Megan Jones a gymerodd y rhannau 
arweiniol i'r gwasanaeth, a chyfeiliwyd gan Mrs. Rosa Evans. Anerchwyd y 
cyfarfod gan Miss S. A. Jones, Llandysul'ar “Urdd'y Benywod—ei Sefydlu a'i 
Gynnydd”. Diolchwyd iddi'n gynnes iawn gan Mrs. Dan Davies, Alltyblaca, 
a Mrs. Davies, Faerdre. Yn ôl yr arfer, mwynhawyd :y te a baratowyd gan 
aelodau Cangen Brondeifi. Edrychir ymlaen at y Cyfarfod Blynyddol nesaf a 
gynhelir yn y Graig, Llandysul ar wahoddiad y Llywydd a'r Gangen yno. 


EIN LLYWYDD YN TROI'N WEINIDOG.—Llawenydd calon oedd 
clywed bod Mr. S. R. Butler, Caerdydd, Llywydd ein mudiad am eleni wedi 
penderfynu gadael swydd a dâl iddo tua £2,750 y flwyddyn am dlodi—ie, a 
chyfoeth y weinidogaeth. Y mae Mr. Butler yn bregethwr dymunol yn ein 
plith ac os gwir yw'r gair ei fod yn ymadael â De Cymru fe fydd ein colled yn 
golled fawr. Ond cto'i gyd dymunwn Dduw'n rhwydd iddo ba le bynnag y 
bor 


CAE'RONNEN.—Nos Fawrth cyntaf yn y.flwyddyn newydd daeth 
plant ac aelodau'r Capel ynghyd i'r Wy! De Flynyddol, a baratowyd gan y 
gwragedd. Wedi mwynhau'r wledd honno perfformiwyd Dramodig Nadolig 
gan y plant, a chafwyd eitemau o ganu, adrodd, a dweud stori gan hen ac 
ieuanc. Anrhegwyd pob plentyn a'r llyfr ar Hanes Cae'ronnen trwy garedig-— 
rwydd y Swyddogion, sef Miss S. H. Davies, Mr. Llywelyn Jones a Mr. 
Llywelyn Davies. Diolchodd y Gweinidog iddynt am gofio am y plant, ac i'r 
plant hefyd am eu gwaith da. Wedi gwyl o chwaraeon aeth pawb adref yn. 
weddol hyderus, wedi gweld y llyfr hanes yn nwylo'r rhai a fydd, ni a ahydeywn, 
yn cychwyn. cyfnod euraid arall yn hancs y capel bach hwn. 


C^ Di 


ft 

Y Cwpwrth Llyfrau 


Newydd a Hen, Detholion o Farddoniaeth a Rhyddiaith ; cyhoeddwyd gan 
Gwmni Urdd Gobaith Cymru, Aberystwyth ; 266 td.; clawr caled ; 
' Pris, 9/6. 


DYWEDIR yn y cyflwyniad mai “amcan yr Urdd wrth gyhoeddi'r gyfrol hon 
yw. ennyn neu gryfhau diddordeb y Cymry darllengar, hen ac ieuanc, yn 
llenyddiaeth eu gwlad drwy ddarparu iddynt gyfrol safonol a chlasurol .'... 
ar yr un pryd, yn gyfrol ddiddan, ddiddorol a darllenadwy”. Credaf i'r 
casglwyr a'r detholwyr lwyddo yn rhyfeddol yn y dasg'a osodasant iddynt eu 
hunain ac i rywun sydd am gael blas ar bron bob math o lenyddiaeth a gy- 
hoeddwyd yng Nghymru yn ystod y mil o flynyddoedd a aeth heibio, dyma'r 
union gyfrol. Y mae'n drwm ac ysgafn, a'r trymder yn ddiddan a'r ysgafnder 
heb fod yn benchwiban. Y mae yn y gyfrol hon ddetholion cytbwys o len- 
yddiaeth fawr a chyffredin ein gwlad ac i raddau pell y mae'n osgoi perygl 
cyfrol o'r fath drwy beidio cynnwys pytiau diystyr. Y mae bron popetha 
gyflwynir yn uned gyflawn ynddo'i hun a phan gofir bod yma dros ddau gant 
o ddetholion o waith dros cant a hanner o awduron, y mae hynny'n gryn gamp. 
Gwisgwyd y cyfan mewn siaced hardd a chadarn ac fe gyfrifir hwn, y mae'n 
sicr, ymhlith llyfrau gorau 1954. 


Pleser Plant (Llyfr Lluniau a diddanwch o bob math i Blant); gan W. T. 
Williams a W. D. Williams; cyhoeddwyd gan Wasg Aberystwyth ; 
44 tud. (rhai mawr) yn gyforiog o luniau lliwgar ; Pris, 5/-. 


Y SYNDOD yw bod Gwasg yng Nghymru yn gallu cyhoeddi cyfrol mor 
ddeniadol o ran ei diwyg am cyn lleied o bris. Dyma'r union lyfr y byddwn yn 
caru rhoi copi ohono i blant cyfeillion fel anrheg Nadolig ond yn anffodus 
ni wyddwn amdano, a mynnaf ddweud gair am hynny hyd yn oed ar berygl 
wynebu'r cyhuddiad fod yr oen yn dysgu'r ddafad i bori ! Yn awr, ni welais 
un adolygiad o hwn cyn y Nadolig diwethaf, ac ni ddaeth y copi adolygu i'm 
llaw tan rhyw bythefnos wedi'r Nadolig. Onid oes modd cywiro gwall fel 
hwn sydd yn sicr o fod yn milwrio yn erbyn gwerthiant eithriadol a allai fod 
yn eiddo iddo ; Y mae plant am lyfr newydd ac erbyn y Nadolig ncsaf * hen ’ 
lyfr fydd hwn er nad oes dim ynddo a fydd wedi heneiddio. Gwn y beîr yr 
awduron am fod yn araf ond y mae'n rhaid i awduron fod yn ofalus ac yn sicr 
ni fyddai anhawster i ddechrau'r gwaith yn gynharach hyd yn oed pe byddai 
raid cadw'r copïau o'r golwg am fis neu ddau a gofalu nad oes neb ond ad- 
olygwyr yn ei gael cyn wythnos bwysig y gwerthu mawr. Ar wahân i'r 
bregeth fach yna, nid oes gennyf ond clod digymysg i'r awduron deheuig a'r 
argraffwyr crefftus a roes lliw a llun i'w dychymyg. Dylwn ddywedyd hefyd 
i'r awduron lwyddo i gyfleu addysg am Gymru ym mhlygion y Pleser hwn 
ac fe'i cyflwynaf fel llyfr anrheg plant arbennig iawn. 


32 YR YMOFYNNYDD 


Gemau o Bant a Bryn, gan D. J. Morgan ; y detholiad gan T. Ll. Stephens, 
wedi ei gyhoeddi gan Gymdeithas Llyfrau Ceredigion, Aberystwyth ; 
79 td. ; clawr caled a'r pris yn goron, oni chamgofiaf. 


NiD yw gwaith D. J. Morgan, ‘Pant a Bryn’ yn ddieithr i ddarllenwyr 
YR YMOFYNNYDD y sydd hefyd yn ddarllenwyr i'r Welsh Gazette. Paratowyd 
y llyfr ar gyfer yr ysgolion ac y mae enw cyfarwyddwr Addysg Sir Aberteifi 
a bendith Cadeirydd y Pwyllgor hwnnw, M. Ll. G. Williams i'w gweld ar y 
dechrau. Yn wir dylai'r llyfr hŵn gael gwerthiant helaeth ymhlith yr Undod- 
iaid oblegid gwelaf mai T. Oswald Williams sy'n rhoi hanes D. J. Morgan ar 
ddiwedd y gyfrol hefyd. Nid amrhiodol fydd dyfynnu o waith yr olaf, 

“Carai ymweld â gefail y gôf ; a sylwai ar y da yn codi, y brain yn gadael coed 
y Coleg yn y bore a'r crychydd cam yn pysgota yn Nheifi .. . Ni all neb a 
ddarlleno Bant a Bryn beidio a charu'r hen sir annwyl hon . . .” Wrth eich 
atgofio am beidio cymysgu'r gyfrol hon â chyfrol arall o waith yr un awdur a 
gyhoeddwyd beth amser yn ôl, carwn bwysleisio mai cyfrol wahanol iawn 
ydyw a chyfrol lle gwelir D.J.M. yn fwy o fardd nac o swyddog amaethyddol, 
ac yn fwy o weledydd nac o , wyddonydd. Detholiad gofalus yw'r gyfrol o 
blith ysgrifau helaeth D.J.M. i'r Welsh Gazette, ac wedi'r dethol asiwyd y cyfan 
yn benodau twt ar wahanol destunau. Ychwanegwyd lluniau i gyflwyno'r 
penodau hynny ac englynion o waith beirdd Sir Aberteifi fel cerrig gwyn i 
rannu rhwng pennod a phennod neu bâm a phâm yn yr ardd hyfryd. Y mae 
gennyf gymaint o olwg ar y gwaith fel y credaf nad amhirodol fyddai mabwys- 
iadu hwn fel rhan o Faes Llafur y Ysgol Sul oblegid ni ddaeth neb yn nes at 

“Feibl arall Duw” nac awdur “Pant a Bryn”. 


Y Genhinen. Y mae'r gofod mor brin y tro hwn a'r Genhinen yn gyfeilles mor 
gyson fel nad oes angen dweud ond ei bod cystal ag arfer a bod gan un o'n 
cyfeillion, Mr. W. S. Jones, Llandre, Aberystwyth erthygl wych ynddi ar goed. 
Mynnwch gopi yn ddioed. 


MAI. 


AR BA SYLFEINI ? 


Y MAE'r Parch. Basil Viney ein gweinidog galluog yn Abertawe yn hoff iawn o 
bregethu ar destunau pur ryfedd. Cyhoeddir y testunau ar bared tuallan i'r 
Capel. Clywsom fod un gŵr wrth weld un o'r rhain y dydd o'r blaen wedi 
gofyn, “Wel, ar ba sylfeini y mae hwn yn pwyso ’te 2” 


J. D. Lewis a'i Feibion Cyf:, Gwasg Gomer, Llandysul. 


GWASG ABERYSTWYTH 


'(J. D. LEWIS A'I FEIBION CYF.) 


RHESTR A GYHOEDDWYD YN DDIWEDDAR 


MATILDA—Abiah Roderick, 5/-. Detholiad o Adroddiadau Dell at wasanaeth 
Cyngerdd, Eisteddfod a Noson Lawen. 

COFFA MORGAN LLWYD, 6/-. Golygwyd gan y Parch: E. Lewis Evans, 

PANT A BRYN, 6/-. D. J. Morgan. Detholiad o ysgrifau ar fywyd cefn gwlad 
sydd wedi cael croeso mawr trwy Gymru gyfan. , 

WILLIAM JONES (English Version), 9/6. Dr: 'T. Rowland Hughes” popular 
Novel translated by Col. R. Ruck. _“... . A noble attempt to introduce the 
works of Rowland Hughes to a wider audience”. (Western Mail). 

CEN CEREDIGION, 5/-. Llyfr Difyr Ysgol. Casgliad o Storïau, Barddoniaeth, 
etc. gan Athrawon Sir Aberteifi ar ôl cyfres o Gyrsiau Pen-wythnos o dan 
nawdd Pwyllgor Addysg y Sir. | 

BANNAU LLEN PWYL, 4/-. Dr. T. Hudson Williams. Braslun o hanes 
llenyddiaeth odidog y Pwyliaid. Nid oes lyfr o'i fath yn Saesneg. 

CERDDI CRWYS (Detholiad), Cyfrol I, 5/-. Bu “Cerddi Crwys” allan o brint 
ers tro, a bwriedir eu hail-gyhoeddi mewn tair cyfrol. 

GWYR ENWOG GYNT (Yr ail gyfres), 6/-.. E. Morgan Humphreys. | Argraff- 
iadau ac Atgofion personol yr Awdur ar ddeuddeg o Wŷr Enwog Cymru 
ddechrau'r ganrif, ynghyd â darluniau ohonynt: Llew G. Williams; George 
M. Ll. Davies; Syr Henry Jones; J. Puleston Jones; Syr J. Morris Jones ; 
W. Llewelyn Williams; Alafon; John Rhys Evans; R. G. Roberts; Evan 
Roberts ; Eifionydd a Beriah Gwynfe Evans. 

ue YSGOL HAF (Nofel Fer), 5/-.. Rhiannon Davies, Awdur Y Llwynog, tc. 
. Cwynir bod Nofelau Cymraeg yn brin. Dyma Nofel newydd a fydd yn 
” boblogaidd. 

O NANCONWY I COLORADO. H. Parry- Jones, Llanrwst. Llyfr taith a 
wobrwywyd yn Eisteddfod Genedlaethol, Aberystwyth. 7/6. 

HEN DY FFARM. Hunangofiant D. J. Williams, Abergwaun... 9/6. i 

DIRWYN EDAFEDD. Cyfrol olaf Mrs. Elizabeth Williams. Awdur 
“Brethyn Cartref’’ a “Siaced Fraith”. 5/-. 

CYSGOD Y CRYMAN. Nofel gan Islwyn Ffowc Elis. 9/6. 

Y LLEN. Dyfnallt Morgan. Pryddest a ddyfarnwyd yn orau gan Mr. 
Saunders Lewis yn Eisteddfod Genedlaethol y Rhyl. 1/-. 


DRAMAU NEWYDD : 

GLO CALED. Comedi Tair Act. Gwynne D. Evans. Buddugo) yn Eisteddfod 

. Genedlaethol Rhyl. 2/6. 

YR OFFERYN. Comedi Tair Act. R. Gwynedd Jones.” Chwareuwyd hon yn 
y Gueen's Theatre, Rhyl yn ystod wythnos yr Eisteddfod Genedlaethol. 2/6. 

CYFRES O WYTH DRAMODIG. Addas i Blant yn dysgu Cymraeg fel ail- 
iaith, gan Mrs. D. M. Evans, Penuwch. Buddugol yn Eisteddfod Genedlaethol 
Rhyl. 2[-. 

Y PREN PLANEDIG. Drama Un Act yn seiliedig ar fywyd Ann Griffiths, 
gan Gwilym T. Hughes. Rhoddwyd yr ai] wobr i'r ddraina hon yn Eistedd - 
fod y Rhyl. 1/6. 

GWASG ABERYSTWYTH 


LLYFRAU NEWYDD—gyhoeddwyd Rhagfyr, 1954 


Pleser Plant. Gan W. T. Williams a W. D. Williams, dau Awdur 
amryddawn a ŵyr i'r dim angen plant. Llyfr newydd sbon o 
ddarluniau, straeon, chwaraeon a gwybodaeth gyffredinol, gyda 
chlawr lliwgar. 5/-. 


Out of their Night. English Version by Col. Ruck of T. Rowland 
Hughes’ “Chwalfa”. This, the third of the work of the late T. 
Rowland Hughes dealing with Welsh life is the powerful gripping 
tale of life in a slate guarry district of North Wales at the be- 
ginning of the Freens century. A striking jacket by Dewi Prys. 
9/6. 


LLYFRAU NEWYDD 1954. 


Storiau a Phortreadau. Islwyn Williams. 6/-. “Ni wn am neb 
sydd wedi gallu cyfleu pobl mewn cymdeithas gyfan yn well 
trwy dafodiaeth nag Awdur y gyfrol hon”—Dr. Kate Roberts. 


Harri Rhydderch. Nofel gyffrous gan R. J. Kendall. 6/-. “Reg 
Kendall has written an exciting thriller. . . . I guarantee that no 
boy, or girl for that matter, will set it aside until the last page 
is reached—I couldn't”—bLlygad Llwchwr yn y “News Chronicle”. 


Cerddi'r Daith. J. M. Edwards. 5/-. Cyfrol o Farddoniaeth yr 
Awdur o 1920—1953, gan gynnwys detholiad o'i weithiau cynnar 
ynghŷd â nifer o Gerddi Newydd. “Pwy bynnag a gâr ganu cain, 
cryno gan feistr ar ei waith, pryned y gyfrol hon, ac ni siomir ef”— 

Y Goleuad. 


Storiau'r Henliys Fawr. W. J. Griffith. 6/-. Ail-argraffiad o'r 
Storiau poblogaidd hyn a fu allan o brint ers rhaì blynyddoedd. 
Saith stori a digrifwch melys yn fwrlwm drwyddynt a'r Cyn 
au yn rhai nad anghofir mohonynt yn rhwydd. 

Cofio Merthyrdod yr 
Esgob Ferrar. 


Dadorchuddio Maen 
Coffa 


Chwilmanta Eto 
Talcen Caled 


Ysgol Ramadeg Parch. 
D. Evans, Cwmiago 


Marwgofion 


Newyddion yr Enwad 

Pris 6ch. y mis; drwy y Post, 7s. oc. y flwyddyn. Danfonir 6 copi ac 
ychwaneg yn ddidraul drwy’r Post. 


Anfoner Erthyglau, Llyfrau i'w hadolygu, etc., i'r Goly$ydd— 
Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
Nodion a Marwgofion i gyrraedd y Golygydd erbyn y 15fed o'r mis 


Pwyllgor Ymgynghori—PRiFATHRO J. D. JoNEs, B.A., B.D.; PARCHN. S. E. 
Bowen: E. G. Evans, B.A. : J. ISLAN Jongs, M.A.; SIMON JonEs, B.A.; A. J. 
Martin, B.A.; ISLWYN PRITCHARD, B.A.; J. MAnLEs THomas, M.A.; T. O. 
WriLLiAMws, M.A. ; Mr. W. S. Jones, M.A., M.Sc., a Mr. D. Joues. 


Yr archebion a'r taliadau i'w hanfon i'r Cyhoeddwyr— 
J.D. Lewis a'ì Feibion, Swyddfa'r “ Ymofynnydd”', Llandysul 


A GOLDEN TREASURY OF THE BIBLE (and Apocrypha). 
Selected and edited by MoRTIMER Rowe, B.A., D.D. The best of the 
Bible and Apocrypha, in attractive and readable form. 9/6, by post 
10/3 ; leather with gilt edges, 18/-, by post 18/9. 


SHALL WE FOLLOW KARL BARTH. 
Dy SIDNEY SPENCER, B.A. 1/6, by post 1/s. 


THE STORY AND SIGNIFICANCE OF THE UNITARIAN MOVE- 
MENT. 
Bv W. G. Tarrant, B.A. 1/6, by post 1/8. 


UNITARIAN FAITH IN UNFTARIAN HYMNS. 
1 /-, by post 1/2. 


WE BELIEVE IN series 
Edited by G. STEPHENS Spinks, M.A., PH.D., the set of six titles 1/6 
by post 1/8. nee ŴY 


Send for catalogue and lists of other series— 


THE LINDSEY PRESS, 
14, Gordon Square, London, W.C.I. 

Cylchgrawn Misol 
Cymdeithas Undodaidd Deheudir Cymru 


Golyg yddd—Y Parch. D. JACOB DAVIES, B.A. 

Dwy Wraig o Japan a'r Bom H. 


GAN Y GoLyGypp 


a rhyw syniad digon annelwig a oedd gennyf am y wlad a'i 

phobl. Gwyddwn rywbeth am liw eu croen ac amsiâp eu tai 
a gwyddwn mai gwlad fach yn dal poblogaeth fawr ydoedd. Dim 
rhagor, heblaw wrth gwrs, fy mod wedi clywed am eu cieidd-dra 
adeg y rhyfel drwy bapurau mawr Lloegr a Chymru. Eithr y nos. 
Wener diwethaf cefais y fraint o siarad trwy ladmerydd â dwy wraig 
o ‘ Wlad Oodiad yr Haul’ fel ei gelwir weithiau. 

A'r argraff gyntaf a gefais oedd eu bod yn bur wahanol i'r 
Chineaid—pobol y mae pob gweinidog sy'n gwisgo coler gwyn, 
gyda phwyslais ar y gwyn, yn bur gyfarwydd â hwy. Yr oedd y 
ddwy wraig yma a welais yn hynod o gwrtais, a hyfryd yn yr oes 
anfoesgar hon oedd gweld eu plygu bach swil wrth gyfarfod â phob 
dieithryn. Hyn a phethau eraill pwysicach a wnaeth i mi deimlo 
fy mod ym mhresenoldeb gradd uchel o ddynoliaeth ; nid y ddyn- 
oliaeth arw, radlon y byddwn ni yn ei chlodfori weithiau, ond 
dynoliaeth o wead tyner, ysgafn a chymaint o wahaniaeth rhyng- 
ddynt â ni ag y sydd rhwng y rhosyn a'r goeden y tyfarni. Gormod- 
iaeth efallai, ond dyna'r argraff a gewch wrth gwrdd â ffrwyth 
gwareiddiad sydd yn hŷn yn ei hanes na'n heiddo ni. Teimlais 
eisoes yr un fath yng nghwmni ambell Indiad diwylliedig. 

Holais iddynt ychydig o bethau am eu gwlad ac mi gefais atebion 
difyr dros ben. Holais yn un peth am yr Ymherodr a'i deulu gan 
gofio fy mod wedi clywed rhyw straeon amdano yn rhodresa fel 
Duw bach yn ei deyrnas. Cefais glywed fod yr Ymherodr yn cyweir- 
io ei hosanau ei hun adeg y rhyfel diwethaf ac yn rhoi clwt ar ei 
ddillad isaf, a dyma fi yn fachgen o gefn gwlad heb fedru gwnïo 
botwm yn ddechau iawn! Dywedodd y lladmerydd wrthyf i'r 
Ymherodr gael ei ddefnyddio yn helaeth gan y militarwyr yn y 
gorffennol yn union fel y defnyddiwyd y teulu brenhinol yn Lloegr. 


N: chofiaf i mi gael cyfle i siarad a neb o Japan erioed o'r blaen 

Ond erbyn hyn y mae ef o leiaf wedi ymryddhau. Mynnodd, er 
enghraifft, anwybyddu mawrion ei lys a chael gwraig o ffydd y 
Crynwyr i fod yn athrawes i un o'r tywysogion. Fel y gwyddys y 
mae'r Crynwyr yn heddychwyr diamod a'r canlyniad yw fod y 
tywysog hwn yn perthyn i Gymdeithas y Cymod ac yn cymryd rhan 
gyhoeddus yn ei gweithrediadau. Pwy ŵyr na welir y teulu bren- 
hinol yn Lloegr yn dilyn ei esiampl rywbryd ! 

Yn awr, rhyw fath o gwrdd paratoad oedd hyn oll i gyfarfod 
mwy a oedd i'w gynnal yr un noson mewn neuadd yn Aberdâr, 
cwrdd protest yn erbyn y Bom H a phethau tebyg. Rhoddwyd cyfle 
i eraill i ddweud gair ar y pwnc a hwyrach y caniateir i minnau air 
neu ddau. Gair i ddechrau yn erbyn difaterwch y bobl sy'n cyhoeddi 
na fyddwn ronyn gwell o brotestio na gwrthwynebu oherwydd bod 
yr awenau yn nwylo dynion callach na ni a dynion a ŵyr fwy na ni 
am faterion cydwladol. Ond hyd y gwelaf i, rhyw ymbalfalu y 
mae'r rheiny, ac onid oes hawl gan y werin bobl i wrthwynebu 
ffordd wirion y bobl ddall hyn sydd yn ein harwain i dywyllwch a 
dinistr. Ac onid yw'n drist o beth i glywed Archesgob yn dweud yn 
Nhŷ'r Arglwyddi fod y Fom yma yn groes i bopeth hardd a gorau 
mewn dyn ac eto ar yr anadl nesaf yn cyfiawnhau ei gwneuthur a'i 
defnyddio. Dyma'r peth tebycaf i gusan Jiwdas a welwyd yn ein 
dyddiau ni. Fel y dywedodd y Parch. D. R. Thomas o Ferthyr, 
“Dim ond un peth sydd yn waeth na Rhyfel Atomig a hynny yw 
gweld Archesgob Tywysog Tangnefedd yn ei chefnogi”. 

Ond paham y mae'r bobl mor ddifater yng nghanol y ddrama 
echrydus hon ? Pa gwelsem fws yn rhedeg yn ôl a blaen drwy'r dre 
neu'r pentre ac un olwyn ar goll, byddem yn codi fel un gŵr i 
brotestio yn erbyn ei fygythiad i fywyd a'i berygl i bawb. Eithr a 
ninnau yn wyneb yn wyneb â dinistr byd-eang dyma ni'n fud a 
di-ymadferth i bob golwg. Oni ddylasai pob capel a llan, pob 
gweithdy a chyngor, pob tŷ a theulu ymuno yn un fyddin ddewr i 
ddatgan na fynnant mo'r anferthwch hwn. 

Soniodd yr Arglwydd Salisbury am lunio'r bom er mwyn cael 
“cyfle i anadlu” (breathing space) ; pwy ar wyneb daear Duw a glywodd 
am ddyn yn gosod ei ben mewn ffwrn nwy gwenwynol er mwyn cael 
cyfle v anadlu ? 

Fe'm cyffrowyd i'r gwaelodion wrth glywed apêl un o'r gwragedd 
yma dros heddwch. Llais bychan wylofus oedd ganddi a'r wyneb 
hen-cyn-pryd a welodd ladd y tri chan mil yn Hiroshima, yntau, yn 
llefaru yr un neges... Mrs. Shinobu Hizume oedd ei henw ac fe 
gollasai ei gŵr a dwy ferch yn y Fflach fawr ac wrth wrando ar ei 
llais gwyddwn fy mod yn gwrando ar y “llef ddistaw fain” ... 
Llef anfeidrol y Duwdod ei Hun yn ymorol am wrandawiad. 
Cododd y gynulleidfa fawr ar ei thraed fel un gŵr i'w hateb a 
choded cynulleidfa ar ôl cynulleidfa yng Nghymru o'i phlaid a thros 
y Frawdoliaeth Heddychlon. 

Barn rhai Gwyr Blaenllaw am y Fom H. 


(Gofynnwyd i nifer ddweud eu barn ar Gerdyn Post. Dyma'r atebion a 
ddaeth i law). 


threfnwyd gweithgarwch y gwledydd yn ôl natur y gwareidd- 

iad. Cyflyrrwyd economeg pob gwlad gan y gofyn yma o 
ymbaratoi ar gyfer rhyfel. Mae rhyfela a pharatoi arfau rhyfel yn 
golygu gwaith a chynhyrchu mawr a chyfoeth, tra mae heddwch yn 
dynodi diffyg gwaith a diffyg cynhyrchu. At amcanion rhyfel y 
canolbwyntir egnïon y dynion galluocaf. 

Ffrwyth y gwareiddiad yma yw'r fom Hydrogen, a dim ond 
dechrau bach yw hyn o'i gymharu â'r galluoedd dinistriol a 
ddyfeisir yn y dyfodol. Fe gyfiawnhâi Luther ryfel, ond condemniai 
“gunpowder” fel dyfais y diafol. Condemniai dyngarwyr Kitchener 
am ddefnyddio “machine guns” yn y Sudan, fel y maent yn con- 
demnio'r fom Hydrogen. Dyfeisio offerynnau mwy dinistriol a 
wneir o hyd. 

Diflannodd un gwareiddiad ar ôl y llall drwy arfau dinistriol a'r 
ysfa am ddistrywio. 

Mae angen ymdrech meddwl fawr i gyd-ddeall, yr awydd i 
wasanaethu a bendithio yn lle awdurdodi, i droi egnïon at ddyr- 
chafu bywyd dyn ymhobman, yn lle'r ysfa am hunanelw a cham- 
elwa, a hyd yn oed yr ysfa am wthio'n delfrydau ar eraill. Oni 
cheir hyn fe geir distryw anaele, a geni cenhedlaeth o angenfilod. 

Ac ni welaf i unrhyw fudd o ddefnyddio'r fom Hydrogen i 
ddinistrio. Gomiwnyddiaeth er mwyn hyrwyddo Pabyddiaeth 
America. A. J. MARTIN. 


en rhyfelgar a fu hyd yn hyn yn ein byd ni, a 


r. Gwledydd sy'n proffesu edrych ar ôl “Gwareiddiad Cristion- 
ogol y Gorllewin” sy'n ei bygwth. 

2. Os defnyddir hi, nid dinistrio gwareiddiad a wna, ond di- 
nistrio'r drefn ysbail, ac agor y drws i drefn newydd. 

3. Os defnyddir hi, yr un fydd tynged imperialwyr â thynged 
Hitler, llwyr ddinistr iddynt hwy a'u trefn. 

4. Ni allwn ymffrostio yn ein gweriniaeth oni bydd gennym allu i 
roddi'r dynion sy'n bygwth ei ddefnyddio mewn gwallgofdy. 

5. Y mae'r ddwy blaid fawr yn sefyll dros yr un peth, felly rhaid 
i'r werin gymryd pethau yn ei dwylo ei hun, a gorfodi'r llyw- 
odraethwyr i wneud ewyllys y bobl. 

6. Pan ddinistrir hen fyd yr imperialwyr, bydd y ffordd yn rhydd i 
Gymru gael ei senedd ei hun. T. E. NICHOLAS. 

Or 
to 


Y peth cyntaf a'm tery o feddwl am y Bomiau Hydrogen ydyw 
arswyd—arswyd am ganlyniadau annirnadwy ac anhygoel, union- 
gyrchol ac anuniongyrchol, eu ffrwydro. Os yw'r ddynoliaeth am 
osgoi gweithred erchyll o hunanladdiad doethineb eglur ydyw llwyr 
wahardd gwneud y bomiau. Sicr yw y gellid o'u chwythu ddifrodi 
hanner gwledydd y byd, nid mewn ychydig wythnosau ond mewn 
ychydig ddyddiau. 

Yn ddiweddar mewn arbrawf o danio un bom lladdwyd pysgotwyr 
diniwed gannoedd o filltiroedd o fan y prawf. Canlyniadau eraill, 
mi dybiaf, fyddai llygru awyr a ffynhonnau dwfr, etc., gan y 
tanchwaoedd a gadael miliynau afrifed o gyrff i bydru a heintio 
unrhyw ychydig a adewid yn fyw. Onid yw'n frwaychus meddwl y 
gall rhyw unben gwallgof rywdro gyfodi ac awdurdodi'r fath 
drychineb ? 

Nid oes ond un ymwared sicr—ymwadu â'r bom. 


W.S.J. 
YR ‘H’ Bom 


Bom a rydd bawb ym mhridd bedd—yw’r aits bom ; 
Rhaid sbid, neu’n gelanedd 
Yr â'n byd i gyd, gwae'n gwedd ! 


Ffawd yr oes, a wfftia Reswm,—yw marw, 
Cymeryd ei chodwm ; 
Och o'r wershallt ! chwerw yw'r swm. 


O am fwrw'r bom, fory, o'r byd !—ond fyth, 
Hyd farw, ni ddaw'r ynfyd 
Mwy yn gall, mi wn, i gyd. 


Ac wedyn (ond mi a'i gadaf—yn awr ; 
Ni ŵyr neb mo'r eithaf ; 
Am y diwedd, mi dawaf). 
CLEDLYN. 


Nid yw’r bom hydrogen yn ddim ond pen eithaf ffordd y rhyfelwr 
tua’r ddifancoll. Saeth gallestr, cyllell bres, cleddyf dur, gynnau 
mawrion, bomiau ffrwydrol, y bom hydrogen—dyna rai o'r cerrig 
milltir ar y daith anfad. 

Sylfaen Efengyl yr Iesu yw Cariad a Chroes. Rhaid i'r sawl sy'n 
arddel yr Efengyl honno ddilyn y ' ffordd newydd’ hyd at Groes, 
gan ymwrthod nid yn unig â'r bom hydrogen ond â holl ffordd 
erchyll rhyfel. Dyletswydd Prydain, gan daflu ymaith bob ofn, yw 
diarfogi'n llwyr. Dyna'r unig arweiniad realistig—a Christnogol. 

IORWERTH C. PEATE. 

Os yw gwareiddiad i barhau, bydd yn rhaid i’r pwerau mawr fod 
yn realistig, a chytuno i beidio â defnyddio y Bomiau Hydrogen ac 
Atomig, fel y cytunwyd ynglŷn â nwyon gwenwynllyd a bacteriau 
heintus. Meithrin, ym mhob modd, ewyllys da, cyd-ddeall, ac 
ymddiriedaeth rhwng y gwledydd, yn unig all greu parodrwydd i 
harneisio'r ddyfais hon i gyfoethogi bywyd, a rhoi terfyn cyffredinol 
ar wneud y bomiau difaol hyn. Gorau po gyntaf i brifion y byd 
gwrdd wrth yr un bwrdd, a dweud ar led mai pethau di-alw- 
amdanynt yw'r Bomiau H. ac A. a gweithredu'n gyson â hynny. 

Pengam. J.L. Wus. 


Nid oes unrhyw rym yn nadl yr Inquirer, Chwefror 19, y dylid 
cynhyrchu arfau atomig fel amddiffyniad yn erbyn y Comiwn- 
yddion, ac y byddai hyn yn sicrhau na ddeuai rhyfel. Y mae'r 
ddadl hon yn hunan-ddinistriol, oherwydd o safbwynt seicolegol ac 
economaidd bydd cynhyrchu'r fom hydrogen yn gwneud eu 
defnyddio yn fwy tebygol, nid yn llai tebygol, ac yn y pen draw yn 
gwneud rhyfel bron yn anochel. Y mae ffydd yr Inquirer yn arfau 
atomig mor chwerthinllyd â ffydd Mr. Chamberlain yn ei ddarn o 
bapur (heddwch yn ein hoes ni). Cytunaf â barn Syr Richard 
Acland, ‘ Efallai y gwneir mwy o ddifrod i'r byd gan fomiau 
hydrogen na phe baem yn gadael i Gomiwnyddiaeth ennill y dydd. 
Ni fyddai Comiwnyddiaeth yn parhau am byth. Ni ellir gosod y 
ddynoliaeth mewn cadwyni am byth.” Y mae Dr. Albert Schweitzer, 
yr Iarll Bertrand Russell, Syr Philip Joubert a Syr John Slessor i 
gyd o'r farn mai'r unig ateb i'r fom hydrogen yw dileu rhyfel ei 
hun. Trosedd yn erbyn y ddynoliaeth yw cynhyrchu a defnyddio'r 
fom hydrogen. Ni ellir rhoi grym ddeddfol i'r farn hon ond trwy 
awdurdod rhyngwladol. Roy Jomu. 


Ceisiaf edrych heb na brycheuyn na thrawst yn fy llygad. Gwelaf 
ddarlun—llun Babi bach yn chwarae pêl ; y mae yn ei thaflu i fyny, 
y mae yn ei dal yn ei lâw—unwaith, dwywaith, tair . . . ond a 
fedr ei dal am byth ? 

Wrth edrych ar y llun gofynnaf, “Beth a ddigwydd os y metha y 
tro nesaf 2” 

Y Bêl yw y bom hydrogen; y Babi yw oedrau moesol yr ufgeined 
ganrif ; y bêl yn syrthio yw difodiant gwareiddiad. 

Dyma fy mhryder i: nid ofn y daw rhyfel byd-eang, ond y 
posibilrwydd i'r byd fynd ar dân am i'r Babi fethu dal y bêl. Y 
mae synnwyr cyffredin y byd, a'i foeseg, mor blentynaidd. 

Arswydaf o feddwl y gall y tomennau bomiau yma sydd yn 
ysguboriau di-dô y byd fynd yn wenfflam trwy ddamwain wirion, 
neu ffrwydriad naturiol, neu i ddyn golli'i ben. Cofiaf i ddyn un tro 
osod ei dŷ ei hun ar dân am iddo fod allan o'i bwyll. Beth am dŷ 


gwareiddiad ? 

Ofer heddiw yw byddin, llynges ac awyrlu i atal rhyfel. Y mae'n 
rhy hwyr yn y dydd, ac yn “out of date” i geisio diogelu heddwch 
trwy luoedd arfog. Nid oes le i sofraniaeth y cledd yn yr oes Niwclar 
hon. Credaf mewn “llwyr-ymwrthod”, a charwn weld y byd yn 
tyfu mewn doethineb, a synnwyr cyffredin. Dyna yw y “Bregeth 
ar y Mynydd”. 

Nid oes yswiriant rhag y perygl ond tyfiant moesol, a chadw pen 
trwy greu “‘ysbryd-newydd”’ yn ei gyfanrwydd. 

Carwn weld gwahanol grefyddau y byd yn dal at ei gilydd 
(nid “Evanston” yn unig ond “a League of Religions”), a charwn 
ymddiried trefniadau heddwch i ofal llys a heddlu cyd-wladol. 
Sialens i bobl grefyddol yw'r cyntaf. Sialens i wladweinwyr y byd 
yw'r ail. “Bydded gennych y meddwl hwn ag oedd yng Nghrist 
Iesu”. Dyn yn tyfu yn foesol ac yn a a brawdgarwch dyn 
yn nhadolaeth Duw. 


MM.) 


Cymdeithas y Cymod* 
CYNHADLEDD JEUENCTID. 


ANNWYL GYFAILL,— 

Trefnir Cynhadledd Ieuenctid (Youth Holiday Conference) 
ddwyieithog gan Gymdeithas y Cymod yn Kilvrough Manor, 
Parkmill, Gŵyr, heb fod ymhell o Abertawe, adeg y Pasg, o bryn- 
hawn Iau hyd fore dydd Mawrth, Ebrill 7—12, 1955. 

Dyma'r gyntaf i'r Gymdeithas ei threfnu yng Nghymru a 
gobeithiwn y rhoddir cefnogaeth dda iddi. 

Y mae posibiliadau Cynhadledd o'r fath yn fawr iawn. Gall 
feithrin arweinwyr a rydd egni a bywiogrwydd newydd i'r Ymgyrch 
dros Heddwch. Taer erfyniwn am gymorth holl garedigion hedd- 
wch drwy Gymru er gwneud y Gynhadledd hon yn llwyddiant. 

Danfoner at un ohonom am fanylion pellach, rhaglen, telerau, etc. 

(Parch.) J. T. WiLnriAus, Pen y Bryn, Twyn y Bedw, Clydach, 

Abertawe. 
(Parch.) E. FFESTIN WILLIAMS, Fron Deg, Llanerchymedd, 
Sir Fôn. 
Ysgrifenyddion. 


*Cymdeithas gyd-enwadol a chyd-wladol sy'n credu na ellir 
datrys problemau'r byd ond trwy deyrngarwch i Iesu a'i Ffordd o 
gariad a chyfeillgarwch. 


YR YMOFYNNYDD 55 


Awel Oer 


Gan J. H. WILLIAMS. 
O’r (Crynhoad) 


E dywedwn i far haearn fod mewn tân am awr heb boethi, 
p=: choeliai neb fi. Pe dywedwn i un fyned trwy’r Diwygiad 

yn ystod 1904-5 heb deimlo ias o gynhesrwydd ysbryd, prin y 
coeliai neb : eithr y mae'n ffaith. Felly, ofnaf mai awel oer yng 
nghanol awelon cynnes yw fy mhrofiad i. 

Euthum i'r De i gyflawni gwaith saer coed ddechrau haf, 1904. 
Ymsefydlais ym Miscyn, rhwng Penrhiwceibr a Mountain Ash, a 
lletya gerllaw Moreia—gyda Mr. a Mrs. William Profit. Deuai ef 
o'r Rhyl, a'i briod o Ddolgellau. Ni chofiaf enw'r ymgymerwr y 
gweithiwn iddo; ei gyfenw oedd Davies, brodor, mi dybiaf o 
Benuwch, a phregethwr gyda'r Eglwys Fethodistaidd. William 
Profit oedd ei fforman, a galwai'r meistr yn ei dŷ'n aml. 

Daeth i'r tŷ un nos Sul, pan ymledai'r Diwygiad, ar ôl bod yn 
rhywle'n gwrando ar Evan Roberts yn pregethu. Yr argraff a roes 
arnaf oedd nad apeliodd y diwygiwr rhyw lawer ato. Cynhelid 
cyfarfodydd gweddïo a chanu ym Moreia'n gyson. Cofiaf un gŵr o 
Sir Gaernarfon, a'i gyfenw yn Owen. Clywais ef fwy nag unwaith 
yn dywedyd : “Achub ni, achub ni, Arglwydd, yn dy ffordd dy 
hun”. Dyna'r unig beth a gofiaf o'r holl weddïo. Gweddïent a 
chanent ar draws ei gilydd, ond nid oedd mynd mawr ar bob 
cyfarfod. 

Ni.chefais gerydd gan neb am beidio â chymryd rhan heb i 
rywun ofyn imi. Ond cofiaf un o'r blaenoriaid yn dywedyd yn 
garedig fy mod yn ffyddlon iawn yn y cyfarfodydd er na chymerwn 
ran ynddynt ond o ufudd-dod i'r arweinydd. 

Derbyniem lythyrau o'r Gogledd yn mynegi am rai yn gweled 
goleuni ysbrydol â llygaid materol. Y mae Dowlais dros y mynydd 
o Fiscyn, a gwelwn yr wybr yn olau'n aml yn y nos, pan fwrid tân 
y ffwrneisiau i'r tomenydd. Safwn gerllaw Moreia un noson gyda 
E. Morgan Griffith, a chrybwyllais fy mod wedi derbyn llythyr o 
Feirion yn mynegi am y goleuni a welid yno, gan ddywedyd wrtho 
y carwn innau ei weled i brofi gwirionedd y peth, gan na chredwn 
i eu bod yn gweled dim. Atebodd yntau ar drawiad: “O, ni 
welwch ef byth’’. Paham ? Am na chredwn ynddo. 

Gwelais ambell un yn troi o afradlonedd i fywyd o drefn. Cofiaf 
un lled afradlon wedi sobri a dyfod yn selog i'r cyfarfodydd. 
Dilladodd y saint ef, gan gredu ci fod wedi cael troedigaeth wir, ond 
dihangodd ymaith yn ei ddillad da yn fuan. 

Cofiaf gapel Mountain Ash yn orlawn yng nghanol y gaeaf oer, 
ac Evan Roberts yno. Yn ystod y cyfarfod cododd ar ei draed yn y 

pulpud, a chyda'i law i fyny, dywedodd : “Distawrwydd, gwran- 
dewch, llef o Facedonia, llef o Facedonia”. Yr oedd yno ŵr ifanc 
o Facedonia, a wasanaethai mewn siop esgidiau ; siaradodd ychydig 
yn Saesneg, ond anodd oedd ei ddeall. Troes i'w iaith ei hun a 
siaradai'n rhwydd, eithr ni ddeallai neb air. Yn rhyfedd, ymhen 
rhyw wythnos, daeth Davies, fy meistr, i'r tŷ un noson gyda newydd- 
iadur yn adrodd hanes y gŵr ifanc o Facedonia yn y carchar yng 
Nghaerdydd am ladrata esgidiau. 

Pan oeddwn ym Meirion dros wyliau'r Nadolig euthum i gapel 
bach yn y wlad. Gododd un o'r blaenoriaid i fyny nos Sul yn y sêt 
fawr i geisio ein gorfodi oll i fyned ar ein gliniau yn ein seti culion 
iawn, gan ddannod inni ein “clonnau cledion”. Codais innau i 
fyny, yn wir yn ddigon gwyllt fy nhymer, fel y mae'n gywilydd i mi 
gyfaddef, a gwrthwynebais ef yn bendant. Gwn iddo ddigio 
wrthyf, ac efallai imi bechu, ond gwn fod yno un hen chwaer â'r 
crydcymalau yn ei choesau yn diolch amdanaf, oherwydd ni 
wyddai yn y byd pa fodd y gallai blygu i lawr yn y sêt gul. 

Nid oes gennyf un eglurhad i'w roddi ar y ffaith na theimlais 
ddim arbennig yn ystod y Diwygiad. Clywais am lanc yn gweddïo'n 
frwd dros ei weinidog, Hugh Roberts, Rhydymain, ac yn gofyn i 
Dduw drugarhau wrth ei hen weinidog. Aeth Hugh Roberts ato ar 
ddiwedd y cyfarfod a chan roddi ei law fawr garedig ar ei ysgwydd, 
dywedodd : “Fy machgen i, paid ti â cheisio ei gwneud hi'n ddrwg 
rhyngof fi â'r Brenin Mawr, yr ydw i yn 'i nabod O cyn dy eni di”. 

Na, ni phoethwyd pawb yn y tan. Mewn cartref crefyddol a 
sylweddol yn un o dreflannau Sir Gaernarfon, taniwyd y gŵr, ond 
daliai'r wraig yn hollol oer yng nghanol y tân. Cynhelid cyfarfod 
gweddi ar yr aelwyd. Rheolid y wraig gan bwyll a rheswm, ac âi 
i'w gwely yn yr amser priodol. Methai â chysgu'n aml oherwydd y 
gweddïo yn y gegin. Un noson aeth i ben y grisiau, a dywedodd 
wrthynt yn bur glir am fynd adref i fynd i'w gwelyau i orffwyso ac 
am i'r gŵr ddyfod i'w wely. Parodd hynny i un weddïo drosti gan 
cfyn i'r Arglwydd agor ei llygaid i weled ffynnon Iachawdwriaeth 
wrth droed y grisiau. Ond y gwir yw : gwyddai'r wraig honno am y 
ffynnon wrth droed y Groes cyn bod sôn am Ddiwygiad 1904-5. 

Cred rhai imi fynd i'r Weinidogaeth am imi brofi grym gras yn y 
Diwygiad. Dim o'r fath beth. Pe gallasai mynydd Hafod Owen a'r 
defaid a oedd arno siarad, gallasent roddi fy holl hanes ynglŷn â 
dechrau pregethu. 

Derbyniais alwad i Sir y Fflint yn 1912. Yr oedd yno nifer dda o 
wŷr rhagorol, a ddychwelwyd trwy'r Diwygiad at grefydd bore 
oes, rhai a fagwyd ar aelwydydd crefyddol ac a giliasai oddi ar y 
“llwybr cul”. Daeth y Diwygiad, a daethant hwythau'n ôl i'w 
cartref crefyddol yn Seion. 

I mi, math ar wrtaith ydyw crefydd, i'r had da Cristionogol 
wreiddio a thyfu ynddo. Y mae pobl yn gweddïo am ddiwygiad, 

efallai, er mwyn i ni gael diogi : disgwyl i Dduw gyflawni gwaith y 
dylem ni ei gyflawni, sef magu'r plant yn grefyddol a Christionogol, 
a dechrau ar y gwaith o'u hachub yn gynnar. Ni ddywedaf ddim 
yn erbyn y weledigaeth a'r profiad sydyn, ond dewisach gennyf fi y 
weledigaeth a'r profiad a gymer ugain mlynedd ac nid ugain 
munud o amser. Y demtasiwn ynglŷn â'r weledigaeth a'r profiad 
sydyn yw peri i bobl droi a throsi yn yr unfan, yn hytrach na cherdd- 
ed rhagddynt ar lwybr cynnydd eu pererindod ysbrydol. Y mae 
achub a datblygu dyn mewn gwaed oer yn araf a sicr yn apelio ataf 
fi. 
(Dyma erthygl olaf Y Cryxhocd—un o'r cyfnodolion gorau a 
welsom yng Nghymru erioed, ond gwaetha'r modd mi drengodd 
o ddiffyg cefnogaeth. Codir yr erthygl hon i ddangos gwerth 
cylchgrawn o'r fath gan obeithio y bydd yn symbylu ein darllen- 
wyr i ofyn am ei ail-ddechrau.— Gol.). 


IPA). 


Ysgol Hathren Davies 


Gan y Parch. Derr Morcan. 


weinidogaeth ym Methel, Hirwaun, a gelwid hwy yn ““Triplets 
Bethel”. Wedi clywed am yr Ysgol uchod aeth dauo’r tri yno 
1 gael ein paratoi ar gyfer y Coleg, ac ni bu un edifar gennym. 
Cerdded bore Llun bob cam i'r Cefn a wnaem a cherdded yn ôl 
adref nos Wener. Mewn llofft fechan uwchben tŷ ac ystabl y 
cynhelid yr Ysgol. Dringid grisiau cerrig o'r tu allan i fynd iddi, a'r 
enw gan y myfyrwyr arni oedd Academi Pensteps. Nid yr adeilad 
yn gymaint oedd yn cyfrif ond yr athro oedd yn gofalu am yr Ysgol. 
Gweinidog parchus gyda'r Undodiaid yng Nghefncoed Merthyr 
oedd Hathren a synnai rhywrai ein bod ni yn mynd yn ddisgyblion 
iddo ef. Caem ymgom gartrefol yn achlysurol am ein credo, a dyna 
a ddywedai ef, “perthynwn i'r gwahanol enwadau yn fwy na dim 
am ein bod wedi ein dwyn i fyny ynddynt”. Un law oedd gan yr 
Athro, collodd y llall drwy ddamwain pan oedd yn ieuanc, ond 
syndod mor ddeheuig y cyflawnai ei oruchwylion. Tanddaearolion 
fechgyn wedi bod wrthi am ddeng neu ddeuddeg mlynedd ar y glô 
oedd y mwyafrif ohonom a fynychai yr Ysgol, heb gael fawr o 
fanteision addysg, ac heb fod yn rhy lewyrchus o ran ein ham- 
gylchiadau, a gwyddem fod yr A.thro mewn llwyr gydymdeimlad â 
ni ymhob ystyr. 
Ystyrid ef yn fwy fel cyfaill nac fel athro, er i ni gael ynddo bob 
cymhwyster i'n paratoi ar gyfer arholiadau i'r gwahanol golegau 
perthynol i'r Annibynwyr, y Bedyddwyr a'r Methodistiaid Calfin- 


Deer y ganrif o'r blaen cychwynodd tri o ymgeiswyr am y 

aidd. Yr oedd yn ysgolor gwych a bu yn gyfrwng i lawer i feistroli 
digon o Roeg a Lladin i fentro'n hyderus i'r arholiadau a llwyddo. 
Yr oedd yr Ysgol yn enwog am ei phregethu. Perthynai iddi ddwy 
chwaer oeddynt yn feddiannol ar y ddawn i lefaru, a threfnid 
Cymanfaoedd Pregethu yn aml ar y Sabath mewn gwahanol 
Eglwysi. Ai pump o'r myfyrwyr yn perthyn i'r tri enwad yno. 
Trefnid i un bregethu yn y bore, dau y prynhawn a dau yr hwyr ; 
gwnaed casgliad ymhob oedfa, a rhennid hwnnw yr wythnos 
ganlynol rhwng y myfyrwyr, a byddai hynny yn gymorth sylweddol 
i'n calonogi yn amgylchiadol, yn ogystal weithiau â chymorth i ni 
geisio cymwyso rhagori ar ein gilydd i ganmol y Gwaredwr. Brawd 
annwyl iawn oedd Hathren, breiniwyd ef â wyneb glân, siriol; 
parch mawr iddo yn yr ardal ; gair da iddo gan bawb a chan y 
gwirionedd ei hun. Wedi myned ohonom i'r Coleg, yn herwydd ein 
syniad uchel ohono, a'n cyfeillgarwch ag ef, gelwid yn achlysurol 
yn yr Academi i sbïo ei hynt. Y mae wedi ffarwelio ers tro, ond y 
mae rhai o'i ddisgyblion yn aros, yn parhau i feddwl amdano, ac 
yn synied yn uchel ohono. 


[Gweinidog gyda'r Methodistiaid Calfinaidd yw'r Parch. Deri 
Morgan. Y mae wedi ymddeol o ofal eglwys bellach ac yn byw 
yn Aberdâr. Y mae'n fardd rhwydd ei awen ac yn aelod o Orsedd 
y Beirdd.—Gol.]. 


CPT WD” LD 


Dewi Emrys a Rhai Pethau Eraill 


Gan HEscin. 


Genedlaethol Caerdydd. Ond yr oedd cyfaill imi, Frank 
Williams, a fu am flynyddoedd yn Oruchwyliwr Swyddfa 
Lafur Castell Nedd, yn 'nabod Dewi yn dda. Wrth fynd ar ein 
siwrnai yn y trên i gyfarfod o'r Exchange Managers yng Nghaerdydd 
gofynais i Frank a wyddai ef beth oedd yr achos i Emrys James 
(nid oedd mor adnabyddus fel “Dewi Emrys” y pryd hwnnw), fynd 
“oddi ar y metals”, chwedl Wil Bryan. Ei ateb ydoedd, “’ Mi 
a briodais wraig —mi wyddoch am yr adnod”. ?Ddwn i dim faint 
o wir a oedd yn y sylw. Sut bynnag, cafodd Dewi yrfa ddigon hel- 
bulus. 
Y mae cryn lawer o'i brofiad yn “‘y wlad bell” yn ei dri englyn 
“Hiraeth am Gymru”, yn enwedig yn yr ail : 
O ddrws Duw i ddyrys daith—yr euthum 
Lle'm brathodd Anobaith ; 
Gwybum dlodi ffordd ddiffaith 


A niwl mawr yr anial maith”. 


U ci y gwelais i Ddewi—yn y Babell Lên yn Eisteddfod 

A dyma beth od : 'rydw i wedi sylwi y rhoir caniatâd i fardd 
gyffesu ei golliadau ar goedd, ac yn wir fe'i lled-ganmolir am wneud 
hynny, yn enwedig os bydd yn cloi ei gyffes mewn englyn clws. 
Ond, os y gwna llenor rywbeth tebyg mewn rhyddiaith bydd y 
beirniaid fel bytheuaid ar ei ôl ar unwaith, gan awgrymu ei fod yn 
ceisio gwneud strôc neu ei fod yn rhagrithiwr ffug-edifeiriol. 
Cymerwch Dewi Havhesp yn enghraifft. Dyma ichwi dri englyn 
o'r eiddo ef o'r deunaw sydd yng “Nghyffes y Meddwyn” : 

“Hen ŵr du wyf yn nhir diafol,—yn warth, 
Ac yn wir annuwiol ; 
Iôr, fy Nuw, O ! tro fi'n ôl, 
Gwna i Ddewi fyw'n dduwiol. 


Mi ges yn ddi-bres aml bryd—do, yfed 
Efo crachfeirdd coeglyd ; 

Ac yfais ym mysg hefyd 

Weis gwrthun beilch—'sgarthion byd. 


Yswiliwn wrth wrando'm salach,—drwy boen 
Derbyniais heb rwgnach 
Gerydd, gan aml i gorach 
Masw'i ben, llai na 'mys bach”. 


Ac ar farwolaeth Dewi Havhesp rhoes Daniel Owen deimlad pob 
llenor a bardd Cymraeg yn yr englyn canlynol : 
“Nid dy anghlod, wir, ond d'englyn,—gyfaill, 
Gofir uwch dy ddyffryn ; 
Er doe yr ydym bawb, ŵyr dyn ! 
A 'fory—heb 'run dyferyn !” 


Unwaith y gwelais i Dewi Havhesp. Roeddwn i yn hogyn bach, 
wedi cael mynd efo fy nhaid i'r Bala un bore. Trodd yr hen begor 
i'r “Ship” i gael glasaid. Pan oedd y forwyn yn dod a'r gwydraid 
iddo gwelwn ŵr tipyn tros ganol oed, tenau, a gweddol dal, gyda 
barf laes dywell ganddo yn mynd heibio'r drws ar hyd y passage 
tuag allan, ac o'r tu ôl iddo yr oedd dyn arall, tua'r un oedran, a 
adwaenwn—Bob Jarred, tipyn o gigydd a thyrchwr wrth ei alwed- 
igaeth, ond potsiar wrth natur a greddf. Gwaeddodd fy nhaid 
arnynt, “Dafydd, Bob !” Aeth y cyntaf yn ei flaen, ond daeth 
Bob Jarred i'r ystafell, a sibrydodd wrth fy nhaid, “Gad iddo fo, 
John ; 'rydw i'n mynd a fo efo fii gael tipyn o ginio. "Dydi o ddim 
wedi cael tamed o fwyd er canol dydd ddoe”. Ac allan ag ef. 
Ebr fy nhaid wrthyf innau, “Mi welest ti'r dyn ene oedd yn mynd 
allan o flaen Bob Jarred ?”” “Do”, ebe finnau, “Wel”, ebr yntau, 
“mi fedri di ddeud, rwan, dy fod ti wedi gweld Dewi Havhesp’’. 

Ond i ddod yn ôl at Dewi Emrys : synnwn i ddim nad “Pwllderi” 
fydd fyw hwyaf o'i holl weithiau. 

Ond 


Gan ABIAH RODERICK. 


ca bach rhyfedd yw Ond, 

Fuot ti'n meddwl am dano fe eriod ? 
Ta beth fydd dynon yn gweud ne neud, 
Fe fydd Ond yn dod miwn cyn y diwedd . 
O ia, gair bach rhyfedd yw Ond . 

Ond. 


Fe weles i ddyaon unwaith 

Odd yn meddwl fod nhw'n ddynon mawr, 
Fydde nhw wedi neud tipyn o shew yn y byd, 
Ond gyta nhw'r arian a'r siawns ; 

Fe brynson awdurdod o'u harian, 

A fel oe'n hw'n gweud odd hi i fod— 

Odd dynon yn rhiteg fel llicod bach 

Pan fydde rhain yn cwnnw'u cloch ; 

A. fe gretes i unwaith fod nhw'n Hollalluog, 
A bod nhw i fyw am byth, a bod Duw mas o'r cownt ; 
Odd y tlodion. yn gweddïo Duw am fara 
Wrth ddishgwl i liced rhain. 


O do, nethon dipyn o shew, 

A. fe geson nhw dipyn o raff, 

Ond, ceson nhw ddim o'r rhaff i gyd, 
Ddim i gyd ; 

Dim ond un pen o'r rhaff geson-nhw, 
Odd Un Arall yn dala'r pen draw, 
Na, ceson nhw ddim o'r rhaff i gyd. 


A ble ma nhw nawr gwetwch chi ? 

Ma'r cerbyde stansh wedi pwtru ers tipyn, 

A'r plasdai a'r masher i gyd dan y drain, 

A. ble ma'r arglwyddi ? 

O’s rhywun ar ôl ? 

Na, neb ; ma nhw i gyd wedi mynd, 

Ambell garreg fedd hwnt ag yma, 'na gyd, 

I weud bod nhw wedi bod ; 

Ac mwn cetyn, fe ddaw awel o wynt a lluwch Amser 
I guddio olion ^u trad. 


'Se nhw wedi cal byw, 

Fydde hyn a'r nall wedi'i 'neud - 
Odd e i gyd wedi ’i roi yn y Plan, 
Ac 'r odd popeth yn itrech mor dda, 
Ni fu pethe eriôd yn well ; 

Odd breuddwydion yn dod yn wir, 
A gobeithion blynyddodd maith 
O’r diwedd yn dod i ben— 

Nes i Ond, fel rhyw lidir o'r nos 
Ddod miwn heb roi gwpod i neb ; 
A dyma fe'n estyn ’i law, 

A. wedyn yn citsho'n y Plan, 

Y Plan a'r breddwydion gwych, 

Y Plan a'r gobeithion mawr . ... 
O ie, creadur rhyfedd yw Ond. 


A. chlyw, symo tithe'n rhydd ; 

Os nad wyt ti'n berchen stâd, 

Os nad wyt ti'n berchen cerbyde a phlas, 
?D yw balchter dy galon ddim llai ; 
Ti sydd mor bwysig fawr 

Ym myd bach dy hunan, di, 

Pwy all fod yn fwy na ti, 

A ti'n meddwl 'neud tipyn o shew 
O weld yr hen fyd wrth dy drâd, 
Dos ati ’te, dyma dy siawns, 

Ma'r byd o dy flan di frawd. 


Myn safle, myn fri, myn glôd, 

A phaid ag ystyried neb, 

Heria ddyn, cythrel a Duw 

Dy rwyrtro i gyrradd dy nôd, 

Sarna dreftadeth bro, 

. Damshel ar dimlad brawd, 

Bratha galon dy dad, 

A phoera yn wyneb dy fam 

Os bydd e'n help i ti ddod ym mlân. 


Wedyn, fe gei gasglu dy aur, 
A. rhifo yr arian mân, 
A thimlo esmwythder yr awr, 


A'rbydbronigydwrthdydrâd . . . 


A'r pryd hwnnw, fe ddaw Rhywun, frawd, 
I sefyll wrth dy ymyl di, 

I weud fod yr arian a'r aur, 

Yr anrhydedde a rhwysg 

Yn ddim byd ond sofl di-werth. 

Fe ddaw i sefyll wrth dy ymyl di, 

Fel y daw e at bawb yn 'i dro, 

'Da fe ma'r gair ola frawd, 
'“Efeyw'rgairola . ... 

Onv. 

Marwgof 


Ar y 4ydd dydd o fis Mawrth diwethaf bu farw CATHERINE, gweddw'r 
diweddar Jacob Jenkins, Gwalia, Cribin, a'i rhagflaenodd hi o ryw dair blynedd 
a hanner. Yr oedd Mrs. Jenkins ar fin cyrraedd yr oedran teg o bedwar ugain 
a phedair ; merch ydoedd i David a Catherine Evans, Ffosygaseg, ac yr oedd ei 
thad yn adnabyddus iawn yn yr ardal fel amaethwr a masnachwr ymenyn a 
rhai cynhyrchion amaethyddol eraill. Aelodau ffyddlon o Eglwys St. Silin 
oedd Mrs. Jenkins a'i phriod, ond yr oedd ganddynt gysylltiadau teuluol 
Undodaidd hefyd. Bu Mrs. Jenkins yn gystuddiol ac yn gaeth, gan mwyaf i'w 
gwely am y cyfnod maith o ddeng mlynedd, ond dioddefodd yn amyneddgar, 
a gweiniwyd arni'n dyner a gofalus gan ei merch a'i mab-yng-nghyfraith, 
Mr. a Mrs. Davies, Ffoshelyg. Gadawodd, mewn hiraeth ar ei hôl, hefyd, un 
ŵyr a'i briod, a llawer o berthnasau eraill a chymdogion a chydnabod. Bu'r 
angladd ar yr wythfed o'r mis : gwasanaethwyd yn y tŷ gan y Parch. J. Islan 
Jones, ac yn eglwys a mynwent St. Silin gan y Parch. J. E. Jones, Ficer y Plwyf. 
Er mai anghyoedd oedd yr angladd, daeth tyrfa gref ynghyd i ddangos eu 
parch iddi, wrth ein bod yn hebrwng ei gweddillion marwol i dŷ ei hir gartref. 


A7Y™AYA DD 


Newyddion yr Enwad 


DIOLCH.—Diolch i'r Cyn-Brifathro J. Islan Jones am fod mor ffyddlon i'r 
YMOFYNNYDD ar hyd oes hir gan gyfrannu erthygl ar ôl erthygl blasus. Fy 
nghofion gorau ato a diolch yn awr am eich cyfraniad ariannol o bunt at yr 
achos. 


DERBYN GALWAD.—Llongyfarchwn Mr. Watcyn Davies ar dderbyn 
ohono'r alwad i Rydygwin a Chilie. Boed iddo weinidogaeth hir a hwylus fel 
olynydd i un o'n hen weinidogion annwyl, y Parch. Lewis Williams. Gwn y 
caiff groeso cynnes a gwn y bydd yntau yn weinidog da a bugail mwyn. 


ABERYSTWYTH.— Yr oedd mwy nac a fu erioed yng nghwrdd blyn- 
yddol y Capel Bach ar ddydd Sadwrn, Mawrth y bumed. Croesawodd ein 
llywydd, Mr. W. S. Jones, M.A., M.Sc., yr aelodau hen a newydd a mynegodd 
ei falchter o weled cynifer o fobol ifainc yn ymddiddori yn y gwaith. Adrodd- 
odd am gynnydd mewn aelodaeth ac am gyfraniad pwysig y gynulleidfa i 
fywyd y gymdeithas o'i chwmpas. Talodd deyrnged hael i waith y pregethwyr 
lleyg a roes eu cymorth o Sul i Sul er cadw'r drws ar agor. Enwyd yn arbennig 
Mr. Islwyn ap Nicholas, Mr. Carrelio Morgan, Mr. Sydney Herbert, Mr. 
Timothy Lewis, M.A. a Mr. D. C. Rendall. Etholwyd y swyddogion canlyn- 
ol : Llywydd, Mr. W. S. Joncs ; Is-Lywydd, Mr. Islwyn ap Nicholas, N.D., 
D.O. ; Ysgrifennydd, Mrs. Mair Thomas, B.Sc. ; Trysorydd, Miss Getta 
Jones ; Organydd, Mr. Stuart Glover a Mr. Ifan Jones yn Archwilydd. Croes- 
awyd yr aclodau i de gan Urdd y Gwragedd ar ddiwedd y cwrdd. 

CYMANFA GANU MORGANNWG.—Cynhelir y Gymanfa hon ar 
ddydd Llun y Pasg, Ebrill rr yng Ngraig, Trebanos a chwrdd y bore yn 
dechrau am hanner awr wedi deg. Gobeithir yn fawr y ceir cefnogaeth gwŷr 
Aberteifi a chynulleidfaoedd tu allan i Forgannwg eleni eto. Croeso cynnes i 
chwi ymuno. Yr arweinydd yw Mr. Isaac Hopkin a Mr. Haydn Morgan, 
yntau hefyd o Drebanos a fydd yr Organydd. 


MR. BASIL HOPKIN.—Deallwn bod Mr. Basil Hopkin wedi derbyn yr 
alwad a gafodd i ‘ Renshaw St.’, ym Manceinion. Bydd yn ymgymryd a 
gwaith diddorol iawn yma mewn eglwysi a gyfrifir yn rhan o'r “ Genhadaeth 
Gartrefol” a dymunwn bob bendith iddo er i ni ofidio am ei golli dros dro o 


Gymru. 


LLYFR TONAU AC EMYNAU'R PLANT A'R BOBL IEUAINC.— 
Cyfarfu'r pwyllgor yng Nghapelbryn Bach nos Fercher (Mawrth ofed). 
Cafwyd cynrychiolaeth dda. Etholwyd y Parch. T. O. Williams yn Gadeirydd 
y Pwyllgor. Trefnwyd rhanu i fyny yn ddau bwyllgor gwaith—un i ofalu am 
y tonau, a'r llall am yr Emynau. Cynhullydd y cynta' yw Mr. Eric Jones, 
Cribyn a'r Parch. Aubrey Martin yr ail. Bydd y Parch. J. Marles Thomas yn 
Ysgrifennydd Cyffredinol. Pwyllgor Tonau : Capel-y-Bryn, Nos Fercher, 
Ebrill 27 am 7.30 o'r gloch ; Pwyllgor Emynau : Capel-y-Groes, Mai 4 am 
7.30 o'r gloch. Rhai Cyfraniadau Unigol—Mr. a Mrs. Meredith Williams, /s ; 
Parch. a Mrs. T. O. Williams, /;s ; Miss Sali Davies, y Garth, £5/5/0 ; Miss 
Ann Davies, Pantmoch, £3 ; Miss Sulwen Jones, Llundain, £3 ; Mrs. Jones, 
Castle Green, £3/3/0 ; Mr. a Mrs. Jonathan, £3 ; Mr. a Mrs. W. S. Jones, 
Z3J3]o ; Mrs. Jenkins, Blaenwaun-ganol, /5/s/o; Mr. a Mrs. Evan Davies, 
Llandysul, /2/2/o; Mr. a Mrs. Lewis, Tŷ'r Ysgol, Cwrtnewydd, /2/2|o; 
Mrs. Overall, Pantdefaid, £2; Mrs. Morfudd Jones, Trebanos, £1/2/o ; 
Mrs. Harriet Davies, eto //1/2/o ; Mrs. Mary Thomas, eto {1/1/o ; Mr. H. B. 
Morgan, eto, /r ; Mr. Isaac Hopkin, £2/2/0 ; Messrs. Jenkins, Glynmeherin, 
£1; Mr. John Davies, Pantmoch, £1; Miss Jenkins, Cwmsychbant, £1 ; 
Miss Getta Jones, Aberystwyth, £1/1/o ; Mr. Watcyn Davies, £1 ; Mr. Tom 
Jones, Aldergate, £1 ; Mr. a Mrs. J. C. Jones, Llandysul, £1/1/o ; Mrs. E. 
Arthur Thomas, £1/1/o ; Mrs. J. O. James, Llandysul, £1/1/o ; Miss Joan 
Owen, eto £1 ; Mrs. T. Evans, Maesyderi, £r ; Mr. D. R. Davies, Aberdar, 
10/6 ; Mrs. Lewis, Penlan, Llanarth, 10/- ; Mr. D. Ll. Carrelio Morgan, 10/- ; 
Mrs. Mair Thomas, Aberystwyth, 10/- ; Mrs. Davies, Deganwy, Lampeter, 
10/- ; Miss Evans, Glan-nant, Rhydowen, s/- ; Mr. a Mrs. Evans, Bwlchy- 
berllan, Cwrtnewydd, s/- ; Parch. Mrs. Simon Jones, 10/-. 


RHYDYGWIN.—Ar Medi 26, 1954 cynhaliwyd gwasanaeth hyfryd iawn 
yma a'r Parch. Islan Jones yn gwasanaethu. Bedyddiwyd Evan Aeron Row- 
lands, Bryngolau a derbyniwyd ci dad a'i fam yn aelodau o'r eglwys. Rydym 
yn eu croesawu'n fawr ac yn falch iawn o gael aelodau newydd am ein bod wedi 
cael colledion trwm yn ddiweddar. Ar Ionor 10, 1955 cawsom ein gŵyl de 
Nadolig flynyddol. Pleser mawr oedd gweld y Festri yn orlawn o blant ac 

oedolion a'r byrddau yn llawn o ddanteithion o bob math wedi eu paratoi gan 
y gwragedd. Ar ôl digoni pawb cafwyd cyngerdd amrywiaethol gan y plant 
ac arweiniwyd gan Mrs. Davies, Caerwilym. Cyn y diwedd daeth Santa a 
bersonolwyd gan Mr. Griffiths. Tŷ Capel, a rhannodd anrhegion i'r plant i gyd 
ag anrhegion am ffyddlondeb yn yr Ysgol Sul. Da oedd gweld fod rhai wedi 
cadw yn ddifwlch a llawer iawn heb golli ond ychydig iawn o Suliau. 


CAERDYDD.—Daeth y Parch. T. O. Williams i Gaerdydd ar y 13 o 
Fawrth a gwelwyd rhai wyncbau newydd unwaith eto. Cafwyd cwpanaid 
o de a sgwrs ddifyr rhwng y ddau gwrdd. 

GALWAD ARALL WEDI EI DERBYN.—Ar y funud olaf clywsom 
bod Mr. Roy John, M.A. wedi derbyn gofal Eglwysi West Grove a'r Wig 
fel Gweinidog Lleyg am y ddwy flynedd nesaf. Dyma ateb i weddi'r Cymry 


wedi dod, a dymunwn iddo bob bendith yn ei.ofalaeth a'i efengylu yn y 
Brifddinas. 


MAAS 


CYRDDAU CHWARTEROL Y PASG 


CYNHELIR YNG 


NGHRIBYN 
Ar y 19a 20 o Ebrill, 1955 


gyda'r drefn a'r amserau arferol mewn grym. 


CROESO CYNNES I BAWB. 


Argraffwyd gan J. D. Lewis a'i Feibion Cyf., Argrafjwyr, Llandysul. 


AM\—AUAY AAA AYA A AIA TD DD Y" "DD “LD  D DD "AD IV. 


GWASG ABERYSTWYTH 


(J. D. LEWIS A'I FEIBION CYF.) 


Mynnwch gael ein Cylchgronau'n gyson. 
Ar werth ymhob Siop Lyfrau : 


LLAFAR, Gwyl Ddewi 1955—Clawr Papur, 3/6; Clawr Caled, 
5j-. Yn y rhifyn hwn ceir cyfraniadau, ymysg eraill, gan 
Saunders Lewis, R. Alun Roberts, Wil Ifan, T. Hughes-Jones, 
Caradog Pritchard, Meuryn, Kate Roberts, ac hefyd rhan o'r 
Bryddest “Jezebel” gan Gwenallt. 


Y GENHINEN, Gwyl Ddewi 1955—2/-. Ysgrifau gan Pennar 
Davies, D. Tecwyn Evans, Dyfnallt, D. H. Lewis, Gwilym T. 
Hughes. Erthyglau ar Moelona a D. Vaughan Thomas ynghyda 


'darluniau ; pryddest a llu o englynion. 


DIWINYDDIAETH, Rhif 2, 3/6 (Cyhoeddir dan nawdd Adran 
Diwinyddiaeth Urdd Graddedigion Prifysgol Cymru). Erthygl- 
au gan J. Vernon Lewis, M.A., B.D. a Bleddyn Jones 
Roberts, M.A., D.D. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 


DD” "LD "LD "TD Y“ "DD "DD "TD "DD LD" I AIY_AIA? 


GWASG ABERYSTWYTH 


LLYFRAU NEWYDD 


Pleser Plant. Gan W. T. Williams a W. D. Williams, dau Awdur 
amryddawn a ŵyr i'r dim angen plant. Llyfr newydd sbon o 
ddarluniau, straeon, chwaraeon a gwybodaeth gyffredinol, gyda 
chlawr lliwgar. 5/-. 


Out of their Night. English Version by Col. Ruck of T. Rowland 
Hughes’ “Chwalfa”. This, the third of the work of the late T. 
Rowland Hughes dealing with Welsh life is the powerful gripping 
tale of life in a slate guarry district of North Wales at the be- 
ginning of the present century. A striking jacket by Dewi Prys. 
9J6. 


Storiau a Phortreadau. Islwyn Williams. 6/-. “Ni wn am neb 
sydd wedi gallu cyfleu pobl mewn cymdeithas gyfan yn well 
trwy dafodiaeth nag Awdur y gyfrol hon”— Dr. Kate Roberts. 


Harri Rhydderch. Nofel gyffrous gan R. J. Kendall. 6/-. “Reg 
Kendall has written an exciting thriller. . . . I guarantee that no 
boy, or girl for that matter, will set it aside until the last page 
is reached—I couldn’t”—Llygad Llwchwr yn y “News Chronicle”. 


Cerddi'r Daith. J. M. Edwards. 5/-. Cyfrol o Farddoniaeth yr 
Awdur o 1920—1953, gan gynnwys detholiad o'i weithiau cynnar 
ynghŷd â nifer o Gerddi Newydd. “Pwy bynnag a gâr ganu cain, 
cryno gan feistr ar ei waith, pryned y gyfrol hon, ac ni siomir ef— 

Y Goleuad. 


Storiau'r Henllys Fawr. W. J. Griffith. 6/-. Ail-argraffiad o'r 
Storiau poblogaidd hyn a fu allan o brint ers rhai blynyddoedd. 
Saith stori a digrifwch melys yn fwrlwm drwyddynt a'r cymeriad- 
au yn rhai nad anghofir mohonynt yn rhwydd. 


1955 


: (ylehgrawn Misol Cymdeithas Ualoduidd Deheudir (y mr E 


CYNNWYS 


Nodiadau'r Golygydd 
Daioni Di-duedd 
“Taw Sôn, Ffŵl !” 
George Eyre Evans 


Rhagor am Stori Mari 
Jones 


Priodasau 
Marwgofion 
Newyddion yr Enwad 
Y Cwpwrth Llyfrau 


YR YMOFYNNYDD 


Pris 6ch. y mis; drwy y Post, 7s, oc. y flwyddyn. Danfonir 6 copi ac 
ychwaneg yn ddidraul drwy’r Post. 


Anfoner Erthyglau, Llyfrau i'w hadolygu, etc., i'r Golygydd— 
Y Parch. D. JACOB DAVIES, B.A., Penrallt, 2, Tudor Terrace, 
: Aberdar. 
Nodion a Marwg6ofion i gyrraedd y Golygydd erbyn y 15fed o'r mis 


Pwyllgor Ymgynghori— PRiFATHRO J. D. Jones, B.A., B.D.; PARCEN. S. E. 
Bowen; E. G. Evans, B.A. ; J. IsLan JoNEs, M.A.; SIMON Jones, B.A.; A. J. 
Martin, B.A.; ISLWYN PRITCHARD, B.A.; J. MARLEs THOMAS, M.A.; T. O. 
WiLLmiAus, M.A. ; Mr. W. S. Joues, M.A., M.Sc., a Mr. D. Jones. . 


Yr archebion a'r taliadau i'w hanfon i'r Cyhoeddwyr— 
J.D. Lewis a'i Feibion, Swyddfa'r “ Ymofynnydd”', Llandysul 


A GOLDEN TREASURY OF THE BIBLE (and Apocrypha). 
Selected and edited by Mortimer Rowe, B.A., D.D. The best of the 
Bible and Apocrypha, in attractive and readable form. 9/6, by post 
10/3 ; leather with gilt edges, 18/-, by post 18/9. 


SHALL WE FOLLOW KARL BARTH. 
By SIDNEY Spencer, B.A, 1/6, by post 1/8. 


THE STORY AND SIGNIFICANCE OF THE UNITARIAN MOVE- 
MENT. 
By W. G. Tarrant, B.A. 1/6, by post 1/8. 


UNITARIAN FAITH IN UNITARIAN HYMNS. 
1/-, by post 1/2. 


WE BELIEVE IN series. 
Edited by G. STEPHENS SPINES, M.A., PH.D., the set of six titles 1/6 
by post 1/8. 


Send for catalogue and lists of other series— 


THE LINDSEY PRESS, 
14, Gordon Square, London, W.C.I. 


YR YMOFYNNYDD 


Cylchgrawn Misol 
Cymdeithas Undodaidd Deheudir Cymru 


Golygyddd— Y Parch. D. JACOB DAVIES, B.A. 


CYFROL LV. MAI 1955 RHIF 5 

Nodiadau'r Golygydd 


CYFARFOD BLYNYDDOL Y GYMDEITHAS GYFFREDINOL. 


deithas am 1955 fel y byddwn yn arfer gwneud, a rhaid gofyn 

eich maddeuant am y tro. Eto'i gyd ni allwn beidio dweud gair 
neu ddau am yr achlysur. Credaf fy mod yn hollol gywir a di- 
duedd wrth ddweud nad oes gennym fel Eglwysi Cymraeg lawer o 
ddiddordeb yn y Cyfarfodydd Blynyddol yma ac ar wahân i 
bedwar neu bump nid oes neb ohonom yn poeni ymweled a hwy o 
flwyddyn i flwyddyn. Beth sydd i gyfrif? Ai arnom ni mae y bai 
ai ar y Gymdeithas yr ydym yn aelod ohoni ? 

Beth amdanom ni yn gyntaf. Ai cadw draw a wnawn am na 
welwn un diben mewn bod yn bresennol ynteu cadw draw am i ni 
golli diddordeb ym mhopeth enwadol ? Carwn wybod be sy'n bod— 
p'un ai gwrthwynebiad ai difaterwch? Fy marn bersonol am ei 
gwerth yw fod y ddau beth mewn grym. 

Peidied neb a chredu na honni fy mod yn gwthio rhyw gred 
boliticaidd arbennig wrth ddatgan y teimlad na welaf ein bod yn 
ffitio i mewn i'r drefn enwadol yma nac yn cael rhyw le helaeth 
ynddi chwaith. Rhowch at hyn ychydig o ddifaterwch a dyna 
eglurhad gweddol foddhaol am y ffaith go drychinebus nad oes un 
Cymro o Gymru ar wahân i swyddog lleol wrth fraint yn cael rhan 
yng ngweithrediadau Uchel Lys y Gymdeithas. I mi, nid yw hynny 
yn ddigon da o gofio ein bod yn ffurfio adran gref ac adran ac iddi 
ddulliau a phroblemau gwahanol i'r rhelyw o'r Gymdeithas. 
Ychydig o sylw a gafodd ein eglwysi yn Adroddiad Blynyddol yr 
Ysgrifennydd ac er bod y Llywydd yn dyfod ar ei dro bob blwyddyn, 
eto'i gyd llac a diafael yw'r berthynas. Nid perthynas ysbrydol 
gadarn mohoni ond perthynas sydd wedi disgyn i lefel isel trafod- 
aethau ariannol yn bennaf. Yn Llundain y mae'r Pwrs Mawr ac am 


N: oes hwyl i gyfieithu rhannau helaeth o drafodion y Gym- 

ein bod am roi bys yn hwnnw ’nawr ac eilwaith daliwn at y man 
seremonïau a'r ymweliadau sy'n sicrhau'r hawl i ni wneud hynny. 
Clywn byth a hefyd na allem wneud dim heb “Arian y Saeson” ac 
awn mor bell a chyfeirio atynt mewn rhai adroddiadau fel English 
Funds . . . nid Unitarian Funds. A ydyw ein brodyr dros y ffin yn 
sôn am Gronfeydd y Dr. Williams a'r Dr. Daniel Jones ac eraill fel 
Welsh Funds ? Y mae'n wir ein bod yn derbyn rhyw £600 yn flyn- 
yddol mewn grantiau at yr eglwysi ond y mae'n wir hefyd i Gymry 
gyfrannu'n hael at Gronfeydd megis y £100,000 a gasglwyd yn 
ddiweddar a'r casgliadau blynyddol. Gellid dangos mae'n debyg i 
ni dderbyn mwy nag a roisom ond pwy sy'n mynd i gyfrif gwerth 
ariannol rhai o weinidogion blaenllaw Lloegr a godwyd yng 
Nghymru ? Os yw'r arian a gawn yn creu cymhlethdod israddoldeb 
yn ein pobl yna gorau po gyntaf yr ymryddhawn. Ond dyna 
ddigon o “bwt y gynnen” i lanw'r YMOFYNNYDD am y tro nesaf ! 


AIA 


Daioni Di-duedd 
Gan y Parch. A. J. MARTIN, B.A. 


Habacuc 3: 17. “Er i'r ffigysbren na flodeuo, ac na byddo ffrwyth ar y 
gwinwydd ; gwaith yr olewydd a balla, a'r meysydd mi roddant fwyd ; 
torrir ymaith y praidd o'r gorlan, ac m bydd eidion yn eu beudai : Eto mi 
a lawenychaf yn yr Arglwydd ; byddaf hyfryd yn Nuw fy iachawdwriaeth. 
Yr Arglwydd Dduw yw fy nerth, a'm traed a wna efe fel traed ewigod ; 
ac efe a wna i mi rodio ar fy uchel-leoedd”. 


uniongred ymhlith yr Iddewon—y gred a dderbynnid yn 

gyffredinol yn eu plith, a honno oedd fod y cyfiawn yn llwyddo 
a'r anghyfiawn yn methu ac yn darfod. Nid oedd lawer o syniad 
ganddynt eto am dâl mewn bywyd ar ôl hwn am golledion yn y 
bywyd hwn, am yr anghyfiawnder a'r anghysonderau. Yr oedd y 
cwbl yn olau eglur ; gwobr i'r da a chosb i'r drwg yma yn y byd 
presennol. 

Ac yr oedd hanes y genedl Iddewig hyd yn ddiweddar yn hollol 
gyson â'r gred. Fe'u hasiwyd a'u huno yn un genedl gref, egnïol, ac 
fe fwynhaodd gryn dipyn o fri gwleidyddol am amser. Ond fe 
ddaeth tro ar fyd ; fe gododd ymerodraethau, un ar ôl y llall, 
ac ysgubo'r cwbl o'u blaen fel corwynt. Gallu Asyria oedd yn ben 
am gyfnod ; yna fe'i hysgubwyd hithau ymaith yn ei thro gan y 
gallu newydd ofnadwy a gododd yn y dwyrain—Babilon. Fe roes 
y gallu hwn ddyrnod llym i allu'r Aifft, ac ymhlith eraill dymchwel- 
yd teyrnas y gogledd, Israel, yn 721, ac yna ryw 135 mlynedd 


Hi oedd y cyntaf, cyn belled ag y gwyddom, iamau'r gred 

wedyn fe ddaeth teyrnas y de, Jiwda, i ben. Ar y dechrau ystyrrid y 
trychinebau hyn gan y proffwydi fel cosb gyfiawn am anghyfiawnder 
a llygredigaeth y bobl. Ond fe gododd cwestiwn i'w poeni ; yr 
oedd y gorchfygwyr hyn yn greulon ac yn ormesol, yn dyheu am 
ddistrywio. Gyda hyn yr oedd gan yr Iddewon safon o gyfiawnder a 
moesoldeb lawer uwch na'r safon oedd gan y rhai a'u darostyngodd. 
Pam yr anghysondeb hwn mewn byd a sylfaenwyd ar foesoldeb a 
chyfiawnder, ac a sicrhawyd gan Dduw oedd yn anfeidrol yn ei 
ddaioni? Os oedd angen eu ceryddu ar yr Iddewon, ni haeddent 
ddistryw y pethau gorau yn eu bywyd. A phethau gorau'r Iddewon 
oedd yn cael eu dymchwelyd gan y gormeswyr. 


Y Gwas DIoppDerus. 

Ac fe arweiniodd y broblem yma rai i amau'r hen ffordd union- 
gred o feddwl. A dyma nifer o gwestiynau'n codi : paham yr oedd 
y diniwed yn dioddef? Fe wynebodd Eseia'r gofyniad yn ei ddarlun 
o Was Dioddefus Jehovah, ac yn hwnnw fe ddatganodd mai'r gallu 
mwyaf creadigol yn y greadigaeth yw dioddefaint y diniwed. Daeth 
chwyldro meddyliol i mewn i syniadau'r Iddew. Dyna hefyd destun 
drama Job. Yno fe welwn Job fel dyn cywir, yn llawn o garedig- 
rwydd ac uniondeb. Yna fe amheuir daioni a didwylledd Job : 
“Ai yn ddiachos y mae Job yn ofni Duw ?”’ Onid am ei fod wedi ei 
fendithio â digonedd o bopeth y mae'n byw yn gyfiawn? “Eithr 
estyn yn awr dy law, a chyffwrdd â'r hyn oll sydd ganddo, ac efe 
a'th felltithia o flaen dy wyneb”. Try anffawd ef yn erbyn Duw. 
Wedi i'r anffodion ddod, dyma hen gyfeillion Job yn ymweld ac ef, 
pobl oedd yn dal yr hen gred am gosb ar yr anghyfiawn yn y bywyd 
presennol, ac yn ceisio cydymdeimlo ag ef, ond yn awgrymu mai 
cosb am ryw bechod oedd ei anffodion. Amddiffyn ei gywirdeb a 
wnaeth Job, a thrwy'r ddrama y mae'r awdur yn mynegi ei brob- 
lemau ynghylch trefn pethau ; problem dioddefaint y diniwed, a 
phroblem daioni di-duedd ; a ydyw'n bosibl coleddu egwyddorion a 
cheisio'u byw hwy heb argoel gwobr? Mae'r broblem yma'n un 
bwysig iawn mewn sawl cylch ; mae'n bwysig mewn moeseg ; mae'n 
bwysig mewn addysg ynglŷn â chymhellion i waith. Daioni a 
gweithgarwch er ei fwyn ei hun o achos ei fod yn iawn, ac ar wahân 
i gosb neu wobr. Fe fynegwyd y peth gan Ddafydd Jones o Gaeo : 


Mae arnaf eisiau sêl 
I'm cymell at dy waith, 

Ac nid rhag ofn y gosb a ddêl, 
Nac am y wobor chwaith. 


Mae'r proffwyd Habacuc yn wynebu'r ddau gwestiwn gyda'r 
argyhoeddiad grymus a fynegir yma mewn telyneg, oherwydd 
mewn barddoniaeth y mae'n mynegi ei ymddiried llwyr yng 
nghyfiawnder hanfodol y greadigaeth, a'i benderfyniad i gadw'i 
gywirdeb a'i deyrngarwch i'r gwirionedd, deued a ddêl. Mae'n 

debyg i’r awdl yma gael ei threfnu i’w chanu gydag offerynnau, ac 
fe deimlir yn ei rhiddmau rym yr ymddiried diysgog sy’n cyniwair 
drwy’r cyfan, ymddiried yn naioni hanfodol y greadigaeth gyda’r 
sicrwydd y bydd i Dduw ei gynnal drwy ei ymdrechion : 
Yr Arglwydd Dduw yw fy nerth, 
A’m traed a wna efe fel traed ewigod ; 
Ac efe a wna imi rodio ar fy uchel-leoedd. 


Mae pawb yn cael ei wynebu gan y broblem yma : problem 
posibilrwydd daioni di-duedd, anhunanol. "Does neb ohonom ni yn 
hoff o'r dyn sydd bob amser yn ceisio'i les ei hunan. Mae'r agwedd 
yn wrthun mewn busnes, mewn unrhyw alwedigaeth. Mae'n 
natur ni'n gwrthdystio yn ei erbyn, ac yn ei ffieiddio. Yn y gwraidd 
daioni ac ymdrech ddi-duedd, anhunanol yw'r anian a gydnabyddir 
gennym fel y gwir agwedd. Mae meistr gweddol yn disgwyl i'w 
weithwyr wneud eu gorau pan na fydd neb yn eu gwylio ; ac y 
mae'r gweithiwr gonest yntau yn disgwyl tâl cyfiawn am ei ymdrech. 
Mae'r athro'n disgwyl i'w ddisgyblion i weithio'n gyson heb gael eu 
gwylio a'u gyrru. 


CYSONDEB MEWN EGWYDDOR. 

Ac eto fe dreisir yr egwyddor yma yn aml gennym ni, er bod 
hanfod ein natur yn gwrthdystio yn ei erbyn. Mae'n demtasiwn 
barod iawn i bawb. Meddylier am y ffordd y gall gwleidyddiaeth 
pobl newid gyda'u hamgylchiadau. Gwych o beth yw gweld hwnnw 
sy'n gallu cadw'i egwyddorion gwleidyddol beth bynnag fo'i 
amgylchiadau, y dyn sy'n dangos rhyw gysondeb iach oherwydd y 
llywodraethir ei fywyd gan egwyddorion, gan ddelfrydau arhosol, 
sy'n annibynnol ar bopeth ond ei ffydd ddi-ollwng yn naioni 
anfeidrol Duw. 

Mae'n bwysig inni gofio fod gweriniaeth iach yn dibynnu ar y 
meddwl di-duedd yma ; onide fe ddisgyn gweriniaeth i fod yn ddim 
ond brwydr rhwng gwahanol fuddiannau hunanol a'i gilydd—ac y 
mae angen unben i wastatau pethau wedyn. 

Un o'r enghreifftiau mwyaf haerllug o dreisio'r egwyddor yma yw 
honno a gawn yn Actau 19, 24 am Effesus, lle'r oedd y gofiaid 
arian yn gwneud elw mawr drwy werthu delwau o'r dduwies 
Diana. Tyrrai'r torfeydd hawdd eu twyllo i mewn i'r ddinas adeg y 
gwyliau crefyddol a phrynu'r delwau bach yma er mwyn lwc, 
ac yr oedd pregethu Paul yn tanseilio'r fasnach ddelwau. A dyma'r 
gofiaid arian yn codi terfysg yn ei erbyn. Ychydig o obaith oedd 
gan Gristnogaeth ymhlith pobl oedd mor faterol eu meddwl. 

Ond y mae gennym enghreifftiau gwych o'r gwrthwyneb. 
Dyna ddyn fel Jeremeia, mab i offeiriad oedd yn gofalu am allor 
yn y wlad. Pan ddileodd y brenin Josia yr allorau hyn a chanoli'r 
addoliad yng Nghaersalem fe golledwyd teulu Jeremeia. Yr oedd 
bywoliaeth y teulu'n dibynnu ar yr allor. Ac wedi mynd i'r Deml i 

Gaersalem lle isradd a gafodd y mân offeiriaid o'r wlad. Ond er 
gwaetha'r golled i'w deulu fe gefnogodd Jeremeia y diwygiad hwn. 
'Doedd hi ddim yn talu iddo'i i gefnogi, ond yr oedd yn iawn yn 
ei olwg. 

Yna, mae enghreifftiau ardderchog lu'r merthyri a safodd dros eu 
ffydd a dioddef, pan allasent fod wedi cadw'n dawel ac aros mewn 
swyddi cysurus, bras. Meddylier am rai o ferthyron yr Undodiaid 
yn mwynhau safleoedd o ddylanwad a chysur, ac eto'n ymadael â'r 
cwbl ac yn wynebu profedigaethau llym, wedi eu gorfodi gan eu 
cariad dros y gwir. Roedd Servetus yn mwynhau swydd agos i'r 
ymherodr Siarl V, ond fe ddewisodd fyw fel ffoadur yn cael ei erlid 
ac yn gorfod byw o dan enwau dieithr, o achos ei fod yn gosod 
gwirionedd yn bennaf yn ei fywyd. Gadawodd un swydd gysurus 
ar ôl y llall er mwyn hynny. Ac fe ellid ymhelaethu ar enghreifftiau 
fel yna. Pam na allsai'r ysgolheigion galluog, disglair yma fod wedi 
achub eu crwyn a byw mewn cysur fel Erasmus, yn lle peryglu eu 
bywyd a chael eu herlid o lei le? Dilynent y gwir am mai'r gwir 
ydoedd. 

Meddylier am ddynion fel John Fielden, perchen ffatri gotwm yn 
arwain yn yr ymdrech i gael gwell amgylchiadau gweithio i'r 
gweithwyr. Roedd economyddion y dydd yn proffwydo distryw 
iddo ef ac eraill pe sylweddolid y gwelliannau hyn. Ond mynd 
ymlaen a wnaeth yntau oherwydd bod ei egwyddorion iach yn 
alluoedd byw yn ei fywyd. 

Ac y mae enghraifft ddiddorol yn Iolo Morgannwg. Roedd ef 
yn ddigon tlawd, a thri o'i frodyr wedi gwneud ffortiwn yn Jamaica 
ar y planfeydd siwgr, a phan fuont hwy farw ef oedd i etifeddu'r 
stâd. .Ond ei gwrthod a wnaeth Iolo gan taw ar lafur caethion y'i 
codwyd. Gallsai Iolo fod wedi gwneud defnydd da o'r arian yn ei 
dlodi, ond ni allai ei dderbyn â gwaed caethion arno. 

Pobl fel yna, enghreifftiau gwych mewn meddwl a gweithgarwch 
o ddaioni anhunanol sy'n rhoi bri i unrhyw achos; nid drwy 
broffesu egwyddorion ond drwy eu gweithredu beth bynnag ddi- 

dd. 
“Dalits a meddwl di-duedd yw'r unig wir agwedd Gristnogol. 
. Mae Cristnogaeth yn condemnio buddiannau hunanol pan fônt 
yn gwrthwynebu egwyddor. Nid yw hynny'n golygu nad yw dynion 
1 beidio â gwrthwynebu amgylchiadau gwael, anghyfiawn iddynt 
eu hunain ; ond y mae'n golygu y dylai pobl geisio meddwl am 
bethau, eu buddiannau eu hunain, er enghraifft, a'u gweld fel rhan 
o rywbeth mwy, yn ôl eu heffaith ar y gymdeithas gyfan. Pe baem 
yn gallu cyrraedd i ymddygiad fel hyn, fe gaed wedyn well deall-. 
twriaeth a mwy o gydweithio a fyddai'n gwasgar yr ofn a'r eiddigedd 
sy'n drysu bywyd personau a gwledydd. 

(Dyma'r gyntaf o gyfres “Pregethau'r Undodiaid Heddiw” y 

bwriedir ei pharhau mewn rhifynnau dilynol.—Gol:). u 

““Taw sôn, Ffŵll” 


Gan CLEDLYN. 


fy annog i roi tipyn o hanes taith fy mywyd ar dudalennau'r 

YMOFYNNYDD. Ofnaf felly ei fod yn meddwl mai henwr, wedi 
ei gyfyngu i'r cornel, ydwyf bellach, ond y mae'n dda gennyf 
ddweud na theimlaf, hyd yn hyn, fod fy mhedwar-ugain mlwydd 
yn pwyso nemawr ddim arnaf. Yn ffodus, hefyd, ni ddaeth i'm 
rhan mo'r ‘ ups and downs’ a gysylltir ag enwau aml un o feirdd 
traddodiadol Cymru ; ni wybîìm trwy fy oes ond bywyd llyfn a 
gwastad fel athro ysgol gynradd, mewn ardal wledig yng Nghymru. 
Gan hynny, pe bawn fyw am rai blynyddoedd eto, ni thybiaf y 
bydd yna ddim byd o unrhyw ddiddordeb yn fy hanes moel a di- 
ramant. Na, gwn mai blinder ydyw darllen am droeon gyrfa, heb 
ynddi ddim ond cyffredinedd ! 

Credaf, er hynny, y gallaf ddiddori darllenwyr yr YMOFYNNYDD 
ag ambell ystori ; a dyna ydyw fy mwriad yn yr ysgrif hon. 

Wrth edrych dros hanesiaeth cymdeithasol Canolbarth Ceredig- 
ion trwy'r canrifoedd, dyfalaf yn aml fod gwreiddiau ein bywyd 
presennol i'w holrain i hadau a osodwyd yn ein tir, ers o leiaf dri 
chan mlynedd yn ôl. Gelyn anghymodlawn i Galfiniaeth oedd 
William Laud (1573—1645), Archesgob Caergaint, ac yn y 
flwyddyn 1633, fe anfonodd gopi o “ Lyfr y Chwariaethau” i bob 
eglwys blwyf yn Lloegr a Chymru. Credaf fod y llyfr hwnnw wedi 
cael croeso cynhesach gan bobl Llanwenog a Llandysul na chan eu 
cyd-oeswyr trwy Gymru i gyd. Ar anogaeth yr Archesgob fe 
gymerasant yn galonnog at chwarae pêl ar dalcenni yr Eglwysydd, 
ac at ymddifyrru yn y mynwentydd, ar y Suliau. Am ddwy ganrif, 
rhwng 1635 a 1835, treulid y Suliau yn aml, yn y ddau blwyf, i 
gicio'r bêl droed. Ar ddydd Nadolig y cynhelid yr ymdrechfa fawr 
flynyddol, a'r ddwy gôl ydoedd pyrth y ddwy eglwys, Llanwenog a 
Llandysul. Bob blwyddyn, meddir, fe geid hwyl fawr a chynhulliad 
lluosog, sef oddeutu tair mil. 

Gan fod yna gynt dafarndy, neu Dŷ'n y Porth, yn ymyl pob 
Llan, fe aeth yr arferiad o hela gormod o amser, ac o arian hefyd, 
yn y tai hynny yn rhy gyffredin ymysg y werin bobl. Yn wir, yn ôl 
y storïau a glywais o enau fy nhad (1829—1910), truenus o wael 
oedd yr esiampl a roesid i'w plwyfolion, gynt, gan ambell offeiriad, 
yn y mater o ' godi'r bys bach.” 

Fel enghraifft o'r dull di-urddas y cynhelid llawer o wasanaeth- 
au'r Eglwys Wladol ers can mlynedd yn ôl, dyma hanesyn a 
glywais, o enau fy nhad, am briodas y bu ef ynddi, yn eglwys 
Llanybydder—plwyf a wasanaethid y pryd hwnnw gan yr un ficer 


Ci nodyn caredig yn ddiweddar oddi wrth y Golygydd, yn 

â Llanwenog. Cefnder i'm tad oedd y priodfab, ac yn ôl yr arfer 
mewn “ priodas fawr,’ yr oedd y cwmni i gyd ar geffylau, ac yn 
lluosog iawn. Cyn y gwasanaeth, buont oll, yn offeiriad a chynull- 
eidfa, am gryn ysbaid yn Nhŷ'n y Porth, yn gwlychu eu pigau. 
Byddai? r briodferch, wrth gwrs, yn ddiweddar yn cyrraedd y Llan, 
canys yr oedd yn gwstwm iddi ffugio bod yn anfodlon i'w rhoddi ei 
hun yn rhwym yn y cwlwm. Yn wir, nid heb lawer o chwilio 
amdani y deuid o hyd iddi gan wŷr y © seek -out,’ a byddai'n rhaid i'r 
rheiny ei pherswadio ar gân, mewn rhigymau cariadlawn, cyn yr âi 
gyda hwynt i'r Llan. 

A'r cwmni yn llawn bellach, a'r seremoni briodasol yn mynd 
ymlaen yn hwylus, pan ddaethpwyd at y rhan o'r gwasanaeth pan 
ofynnir gan yr offeiriad y cwestiwn—' 'Pwy sy'n rhoddi'r ferch 
hon ?”' fe waeddwyd allan yn uchel gan rywun gerllaw'r drws, a 
oedd yn fwy na hanner meddw,—“‘Jaci’r Noiadd !” Yn lle an- 
wybyddu'r toriad rhemp yna, ebe'r offeiriad (yntau ymhell o fod 
yn sobr), ar ganol y gwasanaeth, —' 'Taw sôn, ffŵl”. Dyna'r dull 
trystiog ac afreolus y cerid gwasanaethau'r eglwys wladol ymlaen, 
yn rhy aml, ers canrif yn ôl. 

Os bu i'r ‘ Llyfr Chwariaethau ' roi achos, trwy ddwy ganrif, i 
gicwyr pêl droed Llanwenog a Llandysul i ‘ godi'r bys bach” yn 
rhy aml, a fu i'r Archesgob Laud hefyd fod yn beth achos i Galfin- 
iaeth, ysgwn i, fethu gwreiddio yn dda, yng nghanolbarth 
Ceredigion ? 


IIMA’) 


DIOLCH I BOSTMON CAREDIG. 
(A hithau yn ymddeol o'r swydd). 


Y Llythyr-gludydd ffyddlon 
Nis gwn sut mae i fod, 
'Rôl colli'r gair caredig 
A chlywed sŵn eich tro'd. 
I'r drws. bob dydd y daethoch 
Yn llon rhwng naw a deg, 
Pob llwyddiant a ddymunwn 
I Mrs. Jones, Llwynteg, 
Penlôn. D.D. (86 oed). 


CD 'ÊND” Dd 


“Gwlad rydd yw honno lle gall xr soneud-fel 'y myn ac oni fynn fe'i 
gorfodir”.—Lord Fisher. 

George Eyre Evans 


Disgrifiad gan Syr MORTIMER WHEELER. 


ac yn Sir Gaerfyrddin gŵr arbennig o'r enw George Eyre 

Evans oedd yr arweinydd hunan-etholedig ym mhob peth a 
berthynai i hynafiaeth. Aeth at ei dadau erbyn hyn ond rhaid cofio 
bod George Eyre Evans yn Gymeriad. Bu unwaith, mi gredaf, yn 
weinidog gyda'r Undodiaid ond yr oedd wedi cilio o'r stad barchus 
honno ers talm o amser. Yr oedd yn ddiguro o ran egni ac yr oedd 
Gorllewin Cymru yn llawn o storïau, rhai'n wir a rhai'n dwyn 
arnynt naws gormodedd, am ei awydd ,afiaethus i feddiannu 
creiriau. Llanwodd hen dŷ bach yng Nghaerfyrddin o'r seler i'r to â 
gweddillion teuluaidd a chywreinbethau a gasglasai o blasdai'r 
cylch trwy bob math o esgus amheus. Yn eu plith fodd bynnag yr oedd 
rhai pethau gwir werthfawr. Gafwyd yr hanesyn canlynol oddi 
wrtho trwy asio darnau o'i sgyrsiau cymysg at ei gilydd—sgyrsiau 
a oedd yn debyg iawn i'w amgueddfa, yn gawdel blith draphlith. 
Cofiaf ei fod wedi ei wisgo mewn dillad boy scout a bod ei farf fach 
wen yn edrych yn rhyfedd ar ŵr a wisgai ddillad mor fachgennaidd. 

Yr oedd wedi cyhoeddi ers tro byd mai ef oedd yr olaf o'i linach 
ar wahân i un modryb oedrannus yr ymwelai â hi yn flynyddol yn ei 
bwthyn yn Nyfnaint. Flynyddoedd yn ôl yr oedd hi wedi codi polisi 
insiwrin o bum punt er mwyn sicrhau claddedigaeth barchus iddi 
hi ei hun, ac yn flynyddol cwynai wrth y “llencyn George” am nad 
oedd wedi cael gwerth ei harian. Ond o'r diwedd darfu amdani a 
brysiodd George Eyre i Ddyfnaint i weld ei bod yn derbyn y llôg 
llawn ar ei buddsoddiad. Pwysleisiaf i'r stori yma gael ei dweud 
wrthyf yn hollol agored a phendant ac na wneuthum ddim mwy 
iddi na llanw'r manion a rhoi ffrâm am y darlun. 

Yn ôl cytundebau'r polisi rhaid oedd lludwhau'r hen wreican 
yn Woking. Llogodd George hêrs modur ar frys a chan fod tad yr 
ymadawedig wedi bod yn swyddog yn y Llynges, teimlodd mai peth 
digon priodol fyddai gorchuddio'r arch â'r Union Jack. Ar dorriad 
y wawr un bore felly ymwthiodd George i'r sêt wrth ymyl y gyrrwr 
a ffwrdd a hwy yn groes i Dde Lloegr. 

Yn sydyn daeth syniad i ben George, yn wir, doent yn rhyfeddol 
o gyson ; ni pheidiai ei ymennydd bach yn ei gwrs troellog a bŵl y 
droell bob tro oedd ei ymroddiad llwyr i hynafiaetheg. Onid oedd 
hwn yn gyfle heb ei fath i weld mannau hynafol yn Ne Lloegr na 
chafodd gyfle i'w gweld o'r blaen? Drwy wyro ychydig hwnt ac 
yma oddi ar y ffordd union gallai ymweld â'r mannau pwysicaf. 
Ymgollodd yn llwyr yn ei fap. 


“ Y: y De, yr oedd Sir Gaerfyrddin yn gaer i hunan lywodraeth 

Cyn hir iawn yr un bore gwelodd offeiriad eglwys hynafol 
Sherborne ryfeddod prin yn dynesu at ddrws ei eglwys. Safodd yr 
hérs modur a’i arch o dan gwrlid yr Union Jack yn ddiofal ddigon 
o flaen y gŵr parchus a dyma hwnnw yn dechrau chwilio ei ddydd- 
iadur i weld a allai ddarganfod o ba le y daethai'r angladd an- 
nisgwyl hwn. Wrth chwilio gwelodd ddyn bach diwyd mewn barf 
wen yn gwibio o gwmpas yr adeilad a chyfaill arall yn ei ddilyn ar 
drot. Cyn pen meddwl ddwywaith yr oedd y ddau wedi neidio i 
mewn i'r hêrs ac i ffwrdd a hwy ar garlam lawr y stryd. Dywedir 
na feiddiodd yr offeiriad sôn am y rhyfeddod wrth ei gyfeillion am 
amser maith. 

Rhyw awr yn ddiweddarach, pan oedd y cyn-filwr sy'n gofalu 
am weddillion Côr y Cewri (Stonehenge) yn araf dwtio o gwmpas ei 
ofalaeth clywodd sŵn cerbyd yn dynesu ato ar wyllt. Troes yr hérs 
yn sydyn gan aros yr un mor ddiseremoni yn y parc ceir modur, ac 
erbyn hyn yr oedd yr Union Jack wedi llithro i ben blaen yr arch 
ac acha wew i gyd. Neidiodd y dyn bach a'r farf allan eto gan 
lusgo'i gydymaith gydag ef ac wedi taro dau bisyn chwech ar y 
bwrdd i ffwrdd a'r ddau i archwilio'r cylch cyfrin. Neidiai'r ddau 
fel cwningod o garreg i garreg heb golli dim a chyn i'r gofalwr gael 
amser i beswch yr oedd yr hêrs yn llywio dros y bryn ac ar ei ffordd 
bendramwnwgl lawr i Amesbury. 

Yr oedd tyrfa barchus yn arosach ar ymyl y fynedfa i Gremator- 
iwm Woking a'r peth cyntaf a welsant oedd hêrs lleidiog yn cyrraedd 
mewn cwmwl o luwch ; ond . . . ie, mae'n rhaid mai hwn oedd e ; 
dyna'r Union Jack ar yr arch—bron a bod arni o leiaf—a dyma'r 
dyrfa yn codi ei het yn ddwys i'r cerbyd a ruthrai heibio ar garlam. 
A meddai un wrth y llall, “Byddai'n cadw at ei amser bob cynnig, 
ond b'le mae'r galarwyr ?” | 

Yr oedd y dyrfa ar droi i fynd pan welsant gerbydau eraill lu 
ohonynt, yn dod yn dawel ac urddasol ar yr un ffordd. Felly yr 
aeth gwleidydd enwog a phoblogaidd, heb wybod am yr ymgeisydd 
arall, yn esmwyth ddigon tuag at ei etholiad diwethaf”. 


(Cyfieithiwyd o “Still Digging” llyfr newydd o waith Syr Mortimer 
Wheeler yr hynafiaethydd enwog. Cyhoeddwyd gan Michael Joseph, a'r 
Pris yw pymtheg swllt). 


AFA 


Y BARDD Tywyrr. 
“Yr hyn sy'n ddigrif yw mai'r sawl sy'n gweiddi am y mathau ffug o 
foderniaeth yw'r rheini sy'n gweiddi hefyd, yn y cylchoedd cymdeithasol a 


pholiticaidd, am ddychweliad i safonau'r oesau canol”.—O Ymhob Pen ... . gan 
Dr. Peate, > 

Rhagor am Stori Mary Jones 


Gan Joun L. WILLIAMS, Pengam. 


Christian Herald, wythnosolyn sy'n ffefryn mawr gan laweroedd 

heddiw, mi gredaf. Rywfodd ni hoffais i mohono. Yr oedd 
ei uniongredd llymrig, a'i ffordd od a llythrennol o ddehongli'r 
Beibl yn atgas gennyf. Y mae'n debyg y gelwir peth fel hyn heddiw 
yn ‘ ffwndamentaliaeth.’ Beth bynnag am hynny, teimlaf yn dra 
diolchgar i Olygydd presennol y Christian Herald am gyhoeddi ysgrif 
yn rhifyn Chwefror 26 diwethaf, o eiddo brawd o Sais, Harwood 
Thompson wrth ei enw, sy'n byw ers llawer blwyddyn yn Nhywyn, 
Meirionnydd. Yn yr ysgrif hon, disgrifia Mr. Thompson, daith a 
wnaed ganddo ar ei ddeudroed, beth amser yn ôl, o Lanfihangel-y- 
Pennant i'r Bala, gan ddilyn, fel y credai ef, camrau Mary Jones 
pan gerddodd hithau yr un siwrnai yn y flwyddyn 1800. 

Y ffordd yr aeth oedd ar hyd min llyn Talyllyn ac yna, wedi 
pasio Minffordd, dilyn y briffordd i fyny'r dyffryn cul hyd Fwlch 
Llyn Bach. Y bwlch clogyrnog hwn yw pen y dyffryn, ac wedyn fe 
ddisgyn y ffordd fawr yn raddol i gwm llydan a gwastad Hafodoer. 
Wedi tramwyo hwnnw, gadawodd y teithiwr y briffordd, a dilynodd 
hen ffordd anarferedig, y gwn amdani'n dda, sy'n croesi ardal y 
Brithdir. Daeth hon ag ef i ben uchaf ardal Rhydymain, sef 
Collwyn, ffilm Emlyn Williams, ac i briffordd y Bala. Yna esgyn yn 
araf, gan basio ar y dde, adfeilion Bryntynoriad lle ganed Ieuan 
Gwynedd, nes cyrraedd y Garneddwen. Yna gan ddisgyn yn raddol 
unwaith eto, a gadael tarddle'r afon Ddyfrdwy ar y dde, daeth i 
ardal Llanuwchllyn, a chan ddal ymlaen, buan iawn y gwelodd 
wyneb hyfryd Llyn Tegid neu Lyn y Bala. Yn ôl disgrifiad Mr. 
Thompson o'r hen wtre ansathredig y cyfeiriais ati, a nifer o 
ffermydd cyfagos iddi a enwodd—hen fannau y chwareais lawer 
ynddynt drigain mlynedd a rhagor yn ôl—y mae'n eglur iddo fynd 
heibio'n agos iawn i'm hen gartref. 

'Mewn hwyl chwilfrydig, ysgrifennais at Mr. Thompson, drwy 
Olygydd y Christian Herald (heb ddychmygu mai yn Nhywyn y 
trigai), i ofyn iddo ar ba sail y credai i Mary Jones gerdded i'r Bala 
drwy Dalyllyn a'r Brithdir yn hytrach na thrwy Ddolgellau. Wrth 
gwrs credai ardalwyr y Brithdir pan oeddwn blentyn mai drwy'r 
ardal honno yr aeth, heb unrhyw sail, hyd y gwn i, ond mai dyna'r 
ffordd ferraf. Yn ei atebiad dywedodd Mr. Thompson iddo, cyn 
ymgymryd â'r siwrnai, ymholi â llawer o ardalwyr Bryncrug a'r fro 
o gwmpas ; un ohonynt yn ŵyr i Mary Jones, a rhai ohonynt yn 
cofio hynafiaid oedd ag atgofion am Mary Jones. Y traddodiad 
cyson, unol, a'r unig un a gafodd yn ei ymchwil oedd mai drwy'r 


AW gyfnod byr, flynyddoedd lawer yn ôl, arferwn ddarllen y 

Brithdir yr aeth y llances lew i'r Bala yn 1800. Yn absenoldeb 
cronicliad o dystiolaeth Mary Jones ei, hun ar y mater, credaf na 
fedrwn erbyn hyn fynd yn nes at y tfeithiau na'r traddodiad hwn. 

Fel y gwyddom, cyhoeddodd y Gymdeithas Feiblau yn 1881 
lyfryn Saesneg yn dwyn y teitl The Story of Mary Jones and her Bible. 
Caed argraffiad diwygiedig ohono yn 1949 a 1950. Yn y llyfryn 
hwn portreadir Mary Jones yn cerdded i'r Bala drwy Ddolgellau. 
Cyn i Mr. Thompson ddarlledu ei sgwrs ynglŷn â thaith Mary 
Jones yn Awr y Plant ar Raglen Cymru, gofynnodd i'r Gymdeithas 
Feiblau a oedd ganddynt wybodaeth neu resymau dros yr hyn 
ddywedid ar hyd y blynyddoedd yn ei llyfryn am siwrnai Mary 
Jones. Yr ateb gafodd oedd nad oedd ganddynt resymau na 
gwybodaeth o gwbl. Cymerid y peth yn ganiataol, ac yn ddi- 
gwestiwn—an unchecked assumption. Cred Mr. Thompson y cywirir 
hyn mewn argraffiad newydd pryd bynnag y bydd galw am un, a 
chydnabyddir casgliad ei ymchwil ef. 

Credir erbyn hyn bod elfen o ramant yn Stori Mary Jones a 
gyhoeddwyd yn 1882 gan Gymdeithas y Beiblau. Ni ddylid cymryd 
y manylion a'r ymddiddanion yn llythrennol. Stori fyw a lliwgar i 
blant ydyw, a chryn dipyn o ddychymyg ynddi. Pam y tybiodd yr 
awdur i Mary Jones fynd i'r Bala drwy Ddolgellau ? Ni wn i'n sicr, 
ond y mae gennyf fy namcaniaeth. Nid oes ofod i'w thrafod yma. 
Wedi'r cwbl mater cymharol ddibwys yw hyn oll. Y peth gwir 
bwysig ydyw i Mary Jones fynd, yn ogystal â nifer eraill o enethod 
ieuainc tebyg iddi, o bryd i'w gilydd. Rhai ohonynt, yn ôl tyst- 
iolaeth Thomas Charles, wedi cerdded cymaint â deg milltir ar 
hugain, i mofyn Beibl, a thrwy hynny yn dadlennu newyn eneidiau 
gwerin Cymru am yr Ysgrythurau, ac angerddoli dyhead arloeswyr 
Cymdeithas y Beiblau i gael chwaneg o Feiblau i Gymru ac i 
bawb o bobl y byd. 

Anwylach yn fy ngolwg nag erioed yw'r wtre tucefn i'm hen 
gartref wrth feddwl i'r llances heini o Lanfihangel y Pennant ei 
throedio, o bosibl wedi diosg ei chlocsiau, ar ei siwrnai eiddgar i 
geisio Beibl a dychwelyd ar hyd-ddi yr un mor sionc ei chamrau a'i 
hysbryd—ei chalon yn llifo drosodd o lawenydd. 


AAA? 


TY'R CYFFREDIN. 


Tŷ i hyrddod di-urddas—i guro cyrn, 
Agor ceg di-bwrpas ; 
'TŶ cnoi a thrin cethin cas 
A llawr dyrnu lloi'r deyrnas. 
GwypneniG (O Llafar). 

Priodasau. 


Ar ddydd Gwener y Groglith, yng Nghapel Undodaidd Ciliau Aeron, 
priodwyd Mr. JOHN HERBER JONES, Eccles Road, Llundain a Miss 
MEGAN AERONA HUGHES, Maesgwyn, Ciliau Aeron. Gwasanaethwyd 
gan y Parch. J. Islan Jones, M.A. ym mhresenoldeb y Cofrestrydd, a Miss 
Llinos Lloyd wrth yr Organ. 
Dyddiau teg fo i Megan,—hedd a hwyl 
Iddi hi ac Ioan ; 
Eu haddef fo'n lle diddan 
A rhywiog lys Cymry glân. 


MawrtH 12, 1955, yng Nghapel Undodaidd West Grove, Caerdydd, 
unwyd mewn glân briodas ANN EIRWEN, merch ieuengaf Mr. a Mrs. D. 
Thomas, Y Groes Farm, Marshfield, a ERIC JOHN, mab ieuengaf Mr. a Mrs. 
C. Davics o Rogerstone, Sir Fynwy ; y Parch. Alan Taylor, Pontypridd yn 


gwasanaethu. 
AAA 


Marwgofion 


Bu Mrs: DINAH THOMAS, Llysfaenisaf, Llanwnen farw ar yr 28ain o 
Fawrth wedi cyrraedd ei 78, ac ar ôl hir lesgedd. Gwraig ydoedd a dreuliodd ei 
hoes mewn gwasanaeth a gweithgarwch. Gwraig drugarog ydoedd, ac fe 
gofia nifer am ei chymwynasau tawel, ac y mae llawer mewn hiraeth am ei 
hawddgarwch a'i chroeso parod. Bu'n ffyddlon ym Methel, Drefach ; gofalodd 
fod ei theulu'n ffyddlon yng Nghapel y Groes, ac nid oedd neb yn barotach i 
gynorthwyo gyda phopeth yno. Ynghanol ei holl brysurdeb ’roedd hi'n gallu 
cynorthwyo pobl mewn angen. Ac fe fu'n fam dda i deulu lluosog. Claddwyd 
yng Nghapel y Groes, ddydd Gwener, Ebrill 1, yr angladd yn anghyhoedd, a 
gwasanaethwyd gan y Parchn. Dewi Jones, Idris Evans, A. J. Martin, S. E. 
Bowen, J. Islan Jones a T. Oswald Williams. 


Bu RACHEL DAVIES, priod Willie Davies, Crudyrawel, Llansawel farw 
ar Sul y Pasg, 1955, a hithau ond 49. Ymdrechodd yn ddewr a thawel yn 
erbyn yr afiechyd a'i goddiweddodd o'r diwedd, wedi bod o dan driniaeth 
lawfeddygol sawl gwaith. Fel Ray Jones, Araul, Llanwnen yr adwaenid hi 
gan y gynulleidfa Gymraeg yn Highgate, lle bu hi'n gyson iawn yn y gwas- 
naethau, yn ffyddlon gyda phob gweithgarwch oedd yno. Ymddiriedwyd 
iddi'r swydd o ysgrifennydd y gynulleidfa am rai blynyddoedd, a chafodd 
Highgate golled fawr pan ymadawodd â Llundain. Drwy ymdrech galed 
llwyddodd fel gweinyddes, ac fe'i penodwyd yn swyddog iechyd yn Putney, 
lle y gwasanaethodd gyda diwydrwydd a dyfalbarhad yn ystod adeg waetha'r 
rhyfel. Yn yr un cyfnod daliodd i fynd yn gyson drwy'r peryglon i'r cwrdd yn 
Highgate. Wedi ‘priodi ymsefydlodd yn Llansawel a phartoi cartref clyd, i 

ffarwelio ar ôl ychydig o amser. Gwasanaethwyd ddydd ei hangladd, Ebrill 13, 
yn y tŷ ac yng Nghapel y Groes gan y Parchn. J. Islan Jones (ei hewythr), T. 
Glenville Rees, E. Jenkins, Llanybydder, A. J. Martin ac Eiron Jenkins, Pen- 
morfa. Yr oedd Ficer Llansawel hefyd yn bresennol yn y tŷ. 


MAWRTH 18, yn 68 mlwydd oed, bu farw JOHN DAVID JONES, Brynog, 
Heol Newydd, Llanbedr. Nid oedd wedi bod yn dda ei iechyd ers peth amser, 
ond yr oedd wrth ei waith y dydd cynt. Plasterer ydoedd wrth ci grefft a 
phencampwr ydoedd wrth ei waith. Gŵr ffyddlon ydoedd yn y capel ond ni 
fynnai le blaen. Distaw ac o'r golwg y carai fod, ac yr oedd ef a'i briod mor 
hapus ag yw'r dydd o hir. Yr y'm ym Mrondeifi wedi cael ergydion trwm yn 
ddiweddar a'r bylchau yn amlhau. Onid oech wedi'i weld ni wvddech fod ein 
brawd yn bresennol ond carai Gapcl Brondeifi a'i ddymuniad oedd cael huno 
yn naear santaidd ei fynwent. Claddwyd ym Mrondeifi, yr angladd yn 
anghyoedd. Gwasanaethwyd gan y Gweinidog, gyda chynorthwy parod 
Cyn Reithor Llanllwch, Rheithor Monckton, Sir Benfro a Rheithor Pennard. 
Gadawodd briod (hithau weithian yn Ysbyty Caerfyrddin) a llu o ffrindiau 
calon i weld eisiau ei wên siriol a'i law ddiwyd a chyfarwydd. 


MAwRTH 6, yn Nhroedyrhiw, Llwyngroes, Gartheli, bu farw EVAN 
DANIEL EVANS yn 53 mlwydd oed. Treuliodd ran o'i oes yn Llundain, 
ond yr oedd wedi dychwelyd i'w henfro ers tro bellach. Gŵr tawel a rhadlon 
ydoedd, ond yr oedd ci iechyd ers tipyn yn fregus a dihangodd ei ysbryd adref 
yn rhy gynnar. Claddwyd ar y rofed o Fawrth ym mynwent Rhydygwin. 
Gwasanaethwyd gan y Parch. T. O. Williams, M.A., yn cael ei gynorthwyo 
gan y Parch. Mr. Edwards, Rheithor Gartheli a Mr. Owen (M.C.), Llwyny- 
groes. Gadawodd briod, merch a mab, heblaw brodyr a pherthynasau eraill i 
alaru am ei farw cynnar. 


MAwnrHr 16, yn 86 mlwydd oed, bu farw EVAN JONES, Llwynonn, 
Heol Newydd, Llanbedr wedi dihoeni dro. Gwehydd ydoedd wrth ei alwed- 
igaeth a chadwodd batrwm ci fywyd yn lân a chryno. Gŵr hirben ydoedd a 
lawer tro dywedodd ei bod yn ddrwg ganddo na chafodd gyflei ddarllen yn 
gynt mewn bywyd. Treuliodd ei flynyddoedd olaf yn Llanbedr yn gysurus a 
hapus ac amser ganddo i osod gardd wrth ei bleser a darllen llyfrau. Un o 
Gribin ydoedd, ond yr oedd yn Llanbedr ers deng mlynedd ar hugain o leiaf, 
a cherddodd yn ffyddlon i Brondeifi. Anaml oedd ci le yn wag a phleser oedd 
cael dal pen rheswm ag ef a gwybod am a feddyliai am broblemau'r dydd a 
phroblemau crefydd. Yr oedd yn dynn ar ei biniwn, yn flaengar ei welediad a 
chanddo afael ar egwyddorion crefydd. Gŵr tawel ydoedd, diystwr a di- 
ymhongar. Er iddo weld ymhell, dros ddyddiau'r addewid, yr oedd ci feddwl 
a'i gof yn fyw. Claddwyd ar y 19eg ym mynwent Brondeifi, yr angladd yn 
anghyoedd a'r Gweinidog yn gwasanaethu. Gadawodd dri mab a merch 
(a fu yn bopeth iddo ers blynyddoedd), i wylo deigryn hiraeth melys o'i golli. 

CHWEFROR 26, yn 78 mlwydd oed, bu farw ANNE EVANS, gweddw y 
diweddar David Evans, Cilgell-isaf yn nhŷ ei merch, The Glen, Pendre, 
Aberteifi, ond adwaenir hi'n well o'i galw yn Mrs. Evans, Coedmor Hall. 
Cafodd Eglwys Brondeifi ddyrnod trwm o'i cholli oherwydd yr oedd yn un 
o'r goreuon—bob amser yn llon a serchog, bob amser yn garedig a chroesaw- 
gar. Ni alwech arni heb ci chael yng nghanol y blodau a threuliodd ei hoes i 
ffermio Cilgell-isaf a chodi blodau yng Nghoedmor Hall ac yr oedd perarogl y 
blodau ar ei bywyd. Yr own yn ei hadnabod ers deugain mlynedd, ac,ni 
welais wrychyn arni ac ni chlywais ganddi air bach am neb. Y mae Coedmor 
Hall yn wag a'r hewl i Gaeronnen yn fwy unig nag erioed. Nid oedd hi byth 
yn rhy brysur i fod yn groeshawgar a cherddodd yn ffyddlon i Frondeifi hyd 
y diwedd. Nid oedd wedi mwynhau iechyd da ers tro byd bellach, ond yr 
oedd ar lawr o gylch y tŷ bron i'r diwedd. Aeth am ysbaid i Aberteifi er mwyn 
adferiad, ond fel arall y bu, ac ehedodd ei hysbryd addfwyn adref lawer yn 
gynt na'r disgwyl, gan adael ardal yn dlotach a Brondeifi yn wacach. Cladd- 
wyd hi ar yr ail o Fawrth ym mynwent Brondeifi a'i gweinidog, y Parch. 
T. O. Williams yn gwasanaethu gyda chynhorthwy y Parchn. Ellis Jones, 
Burgess Jones, Marles Thomas, S$. E. Bowen, Anthony Davies, Trefor Lloyd a 
Donald Jones. Gadawodd ddau fab a merch a llu o berthynasau a ffrindiau i'w 
chofio'n garedig dro hir. 


c^ Dui 


Newyddion yr Enwad 


ABERYSTWYTH.—Ar Sul y Pasg cynhaliwyd gwasanaeth arbennig yn 
Nhŷ Cwrdd yr Undodiaid yn Aberystwyth a Mr. Islwyn ap Nicholas yn 
gwasanaethu. Datganwyd unawdau gan Mr. Glyn Griffiths a Mrs. Ireston, 
a Mr. Ireston oedd wrth yr organ. Da oedd genym groesawu'r ymwelwyr 
yma, Mr. a Mrs. Ireston. Ar y 16 o Ebrill cawsom arwerthiant “Mynd a 
Dod” a daeth Mr. Aubrey Martin i agor y gweithrediadau. Darparwyd bwyd 
gan aelodau o Urdd y Benywod. Ar hyn o bryd y mae pethau ar i fyny 
yma a daliwn i obeithio am bethau gwell i ddyfod o hyd. 


CYMANFA GANU MORGANNWG.—Cafwyd Cymanfa lewyrchus. 
iawn yng Ngraig, Trebanos ar Ddydd Llun y Pasg eleni eto ac y mae'n sicr na 
welwyd mwy yng nghyfarfod y bore ers blynyddoedd bellach. Aeth Mr. 
Isaac Hopkin a ni drwy'r rhaglen a'r anthemau yn ei ffordd hamddenol a 
medrus ei hun a Mr. Haydn Morgan yntau yn canu'r organ fel meistr. Rhocs 
pob un o'r llywyddion gyfrif da am ei ddewis a digon yw nodi'r enwau, Miss 
Edith Howells, Aberdâr ; Mr. E. D. Arthur, Cefn a Miss Mary Williams, 
Trebanos fel dirprwy i Mrs. Parry a fethodd bod yn bresennol. Cadwodd 
pawb at ei bwnc ac ni chafwyd dim clebran ofer. Rhaid enwi'r plant a gymerth 
ran er i ni ofidio i ni golli rhai enwau—fe'i ceir eto os dônt i law—ond dyma 
raii ddechrau, John Morgan, Alan England, Pat Hughes, Beryl Cox, Alwyn, 

Marion England a Raymond Davies a oedd yn meddu llais pregethwr parod. 
Cafwyd datganiadau gan Beryl a Hazel Jenkins ac adroddiad gwych gan ferch 
dalentog Banos. Cynorthwyodd Mr. Watkin Davies, Miss Mary Williams, 
D. Jacob Davies a'r Prifathro gyda'r cadeirio a'r rhannau arweiniol. Os oes 
rhywbeth arall wedi ei anghofio, y mae'n sicr na anghofiwn i ni gael Cymanfa 
gwerth mynd iddi a chymanfa a ddyfnhaodd ein defosiwn. 


Y PARCH. MARLES THOMAS.— Llawenhawn o glywed fod ein cyfaill 
yn prysur wella o'r anhwyldeb a'i trawodd yn weddol gadarn yn ddiweddar. 
Boed iddo dawelwch a hamdden i adfer ei nerth yn llwyr. Gofidiwn hefyd 
am nad ymddangosodd ei enw wrth y “Farn” olaf a gyhoeddwyd gennym ar 
y Bom H yn y rhifyn diwethaf. 


CYFRANIADAU ETO.—Y mae'r Gair yn dweud yn rhywle fod byd y 
gŵr sy'n rhoi yn wynnach na byd y gŵr sy'n derbyn. Boed y gwynfyd gorau 
y mis hwn felly i'r brawd a'r chwaer, Miss M. A. Morgan a William Morgan 
o'r Graig, Trebanos am roi punt yr un at achos YR YMOFYNNYDD. Nid dyma'r 
tro cyntaf—diolch yn fawr. 

PRINDER NEWYDDION.—A gaf i wasgu ar gyfeillion o bob eglwys i 
ddanfon newyddion yn gyson ac mewn pryd ataf. Cofiwch bod ein cyfeillion 
ar wasgar yn dyheu am gael gwybod beth sy'n digwydd, a heb eich cymorth 
ni fedraf i ddim. 


LLYFR EMYNAU'R PLANT.—Cyferfydd y Pwyllgor yng Nghapel y 
Groes, nos Fercher, Mai 4 am 7.30 o'r gloch. 


CAERONNEN.—Ar ôl y gwasanacth nawn Sul, Ebrill 17eg yng Nghapel 
Caeronnen, bedyddiwyd ALUN JAMES, baban bychan Mr. a Mrs. T. 
Llewelyn Davies, Llwynifan gan y gweinidog. Y fam-fedydd oedd Miss 
Eiluned Davies, Maesyderi. Hyfryd ocdd gweld ei famgu yn bresennol yng 
nghwmni'r ferch a'r mab yng nghyfraith y cartrefa ganddynt ar hyn o bryd. 


AIM. 


Y Cwpwrth Llyfrau 


LLAFAR, Cyl Ddewi 1955, Golygydd, Aneirin Talfan Davies, cyhoeddwyd 
gan Wasg Aberystwyth, 94 tud., pris 3/6. 


Nip oes angen egluro bellach mai cylchgrawn sy'n cynnwys sgyrsiau, storïau 
a barddoniaeth radio yw Llafar, ac yn y rhifyn hwn nid oes dim newid yn y 
cynllun. Y brif ysgrif ynddo yw'r sgwrs hir honno a roes Saunders Lewis ar 
D. J. Williams, Abergwaun. Y mae'r gwerthfawrogiad yn dechrau mwy neu 
lai gyda'r sylw hwnnw sy'n gryn ganmoliaeth pan gofiwn mai Pabydd rhonc 
sy'n llefaru, meddai, “y mae naws gwlanen ddigon i fygu f'anadl i yn ei 
syniadau ef (D.J.) am grefydd ac am dduwioldeb”. Ond wedi cael o hyd i 

olion yr “uchelwr pendefigaidd” yn ei wrthrych y mae'r beirniad wrth ei 
fodd, a “duwioldeb yn ei liw priodol” yw hanes D.J. am ei dadcu yn gweddïo 
gyda hwyl ar ôl cael glasiaid ncu ddau. Y mac Saunders wedi creu sgwrs 
ddiddorol o gwmpas y gwyrdroi yma ar arwyddocad y digwyddiadau ond os 
yw yn credu 1ddo ddeall D.J. a'i egluro y mae'n sicr nad yw'r hwyl a gafodd 
yn mynd yn ddyfnach na gwaelod dau lasiaid o win Eidalaidd. . . . Y mae Wil 
Ifan yn ddifyr dros ben wrth sôn Am Bregethu ac fe geir sgwrs anfarwol gan 
Meuryn ar Beirdd yr Englynion Digri yn cynnwys enghreifftiau clasurol fel 
englyn Trebor Mai i'r Tarw : 
Ar ddôl las be sy gasach ?—drwy'r byd 
A ruir bas oerach 2 
Yn hagr rygnu a grwgnach 
Llew o beth yw tad llo bach. 


At hyn oll ceir stôr o fanion a phethau trymach at flas pawb a gellir ei gymer- 
adwyo fel arfer. 


ENFYS A CHWMwL, Cyfrol o Ganeuon gan D. Edgar Jones ; Argraffwyd yn 
ddestlus dros ben gan Wasg Gomer mewn clawr caled a'i phris yw coron. 


YN un peth credaf ei bod yn well gwaith ar ran bardd i wario ci arian ar gy- 
hoeddi cyfrol o'i waith na'u cadw i'w gwastraffu ar garreg fedd yn nes ymlaen. 
Wrth gwrs y mae cerrig bedd da i'w cael a barddoniaeth sâl ond chwarae teg i 
Edgar Jones nid yw'r feirniadaeth honno yn ci ffitio ef. Edmygaf ef am ddau 
beth ; yn gyntaf am fedru canu caneuon hir ac yn ail am feistroli ei iaith cystal 
a chofio mai gŵr heb fanteision mawr ydyw. Y mae'n barddoni yn syber ac yn 
solet ond o'm rhan fy hun hoffaf ef ar ei sylmaf megis yn ei garol hyfryd ar 
dudalen s9 lle mae'n canu, 
Mai fu yma'n trwsio 
Llwyn a pherth a gardd ; 
Dyry'r nef ei bendith 
Ar bob peth sydd hardd. 
Mae yng nghalon blodyn 
Salm a gwên a lliw ; 
Caned fenaid innau 
T ogoniant Duw. 


Diolch i'r bardd am ei ddidwylledd ac am y gofal hwnnw a welir ar wisg pob 
un o'i blant. 


MEN, CHANCE AND HISTORY, Essex Hall Lecture (Lindsey Press), gan Allan 
Bullock, M.A., pris, 2/-. 

Y MAE un frawddeg yn ddigon i roi cywair y ddarlith hon i ni, “History is not 

the study of the past, but the study of the human past”. A'i ddadl yw mai dyn 

sy'n rhoi hanes i bob peth. Llyfryn gwerth ei astudio. 


Argraffwyd gan J. D. Lewis a'i Feibion Cyf., Gwasg Gomer, Llandysul. 

GWASG ABERYSTWYTH 


(J. D. LEWIS A'I FEIBION CYF.) 


Mynnwch gael ein Cylchgronau'n gyson. 
Ar werth ymhob Siop Lyfrau : 


LLAFAR, Gwyl Ddewi 1955—Clawr Papur, 3/6; Clawr Caled, 
5/-. Yn y rhifyn hwn ceir cyfraniadau, ymysg eraill, gan 
Saunders Lewis, R. Alun Roberts, Wil Ifan, T. Hughes-Jones, 
Caradog Pritchard, Meuryn, Kate Roberts, a hefyd rhan o'r 

| Bryddest “Jezebel” gan Gwenallt. h 


Y GENHINEN, Gwyl Ddewi 1955—2/-. Ysgrifau gan Pennar 
Davies, D. Tecwyn Evans, G. Penrhyn Jones, D. H. Lewis, 
Gwilym 'T. Hughes. Erthyglau Bywgraffyddol ar Moelona a 
D. Vaughan Thomas ynghyd a darluniau ; pryddest a llu o 


englynion. 


DIWINYDDIAETH, Rhif 2, 3/6 (Cyhoeddir dan nawdd Adran 
Diwinyddiaeth Urdd Graddedigion Prifysgol Cymru). Erthygl- 
au gan J. Vernon Lewis, M.A., B.D. a Bleddyn Jones 
Roberts, M.A., D.D. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

GWASG ABERYSTWYTH 


LLYFRAU NEWYDD 


Pleser Plant. Gan W. T. Williams a W. D. Williams, dau Awdur 
amryddawn a ŵyr i'r dim angen plant. Llyfr newydd sbon o 
ddarluniau, straeon, chwaraeon a gwybodaeth gyffredinol, gyda 
chlawr lliwgar. 5/-. 


Out of their Night. English Version by Col. Ruck of T. Rowland 
Hughes’ “Chwalfa”. This, the third of the work of the late T. 
Rowland Hughes dealing with Welsh life is the powerful gripping 
tale of life in a slate guarry district of North Wales at the be- 
ginning of the present century. A striking jacket by Dewi Prys. 
9/6. 


Storiau a Phortreadau. Islwyn Williams. 6/-. “Ni wn am neb 
sydd wedi gallu cyfleu pobl mewn cymdeithas gyfan yn well 
trwy dafodiaeth nag Awdur y gyfrol hon”— Dr. Kate Roberts. 


Harri Rhydderch. Nofel gyffrous gan R. J. Kendall. 6/-. “Reg 
Kendall has written an exciting thriller. . . . I guarantee that no 
boy, or girl for that matter, will set it aside until the last page 
is reached—I couldn't”—Llygad Llwchwr yn y “News Chronicle”. 


Cerddi'r Daith. J. M. Edwards. 5/-. Cyfrol o Farddoniaeth yr 
Awdur o 1920 hyd 1953, gan gynnwysdetholiad o'i weithiau cynnar 
ynghŷd â nifer o Gerddi Newydd. “Pwy bynnag a gâr ganu cain, 
cryno gan feistr ar ei waith, pryned y gyfrol hon, ac ni siomir ef — 

Y Goleuad. 


Storiau'r Henllys Fawr. W. J. Griffith. 6/-. Ail-argraffiad o'r 
Storiau poblogaidd hyn a fu allan o brint ers rhai blynyddoedd. 
Saith stori a digrifwch melys yn fwrlwm drwyddynt a'r cymeriad- 
au yn rhai nad anghofir mohonynt yn rhwydd. 


* 

CYNNWYS 


Nodiadau'r Golygydd 


Hen Deuluoedd 
Neuaddfawr a 
Chastell Du 


Pethau Mawr mewn 
Capel Bach. 


Gohebiaeth 
Arholiad 1955 
Marwgofion 

Newyddion yr Enwad 
Priodasau 

Pris 6ch. y mis; drwy y Post, 7s. oc. y flwyddyn. Danfonir 6 copi ac 
ychwaneg yn ddidraul drwy’r Post. 


Anfoner Erthyglau, Llyfrau i'w hadolygu, etc., i'r Golygydd— 


Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 


Nodion a Marwgofion i gyrraedd y Golygydd erbyn y 15fed o'r mis 
Pwyllgor Ymgynghori—PRiFATHRO J. D. Jones, B.A., B.D.; PARCEN. S. E. 
Bowen; E. G: Evans, B.A. ; J. ISLAN JoNEs, M.A.; SIMON Jones, B.A.; A. J. 


MARTIN, B.A.; ISLWYN:PRITCHARD, B.A.; J. MARLEs THOMAS, M.A.; T. O. 
Wiiurams, M.A. ; Mr. W. S. Jones, M.A., M.Sc., a Mr. D. Jones. 


Yr archebion a'r taliadau i'w hanfon i'r Cyhoeddwy r— 
J.D. Lewis a'i Feibion, Swyddfa” se Ymofynnydd”, Llandysul 


amgen mr gas gn CC DN IC CE CI Ree ID Y WAY TT TE FOCS TIS YS A EIR RC 


A GOLDEN TREASURY OF THE BIBLE (and Apocrypha). 


Selected and ‘edited by Mortimer Rowse, B.A., D.D. ~The best of the: 


Bible and Apocrypha, .in attractive and readable form. 9/6, by post 
10/3 ; leather with ae 18/-, by post 18/9. 


- 


SHALL WE FOLLOW. KARL BARTH. NN 
By SIDNEY Y SPENOEE, B.A. 1/6, by post 1/8. 3 


THE STORY AND SIGNIFICANCE OF THE UNITARIAN. MOVE- 
MENT: 
By W. G. TARRANT, B.A. 1, by post 1/8. 


UNITARIAN FAITH IN UNITARIAN HYMNS. 
1/-, by post 1/2. 


WE BELIEVE IN series, 5 83 Ya i 
Edited by G. SrerHENs Gn 'M. A. H.D, seks set’. lof six titles y6 
by post 1/8.» : a 2 
Send for catalogue and lists .of other series— 
THE LINDSEY PRESS, 
14, Gordon Square, London, W.C.I. # 

Cylchgrawn Misol 
Cymdeithas Undodaidd Deheudir Cymru 


Golyg ydd— Y Parch. D. JACOB DAVIES, B.A. 

Nodiadau'r Golygydd 


N y rhifyn diwethaf dywedais fy marn ar y Gymdeithas 

Ï Gyffredinol yn ei pherthynas â'r Undodiaid Cymraeg yn 

fwyaf arbennig. Nid yw fy marn o un pwys yn y byd ac 
unig bwrpas y tipyn llith oedd galw sylw at sefyllfa na all neb wadu 
ei bod, a deallaf oddi wrth yr hyn a glywais hwnt ac yma i'r mater 
gael ei drafod yn bur helaeth gan wŷr blaenllaw ein Mudiad yng 
Nghymru. Fel arfer y mae'r Golygydd anghyfrifol wedi bod o dan 
y chwip am ddyfod a'r sisial mewn corneli i dudalen flaen YR 
YMOFYNNYDD. Aeth un cyfaill mor bell a bygwth y byddai'r anfad- 
waith ar fy rhan yn cael ei riportio i fawrion Llundain, wel, gobeithio 
y daw hynny i ben fel y caffom ystyriaeth i'r mater ar y “lefel 
uchaf” fel y dywedir. 

Pa eglurhad, er enghraifft, sydd gan y Gymdeithas ar y ffaith 
bod gan yr Alban (lle nad oes dim ond pedair eglwys, sylwer), ei 
phwyllgor arbennig fel rhan o'r Gymdeithas gyda'r safle o fod yn 
un o'r “Departmental Committees’. Er bod deg ar hugain a 
mwy o eglwysi yng Nghymru ac er bod y mwyafrif o'r rheini yn 
defnyddio iaith arall nid oes i ni bwyllgor o safle ac awdurdod hwn. 
Gall yr Albanwyr roddi cyfrif am eu gwaith yn Adroddiad Blyn- 
yddol y Gymdeithas ond nid oes air o sôn am Gymru, ei gobeithion 
a'i phroblemau, mwy na'r marw. Y mae tri chwarter tudalen am 
waith Bryniau Casia ond nid oes gymaint a phwt bys bawd am 
waith bryniau Ceredigion. 

Dim ond trwy fawr ymdrech y cadwasom yr hawl i benderfynu 
pwy sy'n deilwng i'w dderbyn i'r weinidogaeth Gymraeg ac y mae 
perygl colli'r hawl honno a gweld camfarnu bachgen o Gymro o 
gefn gwlad am nad yw ei Saesneg yn llithrig gerbron rhyw bwyllgor 
estron ym Manceinion. Y mae gwasgu cyson am gael hynny i 
rym ac fe geisiwyd gweithredu'r peth yn ddiweddar. 

Y mae llyfr y ddeddf yn dweud bod y Gymdeithas i'w chynnal 
unwaith bob tair blynedd o leiaf y tuallan i Lundain. Ni chafwyd 
un o Gyfarfodydd Blynyddol y, Gymdeithas yng Nghymru hyd yn 
hyn ; onid yw yn bryd i ni ei gwahodd er mwyn gweld beth fydd 
yr ateb. Ofer dywedyd nad oes le iddi yma. Os yw pentref fel 
Pwllheli yn gallu derbyn ein Eisteddfod Genedlaethol y mae'n sicr 
y gallai Llanbedr neu Landysul dderbyn ein Gymdeithas gymharol 
fechan ni. Y mae bai arnom ni yr wyf yn sicr ac y mae ein di- 
faterwch yn fawr, ond y mae bai hefyd ar y Bugeiliaid sydd yn ein 
gadael i grwydro mor hir heb alw amdanom na gofyn ble'r ydym.* 


Y LLYFR EMYNAU NEWYDD. 


Yr wyf yn byw yn ddigon pell oddi wrth weithrediadau'r Pwyllgor 
neu'r pwyllgorau sy'n trefnu ac yn paratoi'r Llyfr Emynau Newydd 
i'r plant a'r bobl ifainc i fentro dweud gair ar y mater. Llawenydd 
i mi fel i bob Undodwr yw clywed bod y gwaith yn mynd rhagddo'n 
hwylus a bod brwdfrydedd cyffredin o'i blaid, a charwn yn fawr 
pe gallem ni yn Sir Forgannwg ddangos ein awydd i hyrwyddo'r 
fentr trwy allu bod yn bresennol yn y trafodaethau. 

Ni raid dweud wrth neb fod hwn yn waith pwysig tuhwnt ac na 
ddylid brysio i'w gwblhau a hynny yn unig er mwyn dod a'r peth 
i ben. Ychydig iawn o lyfrau a gyhoeddwn fel Mudiad yng 
Nghymru ac ni all un llyfr fod yn bwysicach na hwnnw a fydd yn 
gydymaith i'n ieuenctid am flynyddoedd maith i ddyfod. Fe fydd 
hwn hefyd yn llyfr a gaiff sylw eang o'r tuallan i'n Mudiad ac 
wrtho fe'n bernir, nyni a'n diwinyddiaeth a'n daliadau. Credaf 
fy mod yn iawn wrth ddweud bod Calfin yn ei ddydd yn wrth- 
wynebus iawn i emynau am iddo weld y perygl o gael pob math o 
syniadau cyfeiliornus wedi eu gwau i mewn i ganu'r bardd, oher- 
wydd y mae'n haws mynd dros ben llestri mewn barddoniaeth na 
phan fo dyn yn mynegi ei syniadau mewn rhyddiaith syml. Mae'r 
bardd weithiau yn cael ei orfodi, yn enwedig os nad yw yn ŵr 
cyfarwydd, i ddweud pethau rhyfedd er mwyn bodloni gofynion 
ofl a mydr. Ar y llaw arall rhaid cofio mai barddoniaeth yw 
barddoniaeth a rhaid caniatau i fardd drwydded i fynegi ei syn- 
iadau mewn darlun byw a fflach ysbrydol na ellir ymyrryd â hwy 
heb andwyo'r farcdoniaeth. Nid wrth linellau unigol ac ystyron 
un gair y mae beirniadu emyn ond wrth ei werth ysbrydol a'i 
ddylanwad esthetig fel cyfanwaith. Gobeithio felly na fyddwn yn 
gwrthod emyn mawr am i ni bêidio hoffi rhyw air bach ynddo, ac 
na fyddwn yn ymyrryd â gwaith artistig er mwyn ei gael i ffitio 
i'n syniadau tymhorol ni fel y gwelais dorri coesau celficyn hardd 
er mwyn ei gael i mewn i gornel mewn bwthyn. 


Yn olaf, gair o apêl at eraill sydd fel myfi fy hun wedi cynnig 

deunydd ar gyfer y llyfr hwn, yn gerddoriaeth ac yn eiriau. Yn 
ddigon naturiol y mae pob un ohonom yn awyddus iawn i weld ei 
waith yn y llyfr hwn a chan ein bod mor gyfyngedig ein nifer fe 
fydd rhaid trafod gwaith ein gilydd yng nghlyw ein gilydd. Y 
mae perygl mawr yn hynny ac fe allwn gynnwys pethau anheilwng 
er mwyn peidio a dolurio teimladau cyfeillion. Fe fydd gofyn 
wrth nerth a rhinwedd i beidio a digio wrth weld rhai o'n “plant 
anwylaf” yn cael eu troi o'r naill ochr, ond os ydym yn awyddus i 
weld dim ond y gorau yn ein llyfr rhaid plygu yn wylaidd i'r drefn. 
Ni ddylai na thôn nac emyn o'n gwaith ni gael ei chynnwys os yw 
hynny yn golygu bod rhywbeth gwell yn cael ei adael allan. Nid 
casgliad o emynau Undodiaid mo'r llyfr, fel y deallaf, ond casgliad 
o emynau at wasanaeth yr Undodiaid. _ Gorau oll os bydd gennym 
fel aelodau gyfran helaeth yn ei gynnwys ond ni ddylid anelu at 
sicrhau cyfran helaeth o'r fath ar draul colli bendith i'n Mudiad fel 
cyfangorff. 


Y STREIC. 

Fe all, oherwvdd rhwystrau'r streic sy'n arafu cerddediad y post, 
na fydd cyfle i ddarllen proflenni'r rhifyn hwn. Maddeued ein 
darllenwyr i ni felly am y tro os bydd mwy o feflau nac arfer ar y 
rhifyn hwn. 


*[Y mae erthygl flaen yr Inquirer am Mchefin 4 yn ddiddorol fel atodiad i'r 
hyn a ddywedais yn flaenorol. Dyma'r frawddeg gyntaf: “The annual 
meetings of the fwo colleges traditionally associated with the Unitarian 
and Free Christian Churches are due shortly to be held.” Gwneir yn hollol 
eglur yn yr erthygl gan y Golygydd mai at Goleg Manceinion a Choleg 
Rhydychen y cyfeirir, a dyma a ddigwydd bob tro y cyfeirir at “The 
Colleges” yn y papur Undodaidd hwn. Cywirais y gwall hwn beth amser 
yn ôl ond fel y gwelwch i ddim pwrpas, ac o ran y Saeson dau Goleg sy'n 
bod, a gobeithiaf y bydd y Parch. J. Marles Thomas a swyddogion y Bwrdd 
Presbyteraidd yn danfon protest i'r Inquirer gan gymell ein brodyr yn y 
Ffydd i beidio a chodi ffin i gau allan un o Golegau hynaf a mwyaf disglair 
ein Mudiad, sef Coleg Caerfyrddin. Yn ei lyfryn Unitarian Students y mae 
R.J.J. yn rhestru 124 o fyfyrwyr Undodaidd a fu yng Ngholeg Caerfyrddin 
yn y cyfnod 1796-1901 heb sôn am y nifer helaeth a fu yno yn ystod yr 
hanner can mlynedd diwethaf. Onid yw hyn yn ddigon o brawf i ddangos 
bod Coleg Cymru hefyd yn “draddodiadol gysylltiedig” â'r Eglwysi Un- 
dodaidd : Pan ddywedaf air yn awr ac eilwaith dros Gymru fe'm cym- 
hellir gan gyfeillion caredig i ymatal oherwydd bod y Saeson wastad yn 
fonheddig atom ni. Os mai boneddigeiddrwydd yw'r sen cyson yma ar 
fy hen Goleg gellir profi mai Sais wyf finnau hefyd !—Gol.] 

Hen Deuluoedd Neuaddfawr a Chastell Du 
Gan y Parch. J. ISLAN Jones, M.A. 


N ystod y ddeunawfed ganrif a'r bedwaredd-ar-bymtheg, fe 

Y chwaraeodd teuluoedd Neuaddfawr a'r Castell Du, ran 

bwysig ym mywyd cymdeithasol ardaloedd Llanbedr a 

Llanwnnen, ac efallai y bydd gair neu ddau o'u hanes yn ddiddorol 
i rai o ddarllenwyr YR YMOFYNNYDD. 


TEULU NEUADDFAWR. 


Yn gynnar yn y ddeunawfed ganrif, ni gawn hanes am ddyn o'r 
enw Thomas Jones yn byw yn y fferm a elwir heddiw Neuaddfawr. 
Dywed traddodiad lleol mai o ardal Esgairfynwent neu Cynarth, 
ger Brechfa, ym mhlwyf Llanfihangel-Rhos-y-Corn, (neu Ros-y- 
bryn yn ôl hen lyfr y Plwyf), y daeth Jonesiaid y Neuadd ar y 
dechrau, a dywed traddodiad (llai sicr, efallai) ym mhellach, mai 
eu hannedd gyntaf oedd tŷ o'r enw Pistyllgwyn safai yn agos i'r fan 
lle codwyd tai'r cwn (kennels) yn ddiweddarach. Yn y flwyddyn 
1743 y codwyd y tŷ amgenach a elwir '.Hendy'r Neuadd” heddiw. 

Yr oedd Thomas Jones yn llawfeddyg ac yn ddyn defnyddiol 
iawn yn yr ardal ; rhaid ei fod yn berchen ar ryw gymaint o gyfoeth 
hefyd, canys yn y flwyddyn 1764 apwyntiwyd ef yn uchel-sirydd 
Ceredigion. Yn 1776 ymbriododd ag Anne, ferch yr Yswain 
Jenkins o Llwynygroes, a bu iddynt bump o blant,—un mab a 
phedair merch. Bu'r mab Thomas Hugh Jones fyw'n ddibriod 
trwy ei oes. Derbyniodd beth addysg yn ysgol elfennol Llanwnnen, 
ac oddiwrth offeiriad lleol, ac wedi hynny bu yn Ysgol Ramadeg 
Caerwrangon. Er na chafodd ef erioed brofiad mewn ysbyty fe 
ddaeth, drwy hyfforddiant ei dad a chymorth llyfrau meddygol, 
yn llaw-feddyg llwyddiannus a chlodfawr iawn. 

Fe briododd Margaret, ferch Thomas Jones, a Thomas Hughes, 
mab Llysfaen Isaf, ac aethant i fyw i'r Castell Du, Llanwnnen. 
Fe briododd Anne, ail ferch Thomas Jones â Mr. Jones, Beilibedw ; 
ei drydedd ferch a briododd â Mr. Edmunds, tanner, Llanbedr, a'r 
bedwaredd â Mr. John Evans, Gilblaidd. 


'TEULU LLYSFAEN ÍSAF A CHASTELL Du. 


Yn gynnar yn y ddeunawfed ganrif hefyd, yr oedd dyn yn byw 
yn Llysfaen Isaf o'r enw Richard Morgan. Fe geir ei enw droeon 
yn hen Lyfr Festri Llanwnnen, a bu'n oruchwyliwr tlodion y plwyf 
(overseer of the poor) o leiaf bedair gwaith—1740, 1741, 1748 a 

1762. Yn y flwyddyn 1739, yn Eglwys y Plwyf Llanbedr, fe 
briodwyd Richard Morgan o blwyf Llanwnnen ag Anne Price o 
blwyf Llanbedr, a bu'r ddau'n byw yn Llysfaen Isaf. Apwyntiwyd 
Richard Morgan yn uchel-sirydd Ceredigion am y flwyddyn 1767, 
ond bu ef farw yn y swydd yn ystod y flwyddyn honno. 

Bu i Richard ag Anne Morgan o leiaf un ferch, ac ynghwrs amser, 
ar ôl marwolaeth ei thad, fe briododd honno â John Hughes, 
cyfreithiwr o ardal Ffosybleiddiaid, fel y tybir, a daeth ef at ei 
wraig i fyw yn Llysfaen Isaf. Mab iddynt hwy oedd y Thomas 
Hughes a briododd Margaret merch hynaf Thomas Jones y Neuadd. 
Bu Margaret farw yn dair-ar-hugain oed ar enedigaeth ei phelntyn 
cyntaf, a mabwysiadodd ei brawd, T. H Jones, ei phlentyn Tom, 
i'w ddwyn i fyny fel mab ac etifedd iddo'i hun. Trwy briodas 
'Thomas Hughes â Margaret Jones, felly unwyd teuluoedd Neuadd- 
fawr â Llysfaen Isaf a'i gilydd, ac yng Nghastell Du y dechreuasant 
eu bywyd priodasol byr. 

Bu Thomas Hughes, Castell Du farw yn 1825 yn 46 oed, a phan 
briododd ei fab Thomas Hughes y Neuadd, gosodwyd ef a'i briod 
i fyw yng Nghastell Du. Buont yn byw yno hyd farw o'r Meddyg 
T. H. Jones yn 1847 yn 69 oed. Trwy farwolaeth ei ewythr, 
syrthiodd etifeddiaeth ystâd y Neuadd i Thomas Hughes, Gastell 
Du, a aeth o ganlyniad yn ôl drachefn i fyw yn y Neuadd. Efoedd 
uchel-sirydd Ceredigion yn 1858. Bu yntau farw ym Mehefin 
1871 yn 69 oed (yr un oedran a'i ewythr). Gadawodd ar ei ôl 
fab,—y Meddyg Thomas John Hughes, a addysgwyd yng Nghaer- 
grawnt, ac a fu yn Drengholydd dros Geredigion o 1855 hyd ei 
farw yn 1872 yn 45 oed. Merch Thomas Hughes a chwaer i T. J. 
Hughes oedd Margaret gwraig William Jones, Llwynygroes... Mab 
i'r Meddyg T. J. Hughes a briododd â merch i Rice Thomas, 
Troedyrhiw, Cwrt, oedd T. H. R. Hughes a addysgwyd yng 
Ngholeg Crist, Caergrawnt, ac a fu'n uchel-sirydd Ceredigion yn 
1887. Ef oedd yr olaf o Hughesiaid Neuaddfawr ; fe briododd â 
Mrs. Sterry, ond bu farw yn ddiblant yn 1902 yn 47 oed. Bu ei 
weddw farw yn 1930 yn 61 oed, a gwerthwyd ystâd y Neuadd a fu 
unwaith yn weddol helaeth ei thiroedd. 


Fe ddangosodd y Meddyg T. H. Jones gryn lawer o ddiddordeb 
yng nghynulleidfa ifanc Capelygroes pan oedd hi yn adeiladu'r 
capel cyntaf : bu hefyd yn fynychwr gweddol cyson o'r oedfaon am 
hir amser. Y Parch. John James oedd ei hoff bregethwr. Nid 
oedd ef a'r Parch. Rees Davies yn gallu cyd-dynnu'n hollol. Yr 
oedd i'r meddyg ei fympwyon a rhai nodweddion annymunol 
hefyd. 

Yr oedd yn strict iawn ar y cwestiwn o brydlondeb. Oni byddai'r 
pregethwr yn y pulpud i'r funud yn amser dechrau'r cwrdd, 

edrychai'r doctor ar ei oriawr, codai ar ei draed ac âi allan. Pe 
digwyddai gwrdd a'r pregethwr wrth glwyd y fynwent, ni throai 
yn ôl : dymunai fore (neu brynhawn) da iddo ac âi tua thref. 

Y flwyddyn y daeth “Deddf Gweinyddu Priodasau mewn Capeli 
Ymneilltuol” i rym, fe benderfynodd lleygwyr a gweinidogion Un- 
dodaidd, mewn cyfarfod a gynhaliwyd ym Mhenybontarogwr, nad 
oedd yr Undodiaid i gofrestru eu capeli i'r pwrpas o weinyddu 
priodasau ynddynt, oddieithr i'r gweinidogion gael yr un awdurdod 
yn eu capeli ag a gawsai'r offeiriaid yn eu heglwysi. Yr oedd Dr. 
T. H. Jones dros gofrestru Capelygroes, ond gwrthododd y gynull- 
eidfa ; a digiodd y doctor ac oerodd ei sêl dros yr achos gryn dipyn 
mewn canlyniad. 

Tybiai rhai iddo fwriadu, un adeg, godi capel bychan yn ei 
fynwent breifat gerllaw Hendy'r Neuadd, a gwneuthur y Parch. 
Arthur Williams, gweinidog Undodaidd yn Llanbedr yn gaplan 
yno, ond nid aeth ymlaen â'r cynllun. 

Fodd bynnag, fe gofrestrodd Jones, Gapelygroes ; a'r briodas 
gyntaf a weinyddwyd yno oedd eiddo Thomas a Mary Thomas, 
Pensarn Mynach. 

Ni lwyddodd \neb o'i ddisgynyddion i gyrraedd oedran mor 
batriarchaidd â Thomas Jones, sylfaenydd teulu'r Neuadd ; ganwyd 
ef yn 1720 a bu farw yn 1813 yn 93 oed. Yr oedd yn ddyn cryf 
ac yn weithiwr, canys y mae hanes am dano ef a'i was yn cludo 
pynnau o ŷd ar eu cefnau trwy afon Granell i Felinfach i'w falu, ac 
yn cludo'r blawd adref yn yr un modd. 

Ymddengys mai un o Hughesiaid y Neuadd a roddodd dir at 
gapel a mynwent Brondeifi. Paunohonynt? Bu Thomas Hughes 
perchennog ystad y Neuadd oddiar 1847, farw ym Mehefin 1871 
gan adael yr ystâd i'w fab Thomas John Hughes (y crowner) ; bu 
yntau farw ymhen chwe mis (yn Ionawr 1872) gan adael yr ystâd 
i'w fab Thomas Hugh Rice Hughes, ond ni ddaeth hwnnw i'w oed 
cyn Hydref 3, 1874. Mae'n dra thebyg gan hynny mai yr olaf a 
roddodd ddarn o fferm Brongest i bobl Brondeifi. Yn ôl Hanes 
Cynulleidfaoedd Undodaidd yr oedd y Parch. Rees Cribin Jones yn 
weinidog yn y Cribin o 1868 hyd 1874. 

Nid oedd dim snobyddiaeth yn perthyn i'r Jonesiaid na'r Hughes- 
iaid Neuaddfawr.  Ymgyfeillachent â'r bobl gyffredin, a pherchid 
hwynt yn fawr am eu haelfrydedd a'u gwasanaeth cymdeithasol 
diymhongar. 

Y mae llawer yn cofio yr yswain T. H. R. Hughes (1855-1902), 
dyn iselfrydig, cyfeillgar a charedig, a meistr rhagorol i'w weision 
ac i'w denantiaid. Clywais adrodd llawer stori ddifyr a nodwedd- 
iadol ohono : Un diwrnod, yr oedd ar y ffordd gerllaw Blaencwrt, 
pan welodd fachgennyn a chert asyn yn dod o gyfeiriad Llan- 
ybyther. Pan ddaeth y cerbyd yn agos, sylwodd Hughes mai dwy 


YR YMOFYNNYDD 87 


gasgen o gwrw oedd y llwyth. “Bachgen,” meddai, “i ble 'rwyt 
ti'n mynd â'r cwrw?” “I dafarn Brynhafod” atebodd y crwtyn. 
“A oes llawer o yfed yno ynteu ?” “Oes, tipyn diogel, wir.” “Pwy 
sy'n yfed yno, fachgen ?’? Enwodd y certwr bedwar neu bump o 
denantiaid Hughes. “Sut mae'r rheiny yn gallu fforddio i gael 
cwrw wyt ti'n meddwl?” “O” meddai'r bachgen, “y mae meistr 
tirneisiawnarnynt.” “Pwyyweceimeistr?” “Hughesy Neuadd.” 
“A wyt ti yn 'nabod Hughes y Neuadd ?”’? “Na, ^d wy i ddim yn 
ei 'nabod e : mae nhw'n gweud mae dyn go salw yw e: ond mae 
e'n ddyn neis!” Fe drodd Hughes ymaith dan chwerthin, ac 
adroddai'r hanes wrth ei gyfeillion gyda hwyl fawr. 

Yn yr wyth-degau o'r ganrif ddiwethaf yr oedd dau ddyn, a 
adwaenem ni blant, fel Phylip yr Hewl a Deio Cwmfeithgen, yn 
gweithio ar y ffordd rhwng Capelygroes a Chapel St. Silin. Yr 
oedd pobun o'r ddau mewn gwth o oedran, a Phylip wedi tewhau 
yn enbyd yn ei hen ddyddiau. Yr oedd Hughes y Neuadd yn 
eistedd ar Fwrdd y Gwarcheidwaid yn Llanbedr, ac un diwrnod 
cododd un o aelodau'r Bwrdd y cwestiwn o gyflogi dynion ieuanc i 
weithio ar y ffyrdd yn lle'r rhai oedd wedi mynd yn rhy hen ; ac fe 
enwodd Phylip a Deio, fel enghraifft. Fe gododd Mr. Hughes i'w 
ateb. A ydych chwi wedi ystyried,” meddai, “faint gostiai hi i'r 
plwyf i fwydo dyn ifanc, tenau, i'r un ‘cas cadw” a Phylip ? ” 
Ni thriniwyd y mater ymhellach. 

Fel llawer o hen deuluoedd, aeth teulu'r Neuadd i'r dim, oher- 
wydd diffyg etifedd i olynu'r olaf o'r Hughesiaid. 

Y mae un aelod o'r teulu, fodd bynnag, yn teilyngu mwy o sylw 
nag y caniatai gofod i mi yn yr ysgrifhon : bwriadaf roddi ychwaneg 
o hanes y meddyg Thomas Hugh Jones (1778-1847) mewn rhifyn 
dyfodol. 

Dymunaf ddiolch i Mr. D. J. Lewis, Shop Inn, am gopïau o 
fedd-ysgrifau aelodau'r teuluoedd dan sylw ym mynwentydd Llan- 
bedr, Llanwnnen a Hendy'r Neuadd, a llawer o fanylion eraill. 


Pethau Mawr mewn Capel Bach 


Gan GLYN GRIFFITHS, Aberystwyth. 


wyddiadau cyffrous, amheuthun i'r darllennydd weithian 
yw taflu golwg ar weithrediadau mawrion mewn capel bach. 
Taflu golwg yr wyf yr awrhon ar wasanaeth Nadolig capel bach 
New Street, Aberystwyth. Digwyddwn fod yno ac yn cymeryd 
fy rhan yn y gwasanaeth a adawodd argraff ddofn arnaf yn arbennig 


bh oes y darlledu mawr, a'r pwyslais bron i gyd ar ddig- 

pan sylweddolaf wreiddioldeb y gwasanaeth. Cymaint oedd dylan- 
wad y cyfarfod boreol y Sul cyn y Nadolig, fel y darfu i Gartref 
yr Henoed, sef y “Deva”, Aberystwyth gymeryd y gwasanaeth yn 
ei gyfanswm yr un hwyr. 

Cyfarfod arbennig oedd hwn ac amryw o'r aelodau yn cymeryd 
rhan ynddo. Heb na begian na dadlau, ac yn union wedi i'r 
awgrym fyned allan, dyma'r aelodau, ac un neu ddau o'r tu allan, 
yn bodloni ar unwaith i gynnal cyfarfod Nadolig anarferol a hynny 
heb ddim lol na rhagbaratoi. A Mr. Stuart Glover wrth yr organ, 
a Mrs. Mansel Davies gyda'r delyn, agorwyd y cyfarfod mewn 
naws na allaf mo'i ddatgan. Gafwyd cân gan y gohebydd (nad 
yw'n aelod, gyda llaw), y wers gan un o'r aelodau ieuengaf, y 
weddi gan Mr. Carellio-Morgan, a'r bregeth gan Mr. Islwyn ap 
Nicholas. Dyma i chwi gyfarfod Nadolig rhyfeddol iawn—y wers 
o enau plant bychain, y weddi, yr organ, y bregeth ac yna, nodau'r 
delyn yn gwefreiddio'r awyrgylch a'r cwbl oll yn toddi i'w gilydd 
fel petai hir baratoad i'r gwasanaeth wedi ei wneuthur. Heblaw 
hyn, yr oedd yr olygfa ar y Capel Bach yn un hyfryd i'r llygad. 
Gwisgid yr adeilad oddi fewn â deilios gwyrdd y tymor—a'r hen 
gelynen yn gwrido yn y pulpud ac ar y ford fach a wyneba'r 
gynulleidfa. 

Eglwys wan yw eiddo'r Undodiaid yn Aberystwyth ond mi allaf 
sicrhau'r darllennydd, fod iddi seiliau cadarn a disigl. 

Gyda Mr. W. S. Jones yn Llywydd, y mae'r capel bach yn 
nwylo cedyrn y ffydd. Eleni, etholwyd Mr. Islwyn Nicholas yn 
is-lywydd. Gyda'r ffyddloniaid hiraf eu gwasanaeth i'r achos, y 
mae Miss Getta Jones yn Drysoryddes a gwych y gwnaeth hi ei 
gwaith. Mrs. Mair Thomas a ddilynodd ei thad, y diweddar 
Dr. D. J. Davies, fel Ysgrifenyddes. Gwych peth oedd cael Mr. 
Stuart Glover yn organydd a mawr yw ei sêl at yr achos. 

Fyth nid esgyn nifer y rhai sy'n bresennol dros 30. Ambell waith 
ni fydd yno namyn chwech ond yr un yw'r effaith. Mae yna 
rywbeth nad ellir mo'i esbonio o fewn muriau'r capel bach. Pan 
fyddwch ar eich gwyliau yn Aberystwyth, trowch i mewn yno i'r 
unig oedfa, sef oedfa'r bore am un-ar-ddeg. Hwyrach mai un o'r 
hen ffyddloniaid a fydd yn traddodi'r bregeth—y criw bychan sy'n 
cadw pethau i fynd ; ond na hidiwch, fe gewch glywed a phrofi 
rhywbeth newydd, fel y profais innau'r peth lawer tro. 

Gohebiaeth 
Y GYMDEITHAS GYFFREDINOL. 
[GENERAL ASSEMBLY] 


Diolch i’r Golygydd am agor y drws. Gadawer i awel iach ddod i mewn. 
Carwn draethu barn onest a diduedd. 

Na! Nid oes fawr gydymdeimlad, na chydweithrediad rhyngom fel 
eglwysi Cymraeg â'r Gymdeithas Gyffredinol. Awgrymir bod yna wrth- 
wynebiad a difaterwch. Pa ochr sy'n gwrthwynebu ? 

(1) Ai ni yng Nghymru ? 

Yr wyf wedi mynychu Cyfarfodydd cin Cymdeithas Gymraeg ers blyn- 
yddoedd bellach, ond ni chlywais am un gwrthwynebiad Swyddogol. Nid 
oes cof gennyf inni ymdrin a'r mater yn fanwl yn un o'n pwyllgorau (da 
fyddai gwneud hynny rywdro—dyna awgrym !. Os oes gwrthwynebiad, 
fe gwyd o blith yr “Undodiaid cul”,—(Misnomer ac Anathema). Myn rhai 
fod fel yr “Offeiriad” a'r “Lefiad”, gan fyned o'r tu arall heibio, a gwrthod 
edrych trwy lygad y “Samariad trugarog”. 

“Bigotry in religion is a coffin with its ends knocked off.” 

Perthynwn i'r Un enwad, a dylasai cin gafael ar egwyddorion ein Ffydd 
wneud inni orchfygu rhagfarn, ac arfer, â chulni. Dylasai ein Safiad dros 
“Grefydd Rydd”, pan fo rhyddid mewn perygl, ein cymell i dynnu i lawr 
y cloddiau ffin. 


““Yng Nghrist nid oes nac Iddew na Groegwr.” 


(2) Ai y Gymdeithas Gyffredinol ei hun ? 

Ni chredaf fawr. Er nad oes yr un Cymro yn ein cynrychioli ar Uchel Lys 
y Gymdeithas honno (ar wahan i Swyddog lleol wrth fraint), nid oes wrth- 
wynebiad gan y Sais mi gredaf. Mae'n wir na chawsom ni yng Nghymru 
rhyw le helaeth yn nhrafodaethau y Gymdeithas Gyffredinol ond nid ar y 
Swyddogion yn Llundain y mae'r baii gyd. Cofiaf i un o'n dynion blaengar 
gael ei benodi flynyddoedd yn ôl i'n cynrychioli ar yr Uchel Lys yn Llundain, 
ond ni welwyd yno mo'i gysgod. 

Eto !—Pan fyddis, bob tair blynedd, yn ethol cynrychiolwyr ar bwyllgorau 
y Gymdeithas Gyffredinol, oni ddylid cael dealltwriaeth rhwng ein gwahanol 
eglwysi i enwebu yr un personau. Gwna hynny sicrhai pleidlais gref dros 
gynrychiolaeth o Gymru. Ond na, pan ddêl y papurau fotio o gylch— 
i'rtân â nhw. Credaf mai diffyg diddordeb, a difaterwch a esgor ar afiechyd 
ysbrydol, sydd i gyfrif am y sefyllfa. 

Un pwt arall : 

Os nad oes unrhyw berthynas ysbrydol rhyngom fel eglwysi â'r Gym- 
deithas Gyffredinol onid gwell, a gonestach o lawer, fai ymryddhau bellach 
oddiwrth y “berthynas ariannol” ? Gadawer i ni fod yn onest. Heddiw, 

nid yw Undodiaid yr hen Sir yn rhy dlawd. Gallasai y rhan fwyaf o'n 
heglwysi fforddio bod heb ““ Arian y Saeson”. Pa eglwys sydd yn foddlon 
mentro ? 

Ond na! Cadwn afael ar “Arian y Saeson”, a dyna ben ! Faint fydd 
cyfraniad ein heglwysi tuag gostau ail adeiladu yr “Essex Hall”? Mae'r 
apêl wedi ei ddanfon allan. Fe gawn weld. 

“Come, let us join with faithful souls 
Our Songs of Faith to sing ; 
One brotherhood in heart are we, 
And one our Lord and King.” 
ì J. MARLES THOMAS. 


O.N.—Gwir yw mai arian o Gymru ydyw y rhan fwyaf o'r Dr. Williams 
Fund, a'r Dr. Daniel Jones, a chronfeydd eraill. Collwyd rhai ohonynt i 
Gymru trwy ryw ymrafael cartrefol.—J.M.T. 


Arholiad 1955 


SAFON I (Ar Lafar). 


CAPELYBRYN.—Caryl Elias, Helena Evans, John Williams, Elin Jones, Mair 
Jones. 

Y Graic.—John Davies, Allan Bignell. 

PANTYDEFAID.— Gillian Thomas, Eirwyn Evans, James Thomas, Delphine 
Brown, Cyril Brown, Peter Brown, Allan Jones. 

LLWYNRHYDOWEN.—Marianne Davies, Hannah Maureen Evans, Magdalen 
Jones, John Hywel Thomas, Hefin Parry Jones, Morris Elfryn Jones. 

CAPELYCWM.— Hassell Phillips, Leslie Jenkins. 

RHYDYGWIN.—Delmi Griffiths, David Rowlands, Sarah Mary Rowlands. 

Ciiau.—Beryl Lloyd, Terry Lloyd. 

CRIBYN.—Nance Davies, Gloria Davies, Lewis Meuryn Thomas, Stanley 

Meredith Thomas, Gwyn Lloyd Jones, Kathleen Evans, Ann Richards, 
Marie Richards, David Richards, Jane Davies. 

CAPELYGROES.— Geraint Jones, Carol Evans, Anwen Jenkins. 

CAERONNEN.— Gareth Davies, Lynn Jones, Mair Williams, Sian Williams. 

BRONDEIFI.— Denzil Williams, Tegwen Williams, Mair James. 

ALLTYBLACA.— Margaret George, Eirwen George, Marie Griffiths, Keith 
Bundock, Judith Ablett. 


SAFON II (Ar Lafar). 


Y Graic.—Bryan Bignell, Lyndall Davies, Gillian Evans, Delcie Desmond, 
Geinor Davies. 

BRONDEIFI.— Jeffrey Jones, Gareth Williams, Heddwen James, Margaret 
Jones. 

RHYDYGWIN.—Dennis Rowlands. 

SAFON II—GwoBRAu. 


David Tom Thomas (Cribyn) ; Ann Jones (Llwynrhydowen) ; Bet Jenkins 
(Capelycwm) ; Jane Esther Jones: (Llwynrhydowen); Emlyn Davies 
(Capelygroes) ; Emma Williams (Caeronnen). 


'TYSTYSGRIFAU. 

Alun Evans, Maureen Avery, Bryan Evans, Richard Jones, David Jones, 
(Llwynrhydowen). 

Nannie Davies, Marian Davies (Pantydefaid). 

Daphne Davies, Valerie Davies, Michael Ablett, Nance Evans, John Stone- 
ham, Ieuan Jones (Alltyblaca). 

Nanna Jones (Capelycwm). 

Brynmor Morgan, Glenda Evans, Bryan Lloyd (Capelybryn). 

Sallie Thomas, Minnie Thomas, Brian Jones, Glenda Jenkins (Capelygroes). 


SAFON II—GwoBRAu. 

Ann Gwenda Evans (Graig) ; Dilwyn Thomas (Capelygroes) ; Mary Davies 
(Capelycwm) ; Olwen Davies (Caeronnen); Betty Williams (Allt- 
yplaca) ; Anne Jonathan (Ciliau). 

'TYSTYSGRIFAU. 

John Walters, John Bundock, Lina Evans (Alltyplaca). 

Eileen Evans, Terry Brown, Allan Brown (Pantydefaid). 

Julia Rowlands (Rhydygwin). 

Mary Griffiths (Brondeifi). 

Morfudd Thomas, Margaret Mary Evans, Eira Bignell (Graig). 

Nella Jones, John Thomas (Capelygroes). 

Elsa Thomas (Caeronnen). 

Ken Crabb, Goronwy Evans (Capelycwm). 


SAFON IV—GwoBn. 
Hilary Jonathan (Ciliau). 


Eleni yr oedd rhagor o ymgeiswyr. Tybed ai dewis canolfan oedd y 
rheswm am hyn. Rhaid dweud bod y gwaith yn dda dros ben hefyd ac yr 
oedd yn werth darllen a marcio'r rhan fwyaf o'r papurau gan eu bod wedi 
dangos eu bod wedi mynd drwy'r gwaith yn drwyadl. 

Da oedd gweld un yn y Safon Uchaf a theilynga hon wobr am ei gwaith. 

Y mae Safon I wedi dangos bod y plant lleiaf wedi dysgu a chofio'i gwaith 

n dda. 
U Diolchwn i'r pedwar a fu'n gofalu am y plant yn y Llwyn ac yng Nghapel- 
ygroes ; i'r plant am eu gwaith ac i'r rhai hynny a fu'n ddiwyd yn eu paratoi 
ar gyfer y dydd. 
D. Lewis. 
W. D. Jones. 

Marwgofion 


Dypp Llun, Chwefror 28, MARY JONES, Maesyrhedydd, Llanfihangel- 
ar-arth, yn 68 oed. Ychydig oriau oedd ei chystudd ; cafodd ei thorri i lawr 
yng nghanol ei gwaith, a'r golled yn fawr ar ei hdl. Benyw o gymeriad 
hyfryd ydoedd hi. Gweithiau yn ffyddlon a diwyd yn yr encylion heb 
chwennych dod i sylw, ond trwy ei hoes perchid hi am gywirdeb ei rhodiad 
a gonestrwydd ei chymeriad. Ar yr aelwyd gartref y gwelid hi ar ei gorau. 
Collodd ei phriod dros 30 mlynedd yn ôl, a rhoddodd o'i gorau i ofalu am y 
plant a adawyd ar ôl dan ei gofal. Ni chollodd ei ffydd ; ni pheidiodd ei 
serch ; ni flinodd yn ei gwyliadwriaeth deuluol, a pherchid hi yn fawr am 
ei ffyddlondeb. Drwy ei hoes mynychai yr addoli yn y Graig, Llandysul. 
Hyd eithaf ei gallu cadwodd yn deyrngar i'r achos. Rhwystrid hi gan y 
pellter o'r cysegr, ond gwyddai pawb fod yr achos yn y Graig yn werthfawr 
yn ei golwg. Traddodwyd ei gweddillion i'r pridd ym mynwent Capel- 
y-bryn y dydd Gwener dilynol, a'r angladd yn anghyoedd. Cymerwyd y 
gwasanaeth yn y tŷ gan y Parchn. J. Marles Thomas a —. Evans (Ficer Llan- 
fihangel-ar-arth). Mewn gwasanaeth byr yn y capel talodd ei gweinidog 
deyrnged uchel iddì. Gwasanaethwyd ar yr organ gan Mrs. Evans, Bryn- 
llefrith, Cwrtnewydd. Gedy ar ôl mewn hiraeth, ddau fab a dwy ferch, ac 
un wyres fechan. Cydymdeimlir â hwy yn eu galar. 


Sur, Mawrth 6 yn 80 oed, ELIZABETH THOMAS, Blaenmene, Prengwyn. 
Ers rhai blynyddoedd gwelid yr ymddatod yn digwydd, a mawr fu'r gofal 
drosti yn ystod ei chystudd caled. , Cyn ymfudo i Blaenmene bu'n byw yn 
y Sychdy. Gwraig ddarbodus, glân o gymeriad, diwyd yn ei gwyliadwr- 
iaeth, a ffyddlon i'w galwadau ydoedd. Nid yn aml y gwelid ei gwell yn ei 
medrusrwydd gyda'i gofal yn y cartref. Trwy ei dyfal-barhad gweodd 
batrwm o gymeriad a oedd yn esiampl dda i aelodau ei theulu. Am flynydd- 
oedd bu'n aelod ym Mhantydefaid, a chyrchai yno yn gyson pan oedd ci 
hiechyd yn caniatau. Daearwyd ei gweddillion ym mynwent Capelybryn 
y dydd Gwener dilynol, a'r angladd yn anghyoedd. Gwasanaethwyd yn y 
tŷ gan y Parchn. J. Marles Thomas a Aubrey Martin. Cynhaliwyd gwasan- 
aeth byr yn y capel a'r Parchn. S. E. Bowen a Eifion Evans (Ficer Elerch) yn 
cynorthwyo. Cyfeiliwyd wrth yr organ gan Mrs. Evans, Brynllefrith. 
I'w phriod John Thomas a'i thair merch a mab, a'u cysylltiadau, estynnwn y 
cydymdeimlad dwysaf. 


Bu farw WILLIAM ARTHUR SWAIN yn Falcondale, y cartref i'r hen 
yn Llanbedr, ar y 5 o Fai, ac yntau'n 79. Brodor o Leicester ydoedd, a 
chollodd ef a'i chwiorydd eu rhieni'n ifainc iawn. Daeth yn fachgen di- 
gartref a diymgeledd i ardal Bwlchyfadfa, lle bu'n gwasanaethu am rai blyn- 
yddoedd, ac yna wedi ymbriodi symudodd i Ferndale. Llwyddodd i ddod 


yn fireman dan ddacar, a bu'n weithgar iawn yn y capel a chyda chwarae a'r 

ifainc. Dychwelodd ef a’i briod i Flaencefel, Prengwyn. Blaenodd hithau 
ef rai blynyddau'n ôl, ac nid oedd ei iechyd yntau'n dda ers tro. Dygwyd ei 
gorff i Fwlchyfadfa ar y 9 o Fai a gwasanaethwyd gan y Parchn. A. J. Martin 
a J. Marles Thomas. 


Bu farw THOMAS EVANS, Troedybryn, Pontsian, ar y 9 o Fai, ddiwrnod 
cyn cyrraedd cigs. Fel Thomas Evans, Glandŵr yr adwaenid ef a threuliodd 
ei oes yn amaethu hen fferm enwog Glandŵr, lle bu ei rieni o'i flaen. Bu'n 
amaethwr diwyd â'i holl fryd ar ei waith. Am dymor ac yntau'n laslanc bu 
yn yr ysgol a gadwai'r Parch. William Davies, Cribyn yn Llanybydder. 
Yr oedd yn y cyfarfod a gynhaliwyd gan Gwilym Marles wrth glwyd yr. 
Hen Gapel wedi'r Troad Allan. Gedy weddw sy'n teimlo'n unig iawn ar ei ôl 
Claddwyd ym Mwlchyfadfa ar y 12 o Fai, y Parchn. T. R. Evans, J. Marles 
Thomas ac A. J. Martin yn gwasanaethu a'r angladd yn anghyhoedd. 


MAWRTH 3, yn 78 oed, bu farw Mrs. MARY ANN DAVIES, Penlanganol, 
Cwrtnewydd. Bu yn llesg a gwan am rai blynyddoedd ond daeth ei diwedd 
yn ddisymwth. _ Treuliodd ei blynyddoedd ym mro ei mebyd a hamddenol 
a hyfryd oedd ei dyddiau i gyd, ac iddi y parch mwyaf gan ei chymdogion. 
Gosodwyd ei gweddillion y dydd Llun dilynol ym mynwent Capelybryn, 
a'r Parchn. S. E. Bowen a I. Davies yn gwasanaethu ar yr achlysur. Gadaw- 
odd mewn galar dwys ar ei hôl dri mab a merch, a pherthynasau eraill. 


MAwnrH 28, bu farw Mrs. ANNE EVANS, Fronddu, Cwrtnewydd, yn 
82 oed. Gwnaeth yn fawr o'i bywyd hyd y diwedd. Wrth natur yr oedd 
yn foneddiges, ac yr oedd ci hawddgarwch bob amser yn yr amlwg pan yn 
croesawu ymwelwr i'w thŷ. Un o blant teulu parchus yr Alltgoch ydoedd. 
Adeiladodd ei phriod a hithau eu cartref ar ddarn o'r tir ac yno y treuliodd 
ei bywyd priodasol yn frenhines ar yr aelwyd, ac mewn parch mawr gan ei 
chymdogion. Yn yr angladd y dydd Gwener dilynol gwasanaethwyd gan 
. y Parchn. S. E. Bowen, I. Davies, Aubrey J. Martin a T. O. Williams. Gad- 
awodd ddau fab, dwy ferch, wyrion a llawer o berthynasau eraill mewn 
hiraeth ar ci hôl. 


I THOMAS AC ANNE EVANS. 


Tom ac Ann ; melys amdanynt—yw'r cof ; 
Hen bâr cyfiawn oeddynt ; 
Ddoe'n nwyfus ; hapus eu hynt ; 
Heddiw'n llwch ; heddwch iddynt ! 


CLEDLYN. 

EBRILL 4, yn 59 oed, bu farw DAVID JOHN JENKINS, Penffordd, Cwm- 
sychbant yn yr Ysbyty yng Nghaerfyrddin. Yr oedd yn nai i John Jenkins, 
Tancoed ac yntau yn nai i'r Hybarch John Davies. Gôf oedd wrth ei alwed- 
igaeth ac am hynny yr oedd iddo gysylltiadau agos â thrigolion yr ardal, a 
chyfrifid ef yn grefftwr da a chymwynaswr parod. Yr oedd yn flaenor yng 
Nghapelycwm, a'i ddiddordeb yn yr achos yn fawr iawn ac yn drwyadl. 
Gwelir yn fawr iawn ei eisiau yno, pe bae yn unig ar gyfrif ei gyfeillgarwch. 
Cafodd angladd eithriadol o luosog a gwasanaethwyd ynddi gan y Parchn. 
S. E. Bowen, J. Marles Thomas, Aubrey J. Martin, T. O. Williams, Idris 
Evans a S. Morgan (Ficer). Gadawodd mewn galar dwys o'i golli, briod, 
tri mab a thair merch. 


EBRILL 11, bu farw JOHN JONES, Ffinant Uchaf, Llanwenog, Llanybyther 
yn 72 oed. Gŵr addfwyn hyfryd ydoedd ; amaethwr dymunol y fro. Yr 
oedd iddo ffrind ym mhob un. Nid oedd iddo elyn yn neb. Y dydd Iau 
dilynol gosodwyd y rhan farwol ohono ym mynwent Galltyplaca. Gwas- 
anaethwyd gan y Parchn. S. E. Bowen, Aubrey J. Martin, T. O. Williams 
a S. Morgan (Ficer). Gadawodd mewn hiraeth dwys o'i golli, briod, pedwar 
mab a merch ; a thrist i'w meddwl am un o'r meibion—Tom annwyl ac yntau 
ers blynyddoedd bron yn gwbl gaeth i gryd y cymalau. 


Dypp Gwener, Ebrill s—(y pedwerydd o aelodau'r Graig, Llandysul, 
oddi ar ddechreu'r Gwanwyn) — RACHEL ANN JONES (Ray), annwyl 
briod Mr. J. Lloyd-Jones, Parc Villa, Llanllwni, a mam Silwen a Trefor. 
Bu farw yn Ysbyty Caerfyrddin yn ddim ond 56 oed. Merch ydoedd i'r 
diweddar Mr. a Mrs. William Jones, Clifton Hill, Pontsian. Brawd iddi yw 
y Parch. D. J. Jones, Ficer Silian. Hanai allan o hen deulu parchus Gelliaur. 
Am flynyddoedd bu hi a'i phriod mewn busnes yn Llundain. Tra yno, 
buont yn noddwyr da yr achos Undodaidd Cymraeg yn Highgate Hill, 
gan fod flynyddoedd cynt ym mhlith y fintai fach ffyddlon a sefydlodd yr 
achos gyntaf yn Blackfriars, ac wedi hynny yn Islington. Fel ei henw, bu 
fyw gan daenu heulwen gariadus i gylch ei chydnabod. Trwy sirioldeb ei 
hysbryd a pharodrwydd ei chymwynas, anwylodd ei hun i bawb. I Gymry 
oddicartref, yn enwedig i fobl ieuainc o ardaloedd ei magwriaeth, bu'n 
westwraig dda, a drws ei chartref a'i chalon yn agored i groesawu pawb. 
Yno y ceid cysgod a chysur heb iddi hi ddisgwyl dim yn dâl ond caffael 
ohoni lawenydd calon yn y cwmni, a chydwybod dda o wneud caredigrwydd. 
Ceisiodd fyw yn ôl ei ffydd. Colled fawr i'r achos yn Highgate Hill fu ei 
symud yn ôl i'r hen wlad rhyw flwyddyn yn ôl. Wedi ymgartrefi yn Llan- 
llwni, daeth hi a'i phriod yn aelodau o'r Graig, Llandysul. Y dydd Mawrth 
dilynol dygwyd ei gweddillion i orwedd ym mynwent Pantydefaid, a'r 
angladd yn anghyhoedd. Cymcrwyd y gwasanaeth yn y tŷ gan ei Gwein- 
idog—ci chefnder, y Parch. J. Marles Thomas, yn cael ei gynorthwyo gan y 
Parch. S. Jones, Ficer Llanllwni. Yn y capel ac ar lan y bedd gwasanaethwyd 
gan y Parifathro J. D. Jones, a'r Parchn. Aubrey J. Martin a S. Jones. Cyn- 
orthwywyd ar yr organ gan Miss Nansi Jones, B.A., Tregroes. 

Dypp Mawrth, Ebrill 12, ENOC JONES, Penpistyll, Llandysul, yn 
Ysbyty Caerfyrddin, yn so oed. Mab ydoedd i'r diweddar Mr. a Mrs. David 
Jones, Cwmmeudwy, gynt o'r Darrenfach, a Phantybryn, Talgarreg, a 
brawd i'r diweddar Barch. Evan Griffith Jones, Cribin a Chapelygroes. 
Dioddefodd hir gystudd, gan ddwyn ci groes mewn gobaith am wellhad. 
Cymeriad gwir hoffus oedd Enoc, ac fe anwylodd ei hun i galon yr ardaloedd. 
Meddiannai rhyw dynerwch ysbryd a'i gwnai yn gyfaill da, ac yr oedd iddo 
y fath garedigrwydd naturiol a'i gwnaeth yn gymydog i bawb. Tystiai'r 
wên hawddgar, a'i gyfarchiad cywir nad oedd iddo na ffug na gweniaeth. 
Ffermwr ydoedd wrth alwedigaeth, un a driniai ei dir yn ôl patrwm ci gym- 
eriad. Rhoddodd i'w fferm o'i orau, gan adael graen ar fryn a dôl. Fel y 
gellid disgwyl, yr oedd yn aelod ffyddlon yn y Graig, lle y mae hiraeth mawr 
ar ci ôl, ond llawer mwy yr hiraeth yng nghalon ei weddw, a David ci fab. 
Daeth tyrfa fawr ynghyd i Bantydefaid y dydd Gwener dilynol i dalu iddo 
y gymwynas olaf. Methodd ei Weinidog, a hen gyfaill y teulu, a bod yn 
bresennol yn herwydd afiechyd, a chymerwyd gofal o'r trefniadau angladdol 
gan y Parch. Aubrey J. Martin. Cynorthwywyd ef gan y Parch. R. Morris, 
Penybont, a Mr. Watkin Davies, Dewi Villa. Cyfeiliwyd ar yr organ gan 
Miss A. M. Evans. Y mae cin cydymdeimlad yn fawr â'r weddw, a'i unig 
fab, ac â'r perthnasau i gyd. 


Dypp Mawrth, Ebrill 5, yn 81 oed, SARAH DAVIES, Cilgwynbach, 
Llandysul. Ganed hi ym Mhantycreuddyn, lle y cychwynodd ci rhieni eu 
gyrfa briodasol. Yng nghyfnod ei hieuenctid mynychai yr achos ym Mhant- 
ydefaid. Trwy gydol ci hoes cadwai le cynnes yn ci chalon i'r hen fangre. 
Ym mhen blynyddoedd ymfudodd y teulu i'r Parcau, Gorrig, ond treuliodd 
y rhan fwyaf o'i hocs yn y Cilgwynbach, gan fynychu'r achos yn y Graig. 
Ers tro byd, oherwydd ci hanallu i gerdded ymhell, cadwodd yn dynn wrth 
ei haelwyd ei hun. Yno y cerddodd yn cang o ran ei dylanwad ar aclodau.r 
teulu, gan lywodraethu ei byd trwy rym ei chymeriad. Ni fu aelwyd barch- 
usach erioed nag aelwyd Cilgwynbach. Yno yr oedd croeso i bawb i eistedd 
ar y sciw dderi dan y simdde lwfer i ddal ymddiddan. Hoff destun y sgwrs 
fyddai y dyddiau a fu. Chwaer ydoedd i'r diweddar Brifathro J. Park 
Davies, M.A., B.D., ac fel yntau meddiannau ar allu meddylion tu hwnt i'r 
cyffredin, a hwnnw a welid yng ngwreiddioldeb ei chymeriad. Dyma un â 
wreiddiodd yn ddwfn, gan dyfu a byw heb weniaith na ffug. Nid oedd 
flewyn ar ei thafod, na thwyll yn ei chalon. Hen Gymeriad ’slawer dydd yn 
byw mewn oes newydd, gan roddi csiampl dda yn ei ffordd onest o fyw. 
Gellid adrodd yn gyfrolau am ei gwreiddioldeb dihafal, ei ffraethineb wyrion, 
a'i ffordd unplyg o fyw. Er mai llesg o gorff ydoedd, llanwodd ei lle yn ei 
chartref hyd yr ymylon gan adael gwagle mawr ar ci hôl.Gwarchodai ci 
chartref yn ofalus, gan fod fel “Mam dda” i ddau o wyrion, a dwy wyres a 
fagwyd ganddi yn eu hieuenctid. Yr oedd yn Undodwraig o draddodiad, ac 
argyhoeddiad, heb gelu ei ffydd hyd yn oed, fel y dywedai, i foddio Brenhines. 

Ie, brenhines ydoedd yn yr ystyr orau. Claddwyd ci gweddillion ym myn- 
went Pantydefaid dydd Gwener y Groglith. Oherwydd afiechyd ei Gwein- 
idog, cymerwyd gofal o'r gwasanaethau gan hen gyfaill y teulu—y Parch. 
Richard Morris, Penybont, yn cael ei gynorthwyo gan y Parchn. S. E. Bowen 
ac Aubrey J. Martin. Gwasanaethwyd wrth yr organ gan Miss A. M. Evans, 
Dedwyddfa. Gedy ar ôl mewn hiraeth ddau frawd, a chwaer, ynghyd a llu 
o berthnasau eraill. 


Newyddion yr Enwad 


LLWYNRHYDOWEN (URDp y BENYWOD).—Nos Fawrth, Mawrth 22, 
daeth tymor gwaith y gaeaf Urdd y Benywod i derfyn drwy ^ offrwm a 
phrynu” a chafwyd noson hwylus a llwyddiannus. Yn ystod y tymor 
hyfforddwyd mewn coginio gan Mrs. Jones, Heulwen, a Mrs. Davies, Llwyn- 
dewi, a Mrs. Jones, Maesowen. _ Arddangoswyd crefftwaith ragorol gan Miss 
Griffiths, Aberglasne, a Mr. J. J. Jenkins, B.A., Pontsian. Mae'r gangen yma 
wedi derbyn yn helaeth o wasanaeth Mr. Jenkins a diolchwn yn gynnes iawn 
iddo ef a Mrs. Jenkins. Cawsom hefyd anerchiad gwych gan y gweinidog, 

y Parch. A. J. Martin, B.A. ar y “Mudiad Undodaidd yn Secoslofacia.” 
A diddorol dros ben oedd yr “Atgofion o'r Llwyn” gan Mrs. Davies, Gerallt. 
Mae Mrs. Davies a'r teulu wedi treulio rhan fawr o'i dyddiau yn ardal Ciliau 
Aeron. Cafwyd tymor dymunol o'r cychwyn i'r terfyn a phob aelod wedi 
gwneud ci ran yn mynychu'n gyson. Mrs. Evans, Gelligron, yn llywydd, 
a'r trysorydd a'r ysgrifennydd a ail-etholwyd. | YsGOL SUL Y LLWYN.— 
Cafodd aelodau Ysgol Sul y Llwyn a llawer o gyfeillion wledd o de ragorol 
iawn brynhawn Gwener y Groglith gan Mr. a Mrs. Jones, Bancyrhenbant, a 
gwobrwywyd y plant yn ôl eu teilyngdod â llyfrau gwerthfawr a chafwyd 
rhaglen o adrodd a chanu ganddynt. Talwyd diolchiadau am y wledd gan y 
Gweinidog a Mrs. Parry Jones. 


CAERDYDD : Cwnpp SEFYDLU.—Daw adroddiadau claonogol oddi wrth 
y Cymry sydd wedi sefydlu achos Cymraeg yn West Grove a'r newydd 
mwyaf calonogol i gyd yw bod dydd sefydlu Mr. Roy John yn weinidog acw 
wrth y drws. Cynhelir y Cyfarfodydd ar y 18 o Fehefin a bydd y Parchn. 
S. R. Butler, Alan R. Taylor, D. Jacob Davies a J. D. Jones y Prifathro yn 
cymryd rhan. Bydd cwrdd yn y prynhawn am 2.30 a'r ail gwrdd am 6 yn 
yr hwyr. _ Estynnir croeso cynnes i ymwelwyr o bob parth i ymuno i roi 
bendith ar daith Mr. Roy John ac ar ddyfodol eglwysi Caerdydd a'r Wig. 
Gobeithio y gwelir cynrychiolaeth gref o'r eglwysi Cymraeg yn cefnogi'r 
garfan fechan sy'n brwydro i godi achos newydd yn y Brifddinas. Bu Mr. 
Watcyn Davies yn gwasanaethu yma ym mis Mai a cheir adroddiad bod yr 
ysgol Sul ac Urdd y Benywod ar i fyny yn y dyddiau diwethaf hyn. 
CYFRANIAD O GAERDYDD. 

Arwydd o fywyd newydd yng Nghaerdydd yw i mi gael cyfraniad at 
gyllid YR YMOFYNNYDD oddi wrth gyfeilles o'r ddinas honno. Daw oddi 

wrth Mrs. A. Richards, 16, Tydfil Place ac y mae’n addo y bydd yn danfon 
eto! Y mae peth fel yna yn fwy o werth na’r gini a roesoch eisoes. Mawr 


dda a diolch. 


Y FARN AMDANOM.—Danfonodd cyfaill ddarn bach bapur i mi yn 
ddiweddar gan cgluro iddo'i dorri o'r Sunday Times am 8:5:55. Dyma sydd 
arno : “I quite realise that the Hoa Haos are not a legitimate branch of Buddhism, 
but they claim to be Buddhists, and I loosely described them as such just as one might 
loosely describe a Unitarian Church as Christian.”—Graham Greene. Wel, dyma 


ni'n gwybod beth ydym bellach ! 


PENDERFYNIAD CYMANFA YSGOLION.—Yng Nghymanfa Ysgol- 
ion Sul yr Undodiaid cylch gwaelod sir Aberteifi, ddydd Sul, daethpwyd â 
mater carchariad Chris Rees o flaen y gynulleidfa fawr a oedd wedi ymgynnull 
gan y Parch. J. Marles Thomas, gweinidog Pantydefaid a'r Graig. Ar gynig- 
iad Mrs. J. Parc Davies a Mr. Griffith Davies, Pontsian, pasiwyd y penderfyniad 
a ganlyn yn unfrydol: “Ein bod fel Cymanfa Ysgolion a Chymdeithas 
Ysgolion Sul Cylch Llandysul yn gwrthdystio yn erbyn y ddedfryd a dradd- 
odwyd gan y Fainc yn Abertawe ar Chris Rees a'i garcharu am flwyddyn 
gyfan, ac ein bod, nid yn enw plaid na pharti politicaidd, ond yn unol a'n 
delfrydau crefyddol fel Undodiaid, yn cymeradwyo safiad bachgen o eg- 
wyddor dros gydwybod a rhyddid barn. I'r perwyl hwnnw ein bod yn 
gyrru llythyr ato i'w galonogi ac apêl at y Gwir Anrhydeddus G. Lloyd 
George yn gofyn iddo adolygu'r ddedfryd. Pwysleisiwyd ein rheidrwydd fel 
Mudiad Crefyddol i amddiffyn hawliau'r unigolyn mewn cymdeithas rydd 
ac i ymladd dros wirionedd a chydwybod oleuedig gan bwysleisio nad oes 
hawl gan y Wladwriaeth ar bethau enaid dyn. (Cofir i Mr. Chris Rees, y 
myfyriwr ifanc gael ei garcharu am flwyddyn am iddo wrthod ymuno â'r 


fyddin.) 


CYMDEITHAS Y BOBL IFAINC.—Bellach y mae Cymdeithas Pobl 
Ifainc y Graig a Phantydefaid wedi dwyn gwaith y tymor i ben.. Oherwydd 
afiechyd, a gerwinder y tywydd, bu raid cwtogi ar y rhaglen a drefnwyd. 
Er hynny cafwyd tymor diddorol. Yn ychwanegol at y cyfarfodydd arferol 
ar ben pob pythefnos, cafwyd sgwrs gan Mr. T. Stephens, Talgarreg ar len- 
yddiaeth y stori fer, a darlith ragorol gan y Parch. D. Jacob Davies ar “Iolo 
Morgannwg.” Cynhaliwyd dadl lwyddiannus hefyd yn gynharach yn y 
tymor ar y testun “Bod gormod o le i chwarae heddiw.” Efallai mai “uchel- 
ŵyl” y Gymdeithas yw'r Mock Trial a gynhaliwyd ar Mawrth 4. Dymunwn 
estyn ein cyfarchion gorau i ddau aclod ieuanc sydd newydd ymuno â'r 
lluoedd arfog, sef John Jones, Gwynfan yn y Fyddin a Deric Davies, 1, Wind 
Street yn yr Awyrlu. Hefyd cin dymuniadau gorau i Raymond Henson 
yn Ysbyty Gobowen. Da gweld Peter Davies wedi dychwel adre o'r un 


ysbyty, 

PANTYDEFAID.—Cyfarfu Urdd y Benywod yn weddol gyson drwy'r 
tymor. Ar y 3 o Fawrth aeth yr aclodau i Westy'r Oueen's y Cei i gynnal 
ymgomwest, a chael cinio'r tymor. Yn ystod y noson cyflwynwyd anrheg 
fechan i Mr. J. J. Jenkins, C.M., Pontsian am ei wasanaeth i'r gwragedd yn 
ystod y gaeaf. Coronwyd gwaith y tymor trwy gynnal “Sale of Work” ar 
Ebrill 2. Agorwyd yr arwerthiant gan y gyfeilles newydd a ffyddlon, Mrs. 
D. G. E. Davies, Faerdre. Bu'r fenter cleni eto'n llwyddiant, a chafwyd 
oddeutu £170 yn elw tuag at gostau ymhelaethu a thrwsio'r fynwent. 
Gyda llaw, bwriada aelodau'r gynulleidfa gyflwyno tysteb i Mr. David Davies, 
Sychdy ar ymddeol o'i swydd fel ysgrifennydd a threfnydd y fynwent. 
Mae gwasanaeth o yn agos i 6o mlynedd mewn swydd fel hon yn deilwng o 
gydnabyddiaeth. 


Y GRAIG, LLANDYSUL.— Yn ystod y tymor bu Urdd y Benywod yn 
gefn mawr i'r achos. Yn ogystal a helpu talu am adgyweirio’r peiriant 
cynesu, a gosod electric boiler newydd yn y Neuadd, y maent wedi trefnu 
anrhegu'r Capel â charped newydd ar y pulpud, a llawr y Cymun Lân, a'u 
haddurno â llenni newydd. _ Diolch yn fawr. 


CYFARFODYDD Y GYMDEITHAS. 


YNG Nghribyn yr oedd rhain ar Ebrill r9 a 20. Bu pryderi amdanynt 
ymlaen llaw. Yr oedd y tywydd mor dda a gwaith y ffermwyr ar 6]. Yn 
ychwanegol at hynny yr oedd afiechyd dau o'r gweinidogion, sef y Parchn. 
J. Marles Thomas a D. Jacob Davies ac anhawsterau eraill ar ffordd y Prifathro 
yn milwrio yn erbyn eu llwyddiant. Gofidiau y dydd o'r blaen oedd rhain. 
Daeth y gweinidogion lleol i'r adwy ac efallai fod y lleisiau cynefin wedi 
bod yn llawn mor fendithiol. Yn ychwanegol atynt cafwyd y pleser o 
groesawu Mr. Roy John i'n plith ac i bulpud Undodaidd am y tro cyntaf yn 
Sir Aberteifi. Fe'i dyfarnwyd yn fachgen braf ac yn bur addawol. Gadawodd 
Mr. John enwad parchus y Bedyddwyr i fod yn un ohonom a chyn bo hir 
bydd yn weinidog ar yr Eglwys Undodaidd yn West Grove, Caerdydd. 
Nos Fawrth gwasanaethwyd gan y Parch. Aubrey J. Martin. Prynhawn 
Mercher gan y Parch. S. E. Bowen a Mr. Roy John, a nos Fercher gan y 
Parch. T. O. Williams a'r Parch. J. Islan Jones yn cymryd y rhan arweiniol. 
Yr oedd y cynulliadau yn ganmoladwy, a'r paratoadau yn dra rhagorol a 
diolchwyd yn gynnes iawn i'r gynulleidfa yng Nghribyn amdanynt ac am 
dderbyn y cyrddau, 

PWYLLGOR Y GYMDEITHAS. 


CYFARFU fore Mercher a'r Llywydd Mr. Griffith Davies, Llwynrhydowen 
yn y gadair. 

Y mae'r gwaith o atgyweirio Pant-teg bron a'i orffen. Gofynnir am 
danysgrifiad i gwrdd a'r draul. 

Nid oedd hanes pellach am Cwm-mawrdu. 

Yr oedd Capelygroes a Chribyn wedi estyn galwad i Mr. Basil Hopkin 
ond mynegwyd y gofid ei fod wedi derbyn galwad i Manceinion. Yr oedd 
yn hyfrydwch fod Mr. Watkin Davies wedi derbyn yr alwad i Ciliau a 
Rhydygwin a bydd y Cyrddau Sefydlu yno nes ymlaen. 

Talodd Mr. S. R. Butler, Llywydd y General Assembly ymweliad a Sir 
Aberteifi. Cafwyd gwasanaethau braf ganddo ym Mrondeifi a Llwyn- 
rhydowen. Gallasai fod gwell cynulliad yn yn y gwasanaeth yn yr hwyr. 
Hwyrach fod yr iaith fain hyd yn hyn heb le parod yn ein plith. 

Y mae Mr. Butler ar adael ei swydd enillfawr i fod yn un o'n gweinidogion 
ac efallai mae priodol iddo ar ddechreu ei weinidogaeth ei fod yn gynefin 
ag ambell i siom. 

Enwyd y Parch. S. E. Bowen yn ysgrifennydd a Mr. D. E. G. Davies yn 
drysorydd am y flwyddyn nesaf. Yr oedd gair oddiwrth Mr. Davies yn 
mynegu oherwydd cymaint y galw sydd arno, ei fod yn ymddiswyddo. 
Penderfynwyd ein bod yn gwasgu arno i aros yn y swydd. 

Bydd y Cyrddau Blynyddol yng Ngalltyplaca. 


ANCA DD 


Priodasau. 


SADWRN, Rhagfyr 11, 1954, yng Nghapel Pantydefaid priodwyd E. T. 
GLENVILLE JONES, Llwyn Smithy â Mis ELIZABETH EIRIONA 
JAMES, Blaenrhos, Synod Inn. Gwasanaethwyd gan y Parch. J. Marles 
Thomas, M.A. ym mhresenoldeb Mr. David Davies, Sychdy (Cofrestrydd 
y Capel). 


Dpypp Sadwrn, Ebrill 2, yn Llwynrhydowen, priodwyd DAVID EDGAR 
JONES, Clifton Hill, Pontsian, ag ELIZABETH JOAN DAVIES, Tynant, 
Farmers. Gwasanaethwyd gan y Parchn. A. Tudor Williams ac A. J. Martin. 

Y RHODDWR MAWR. 
(Adroddiad 1 Blentyn). 


Pwy a roddodd inni'r Gwanwyn, 
Pwy a ddug y blodau'n ôl, 

Pwy a baentiodd rudd y rhosyn 
Sydd yn gwenu ar y ddôl ? 


Pwy dynerodd fin yr awel, 

Pwy a wisgodd gangau'r coed, 
Pwy a roddodd inni'r heulwen 

I adfywio'r llesg ei droed ? 


Yn y gwanwyn nid gwiw amau 
Gallu dwyfol yn y byd, 

Tra mae swynol leisiau anian 
Yn moliannu Duw ynghyd: 


Daeth y gog yn ôl i'w foli 
O ororau pell y byd, 
Hithau'r wennol a ddychwelodd 
I'w glodfori'n llon ei bryd. 


Boed i ninnau blant bach siriol 
Uno yn yr anthem fawr 
I foliannu Duw'r bendithion, 
Llywydd nef a daear lawr. 
Llanbedr. A. J. REES 


CD” Dn ui 


Y PENSAER- 


Dysgodd yr Iesu ci grefft fel pob llanc 
Tlawd a chyfoethog yn ei wlad ; 
Arferai drin coed a cherrig a chlai, 
A dysgu cynlluniau a mesurau tai 
Yng ngweithdy ei dad. 
Nid oes faen ar faen na phren ar bren 
O'r holl dai a gododd i gyd, 
Ond fe erys adeiladwaith ei Eglwys gain, 
A gododd gyda deuddeg o seiri coed a main, 
Tan ddiwedd y byd. 
O Eples gan Gwenallt. 


Argraffwyd gan J. D. Lewis a'i Feibion Cyf. Llandysul 

J. D. Lewis wi Feibion Cyf. 


ARGRAFFWYR A CHYHOEDDWYR 


^D il Dl 


“Lleufer dyd yw Uyfr da” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 
AA 


Mynwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : S. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 3/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 
jisol Radio Cymru—y “Listener” Cymraeg. Trysorir yn y “Llafar” 

sgyrsiau o ddiddrodeb arbennig i bob oedran ag ar bob pwnc. 
“ :uaedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWI NYDDIAETH. Cylehgrawn Efrydwyr Diwinyddol Prifysgol 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Craddedigion Prifysgol Cymru yn cyhoeddi'r cylchgrawn hwn. 


. Bwriedir cyhoeddi du rifyn bob blwyddyn. Pris, 3/6. 


“ 45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

GWASG ABERYSTWYTH 


LLYFRAU NEWYDD 


Pleser Plant. Gan W. T. Williams a W. D. Williams, dau Awdur 
amryddawn a ŵyr i'r dim angen plant. Llyfr newydd sbon o 
ddarluniau, straeon, chwaraeon a gwybodaeth gyffredinol, gyda 
chlawr lliwgar. 5/-. 


Out of their Night. English Version by Col. Ruck of T. Rowland 
Hughes’ “Chwalfa”. This, the third of the work of the late T. 
Rowland Hughes dealing with Welsh life is the powerful gripping 
tale of life in a slate guarry district of North Wales at the be- 
ginning of the present century. A striking jacket by Dewi Prys. 
9/6. 


Storiau a Phortreadau. Islwyn Williams. 6/-. “Ni wn am neb 
sydd wedi gallu cyfleu pobl mewn cymdeithas gyfan yn well 
trwy dafodiaeth nag Awdur y gyfrol hon”—Dr. Kate Roberts. 


Harri Rhydderch. Nofel gyffrous gan R. J. Kendall. 6/-. “Reg 
Kendall has written an exciting thriller. . . . I guarantee that no 
boy, or girl for that matter, will set it aside until the last page 
is reached—I couldn't”—Llygad Llwchwr yn y “News Chronicle”. 


Cerddi'r Daith. J. M. Edwards. 5/-. Cyfrol o Farddoniaeth yr 
Awdur o 1920hyd 1953, gan gynnwysdetholiad o'i weithiau eynnar 
ynghŷd â nifer o Gerddi Newydd. “Pwy bynnag a gâr ganu cain, 
cryno gan feistr ar ei waith, pryned y gyfrol hon, ac ni siomir ef ’-— 


Y Goleuad. 


Storiau'r Henllys Fawr. W. J. Griffith. 6/-. Ail-argraffiad o'r 
Storiau poblogaidd hyn a fu allan o brint ers rhai blynyddoedd. 
Saith stori a digrifwch melys yn fwrlwm drwyddynt a'r cymeriad- 
au yn rhai nad anghofir mohonynt yn rhwydd. 


Gorffennaf 


YMOFYN! | 


(ylchgrawn Misol Cymdeithas Undodaidd Deheudir Gymru i 


CYNNWYS 
Nodiadau'r Golygydd 


' Ymweliad a'r De 
am y tro Cyntaf 


Thomas Hugh Jones, 
Neuaddfawr 


Gawn ni Gyd-feddwl 
' Priodasau 


Marwgofion 
Newyddion yr Enwad 
Y Cwpwrth Llyfrau 

Pris 6ch. y mis; drwy y Post, 7s. oc. y flwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., i'r Golygydd— 
Y Parch. D. JACOB DAVIES, B.A., Penrallt, 2, Tudor Terrace, 


Aberdâr. 


Nodion a Marwg6ofion i $yrraedd y Golygydd erbyn y 15fed o'r mis 


Pwyllgor Ymgynghori—PnrrATHRO J. D. Jones, B.A., B.D.; PARCHN. S. E. 


Bowen; E. G. Evans, B.A. ; J. ISLAN JoNEs, M.A.; SIMON Jones, B.A.; A. J. 
Martin, B.A.; ISLWYN PRITCHARD, B.A.; J. MARLEs THOoMas, M.A.; T. O. 
WiLLiAMs, M.A. ; Mr. W. S. Jones, M.A., M.Sc., a Mr. D. Joues. 


Yr archebion a'r taliadau i'w hanfon i'r Cyhoeddwyr— 


J. D. Lewis a'i Feibion, Swyddfa'r “ Ymofynnydd”', Llandysul 


A GOLDEN TREASURY OF THE BIBLE (and Apocrypha). 


Selected and edited by MoRTIMER Rowe, D.A., D.D. The best of the 
Bible and Apocrypha, in attractive and readable form. 9/6, by post 
10/3 ; leather with gilt edges, 18/-, by post 18/9. 


SHALL WE FOLLOW KARL BARTH. 


By SIDNEY SPENOER, B.A. 1/6, by post 1/8. 


THE STORY AND SIGNIFICANCE OF THE UNITARIAN MOVE- 


MENT. 
By W. G. Tarrant, B.A. 1/6, by post 1/8. 


UNITARIAN FAITH IN UNITARIAN HYMNS. 


1/-, by post 1/2. 


WE BELIEVE IN series. 


Edited by G. STEPHENS SPINKS, M.A., PH.D., the set of six titles 1/6 
by post 1/8. 


Send for catalogue and lists of other series— 


THE LINDSEY PRESS, 
14, Gordon Square, London, W.C.I. A 

Cylchgrawn Misol 
Cymdeithas Undodaidd Deheudir Cymru 


Golyg ydd— Y Parch. D. JACOB DAVIES, B.A. 


CYFROL LV. GORFFENNAF 1955 RHIF 7 


PAPAYA YAY "TD "TD “LD WD WDWD” DD " Dd TD AY_' AIA”) 


Nodiadau'r Golygydd 


YMOFYNNYDD DIWEDDAR. 
YMA'r ail waith i'r YMOFYNNYDD ymddangos yn ddiweddar 
Dex ac y mae'n wir ddrwg gennyfam hynny. Y mis diwethaf 
nid oedd ddiben i'w argraffu heb fodd i'w ddosbarthu ar adeg 
y streic ar y relwe. Y tro hwn bŵm yn disgwyl ateb pwysig gan 
Ysgrifennydd y Gymdeithas Gyffredinol i rai pethau a ddywedwyd 
yn y Nodiadau yma yn ystod y ddeufis diwethaf, ond oherwydd na 
allwn ddyfod i gytundeb a'r Ysgrifennydd ar fater y cewch elywed 
amdano eto, ni ddaeth yr atebiad hwnnw i law, ond mawr obeith- 
iwn fedru ei gyhoeddi yn rhifyn Awst. Y mae'n sicr y byddwn i 
gyd yn croesawu eglurhad yr Ysgrifennydd ar rai problemau ac 
anawsterau sydd yn ein blino fel Undodiaid o Gymry. 


DIM LLE I'R UNDODIAID. 

Blinder calon i bawb a oedd yn bresennol yng nghyfarfodydd 
ordeinio Mr. Roy John yng Nghaerdydd oedd clywed darllen rhan 
o lythyr oddi wrth Mr. Carey Roberts, Golygydd Y Gaer, yn dweud 
na fedrai gynnwys hysbysiad o gyfarfodydd Mr. John yn y cylch- 
grawn hwnnw. Cylchgrawn eglwysi Cymraeg Caerdydd yw'r Gaer 
a chan fod achos Cymraeg ynglŷn â West Grove ein capel yno, 
naturiol ddigon oedd gofyn am ei gefnogaeth yn hyn o beth. Dyma 
ddwy frawddeg o'r ateb a glywais, “Fel Golygydd * Y Gaer,” methais a 
pherswadio fy hun y byddai'n iawn i mi rot cyhoeddusrwydd yn y misolyn vr 
Undodiaid, am nad wyf yn dymuno eu llwyddiaat’’. A'r ail, “Goddefer i 
mi ddweud peth fel hyn, y buasai'n hawddach gennyf roddi gofod i'r Pabyddion 
yn y misolyn nag i'r Undodiaid”. 

Synnwyd y gynulleidfa gymysg o Undodiaid, Bedyddwyr, 
Annibynwyr ac enwadau eraill pan glywodd y Dr. R. O. Jones yn 
darllen yr atebiad hwn, a daethom i wybod bod anoddefgarwch yn 
cerdded y tir o hyd. Y mae'n sicr gennyf nad llais eglwysi Cymraeg 

Caerdydd a glywsom yn llais Mr. Carey Roberts, ac oherwydd 
hynny ac am na fynnwn ddrygu taith Mr. John yn eu plith peidiais 
a chodi’r mater yn y Wasg Genedlaethol er y tybiwn y dylesid 
gwneud hynny a’i wneud yn ddifloesgni. 

Sylwer pa enwau a oedd yn anheilwng i'w cyhoeddi yng nghylch- 
grawn eglwysi Cristnogol yn ôl y Golygydd. Yn gyntaf, y gweinidog 
ifanc a roes y gorau i swydd fel athro gan ymroi i gwrs hir arall fel 
y gallai gyhoeddi efengyl Iesu o Nasareth. Yr ail ŵr oedd y Parch. 
S. R. Butler, gŵr arall a adawodd swydd esmwyth a oedd yn talu 
dros dair mil o bunnoedd y flwyddyn iddo, eto er mwyn pregethu 
efengyl Iesu Grist. Rhyfeddwyd at ei aberth a'i argyhoeddiad ym 
mhapurau'r wlad drwyddynt a buasech yn tybio na byddaineb yn 
fwy cefnogol iddo yn y cam mawr hwn nag eglwysi Caerdydd, 
eglwysi'r ardal lle'i codwyd mor ddiweddar i'r weinidogaeth. Ond 
na, nid yw Mr. Roberts yn rhoi ei fendith arno na dymuno ei 
lwyddiant, ac anodd credu mai hwn yw llais holl eglwysi Cymraeg 
Caerdydd. Yr oedd Iesu yn derbyn pechaduriaid i'w gymdeithas yn 
ôl y Testament Newydd ; y mae un cysur i ni felly, ni allwn fod hyd 
yn oed yn bechaduriaid ! 

Ond beth am yr ail frawddeg, honno sy'n rhoddi blaenoriaeth i'r 
Pabyddion ar yr Undodiaid ? Carwn petai Mr. Roberts yn darllen 
ein llenyddiaeth ni yn ofalus ac ar ôl gwneud hynny troi ati i 
ddarllen rhan bwysig o lenyddiaeth y Pabyddion. Yr wyf yn ddigon 
sicr y bydd rhywrai o ddarllenwyr YR YMOFYNNYDD yn ddigon 
caredig i ddanfon rhyw lyfrynnau sydd wrth law ganddynt at Mr. 
Roberts yn 107, Kimberley Rd., Caerdydd a rhoddaf innau yma 
ddarn bach o gampwaith y Pabyddion er mwyn iddo gael blas yr 
ochr arall. Darn ydyw o'r farn a'r felltith a gyhoeddir gan y Pab 
ar bobl sy'n dal syniadau esgymun megis yr Undodiaid—a Mr. 
Roberts. Nid oes gennyf gopi Cymraeg a rhag ymyrryd dim ag 
arddull goeth y Saesneg fe'i rhoddaf fel y mae. 

“May the Father who created man curse him ; may the Son who 
suffered for us curse him . . . may the saints who from the beginning 
of the world to everlasting ages are found to be beloved of God 
curse him ; may the heavens and earth and all the holy things 
remaining therein curse him”. 

Dyna un rhan o gant o'r bodau a geisir i felltithio dyn a sylwer 
pa mor fanwl y gofynnir am y felltith yn y paragraff nesaf ; 

“May he be cursed wherever he be, whether in the house, the 
stables, the garden or the field, or the highway or in the path, or 
in the wood or in the water, or in the church ; may he be cursed in 
living, in dying, in eating, in drinking, in being hungry, in being 
thirsty, in fasting, in sleeping, in waking, in walking . . . in working 
or resting ; may he be cursed in all the faculties of his body, may he 
be cursed in his brains, in the hair of his head, in his vertex, in his 
temples, in his ears, in his eyebrows . . . in his arms, in his hands, 


ff 

in his mouth, in his breast. . . and his knees and legs and toenails ; 

. . may the Son of the Living God with all the glory of his majesty 
curse him, and may heaven and all the powers that move therein 
rise up against him and damn him, unless he repent and make 
satisfaction”. 

Y mae'n well gan Olygydd VY Gaer eglwys sy'n gallu melltithio 
dyn yn y modd yma na'r mudiad bychan sydd wedi dal i bregethu 
brawdgarwch syml, ac yn ôl ei allu a bendith Duw, wedi ceisio 
codi'r gwan i fyny a rhoi hawl iddo ddweud ei feddwl. Y mae gan 
y Golygydd berffaith hawl i'w syniadau ond credaf hefyd bod hawl 
gan Eglwysi Cymraeg Caerdydd ofyn iddo eu hegluro iddynt. 


AMMA 


Ymweliad a’r De am y tro Cyntaf 
Gan JoHN L. WILLIAMS, Pengam. 


R enw a glywais gyntaf erioed pan yn blentyn yn ardal Dol- 

Ï gellau, am Dde Cymru, oedd ' y Sowth.” Aml dro y clywais 

ddweud : “Y mae hwn a hwn wedi mynd i'r Sowth”. Pan 
fyddai tafodiaith y pregethwr yn odiach i'r cyffredin, yr eglurhâd 
oedd : “Dyn o'r Sowth ydi o”. Awgrymid rywfodd i ni blant mai 
gwlad bell ac estronol oedd y Sowth—gwlad y gallai dyn ei golli ei 
hun ynddi ac na welid ef byth mwy. Daeth tro ar fyd, a chyfle 
i minnau fynd i'r Sowth, ond dim ond am ddiwedd-wythnos, y tro 
cyntaf. Yr oedd hynny ym mis Hydref, 1903. Ni allaswn fynd y 
pryd hynny, hyd yn oed am week-end, onibai am ddau beth. Un 
ohonynt, a'r pwysicaf, oedd, y digwyddwn fod yng ngwasanaeth yr 
hen Great Western yn Nolgellau. Gwyddom mai un o ragor- 
freintiau “ gweithio ar y rheilffordd? fel y dywedir, ydyw cael 
teithio'n rhad ac am ddim, unwaith yn y flwyddyn, sef yng nghyfnod 
y gwyliau blynyddol. Yn siwr nid rhagorfraint i'w dibrisio yw hon. 
Eitem go fawr yw costau teithio heddiw fel y pryd hynny. Y peth 
arall a wnaeth y siwrnai gyntaf honno i'r De yn bosibl oedd, bod fy 
nhad yn lletŷa yn Ynysddu, Sir Fynwy, ac ato ef yr awn. Y mae 
glofa gerllaw Ynysddu a Chwmfelinfach o'r enw Nine Mile Point, 
a suddo'r pwll hwnnw yr oeddid yr adeg honno. Gweithiai 'nhad ei 
grefft fel saer coed ar ben y pwll. 

Yn nechrau'r ganrif hon yr oedd yr wythnosolyn Sosialaidd y 
Clarion mewn bri a dylanwad, o dan olygyddiaeth Robert Blatchford. 
Unwaith yn unig y gwelais ac y clywais Blatchford, ac yn yr hen 
Hope Hall, Lerpwl, yn 1907 y bu hynny. Llefarwr gwael ac 
aneffeithiol oedd, Ond â'i ysgrifbin yr oedd yn rymus anghyffredin, 

a chanddo arddull ystwyth, eglur a threiddgar. Pan fo galw, gallai 
wawdio’n ddeifiol. Yn ddi-os, ei greadigaeth ef oedd y Clarion. 
Yn 1903 ymddangosai cyfres o ysgrifau o eiddo Blatchford yn y 
Clarion yn ymosod ar Gristionogaeth draddodiadol. Cawsent sylw 
lledled y wlad, a chynhyrfwyd y gwersyll crefyddol drwyddo draw. 
Oddeutu'r adeg yma clywais ŵr dysgedig mewn pregeth yn datgan 
ei gydymdeimlad cywir â'r bobl ieuainc hynny oedd yn teimlo 
grym ymosodiadau Blatchford ar eu ffydd, oblegid, meddai nid 
ergydion dibwys mohonynt, ac ni ddylid eu hanwybyddu. Clywais 
innau am yr ysgrifau hyn ers tro, ac yswn am eu darllen, ond ryw- 
fodd ofnwn archebu'r Clarion yn Nolgellau. Yn un peth, rhag ennyn 
gwg y saint, ond yn bennaf, rhag peri gofid i mam, pe digwyddai 
weld y papur ; oblegid ffydd syml, unplyg a dwys oedd yr eiddo hi 
ar hyd ei hoes. Ar y daith gyntaf hon i'r De daeth cyfle i brynu'r 
Clarion heb beri tramgwydd i neb, a da y cofiaf ei ddarllen yn awchus 
yn stesion Casnewydd. O ddarllen yr ysgrif honno, teimlais y 
codai Blatchford broblemau dyrys—problemau y byddai'n rhaid i 
mi'n hwyr neu'n hwyrach ymgodymu â hwynt. Yr hyn a wnes ar y 
pryd, a defnyddio term ffigurol, oedd, eu rhoi mewn cold storage. 
Fe ddaeth amser cyfaddas i'w tynnu allan, ond stori arall yw honno. 

Ond i ddychwelyd i Ynysddu. Drannoeth, aeth fy nhad a minnau 
am dro drwy'r pentref. Toc, safem gyferbyn âg addoldy bach 
sgwâr, gyda chladdfa fechan o'i flaen. “Dyma'r Babell”, meddai 
nhad, “ac yma y claddwyd Islwyn”. Y cwbl a wyddwn y pryd 
hynny am Islwyn oedd, mai ef a gyfansoddodd yr emyn “Gwêl 
uwchlaw cymylau amser”. Ni wyddwn hyd yn oed ei enw priodol. 
Ychydig fisoedd yn flaenorol y daeth yr emyn hwn yn adnabyddus i 
rai ohonom yn Nolgellau, pan gyhoeddwyd Llyfr Emynau'r 
Wesleaid, 1902. Am ryw reswm, adroddodd fy nhad bennill olaf 
yr emyn : 

“Troir awelon glyn marwolaeth oll yn hedd tu yma i'r fan, 

Try holl ocheneidiau hiraeth yn anthemau ar y lan, 
Syrth y deigryn olaf i'r Iorddonen ddu”. 
Ail-adroddodd y llinell olaf â llais torredig a'i lygaid yn llaith. 
Clywais Pedrog yn dweud lawer blwyddyn yn ôl : “Os yw emyn yn 
cyffroi'r galon y mae ynddo rhywbeth go dda”. Adrodd emyn 
Islwyn gyferbyn â'i fedd yw un atgof a erys o'r ymweliad cyntaf 
hwnnw â'r De. 

Yn ôl D. Gwenallt Jones, effeithiwyd yn fawr ar farddoniaeth 
Islwyn, gan gynnwys ei ddrychfeddwl ynghylch y tu hwnt i'r llen, 
gan ei hiraeth dwys o golli ei ddyweddi, Ann Bowen, yn 1853. 
Ac y mae'n ddiddorol meddwl i Robert Blatchford, ym mlynydd- 
oedd olaf ei fywyd, yn ei dristwch a'i hiraeth pan gollodd ei briod 
Sarah, un a anwylai'n fawr, ddyfod i gredu yn rialiti'r tu hwnt i'r 
llen, neu o leiaf yng ngoroesiad yr enaid. I'w fodlonrwydd ef, 
cafodd sicrwydd fod ‘ ei Sarah’ eto'n fyw, ac yn cyfathrachu ag ef. + 

Mewn canlyniad daeth ei agwedd tuag at grefydd yn fwy crediniol, 

O Gwmfelinfach euthum i Newbridge. Yr oedd erbyn hyn wedi 
nosi. Yr hyn a'm trawodd yno oedd y siopau disglair eu ffenestri, a 
phobl yn tyrru i'r tafarndai. Ni welais ddim tebyg i hyn o'r blaen 
hyd yn oed yn Nolgellau ar noson ffair. Hwyrach mai hyn a barodd 
i fy nhad ddweud fod mawr angen diwygiad yn y gymdogaeth. 
Ofnaf mai f’unig syniad am ddiwygiad yr adeg honno oedd hwyl a 
brwdfrydedd mewn oedfa, a phobl yn gweiddi ‘ Amen’ a ‘ Diolch 
iddo.” Ond yn rhyfedd ddigon, fe dorrodd diwygiad allan yng 
Nghasllychwr a Gorseinon ymhen y flwyddyn trwy gyfrwng Mr. 
Evan Roberts, ac a ledaenodd drwy Dde a Gogledd Cymru mewn 
byr amser. Ar y Sul cyntaf hwnnw yn y De y gwelais fedyddio trwy 
drochiad yn yr afon Sirhowy. Ni welais fedyddio cyffelyb yn yr 
awyr agored na chynt na chwedyn. Yr oedd hynny gerllaw Pont- 
llanfraith, a diamau bod yr afon hon yn llawer glanach ei dyfroedd 
yn 1903 nag ydyw heddiw. Yn ddiarwybod bron ym mlwyddyn yr 
ymweliad cyntaf hwnnw â'r De, yr oedd goleuni mwyn Cristion- 
ogaeth Rydd yn dechrau tywynnu arnaf; a phan seiniodd utgorn 
y Ddiwinyddiaeth Newydd ymhen rhyw ddwy neu dair blynedd 
wedyn, yr oedd un recruit yn barod i ymateb. 


MMI 


Thomas Hugh Jones, Neuaddfawr 


Gan y Parch. J. ISLAN JONES. 


N fy ysgrif ar “Hen Deuluoedd Neuaddfawr a Chastell Du”, 
Y addewais roddi tipyn o hanes T. H. Jones ymmhellach, ac yr 
wyf yn ddyledus i nodiadau diddorol a sgrifennodd y diweddar 
John Lewis, Dowlais, tad-yng-nghyfraith y Parch. D. Evans, 
Cwmiago, am y ffeithiau. Yr oedd John Lewis, o'i ieuenctid, wedi 
ymddiddori yn hanesion “Slawer Dydd”. Yn y blynyddoedd 
1846 a 47 yr oedd ef yng ngwasanaeth Thomas Saunders, Under- 
grove, Llanbedr, pan oedd hwnnw a'i gefnder John Edmunds, 
Dolau Gwyrddion Uchaf, yn brysur iawn yn mesur a mapio 
plwyfi Henfynw, Llanddewi Aberarth, Ciliau, Llanerchaeron, 
'Silian a Betws. Gwaith John Lewis oedd cario'r gadwyn fesur i'w 
feistr, —gwaith blinedig i hogyn ifanc. Byddai'r ddau fesurydd yn 
“ mesur, bob wythnos, o fore dydd Llun hyd hwyr dydd Mercher, 
ac yn aros gartref i fapio'u gwaith am y gweddill o'r wythnos ; a 
chawsai John hoe y dyddiau hynny. Treuliai lawer o'i oriau ham- 
dden yn siop y crydd, efail y gof, yn nhŷ Roderic yr hwper ac ym 
Molahaul, lle'r oedd hen wraig o'r enw Mali'n byw, a fuasai pan yn 
ieuanc ar wasanaeth yn Ffynonbedr. Hefyd cawsai sgwrs yn fynych 
a'r hen ŵr Tubal Thomas, Pentrebach, a Sion Price, Fronbedr, a 
oedd yn 89 oed yn 1048. 

Y Meppyce Enwoc. 

Gwnaeth T. H. Jones enw mawr iddo'i hun fel llawfeddyg 
(Surgeon), ond ni chlywais iddo weithredu o gwbl fel physigwr. 
Dôi dynion ato, o bell, pan fyddent wedi torri asgwrn neu ysigo 
rhyw aelod. Anffawd lled gyffredin oedd i rywun ysigo pont ei 
ysgwydd : ond gwaith munud i'r meddyg fyddai rhoi'r ysgwydd yn 
ei lle. Os benyw fyddai'r dioddefydd, gosodai'r meddyg bellen o 
edafedd o dan ei chesail, a gwasgu'r fraich at ei hochr, ac ai'r 
ysgwydd i'w lle'n union. Wedyn, dywedai wrthi am fynd a'r bellen 
ganddi tua thref, a gwau hosan er mwyn ymarfer ei braich. 

Bu dyn o'r enw Siams Bowen yn byw yn Nhyncelyn ar dir Llys- 
faen Uchaf, saer cywrain a aeth a'i deulu i fyw ym Morgannwg. 
Pan ddaeth ei fab Ben yn ddigon hen i fynd i Ysgol Ramadeg, 
danfonodd ei dad efi Ysgol y Parch. Rees Davies, Capelygroes, 
am y credai'n uchel yng ngallu Mr. Davies, fel ysgolfeistr. Un 
diwedd wythnos, yr oedd Ben, a letyai yn Abergranell, yn mynd 
adref am dro. Ar ei ffordd rywle ger Llandeilo, gwelodd rai o 
ferlynnod mynydd hanner gwyllt yn pori: meddyliodd Ben y 
buasai marchogaeth un o'r rheiny am filltir neu ddwy yn help i'w 
goesau blinedig ef, heb fod yn niwed i'r anifail. Llwyddodd i ddal 
un ohonynt a mynd ar ei gefn, ond nid oedd y merlyn o'r un meddwl 
a Ben, a thaflodd ef yn chwym i'r llawr. Wrth syrthio fe dorrodd 
Ben un fraich, a bu raid ei yrru'n ôl i'r Neuadd ar unwaith. Bu o 
dan ofal y meddyg hyd oni wellhaodd, a phan ddaeth yr amser iddo 
fynd tua thref, anfonodd y meddyg air at ei dad i'w ymofyn tua 
thref rhag ofn y buasai merlynnodd y mynydd yn temtio Ben i 
anturiaeth anffodus arall. Pan aeth John Lewis i'r Dowlais yn 
1855 Ben Bowen, erbyn hynny'n ddyn cyfrifol, oedd fforman y 
Weithfa lle cafodd John waith, ac ef a adroddodd yr hanes. 

Yr oedd dyn o'r enw John Daviês, o Lechwedd-deri, tad Beni'r 
Cae, a chefnder John Jenkins, Beilibach, yn byw yn Nowlais pan 
oedd y meddyg T. H. Jones yn ei flodau. Yr oedd yno hefyd frawd a 
chwaer o'r enw Wil a Hannah Seth, dau gymeriad garw iawn. Yr 
oedd Hannah fel llawer o fenywod eraill yn gweithio o dan John 
Davies : ac yr oedd Wil ei brawd trwy ddamwain wedi colli un goes 
ac yn defnyddio coes bren ; er hynny yr oedd Wil yn ymladdwr 
ffyrnig, ac mewn ysgarmes fe dorrwyd yr un goes a oedd yn gyfan 
ganddo. Gosododd meddyg yn Nowlais y goes doredig wrth ei 
gilydd yn iawn fel y credai ef, ac mae'n bosibl i'r meddyg wneuthur 
ei waith yn iawn, ond i Wil yn ei feddwdod trwsgl ei symud o'i lle 
eilwaith. Fodd bynnag, pan ddechreuodd Wil a cherdded, gwelwyd 
ei bod yn druenus o gam, ac y buasai'n fwy o rwystr nag o les iddo 
yn y dull hwnnw. 

Cynghorodd John Davies ef i fynd at Dr. Jones y Neuadd. Nid 
oedd gan Wil ddigon o arian i fynd am filltir o ffordd heb sôn am 
fynd i'r Neuadd, ond aeth ei chwaer o amgylch i gasglu, a chafodd 
swm weddol. 

Yr oedd Dafydd Thomas, Cors-y-fran, Ffynonddafras, yn mynd 
a'i gert i Ddowlais weithiau ar fusnes, a chymerwyd mantais ar y 
cerbyd hwnnw i gludo Wil Seth a Hannah i'r Neuadd. Cawsant 
lety yn Abercerdinen. Addefodd Wil wrth y meddyg mai wrth 
ymladd a dyn a alwai “Sianco'r Gannaid” y digwyddodd yr anhap 
i'w goes, ac yr oedd yn awyddus iawn i wybod a ellid ei gosod 
yn ei lle. “Yr unig ffordd i gael y goes yna'n gywir”, meddai'r 
meddyg, “yw trwy ei thorri eto yn yr un man, a'i gosod yn ôl yn 
gywir”. Bu Wil yn petruso tipyn, ond ar ôl iddo gael sicrwydd y 
buasai'r goes yn llawer mwy defnyddiol iddo ar ôl triniaeth na heb 
hynny, bodlonodd i'w roi ei hun yn llaw'r meddyg yn gyfangwbl. 
Torrwyd y goes a chyfanwyd hi eilwaith. Ar ôl rhai wythnosau yr 
oedd y claf wedi ei adfer yn ddigonol fel y gallai fynd tua thref. 
Fe brynodd y meddyg asyn iddo i'w farchogaeth i Ddowlais. Ni 
bu raid i Wil dalu am y driniaeth nag am yr asyn. 

Yr oedd y meddyg yn hynod o lwyddiannus. Rhyw un waith y 
methodd yn rhannol. Yr oedd dyn a elwid Deio'r Saer yn torri 
coed yng Nghoedlannau Fach ar gyfer ocsiwn, ac fe ysigodd ei 
figwrn. Bu Dr. Jones yn ei drin, ond cawsai'r saer loes bob tro y 
gosodai ei droed ar ffordd galed. Mynnai'r meddyg nad oedd dim 
allan o le ar y droed, ond credai'r saer fel arall. 

Ychydig wythnosau ar ôl iddo gwrdd a'r anhap yn y coed, aeth 
Deio'r Saer i ffair yn Llanybyther. Yr oedd y tywydd yn wlyb 
iawn, a modfedd o laid gludiog ar y ffordd i mewn i'r Cae Ffair. 
Aeth troed Deio yn sownd yn y llaid, rhoddodd blwc ysgaprwth i'w 
thynnu'n rhydd, ond fe gafodd loes enbyd wrth hynny. Cariwyd ef 
i fwth gerllaw, wedi peth amser ciliodd y boen yn llwyr, ac ni 
theimlodd y saer y mymryn lleiaf o ddolur wrth gerdded ar ôl 
hynny. Y gwir yw na lwyddodd y meddyg i osod esgyrn y droed 
yn hollol yn eu lle, ond gwnaeth llaid ffair Llanybyther y tric. 

Adroddodd y saer yr hanes wrth ei gyfoedion a daeth hynny i 
glustiau'r meddyg, a pheri iddo chwythu'n enbyd. Ni fynnai fod 
ffair Llanybyther wedi llwyddo lle'r oedd ef wedi methu : efallai 
nad oedd yn coelio, fodd bynnac fe ballodd a rhoi ei wasanaeth 
meddygol i'r saer wedyn—enghraifft o ddyn mawr ci allu a'i glod 
yn ymddwyn fel dyn bach iawn ! 


AMDDIFYNNWR Y TLAWD A'R ANFFODUS. 

Yr oedd T. H. Jones bob amser o blaid y gwan, y tlawd a'r 
anffodus. Yr oedd arwerthwr o'r enw William Price yn byw ym 
Mhontfaen, Llanbedr a dyn caled ydoedd i'r rhai a fethai ei dalu 
yn brydlon yn ôl ei amodau. Danfonai feiliod * i ysgwyd nythod ” ei 
ddyledwyr heb fawr rybudd, a gwerthai gynnwys y bythynnod ac 
eiddo eu deiliaid yn llwyr hyd oni chawsai ddigon i doddi'r ddyled. 

Yr oedd dyn o'r enw Moses Lewis yn byw yn Llety'r Dryw, ger- 
llaw Ffinant Isaf, a dyled arno i Wm. Price. Un diwrnod daeth 

Dai’r beili yno a’i griw gydag ef, a gosodwyd yr ychydig ddodrefn a 
oedd yn y tŷ, a phopeth gwerthadwy o gylch y tŷ, mewn cert i'w 
cludo ymaith. Yr unig beth a adawyd yn llonydd oedd y gwely, a 
buasai hwnnw wedi ei symud hefyd, onibai fod Catrin y wraig yn 
gorwedd ynddo a baban wythnos oed gyda hi. 

Pan glywodd dwy gymdoges beth oedd yn digwydd, hwy aethant 
at y beili a dweud wrtho am beidio symud dim o eiddo Moses 
Lewis o'r fan, am eu bod hwy yn mynd i'r Neuadd 1 ymgynghori a'r 
meddyg. Yr oedd ofn Jones y Neuadd ar y beili, ac ataliodd ei law 
ar unwaith. Daeth y ddwy genhades yn ôl, a gorchymyn i'r beili 
roddi'r dodrefn i gyd yn ôl yn eu lle, ac ufuddhaodd yntau ar 
unwaith. 

Fe orchmynnodd Jones 1 Gruffydd y Ffinant a Moses Lewis fynd 
i'w weld ef, fore trannoeth. Ysgrifennodd brief (llyfr casglu) a 
thystiolaethodd ef a Gruffydd fod yr achos yn deilwng. Yr oedd y 
ddau yn dirfeddianwyr ac heb dystiolaeth o'r fath ni fuasai'r casglu 
yn gyfreithlon. Os na fuasai ffrwyth y casglu'n ddigon i ryddhau 
Moses o afael y beiliod, yr oedd Jones y Neuadd wedi addo gwneud 
i fyny'r diffyg. 

Un arall o'r anffodusion oedd Lewis Jones a drigannai yn 
Nhynwaun, ac a fu'n nythu'n hir mewn blin afiechyd. I ychwanegu 
at ei dlodi, fe drengodd ei fuwch ; a chymerodd Jones y Neuadd a 
Jenkins Llwyn-y-groes ei achos i fyny. Trefnwyd brief arall, ac 
awdurdodwyd Pegi gwraig Lewis i fynd a'r llyfr oddiamgylch i ofyn 
ewyllys da'r ardalwyr. Cafwyd swm sylweddol, ac archodd Jones i 
Dafydd Thomas, Llysfaen Isaf, a Thomas Lewis ,Cross Inn, fynd i 
ffair Castellnewydd i brynu buwch i Lewis a Phegi. 

Yr oedd ar werth yn y ffair, un fuwch eithriadol o hyll yr olwg 
arni, deithai o fuches rhyw foneddwr a gywilyddiai ei gweld 
ymhlith ei wartheg. Credai'r ddau gennad fod nodweddion buwch 
laethog yn perthyn iddi, a chan nad oedd neb arall am dani, 
prynasant hi am bris isel iawn. 

Pan ddaethpwyd a'r fuwch adref, gwnâi'r cymdogion wawd 
ohoni ; ond cyn hir newidiasant eu cân, canys trodd y creadur salw 
allan yn fuwch eithriadol o laethog—yn godro cymaint a dwy o 
wartheg cyffredin. Yr oedd ffermwyr yr ardal yn awyddus am gael 
ei thebyg i'w buchesau hwy, a phrynent ei lloi flwyddyn ymlaen 
llaw, ond gwnaeth hithau wawd ohonynt hwy, trwy fwrw llo 
gwryw bob blwyddyn. 

“Nid wrth ei big mae 'nabod cyffylog, 
Ac nid wrth ei chyrn mae 'nabod buwch laethog”. 

Yr oedd haf y flwyddyn 1844 yn eithriadol o sych a phoeth. 
Yn ardal Llanwnnen, ni chafodd yr ŷd a heuwyd y Gwanwyn 
hwnnw ond un diwrnod o law rhwng ei hau a'i fedi. Yn naturiol yr 
oedd y corsennau mor fyr fel na ellid eu medi yn y dull arferol Yr 
oedd rhai yn dwrnfedi, sef cydio mewn dyrnaid a'r llaw chwith, a 

chyda'r cryman yn y llaw ddehau, ei dorri mor agos i'r gwraidd 
ag oedd bosibl, a phlyciai llawer y corsennau o'r gwraidd er mwyn 
cael ychydig yn rhagor o ogor erbyn y gaeaf. 

Er mai truenus o fyr oedd y gwellt, yr oedd y tywysennau'n dda, 
a rhoddwyd llawer o ŷd i'r anifeiliaid gyda'r gwellt a'r gwair. Yr 
oedd llawer hefyd yn casglu brigau eithin gleision a'u pwnio yn 
ogor, ond mae'n amheus a ydyw'r arfer honno bob amser yn ddiogel 
i'r anifeiliaid. Bu gwraig Thomas Lewis, Cross Inn yn hela brigau 
eithin a'u pwnio a'u rhoddi i'r ddwy fuwch ; ond un diwrnod 
rhedodd un ohonynt yn wallgof i Gwm Esgair Inglis, syrthiodd dros 
geulan pwll tyweirch a thorrodd ei choes ; methwyd a'i chael i fyny 
yn fyw a gwnaed diwedd arni yno. Unwaith eto bu Jones y Neuadd 
a Jenkins, Blaenplwyf yn foddion i gychwyn mudiad i gael buwch 
arall i Thomas Lewis. (Rhyw gan mlynedd yn ôl arferai ffermwyr 
Sir Benfro hau erw neu ddwy o hadau eithin Ffrengig a'u defnyddio 
yn yr ail flwyddyn, a hwy yn ir ac yn dyner, yn fwyd i'r anifeiliaid ; 
ond os buasai rhai o'r eithin heb eu defnyddio erbyn diwedd yr ail 
flwyddyn, byddai'r ffermwyr yn cu diwreiddio a'u llosgi, am y 
credent yn bendant fod hen eithin yn wenwynig i'w creaduriaid). 


Y GwLEIDYDDWR RHYDDFRYDIG. 

Fel gwleidyddwr perthynai T. H. Jones i'r dosbarth mwyaf 
rhyddfrydig o'r Whigiaid. Yr oedd yn edmygydd mawr o'r Ar- 
glwydd John Russel, a bu'n weithgar yn-amser etholiadau seneddol 
dros ymgeiswyr Rhyddfrydig Siroedd Aberteifi a Chaerfyrddin, ac 
yr oedd y Milwriad Herbert Evans, Dolau-bach yn cydweithio ag ef. 
Yr oeddynt yn cefnogi Pryseiaid, Gogerddan, a David Morris o 
Gaerfyrddin, am eu bod yn pleidio diddymu “' Treth yr Yd.’ 
Credai'n gadarn yn ' Ysgol Manceinion” ac edmygai aelodau'r 
* Gymdeithas i Ddiddymu Treth yr Yd’ megis Joseph Hume, 
Richard Cobden, John Bright, Milner Gibson, Ernest Jones ac 
eraill. Hefyd yr oedd yn hoff iawn o William Williams, brodor o 
blwyf Conwil neu Lanpumpsaint, a fu'n cynrychioli Coventry am 
flynyddoedd ac wedi hynny Lambeth, yn y Senedd. 

Yn y flwyddyn 1841 bu etholiad brwd iawn ; a'r pwnc llosg oedd 
“ Treth yr Yd’ neu ‘ Gloi'r Môr.” Yr oedd yn bosibl y pryd hwnnw 
i wneuthur etholwyr trwy dalu dwy bunt y pen ; a gwnaethpwyd 
llawer ohonynt ym mhlwyfi Llanbedr, Pencarreg, Llanybyther, 
Llanwenog a Llanwnnen erbyn etholiad 1841. Ar fore'r etholiad yr 
oedd 36 ohonynt yn cwrdd a'i gilydd a chydgerdded i Lanbedr ; 
yr oedd Jones y Neuadd, Capten Davies, High Mead, a Hughes 
Castell Du ar geffylau a'r Milwriad Evans yn ei gerbyd. Gwaith y 
cwnstebli oedd crynhoi'r bwrdeiswyr i'r etholiad. Yr oedd gwledd o 
fwyd a diod i'r etholwyr ; a phleidwyr pob un o'r ddau barti ar eu 
gorau'n ceisio denu, ac yn ôl pob hanes hefyd, yn llwgr-wobrwyo 
canlynwyr. 

O fuarth Red Lion daeth dau ddyn allan i ymuno a'r orymdaith, 
a phob un ohonynt yn cario polyn hir, a thorth ar ei flaen yn yr 
awyr. Un ohonynt oedd Dafydd Ifan y beili—dyn tal, tenau iawn, 
yn edrych fel petae ymron marw o newyn. Ar flaen ei bolyn ef yr 
oedd torth farlys fechan iawn, llai na chacen geiniog, ac o dani'r 
geiriau “Harford for Ever”. Dilynid ef gan Dafydd Williams, y 
prydydd (Dewi Farfog, tad Daniel Gloff) yr oedd hwnnw'n ddyn 
cadarn, wedi pesgi'n dda, ac ar flaen ei bolyn ef yr oedd torth 
wenith, wen fawr, ac o dani'r geiriau “Pryse Pryse am Byth”. 

Nid oedd Jones y Neuadd yn siaradwr cyhoeddus, ond yr oedd yn 
weithiwr egniol gyda phob mudiad i wella cyflwr cymdeithas. 

Mae'r ysgrif hon wedi mynd yn faith ; ond ni ellir dweud hanes 
T. H. Jones heb roddi tipyn o hanes yr ardal a'i thrigolion ar yr un 
pryd ; a chyda caniatâd y golygydd, ni gawn roddi ychwaneg o'r 
hanes rywdro cto. 


AIA SHA 


Gawn ni Gyd-feddwl 


Darllediad gan y Parch. W. P. JENKINs, B.A., B.D. drwy orsaf radio 
Chum, Toronto, Chwefror 27, 1955. 


gilydd. Y mae hi ynadeg gymwys ar y flwyddyn inni 

feddwl am Iesu ac yn arbennig am y ddrama angerddol a 
gymerth le yn nyddiau olaf ei fywyd. Cyn edrych ar y ddrama 
yr wyf am i chwi feddwl am Iesu ei hun. Nid oes nemor neb y 
siaredir mwy amdano nag ef ond pa nifer ohonom a feddylia lawer 
amdano? Pwy ydoedd—pa beth a gyflawnodd ? Beth yn union 
yw ei safle yn hanes y byd? Y mae swm enfawr wedi ei adrodd 
am gymeriad a phersonoliaeth y dyn mawr hwn—llawer o hanesion 
gwyrthiol ac fe synnai llaweroedd glywed i nifer mawr o'r hanesion 
gwyrthiol a adroddid am Iesu gael eu gwrthod gan yr Eglwys Fore 
fel anwireddau. Nid oes gennym yn y Testament Newydd ond 
lleiafrif bychan ohonynt. 

Fe dyfodd Iesu felly yn ffigur chwedlonol a'i godi yn dduw. 
Chwi gofiwch am yr hanes pan ofynodd i'w ddilynwyr pwy y 
dywedid ei fod ef. Tybiai rhai mai un a feddiennid â'r ysbryd 
drwg ydoedd a chwenychent ei ddifa. Tybiai eraill mai duw 
ydoedd ac addolent ef. _ Eithr collodd y mwyafrif olwg ar ei ddyn- 
oliaeth ac ar ei genhadaeth a'r pethau yn ei fywyd a'i ddysgeidiaeth 
a fyddai o werth arosol i ddynion yn y byd. Wel, meddaf, y blaid 
honno o'i ddilynwyr a gredai ei fod yn dduw, yn oes fore Crist- 


B= da gyfeillion. Wele hi eto yn amser inni feddwl gyda’n 

nogaeth, hwy a fu trechaf yn erbyn y blaid a gredai mai dyn ydoedd. 
Bu raid inni aros hyd y 19 ganrif cyn i Gristnogion ddechrau gofyn 
cwestiynau am y dyn, Iesu, ac i ddynion ymdrechu dyfod o hyd 
i ychwaneg o ffeithiau am ei fywyd. _ Canys o edrych i'r Testament 
Newydd am ffeithiau hanes bywyd Iesu o Nasareth fe welwn mai 
prin iawn ydynt. Ni wyddys yn hollol ymha le ei ganed na pha 
bryd. Ni wyddom ond y nesaf peth i ddim am ei blentyndod na'i 
lencyndod. Am yr hyn a adroddir y mae nodau chwedlonol amlwg 
ar yr holl hanesion. Oes y chwyldro diwydiannol oedd y 19 ganrif 
ac oed y dechreuid dodi llai o bwyslais ar y byd tu draw i'r bedd. 
Gan hynny, ac yn unol â thuedd yr oes fe geisiodd y sawl a chwiliai 
am ffeithiau yn hanes Iesu ei wneuthur yn ddiwygiwr cymdeithasol 
—fel gŵr a ymdrechai newid patrwm cymdeithasol ei oes. Y 
Cristion mawr a'r cenhadwr meddygol ym mherfeddwlad Affrica, 
Albert Schweitzer, ydyw un o'r gwŷr enwocaf yn yr ymchwil i 
hanes Iesu ac ni wel ef yn ei lyfr The Historical 7esus namyn cysgod- 
ion aneglur o hanes gwir. Dywed mai Llyfr Marc, sef yr Efengyl 
yn ôl Marc ydyw yr ysgrif foreaf am Iesu —hwnnw wedi ci ysgrif- 
ennu 35 o flynyddoedd ar ôl marw Iesu. Ysgrifenasid yr Efengylau 
eraill lawer yn ddiweddarach a'r cwbl oll gan wŷr heb adnabydd- 
iaeth bersonol o'r gwrthrych. Gan hynny mi dybiaf nad oes 
gennym seiliau hanesyddol y gallwn bwyso arnynt am ddarlun 
clir o'r dyn Iesu. Eto am iddo fyw fe seiliwyd un o grefyddau 
mawr y byd arno a'i hargraff ar y gwareiddiad gorllewinol yn 
ddwfn a digamsyniol. 

Pa sut ddyn oedd Iesu? Wel, tybiaf y gwelwn ynddo ŵr selog 
a chrefyddol—ympgysegredig. Eithr o edrych yn fanwl dyn ei oes 
a'i amserau ydoedd yntau. Peth arall a dery rai ohonoch yn 
chwithig yw mai un ydoedd o linach draddodiadol y Phariseaid. 
Ysgrifenwyd ei hanes yn yr Efengylau gan rai a wrthwynebai y 
Phariseaid ac am hynny ymdrechent guddio'r ffaith hon ac ystum- 
io'r pwyslais. Y mae llawer o bardduo wedi bod ar y Phariseaid 
ond pobl yn nhraddodiad moesol yr Hebreaid oeddynt—anghyd- 
ffurfwyr a moderniaid yr oes. Gwrthwynebent ffurf-wasanaeth a 
defodaeth y deml ac aent allan i'r farchnad a'r heolydd. Pobl 
yn llinach draddodiadol y proffwydi oeddynt, Amos, Jeremiah, 
Eseciel. Credent mewn crefydd fyd-eang gan ddechrau, wrth 
gwrs, yn Jerwsalem. Moesol oedd eu cenadwri a dodent yr acen 
ar ewyllys da a gwneud tuag at eraill fel y mynnent i eraill ym- 
ddwyn tuag atynthwy. _ Mae'n sicr fod llawer ohonynt yn ddeddfol 
a llawer ychydig yn wyllt fel a geir bron bob amser mewn sectau 
yn wahanol o'r fath. Un ohonynt ydoedd y Pharisead mawr 
Gamaliel a debygwn i un o gadfridogion gorau Byddin yr Iachawd- 
wriaeth. Pobl oeddent a geisiai gymhwyso eu crefydd i ofynion 
yr oes. Un felly oedd Iesu. Gwrthwynebai ddefodaeth a mân 
reolau, a'r offeiriaid. Ymosodai ar y farsiandiaeth a ffynnai yn y 

Deml fel y dengys ei ymddygiad ynglŷn â'r cyfnewidwyr arian. 
Wele yma wers inni heddiw, gyfundrefnau crefyddol sydd a'u 
buddsoddion mewn rhyfeloedd, slymiau a'r ddiod feddwol. Yr 
oedd yn amser Iesu lawer o rigymau geiriau gyda chrefydd—yr 
hen ffurfiau ymadrodd a'u swynion gwag—yr hen cliches.. Y mae 
llawer ohono eto'n parhau eithr ebe Iesu, “Nid pawb a lefai 
* Arglwydd, Arglwydd” a â i mewn i Deyrnas Nefoedd.” Y mae 
llawer sgamp a gais fyned i mewn i'r gogoniant gerfydd cwt brau 
crefyddolder. Yr oedd wyneb Iesu yn erbyn y fath bobl a'r fath 
bethau. Credaf nad oedd Iesu yn chwyldrowr fel y deallwn ni y 
gair. Nid oedd yn fath o Bolshevik o gwbl. Ni thybiaf yr ym- 
ddiddorai mewn politics. Ni chredai fod dichon newid calonnau 
dynion drwy rym a gorthrech ond yn hytrach drwy gyfnewidiad 
mewnol. Meddai syniad am Dduw a oedd ymhell o flaen ei oes 
ac o flaen syniad y rhelyw o Gristionogion heddiw. Ymddengys 
imi mai ei brif bwyslais a'i gyfraniad mawr i'r diwylliant gorllewinol 
yw y gwerth personol a ddyry ar ddyn fel unigolyn. Dygodd Iesu 
y syniad hwn fel taranfollt i fyd a oedd ar fyned yn gwbl amhersonol. 
Ymerodraeth Rhufain oedd yn ben ac wedi myned yn beiriant na 
faliau ond mewn pomp a buddugoliaeth a gorthrymu'r gorchfyg- 
edig. Ni chyfrifai y person unigol ond megis mân lwch y clor- 
iannau. Y pwyslais hwn o eiddo Iesu o Nasareth sydd oddi tan 
holl ddemocratiaeth y Gorllewin. Er na chyhoeddodd Iesu yr un 
bill of rights eto ef sydd y tu ôl i bob datganiad o hawliau dynol ym 
myd y gorllewin. Dywedaf i'r byd Cristnogol fyned oddi ar y 
llwybr pan wnaeth dduw o'r dyn mawr hwn ond er hyn i gyd ni 
lwyr gollwyd y weledigaeth o werth cynhenid y person unigol yn 
ei holl agweddau na'r safle o barch ac urddas a ddeil pob un 
ohonom yn y byd yr ydym yn byw ynddo. Hwn, i mi, yw un, o 
leiaf, o gyfraniadau gwerthfawrocaf Iesu o Nasareth i'n byd a'n 
bywyd ni. 
Cyf. R.W. 


DU D D^ "LD 


Priodasau. 


Mar 28, yng Nghapel y Bryn, unwyd mewn priodas THOMAS 
GWYNFRYN JONES, Horeb, Llandysul a GWENLLIAN JENKINS, 
Tanrallt, Cwrtnewydd. Gwasanaethwyd gan y Parch. S. E. Bowen. 


MEHEFIN 18, yn Aberduar, Llanybyther, unwyd mewn priodas EDMUND 
EVANS, Caeraubach, Cwmsychbant a ANNE MORGAN, Tŷ'r Capel, 
Aberduar. Gwasanaethwyd gan y Parchn. W. H. Davies a S. E. Bowen. 

Marwgofion 


Bu farw WILLIAM EWART WATKINS, Llundain ar yr ugeinfed o 
Fawrth yn 56 oed, ac fe'i claddwyd ar y bumed ar hugain o'r un mis yng 
Nghladdfa Gyhoeddus Aberdâr. Cynhaliwyd gwasanaeth arbennig i'w gofio 
yn eglwys Highland Place lle'r oedd yn ymddiriedolwr ac aelod. Gŵr ffyddlon 
yr Ysgol Sul a'r Oedfa oedd Mr. Watkins, a hannai o hen deulu o Undodiaid 
yn Aberdâr. Pryd bynnag y deuai adref ar ei wyliau gwelid ef yn y cwrdd a 
chlywid ei lais yn y côr. Heddwch i'w lwch. 


Bu farw ELISABETH DAVIES, 74, Llewelyn St., Aberdâr yn 81 oed, ac fe 
gladdwyd ci gweddillion yng Nghladdfa Aberdâr ar yr ail ar hugain o Fehefin 
a'r Parch. D. Jacob Davies yn gwasanaethu. Methodist oedd Mrs. Davies, 
ond yr oedd ei diweddar briod yn aelod o'r Hen Dŷ Cwrdd fel y mae nifer o'r 
plant heddiw. Gwraig annwyl iawn oedd hi a mam dda trwy lawer o galedi a 
gododd do o blant sy'n ffyddlon i'r pethau gorau ble bynnag y bônt. Gwelwn 
eisiau ei stori ddifyr a'i hatgofion toreithiog, ac estynnwn ein cydymdeimlad 
i'r teulu a fu mor ffyddlon iddi yn nydd ei hangen a'i chystudd. 


Bu farw RACHEL PRUNNER, Unity St., Aberdar ar y nawfed ar hugain 
o Fehefin yn 68 oed, a lludwhawyd ei gweddillion yng Ngwyddfa Pontypridd 
y Sadwrn canlynol. Yr oedd yn un o deulu lluosog a ddaeth o ardal Pontshan 
a Thalgarreg a theulu sy'n asgwrn cefn i'r achos yn Highland Place ar hyn o 
bryd. Gwelais ddeunaw ohonynt yn eistedd yn yr un sedd hir gyda'i gilydd 
lawer gwaith, ac ni chollodd Mrs. Prunner nac oedfa na'r un cwrdd arall 
tra gallodd. Cafodd gystudd caled a hir ond trwy rym ei hewyllys ymladdodd 
a'r gelyn hyd y diwedd. Ni welsom ei gwg erioed a hyd yn oed yn ci phoen 
eithaf meddwl am eraill a wnai a'i gair olaf wrth ei gweinidog oedd, “Esgus- 
odwch fi, rwy'n ffaelu siarad heddi, cwmni gwael fydda i, ond eisteddwch 
lawr am funud”. Melys ci chofio a bendith ar y teulu a fu mor deyrngar iddi 
hithau hefyd. Gwasanaethwyd yn ci hangladd gan ci gweinidog. 


APIA? 


Newyddion yr Enwad 


MARW ATHRYLITH.—Bu farw'r gŵr cadarn hwnnw y Parch. J. M. 
Lloyd Thomas y mis diwethaf, ac ni ellir gadael y rhifyn hwn o'n llaw heb 
ddweud gair i'w gofio. Gobeithiwn y bydd un o'n gweinidogion hynaf a'i 
hadnabu yn well na mi yn ysgrifennu gair helaethach ar ei yrfa yn nes ymlaen, 
a dyma wahoddiad iddynt wneud. Gwn iddo fod yn weinidog ar ein hachos 
yn yr Hen Dŷ Cwrdd, Birmingham am gyfnod hir ond yr oedd yn ŵr mor 
annibynnol ei feddwl yn ci flynyddoedd olaf fel yr aeth yn enwad iddo'i hun, 
ys dywedir. Enwogodd ci hun fel awdur llyfrau ac yn bennaf dim fel ad- 
olygydd a feddai ar iaith goeth a geirfa ryfeddol o gyfoethog. Wedi ymddeol 

o'r weinidogaeth daeth yn ôl i'r Bwthyn yn Llanarth a dyna ddechrau cyfnod 
newydd o wasanaeth cymdeithasol ar Gyngor Sir Aberteifi. Yn ci glog mawr o 
frethyn garw a'i farf lwydlas edrychai fel proffwyd wedi disgyn o'r mynydd- 
oedd a phan lefarai gwyddem bod meddwl athrylith ar waith. 


ORDEINIO GWEINIDOG.—Daeth tyrfa luosog ynghyd i Gapel West 
Grove, Caerdydd ar y ddeunawfed o Fehefin i weld derbyn Mr. Roy 
John, M.A. yn weinidog ar y capel yno a chapel y Bedyddwyr Cyffredinol yn y 
Wig, Bro Morgannwg. Y Prifathro J. D. Jones oedd yn y gadair yn ystod 
cyfarfod y prynhawn ac mi gafodd Mr. John groeso cynnes i'r fugeiliaeth gan 
aelodau o'r ddau gapel a chynrychiolwyr cymdeithasau'r cylch. Croesawyd ef 
ar ran y Cwrdd Cymraeg gan y Dr. R. O. Jones a da oedd gweld carfan gref o 
aelodau Capel y Bedyddwyr, Ffrwd, Aberpennar yn bresennol a chlywed un 
o'u blaenoriaid yno yn dymuno bendith ar waith y gŵr ifanc dawnus hwn a 
fu'n aclod yn eu plith hyd yn ddiweddar. Anerchwyd yr eglwysi mewn 
pregeth gan y Parch. S. R. Butler i gloi'r cwrdd: Yn yr hwyr agorwyd y 
gwasanaeth gan y Parch. Alan Taylor ac wedi rhoi dymuniadau da Capeli 
Aberdâr i Mr. John—ci fam eglwysi Undodaidd—pregethodd y Parch. D. 
Jacob Davies. Bendith Duw fod ar y gweinidog ifanc a'i briod hawddgar a 
boed llwydd ar y gwaith yng Nghaerdydd a'r Wig, ac yn arbennig felly ar y 
ddeadell fechan y mae gobeithion y Cymry Cymraeg ynghlwm wrthi. 


GWASANAETH CYMDEITHASOL.—Llongyfarchwn yr Undodiaid 
hynny a etholwyd i swyddi pwysig ar gynghorau gwladol o bob math yn 
ddiweddar. Aeth y rhain yn ôl fel aclodau o Gyngor Sir Aberteifi : T. Davies, 
Caerwilym a'r Parch. T. O. Williams—etholwyd yr olaf hefyd yn flaenaf ar y 
Cyngor Trefol yn Llanbedr ac y mae newydd ci benodi yn Henadur y dref. 
Etholwyd John Evans, Beili Cadarn i gadw ei sedd ar y Cyngor Dosbarth a 
hwyrach bod eraill na ddeuthum ar draws eu henwau yn y papurau newydd. 
Ymhyfrydwn eu bod yn cadw'r hen draddodiad o wasanaeth cymdeithasol yn 
fyw yn ein plith. 

RHODD RHEITHOR.—Yn gyson bob blwyddyn daw rhodd i'r 
YMOFYNNYDD oddi wrth reithor sy'n byw yn Lloegr a dyma'r bunt yn cyrraedd 
eleni eto. Diolch o galon iddo a gwn y bydd cin darllenwyr i gyd yn gofyn 
bendith ar eich gwaith chwithau. 


ORDEINIO MR. WATCYN DAVIES.—Cynhelir cyfarfodydd ordeinio 
Mr. Watcyn Davies yn weinidog ar eglwysi Rhydygwin a'r Ciliau ar y 26 o 
Orffennaf yn Rhydygwin—yn yr hwyr. Yna yng Nghiliau brynhawn a nos 
Fercher, Gorffennaf 27. Gobeithir y bydd tyrfaoedd mawr yn crynhoi yn y 
ddau le i ddymuno'n dda i'r gŵr ifanc ar ddechrau ei daith. (Nos Fawrth 
am 6, a Dydd Mercher am 1.30 a 6). 


ALLTYPLACA.—Estynnir llongyfarchion gwresog i Miss Anne Davies, 
merch Mrs. Davies a'r diweddar Mr. Dan Davies, L.T.S.C., Tivy Hill, Llan- 
ybyther ar ei llwyddiant yn y Brifysgol yng Nghaerdydd. Llynedd enillodd y 
radd o B.A. ac eleni cafodd anrhydedd mewn Cerddoriaeth. 

CYRDDAU BLYNYDDOL Y GYMDEITHAS.— Cynhelir y rhain 
yng Ngalltyplaca, Awst 16 a 17. Ceir y manylion yn rhifyn Awst. 


LLWYN.—Cynhaliodd Ysgolion Sul y Graig, Pantdefaid, Bwlchyfadfa a 
Llwynrhydowen eu Cymanfa Bwnc yn y Llwyn, ddydd Sul, Mai 22. Holwyd 
yr Ysgolion yn fedrus iawn gan Mr. Elwyn Davies, B.A. a daeth cynhulliad 
da ynghyd. Canwyd yr organ gan Mrs. Jones, Bwthyn, Rhydowen. Yn yr 
hwyr traddododd Mr. Davies araith ar “Swyddogaeth yr Ysgol Sul”, ac yn 
dilyn cafwyd Rehearsal ar gyfer y Gymanfa Ganu, a Mr. Simon Davies yn 
arwain. 


GWLEDD O DE.—Dydd Iau, Mehefin 2, rhoddwyd gwledd o de i fobl yr 
ardal gan chwech o deuluoedd y Capel, sef teuluoedd Frongelyn, Wernddu, 
Cwmllydan, Neuaddlydan, Pantglas a Lluast. Daeth torf fawr ynghyd i 
fwyta o'r wledd enfawr a oedd wedi'i baratoi. Yn dilyn, cafwyd Cyngerdd 
Amrywiol gan ddoniau yr ardal. Y Gadeiryddes oedd Mrs. Evans, Ffrŵd. 
Arweiniwyd gan Mr. Eric Jones, Cwmllydan. Cymerwyd rhan yn y Cyngerdd 
gan Blant Ysgol Cribyn ; Côr y Pentref ; Olwen Jenkins, Meuryl Jenkins a 
Mary Lloyd Lewis o Gribyn ; Sonia Tucker, Mrs. Williams, Mrs. Tucker a 
Mrs. Bracher o Felinfach ; a'r brodyr Jenkyn a Tom Lewis o Lanarth. Cyfeil- 
iwyd gan Mrs. Davies, Caerwilym a Mr. Tommy Davies, Bryndolau, Felin- 


fach. 


BRONDEIFI.— Yn ystod yr haf diwethaf ychwanegwyd cegin newydd a 
y Festri ac y mae'n hwylustod mawr pan gynhelir cyfarfodydd sydd yn gofyn 
paratoi lluniaeth. Hefyd prynwyd peiriant i ddangos “lluniau llafar” at 
wasanaeth y gynulleidfa a'r Ysgol Sul. 


CAERONNEN.—Cynhaliwyd Cymanfa Ysgolion Sul Caeronnen, Bron- 
deifi, Galltyblaca a Chapelygroes yng Nghaeronnen ar Sul, Mai'r bymthegfed. 
Cafwyd cyfarfodydd hwylus—y plant yn y bore a'r oedolion yn y prynhawn 
a Mr. Watkin Davics o Goleg Caerfyrddin yn holi. Hefyd, yn yr hwyr cafwyd 
Rehearsal erbyn y Gymanfa Gerddorol pan ddaeth rhai cantorion o Rydygwin 
i ymuno a ni. 


CRIBIN.—Y mae cynulleidfa'r Cribin wedi mynnu golau trydan i'r Capel 
a'r Festri ac y mae hynny'n welliant mawr. Hefyd y maent wedi prynu piano 
at wasanaeth yr Ysgol Sul. Da gennym gael ar ddeall fod Eric Jones, Cwm- 
llydan, un o organyddion y Capel a gweithiwr yn yr Ysgol Sul, a'i wyncb i 
gyfeiriad y weinidogaeth, ac yn bwriadu mynd i Goleg Caerfyrddin yn yr 


Hydref. Pob llwydd iddo. 


RHYDYGWIN.—Cynhaliwyd Cymanfa Ysgolion Sul Rhydygwin, 
Ciliau, Cribin, Capel-y-Bryn a Chapel-y-Cwm yn Rhydygwin ar Sul, Mai'r 
nawfed-ar-hugain (Sulgwyn) a Mr. Elwyn Davies, B.A. o Goleg Caerfyrddin 
yn holi. Cafwyd Rehearsal yn yr hwyr pan ddaeth cantorion o Gaeronnen, 
Brondeifi a'r Llwyn i gynorthwyo. Y mae pobl Rhydygwin a Chiliau yn 
edrych ymlaen yn ffyddiog at Gyrddau Sefydlu Mr, Watkin Davies fel olynydd 
i'r diweddar Barch. Lewis Williams, 

Y Cwpwrth Llyfrau 


Kharang by Bruce Findlow, The Lindsey Press, 15, Gordon Square, Llundain, 
pris 1/6 ; 62 tud., clawr meddal. 


Dyma’r llyfryn y carwn roddi yn llaw'r bobl hynny sy'n cyhoeddi weithiau 
nad yw'r Undodiaid yn cenhadu gan awgrymu mai diffyg ffydd yn eu hefengyl 
sy'n peri bod diffyg cenhadaeth yn eu calon. Yn wir y mae hwn yn llyfryn 
bychan sy'n dangos ein hagwedd arbennig ni at genhadaeth, cenhadu sy'n 
cymryd y gorau o'r hen grefydd gan ychwanegu ato rym a symlrwydd efengyl 
Iesu. Y mae stori cenhadaeth y Parch. Margaret Barr a'i chwmni yn fyw a 
gwefreiddiol drwy'r llyfryn a gallai athro cydwybodol wneud defnydd da 
ohono yn y dosbarth. Nid anniddorol y llyfryn chwaith i wŷr o'r tuallan i'n 
mudiad oherwydd y mae'n cyffwrdd a gwaith cenhadon eraill yng Nghasia a 
Chymry yn eu plith. Cymeradwyaf ef yn fawr a thybiaf y gwnaiff fwy o les na 
llawer o'r sothach coeg-ddysgedig a gyhoeddir gennym weithiau. 


A Centenary Address by the Rev. Mortimer Rowe ; sef araith a draddodwyd 
ar adeg dathlu canmlwyddiant Coleg yr Undodiaid ym Manceinion ; 
11 tud., ac ni roddir y pris arno. Tybiaf y gellir ei gael o'r un cyfeiriad a'r 
uchod. 


Dyry’r Dr. Rowe hanes twf a datblygiad Coleg Manceinion mewn dull syml a 
deheuig gan olrhain y penodau pwysig yn hancs y sefydliad. Rhoes y Coleg 
yma wasanaeth mawr i'r Eglwysi Undodaidd yng ngogledd Lloegr a bu nifer 
helaeth o Gymry yn fyfyrwyr yma—daw E. O. Jenkins, S. E. Bowen ac 
Aubrey Martin i'r cof ar unwaith. Pwysleisiaf eto yma nad llyfr i haneswyr a 
gwŷr y ffeithiau sych mohono ond darlun byw o fywyd sefydliad pwysig. 
O.N.—Gallwn godi brawddegau o'r ddarlith hon eto i ddangos nad yw Coleg 
Caerfyrddin yn bod nac wedi bod i rai pobl. Gwnawn hynny yn ein 
rhifyn nesaf os bydd angen. 


Dirgelwch Llys-y-Gwynt ; Nofel Dditectif i blant ysgol gan Meuryn ; Gwasg 
Aberystwyth ; 120 tud. a lluniau ; pris, $/-. 


I BLANT, medde nhw, nage wir ! Mi ges i eitha hwyl ar ddarllen hon a methais 
yn lân a'i gadael nes troi' r dudalen oÌaf. Nid yw'r tro ar diwedd yn newydd 
sbon efallai. ond y mae'n ddigon o droi'n cadw i i ddyfalu o hyd, ond yn fwy na 
dim y mae gan Meuryn arddull fyw siaradus sy'n gwneud y cyfan yn gredadwy 
Cysodwyd hi mewn teip bras hyfryd i'w ddarllen ac fel y disgwyliwn ni 
welais nemor fefl ar iaith na diwyg y llyfr drwyddo . . . “Reit dda, wir... 
yn haeddu pedwar marc !” 


Argraffwyd gan J. D. Lewis a'i Feibion Cyf., Gwasg Gomer, Llandysul. 

J. D. Lewis a'i Feibion Cyf. 


ARGRAFFWYR A CHYHOEDDWYR 


CD DD 


“Lleufer dyn yw llyfr da 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at, wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 


AYA 


Mynwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : 8. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 

Misol Radio Cymru—y “‘Listener’’ Cymraeg. Trysorir yn y “Llafar” 

sgyrsiau o ddiddrodeb arbennig i bob oedran ag ar bob pwnc. 

“Haedda'r gyfres hon gefnogaeth galonnog pawb a gâr amrywiaeth 
J yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgol 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 


' Bwriedir cyhoeddi dau rifyn bob blwyddyn. Pris, 3/6. W"”__ 
| 

45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

GWASG ABERYSTWYTH 


LLYFRAU NEWYDD 


Pleser Plant. Gan W. T. Williams a W. D. Williams, dau Awdur 
amryddawn a ŵyr i'r dim angen plant. Llyfr newydd sbon o 
ddarluniau, straeon, chwaraeon a gwybodaeth gyffredinol, gyda 
chlawr lliwgar. 5/-. 


Out of their Ni$ht. English Version by Col. Ruck of T. Rowland 
Hughes' “Chwalfa”. This, the third of.the work of the late T. 
Rowland Hughes dealing with Welsh life is the powerful gripping 
tale of life in a slate guarry district of North Wales at the be- 
ginning of the present century, A striking jacket by Dewi Prys. 
9/6. 


Storiau a Phortreadau. Islwyn Williams. 6/-. “Ni wn am neb 
sydd wedi gallu cyfleu pobl mewn cymdeithas gyfan yn well 
trwy dafodiaeth nag Awdur y gyfrol hon”—Dr. Kate Roberts. 


Harri Rhydderch. Nofel gyffrous gan R. J. Kendall. 6/-. “Reg 
Kendall has written an exciting thriller. . . . I guarantee that no 
boy, or girl for that matter, will set it aside until the last page 
is reached—I couldn't”—Llygad Llwchwr yn y “News Chronicle”. 


Cerddi'r Daith. J. M. Edwards. 5/-. Cyfrol o Farddoniaeth yr 
Awdur o 1920hyd 1953, gan gynnwysdetholiad o'i weithiau cynnar 
ynghŷd â nifer o Gerddi Newydd. “Pwy bynnag a gâr ganu cain, 
eryno gan feistr ar ei waith, pryned y gyfrol hon, ac ni siomir ef”— 

Saith stori a digrifwch melys yn fwrlwm drwyddynt a'r eymeriad- 
au yn rhai nad anghofir mohonynt yn rhwydd. 

Dau Can Mlwyddiant Capel Ciliau 


Gan T. OSWALD WILLIAMS. 


(1755—1955)- 

î ip da rhy o ddim,’ meddir, ac addawaf innau beidio eich 

Notes eto ar fyr. Tri gosodiad pendant i ddechrau ! Credaf 

mai fi fel Gweinidog Caeronnen a ddylasai fod wedi cael 

yr alwad i bulpud Ciliau am mai gweinidogion Caeronnen oedd 

gweinidogion y Ciliau am dros gan mlynedd, ond cofiaf hefyd i 

weinidogion y Llwyn roi help llaw dro, ac yr wyf yn fodlon i 
aelod o'r Llwyn fod yn weinidog ar Giliau. 

Pe baech wedi gofyn i mi bregethu buaswn wedi pregethu hen 
bregeth—pregeth Philip Pugh, hen weinidog y Ciliau ddau can 
mlynedd yn ôl. Yr oedd Pugh wedi'i phregethu yn y Mynydd Bach 
ger Llandeilo ar Orffennaf 21, 1742 oddiar I Petr i, 19; a beth 
bynnag a ddywedir am syniadau Pugh nid oes dim yn y bregeth 
na allwn i ei phregethu, ac ni buasai neb ohonoch yn ei chofio 
ychwaith pe bai wedi ei phregethu yng Nghiliau. 

Y trydydd haeriad yw'r mwyaf ysgubol. Rhyw wythnos yn ôl 
safwn ym mhulpud y diweddar Barch. J. Cararra Davies, Belper— 
gŵr a gerddodd yn drymach nag y sylweddolem ni drwy fywyd 
Belper. Ar y mur y mae coflech am y gweinidog a mwyaf o sôn 
amdano—y Parch. Rees Lewis Lloyd (1845—1885). Mab ydoedd 
i'r Parch. Rees Lloyd a anwyd yng Nglyniscoed ger Capel Cynon. 
Yr oedd y Parch. Rees Lewis Lloyd yn ffrind calon i Strutt, y 
gwneuthurwr Cotwm ym Melper, a chredaf y buasai yn ffrind 
calon i bob aelod yng Nghiliau—nid am fod ei dad yn hannu o 
Geredigion ; nid am ei fod yn ffrind calon i Strutt, ond am ei fod yn 
ddigon cyfoethog i bregethu yn ddidâl ym Melper, ac oni buasai yn 
hyfryd arnoch yng Nghiliau pe dywedai eich gweinidog ieuanc 
wrthych am beidio sôn am gasgliad at y weinidogaeth o Galan i 

Nadolig. Peth arall a’m trawodd yno oedd mai nid da bob amser 
cael gŵr cyfoethog mewn cynulleidfa am ei fod yn dysgu'r gynull- 
eidfa'n ddrwg, ac ym mhen yr ail neu'r drydedd genhedlaeth bydd 
disgynyddion y cyfoethog wedi agor eu llygaid i'r golau neu wedi 
mynd yn rhy falchderog i addoli ym Methel y teulu mwy. Cech 
ddewis eich esboniad ! Gwn i fy esboniad ! 

Diddorol yw hanes nifer bach o wladwyr syml dri chan mlynedd 
yn ôl yn dechrau anfodloni ar yr hen ddulliau a'r hen seremoniau 
gan gymryd y cam cyntaf at ryddid meddwl—hawlio rhyddid i 
addoli Duw heb ofyn caniatad brenin na phrelad. Ni wyddom ni 
heddiw ein geni, ac ni sylweddolwn galeted fyddai goddet ein 
gorfodi i fynychu addoliad ar y Sul. Erbyn heddiw credaf y gwnai 
les i lawer ohonoch gael eich gorfodi i ddod i gapel neu eglwys 
heblaw ar wyl diolchgarwch am y cynhaeaf. 

Adroddaf i chwi yn gyntaf hanes cynulleidfa heb gapel. Hwyrach 
ymhen can mlynedd eto y bydd rhywun yma yn adrodd hanes 
capel heb gynulleidfa—dyna duedd pethau yn ein hoes ni. 

Yn 1662 pasiwyd deddf Unffurfiaeth, a dyna ddechrau ymrannu 
—ac yr oedd yna ddwy fil a rhagor o offeiriaid * of the Presbyterian 
way’; ie o Biwritaniaid dysgedig a chydwybodol yn fodlon ym- 
adael o'u heglwysi er mwyn cadw eu rhyddid, a hwy er mwyn 
ennill bywioliaeth oedd y blaenorwyr i ddwyn addysg i'r bobl. 
Anghofiwch am ein cyfundrefn addysg ni heddiw, a phawb yn cael 
llwybr union i goleg a phrifysgol. (Gyda llaw yn y trên pwy ddydd 
fe'i clywais yn cael ei chollfarnu yn ddidrugaredd). Yn Turkey 
heddiw dywedir na all un o bob pedwar ddarllen ac ysgrifennu. 
Dyna'n cyflwr ninnau slawer dydd, ac y mae'n gâs gan fy nghalon 
glywed neb yn cwyno fod plentyn o Gymro yn cael gormod o 
fanteision addysg. Nid oedd gan y Cymro feibl yn ei iaith tan 1588, 
ac wedi'i gael yr oedd ynghlo yn yr eglwys. Nid oedd raid ei gloi, 
am na allai ond nifer bach iawn ei ddarllen. Dyma'r bobl oedd yn 
gorfod cyn hyn fodloni ar wasanaeth Lladin (neu Saesneg yn 
ddiweddarach). 

Gyda llaw, na thybier am foment fod y ddwy fil fel y'u gelwid ar y 
ffordd i ddod yn Undodiaid. Nid wyf yn sicr yn y byd mai hwy, 
yr adeg honno, oedd y gwŷr rhyddfrydig eu meddwl, ac am flyn- 
yddoedd yr oedd mwy o ryddid yn Eglwys Loegr na chan yr 
enwadau. Pendant ar ffurf oedd yr eglwys. Pendant ar syniad oedd 
yr enwadau heb ofalu cymaint am ffurf a defod, ac y mae un- 
ffurfiaeth mewn syniad yn fwy caethiwus nag unffurfiaeth mewn 
defod. 

Yr oedd Cymru o hyd yn gatholig ei phrofiad a'i syniadau pan 
wthiwyd cyfundrefn gymysg y werin lywodraeth arni gan ychydig o 
arweinwyr brwdfrydig. Y mae'n werth cadw mewn cof enwau'r 
blaenorwyr cynnar fel William Wroth, Walter Cradoc, Vavasor 
Powel, William Erbury a Morgan Llwyd. Dywedid am Vavasor 

Powel, gŵr a fu'n pregethu ar y Ddolgam, Coedmorfach, fod lle i 
ddeuddeg yn ei welyau, lle i gant yn ei ysguboriau a lle i fil yn ei 
galon. “ Y drwg amdani syrthiodd pob un o'r blaenorwyr hyn yn 
ysglyfaeth i bleidiau Lloegr, ac analluogwyd hwy am hynny i 
ddylanwadu'n effeithiol a pharhaol ar ein gwlad a'n cenedl.” 

Yn ôl Dr. John Evans yn 1715 nid oedd ond rhyw drigain a deg o 
eglwysi ymneilltuol yng Nghymru, ac y mae pum mil ar hugain yn 
amcangyfrif go hael o rifedi Ymneilltuwyr Cymru yn 1715. Gwerth 
cofio mai “ un eglwys oedd dros y wlad lydan o Lanedi i Grugymaen 
yn Llanwenog ac ymledai Eglwys y Cilgwyn o'r mynydd uwchlaw 
Tregaron i'r môr yn Ffosyffin.” 

Ni fwriadaf fynd dros yr hen hanes—yr un hanes â Chaer- 
onnen am y can mlynedd cyntaf. Digon yw cofnodi wrth fynd heibio 
fod Morgan Evans yn offeiriad Ciliau Aeron ym Mawrth 1647, ond 
fe'i trowyd allan am ryw reswm neu gilydd ond yr oedd yn ôl yma 
ar Ebrill 17, 1661, y flwyddyn y codwyd capel cyntaf y Cilgwyn, a 
hefyd ystafell i addoli ynddi yng Nghaeronnen ; a gwyddom fod 
trwydded i bregethu ynddo wedi'i roi i dŷ Philip Dafydd yn Ni- 
hewid, Hydref 26ain, 1672. Nid oes le i amau na ffurfiwyd cynull- 
eidfa'r Ciliau tua'r un amser â Chaeronnen—tua 1654, a bod 
pregethu wedi bod hwnt ac yma yn yr ardal, a maentumir bod y 
gynulleidfa wedi addoli yn Nhangaer gerllaw cyn codi capel cyntaf y 
Ciliau yn 1755. Rywsut nid oes nemor sôn am Giliau yn y cyfnod 
cynnar, Ni sonnir am Giliau yn Llyfr Eglwys y Cilgwyn, ac ni 

ddywed y Parch. Timothy Davies yn ei ddyddlyfr iddo bregethu 
yng Nghiliau er ei fod yn weinidog yma. 

O leiaf yn 1755 y codwyd capel cyntaf y Ciliau (a'i alw yn Beth- 
ania) gan David Davies, Ysw. o'r Foelallt yn ystod gweinidogaeth 
Philip Pugh a Timothy Davies, Caeronnen, ac yn hanes Capel 
Rhydwilym ceir pennill sy'n gweddu lawn cystal i Giliau,— 


“Arglwydd, santaidd ydyw'r llwybrau 
Tua'r Capel yn y cwm, 
Dyma lwybrau ein harloeswyr 
Draw yn nyddiau'r erlid trwm ; 
Dyma'r ddaear 
Sydd yn glod i'w haberth hwy.” 


Safwn felly ar drothwy hanes Capel y Ciliau, gyda'r ddadl fawr 
Arminaidd yn rhwygo'r eglwysi, a'r Diwygiad Methodistaidd yn 
cynhyrfu'r gwersyll. ‘Rai blynyddoedd cyn marwolaeth yr hen 
weinidog (Philip Pugh) dechreuwyd taenu golygiadau Arminaidd, 
Pelagiaidd ac yn y diwedd Ariaidd yn y Ciliau a rhai o'r cynulliadau 
eraill. Yn fuan ar ôl ei farwolaeth aed i bregethu a choleddu y 
golygiadau hyn yn fwy digêl. 

Yr oedd gan Gastellhywel feddwl uchel o Philip Pugh,— 


“Taer y galwai Meistir Pugh 
Ienctid ffoli geisio Duw ; 
Rhai o'i eiriau aeth fel hoelion 
Gyda bendith at fy nghalon”. 


Ni ddywed Eirug yn y Bywgraffiadur air am Giliau wrth sôn am yr 
eglwysi yng ngofal Philip Pugh, ond maentumir ei fod yn gyd- 
weinidog a Thimothy Davies ar Grugymaen, Cilgwyn, Caeronnen, 
Ciliau a lleoedd eraill hyd ei farw, Gorffennaf 12, 1760. Arosodd 
Cilgwyn, Caeronnen a Chiliau dan ofal Timothy Davies yn cael ei 
gynorthwyo hyd 1769 gan Daniel Gronw, a ofalai am Giliau a 
Neuaddlwyd. Yn llawysgrif Evan Lewis y Cilgwyn dywedir,— 

“Yn y Cilgwyn yr ordeiniwyd Mr. Gray, ac un arall o'r enw 
Gronwy, a ymsefydlodd yn y Bala.” 

Yr adeg hon dechreuodd chwalfa yng Nghiliau. Yr oedd cangen 
ohoni yn Neuaddlwyd (1746) ond sefydlodd Neuaddlwyd gym- 
undeb ar wahan (Annibynwyr) ; ac aeth yr aelodau mwyaf ceid- 
wadol i'r Graigwen i ffurfio'r eglwys a ddaeth wedyn i addoli yn 
Nhy’ngwndwn. Ymadawodd Gronw yn 1769 a bu farw Timothy 
Davies, Caeronnen yn 1771. Yn Thompson's List yn 1773 ceir yr 
ymrannu,— 

Craigwen ac Ebenezer— Pres. 1. 
Noyaddlwyd— Pres. 1. 
Thylie (Ciliau)—Min. 1, Pres, I ; I, 

Y mae’n werth i ni sylweddoli nad oedd ond Caeronnen, Cilgwyn, 
Ciliau, Alltyplaca a Llwynrhydowen mewn bod, ac wedi ymadael o 
Gronw daeth Timothy Davies a David Lloyd i gydweithio. Torrwyd 
y cysylltiad a Chilgwyn a Chaeronnen ar farwolaeth Timothy 
Davies yn 1771, a gweinidogion Llwynrhydowen oedd yn gofalu am 
Giliau wedyn. 

Ni wn i ddim o hanes Capel Ciliau, ond ei fod wedi'i godi gan 
David Davies, y Foelallt, a bod y gynulleidfa yn talu ardreth o 
ddwy gini'r flwyddyn. Ni wn i nemor o hanes David Davies a 
ail-adeiladodd eglwys y Ciliau hefyd. Yn Ionor y Cyntaf, 1769 
gwahoddodd yr eglwysi y Parch. David Davies (Dafis Castellhywel) 
i ddod yn gyd-weinidog a'r Parch. David Lloyd, Brynllefrith. Yng 
Nghofiant Davies gan T. J. Griffiths dywedir iddo dderbyn caredig- 
rwydd mawr yn y Ciliau— 

“yn enwedig oddiwrth Mrs. Davies, gwraig fonheddig yn byw 
yn y Foelallt, Plwyf Ciliau, yr hon a'i lletyodd ac a'i bwydodd yn 
rhad fel arwydd o'i charedigrwydd.” 

Yr oedd David Davies yn berchen ar y Foelallt yn 1760. (Gwel 
rhestr o Cardiganshire Freeholders, 1760). Pwy berthynas oedd 
rhwng David Davies y Foelallt a Mrs. Davies a fu'n garedig i 
Dafis Castellhywel. Dywed Timothy Davies, mab Dafis, “My father 
and mother were married at Kilie Cards. Nov. 15, 1775”, ond y 
cwestiwn pwysig yw pwy oedd ci fam ? Yn ei gofiant dywedir mai 
Meistresan Anne Evans o'r Foelallt ydoedd, merch John Evans o 
Laugharne, Caerfyrddin, ac wyres Scweier Davies o'r Plasbach, 
Cilie, a'i thad yn byw yn Llysfaen, Llanwnen. Yn hen Feibl ceir 
fod John Evans wedi priodi Margaret (ganwyd Gorff. 1, 1824), 
merch Davies, Siopwr New Inn a Three Mariners, Laugharne, 
Caerfyrddin, a bod i John a Margaret Evans nifer o blant, a'r 
hynaf oedd Anne a anwyd Ionor 1 neu 9, 1747 yn Laugharne. 
Pwy fedr ddadrys y dryswch ? Nid fi ! Dywed Timothy Davies yn ei 
ddyddiadur ei fod tua phedair oed (wedi'i eni yn 1779) pan symud- 
odd y teulu i Gastellhywel, ond fe anwyd Margaret, ei chwaer, yng 
Nghastellhywel Chwef. 18, 1783, a digon tebig iddynt fynd i fyw 
yno yn Hydref 1782. 

Dyna ddigon. Mwy diddorol fydd hanes tro neu ddau digri am 
Ddafis. Ar ei ffordd adref o Giliau unwaith i Gastellhywel ar 
ddiwrnod glawog gofynnodd am doien o wellt i'w gwisgo amdano yn 
lle cot fawr. Cyfarfu a Mr. Jones, Ficer Ciliau, hwnnw yn synnu 
gweld toien ar ben dyn mor odidog. Canodd Daniel Ddu am y 
digwyddiad,— 


“Gwrandewch y prydydd rhywiog 
A'r athraw mawr godidog ; 
Mae ysgub wellt yn wael ei llun 
Ar ysgwydd dyn mor enwog.” 

Yr ateb : 
“Na feia, gâr, mor atgas, 
Mae'r glaw yn curo'n ddiflas, 
A gwellt yn dô, fy nghyfaill sydd 
Ar wal o bridd yn addas.” 


Dro arall yr oedd ei ewythr ym Mryngranod yn colli da oherwydd 
rhyw glefyd neu gilydd. Daeth dyn hysbys heibio a chynghorodd yr 
ewythr i gladdu ych yn fyw. Gwnaeth yntau, ond ni thyciai ddim. 
Daeth Dafis heibio a chlywodd am y clefyd a'r dyn hysbys a'i gyngor 
a chanodd fel hyn,— 


“Mae llawer o goelgrefydd yn aros yn y byd 
Er cymaint o bregethu sy'n erbyn hyn o hyd : 
Coelgrefydd berodd i Israel bechu'n erbyn Duw 
Coelgrefydd berodd im hewythr gladdu'r ych yn fyw.” 


Yr oedd yna ryfel rhwng Ffrainc a Sbaen a'r Pab wedi 'erchi i 
offeiriaid Sbaen weddio yn ddibaid am naw diwrnod, a dyma 
englyn Dafis,— 


“Mae'n ofer disgwyl am nefawl—gymorth 
I gamwedd uffernawl : 
Er dweyd paderau didawl 
Ni cheir Duw i ochr y diawl. 


“Yn gyd-weinidog a Dafis Castellhywel yn y Ciliau a'r Llwyn yr 
oedd y Parch. David Lloyd, Brynllefrith,” y gŵr mwyaf o Undodwr 
a fu yn un o'n pulpudau yng Nghymru erioed. Ef oedd yr athrylith 
grefyddol bennaf a'r dylanwad mwyaf o blaid Crefydd rydd yng 
Nghymru gyfan. Fe ddywed ei fab, Dr. Charles Lloyd, fod sôn 
amdano drwy'r wlad ‘ whose name is still in the Churches.” Yr oedd 
yn hannu o arglwyddi Castellhywel, ac yr oedd ei lais fel sain cloch 
arian, a chlywid ef o Alltyblaca yn groes i Deifi ym mhentre 
Pencarreg. Dywedir fod cynifer â thair mil ar droeon yn ei wrando. 
Dyma'r gŵr mwyaf dysgedig yn ein plith, ac yn YR YMOFYNNYDD 
(1946, td. 83) dywedir ‘ Ef oedd yr unig Gymro hyd ei ddydd a 
enillodd glod Ewropaidd '—yntau'n weinidog yn ddeunaw oed ac 
yn marw yn bymtheg a deugain. Yr oedd yn fwy blaengar na Dafis 
Castellhywel, ac ef, ond odid, a hauodd hâd Undodiaeth ym 
meddwl y gwŷr mwyaf blaengar yn yr eglwysi. Tua diwedd y 
ddeunawfed ganrif yr oedd llawer yn anesmwytho yn yr hen 
gynulleidfaoedd—Llwynrhydowen, Galltyblaca a Chiliau Aeron, a 
Dafis Castellhywel yn pregethu'n rhy efengylaidd i foddio y bobl 
flaengar a dylanwad Dr. Priestley arnynt. Dywed Dafis ar Awst 19, 
1802, “ The number of seceders is inconsiderable . . . about 20 from 
Kilie. Nid inconsiderable a fyddai gair y gweinidog presennol pe 
gwelsai ugain yn ymadael oddiyma. Yn llythyr John James ceir a 

ganlyn— “O'i ieuenctid bu Dafydd Jenkin Rees yn aelod defnyddiol 
a pharchus yng Nghilie hyd nes y bu i'r achos benaf i ffurfio dwy 
eglwys agosach, yn ei dyb ef, at burdeb yr efengyl yng Nghapel-y- 
Groes a Phantydefaid yn y flwyddyn 1802.” 

Nid oes betruster am ddylanwad pregethu David Lloyd oher- 
wydd dywedir fod ewythr a modryb David Jenkin Rees Lloyd Jack, 
wedi cael ‘ the advantage of the eloquent and enlightened ministry 
of David Lloyd of Llwynrhydowen whom no man heard without 
improvement to his stock of information or without being a more 
determined friend of truth and virtue.” Erbyn 1830 ceir cynnig am 
census a dywedir ‘ Cilie, Thos. Griffiths, 100—200.” 

Carwn pe caniateai amser a'ch amynedd chwi i mi sôn am yr hen 
athrylith ansefydlog T. J. Griffiths (Tau Gimel) ; am y gŵr ifanc 
amryddawn—Thomas Emlyn Thomas (Taliesin), Craig y Felin— 
a fu farw yn bedair ar hugain oed wedi bod yn weinidog yma am 
bedair blynedd er na bu ond dwy flynedd yng Ngholeg Caer- 
fyrddin. Ymadawodd a'r Coleg yn 1841 : yr un adeg cefnodd ar yr 
enwad Annibynnol. A oes yma gysylltiad ? Hefyd am Beter Joseph 
a fu yma ddwy flynedd o 1848 i 1850 yn ôl ei ddyddiadur ef ei hun. 
Fe fu cynifer o weinidogion y Ciliau farw'n ifanc fel na chymerwn i 
lês ar fywyd y gweinidog presennol onibai am weinidogaeth hir 
William Rees a Lewis Williams, o barchus goffadwriaeth. 

Yr ydym yn dod i gyfnod nes atom, a William Rees yn weinidog ar 
Giliau a Rhydygwin a'r hen rwyg rhwng y cynulleidfaoedd Pres- 
byteraidd ac Ariaidd a'r cynulleidfaoedd Undodaidd wedi'i 
chyfanu. Gyda llaw y mae gennyf hen ddyddiadur William Rees, ac 
o bob peth gwerthfawr hen ddyddiaduron amdani. Dyma'r cofnod 
cyntaf ynddo— 

* I entered Carmarthen College in 1856, and left the College on 
account of illness (small pox which I had very severe and was very 
long before I recovered) before the end of the session in 1859. 
I came to supply Rhydygwin pulpit in March 1859 and opened 
my school at Felinfach Sept. 19, 1859. I had 8 pupils the first 
day.’ 

Cyn dweyd y sydd yn y dyddiadur y mae cystal rhoi y sydd ar un 
dudalen am Gwmwrdu, y mae cymaint o sôn wedi bod amdano, a'r 
dudalen honno wedi ei hysgrifennu mewn llawysgrif ddestlus ac nid 
yn llawysgrif William Rees— 

* We the undersigned Protestant Dissenters at the reguest of 
Different supporters of the Presbyterian cause in the Neighbour- 
hood of Llanfihangel Rhos-y-Corn Brechfa &c. have in compli- 
ance with their reguest and for the good of the Christian cause 
thought fit to have a chapel built on the most economical plan 
on the farm of Llynolau in the parish of Llanfihangel Rhos y 
Corn aforesaid. We therefore take an opportunity of offering to 
the goodwishers of the Christian economy and to the friends of the 

Presbyterian Cause in general an opportunity of tendering their 
pecuniary aid on behalf of such an undertaking. Dated this 2nd 
day of January 1832. 

Arthur Williams 

Evan Lewis, Cilgwyn 

'Thos. Griffiths, Ciliau 

Dd. Evans, Castle Howel 

John Jeremy, Caeronnen 

Timothy Davies, Evesham 

J. Davies, Llwynrhydowen 

Richd. Evans, Swansea.” 


Dau neu dri cwestiwn er mwyn clirio'r awyr. Yn ôl y Parch. 
Thomas Thomas codwyd Capel Cwmwrdu yn 1834 gan y Parch. 
William Rees (hynaf) ar ei fferm ei hun ac ar ei gost ei hun, ond 
beth am yr apêl? Oni wrandawodd neb arni? Y mae'r ateb yn 
amwys. Claddwyd Hannah, merch William Rees a fu farw Tach. 15, 
1832 ym mynwent Cwmwrdu—y gyntaf i'w chladdu yno. A oedd y 
Capel wedi'i godi'r adeg honno ? 

Yn nyddiadur Titus Evans nid oes sicrwydd am enw gwraig 
William Rees, ond-yn nyddiadur ei mab—y Parch. William Rees, 
Rhydygwin ceir ‘Frances Rees his wife died September 11, 1861 in 
her 75th year.’ Ail godwyd Cwmwrdu rywbryd cyn 1889 ond 
dywedir nad oedd wasanaethau rheolaidd yma yn 1888. 

‘Dr. Lloyd Carmarthen bought Cwmwrdu Chapel Aug. 14, 
1862 for £30 in order to secure certain graves, the money being got 
by subscriptions,” a cheir rhestr fer o'r tanysgrifwyr yn YMOFYNNYDD 
Ebrill 1830. Yn y dyddiadur neu lyfr Cownt Wm. Rees, Rhydygwin 
ceir ei gyflog o Rydygwin a Chiliau, a'i dâl am gadw ysgol. 


Received of Rhydygwin Congregation for the year 
186099" Ou a. TE ^N YT O 


From the two... LoS 10 
Yng nghownt yr Ysgol dywed— 

All I received during the year 1861 ww, sea £t5 wa 5 
yno "ae Z TI I 
ym rao ieee £46 te 
yn re: 9 es YM Ar WE 


Gellir casglu ei fod yn derbyn rhyw £25 y flwyddyn ar gyfartaledd 
o'r Ysgol, ac y mae enwau'r disgyblion yn ddiddorol megis Thomas 
Jones, Ivy (T. Lloyd Jones), Glanwern, Ffwrneithin, Pentrefelin, 
Rhydybennau, Tynygwndwn, David S. Davies, Commercial 
House, Gwrthwynt-isaf, 'Trecefel, Penbryn, Penwern, Dolbeudy, 
Abel Owen, Cilerwisg; David Thomas, Aldergate; Nantygelli, 

Lloyd Jack, Tymawr, Jordan Jones, Rhydygof; Hendrelas, Dre- 
wynt, Caeronnen, Nanthenfoel, David Jones, Castellhywel; Thomas 
Jonathan, Union; Castell, y Fro, W y Temple Bar, Clytau a 
nifer o enwau eraill. 

Bŵm bron a rhoi enw y Parch. ddinas Jones, Temple Bar fel 
aelod yn Rhydygwin cyn sylwi mai'r un llyfr oedd yn cynnwys 
cownt yr ysgol a Chownt y Capel. 

Bu William Rees farw yn Llainffynnon, Cribin yn 1893 ac yn 
1894 y daeth y Parch. Lewis Williams yma ac nid oes angen oedi 
gyda'i hanes ef am ei fod yn fyw yn ein cof ac yn ein calon. Yr ŷm 
yn awr yn adrodd hanes o fewn côf a llawer yn cofio yr hen gapel. 
Fel yr awgrymais eisoes tŷ ar rent oedd yr hen dŷ, ond pan brynodd 
David Jonathan, Ffwrneithin (tadcu Timothy Jonathan, Hampton a 
Mrs. Lewis Williams), y Foelallt a Thangaer nid oedd y perchennog 
yn fodlon gwerthu'r Capel, ond chware teg i David Jonathan, 
gwrthododd yn bendant brynu cwys o'r tir oni chai y Capel hefyd, 
ac ymhen tipyn rhoes y perchennog i mewn iddo : a dyna, ond odid, 
sut y cadwyd Capel Ciliau i ni. Yn 1894 gwerthodd Thomas 
Jonathan y Foelallt a'i frodyr a'i chwiorydd y Capel i'r gynulleidfa 
am £25 ac yn 1897 cawd les ar ddarn arall o dir, a rhan o fferm” 
Tangaer yw'r ddaear y saif y capel arno ynghyd a'r fynwent. Y 
mae rhywbeth yn amwys i mi mewn galw cynifer o'r Ymddiried: 
olwyr yn Spinners. Gellid tybio fod yma ffatri o wehyddion neu 
nyddwyr, ond efallai mai "niffyg gwybodaeth i sy'n cyfrif am hyn. 

Ni welais i mo'r hen gapel erioed. Yr oedd yn ddiwrnod gwlyb 
adeg y Gymanfa Ysgolion olaf yn yr hen gapel a bu raid i mi aros 
gartref. Golwg digon dilun oedd arno fel y'i gwelir yn y darlun. 
Yn 1870 cynhygiodd Jenkin Evans, Tynant dir i godi capel newydd 
arno, ond ni theimlai'r gynulleidfa awydd ymadael a'r hen gartref. 
Bu raid aros tan 1898-9 cyn codi Capel newydd yma ar yr hen sail, 
ac fe lwyddwyd trwy ymdrechion y Parch. E. Ceredig Jones, a saif 
y Capel hwn fel cofadail i Geredig. Yr adeiladydd oedd David 
Lewis, Undodwr o Dalgarreg, a chredaf na chostiodd ond £725. 
Gwasanaethwyd am y tro olaf yn yr hen gapel ar Ionor 30, 1898 a 
phregethwyd gyntaf yn y Capel Newydd ar Fai 9 a 10, 1900. 
Nid yw'r manion am Gellan Evans a Chonwil yn bwysig, ond y 
mae dyfodol Ciliau yn bwysig anghyffredin. Trist o beth i mi yw 
pasio Capel wedi'i gau, ac na ato Duw i ni fyw i weld Capel hardd 
y Ciliau a'i ddrws ynghlo. Y mae yma gewri wedi llefaru o'i bulpud, 
ac nid y lleiaf ohonynt oedd yr annwyl Lewis Williams. Nid gwŷr 
gwamal oedd yr aelodau a fu'n addoli Duw yma am dri chan 
mlynedd, ac nid oes i mi ond dywedyd, “BEraill a lafuriasant, a 
chwithau a aeth i mewn i'w llafur hwy.” Gwyliwch ar i chwi fod yn 
deilwng o'r hen ffyddloniaid dewrion gynt. Y mae ysbryd y gwir— 
ac ysbryd Crist yn dweud wrthych, Dwedwch wrth aelodau y 
Ciliau am gerdded rhagddynt.” 

“There will always be those who feel the appeal of the faith that 
Unitarianism represents—people who believe in the value of a 
disciplined freedom, in reasonableness and in a charitable outlook ; 
people who seek to gain what inspiration they can from the lives 
and insights of the past without binding themselves to outmoded 
dogmas and superstitions ; people who demand that the problems of 
the present be attacked with all the resources of modern discovery, 
and who endeavour to blaze a trail to ever higher levels in the 
future. These men and women the Unitarian recognizes as comrades 
in a cause he cherishes above all others. To all of them he offers the 
right hand of fellowship.” 

Yr wyf yn petruso codi cwrr y llen i edrych tua'r dyfodol— 
ofnaf fod gormod o wir gan Gwenallt pan ddywed,— 

* Y mae treftad ysbryd ein tadau tan ddanadl a banadl y byd, 

Yr ysgall lle bu'r esgor a'r drain lle bu'r marw drud ; 
Bawlyd yw purdeb eu halen, a llaith yn ein llestr ni, 
A'u cannwyll gynt a fu'n cynnau, gwelw yw ei golau hi.” 

Nid oes imi ond eich annog—Cerdd rhagot, braidd bychan, yn 
ysbryd y teidiau a'r wawr yn eich llygaid, a ffydd, gwirionedd a 
chariad yn eich calonnau. Y mae gennych dreftadaeth gyfoethog. 
Cadwch eich gafael ar y pethau gorau gan roi eich ffydd a'ch 
ymddiriedaeth yn Nuw'r Cariad, gan weddïo am arweiniad yng 
ngeiriau Gwilym Marles,— 


“Dduw ein tadau ! Dduw ein mamau 
Bydd i ninnau'u plant yn blaid ; 
Trwm yw'r Groes a serth y rhiwiau, 

Blinion ofnau yn ddibaid : 
Rho’th dangnefedd 
Rhad, diddiwedd wrth ein rhaid.” 


AMA” DWLDU 


DIARHEBION RWSIA. 


Gyda Duw ewch dros fôr, hebddo na chroeswch y trothwy. 
I'r hwn y rhydd Duw waith fe rydd allu i'w wneud. 

Gall calonnau gytuno pan yw pennau'n gwahaniaethu. 
Darparer ar gyfer y gwaethaf, fe geidw'r gorau ci hun. 


Ni all dyn ond a allo a Duw a ewyllysio. 


Cefndir 


ARHOLIAD YR YSGOL SUL, 1956. 
(Safon IV), Marc i—viii. 
Gan Etwyn Daviss, B.A. 


STYR wreiddiol y gair efengyl oedd ‘gwobr’ am ddwyn 

Ï newydd da ond, yng nghwrs amser, aeth y gair “efengyl” ei 

hun i sefyll am newydd da. Mae datblygiad y gair yn dwyn 
tystio,;aeth o natur yr efengyl; nid oes eisiau tâl am ddwyn y 
newydd hwn, eithr y mae yn wobr ynddo'i hun. Arferwn feddwl am 
yr efengyl heddiw ar ffurf lenyddol, ond rhaid cofio nad felly oedd 
ei hanes ar y dechrau. Nid oedd y Cristionogion bore yn llenorion, 
ac ni fyddai ysgrifennu mor hawdd ag y mae heddiw. Ymhellach, 
credent yn gydwybodol fod diwedd yr oes yn agos, ac felly gwastraff 
amser fyddai ysgrifennu rhyw lawer. Ond er na phoenwyd ar y 
dechrau osod y ' newyddion da’ ar bapur, gellid fod yn weddol 
sicr nad aeth llawer ohonno ar goll. 'Roedd gan y Dwyreinwyr gôf 
eithriadol o dda. Byddent yn ail-adrodd y geiriau a'r damhegion a 
glywsent gan yr Iesu wrth eu gwaith, yn y farchnad ac wrth ddysgu 
yn y Synagogau. Ond yng nghwrs amser, fel datblygai y grefydd 
newydd, y llygad dystion yn marw allan, a'r gobaith am yr ail- 
ddyfodiad yn gwanhau, daeth angen gosod y geiriau mewn ysgrif 
er mwyn ei diogelu. Aeth llawer ati i gasglu y traddodiadau ac y 
mae Marc, sydd dan sylw gennym, yn un ohonynt. Enw Aramaeg y 
gwr hwn oedd Ioan, ond adwaenir ef wrth yr enw Marc, enw a 
gymerodd o'r Lladin, yn ôl arferiad yr oes. Yn Jerusalem oedd ei 
gartref, ac yr oedd Mair ei fam yn un o wragedd pwysig yr eglwys 
yno. Dywed traddodiad fod ei thŷ yn ganolfan i Gristionogion yr 
ardal ; yno hefyd, yn ôl pob tebyg, y bwytaodd yr Iesu ei Swper 
Olaf, ac yn ddiweddarach, y bu yn loches i Bedr pan ddihangodd o 
garchar. 

Gellir credu, felly, i Marc gael ei godi ar aelwyd weddol grefyddol, 
a chael pob cyfle i gyfarfod â chymeriadau da a blaenllaw (yr 
eglwys fore) a ddeuai yno i gynnal gwasanaethau. 

Gwyddys ci fod yn gefnder i Barnabas, un o arweinwyr yr eglwys 
fore yn Jerusalem, a thebyg mai drwyddo ef y daeth i gysylltiad a 
Phawl. Bu Marc yn gydymaith i'r ddau genhadwr hyn ar eu taith 
genhadol gyntaf, ond wedi mynd gyda hwynt ran o'r ffordd fe 
ildiodd a throi nôl. Digiodd Pawl wrtho am hyn, ond ymhen rhai 
blynyddoedd fe'i cawn eto yn talu teyrnged uchel i'w wasanaeth : 
“buddiol yw efe i mi yn y weinidogaeth”. Er hynny, fel gwas- 
anaethwr 1 Bedr adwaenir Marc orau yn yr efengylau, a chyda'r hen 
dadau Cristionogol. Treuliodd lawer o'i oes yn ei gwmni fel de- 
honglydd a gweinidog. Ac yn y cysylltiad hwn y myn traddodiad i 
ni weld cyfansoddiad yr efengyl. 

Nid oes sôn am enw Marc ei hun yn yr efengyl, a rhaid dibynnu 
ar dystiolaeth traddodiad mai ef yw yr awdur. Dywed Eusebius 
“fod Marc, a ddaeth yn gyfieithydd (ddehonglydd) i Bedr, wedi 
ysgrifennu yn gywir bopeth a gofiai . . . er na chlywodd ef ei hun 
ddim o'r Arglwydd, na'i ddilyn.” I gadarnhau hyn ceir cyfeiriadau 
i'r un perwyl yn yr Actau a'r Epistolau. 

Cytunir hefyd mai Marc oedd y cyntaf o'r pedwar i lunio'i 
efengyl, er mai Mathew yw'r blaenaf yn y drefn a geir ohonynt yn y 
'Testament Newydd. Ni wnaeth y ddau arall ond copïo yn helaeth 
allan o efengyl Marc. Hawdd yw profi hyn trwy gymharu gyda'i 
gilydd efengylau Mathew, Marc a Luc. Prawf arall mai nid yn 
unig Marc oedd y cyntaf ond, yn sicr, y mwyaf dilys, yw mai ganddo 
ef ceir yr adroddiad byraf a'r symlaf ; tyfu mai stori yn arfer wneud 
wrth ei hadrodd hi ac nid mynd yn llai. Tuedd stori hefyd yw magu 
tipyn o sglein (polish) wrth ei throsglwyddo o un i'r llall, ond nid 
felly yr efengyl a ysgrifennwyd gan Farc. Mae arddull hwn yn syml 
a bywiog, ac yn awgrymu mai dyma oedd y ffurf wreiddiol gan 
Marc, yr awdur ei hun. 

Gŵr dwy ieithog oedd Marc, a gallai ei fynegi ei hun yn y Groeg 
er mai Aramaeg oedd ei iaith frodorol. Hyn sydd yn peri i rai gredu 
mai cyfieithiad o'r Aramaeg yw'r efengyl. Ond yr esboniad tebygaf 
yw fod Marc, wrth ysgrifennu yn y Groeg, yn meddwl yn Aramaeg. 
Fodd bynnag, nid oedd gwahaniaeth gan yr awdur hwn (fel 
Salesbury a gyfieithodd y Testament Newydd i'r Gymraeg), am yr 
iaith ei hun cyhyd ag y byddai'r bobl yn deall y neges. Yr oedd yr 
amser hwn, yn hanes y Cristionogion, yn amser peryglus, ac ni 
faliai neb boeni rhyw lawer am Ramadeg ac arddull ysgrifennu. 
Myn rhai ddal fod yr efengyl wedi ei hysgrifennu rywbryd ar ôl 
cwymp Jerusalem yn 7o A.D., digwyddiad a barodd i athraw- 
iaethau yr Apostol Pawl gymeryd lle syniadau a gobeithion y 
Gristionogaeth Iddewig yn eglwys fore Jerusalem 

Ond y farn gyffredinol yw fod yr efengyl wedi ei hysgrifennu tua 
65-6 A.D., adeg erledigaeth fawr Nero. Hyd yn hyn, nid oedd y 
Cristionogion yng ngolwg yr ymerawdr ond sect fach ddiniwed arall 
yn y grefydd fawr Iddewig. Buan sylweddolwyd fod Cristionogaeth 
yn fudiad gwahanol i'r cyffredin, ac yn fwy peryglus i lwyddiant 
llywodraeth a chrefydd Rhufain. Rhaid, felly, oedd eu difetha, er na 
allai Nero gael un esgus i daro arnynt. Tua'r adeg yma, fodd 
bynnag, torrodd tân mawr allan yn Rhufain gan losgi yn agos 
hanner y ddinas ; gwelodd Nero gyfle i ddial ar y Cristionogion ac 
fe)u cyhuddwyd am ddechrau y tân. Mawr fu yr erlid arnynt, ac fe 
ddywed traddodiad mai yn yr adeg yma y merthyrwyd Pawl a 
Phedr, a llawer arweinydd arall o'r eglwys fore. 

Tebyg i Marc, felly, ysgrifennu ei “ newyddion da” mewn adeg 
gyfyng yn hanes yr eglwys, er codi calonnau'r bobl a oedd mewn 
gorthrymder a chaledi, ac er mwyn diogelu athrawiaeth Iesu Grist. 


Rhwng Gwyr Pentyrch a’i Gilydd 
IE 


Gan RHOSFAB. 


WYNT y ddihareb yw hyn, sef na ellir dod i waelod unrhyw 
Pitian moto perpetuo, perpetual motion, yw hwnnw, a'i 
broses yw dodi'r bai ar rywun arall, a'i bwys arno. Soniwn am 
gweryla capel, ond paham nad am ífraeo tŷ tafarn? Pwy a wad 
bod cynnen wedi ymdarddu mewn gwesty ? neu ymgecru mewn 
clwb ? Y mae diadelloedd y rheiny'n wawdlyd ddigon, o unrhyw 
ffraeo capel ! Ceir dannod, bod gwell Cristionogaeth o lawer mewn 
seiat dafarn, na mewn tŷ cwrdd! Y mae “torri 'maes”, wedi 
digwydd mewn clwb hefyd, ac yn wir y mae “split” wedi cymryd 
lle yno (mwy na'r cwbl) a chodi adeilad newydd (ond nid âg arian 
uniongyrchol y clybwyr !). Mae'n sicr, bod lletygarwch clwb wedi 
bod yn llai, hefyd, ryw ychydig flynyddoedd yn ôl â gwrthod 
ymwelwyr, pan oedd ffrydiau caredigrwydd wedi dechrau sychu ! 
Y mae'r rheswm bod ffraeo capel yn tynnu sylw yn ddigon syml. 
Pan gyll y call, fe gyll ymhell—dyna'r ddihareb. Nis gall siarter capel 
ganiatai cynnen. (Tynner ymaith oddiwrthych bob chwerwedd a 
llid a dig, a llefain a chabledd, gyda phob drygioni. A byddwch 
gymwynasgar i'ch gilydd, yn dosturiol, yn maddeu i'ch gilydd, 
megis y maddeuodd Duw, er mwyn Crist 1 chwithau (Ephesiaid 4, 
31, 32)]. 

Un rheswm am anghytundeb mewn capel yw hwn, sef mai clwb 
ydyw capel i lawer ; dim ond lle i gyfarfod a chlebran. Y mae'r 
ymdeimlad o leoliad yn bod. “Nyni yn Seion”, meddem, “a nhw yn 
Bethel.” Felly, y mae ansawdd ardal yn dod i'r cwestiwn, ac y mae 
yna wahaniaeth hefyd, rhwng lle a lle ! Yma, efallai, fe fydd angen 
am bregethu dysgedig, tra'r fan acw, ’rochor draw i'r cwm fe fydd 
rhaid cael pregethu symlach o lawer, â straeon (a sebon hefyd tra 
bod y gweinidog yn deall, mai cynulleidfa lled beryglus ydyw). 

A dyma ni'n dod at y pwnc o gymeriad pentref. Mor brydferth 
y mae'r bythynnod gwynion i'w gweld ar ochr y bryn a'r caeau'n 
aur yn erbyn y coedydd gwyrddion, a'r afonig arian ; mor dlws yw'r 
fflur ar ddiwetydd Haf, mor hyfryd sŵn chwerthin a chân aderyn ! 
Dyma nefoedd i'r olwg, ond efallai mai uffern fach ydyw o dan y 
wyneb ! Beauty lies in the eye of the beholder. Ni welodd unrhyw fuwch 
erioed flodyn melyn ! (yn ôl y prif-fardd Dewi Emrys) a chwychwi 
sydd wedi cael profiad o ffraeo tylwyth (a mae chwerwder hwnnw'n 
dibynnu, onid yw, ar ba dylwyth) byddwch yn cyfaddef, bod rhai 
pobl yn caru ffraeo. 

Fel y nwy tanllyd o dan y ddaear, y mae casineb yn bodoli o 
hyd yn rhywle, a fe ddaw yntau hefyd yn berygl pan dyf y cyfartal- 
edd ohono’n ddigon uchel, mewn pentref neu mewn eglwys, yn 
neilltuol felly, os ymhlith yr arweinwyr ! A dyna gelwydd pentref, 
permutation yw'r gair mathemategol, onide, am y gwahanol fersiyn- 
nau a eill nifer bach o bobol gynhyrchu ohono, a mae enllib, cofier, 
yn gallu dod i gapel. Chwedl a gynhydda fel caseg eira. 

Bai y pregethwr ynte, am beidio bod yn ddigon doeth a phwyllog 
a gweld pawb. Na, nid yw hynny'n wir bob tro, a dyna paham y 
mae gweinidog gofalus yn gwneud mwy o sylw o rai na'i gilydd a 
chadw'u hetiau nhw'n gwmws” chwedl y Wenhwyseg. Oofiaf am 
un gweinidog newydd a fu'n serchog ddigon (ond dim mwy), tuag 
at wraig a arferai gael llawer iawn o sylw, ag ysgwyd llaw, gan y 
cyn-weinidog. Fe bwdodd hon wedyn. Yn yr un capel, yr oedd 
gwraig arall, a arferai gael y cyn-weinidog unwaith bob wythnos i'w 
chartref i gael 'panaid o de, ac i ganmol iddi ei mab a oedd yn yr 
ysgol, a dyma'r bugail newydd, heb wybod dim am hyn (eto), heb 
ddod. Rhewodd hon yn ei erbyn a thra nad oedd hi hefyd yn hoffi'i 
ddillad, a bod ganddi ewyrthod yn ddiaconiaid, fe wnaeth lawer o 
ddrwg iddo. 

Wrth gwrs, pan fydd gweinidog wedi bedyddio hanner y pentref, 
a dod yn aelod o'r Cyngor Sir, ni bydd eisiau iddo falio dim am neb, 
fe fydd digon o hyd o rai wrth ei ddrws, yn ymofyn ei weld, ond, 
pan fydd pregethwr yn newydd, peth arall ydyw hyn. Y mae 
cyfnod ansicr iawn o flaen yr un newydd. Mae'n rhaid iddo ad- 
eiladu'i enw da. Fe fydd yn gochel rhag dangos ffafriaeth amlwg, yn 
enwedig rhwng plant ! Eto, fel all pethau fyned yn lletwith. 

Perygl mawr gweinidog newydd, mewn llawer lle, yw'r gwragedd 
di-blant. Gweithwyr da, caredig, yw'r rhain gan amlaf—ond os 
bydd y cyn-weinidog wedi bod yn gi bach iddynt, maent yn tueddu 
wedyn i berchenogi'r capel, a disgwyl bod y bugail newydd yn 
cynffonna iddynt—(rhai ohonynt beth bynnag). Rhinwedd gwraig 
yw cariad, y mae rhai eithriadau (i raddau), a beth os na fydd y 
rheiny'n leicio'r gweinidog yma, sydd yn fwy annibynnol? Fe 
allant wneud drwg iddo, o leiaf olrhain ei hanes lletya, ei daliadau 
am ei ddodrefn, a chyflwr ci ardd. 

Plant yw dynion, ac i'w deall, y mae'n rhaid deall plant. Y mae 
plant yn leicio sylw. Y mae plant yn ffraellyd. Y mae plant mawr 
felly hefyd. Fe ddywed blant gelwydd am ei gilydd i roi'r bai, neu 
heb achos am rywun, os bydd pawb yn dweud ! Mae dynion felly ! 

Teimlad ofnadwy ydyw i bregethwr sylweddoli nad yw'n dder- 
byniol gan ran o'r gynulleidfa. Un yw ef, yn erbyn llwyth, a “dyn 
dwad” hefyd! Y mae'n rhaid iddo fynd, ond nis gall fynd, ar 
unwaith. Sut y byddwch chwi'n teimlo yn y swyddfa, pan fydd eich 
cyflogwr yn gwylied yn awchus am eich camgymeriad cyntaf, a _ 
chwithau'n deall nad yw cf wedi eich hoffi, braidd o'r dechrau? 

A fyddwch chwi’n gallu cadw’r peth i chwi eich hun, heb ddweud 
dim wrth neb ond wrth y gobennydd ? Neu a ddywedwch yn y 
diwedd wrth eich ffrindiau ? 

Perygl fai hynny i'r pregethwr ; dyna rwygiad ! Pan gynhyddo 
cariad ei ffrindiau i'w amddiffyn, tyf hefyd, falais ei wrthwynebwyr 
yn ei erbyn ; nid dyn ydyw mwyach, ond symbol rhwng dwy blaid. 

A ffolineb mwy fyddai iddo amddiffyn ei hun ! Dyna fo wedyn 
wedi rhoi esgus i dynnu barn am ei ben, a fe fydd y pethau llym o 
ddywed yn cael eu cofio yn ei erbyn fyth wedyn, fel petasai wedi'u 
dweud hwynt o'r dechrau ; ni bydd cofio am y ddwy flynedd 
chwerw a gwenwynllyd a ddioddefodd yn dawel, cyn hynny, heb 
ddweud dim yn ôl. Pe buasai wedi dal ei dafod i'r diwedd fe fuasai 
llawer o waith eu clirio'u hunain gan rai. A felly mae wedi bod 
mewn llawer man yng Nghymru annwyl? Hen ddrama yw hon, a 
chydag amynedd y darllennydd mi ddiweddaf fy llith, drwy fanylu 
rywfaint ymhellach ar ddatblygiadau ei thema ddiharebol. 


(Dw barhau). 


CD DWDn 


PONT PONTYPRIDD. 


ADEILADWYD yr hen bont fwa enwog ym Mhontypridd gan William Edwards. 
Ganed ef 1719, a bu farw 1789. 

Methiant a fu'r cynnig cyntaf i godi pont yn y lle hwn, a gwnaeth gynnig 
wedyn, ond aeth yr ail bont gyda'r llif. Y mae tri chynnig i Gymro, ac aeth 
William Edwards ati'r trydydd tro, a Mlwydd i godi'r bont enwog sy'n 
aros hyd heddiw. Agorwyd hi yn 1755. Taflai bob pontarall o'i bath i'r cysgod. 
Daeth yn un o bontydd enwocaf Ewrop, a daeth galw am wasanaeth William 
Edwards ymhell ac agos i gynllunio pontydd newyddion. Gelwir ef ‘ A builder 
for two worlds.’ 

Un enw ar offeiriad yw Pontifex, codwr pontydd, a gelwir y Pab Pontifex 
Maximus—y prif bont adeiladydd—codi poo. i ddynion ddod yn nes at ei 
_ gilydd ac yn nes at Dduw. Dyma fu gwaith William Edwards, fel cynlluniwr 
pontydd ac fel gweinidog Eglwys y Grocswen, am ddeugain mlynedd. 


— Tywysydd y Plant. 


Gohebiaeth 


Annwyl Mr. Golygydd,— 

Bim yn ’rofyn anfon gair atoch ers tro byd, ond we di clywed eich cerydd 
llym yng Nghyrddau'r Ciliau (er nad oedd wedi'i gyfeirio yn uniongyrchol 
ataf fi ! !) penderfynais beidio ag oedi rhagor. 

Dyma sydd yn fy mlino : a ydym fel enwad wedi anghofio fod gennym yr 
hyn y gallwn ei alw, yn niffyg gwell enw, yn “gredo”. Teimlaf nad yw ein 
pobl ieuainc yn ymbwybodol o'r ffaith holl-bwysig i ni fel enwad fod Un- 
dodiaeth yn wahanol iawn i Drindodiaeth. A oes yna ambell un yn eu plith 
(fel fi) na fedr ganu emynau Trindodaidd, am na allant “ganu” ond yr hyn a 
gredant ? A oes ymysg ein hathrawon ambell un (fel fi) sy'n teimlo i'r byw o 
glywed plant ein heglwysi yn canu'r emynau Trindodaidd (bâm bron ysgrif- 
ennu “paganaidd”) hyn : 

Rhag imi gael fy nghyhuddo o feirniadu, carwn roi dau awgrym adeiladol. 
Ynghyntaf, ein bod yn cael ambell erthygl yn YR YMOFYNNYDD ar egwyddor- 
ion sylfaenol ein henwad (nid “Mudiad” hyd yn hyn gobeithio, Mr. 
Golygydd !). Efallai y symbylir rhai o'n pobl ifainc ganddynt i ofyn cwestiwn, 
neu draethu bârn arnynt. Gwn y gallasai fy ngweinidog droi'r bregeth a 
draddodwyd ganddo bore ddoe yng Nghacronnen yn erthygl addas ar y pwnc. 
Gallasai'r Parch. T. L. Jones, Llundain, hefyd anfon i mewn y sgwrs a draddod- 
wyd ganddo yng Nghapel Highgate ar y Sul cyntaf o Fedi er budd holl ddarllen- 
wyr YR YMOFYNNYDD. 

A'r awgrym arall, yn wir fy ngweddi yw, ar inni hogi ein harfau gogyfer â 
Phwyllgor nesaf Llyfr Emynau'r Plant a'r Bobl Ieuainc, fel y medrom roddi i 
Gymru gyfan, batrwm o lyfr emynau addas i blant—emynau a ddengys ein 
“cyffes ffydd” ar hyn o bryd, ac i'r dyfodol. 

Duw â'n gwaredo rhag bod yn anheilwng o'r hen wroniaid gynt ; gedwch 
inni eu hefelychu yn ogystal â chynnal cyfarfodydd dathlu, flwyddyn ar ôl 
blwyddyn, er coffau amdanynt. 

“Gwna ni'n debyg i'r ffyddloniaid dewrion gynt”. 

Gan ymddiheuro am bregethu ar ddiweth llythyr. 


Ydwyf, yn gywir iawn, 
Saut H. Davies. 


GARTH, 


LLANDDEWI. 
APIA 


Priodas 


Hyprer 8, yng Nghapel Brondeifi, unwyd mewn glân briodas MILLICENT 
MAY RODERICK, “Millie”, Gelliaur, Cwmanne a FRANCIS LES CARR 
o'r Iwerddon. Boed eu hocs yn llawn hapusrwydd. Bendith gyfoethog y nef ” 
ar y ddau, 


Marwgofion 


Mat 16, yn 52 mlwydd oed, yn annisgwyliadwy bu farw “ MOLLIE” unig 
ferch y diweddar Mr. a Mrs. Thomas Davies, Delville a phriod y Parch. D. 
Davies, Ficer Pennard. Un o'r goreuon ocdd Mollie, a hen aelod yn fore ym 
Mrondeifi. Ni ddoi adref i Lanbedr dros y Sul heb droi i mewn i'r gwasanaeth 
oherwydd yr oedd Brondeifi a'r fynwent yn annwyl ganddi. Gadawodd 
briod ac un ferch a dau frawd, heblaw perthynasau a hen ffrindiau i wylo o golli 
cymeriad gloyw a serchus. Claddwyd ym mynwent Eglwys Sant Pedr. 
Gwasanaethwyd gan Canon Jenkins a nifer o offeiriaid a gweddiwyd ar lan y 
bedd gan y Parch. T. O. Williams, M.A. 


Awsr 20, yn 61 mlwydd oed, bu farw DAVID JAMES GRIFFITHS, 
Gogoyan, Llanddewi Brefi, wedi cystudd hir. Nid oedd wedi mwynhau 
iechyd da ers blynyddoedd, ond yn ystod y ddwy flynedd ddiwethaf caeth- 
iwyd ef i'r gornel ac i'r gwely. Am flynyddoedd bu mewn masnach yn Llun- 
dain ond oherwydd ci iechyd prynodd fferm Gogoyan a daeth ef a'i deulu 
bach yn ôl i'r hen gymdogaeth. Gŵr rhadlon a diwyd ydoedd, ac yr oedd iddo 
galon garedig. Difyr oedd treulio awr yn ci gwmni ac yr oedd ci ddiddordeb 
yn ci gartref ac yn ei gapel ; yr oedd yn gwrddwr o'i fodd a charai sôn am y 
pethau santaidd. Yr oedd ei rodiad yn unplyg a gair da iddo gan yr holl 
ardalwyr. Claddwyd y dydd Mercher dilynol ym mynwent Caeronnen, 
claddfa teulu'r wraig, a'r angladd yn anghyoedd. Gwasanaethwyd yn yr 
angladd gan y Parchn. T. O. Williams, M.A. ; Anthony Davies ; Mr. Joncs 
(Gweinidog Ebenezer, Llangybi) a Giraldus Jones. Gadawodd briod ac un 
mab i alaru eu colled am dad cariadus a phriod tyner ynghyd a nifer o berthyn- 
asau a chyfeillion. Huned yn dawel yn hen fynwent Caeronnen. 


Awsr 17 bu farw BESSIE, unig ferch Mr. a Mrs. James Davies, Dalis 
Cabinet Works, Llanbedr. Merch hoffus oedd Bessie a phawb yn ci charu, 
ond nid oedd wedi mwynhau iechyd da crs blynyddoedd, ac ers tro bellach yr 
oedd wedi'i chaethiwo i'w gwely. Gwelir eisiau ei gwên serchus a'i gair 
caredig. Gadawodd dad a mam ac un brawd, heblaw nifer o berthynasau a 
chyfeillion i'w chofio'n annwyl iawn. Claddwyd y dydd Mawrth canlynol 
ym mynwent Brondeifi a gwasanaethwyd yn yr angladd gan y Parchn. 
Burgess Jones, T. O. Williams ac Anthony Davies. 


GORFFENNAF 21, 1955, yn 83 mlwydd ocd, bu farw Mrs. HANNAH JONES, 
Pantybyr, Pencarreg wedi dihocni'n hir. Gweddw y diweddar Eliaz Jones, 
Dewi Well, Llanddewi Brefi ydoedd a mam y Prifathro J. D. Jones, B.A., 
B.D., Caerfyrddin. Yr oedd yn gymeriad cadarn ac wedi gweithio'n ddyfal 
ar hyd ei hoes, ac yn ci hafiechyd nid oedd wedi colli ei gwên roesawgar na'i 
hamynedd. Yr oedd yn ffodus yng Ngwyneth, a bu honno yn ' ferch ofalus” 
ohoni a chanddi gymaint o olwg arni a phe bai yn fam iddi. Claddwyd yng 
Nghladdfa’r teulu yng Nghapel-y-Grocs a gwasanaethwyd yn yr angladd 
gan y Parch, T, O. Williams, M.A. a'r Parch. W. J. Jones, B.A., Llundain, 

Awsr 5, 1955, yn 79 mlwydd oed, bu farw MARGARET JANE PRICE 
yn Ysbyty Tanybwlch, ger Aberystwyth. Merch hynaf y diweddar Mr. a 
Mrs. Arthur Price, Llanbedr ydoedd, ac wyres y Parch. Arthur Williams a fu'n 
pregethu hwnt ac yma yn ein capelau am flynyddoedd lawer. Yr oedd hi wedi 
bod yn gweini yn Ysbyty St. David's Caerfyrddin, ac am flynyddoedd yn 
Fatron Ysbyty Dinbych. Benyw dawel ac urddasol ydoedd, ac ym more oes o 
leiaf yr oedd yn berchen ar lais soniarus. Gadawodd frawd ac un chwaer 
(allan o deulu lluosog) i alaru o'i cholli. Claddwyd ym mynwent Brondeifi a 
gwasanaethwyd gan y Parch. T. O. Williams a Chanon Jenkins. 


Ar Medi 1, yn 85 oed, Mrs. MARY JANE EVANS, Pontbren, Tregroes. 
Ganed yn Blue Rock, Llandysul. A hithau eto'n ifanc symudodd y teulu i 
Aberdâr, ond dewisodd hi aros yn yr hen gartref a myned allan ar wasanaeth. 
Bu am gyfnod yn “Farm Yard” ; wedyn yn Blaendyffryn, Horeb a Felin, 
Tregroes. Oddi yno ymbriododd, a daeth i fyw i Pontbren-fach. Symudodd 
oddi yno i Glyncerdin, ac ar ôl hynny i'r Yet Goch, gan ddychwelyd ymhen 
blynyddoedd i Bontbren-fawr, Tregroes. Treuliodd felly ei hoes yn ardal 
Llandysul. Benyw o gymeriad hardd ydoedd hi. Bu iddi dros ddeuddeg o 
blant—rhai a fu farw yn ifanc. Mawr fu ci gofal dros ei theulu ar hyd y blyn- 
yddoedd. Ni wisgodd erioed fodrwyon segurdod. Tystiai y dwylaw creithog 
mai aberth, ac ymdrech fu ei chyfran, ond fe droes gofal cariad y cyfan yn 
llawenydd gwasanaeth. Rhoddodd o'i gorau i'r fedel pan yn ieuanc, a phan 
mewn gwth oedran gwelodd dyfu o'r cynhaeaf. Ei balchder pennaf ar ddiwedd 
ei hoes oedd fod iddi blant yn barod i weinyddu drosti, ac yn ystod ei chystudd 
hir a chaled cafodd bob gofal. Gedy esiampl dda i famau'r byd. Bu yn aelod 
parchus a ffyddlon ym Mhantydefaid drwy'r blynyddoedd. Os na fedrai fod 
yn gyson gyda'r gwasanaethau ar y Sul, gofalai fod rhai o'r teulu yn y “Tŷ” 
Ymfalchiai fod un a godwyd ar ci haelwyd yn swyddog y gynulleidfa. Collodd 
ei phriod dros bum mlynedd yn ôl, ond cafodd gysur ei henaint ym mawr 
ofal ei phlant drosti. Claddwyd ei gweddillion y Llun dilynol ym Mhant- 
ydefaid. Gwasanaethwyd yn y tŷ gan y Parchn. R. Morris, Penybont ; D. 
Rhydderch, Seion ; yn y Capel ac ar lan y bedd gan y Parchn. Aubrey Martin ; 
W. R. Nicholas, Horeb ; E. J. Davies, Ficer Cei Newydd ; Pugh (Curad) a 
Walter Jones, Carmel ynghyd a'i gweinidog. Cyfeiliwyd wrth yr organ gan 
Miss Eileen Jones, Tregroes. 


An Awst 31, Mrs. MARY ANN JONES, Glaspant, Tregroes yn 73 oed. 
Dygwyd i fyny yn “Pantglas”, Talgarreg, a symudodd i fyw i Penlan-fach,. 
Gorsgoch. Hannai o gyff Undodaidd ac am flynyddoedd bu'n ffyddlon yng 
Nghapel y Fadfa a Phantydefaid. Yn ddiweddar ymaelododd gyda'i phriod 
yng Nghapel Carmel (A). Hoffus ydoedd gan bawb, a cholled fawr fu ei 
marwolaeth i'w phriod a'r plant, bump ohonynt. Carai sôn am yr hen amser, 
a pharchai bob mudiad da. Claddwyd ei gweddillion ym Mynwent Carmel 
y Sadwrn dilynol. Gwasanaethwyd gan ei gweinidog a'r Parchn. T. Oswald 
Williams, J. Marles Thomas a T. R. Evans, Llandysul a Evans, Llanfihangel-ar- 
Arth a Thomas, Pencader, 


A 


Newyddion yr Enwad 


URDD Y BENYWOD, RHANBARTH CEREDIGION.—Dydd 
Sadwrn, Hydref 8fed cynhaliwyd Pwyllgor Gwaith yr hydref yn Alltyblaca. 
Croesawodd y Llywydd, Mrs. M. Marles Thomas yr aelodau, a mynegodd ei 
llawenydd o weld cynrychiolaeth mor gref wedi ymgynnull ynghyd. Hyfryd 
oedd gweld dau o aelodau ifainc Alltyblaca yn gwneud eu gwaith gyda graen— 
Gwendoline Jones yn cymryd y rhannau arweiniol a John Walters yn cyfeilio. 
Rhoddodd Mrs. T. O. Williams adroddiad o Gyfarfod Blynyddol y Mudiad 
yn Llundain. Dywedodd ci fod yn brofiad dwys gael cyd-gyfarfod ag aelodau 
o Iwerddon, Sgotland a Lloegr yno. Trefnwyd gogyfer a'r Cyfarfod Blynyddol 
a gynhelir yn y Graig, Llandysul ar Dachwedd 12fed, pan anerchir yr aelodau 
gan Mrs. Gwilym Evans o Gangen Rhydygwin. Gofynnir i'r Canghennau 
ystyried y cwestiwn o drefn ac amser y Cyfarfodydd Rhanbarthol, a dod â 
llais y canghennau i'r Cyfarfod Blynyddol. Diolchwyd i aelodau Alltyblaca a'r 
swyddogion am eu gwaith gan Miss S. A. Jones, y Graig a Mrs. Evans, Bryn- 
llefrith. Yn ôl eu harfer paratowyd gwledd o de gan aelodau Cangen Alltyblaca, 


CYFARFODYDD Y CILIAU.—Cynhaliwyd Cyfarfodydd yr Hydref 
eleni mewn cysylltiad a Chyfarfodydd Dathlu Dau Canmlwyddiant codi 
capel yng Nghiliau Aeron ar Hydref 4 a 5. Pregethwyd i gynulleidfaoedd da 
drwy gydol yr ŵyl gan y Parchn. Roy John, D. Jacob Davies, A. J. Martin a 
J. Marles Thomas, a rhoddwyd yr anerchiad ar hanes y lle a geir yn gyfan yn 
y rhifyn hwn gan y Parch. T. O. Williams yn ei ddull dihafal ei hun. Llon- 
gyfarchwn y gynulleidfa a'r gweinidog newydd ar eu trefniadau hwylus ac ar 
lwyddiant arbennig y dathlu. Y Pwy1i1cor—Cyfarfu’r Pwyllgor fore dydd 
Mercher a'r eitem gyntaf ar y rhaglen bron “fel arfer” y gallwn ddweud oedd 
Cwmwrdu. Ar ôl ymchwil gan y Parch. T. O. Williams ymddengys ein bod 
o'r diwedd ar fin sicrhau rhyddhau'r waddol sydd ynghlwm wrth yr hen achos 
yma, a hwyrach y ceir hynny ar fyrder pan gyferfydd yr ymddiriedolwyr. 
Dyna ddedfryd y Charity Commisioners. Ni welir bod gobaith am ail-agor 
achos yn y lle anghysbell hwn, a rhatach yw defnyddio'r arian i gynorthwyo 
achos arall byw. Datganodd nifer o siaradwyr eu gofid o weled bod nifer o 
gapeli yn oedi heb wneud un trefniadau am alw gweinidog a hynny mewn un 
achos am gyfnod o tua wyth mlynedd. Amlygwyd awydd i gynorthwyo'r 
capeli hynny i ddyfod i benderfyniad ymhob dull a modd. Cynhelir Cyfarfod- 
ydd y Pasg yn y Llwyn, a bydd cyfarfod arbennig o Bwyllgor y Llyfr Emynau 
ym Mrondeifi ar Dachwedd 3 am 4 o'r gloch. 


CYFARFODYDD CHWARTER CYMDEITHAS DE-DDWYRAIN 
CYMRU.—Cynhaliwyd y rhain yng Nghapel Abertawe ddydd Sadwrn, 
Hydref 22. Siaradwyd yn y prynhawn gan y Parch. Simon Jones ar “Y Wein- 
idogaeth Ddoe a Heddiw”. Cyflwynwyd Mr. Jones fel gŵr a wasanaethodd 
ein mudiad am hanner can mlynedd a sefydlydd y capel newydd ym Mhenardd, 

Bro Gwyr. Dywedodd fod Crefydd Rhyddfrydig ar ei llanw pan ddechreuodd 
ei weinidogaeth ym Mhontypridd hanner cant ag un o flynyddoedd yn ôl, a'r 
mudiad modern yn ymaflyd hyd yn oed yn yr Eglwys Sefydledig ac Eglwys 
Rufain ac ar y pryd teimlai'r Undodiaid mi hwy oedd “blaen y gad”. Pregethu 
dadleuol oedd hi gan mwyaf ond crbyn heddiw aeth ein pregethu yn bregethu 
athronyddol. Gynt yr oedd tinc o sicrwydd yn y pregethu ond yn awr yr 
oeddem yn amau weithiau yr hen ddaliadau megis “achub trwy gymeriad da”, 
Chwalwyd cymdeithas grefyddol De Cymru gan y ddau ryfel byd a'r dir- 
wasgiad truenus rhyngddynt a phrin y mae syniad gan grefyddwyr heddiw o'r 
gogoniant a fu. Am hynny y mac tasg y gweinidog heddiw yn anos o lawer 
ac mewn dyddiau fel hyn byddai gweinidogaeth ddi-ddysg yn ffordd sicr i ni 
gyflawni hunan-laddiad fel eglwysi. Pregethwyd yn rymus yng nghyfarfod 
yr hwyr gan y Parch. Aubrey Martin ac yn y Pwyllgor penderfynwyd ein bod 
yn cyfarfod ac aelodau o'r Gymdeithas Gyffredinol i drafod y beirniadaethau 
a'r cwynion a ymddangosodd yn YR YMOFYNNYDD yn ddiweddar. Awgrym- 
wyd Tachwedd 29 fel dyddiad ag Abertawe fel lle. 


CYFRANIADAU AT “YR YMOFYNNYDD”.—Daeth llif o gyfran- 
iadau at YR YMOFYNNYDD i'm llaw, yn ystod y mis, a dyma'r enwau : Miss 
Sali Davies a Mrs. L. Williams, Garth, Llanddewi Brefi, punt yr un ; a chafwyd 
punt yr un hefyd oddi wrth y canlynol hefyd, “Un o'r Llwyn”, “Un o Ryd- 
ygwin”, y Parch. Watcyn Davies a Mrs. Jenkins, Blaenwaun-ganol. Diolch yn 
fawr i'r cyfeillion yma a gobeithio bod rhai eto yn barod i ddyfod i'r adwy 
oherwydd y mae angen tua deg punt eto cyn y daw'r cyfraniadau i fyny at y 
swm a gasglwyd y llynedd. 


ABERDAR.—Y mac cynulliadau da yn dal i ddyfod ynghyd yn yr Hen Dŷ 
Cwrdd ag ystyried mai nifer fach ydym, ac yn fynych fe welir dros ugain yng 
nghwrdd y bore. Yr ym yn llawen o weld Mr. D. R. Davies, ein trysorydd 
diwyd, yn ôl o'r ysbyty yn iach ci wala ar ôl derbyn triniaeth lawfeddygol. 
Derbyniwyd un neu ddau o lythyrau gan y gweinidog yn ddiweddar oddi 
wrth or-wyres i Domos Glyn Cothi, Mrs. Morse o Benarth a ddengys ei bod 
am gofio am ei pherthynas enwog. Dywedodd iddi gasglu nifer o bethau a 
berthynai iddo gan gynnwys hen gwpwrdd a ddefnyddiai i gadw ei bapurau. 
Yn Highland Place cynhaliwyd rhai cyfarfodydd arbennig megis cwrdd 
hwylus yr Henoed a dynnodd gynulleidfa dda i'r capel. Daeth yn agos i 
ddeg ar hugain o fechgyn a merched ifainc rhwng y pymtheg a'r deunaw i 
noson gyntaf agor Clwb y Bobl Ifainc ar Hydref 20. Ymhyfrydwn yn y ffaith 
bod un o'n aelodau anwylaf a mwyaf hael wedi rhoddi un o'r rhoddion 
mwyaf a gafwyd cto at godi'r Essex Hall. Cyfeiriwn at ein cyfeilles hawddgar, 
Miss M. A. Williams, Cae Coed, ag wyres y Carw Coch, a roes £350 at yr 
achos. Daeth pla y dry rof i gydio yng nghoed y capel a gwnaeth hafog mewn 
byr amser ; ar ôl gwario tua deuddeg cant ar yr adeilad yn ystod y deng 
mlynedd diwethaf fe'n wynebir a bil arall yn awr o tua phum cant. Gobeithiwn 
gasglu'r arian heb bwyso ar neb o'r tu allan. 


Argraffwyd gan J. D. Lewis a'i Feibion Cyf., Gwasg Gomer, Llandysul, 

J. D. Lewis a'i Feibion Cyf. 


ARGRAFFWYR A CHYHOEDDWYR 
CcDD LL27 DÌD 


“Lleufer dyn yw llyfr da” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 
AA 


Mynnwch gae_ +i 1 Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : S. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgol 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
_ Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

Ail Nofel ISLWYN FFOWC ELIS 


ALLAN DDECHRAU RHAGFYR 


Ffenestri Tua'r Gwyll 


Pris 9/6 


CHWI GOFIWCH AM RAI ADOLYGIADAU AR CYSGOD Y CRYMAN : 


“Nofel gyntaf a wnaeth i fy nghalon i lamu o lawenydd.” 
J. Roberts Williams yn Y Cymro. 


“Y stori orau yn Gymraeg ar ôl Daniel Owen.” 
—John Eilian yn Yr Herald Cymraeg. 


“Y mae Islwyn Ffowc Elis yn llenor o athrylith.—Cysgod y Cryman 
yw'r peth gorau a gyhoeddwyd yn Gymraeg ers blynyddoedd lawer.” 
—Dr. T. J. Morgan ar y Radio. 


“Y mae Islwyn Ffowc Elis fel nofelydd yn llinach Daniel Owen a 
T. Rowland Hughes.” —Yr Haul a'r Gangell 


Pa ryfedd wedi sgrifennu Nofel mor boblogaidd a CYSGOD Y CRYMAN 
bod cymaint o ddisgwyl am ei ail nofel— FFENESTRI TUA'R GWYLL. 
Yn y nofel hon adroddir stori gwraig weddw gyfoethog a syrthiodd mewn 
cariad â bardd ifanc. Yn gyfeiliant i'r stori y mae trafod dyfnach a geir 
ymhlith gwŷr llên, ac yn wir, ar ryw SM y mae Ceridwen Monat yn 
ddarlun o Gymru heddiw. 


: Rhowch eich enw i'ch Llyfrwerthwr am FFENESTRI TUA' R GWYLL 
yn awr os am sicrhau eich copi erbyn A Nadolig. 


Os nad oes siop lyfrau yn gyfleus danfoner at— ~ 


GWASG ABERYSTWYTH 


(J. D. LEWIS A'I FEIBION CYF.) 


45, North Parade, Aberystwyth - - (616) 

Pris 6ch. y mis ; drwy y Post, 7s. 0c. y flwyddyn. Danfonir 6 copi ac 
ychwaneg yn ddidraul drwy’r Post. 


Anfoner Erthyglau, Llyfrau i'w hadolygu, etc. i'r Golygydd— 
Y Parch. D. JACOB DAVIES, B.A., Penrallt, 2, Tudor Terrace, 


Aberdâr. 


Nodion a Marwgofion i gyrraedd y Golygydd erbyn y 15fed o'r mis. 


Pwyllgor Ymgynghori— PRIFATHRO J. D. JONES, B.A., B.D. ; PARCHN. 8. E. 


BowsEn ; E. G. Evans, B.A. ; J. ISLAN JONES, M.A. ; SIMON JONES, B.A.; A. J. 
MARTIN, B.A. ; ISLWYN PRITCHARD, B.A. ; J. MARLES THOMAS, M.A. ; T. O. 
WILLIAMS, M.A. ; Mr. W. S. Jonss, M.A., M.Sc. a Mr. D. Joues. 


Yr archebion a'r taliadau i'w hanfon i'r Cyhoeddwyr— 


J. D. Lewis a'i Feibion, Swyddfa'r “Ymofynnydd”', Liandysul 


AN UNFETTERED FAITH. The Religion of a Unitarian. 


By A. Pui Hewert, M.A., S.T.M. ‘Beautifully written, wholesome, 
challenging and compelling.”—The Inquirer. 7/6 (by post 7/10). 


LEADERS OF EARLY CHRISTIAN THOUGHT. 


By S. H. MELLONE, M.A., D.Sc. “A careful and interesting statement, 
with illustrative quotations on the work of the leading thinkers .” 

Expository Times. 
‘Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 


A GOLDEN TREASURY OF THE BIBLE (and Apocrypha). 


Edited by MORTIMER Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” —Expository 
Times. 1076 pages. Cloth 10/6 (by post 11/7) ; Leather 20/- (by post 21/1). 


MEN, CHANCE AND HISTORY (The Essex Hall Lecture 1955). 


By ALAN BurLrock, M.A. (Censor of St. Catherine’s Society, Oxford. 
2/- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 
T7 

Cylchgrawn Misol 
Cymdeithas Undodaidd Deheudir Cymru 


Golyg ydd—Y Parch. D. JACOB DAVIES, B.A. 

Yr Efengyl yn ol St. Marc 
PENNOD I. 


Gan ELwyuN Davies, B.A. 


prif-heolydd i gysylltu y trefi mwyaf yn unig oedd y rhain. 

Deil y rhan fwyaf o'r mân ffyrdd i fod yn wael a pheryglus ac, 
felly, pan âi brenin neu berson o fri arnynt, rhaid oedd paratoi y 
ffordd iddo, eu llydanu a'u diogelu. Byddwn yn sôn am ' ffordd o 
fyw” ; dyma a geir yn y Beibl. Mae'r ffordd a ddangosir i ni drwy'r 
Hen Destament yn ddefnyddiol ond, fel y ffyrdd bychain yn 
Jerusalem, yn gul a phervglus weithiau. Yma ceir sôn am y Duw 
eiddigeddus a dialgar. Ond, ar yr un pryd, dyma'r bobl sy'n edrych 
'mlaen am ymweliad rhyw frenin o Feseia i'n plith. Rhaid paratoi y 
ffordd iddo, ac fe gofir am un o'r proffwydi ym mherson Esaia yn 
rhybuddio “‘Llef un yn llefain yn yr anialwch, paratowch ffordd yr 
Arglwydd, unionwch lwybr i'n Duw ni yn y diffeithwch.” Aeth 
blynyddoedd heibio, heb sôn am yr ymwelydd na'r un a oedd i 
baratoi y ffordd iddo. 

Yn sydyn, ymddangosodd dau lanc ieuanc ym mynyddoedd 
Palestina. Un o ddiffaethwch y dwyrain a'r llall o Fethlehem. Bu 
farw y ddau hyn eto cyn i neb daflu golwg yn ôl a gweld ynddynt 
rhyw esboniad o eiriau'r proffwydi. Dechreuwyd cymharu, a buan 
y gwelwyd hanes Ioan ac Iesu yn gyflawniad o'r hen broffwydoliaeth; 
Ioan oedd y “llef a ddaeth o'r anialwch” i baratoi y ffordd, a Iesu 
oedd yr ymwelydd. Clymodd Marc y ddau ddarlun yn dynnach 
drwy weld Ioan yn yr union wisg a oedd gan Elias, proffwyd mawr 
yr Hen Destament. Ac fel yr hen broffwydi 'roedd ei wisg a'i 


FE y Rhufeiniaid ffyrdd da dros yr ymerodraeth, ond 


186 YR YMOFYNNYDD 


gymeriad yn arwyddocaol o'i neges ; carai fywyd syml a gostyng- 
edig. Ei fwyd oedd “locustiaid a mêl gwyllt”, a oedd yn awgrym 
fod yn rhaid wrth hunan aberth. Paratoai y * ffordd ’ drwy bregethu 
“edifeirwch” ; golygai wrth hyn iddynt newid eu hagwedd at 
fywyd ac, felly, dewis ‘ ffordd ’ newydd i fyw. Beydddiai Ioan y rhai 
oedd yn foddlon gwneud hyn. Byddai'r Proselytiaid (rhai o gen- 
hedloedd eraill a fynnai ymuno â'r Iddewon) yn cael eu bedyddio 
fel arwydd o'u haddewid wrth ymuno â'r grefydd Iddewig. Ond 
yn awr 'roedd y gŵr rhyfedd hwn yn bedyddio hyd yn oed yr 
Iddewon eu hunain. Awgrymai hyn fod yma ffordd newydd a 
gwell ac eangach yn ymagor. 'Roedd y dŵr yn arwydd o ymgais 
yr unigolyn i olchi ei galon a dechrau o'r newydd a chalon lân. 
Tyrrai pobl ato o bob man gan wneud adduned i newid eu ffordd 
o fyw, ac ymuno i'w alwad fel dilgyblion. Ond er cymaint ei 
boblogrwydd, ni flinai Ioan atgofio’i ganlynwyr nad oedd ef ond yn 
paratoi y ffordd ar gyfer athro llawer mwy nag ef ei hun. Yn ei 
addfwynder a'i ostyngeiddrwydd ni chyfrifai ei hun yn ddigon da i 
ddatod carrai esgidiau hwn ; bedyddiai ef â dwfr, ond bedyddiai 
Iesu a'r ysbryd. 

Mae'r olygfa nesaf yn agor yng ngweithdy'r saer ym mhentref 
Nazareth yng Ngalilea lle gweithiai llanc ifanc i gadw ei fam weddw 
a gweddill y teulu. Yn ôl arfer y wlad, dysgodd Iesu grefft ei dad, 
a thebyg iddo hefyd, fel y rhan fwyaf o fechgyn eraill Iddewig, 
dderbyn addysg drwyadl o'r cyfreithiau, gyda'r Hen Destament yn 
faes astudiaeth. Gwnaeth ddefnydd helaeth o egwyddorion y ddwy 
grefft yma, yn enwedig pan drodd ei fyd yn weithdy, crefft Duw 
yn grefft ei dad a dynoliaeth yn deulu i ddibynnu arno, nid am 
gynhalieth corff bellach ond cynhaliaeth bywyd yr enaid. 

Tebyg iddo gerdded allan o weithdy'r saer pan glywodd am 
Ioan a oedd eisoes wedi deffroi'r wlad gyda'i bregethu a'i fedyddio 
ar lan Iorddonen. Gadawodd gyfrifoldeb y cartref i'w frodyr ac 
aeth i'w fedyddio gan Ioan a derbyn ei alwad. Yn ôl Luc nid oedd 
Ioan yn foddlon iawn i hyn, a gellir ystyried bedydd Iesu fel 
arwydd o'i ymgysegriad i gario ymlaen y genhadaeth a ddechreu- 
wyd gan Ioan. 

Wedi i'r Iesu esgyn o'r dwfr dywedir i dri pheth ddigwydd iddo : 
gwelodd y nêf yn agor, ysbryd Duw yn disgyn arno fel colomen, a 
llais yn ei gyfarch. Nid oes sôn fod neb a oedd yn sefyll o amgylch 
wedi gweld y rhain, a gellir credu mai ymgais sydd yma i gyfleu 
mewn darluniau rhyw brofiad dwfn mewn geiriau moel. Mae 
cymariaethau yn cyrraedd ymhellach na geiriau ; yr un egwyddor 
a welir yn y defnydd a wna Iesu o ddamhegion wrth bregethu i'r 
bobl. Tybed a ellir gweld yn yr arwyddion yma nodweddion pennaf 
dysgeidiaeth Iesu. Mae'r golomen yn arwydd o drugaredd a 
heddwch ; fe gofir am yr un symbol yn ystori'r dilyw yn rhoi 
arwydd o obaith newydd. Mae'r syniad o rwygo llenni'r nefoedd yn 

arwyddo fod gweinidogaeth y gŵr hwn yn agoriad i olygfa newydd 
o berthynas rhwng Duw a dyn. Teimlai'r Iesu yn awr rhyw berthyn- 
as agos rhyngddo â Duw ; ceisiodd fynegi'r teimlad dwfn hwn mewn 
iaith. Mae'r briodoledd o ‘ fab Duw” yn arwydd fod ei weinidog- 
aeth yn gyfrwng i ddwyn dynion i'r un berthynas. Canlyniad y 
profiad hwn oedd i'r Iesu gael ei yrru gan ysbryd i'r anialwch, ac 
yno cael ei demtio am ddeugain niwrnod. Nid yw Marc yn manylu 
ar y temtio fel y ddau efengylydd arall, ond ymddengys ei adroddiad 
yntau fel braslun o hanesyn mwy. Tebyg i Iesu gael ei feddiannu 
gan awydd 1 gilio i dawelwch, a bod ar ei ben ei hun am ysbaid i 
feddwl a phenderfynnu y ífordd orau i ennill y bobl i achos Duw ; 
roedd ganddo nid yn unig ef ei hun i feddwl amdano yn awr, ond 
hefyd y Deyrnas. Aeth allan i unigedd y diffeithwch ac yno y bu 
“efe gyda'r gwylltfilod”', ar “angylion a weinasant arno”. Tybed a 
ellir edrych ar y frawddeg hon fel disgrifiad seicolegol o'r gwrthryfel 
oedd ym meddwl yr Iesu. Brwydr rhwng y ‘ gwylltfilod” a oedd yn 
symbol o reddfau îs ei natur, a'r “angylion” fel elfennau uwch. 
Fodd bynnag, yr angylion a orfu. Ar y naill law, gwyddai Iesu yn 
dda fod y bobl yn disgwyl am arwr o Feseia i'w rhyddhau, fel 
cenedl; o grafangau Rhufain. Ond, ar y llaw arall, er mor hawdd 
fyddai twyllo cenedl gyfan ar ei ôl, gwyddai Iesu hefyd mai ffordd 
gwasanaeth a chariad all yn unig ennill y byd, a throi calonnau 
dynion at Dduw. Yn y cyfamser fe draddodwyd Ioan i garchar, a 
cheir Iesu yn cymeryd ei le fel pregethwr efengyl Teyrnas Dduw. 
Mae'r ffordd yn dal i fynd yn fwy llydan. Ond yr un yw'r cyfeiriad ; 
gorchymyn mawr. ei bregeth yntau oedd i'r bobl “edifarhau”. 
Ond sylwer fod ganddo un ychwanegiad yn ei orchymyn, sef 
iddynt hefyd “gredu yn yr efengyl”. 'Roedd ganddo ' newyddion 
da” am Dduw a'i gariad ; soniai am Dduw fel Tad a'r modd y 
medr dynion, drwy ddynesu ato, fyw gyda'i gilydd fel brodyr a 
chwiorydd ar yr un aelwyd. Dyma fydd y Deyrnas. Dechreuodd ei 
weinidogaeth gyhoeddus drwy bregethu yn nhalaith Galilea. Yn 
wahanol i Ioan aeth Iesu allan o'r diffeithwch ac i fysg y bobl; 
wrth wneud hyn gallai argraffu ei bersonoliaeth yn ddyfnach 
arnynt. Dyna paham y dewisodd ddeuddeg o ddisgyblion, “fel y 
byddent gydag ef”, ac y gallai drwyddynt sicrhau parhad y newydd- 
ion da. 

Yn y bennod hon ceir son amdano yn galw y pedwar cyntaf o'r 
disgyblion i'w ddilyn, gan addo eu gwneud yn bysgotwyr dynion. 

Yng Nghapernaum, a hithau'n Saboth, aeth ef ai ganlynwyr i'r 
Synagog yno. Bu Iesu yn pregethu llawer yn y synagogau ar 
ddechrau ei weinidogaeth ; 'roedd hwn yn le da bob amser i ddod i 
gysylltiad â phobl. Fe gai unrhyw un godi i siarad yno drwy 
ganiatad y llywiawdwyr. Cododd Iesu, a ‘synnasant wrth ei 
athrawiaeth.” Pa ryfedd ! Arferent wrando bob Sul ar areithiau ac 
esboniadau sych yr Ysgrifenyddion a'r Phariseiaid ar y Gyfraith a'r 

Proffwydi. I gymharu â'r rhain yr oedd geiriau Iesu fel pe deuent yn 
union oddi wrth Dduw, yn syml a newydd. 

Yn y Synagog yma cawn Iesu, yn ôl Marc yn cyflawni ei wyrth 
gyntaf. Beth yw gwyrth ? 

Wrth gwrs gellir dweud mai gwyrth yw popeth sydd yn digwydd 
tan yr haul, ac mai gwyrth yw yr haul ei hun. Ond fe â traddodiad 
ymhellach bob amser os bydd rhaid, a thorri ar draws yr arferol, 
fel deddf. Wedi'r cyfan, maddeuir iddynt am hyn, wrth gofio nas 
gellir synnu neb yn ein hoes ni ond drwy sôn am rywbeth anarferol. 
'Roedd yr oes honno fel ein hoes wyddonol ni am brofi popeth cyn 
credu. Fe gawn Iesu ei hun yn eu barnu hwy fel ninnau heddiw, am 
hyn pan ddywedodd wrth Thomas, “Bendigedig yw y rhai ni 
welsant, ac a gredasant”. 

Canlyniad cymysgu dau fyd yw y camgymeriad a farnai. Un peth 
yw profi fod dau a dau yn gwneud pedwar ond peth arall, a gwa- 
hanol, yw profi bodolaeth Duw mewn dyn neu yn y greadigaeth. 

Ne wyrth gyntaf a gyfnodir yw Iesu yn ceryddu yr ysbryd aflan 
allan o ŵr yn y deml. Arferid credu fod pob anhwyldeb yn arwydd o 
bresenoldeb ' ysbryd aflan.” Ceir engraifft deg o'r gred honno yn y 
fan yma ; sylwer mai yr * ysbryd ’ sydd yn gwaeddi allan nid y dyn. 
A phan dawodd y sŵn ar orchymyn Iesu credwyd, nid fod y dyn 
wedi tewi ond fod yr ysbryd aflan wedi mynd allan ohono. Ni 
sylweddolwyd y gellid yr un mor hawdd brofi drwy yr egwyddor 
yma, fod “‘y diafol” hefyd yn alluog i daflu ysbrydion da allan o 
ddyn ! 

Ond y peth mwyaf i sylwi yma yw ymatebiad y gynulleidfa i'r 
weithred. Yn ôl Deddf Moses yr oedd pob anhwyldeb a ddeuai ar 
ddyn yn gosb oddi wrth Dduw am ryw bechod a wnaed. O ganlyn- 
iad, dechreuent amau swyddogaeth Iesu fel Meseia pan welwyd ef 
yn gwrthweithio yn erbyn Duw drwy ddistewi yr angall a gwella y 
cleifion. 

Wedi iddo ddychwel o'r gwasanaeth dywedir iddo iachau llawer 
o'u clefydau, ac yn arbennig mam-yng-nghyfraith Simon o dwymyn. 
Trannoeth, ar doriad gwawr, llithrodd allan yn ddistaw o dŷ Simon 
i le unig i weddio ar Dduw ; rhaid oedd gofalu am yr enaid fel y 
corff. Ond ni chafodd lawer o lonyddwch ; daeth Simon, a'r rhai 
oedd gydag ef, i'w hysbysu “‘fod pawb yn ei geisio”. Ateb Iesu oedd : 
““Awn i'r trefydd nesaf, fel y gallwyf bregethu yno hefyd”. Eneidiau 
pobl oedd bwysicaf i'r Iesu ac nid clefydon corfforol. 

Hen Ysgol Pontshan a’i Hysgolfeistr— 
Y Parch. Thomas Thomas— 
Gweinidog Pantydefaid 


Gan Henry Jones, Horeb. 


Y Fadfa, gerllaw Talgarreg, Llandysul. Ganwyd ef ar y 

6ed o Ionawr, 1824. Cafodd addysg well na'r cyffredin o'i 
gyfoedion. Yr oedd enwad yr Undodiaid yn enwog yn yr oes honno 
fel cefnogwyr 1 well addysg, ac aeth i ysgol y Parch. John Davies, 
gweinidog yr Undodiaid yn Llwynrhydowen a gadwai ysgol yn 
Gelligron, Pontshân. Bu wedi hynny yn ysgol y Parch. John 
Thomas, Llandysul. Tueddwyd ei feddwl yno i wynebu ar y 
weinidogaeth ac aeth at ei ewythr, brawd ei fam, y Parch. Rees 
Davies, gweinidog yr Undodiaid yn Ystrad Aeron, i ymbaratoi ar 
gyfer ei fynediad i Goleg Henadurol Caerfyrddin a derbyniwyd ef 
yno ym mis Medi 1842. Dywed y diweddar Barch. Hathren Davies 
amdano fel myfyriwr— 'Ei hoff bynciau oeddynt Mesuroniaeth a'r 
Ieithoedd Clasurol, ac mor drwyadl oedd ei wybodaeth o'r Hebraeg 
fel y rhoddwyd ci Bapur Arholiad o'r Hebraeg ym mhrif ystafell y 
Bwrdd Henadurol yn Llundain”. Bu yn efrydydd hyd 1846. 

Yn 1847 cymerodd ofal Pantydefaid. Bu wedi hynny yn weinidog 
yng Nghapel-y-Groes a Llwynrhydowen. Dywedir ei fod yn 
pregethu yn ddeallus, a'i barabl yn rhwydd, a chafodd bob an- 
rhydedd y medrai ei enwad ei roddi iddo. 


Me oedd yr ysgolfeistr i deulu cefnog, sef John a Jane Thomas, 


HEN YSGOL PONTSHAN—EI CHYCHWYNIAD. 

Wedi ordeinio y Parch. Thos. Thomas yn weinidog ym Mhanty- 
defaid, i ychwanegu at ei lafur ac hefyd i ddwyn mal i'r felin, 
agorodd ysgol Ramadeg (Grammar School) yn Aberglasne, 
gerllaw Pontshân Hydref 18, 1847, yr hon a elwid hefyd yn “Ysgol 
Rhydowen”. Safai yn y lle y mae Ysgol y Cyngor yn bresennol. Nid 
oedd dim neilltuol yn perthyn i'r ysgoldy oddigerth efallai y ffaith 
mai yn nhalcen yr ysgoldy yr eid i mewn iddi. To o deils ac nid o 
wellt oedd iddi. Yn ôl tystiolaeth un o'r disgyblion a fu yno codwyd 
llawer un yn y tŷ syml hwn y bu Cymru yn falch ohono. 

Ei hamcan a thelerau yr athro : Gwelir hyn mewn ‘ Prospectus o'r 
ysgol Hydref 20, 1870 (sydd ger fy mhenelin) ymhell wedi agor yr 
ysgol. “Llandyssul, Cardiganshire,—Rhydowen. Classical, mathematical 
and commercial school. Established 1847 (mewn rhifnodau Lladin). 
Terms as heretofore 10s. 6d. 15/- 21/- per guarter”. Diddorol yw 
edrych arno ac ystyried yr hyn a ddysgid mewn hen ysgol wledig yr 
adeg honno. 

Cyfeiria y South Wales Weekly Post fel hyn at yr ysgol : “Yn y lle 
dinod hwn, darfu i weinidog parchus ac apostolaidd Pantydefaid, 
gynnal un o'r Ysgolion Preifat mwyaf llewyrchus yng Nghymru, a 
gellir dweud yn ddibetrus, ei fod heb un cynhorthwy wedi paratoi 
mwy o ddynion ar gyfer yr Eglwys Gyd-ffurfiol ac Anghydffurfiol ; 
Meddyginiaeth ; Masnach a'r Môr na nemor un o'i gydoeswyr. 
Waeth beth a feddylir am Undodiaeth fel system o ddiwinyddiaeth, 
rhaid caniatau fod eu gweinidogion oddi ar amser y Bardd o Gastell 
Hywel wedi cadw cannwyll dysgeidiaeth i losgi yn ddisglair yn eu 

lith”. 

f Ond yr hyn a enwogodd yr ysgol oedd medr yr athro i ddysgu 
Navigation. Yr oedd wedi cymhwyso ei hun yn arbennig at y gwaith 
hwn. Dywedodd un a'i hadwaenai yn dda iddo fod yn Llundain yn 
ymberffeithio yn y gangen hon o wybodaeth. Cyrchai y morwyr yno 
am dymor, yna aent yn ôl am fordaith arall a dychwelent eilwaith 
nes cwblhau eu hefrydiaeth a mynd yn llwyddiannus trwy eu 
haroliadau. Fel hyn y dywed Horsfall Turner yn ei “Wanderings in 
Cardiganshire'”— “The Pontshan Mathematical school sent one of 
its alumni to the top of the list as ship's captain in Liverpool”. 
Dengys hyn mor uchel oedd safle'r athro yn y gangen hon o wybod- 
aeth. 

Thomas Thomas yn yr ysgol. Ymhellach cawn ddisgrifiad gwych 
ohono gan Ioan Dafydd, yr hyn a eilw'r Sais (os y deallaf yn iawn) 
yn pen-sketch ohono, yn ci gysylltiad â'i ddisgyblion. Dyma'r 
darlun yn ôl Ioan Dafydd : “O'i flaen y deuai y disgyblion o un i 
un, i ddweud eu gwersi, gan ddechrau o'r rhai hynaf yn gyntaf, tra 
yr eisteddai yntau ar stôl gadair yng nghongl bellaf yr ystafell. 
Gwisgai fath o smoking cap gyda iassels yn yr ysgol, gyda 
golwg dywysogaidd arno. Os y galwai ar un o'i ddisgyblion eilwaith 
—‘ Come Back ’—medrai edrych yn bur sarrug ! Golygfa gwerth ei 
gweled fyddai canfod yr Hen Athro, wedi gorffen o'r disgyblion 
dderbyn ohono eu gwersi, yn ymorffwys yn ei stôl, gan dynnu 
tassels ei gap tros ei lygaid, a gwelai holl driciau ei ddisgyblion yr un 
pryd. A llawer bachgen, efallai, mewn trowsus rib a chôt lwyd a 
chrafat am ei wddf, y disgynnai llid yr Hen Athro arno. Yn eu 
ceryddu ambell dro, methai ei ddisgyblion ei ddeall ; pan ofynnid 
cwestiwn iddo ar ambell broblem ddyrys, ‘‘Find it out for yourself”, 
ebr yr athro. Nid oedd hyn bob amser yn deg â'r disgybl gonest, ond 
yn eithaf gwers i'r diog”. Cai'r disgyblion drill cyson ganddo, yn ôl 
tystiolaeth ei hen ddisgyblion, yn eu gwersi. Rhaid oedd mynd yn 
llwyr trwy'r drills yn barhaus a thrwyadl—nid oedd dad-ddysgu yn 
yr hyn a ddysgwyd, yr oedd yn annileadwy. Cadwai ei bellder â'r 
plant, a pherthynnai iddo urddas naturiol oedd yn gwneuthur 
dysgyblaeth yn yr ysgol yn beth rhwydd ac esmwyth. 

Disgrifid ef yn ddoniol fel ysgolfeistr gan y Prif-fardd Sarnicol : 
“Un oedd a fyddai yn ein hatgofio am rai o'r hen gewri fuont yn 

ysgolfeistri yn eu dydd. "Roedd rhai ffermwyr yn ‘crynu yn eu 
sgidiau” chwedl yr hen air pan welent eu hen athro ar yr heol. Yr 
oedd wedi ei eni yn ysgolfeistr ac yn dype nodweddiadol o'i oes— 
ond ymhell o flaen ei gyd-oeswyr fel ysgolor.” Dyma deyrnged yr 
Athro D. E. Jones, M.A., Caerfyrddin iddo : “Teimlaf fod y gwersi 
gefais ganddo wedi bod yn help yn fy efrydiaeth hyd y dydd hwn.” 
Pwy all dderbyn teyrnged uwch ? Dengys ei safle fel ysgolor ac 
athro. 


AM 


Ffydd Ddilyfethair 


Gan JoHN L. WiLLIAMs, Pengam. 


H. 


Phillip Hewett, y geiriau canlynol o eiddo'r cyfriniwr canol- 

oesol Meister Eckhart â chymeradwyaeth ; “God is nameless, 
for no man can either say or deny anything about him. Therefore 
do no prate about God, for when thou pratest about God, thou 
liest.Ê” Hwyrach mai pobl yn honni gwybod holl fwriadau a gweith- 
garwch yr Anfeidrol a barodd i'r gŵr cyfriniol hwn ysgrifennu mor 
hallt. Wn iddim, ond ymddengys yr honna yntau wybod dipyn am 
Dduw hefyd, o leiaf ddigon i wybod pan fo eraill yn dweud celwydd. 
Ond hoffwn pe bae'r awdur wedi dangos i ba raddau y mae'r 
agwedd negyddol yna yn rhesymol i'r bywyd crefyddol heddiw. A 
olyga hyn na fedrwn ddweud dim mewn llawn hyder ffydd am 
gymeriad yr Anfeidrol? Rwy'n barod iawn i gydweld â G. K. 
Chesterton pan ddywedodd bod lle i elfen o agnosticiaeth mewn 
bywyd crefyddol, ond nid ansicr a phetrusgar yw'r holl agwedd 
grefyddol o lawer. Os pwrpas yr awdur yw meithrin ffydd sy'n 
hanfodol gyson â chrefydd ac ysbryd Iesu, prin bod dyfyniad mor 
negyddol yn help iddo, nac yn wir yn gyson â'i gynseiliau. 

Llawer mwy boddhaol a pherthnasol yw'r ddau bennill o eiddo'r 
Crynwr Americanaidd J. G. Whittier a ddyfynnir gan Mr. Hewett. 
Yma gwahaniaethir rhwng y dirgelwch nas gellir ei olrhain yn y 
llywodraeth Ddwyfol a'r cymeriad Dwyfol, neu fel y buasai Streeter 
yn dweud “between the quantity amd quality of God's activity”. 
Ffydd hyderus Whittier ydoedd mai tu ôl i bopeth y mae'r Meddwl 
Tragwyddol sydd â'i gariad a'i allu ar waith yn y proses oll. Yn sicr 
nid agwedd un na fyn roi enw ar Dduw yw'r eiddo Whittier. 
Dechrau ef un o'i emynau prydferthaf â'r geiriau : “Dear Lord and 
Father of mankind.” Yn od iawn nid yw Mr. Hewett yn bleidiol i'r 


Y: ei gyfrol, An Unfettered Faith, dyfynna'r awdur, y Parch. A. 

gair ‘ Tad’ fel ffigur o Dduw, er yn cydnabod arbenigrwydd y term 
yn y defosiwn a'r ffydd Gristionogol. Y mae mymryn o anthropo- 
morffiaeth,—dynoli Duw—fel pe'n fwgan i'r awdur hwn. Dywaid ef 
hefyd fod ymgyflwyniad i'r delfrydau uchaf yn dwyn argyhoeddiad 
nad yw hyn yn ofer, ond bod 'rhywbeth” yn y cyfanfyd yn ei 
feithrin, ei gynnal, a'i gyfiawnhau, sut bynnag y dehonglir yr 
argyhoeddiad yna. Dyna, medd yr awdur, ydyw ymwybyddiaeth o 
Dduw i'r Undodwr. Ond atolwg, a yw'n rhesymol esbonio'r 
“rhywbeth” hwnnw mewn termau is na phersonol? Os teimlwn 
rhyw gyfnerthiad mewnol pan yn ewyllysio'r hyn sy dda, yn gyfiawn, 
a chariadlawn, oni ddylem feddwl amdano yng nghategori ansawdd, 
gwerth ac ewyllys. Hynny yw, bod yr Ewyllys Ddwyfol ynom, yn 
ewyllysio i ni ewyllysio'r da, ond heb ein gorfodi. Ofnaf mai dipyn 
yn ddi-antur yw ffydd yr awdur ynglŷn â hyn. A dyna'r hen 
gwestiwn, ‘A ydyw natur a daioni yn un yn y gwaelod ?” O saf- 
bwynt rhesymeg nid yw'n briodol dadlau o'r cylch moesol i'r cylch 
cyfanfydol (cosmig). Ond a fedrwn ni fodloni i gredu fod rialiti 
cosmig o darddiad gwahanol i rialiti moesol ? Os medrwn, golyga 
gredu mewn deuoliaeth sylfaenol mewn bodolaeth. Nid yw Mr. 
Hewett yn ddiamwys ynghylch hyn. 

Nid yw mor glir chwaith, ag y dymunem, yn ei baragraff byr ar 
“Dduw mewn Natur”. Yn briodol fe'n hatgofia bod synio am 
Dduw fel Arglwydd Natur, y Creawdwr a Chynhaliwr y bydysawd, 
yn fater o ffydd. Ond dywaid ymhellach bod yr Undodwyr wedi 
cefnu ar y syniadau traddodiadol hyn wrth groesawu'r ffordd 
wyddonol o ddisgrifio'r byd anianol. Y mae hyn yn newydd i mi. 
Addefaf yn rhwydd mai hen eiriau ffigurol, onid barddonol, yw 
Arglwydd, Creawdr, a Chynhaliwr yn y cyswllt hwn. Onid yr hyn 
a fynegir ynddynt ydyw ffydd hyderus dyn fod ystyr a phwrpas i'r 
cyfanfyd y mae'n byw ynddo? Nid yw gwybodaeth newydd yn 
siglo dim ar y ffydd yna, ond yn hytrach yn datguddio godidowg- 
rwydd a rhyfeddod y Meddwl Dwyfol. Fel y dywedodd y Dr. Miall 
Edwards, “nid yw damcaniaeth datblygiad yn ymlid Duw o'r 
cread, ond yn dangos yn llawnach Ei fodd o weithio.” A'r un modd 
y Dr. James Martineau, “nid yw gwybod mwy am faintioli ac oed 
y cyfanfyd yn gwanhau'r gred grefyddol ond yn hytrach ei mawr- 
hau.” 

Gwrthodai Martineau hefyd ddiarddel y gair “ datguddiad o'r 
seiat, er yn cydnabod ei gysylltiadau rhyfedd ac ofnadwy aml i dro 
yn y gorffennol. Gwell gan Mr. Hewett ei roi o'r neilltu, neu, rhoi 
lle eilradd iddo a defnyddio ‘ ysbrydoliaeth.” O'm rhan fy hun 
gwell gennyf ddilyn Martineau, a chadw'r ddau. Sonia'r gwyddon- 
wyr am ‘emergent evolution,’ sef teip newydd yn ymddangos ar 
lwyfan natur. Credir gan lawer i rywbeth tebyg ddigwydd yn 
natblygiad moesol a chrefyddol yr Iddewon, pan ymddangosodd y 
proffwydi mawr, yn arbennig Iesu o Nasareth. Deuwyd yn ym- 

wybodol o ewyllys a chymeriad Duw, a chaed gweledigaeth o 
fywyd i raddau nas profwyd o'r blaen. Diogela'r gair *“ datguddiad 
yr ymdeimlad o drosgyniad ac arallorwydd (otherness) Duw yn y 
profiad Cristionogol. ‘ Datguddio” ac nid ‘ ysbrydoli” oedd gair 
Paul pan ddywedodd ei brofiad wrth y Galatiaid : “Gwelodd Duw 
yn dda . . . i ddatguddio Ei fab ynof i.” Tybed a wyf yn cyfeilorni 
wrth gredu bod elfen o ddatguddiad ymhob gwir ysbrydoliaeth. 


AMAIA 


T. H. Jones, Neuaddfawr 
(Parhad). 
Gan Y Parch. J. Istan Jones, M.A. 
AMDDIFFYNNWR HAWLIAU'R BOBL. 


N ystod hanner olaf y ddeunawfed ganrif a hanner gyntaf y 

Ï bedwaredd-ar-bymtheg bu ysfa ryfeddol ar dirfeddianwyr 

Cymru am gymryd meddiant o bob darn o dir cyffredin 
(cwmin) y gallent gael gafael ynddo, a chau ffyrdd a llwybrau 
cyhoeddus a fyddai'n mynd trwy eu tiroedd hwy, neu'n rhy agos 
i'w plasau. Nid oedd hawl gan neb i gymryd meddiant o ddarn o 
dir cwmin, nac i gau unrhyw ffordd neu lwybr cyhoeddus heb 
ganiatâd yr awdurdodau llywodraethol : ond byddai gwneud cais 
cyfreithlon yn costi arian, ac felly ceisient wneud eu gwaith heb 
ymgynghori ag eraill, gan obeithio na fuasai neb yn beiddio eu 
gwrthwynebu. Teimlai T. H. Jones ddigllonedd cyfiawn tuagat 
weithredoedd o'r fath. 

Yn amser T. H. Jones yr oedd fferm Tynllofft (Pistyll Madog ar 
lyfr y plwyf), yn rhan o Ystad Beilibedw, a Jones, Beilibedw yn 
frawd-yng-nghyfraith i Jones y Neuadd. Pan fu John Davies, gŵr 
Tynllofft farw, yn naturiol aeth y ddau Jones a enwyd i'r angladd. 
Y ffordd fwyaf cyfleus i'r angladd fynd arni tua'r eglwys, oedd 
“ffordd eglwys” gyhoeddus trwy un o gaeau Gweungabwd. Mis 
Awst ydoedd hi, ac yng Ngwanwyn y flwyddyn honno yr oedd 
deiliad Gweungabwd wedi aredig y cae yr ai'r ffordd drywddo, ac 
wedi aredig y ffordd hefyd, fel na ellid gwahaniaethu rhwng y 
ffordd a'r gweddill o'r cae. Cerddodd y ddau Jones o flaen yr 
angladd mor agos ag y medrent ar hyd y llwybr a oedd wedi ei 
guddio, er bod y cnwd llafur yn y cae bron a bod yn aeddfed i'r 
cryman, a chanlynodd yr angladd hwynt. Ni chododd neb unrhyw 
wrthwynebiad, canys nid oedd hawl gan ddeiliad Gweungabwd i 
aredig llwybr cyhoeddus. 

Yr oedd hefyd ddarn bychan o dir cwmin gerllaw Doldrement, a 

meddyliodd Harford, Falcondale fod y tir yn werth y gost a’r 
ffwdan o'i gau i mewn gyda'i dir ei hun ; felly, fe gododd glawdd o'i 
amgylch a phlannodd goed ynddo. Anfonodd T. H. Jones orchymyn 
i Jenkins, stiward Harford, ar iddo symud ymaith y clawdd a'r coed 
a blanasai ynddo. Ni wnaeth Harford sylw o'r gorchymyn, felly aeth 
Jones a nifer o'i weithwyr gydag efi wneud y clawdd yn dir gwastad, 
a llosgi'r coed a blannwyd.ynddo. Ni wnaeth Harford un brotest. 

O'r ffordd sydd yn arwain o Bontfaen i'r dref yr oedd llwybr yn 
troi ar y chwith i fyny'r bryn a thrwy fynwent yr eglwys, allan i 
ffordd Aberaeron gogyfer a'r lôn i Maesyfelin. Yr oedd y Dr. 
Llewelin, prif-athro Coleg Dewi Sant, hefyd yn ficer plwyf Llanbedr. 
Credai ef mai peth annymunol oedd bod llwybr cyhoeddus a 
gysylltai ddwy ran o'r dref a'i gilydd, yn arwain drwy'r fynwent ; ac 
heb ymgynghori a'r plwyf fe roes ddynion ar waith i godi clawdd 
yn groes i'r llwybr a phlannu coed ynddo. 

Pan glywodd T. H. Jones am hynny; fe osododd ar David 
Jenkins, cyfreithiwr, Llanbedr (brawd i Mrs. Hughes, Castell Du) 
i sgrifennu at Dr. Llewelin ac erchi iddo ddadwneud a wnaeth 
mewn perthynas a'r llwybr, o fewn amser gosodedig. Ni hidiodd 
Dr. Llewelin y gorchymyn ; felly, rhoddodd Jones y Neuadd John 
Thomas y saer ar waith i wneuthur llidiard newydd, a dau bostyn 
i'w ddal, a chludo cyflenwad o forter a cherrig at godi darn o fur y 
tucefn i'r postion. Pan oedd popeth yn barod, fe aeth Jones a'i 
weithwyr i'r fan ; symudwyd y clawdd, llosgwyd y coed, a gosodwyd 
y llidiard yn ei le a sticil wrth ei ochr. Yn olaf, danfonodd y bil i'r 
Dr. Llewelin ac fe dalodd hwnnw ar unwaith. 

Mae'n dra thebyg na fuasai gan jones y Neuadd un gwrth- 
wynebiad i droi'r llwybr a'i gadw tu allan i'r fynwent, ond nid 
dyna'r pwnc. Ei amcan ef oedd argyhoeddi'r bobl nad oedd hawl 
gan unrhyw unigolyn na phwyllgor i gau cytiroedd iddynt eu 
hunain, nac i atal tramwy ar ffyrdd a llwybrau cyhoeddus, ond 
trwy ganiatad y Llywodraeth. 

Yr oedd gan T. H. Jones dir yn nhref Llanbedr, a rhai tai arno, 
ac un hen fwthyn na fu neb yn byw ynddo am rai blynyddoedd, yn 
dadfeilio'n gyflym : tŷ Daniel y Cornel y gelwid ef. Eiddo Harford 
oedd y tir ar un ochr i'r hen furddyn adfeiliedig, ac fe roddodd 
hwnnw weithwyr ar waith i godi mur rhwng ei dir ef ag eiddo T. H. 
Jones, ond fe gododd gweithwyr Harford y mur yn rhannol ar dir 
Jones. Hysbysodd yr olaf Harford o'r trosedd, a gofyn iddo am 
unioni'r gwall ; ond ni thyciodd hynny ddim. 

Pan oedd y mur wedi ei orffen, aeth Jones a'i weithwyr gyda 
gyrdd a throsolion i'w chwilfriwio. Yn ystod y dryllio, safai Jones yn 
nrws y Royal Oak i arolygu'r gwaith, a Dafydd Ifan, y beili, yn 
cerdded yn ôl ac ymlaen ar y ffordd gan lefaru'n uchel, “Syrthiodd 
muriau Jericho wrth sŵn utgorn, pa ryfedd bod y mur bach acw'n 
syrthio o flaen y cadarn hwn ?” 


YR YMOFYNNYDD 195 


Pan fyddai dynion yn trespasu trwy geisio perchenogi tir na 
pherthynai iddynt, nid eu gwysio o flaen llys a wnai Jones, ond 
dadwneud eu gwaith a gadael iddynt hwy ddwyn cyfraith arno ef os 
mynnent ; ond ni feiddiodd neb wneuthur hynny. 

Rhaid i ni yn awr adael hanes teuluoedd y Neuadd-fawr yn y 
fan yma, o ddiffyg adnoddau i’w dilyn ymhellach. 


AAA") 


Gohebiaeth 
Annwyl Mr. Golygydd,— 


Yn rhifyn Tachwedd o'r YMOFYNNYDD, gofyn Miss Sali Davies “a ydym 
fel enwad wedi anghofio fod gennym yr hyn y gallwn ci alw, yn niffyg gwell 
enw, yn ' gredo '.” Geilw am “lyfr emynau addas i blant—emynau a ddengys 
ein ' cyffes ffy rdd ' ar hyn o bryd, ac i'r dyfodol.” 

Pa “gredo” a pha “gyffes ífydd ar hyn o bryd” a olygir gan Miss Davies ? 
Mae'n hawdd sôn y dylai fod ryw gytundeb ar sylfeini ein ffydd, ond pwy sy'n 
mynd i roi'r safon y bydd pawb yn ei chydnabod ? 

Dyma enghraifft o ddwy farn ar yr hyn a ddylai gael ei bregethu yn ein 
pulpudau—dwy farn yn yr un cglwys, cglwys y bâm i'n gweinidogaethu ynddi, 
a dwy farn gan ddau aclod craffus iawn a ffyddlon. Ymddangosodd llythyr yn 
yr Inquirer, lonor 22, 1955 yn sôn am Mrs. Knight. Dywedir ' “She is only doing 
GMA llowcrs of Truth and Light should do, in exposing the shams and 
the misrepresentations of the so-called Gospels. 

“How long are we to suffer the Christocentries in our midst, still expounding 
from ' texts’ and reiterating the same old poppycock. A bold policy of Unit- 
arianism might stem the ebb from our movement and attract free thinking but 

‘unbiased outside elements, ready and waiting for a leader.” (Yn ystod fy 
ngweinidogaeth i yr ymunodd y gŵr yma â'r r eglwys). 

Yn Jgwirer Chwefror 5 dyma lythyr gan drysorydd yr un eglwys: “For 
many ycars now, I have been teaching in the Sunday School, a my main 
source of inspiration in my efforts to help these children to become decent 
citizens and members of world brotherhood has been from the ‘ so-called 
Gospels.’ . . . Am I now to be accused of instilling " poppy-cock ’ into these 
children’s Gn ds; ? I, and many more would like to know, for, if Unitarianism 
has no use for this teaching, will the G.A. or R.E.Y.D. please tell us, so that we 
can make way, for these unbiased ? free thinkers.” 

Cefais innau'r ddau aelod deallus yma yn deyrngar iawn, yn hael eu cyfran- 
iadau, ac yn g gwerthfawrogi fy mhregethau. 

Sylwer, mai “movement” a ddefnyddir ac nid “denomination”. Mae 

“mudiad” yn cyfleu'r ymdeimlad o fywyd ; sŵn rhywbeth statig sydd yn y 
gair “enwad”. 

Bu “Trindodwyr” yn weinidogion enwog yn cin cyfundeb ni yn gymharol 
ddiweddar, gwŷr megis J. M. Lloyd Thomas a J. M. Connell. Dywed marwgof 
yr olaf : “He was a valiant defender of Undenominationalism and an ardent 
disciple of Martineau in his opposition to the labelling of any church or 
congregation Unitarian.” Defnyddir ei Common Prayer in Nine Services yn 
nifer o'n heglwysi. Mae gennym un eglwys ar restr ein heglwysi sy'n parhau'n 
“Free Catholic”. Ar ei hallor gwelir “Missal”, a defnyddir y Songs of Praise fel 
llyfr emynau yn lle llyfr swyddogol ein cyfundeb. 

Ymfalchïa nifer o'n pobl yn yr amrywiaeth yma sy'n dangos y gallai'n 
“mudiad” ni fod yn fwy cynhwysfawr nag unrhyw enwad arall. Byddai gan 
hen eglwysi'r Anghydffurfwyr ddau weinidog—a'r ddau heb fod yn cydolygu 
â'i gilydd ynghylch yr athrawiaethau. Dengys Williams sut oedd pethau yn 
hen eglwys Cefnarthen : 

“Dau biniwn mewn un eglwys, ac weithiau wyth neu naw” —gorau i gyd ! 

Delfrydau nid credoau sy'n creu cyfeillach Gristnogol. Gall delfrydau gael eu 
mynegu gan arwyddluniau gwahanol. Ac fe'm dysgwyd i mai moesoldeb yw 
maen prawf unrhyw ddysgeidiaeth— wrth eu ffrwythau yr adnabyddwch 
hwynt.” 

a ynglŷn â'r Llyfr Emynau newydd—mae chwaeth pobl yn amrywio 
ynghylch arwyddluniau gwahanol. Pan bregethais i gyntaf yng Nghaeronnen 
yn 1937 cefais dipyn o sioc wrth glywed “Daeth Iesu i'm calon i fyw” yn cael ei 
ganu. Ar ôl mynychu'r gwasnaethau yng nghapel Abertawe, ymddangosai 
canu fel hyn yn ddieithr i mi mewn capel “Undodaidd”. Ond y mae chwaeth 
pobl yn amrywio. 

Mae'r Hymns of Worship yn llawer mwy cynhwysfawr na'r llyfrau emynau 
oedd o'i flaen gan yr Undodiaid—yn llawer mwy catholig ei chwaeth, yn 
ymglywed mwy ag arwyddluniau. Y mae'n adlewyrchu'r amrywiaeth sydd 
yn ein cynulleidfaoedd. Yn fy marn i y mae gyda'r gorau yn Saesneg. Ceir yma 
ogoniannau “The Flowering of New England”, emynau â grym delfryd yn eu 
hysgogi, ac angerdd am weddnewid cymdeithas a byd. Dyma'r emynau a 
ddysgais yn y Labour Church Hymnbook pan oeddwn blentyn. Yn y Perlau 
Moliant fe'n poenir gan emynau dagreuol, “angeuol”, “nefol” hyd syrffed, a 
chan y “bowdlerization” mwyaf truenus. Ond chwaeth un yw hyn eto. 
Gresynai fy hen brifathro fod argraffiad diwethaf Hymns of the Spirit ein 
heglwysi yn America ormod o dan ddylanwad “Dyneiddiaeth”, ond fe 
fyddai'r gŵr cyntaf uchod a sgrifennodd i'r Inquirer yn llawenhau yn hyn. Ac 
y mae'r cwbl yn yr un “Mudiad” ! 


Yr eiddoch yn gywir, 


AUBREY J. MARTIN. 

Y Gymdeithas Gyffredinol 


RTH archwilio’r dulliau o gasglu arian yn ddiweddar fe ddarganfu 

Wc y Gymdeithas fod cryn anwybodaeth ymhlith yr aelodau 

cyffredin ynglŷn a gweithgarwch y Gymdeithas. Gan na wyddent 

ni chyfranent. Penderfynwyd felly i gyhoeddi nifer o erthyglau ym 

mhapurau'r Mudiad er mwyn egluro'r gweithgarwch a rhoi syniad i bawb at 
beth y mae yn cyfrannu wrth gyfrannu at y Gymdeithas. 

Gellir defnyddio'r erthyglau yma fel testun cwrdd trafod er mwyn creu 


rhagor o ddiddordeb. 


Y GYMDEITHAS A'I GWAITH. 

Daeth y Gymdeithas Gyffredinol i fod yn 1928 a chyfuniad yw o ddwy 
Gymdeithas “ Undodaidd ’ arall a oedd yn bodoli cyn hynny. 

Dyma gyfansoddiad y Gymdeithas. Un neu ddau gynrychiolydd o bob 
eglwys—yn ôl nifer yr aelodaeth—un pan fo eglwys dan so a dau os yn fwy ; 
un cynrychiolydd o bob Cymdeithas y mae'r Gymdeithas Gyffredinol yn 
gefnogol iddi; gweinidogion y Gymdeithas, swyddogion y Gymdeithas, 
aelodau'r Cyngor a'r Pwyllgorau ac aelodau trwy anrhydedd. Cyferfydd 
unwaith y flwyddyn ac unwaith ymhob tair blynedd rhaid iddi gyfarfod 
tuallan i Lundain. 

Etholir y Cyngor unwaith bob tair blynedd, ac fe gyferfydd deirgwaith y 
flwyddyn i ystyried materion yr enwad. Fe wneir hyn trwy dderbyn adrodd- 
iadau Pwyllgorau Adrannol—yr wyth ohonynt—y ceir manylion am eu 
gweithgarwch yn nes ymlaen. 

Ysgrifennydd y Gymdeithas yw ysgrifennydd pob un o'r pwyllgorau yma, 
ac y mae ef a'r Ysgrifennydd Cynorthwyol yn barod iawn i gwrdd a chym- 
deithasau ac eglwysi mewn Cynhadledd. Felly hefyd y mae'r Llywydd yn 
barod i wasanaethu er na ddylid ei or-lethu. 


PWYLLGOR Y WEINIDOGAETH. 

Daw pob mater ynglŷn a'r weinidogaeth a chodi a hyfforddi myfyrwyr o 
dan ofal Pwyllgor y Weinidogaeth, ac y mae hwn yn cydweithio'n agos a'r tri 
choleg. Y mae iddo ran bwysig yn y gwaith o gynorthwyo eglwysi i ddewis 
gweinidog a gweinidog i ddewis cglwys, a da i bob eglwys fuasai gohebu a'r 
pwyllgor hwn cyn symud. Pwysleisir fod ei waith yn gwbl gyfrinachol, a 
phan fo gwahaniaeth barn rhwng cynulleidfa a gweinidog y mae'n barod i 
gynorthwyo gyda'r cymodi. 


PARATOI AR GYFER Y WEINIDOGAETH. 

Y mae tair ffordd o fynd i'n gweinidogaeth. Y gyntaf trwy ymaelodi yn un 
o'r Colegau, ac fe ymddengys myfyriwr o Gymru o flaen y Pwyllgor Ym- 
gynghorol Cymreig cyn ei dderbyn. Yr ail ffordd yw trwy gwrs y gweinidog- 
ion lleyg, sy'n agored gan amlaf i bobl hŷn, priod, sydd wedi gwasanaethu 
weithiau fel pregethwr lleyg. Y drydedd yw trwy groesi o weinidogaeth 
enwad arall. Y mae ysgoloriaethau o bob math i'w cael i gadw bechgyn yn 
ystod dyddiau Coleg, ac fe'i cefnogir ym mhob dull a modd. Cofier bod mwy 
o angen gweinidogion heddiw nac erioed. _ (Crynodeb) 

Priodasau 


d< 
YN Eglwys y Santes Hilari, Medi 24, unwyd mcwn glân briodas, DOREEN 
JONES, merch Mr. a Mrs. John Jenkins, Cilbwn, Talsarn a DEWI JONES, 
Dolcoed, Ciliau Aeron. Gwasanaethwyd gan y Parchn. Richards (Ficer) a 
Watcyn Davies. 


Hyprer 7, yn Eglwys Llanina, unwyd mewn glân briodas, MARGARET 
IR ENE LEWIS, Penlan, Llanarth a WILLIAM LLEWELYN-ROWLANDS, 
Cefngwrthafarn-Uchaf, Pennant. Gwasanaethwyd gan y Parchn. Ben Davies, 
Llanarth ; R. J. Davies, Llandrindod ; Lloyd Jones, Cilcennin a E. Parry, 
Pennant. 


Hyprer 22, ym Mhisga, priodwyd EVAN DAVID GRIFFITHS, y Fadfa, 
Talgarreg â VIOLET MARGARET WHITFIELD, Crugyreryrisaf. Gwas- 
anaethwyd gan y Parchn. Morlais Evans ac A. J. Martin. 


TACHWEDD $, yng Nghapel Rhydygwin, unwyd mewn glân briodas, 
HANNAH MAR Y ELUNED JONES, mnetch Mr. a Mrs. Jones, Lletybowen, 
Felinfach â JOHN REES GRAHAM GRIFFITHS, Dihewid. Gwasanaethwyd 
gan y Parch. Watcyn Davies. 


TACHWEDD I2, cto yn Llanina, JANE INA LEWIS, S.R.N., S.C.M., 
G.N.S., Penlan, Llanarth a EVAN JENKIN DALIS DAVIES, M.A., Ffynnon- 
Dalis, Dihewid. Gwasanaethwyd gan y Parchn. Ben Davies, R. J. Davies, 
Watcyn Davies a Emlyn Hopkins. 


TACHWEDD 26, yng nghapel Undodaidd Merthyr a'r Parch. D. Jacob 
Davies yn gwasanaethu, unwyd IRIS TURNER a CLIVE LYNFORD 
NOR GROVE mewn glân briodas. (Y ddau yn aelodau ffyddlon o'r Hen Dŷ 
Cwrdd, Cefn). 


Priodas dda ! Hir oes a llwyddiant i'r deuoedd.i gyd. 


AAPA 


Marwgofion 


AETH blwyddyn heibio oddi ar dodi. ein diweddar frawd DAVID BOWEN 
yn ei briddell, a daw ein hatgof yn fwy cariadus yn awr ohono, oherwydd 
sylweddoli'n ddyfnach, ei absenoldeb, nag yn nyddiau blinderus y galaru. 
Daw llawenydd ar ben blwydd ein hoes yma, ond daw tangnefedd wrth gofio 
blwyddyn o heddwch hir. Cofiwn amdano yn nhymor y flwyddyn; pan aeth 
ef, y llynedd, i'w orffwys yng Ngellionnen, â llu o'i gyfeillion wedi cyfarfod 
yno, i ffarwelio âg ef. Gwasanaeth syml ydoedd, o dan arweiniad ei gyn 


A 

weinidog y Prifathro J. D. Jones a'chyda chymorth ein swyddog hynaf Mr. 
Lewis Morgan ; un dirodres oedd cin ffrind. Ganwyd ef ar-y 24.0 Dachwedd a 
hunodd ar y 15 o'r un mis, o fewn ychydig ddyddiau o'i bedwar ugain. 
Daeth o achau gwerthfawr. Bu ci dad, William Bowen, am flynyddoedd yn 
drysorydd yn y Gellionnen yn y cyfnod pwysig pan godwyd Capel y Graig ; 
rhifyddegwr da a chanddo gof aruthrol am ffigurau, daeth yn berchennog 
gwaith glo, ond prynwyd y fusnes, cr bu ei fechgyn, a Dafydd yr hynaf 
ohonynt, yn swyddogion yno wedyn. Gweithiodd Dd. Bowen yng nglofa'r 
Graigola drwy'i oes. Yr oedd gan ci fam hefyd wybodaeth a chof mawr o'r 
ysgrythur. Ni dderbyniodd-ein cyfaill unrhyw swydd -yn y capel, ond fe fu'i 
frawd Daniel Bowen -yn ysgrifennydd yn y Graig am chwarter canrif, a'i 
frawd arall John, yn ysgrifennydd yn yr Ysgol Sul am hir gyfnod. Deallwn 
felly ei darddiad. Mor sionc oedd ein diweddar gymar a mor weithgar. Dim 
ond y ddoe megis y cyfrannodd ei lais tenor peraidd tuag at fuddugoliaeth y 
parti meibion hen oed yn Eisteddfod Ystradgynlais. Yn fuan wedyn aeth i'w 
orweddle. Y mae ei feddrod graenus yng nghanolbwynt y fynwent y tu ôl i 
bulpud yr hen le, yn wynebu'r dwyrain, fel y Beibl mawr yno. Y mae ei 
gofeb yntau'n ategu'r wers ac yn cin galw i lafurio yn yr un winllan. Cofiwn 
hynny pan gyflwynwn ein serch tuag at ei goffadwriaeth felys. H.M. 


Bu farw MORGAN JENKIN LEWIS, Glanyrafon, Talgarreg, tad-yng- 
nghyfraith y Parch. D. Jacob Davies a thad Mrs, Davies, Jewellers, Llandysul, 
a Jack Lewis, Aberaeron, a1 y 9fed o Hydref wedi cyrraedd ci 80. 
Brodor o'r Pîl ydoedd, ac yr oedd yn ymgorfforiad o hen Gymreigrwydd 
cysefin ymylon Bro Morgannwg. Collodd ei briod y llynedd, ond ym- 
ddangosai ef fel pe gallai fyw am lawcr blwyddyn cto. Gŵr difyr ei gwmni 
ydoedd a chanddo ddireidi tawel. Holid amdano'n aml gan hen lowyr â fu'n 
cydweithio gydag cf yn Clydach Vale a Cross Hands. Ym Mwlch y Fadfa y'i 
claddwyd ar y 12fed o Hydref, pryd y gwasanaethwyd gan y Parchn. E. M. 
Gray, S. E. Bowen, J. Marles Thomas ac A. J. Martin. 


Daetu y diweddar JAMES BROWN, a fu farw ar y 6ed o Dachwedd yn 82, 
i ardal Talgarreg yn llanc ifanc, a threuliodd y rhan fwyaf o'i oes yn y cylch 
yma. Ganed a maged ef yn ardal Llanymynech ac ymsefydlodd yma i weithio'n 
ddyfal a chaled a magu teulu lluosog. Yr oedd ci gartref ef a'i briod yn Llwyn- 
eos, Pontsian, yn un o'r cartrefi hynny yr oedd y Parch. E. O. Jenkins yn hoff 
iawn ohonynt, a'r croeso iddo'n fawr bob amser. Yn ei lesgedd cafodd ym- 
geledd parod yn ci ferch a'i phriod yn Clettwr Cottage. Hebryngwyd ci gorff 
i Fwlchyfadfa ar y 9fed o Dachwedd, y Parchn. T. Lloyd Jones, Tynygwndwn 
(ei nai) ac A. J. Martin yn gwasanaethu. Methodd y Parch. J. Marles Thomas a 
dod oherwydd gwaeledd. 


An Hydref 17, 1955 bu farw Mr. E. W. Thomas, 8, Cross Street, Porth, 
Rhondda yn 78 mlwydd oed. Derbyniodd YR YMOFYNNYDD ar hyd e1 oes. 
Ganwyd Mr. Thomas yn Sir Aberteifi, a daeth i'r Porth tua 6o mlynedd yn ôl. 
Bu yn gwasanaethu gyda Thomas and Evans Ltd. am 36 mlynedd, ac yna 

cychwynodd ei fasnach ei hun fel masnachwr glo, ac enillodd iddo ei hun le 
anrhydeddus yng ngwahanol bwyllgorau y fasnach lo, ac ymysg ei gyd- 
fasnachwyr yn y Porth. Yr oedd yn aelod ffyddlon a gweithgar yn Eglwys 
Salem (Bedyddwyr), Porth, a bu yn athro ar ddosbarth yn yr Ysgol Sul am 
30 mlynedd. Yr oedd Mr. Thomas yn ymddiddori ymhob mudiad a'i duedd i 
ddyrchafu, ac yn ystod ci oes hir enillodd iddo ei hun barch ac ymddiriedaeth 
trigolion y Porth a'r Rhondda. Claddwyd cf yng nghladdfa gyhoeddus 
Llethr-ddu, Rhondda, ar Hydref 21, pryd y gwasanaethwyd gan y Parch. 
Herbert Roberts, B.A., B.D., Salem (ei weinidog) yn cael ei gynorthwyo gan 
y Parch. J. J. Lloyd, B.A., Ficer St. Paul's, Porth. Gedy fab, Mr. Aeron J. 
Thomas, a dwy ferch, Misses Nellie a Gwyneth Thomas i alaru ar ei ôl, ac y 
mae cydymdeimlad yr ardal â hwy yn fawr fel y dangoswyd gan y dorf a 
ddaeth i'r angladd a'r blodau ar y bedd. 


MAA) 


Newyddion yr Enwad 


CAERDYDD.—Y mae'r gwasanaeth Cymraeg misol yn dal i lwyddo. 
Apeliwn at weinidogion ac ysgrifenyddion yr eglwysi i anfon atom gyfeiriadau 
unrhyw aelodau a ddaw i Gaerdydd. Cynhelir y gwasanaeth Cymraeg am 
hanner awr wedi tri ar yr ail Sul o bob mis. 


CRIBYN.—Llongyfarchiadau i Miss Margaret Jones, Penlanganol am iddi 
lwyddo yn yr arholiad canu piano a hynny yn y radd flaenaf. Ymlaen yr elo ! 


ABERYSTWYTH.—Cynhaliwyd sosial yn y Capel Bach ar y 12 o Dach- 
wedd i gyflwyno rhodd i Mrs. Rhiannon Davies, yr awdures adnabyddus, ar 
achlysur ei hymadael, y hi a'i theulu, i dreulio blwyddyn yn Awstralia. Dym- 
unodd Mr. Stewart Glover rwydd hynt a phob llwyddiant i'r teulu, gan 
ddymuno arnynt ddychwelyd cyn gynted a bo modd. Bu Mrs. Davies yn 
ffyddlon a gweithgar iawn gyda'r achos a mawr fydd y bwlch hyd oni ddych- 
welo.—Cynhaliwyd yr Wyl Ddiolchgarwch ar y 13 o Dachwedd a gwas- 
anaethwyd gan y Parch. J. Marles Thomas, M.A. Daeth cynulliad mawr i 
wrando, a rhwng y blodau a'r gynulleidfa luosog edrychai'r tŷ cwrdd yn 
harddach nac erioed. 


ABERDÂR.—Gan fod anhawster llanw'r pulpud yn y ddwy eglwys, y 
bore yn Highland Place a'r hwyr yn yr Hen Dŷ Cwrdd, y mae'r ddwy gynull- 
eidfa yn gwneud ymdrech deg i gadw'r drysau ar agor ar yr adegau hyn. 
Yn Highland Place y mae'r bobl ifainc wedi gwneud y gwaith am fisoedd a'r 
gwragedd wedi bod llawn mor ffyddlon yn yr Hen Dŷ Cwrdd. Casglwyd £154 
ar “ Ddydd y Rhoddion ' yn Highland Place ac y mae'r gwaith ar adeiladau'r 
Capel bron a'i gwblhau. 

“PERLAU'R PLANT”.—Cyfarfu pwyllgor y llyfr emynau newydd ym 
Mrondeifi brynhawn a nos Iau, Tachwedd 3. Treuliwyd oriau diwyd wrth y 
geiriau a'r tonau, rhyw 80 ohonynt, ac oni bai i'r aelodau gael swper da gan 
wragedd Brondeifi buasent yn rhy wan i gerdded adref ! Y mae gwaith mawr 
yn aros heb ei wneud cto ac er ein bod bellach yn dechrau gweld llun a chynllun 
y llyfr ni ddaw i ben am fisoedd lawer eto. Y mae'n dda iawn nad oes tonau 
diwinyddol i'w cael neu ni ddeuai i ben byth ! 


“CYNHADLEDD Y G.A.”—Cynhaliwyd Cynhadledd rhwng Golygydd 
YR YMOFYNNYDD, tri aclod o'r Gymdeithas Gyffredinol ac eraill o Undodiaid 
Cymru yn Abertawe ar y 29 o Dachwedd. Awgrymodd y Golygydd, ymhlith 
pethau eraill, y dylasai'r Gymdeithas Gyffredinol (i) Drefnu un Cwrdd Cym- 
raeg yn ystod y Cyfarfodydd Blynyddol ; (ii) Hysbysu'r Cyfarfodydd Blyn- 
yddol a'r Etholiadau yn YR YMOFYNNYDD ; (iii) Cyfieithu Annerch y Llywydd 
i'r Gymraeg ; (iv) Llunio Is-bwyllgor o Gymry i drefnu cyhoeddi llyfrau 
Cymraeg ar gyfer ein plant a threfnu rhoi swm o arian at wasanaeth y pwyllgor 
hwnnw. Wedi trafod brwd ar amryw faterion mynegodd dirprwyaeth y 
G.A. ei hawydd i wella'r sefyllfa bresennol. Cyhoeddwyd gan Mr. Kielty 
fod £100 i'w roi at “Perlau'r Plant”. Y mae pethau'n gwella. 


CRONFA'R “YMOFYNNYDD”.—Hyd y cofiaf nid oes un eglwys wedi 
cyfrannu at Gronfa'r YMOFYNNYDD cleni. Carwn eu hatgofio o'r hyn a ddywed- 
odd y Parch. T. O. Williams yng Nghyrddau Rhydygwin ddeufis yn ôl: 
“A yw'r eglwysi,” meddai, “yn sylweddoli bod YR YMOFYNNYDD yn arbed 
degau o bunnoedd iddynt. Hwy a dalai am gyhoeddi amser, trefn, ac enwau 
pregethwyr mewn cyfarfodydd pe na bae gennym gylchgrawn a byddai'n 
rhaid iddynt hefyd dalu am gyhoeddi ci hanes a argreffir yn rhad iddynt yn 
awr yn YR YMOFYNNYDD. Ymdrechwn i gyhoeddi hanes claddu hen gyfeillion, 
priodi'r ifanc a bedyddio'r plant a gobeithio y bydd y rheiny y cawsom yr 
hyfrydwch o wneud cymwynas â hwy yn ystod y flwyddyn yn cyflwyno 
rhodd fach erbyn y Nadolig. Diolch i H. Morgan, Abertawc am /2 ; doed 
eraill i'w ganlyn. 


LLWYNRHYDOWEN.—Ar yr 20 o Hydref mwynhawyd gwasanaeth y 
Parch. Watcyn Davies yng nghyrddau diolchgarwch y Llwyn. Cafwyd 
diwrnod hyfryd a'r cynulliadau'n lluosog brynhawn a hwyr. 


BWLCHYFADFA.—Cynhaliwyd cyrddau diolch yn y Bwlch ar yr 2 o 
Dachwedd pan ddaeth cynulliadau da ynghyd, er gwaethaf diwrnod stormus, 
i wrando'r Parch. Watcyn Davies yn gwasanaethu gydag arddeliad.—Cafodd 
y Bwlch rodd dderbyniol iawn o liain i fwrdd y cymun a'r pulpud gan Mrs. 
Griffiths, y Fadfa a Mr. David Griffiths, B.A., 68, Northside Road, Clapham. 
Mae rhoddion fel hyn o bryd i'w gilydd yn mynegi cariad at yr achos. 


DROS BEN.—Y mae gan y Golygydd fwy o erthyglau mewn llaw ar 
hyn o bryd nag a fu ers tro. Diolch am hynny a pharhewch i'w danfon, ond 
byddwch amyneddgar yr un pryd—ni ddeil na chylchgrawn na llestr fwy na'u 
llond. Ymddengys popeth yn ci dro. 

URDD Y BENYWOD.—Gan mai Mrs. Marles Thomas yw'r Llywydd 
am eleni, cynhaliwyd y cyfarfod blynyddol yng Nghapel y Graig, Llandysul, ar 
Dachwedd .12fed. 'Roedd y gwasanaeth ar y dechrau yng ngofal dwy o 
ferched ifainc y Graig, y Misses Ann Evans a Morfudd Thomas, a Mrs. Dilys 
Jones wrth yr organ. Gweinyddwyd y Cymundeb gan y gweinidog, y Parch. 
J. Marles Thomas, yn cael ei gynorthwyo gan ddwy aclod o'r gangen leol. 
Gan fod Mrs. Gwilym Evans, Felinfach wedi bod yn ffyddlon a defnyddiol yn 
ystod ei thymor byr fel aelod o Gangen Rhydygwin, hyhi a ddewiswyd i roddi 
anerchiad yn y cyfarfod hwn. Ei thestun oedd “Dylanwadau bore oes ar 
gymeriad”, a chawsom ganddi yn ei sgwrs amserol mewn geiriau dethol 
rywbeth i “gnoi cil” arno. Diolch yn fawr iddi. Yn y cyfarfod busnes dewiswyd 
y swyddogion hyn: Llywydd: Mrs. Marles Thomas; Is-Lywydd, Miss 
Jenkins, Glenover (y ddwy am yr ail flwyddyn yn olynol) ; Ysgrifennyddes, 
Mrs. Davies, Caerwilym ; (Trysorydd dros dro), Mrs. Williams, y Bryn ; 
Ysgrifenyddes Aelodau ar wasgar, Miss Davies, Pantmoch ; Gohebydd y 
Wasg, Miss Sali H. Davies. Dewiswyd y llywydd yn gynrychiolydd i'r 
Cyfarfod Blynyddol a Mrs. T. O. Williams yn gynrychiolydd ar y Pwyllgor 
Canol. Gan y bydd Miss Margaret Barr yn ôl o'r India yn y flwyddyn newydd 
gofynnir iddi annerch y cyfarfod blynyddol nesaf, a gynhelir ym mis Tach- 
wedd 1956. Cynhelir cyfarfod mis Mawrth (ar ffurf Rali, er dangos gwaith y 
gaeaf), yn Cribyn, a chyfarfod yr Hydref yn niwedd mis Medi. Diolchodd 
Mrs. Williams, y Bryn i Mrs. Gwilym Evans, i'r Swyddogion ac i aelodau 
Cangen Llandysul am y wledd o de. 


CYFARFODYDD ORDEINIO'R PARCH. BASIL LL. HOPKIN.— 
Sadwrn, Medi 17, 1955, ordeiniwyd y Parch. Basil Ll. Hopkin i wasanaethu 
yn eglwysi Undodaidd Renshaw St. a Willert St., Domestic Mission Churches, 
Manceinion. Mab y Gellionnen a'r Graig, wedi paratoad yn Athrofa Caer- 
fyrddin a Choleg Manchester, Rhydychen, bellach, wedi'i sefydlu ym mhrif 
ddinas y Lloegr ddiwydiannol, ond eto nepell o oror Cymru. Efallai y bydd 
yn galondid iddo, bod cynifer o'i gyd-genedl yn trigiannu yno. Ar y pared 
Renshaw St., y mae darlun cyn-weinidog o Gymro, a chofeb brydferth hefyd 
o'i wasanaeth pergofiadwy hir yno, y Parch. Rhoslwyn Davies, brodor o 
Frondeifi, a nai yr enwog Barch. Hathren Davies. Daeth nifer sylweddol o 
ffrindiau o Drebanos i'r cyfarfodydd, y dynion yn lletya yn y coleg, a'r gwrag- 
edd yn y Y.W.C.A. Yn Renshaw St. y bu'r gwasanaeth, ac agorwyd ef yn 
ddefosiynnol â'r gweinidogion yn eu gynau yn cyd-gerdded i mewn. Arwein- 
iwyd yr oedfa, gan y Parch. T. W. Roberts, Pendleton. Rhoddwyd y siars i'r 
gweinidog, gan y Parch. Sidney Spencer, B.A., Prifathro Coleg Manceinion, 
Rhydychen, a'r siars i'r gynulleidfa gan gyn-weinidog y Gellionnen, y Parch. 
R. Islwyn Pritchard, B.A., Chorley. Wedyn adroddwyd y croeso i'r bugail 
newydd gan gadeiryddion eglwysi Renshaw St. a Willert St. gyda'i gilydd, a 
chododd y ddwy gynulleidfa i gyd-adrodd y gwahoddiad, ac i dderbyn wedyn, 
yr atebiad oddi wrth eu gweinidog newydd. Bu pawb yn sefyll, ar ôl hyn, i'r 
gweinidogion a'r swyddogion i fyned allan. Nodyn urddasol oedd i'r cwrdd 
hwn, â thaflen drefn y gwasanaeth ; bu canu da ar yr emynau, â chyfeiliant 

cryf yr organ bib, ddwy lawell. Cafwyd cyfarfod croesawu swynol i ddilyn 
ar ôl te, a Mr. Mason, ysgrifennydd eglwysi cenhadol Manceinion, yn llyw- 
yddu. Siaradodd ysgrifennydd Renshaw St., a wedyn ysgrifennydd Willert 
St. Dilynwyd hwynt, gan y prifathrawon, y Parch. Sidney Spencer a'r Parch. 
J. D. Jones. Ar ôl hyn cafwyd gair gan Mrs. Spencer. Wedyn siaradodd 
cadeiryddes y chwiorydd yn Renshaw St., ac ar ei hôl, ysgrifennydd y bobl 
ifainc. Yr oedd nodyn hapus yn awr, pan roddwyd clwm o flodau hyfryd i 
Mrs. Winnie Hopkin, Trebanos, mam y gweinidog ifanc. Cafwyd gair gan 
Mr. Elwyn Davies, a wedyn dyma Mr. Henry B. Morgan, ysgrifennydd 
cyffredinol y Graig, yn rhoi gair o gymeradwyaeth. Siaradwyd hefyd gan y 
Parch. Aubrey Martin, Mr. Alfred Griffiths, Trebanos a Mr. Colin Morgan, 
cynrychiolydd y bobl ifainc yn y Graig. Hyder ac ymgysegriad oedd nodyn yr 
ŵyl. 

AT UNDODIAID AR WASGAR.— Hwyrach y bydd o ddiddordeb i'r 
rheiny o'n darllenwyr sy'n byw ymhell o bob capel Undodaidd wybod bod 
gennym Gymdeithas arbennig ar eu cyfer,—y National Unitarian Fellowship. 
Y mae yn dosbarthu llenyddiaeth rad o bob math a chylchlythyr misol diddorol 
a gellwch gael pob gwybodaeth oddi wrth yr Ysgrifennydd, Miss Nora 
Gimson, White Gable, Much Birch, Nr. Hereford. 


AMAIA 


DAMEG. 


Yr oedd yna ddinas a osodwyd ar fryn. Yr oedd yn “ddinas agored”. O bob 
tu iddi, ac yn ei chanol hi, yr oedd “gweledigaeth eglur”. Carai ei phobl ei 
rhyddid. Yn y rhyddid yr addolent, a'r rhyddid hwnnw a fu ei diogelwch am 
ganrifoedd. 

Ond, ymhen blynyddoedd aeth rhywun ati i bregethu athrawiaeth newydd. 
Dywedodd mai mewn muriau yr oedd gwir ddiogelwch. “Rhag ofn,” 
meddai, “i anwiredd ymosod arnom rhaid adeiladu muriau uchel o amgylch 
ein dinas yn amddiffynfa inni.” Gwrandawyd arno. O genhedlaeth i gen- 
hedlaeth ychwanegwyd at uchder y muriau. Aeth ei chrefydd yn gyffes ffydd ; 
aeth ei mudiad crefyddol yn enwad cul. Fe gauwyd allan oleuni'r wawr o 
weledigaeth y bobl. 

Daeth cenhedlaeth newydd na wyddai am brydferthwch y byd mawr llydan 
y tu allan. Daeth ofn i galon y ddinas ; fe beidiodd pob gweledigaeth. 

Ond, rhyw fore teg, wele fachgen ifanc yn mentro dringo'r muriau. Yr oedd 
“Everest” yn ei enaid: “Rhaid bod rhywbeth gwell hwnt i'r muriau,” 
meddai. Ac i fyny yr aeth, yn uwch ac uwch nes caffael ei hun yn rhydd ar ben 
y mur. Gwelodd am y tro cyntaf y wawr yn torri hwnt i'r mynyddoedd ; a 
draw yng nghwmpas y gwastadeddau gwelodd y perllannau têg, a'r môr 
mawr llydan yn y pellter. Galwodd ar ieuenctid ei oes i'w ddilyn. 

A dyna fel y daeth y weledigaeth glir yn ôl i'r ddinas. Heddiw, nid oes ynddi 
na mur, na chredo, na chyffes ffydd. Mudiad yw ei bywyd hi i gyfeiriad y 
Ddinas Sanctaidd, a'r Deyrnas Wen. J.M.T. 

Y Cwpwrth Llyfrau 


Y Beibl Cymraeg Newydd. 

Y MAE'R Beibl Cymraeg cyflawn yn yr orgraff newydd wedi cyrraedd o'r 
diwedd a dylid ei groesawu â breichiau agored. Cyhoeddwyd ef gan Gym- 
deithas Feiblau y “British and Foreign”, Llundain, a gellir cael y Beibl hwn 
am y pris rhyfeddol o rad, saith swllf. Y mae ei rwymiad yn gadarn, ei bapur 
yn dda a'r argraff heb fod yn rhy fân. Paratowyd y gwaith yn gynnil gan yr 
Athro Henry Lewis, a rhaid pwysleisio nad ymyrrodd o gwbl â'r testun, ond 
iddo dalu sylw yn unig i'r iaith. Bu hen orgraff Beibl William Morgan yn 
rwystr mawr i ddysgu sbelio'n gywir ac yn swmbwl yn y cnawd i lawer un a 
ddysgodd ci Gymraeg yn yr Ysgol Sul a chael bod Cymraeg llyfrau eraill yn 
anhebyg iawn i Gymraeg y Beibl. Symudwyd bellach hen wallau fel parottoi 
yn lle paratoi ; brenhin yn lle brenin ; cymmorth yn lle cymorth, oherwydd dim 
ond /, n ac r sydd yn dyblu yn y Gymraeg. Fe ddylasai pob Ysgol Sul ac ysgol 
Ddyddiol sy'n defnyddio'r Beibl ofalu roddi copi o'r Beibl newydd hwn yn 
nwylo eu disgyblion ar frys oherwydd cam â phlentyn yw rhoi dau fath o 
sbelio o'i flaen i'w ddrysu. Ac un peth arall yr oedd sillafu hen-ffasiwn y Beibl 
o'r blaen yn gwneud i'r plentyn gredu mai llyfr hen-ffasiwn oedd y Beibl 
hefyd. Fe fydd y dull newydd yn apelio at ei lygad ac o'r llygad i'r galon. 
Un peth sydd o'i le arno, y mae'n biti na chafodd ein Diwinyddion yr amser i 
gywiro'r testun yr un pryd, oherwydd gwelaf fod adnodau twyll megis 
I Ioan s, 7 yn aros a'r llu camgyfieithiadau heb eu symud. Brysied, felly, y 
cyfieithiad cywir mewn iaith gywir.—D.J.D. 


MP1". 


Padolig Llawen í Bawh! 


O deled y Nadolig—â'i hwyliau 
I aelwyd yr unig ; 
Aed â'r cur a'r dolur dig 


O fyd y rhai clwyfedig. 


Diwrnod hoff i'n atgoffa—o gyfaill 
A'i gyfarch fel yma ; 
Awr o afael rhyfela 
A llais dyn dros 'wyllys da. 
Y GoLycypp. 


Argraffwyd gan J. D. Lewis a'i Feibion Cyf., Gwasg Gomer, Llandysul. 

J. D. Lewis a'i Feibion Cyf. 


ARGRAFFWYR A CHYHOEDDWYR 
CAD Dl 


“Lleufer dyn yw Uyfr da” 


Cyhoeddir gennym y Llyfrau Cymrae$ $orau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 


cc 


Mynnwch gae ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : 8S. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgol 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
_ Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 


MMA AAAI AI MAVAAM AS A -”-Y™”'PUAI AAD 


Ail Nofel ISLWYN FFOWC ELIS 


YN AWR YN BAROD 


Ffenestri Tua'r Gwyll 


Pris 9/6 


Pa ryfedd wedi sgrifennu Nofel mor boblogaidd a CYSGOD Y CRYMAN 
bod cymaint o ddisgwyl am ei ail nofel— FFENESTRI TUA'R GWYLL. 
Yn y nofel hon adroddir stori wraig weddw gyfoethog a syrthiodd mewn 
cariad â bardd ifanc. Yn gyfciliant i'r stori y mae trafod dyfnach a geir 
ymhlith gwŷr llên, ac yn wir, ar ryw olwg, y mae Ceridwen Morgan yn 
ddarlun o Gymru heddiw. 


SHH AEB) ——— 


CYSGOD Y CRYMAN 


Pris 9/6 
“Nofel gyntaf a wnaeth i fy nghalon i lamu o lawenydd.” 
—J. Roberts Williams yn * Y Cymro. 


“An exceptionally well-written tale . . . undoubtedly an important 
addition to the Welsh fiction of our day.” —Celt yn y * Liverpool Daily Post.” 


——b— 


CYN OERI'R GWAED 
Pris 5/- 


“Megis ar un sbonc fe neidiodd yr awdur i rywle pur agos i reng 
flaenaf llenorion Cymraeg. . . Y mae dyn ar ôl darllen y gyfrol yn teimlo'i 
fod wedi gweld lleoedd a phethau a dynion nad oedd yn nabod monynt 
o'r blaen.”——Dr. Thomas Parry ar y Radio. 


“Fe ddeil yr ysgrifau hyn eu tir ymhlith goreuon Cymru, a Lloegr 
hefyd.”— Y Genhinen. 


OS NAD OES SIOP LYFRAU YN GYFLEUS 
Danfoner i'n Prif Swyddfa— 
J. D. LEWIS A'I FEIBION CYF. 
LLANDYSUL 


GWASG ABERYSTWYTH 

Pris 6ch. y mis ; drwy y Post, 7s. 0c. y flwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc. i'r Golygydd— 
Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
Nodion a Marwgofion i gyrraedd y Golygydd erbyn y 15fed o'r mis. 


Pwyllgor Ymgynghori— PRIFATHRO J. D. JONES, B.A., B.D. ; PARCHN. 8. E. 
BOwEN ; E. G. Evans, B.A. ; J. ISLAN JONES, M.A. ; SIMON JONES, B.A. ; A. J. 
MARTIN, B.A. ; ISLWYN PRITCHARD, B.A. ; J. MARLES THOMAS, M.A.; T. O. 
WIrLLrAMs, M.A. ; Mr. W. S. JonEs, M.A., M.Sc. a Mr.. D. JONES. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “Ymofynnydd”, Llandysul 


AN UNFETTERED FAITH. The Religion of a Unitarian. 
By A. Pui» Hewert, M.A., S.T.M. “Beautifully written, wholesome, 
challenging and compelling.”—The Inquirer. 7/6 (by post 7/10). 

LEADERS OF EARLY CHRISTIAN THOUGHT. 
By S. H. MELLONE, M.A., D.Sc. “‘A careful and interesting statement, 
with illustrative guotations on the work of the leading thinkers .” 

Expository Times. 

““Riehly deserves to be accepted as a standard text-book for students.” — 
Dr. E. L. Allen in The Inquirer. 15|- (by post 15/6). 

A GOLDEN TREASURY OF THE BIBLE (and Apocrypha). 


Edited by MoRTIMER Rowen, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” —Expository 
Times. 1076 pages. Cloth 10/6 (by post 11/7) ; Leather 20/- (by post 21/1). 


MEN, CHANCE AND HISTORY (The Essex Hall Lecture 1955). 


By ALAN BurLrocx, M.A. (Censor of St. Catherine’s Society, Oxford. 
2/- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 

Nodiadau'r Golygydd 


CALENNIG. 


LWYDDYN NEWYDD DDA! 
B Y mae gan bob ardal ei nodweddion, a rhan o gymeriad yr 
ardal wledig y gwn i orau amdani yw y ffordd arbennig sydd 
ganddi o ddathlu Dydd Calan. Soniaf, wrth gwrs, am yr ardal o 
gwmpas, Llandysul tua godre sir Aberteifi, ond 1 fod yn fanwl gywir 
byddai raid i mi ddiffinio'r ffiniau. 

Gwn ei bod yn arfer i “hela calennig” ar hyd Cymru gyfan, ac 
yn Aberdâr yma fe fydd y tyrfaoedd allan fel arfer ond mai dim 
ond “Blwyddyn Newydd Dda”, neu “Please for a New Year’s 
Gift”, a gewch chi ganddynt. Ni thalai rhyw esgus o gasglu calennig 
felly yn fy hen ardal o gwbl. Os am arian, rhaid gwneud gwerth 
eich arian, a hyd yn oed pan euthum allan y tro cyntaf yn bum 
mlwydd oed rhaid oedd cael ffrds a dyma hi : 

Blwyddyn newydd dda i chi 
Jacob Davies yw’n enw i! 

Diddorol sylwi ar yr awydd cynnar hwn i gael cyhoeddusrwydd 
i'r enw ! 

Dim ond prentisiaeth oedd hi’r flwyddyn gyntaf ond o hynny 
ymlaen rhaid oedd bwrw ati o ddifri a dysgu'r Ffrâs yn drwyadl yn 
gwmni o ddau neu dri. Go anaml y gwelid cwmni o bedwar a mwy, 
oherwydd nid oedd hynny yn talu'r ffordd, a buasai'n bosibl i 
benteulu a oedd yn fodlon rhoi ceiniog yr un i ddau feddwl mai 
gwell rhoi dim ond dimai yr un i bedwar ! Y mae'r Cardi yn cael ei 
ddysgu i hel arian yn y ffordd orau o'i ddydd Calan cyntaf, a 
hwyrach mai yr arfer cynnar hwn yw ei gyfrinach. Canys fel y 
dywedais ni welais blant un ardal yn mynd ati mor ddifrifol o 
drwyadl a phlant fy hen ardal i. 

* * * 
™ Pwt o ffrâs a gawsoch gynnau, ond rhaid dweud gair am y ffrâs 
iawn. Fy nhad a oedd yn un o ryw ddau neu dri a oedd yn gwneud 

y ffrasis yma i blant yr ardal, ac y mae’n ddiau gennyf iddo'w y ud 
cannoedd os nad miloedd ohonynt. 

Clywais iddo wneud rhai eleni hefyd, ac yntau bellach yn bedwar 
ugain a chwech wedi troi. Weithiau byddai'n lwcus, ac fe dalai rhai 
plant ddifidend ar y calennig, ymlaen llaw, trwy roi owns neu 
hanner owns o dybaco iddo yn dâl am ei drafferth. Ond cyn belled 
ag y cofiaf ni thalodd ei blant ei hunan gymaint â blewyn o ddifid- 
end iddo naill ai ymlaen llaw nac yn ôl llaw ! 

Beth bynnag, wedi cael y Ffrâs (a rhaid cael un newydd at bob 
blwyddyn, gan enwi'r flwyddyn os yn bosibl a hefyd cyflwyno 
enwau'r plant a oedd yn ei dweud a phwy oeddynt), y peth nesaf 
oedd ei dysgu'n drwyadl a'i rihyrsio'n gyson am tua tair wythnos. 

Y drafferth fwyaf a gawn i yn bersonol oedd dysgu peidio â 
chwerthin, oherwydd yr oedd yn ddefod ddifrifol dros ben ac fe 
allai fod yn golled o ryw dair neu chwech o geiniogau i'r cwmni 
pebai rhyw wirion fel fi yn torri allan yn bwff baff o chwerthin. 

Mi ddigwyddodd un tro. Yr oeddem wedi dweud y ffrâs yn od o 
dda a dyma'r hen ddyn yn dod allan, hen ddyn yn gwisgo locsyn a 
honno cyn ddued â glo, ac yn waeth na dim fe dynnodd bwrs lledr 
allan o'i boced a dechrau datod y garrai a glymai ei geg â'i ddannedd 
blaen melynion, mawr. Mi fim i'n chwerthin am hanner awr solet 
ac ni chawsom ddimai, ac ni fentrais yno byth wedyn. Cefais 
ddanod lawer gwaith fod y cwmni wedi colli o leiaf hanner coron 
yn ei gyfnod calenigol o tua chwech dydd Calan oherwydd fy 
chwerthin i. 

* * * 

Un peth arall a ddysgai'r Cardi bach yn bur gynnar oedd na 
thalai'r ffordd i gadw'r calennig a gawsai i gyd yn y cwdyn bychan 
gwyn a gariai at y pwrpas. Pebai gwraig y fferm yn gweld fod eich 
cwdyn yn llawn onid oedd yn berygl iddi roi tipyn bach yn llai ? 
Felly, pan fyddai'r bag yn llanw—hanner yn y cwdyn a hanner yn y 
boced oedd hi! Codem yn fore hefyd gan geisio bod yn gyntaf i 
gyfarch yn y nifer mwyaf posibl o leoedd, a mynych yr aethom dros y 
clawdd a thrwy'r caeau at Ffoshelyg, y lle cyntaf, ymhell cyn torri'r 
wawr a'r eira rhewllyd yn crwnsian dan ein traed. Byddai'r chwech 

as newydd sbon yn dâl cyfiawn am y bore-godi hwnnw. 

I ffwrdd a ni i'r Dyffryn, Pyrlip, Ceginan, Pengraig, Cwmhyar, 
Gellifraith, Y Fforest, Beili, Rhiwlug, Tynewydd, Blaenythan, 
Cnwc, Fronwen, Llainddelw, Perthyronnen, Pantrhedynen, Gorrig, 
Waunlluest, Pantgwyn, Gellifarharen, Pantycreuddyn, Coedfoel, 
Sychdy, Prengwyn, Ffosesgob, Abercefel, Wesyn, Login, ac yn ôl 
adref trwy Gwm Gyfeile. Dim ond rhyw ddeg-ar hugain mwy neu 
lai o leoedd i gyd, ond fe gymerai'r daith o saith y bore tan saith y 
nos heb fawr o aros na loetran yn unman. Byddai'r ffermydd yma, 
lawer ohonynt yn ddiarffordd dros ben a golygai gerdded milltir- 
oedd yn ôl ac ymlaen atynt a synnwn i ddim nad oeddwn wedi 

cerdded o ddeuddeg i bymtheg milltir cyn diwedd y dydd, a’r 
cyfan i gyd am ryw dri swllt—neu bedwar ar flwyddyn lwydd- 


iannus. 
* * * 


Ond nid yr arian oedd yn bwysig; yr oedd yn rhywbeth i 
edrych ymlaen ato ac onid oedd, ac onid yw, yn ffordd wych i 
ardal i ddyfod i adnabod ei gilydd. Daeth llawer o newid yn y 
ffermydd yma wedi'r rhyfel diwethaf, ond ugain mlynedd yn ôl 
gellid dweud am deuluoedd y rhan fwyaf o'r ffermydd a enwais 
iddynt fod yn yr un tai am gannoedd o flynyddoedd yn ddidor. 

A byddai ein cerdded a'n cyfarch ninnau yn clymu lle wrth le a 
theulu wrth deulu yn un galon gyfan. Cefais y fraint o siarad o flaen 
tyrfa o ddeuddeg mil yn yr Eisteddfod Genedlaethol wedi hynny, 
ond yr oedd yn llawer mwy o “'thrill” i sefyll o flaen drws Ffoshelyg 
yn un o ddau ; sêr y bore uwch ein pennau, sŵn godro yn y 
beudy ar waelod y clôs, carthu gwddf yn nerfus, ac yna'r ddeulais 
yn unllais yn torri ar wyryfdod y bore : 


BLWYDDYN NEWYDD DDA! 
Ar fore dydd Calan 


Mae llawer yn trotian, 

A hyn ydyw'r amcan 

Os coeliwch chi ni: 

Os rhowch chi galennig 
Neu ryw rodd garedig, 
Rhyw lwyddiant arbennig 
A ddelo i chwi. 


Mi godson yn fore 

O Benlôn Gyfeile 

Er mwyn y ceinioge 

Ac adrodd y Ffras ; 

Os nad ŷch chi'n rhoddi 
Awn gered dan ganu, 

A pheidiwch a phwdu 
Ac edrych yn gas. 


Y neb a ofynna 

Am enwau'r ddau yma, 
Y fi ydyw Hannah 

A. hwn ydyw John. 

Os na chawn geinioge 
Fe basith dimeie, 

Ond treiwch wirione 

I edrych yn llon ! 

Ac wedi gorffen, un yn edrych ar y llall, distawrwydd eto am dro 
byr ac yna fe glywsem sŵn clocs gwraig y tŷ yn cerdded o gyfeiriad 
y gegin orau lle cedwid y basin a'i lond o chwech-cheiniogau a 
cheiniogau newydd a oedd yn barod i'n disgwyl ers rhai diwrnodau. 
Yna ar agoriad y drws, i'r eiliad, ac ni allai Emlyn Williams gyda'i 
holl grefft llwyfan ein maeddu yma—gwaeddem yn unsain eto : 
“Blwyddyn Newydd Dda !” 

A dyna'r dydd a'r daith wedi dechrau. Na choller yr hen arfer a 
pharhaed yr “hela” mawr, fel y gellir dal ati i adrodd mabinogi'r 
daith wrth gyfri'r arian ar derfyn y dydd. 

Blwyddyn Newydd Dda i'm darllenwyr i gyd. Fe gewch fod yn 
rhydd o roi calennig am y tro. 


[Ymddangosodd yr ysgrif hon yn “O Nyth y Frân”, colofn 
wythnosol y Golygydd yn 7 Cymro]. 


AMA. 


Yr Efengyl yn ol St. Marc 
YR AIL BENNOD. 


Gan ELwyu Davrzes, B.A. 


EDI pregethu ar hyd a lled Galilea dychwelodd Iesu unwaith 
W eto i dŷ Simon yng Nghapernaum. Erbyn hyn aethai sôn 
amdano dros yr holl wlad, ac fe dyrrai pobl o bob man ar ei 

ôl. 

'Roedd y tŷ wedi llanw i'r drws pan gyrhaeddodd y pedwar 
llanc a'u cyfaill i'w iachau. Ond ni allai hyn rwystro y pedwar 
gwr brwdfrydig. Dygasant y claf i ben y tŷ (roedd hwn yn isel, a 
grisiau yn esgyn i'w dô gwastod o'r tuallan), ac wedi tynnu rhan 
o'r tô i ffwrdd, ei adael i lawr drwy y llofft i'r gegin at y meddyg. 
Geiriau cyntaf Iesu i'r claf oedd “Ha fab, maddeuwyd i ti dy 
bechodau”. Tebyg y gwyddai Iesu nad oedd clefyd hwn, fel llawer 
un arall a ddeuai ato, ond canlyniad cyflwr isel ei feddwl. 'Roedd 
ganddo ffydd yn y meddyg, a phan ddywedodd hwn wrtho fod ei 
bechodau wedi eu maddau, cafodd ryddhad, a daeth y claf yn 
ddyn iach drachefn. Tebyg iddo gael nerth newydd i'w feddwl 
llesg, ac ymledodd grym i'w aelodau cwsg. Bellach, nid oedd 
“codi a cherdded” fawr o rwystr wedi'r cyfnewidiad mewnol a 
ddaeth arno ; meddyg yr enaid oedd Iesu. 

Ond i'r Ysgrifenyddion a'r Phariseaid arwynebol a ddeuai yno i 
gyhuddo Iesu, 'roedd y gorchymyn ‘ cyfod a rhodia ” yn llawer anos 
na “maddeuwyd i ti dy bechodau”. Ni allent hwy weld ymhellach 
na thrwch croen. I helpu a chydymdeimlo ag arall nid yw llygaid 
y corff yn ddigon ; rhaid ceisio deall hefyd. 

Rhoes Duw allu i bob un ‘ ddeall,” ac nid oes neb yn gwneud ei 
hun yn Dduw wrth ddefnyddio y gallu hwn ; i'r gwrthwyneb, dyma 
sy'n ei arbed rhag bod yn greadur. Yn yr hanesyn hwn, gwelir yn 
gweithredu ffydd a maddeuant, y ddwy elfen bwysig yn nysgeid- 
iaeth Iesu. 

O dŷ Simon aeth Iesu drachefn i lan môr Galilea er mwyn dysgu 
y bobl. Ar y ffordd ychwanegodd un disgybl arall at ei ddilynwyr, 
ym mherson Lefi, mab Alffeus. Publican oedd hwn, ac i ddathlu yr 
achlysur aeth Iesu i swpera i'w dŷ, lley cyfarfu allawer o Bublicanod 
eraill a phechaduriaid. 'Roedd cyd-fwyta ar yr un bwrdd â'r rhain 
yn bechod anfaddeuol yng ngolwg y Phariseaid, ac fe'i cyhuddwyd 
yn llym. Ond ateb parod yr Iesu iddynt oedd na ddaethai i “alw 
y rhai cyfiawn ond pechaduriaid i edifeirwch”. Efallai fod gwawd 
pwrpasol yn ei eiriau. Nid oedd neb yn ddigon iach i wrthod 
meddyginiaeth yr Iesu. Hefyd, yn wahanol i'r Phariseiaid, ni fynnai 
Iesu osgoi pechaduriaid eithr ei chwilio allan ; rhoes gyfle i un 
ohonynt fod yn ddisgybl iddo. Ceir yma y gwrthgyferbyniad rhwng 
neges newydd Iesu a'r hen grefydd Iddewig ; gwelir yr un broblem 
yn codi yng nghwestiwn yr ‘ ymprydio” a_^ chadw y Saboth.” 

Roedd ymprydio yn hen arferiad ymhlith yr Iddewon, ac yr 
oedd disgyblion Ioan a'r Phariseiaid yn ei gadw fel mynegiant o 
edifeirwch. Ni allai Iesu gyd-ymffurfio â hyn, oherwydd galwai ef ei 
ddisgyblion nid i alaru ond i brofiad o lawenydd. Mae ei neges yn 
newydd, ac ni allai wisgo amdano gadachau o hen arferion. Rhaid 
oedd gosod gwin newydd mewn costrelau newydd. Yr oeddynt yn 
ei bresenoldeb fel pe baent yn cymeryd rhan mewn gwledd briodas 
ac yn disgwyl am y deyrnas. Llawenydd yw prif nodwedd efengyl 
Iesu. 

Cyhuddwyd Iesu ymhellach o dorri y Sabath. Gwelodd y 
Phariseaid ddisgyblion Iesu yn cerdded drwy gae o ŷd ar y Saboth, 
ac yn cymeryd o'r tywysennau am fod arnynt eisiau bwyd. I'r 
Phariseaid, yr oedd tynnu tywysennau a'u rhwbio rhwng eu dwylo 
i gael y gronynnau allan ohonynt, yn golygu “gwaith”, ac yn ôl 
deddf Moses nid oedd neb i gyflawni unrhyw “waith” ar y Saboth. 
Gwendid y Phariseiaid ydoedd gor ofalu am reolau bychain di- 
bwrpas ; aeth cadw y Saboth yn faich. Ni allai Iesu oddef hyn 
chwaith, ac amddiffynnodd ei ddisgyblion drwy gyfeirio at yr hyn 
a wnaeth Dafydd yn yr Hen Destament. 'Roedd yr hen gymeriad 
hwn bron newynu wedi rhedeg am amser hir rhag Saul a'i filwyr, 
pan gyrhaeddodd dŷ offeifiad. Nid oedd dim yno ond ychydig o 
* fara gosod,” ac yn ôl y ddeddf ni allai neb ei fwyta ond yr offeiriad 
ei hun. Er hynny, rhag newynu, fe gymerodd Dafydd a'i ganlynwyr 
ohono, a thebyg i'r offeiriad ganiatau hynny. Dengys Iesu fod 
Dafydd, y brenin delfrydol Iddewig, fel yntau yn credu, er gwaethaf 
deddf Moses, mai angen dyn sydd yn dod gyntaf bob amser. 
“Y Sabath a wnaethpwyd er mwyn dyn,” medd Iesu, “ac nid dyn 

er mwyn y Saboth.” Fe'i sefydlwyd er bendith corff ac ysbryd, ac 
nid yn faich llethol i'r hwn a'i ceidw. 


Y DRYDEDD BENNOD. 


'Roedd gan Iesu elynion pendant erbyn hyn a chwilient am bob 
cyfle i'w gyhuddo. Yn y Synagog ar y Sul canlynol gwelir magl arall 
yn cael ei osod ar ei gyfer. Dygwyd yno ddyn a'i law wedi gwywo 
er mwyn gweld a feiddiai Iesu, yn groes i'r ddeddf, ei iachau ar y 
Saboth. Fel arfer, ni phetrusodd y meddyg gymeryd trugaredd ar y 
claf, gan ddysgu yr un wers eto, fod angen yn bwysicach na defod ; 
ni allai aros tan drannoeth i'w iachau ef. Byddai gwrthod gwneud 
daioni lle yr oedd cyfle ac angen, gystal a gwneud drwg. Yr un 
egwyddor a geir yn y gosodiad fod “‘yr hwn nad yw gydag ef sydd 
yn ei erbyn”. Wedi hyn ceir ei elynion yn dechrau ymgynghori “pa 
fodd y difethent ef”. 'Roedd Iesu yn wybodol o'r elyniaeth hon yn ei 
erbyn, a thebyg iddo sylweddoli fod ei fywyd, ac felly ei achos, 
mewn perygl. Canlyniad i hyn efallai oedd iddo ddewis deuddeg 
disgybl. Rhaid oedd iddo wrth bobl y gallai ymddiried ei neges 
gwerthfawr iddynt. 

Pobl syml oeddynt i gyd, ond yn gywir ac heb ragfarn. Deuent 
o wahanol alwedigaethau a chyda phob un ei arbenigrwydd 
naturiol ei hun. Rhai ohonynt fel Pedr yn fyr eu tymer, yn frwd- 
frydig fel Ioan ac Iago, neu yn amheus fel Thomas ; ceid engraifft, 
hyd yn oed, o ddyn gwan ci gydwybod fel Jiwdas. Dewisodd 
ddeuddeg fel y byddent gydag ef, ac y gallai eu danfon allan i 
bregethu ei efengyl. Yn y pwrpas hwn o wasanaethu gwirionedd - 
oedd, yr oedd y disgyblion, tra gwahanol i'w gilydd yn un. Gall yr 
efengyl uno'r ddynoliaeth hefyd. Tuedda dynion gam ddeall neges 
Iesu ; weithiau drwy anwybodaeth ond, bryd arall, yn bwrpasol, 
er mwyn ei wrthod a'i gondemnio. Dyma oedd pwrpas yr Ysgrif- 
enyddion a “‘ddeuai i waered o Jerusalem’’—i wasgar sibrydion fod 
Iesu “allan o'i bwyll”, ac mai drwy Belzebub, pennaeth y cythreul- 
iaid, yr oedd ef yn bwrw allan gythreuliaid.” Profodd Iesu iddynt 
eu bod yn eu gwrthddweud eu hunain, ac felly mai hwy oedd 
“allan o'u pwyll”. “Pa fodd y gall Satan fwrw allan Satan”. 
Dyma'r ddadl: yr wyf yn bwrw allan gythreuliaid. Felly dyna 
ddaioni. Ond nid yw Satan yn hoff o wneud daioni. Rhaid, o 
ganlyniad, mai nid drwy Satan yr wyf fi yn bwrw allan gythreuliaid. 
Pe bai Satan yn bwrw allan gythreuliaid, byddai yn bradychu ei 
achos ei hunan, ac yn sicr nid yw ef gymaint o ffwl â hynny ! 
'Roedd y gwaith a wnai Iesu yn ddigon o brawf mai ‘ ysbryd 
sanctaidd” oedd yn ei gynorthwyo ac nid ‘ ysbryd aflan.” Daeth ei 
fam a'i frodyr i Gapernaum i edrych amdano ; tebyg iddynt glywed 
y sibrwd a wasgerid fod yr Iesu allan o'i bwyll. Ni anwybyddodd ei 
deulu, ond cymerodd y cyfle i ymhelaethu ei neges am y berthynas 

fawr a allai ddatblygu rhwng dyn a Duw. Mae'r Iesu yn frawd i 
bob un sy'n gwneud ewyllys y Tad. Trwy y berthynas hon y daw 
dynion yn frodyr a chwiorydd i'w gilydd, y daw Duw yn dad o'r 
byd yn aelwyd. Dyma fydd hanfod y Deyrnas. 


AVA 


Hen Ysgol Pontshan a’i Hysgolfeistr— 
Y Parch. Thomas Thomas— 
Gweinidog Pantydefaid 
(Parhad) 

Gan HENRY Jones, Horeb. 


Digrifwehyr Ysgol. Nodweddid yr ysgol gan lawer o ddigrifwch ac 
nid oedd neb yn mwynhau'r digrifwch hwnnw yn fwy na'r athro. 
Ceid yno rai cymeriadau nad â'n angof gan yr ysgolheigion. Un o'r 
cyfryw oedd David Thomas, Frongoi. Gwelid ef yn cyrchu i'r ysgol 
ben bore yn ei ‘ Breech a Leggins ’ gyda'i farf hir. Gwisgai cape am ei 
war, tebyg i eiddo heddgeidwaid ; yn drwmlwythog o lyfrau ac 
edrychai mor ddifrifol â phe'n ben ysgolor yr ysgol. Edrydd un o'r 
disgyblion, y Parch Ioan Dafydd, y stori hon amdano : Un diwrnod 
ganol dydd yn yr haf, pan nad oedd neb ond efe a'r athro yn yr 
ysgoldy a phopeth yn ddistaw, daeth llygoden fach allan i fwyta 
briwsion o docynnau'r disgyblion. Pan welodd yr athro Dafi Tomos 
yn mynd ar ei hôl, meddai, “Don't kill it”. Atebai yntau, mewn 
brwdfrydedd, “Chila i ddim modfedd”. "Does eisiau disgrifio beth 
ddigwyddodd. Dywedai Thomas Thomas na theimlai awydd wedi 
hynny i siarad Saesneg â Dafi Thomos. 

Nid oedd Dafi Tomos yn disgleirio chwaith mewn Rhifyddiaeth, 
fel y dengys yr hanesyn canlynol. Methai'r athro yn lân a dysgu iddo 
wers syml mewn Subtraction ac er mwyn egluro'r peth, ebai'r athro 
“Nawr meddyliwch fod pum aderyn ar lwyn ac i minnau saethu 
ergyd a lladd dau, faint fyddai'n ôl”. “Dim un”, ebai Dafi Tomos. 
“Wel ! Wel ! Sut hynny ?” ebai'r athro. “Byddent wedi mynd off i 
gyd ar sŵn yr ergyd cynta”, ebe Dafi ddiniwed. 

Aeth i mewn at yr athro un diwrnod yn yr haf i ofyn am wers sut 
i weddïo'n gyhoeddus. Ymhen tipyn aeth yr athro i agor y ffenestr 
er mwyn hwylusdod i'r disgyblion. Er ei syndod dyna lle'r oedd 
Dafi Tomos yn ceisio mynd trwy'r oruchwyliaeth o flaen desg yr 
athro. Ar hyn daeth cath fach lwyd trwy'r ffenestr ; ymaflwyd ynddi 
gan un o'r disgyblion a'i thaflu a disgyn ohoni gerllaw'r ddesg. 
Agorodd Dafi ei lygaid, ac meddai yn hollol dawel, “Cath fach 
Nani Tylleder yw hi ta beth,” ac ymlaen ag ef â'i waith mor 
hamddenol a phe na fuasai dim wedi digwydd. 

Gwrthodai'r athro dderbyn un tâl gan Dafi Tomos—dengys hyn y 
dyn. Ymhen rhai blynyddoedd ar ôl hyn aeth Dafi Tomos i Green 
Park un diwrnod. Wedi cael agoriad dywedodd ei neges wrth 
Thomas Thomas ar unwaith. “Rwy'i wedi dod yma i dalu am fy 
ysgol.” “Eitha da, Dafi Tomos,” ebai Thomas Thomas, “eiste 
lawr.” Rhoddwyd iddo bryd da o de a siaradwyd ynghylch popeth 
ond yr ysgol. Wrth ymadael, meddai Dafi Tomos, “Wel faint sy’ 
arna'i am yr ysgol 'nawr Mr. Thomas.” Ac ebai'r athro, a'i lygaid 
yn llonni gan ei hiwmor iach, “Dim Dafi, dim. Est ti o-ma yn 
onest heb fynd a dim 'da ti!” ac wedi ysgwyd llaw yn gynnes 
meddai'r athro ymhellach, “Rwyt ti'n rhydd o ddyled.” Dengys yr 
hanesyn hwn nad oedd eisiau dysgu i'r Athro Thomas Thomas yr 
adnod— “Oddieithr eich troi a'ch gwneuthur fel plant bychain, nid 
ewch i mewn i deyrnas Nefoedd.” Dyn mawr oedd Thomas Thomas 
i gwrdd â dyn diniwed fel Dafi Tomos heb ddolurio ei deimladau. 
Po fwyaf yr astudier y dyn hwn mae'n mynd yn fwy o ddyn bob tro. 


Fel yna y terfynnodd Dafi Tomos ei gwrs addysgol o rhyw ddeng 
mlynedd ar hugain, wrth geisio dysgu Mensa ac fel y dywedodd y 
diweddar Barch. Stanley Jones, Caernarfon amdano, “Felly a 
barnu oddi wrth y gorffennol, gallesid meddwl mai prin y caiff 
Dafydd ddigon o amser yn y Nefoedd i ddysgu holl gyfrinion iaith y 
Lladinwyr.” 

I gael awyrgylch yr ysgol rhaid rhoddi cipdrem ar y tai lle y 
lletyai'r ysgolheigion. Dywed Sarnicol eiriau fel hyn: “Dywed 
Macaulay am Milton ei fod yn ysgrifennu cyfres o brifenwau ydynt 
fel cadwyn drydanol yn ysbrydiaeth i'r awen aruchel, sicr yw fod 
enwau sychion i'r cyfarwydd yn llawn o'r awgrymiadau mwyaf 
hapus.” 'Roedd gan lawer o'r ysgolheigion atgofion melys am hen 
dai yr ardal (llawer ohonynt erbyn hyn yn adfeilion yn ddiamau). 
Dyma rai o'r enwau—Pwllffein, Cwrt y Gwybed, Tangraig, 
Street Gelligron, New Inn, Cribor Fawr, Alltyrodyn Arms. Ceid 
hen gymeriadau caredig a doniol fel Pegi Blaenwaun yn yr ardal a 
Gwarllwynoidos. Pe llefarai'r muriau dywedent lawer cyfrinach am 
y dyddiau fu, fel y disgybl hwnnw a ganodd,— 


Do mi hales amser llawen 

Yn yr ysgol yn Llwynrhydowen 
Ac wrth ddilyn y Pysgotwr 

Ar hyd glannau Dyffryn Cletwr. 


Enwogion fu yn Ysgol Pontshân. Dechreuwn gyda rhai o'r enwogion 
sydd o ddiddordeb ac ag oedd â chysylltiad agos â'r ysgol. William 
James, B.A., gweinidog y Graig, Llandysul a Phantydefaid. Un o 
blant y fro. Diamau y clywid am ei athrylith a choethder ei ddysg a'i 
feddyliau onibai iddo gyfyngu ei athrylith i'w fro enedigol. 'Nôl a 
ddeallais oddi wrth y rhai a'i hadnabu, yr oedd yn ei holl ymddygiad 

yn ŵr bonheddig Cristionogol. Cafodd ei dderbyn i Goleg Hen- 
adurol Caerfyrddin yn 15 oed. Graddiodd yn B.A. (Llundain) 
yn 1867, yr hyn oedd yn gryn gamp yr adeg honno. Mewn prospectus 


am Ysgol Pontshân yn 1870, dywed (T.T.) fel hyn: “. . . And as the 
school will be under the joint management of myself and Mr. Wm. James, 
a member of the University of London . . >^, a pha deyrnged dlysaf 


fedrai roddi i'w hen athro, wedi graddio ohono yn Llundain na 
dyfod yn ôl yn gyd-athro â T.T. yn niwedd ei oes. Dyma un a 
gadwodd ei urddas a'i barch hyd y diwedd. 


Y llall a nodaf yw y Parch. Ddr. J. Gwenogfryn Evans. Ganwyd 
ef mewn lle o'r enw Ffynnon Valfet ym mhentref Llanybyther, ar 
ochr Sir Gaerfyrddin. Cafodd ei ddwyn i fyny ar ochr Sir Aberteifi. 
Bu yng Ngholeg Henadurol Caerfyrddin a bu am rai blynyddoedd 
yn y weinidogaeth. Rhoddodd ei orau i lenyddiaeth Gymraeg. O 
dan anogaeth a chymhelliad y diweddar Athro Rhys dygodd allan 
lawer o drysorau gwerthfawr o'r hen lawysgrifau i olau dydd a fu o 
gymorth mawr i'r efrydydd ifanc. Agorodd lygaid llawer o Gymry i 
weled cyfoeth ein llenyddiaeth. Derbyniodd radd o M.A. (Rhyd- 
ychen) a D.Litt. (Cymru). Fel coron ar ei lafur, rhoddodd gwein- 
yddiaeth Gladstone flwydd-dal iddo o £200 am ei wasanaeth 
gwerthfawr. Teilwng ddisgybl arall i T.T. 


Wedi rhoddi hanes ychydig yn fanylach ar y ddau a nodwyd 
ceisiwn roddi cipdrem ar hanes enwogion eraill a gadwasant 
anrhydedd yr ysgol yn fyw. Trown i hanes Dr. Jones, Manceinion, 
un oedd yn specialist llygaid enwog yn ei ddydd : yr Athro D. E. 
Jones, M.A., Coleg Henadurol Cacrfyrddin, ysgolhaig gwych yn ei 
ddydd : y capteniaid enwog Pencnwc : y tri brâwd W. Jones, D. 
Jones, T. Davies a thros drigain a fuont yno yn dysgu rheolau 
morwriaeth. Priodol y canodd Sarnicol amdano yn y cysylltiadau 
hyn, yn well nag y gallwn i ei fynegi :— 


“Hir yng ngwlad Ceredig bu yn chwalu llen 
Dywyll anwybodaeth efo'i lusern wen ; 
Ac i'w goffadwriaeth Gwalia uchel wêl 
Oesi wna'r Dysgawdwr eto ynddynt hwy ; 
E? yn tawel huno yn y beddrod mwy.” 


Priodol y canodd Cledlyn iddo hefyd, yn ei Bryddest Goffa :— 


““Addysg wen y ddaear 
Addysg wynnach nef 
Dyna'r hâd bendithiol 
A wasgarodd Ef”. 


Yn 1893 daeth i fyw i ysmotyn prydferth o'r enw Green Park ger 
Pontshân. Bu fyw yno hyd 1908 pryd y cafodd y corff urddasol ei 
barlysu a hyn fu yn achos ei farwolaeth. Claddwyd ef Chwefror 

15, 1908 gyda pharch ac anrhydedd mawr yng nghladdfa Panty- 
defaid. Ceir y llinellau (o'i gyfansoddiad ei hun) ar garreg ei fedd :— 


“Minnau o'r golwg yn fuan a giliaf 
Fy lle gyda'm tadau ar fyrder a fydd ; 
Yng nghladdfa Pant’defaid hyd dymp y dydd olaf 
Pan esyd y nefoedd y meirw yn rhydd.” 


AAS 


Myfyrdod 


Gan A. J. REEs. 


eto trwy drugaredd Duw. Daeth Ionor 1 mewn yn ffyddlon 

i'w draddodiad—yn oer a llym. Gofalodd ordro ei awelon o 
berfeddion Siberia, ninnau'n tuchan ac yn ochain ac yn cadw mor 
agos i'r tân ag y byddo modd. Tybed a ydym yn haeddu gwell, 
holed pob dyn ef ei hun. 

Ni wyddom beth sydd gan y flwyddyn hon ar ein cyfer, y mae 
hynny yn ddirgelwch i ni yn ôl y Drefn, ac er ein lles un ac oll 
ohonom. Boed i Glerc y Tywydd fod mor drugarog tuag atom ag y 
bu y llynedd ! 

O daflu golwg dros gyflwr Cymru heddiw—ei gwareiddiad, ei 
chrefydd a'i moes, credaf y deil ei chymharu yn ffafriol ag unrhyw 
wlad yn y byd. Ond nid yw hynny'n golygu ei bod yn berffaith o 
bell ffordd. Er gwaethaf dylanwadau y Sinema a'r Ddawns a 
gwahanol fathau o chwaraeon sydd wedi ymlusgo i mewn iddi, y 
mae'n iechyd i'r galon i weld yr Eglwys a'r Gymanfa a'r Eisteddfod 
yn dal eu tir. Y mae ei chrefydd a'i cherddoriaeth, a'i llenyddiaeth 
wedi chwarae rhan bwysig iawn ym mywyd Cymru ar hyd y 
blynyddoedd ac yn ddiau wedi bod yn gyfryngau i gadw safon y 
genedl i fyny. Y mae miwsig a llenyddiaeth iach yn tarddu o 
ffynonellau dyfnaf y galon ac yn cadw treigl y meddwl uwchlaw 
gwag ystyriaethau y llawr. Nid hawdd i feddyliau addas a meddyliau 
anaddas gyd-weithredu yn yr un fynwes. 

Pleser mawr ydyw gweld cymaint o blant yn cymryd diddordeb 
yn y canu a'r adrodd yn yr Eisteddfodau heddiw, hwy ydyw 
gobaith y dyfodol. Bendith arnynt. Bydd eu heisiau maes o law i 
gymryd y baich oddiar ysgwyddau y rhai a weithia mewn byd ac 
eglwys, ond sydd yn tynnu at ben y dalar ac yn blino. Bydd ambell 
waethafydd (pessimist) oedrannus yn gofidio'n enbyd oherwydd 
arferion ein pobl ieuainc ac yn petruso llawer ynghylch cyflwr yr 


Dŵ ni wedi sangu ar drothwy Blwyddyn Newydd unwaith 

oes nesaf. Y mae hynny yn ddigon naturiol gan fod rhagolwg yr 
hen a'r ieuanc mor wahanol. Tebyg fod ein teidiau yn gofidio am 
ein hoes ni, gan fod yr arferion yn newid yn barhaus, ond yr ydym 
ni yn credu mai dyma'r oes orau a fu erioed. 

' Un genhedlaeth yn mynd a chenhedlaeth arall yn dod ydyw 
hanes yr hen fyd yma erioed a gallwn deimlo'n ffyddiog na edy 
Duw Ei gread heb dystion o'i allu a'i gariad annherfynol tra bo 
byd yn fyd— 

Blwyddyn arall a aeth heibio, 
Daeth un arall yn ei lle ; 

Ceisiwn fod pan ddelo'i diwedd 
'Chydig bach yn nes i'r Ne’. 


AA" DD 


Y Gymdeithas Gyffredinol 
CYMORTH I'R EGLWYSI. 


Fe gyferfydd y Pwyllgor Grantiau a Lledaeniad bum gwaith y 
flwyddyn a gall roddi grantiau at gyflogau gweinidogion rhan- 
amser, gweinidogion cylchdaith o eglwysi a gweinidogion lleyg. 
Y Gronfa Gynhaliol (Sustentation Fund) sy'n cyfrannu grantiau at 
gyflogau gweinidogion amser-llawn. Y flwyddyn ariannol yw o 
Orff. 1 hyd Fehefin 30 y flwyddyn ddilynol ac fe ystyrrir ffurflenni 
cais yr eglwysi yng nghyfarfod Mehefin o'r Pwyllgor. Yn ddiweddar 
pwysleisiwyd y disgwylia'r Gymdeithas fod eglwys sy'n gofyn am 
grant yn cydymffurfio ag amodau arbennig megis cynnal Ysgol Sul, 
Urdd y Benywod, gwaith ieuenctid, gofalu am ethol a chadw 
ymddiriedolwyr, gofalu am yr adeilad a chyhoeddusrwydd megis 
bwrdd o flaen y capel i ddweud ei fod yn gapel Undodaidd a pha 
bryd y cynhelir y gwasanaethau. 

' Rhoir grantiau arbennig o gronfeydd y Gymdeithas a Chronfa’r 
Apêl at waith ar adeiladau'r Ysgoldy neu'r capel ond ni ellir 
cyfrannu at atgyweirio Tai Pregethwyr ac eiddo cyffredinol. Rhaid 
i eglwys dderbyn cefnogaeth y Gymdeithas leol cyn apelio at y 
Gymdeithas Gyffredinol pan ofynnir am y grantiau yma. Cyfran- 
nwyd tua £5,000 at y pwrpas yma llynedd. Pe carech gael bord ac: 
arni lyfrau rhad sy'n egluro'r Ffydd Undodaidd yn eich capel y mae 
grant at gychwyn y gwaith hwnnw hefyd. 

Rhoir pob cefnogaeth i'r gwaith o ledaenu'r Ffydd ac o'i bywhau 
mewn eglwysi sydd wedi mynd ar eu gwaethaf am ryw resymau, a 
gellir cael gwybodaeth am hyn oll oddi wrth y Brif Swyddfa yn 
Llundain. 

Rhaid cofio bod rhaid i'r Gymdeithas dorri'r bais yn. ôl y 
brethyn yn y mater o roi grantiau a rhaid cael pob sicrwydd bod 
cynulleidfa yn gwneud hyd yr eithaf drosti ei hun cyn estyn cymorth. 
Gellir benthyca arian yn ddi-log at atgyweirio a thalu yn ôl dros 
gyfnod o bum mlynedd. Mynnwch wybod rhagor am ein llyfrau a'n 
posteri drwy ddanfon gair at yr Ysgrifennydd, 15, Gordon Sguare, 
Llundain, W.C.1. 


AAA 


Rhwng Gwyr Pentyrch a'i gilydd 
IV. 


Gan RHOSFAB. 


bawb, rywbrydiau—cariad a chenfigen. Y mae cariad yn hir- 

ymarhous, cenfigen yn gynllwyngar a dialus. Ond ni siaredir 
y naill na'r llall, yn eu purdeb gramadegol ; rhyw gymysgedd yw'r 
dafodiaith gyffredin, a dyna paham mae amcanion dynion mor 
aneglur. Cofiwn hefyd bod rhai personau'n abl i siarad y naill 
iaith yn weddol gywir, ac anodd sylweddoli hynny ar unwaith ! 

Dyna'r rhwygiadau yma yng nghapelau Cymru, mor aml mae'r 
gweinidog yn achos i bob golwg ! Onid cwestiwn o iaith sydd yma ? 
Un achos sydd i rwygo, sef un set o bobl yn siarad cenfigen yn 
erbyn set arall. Efallai mai oherwydd y bugail y dechreuodd y peth, 
ond bid sicr, fe â ymlaen hebddo ! Dywed rhyw hen flaenor am 
gelwyddau'r “ochor arall”. Wrth gwrs am hynny, a mae 'i ochor 
yntau'n dweud celwyddau hefyd ! A all ef fod yn gyfrifol am y rhai 
dwlaf o'i blaid ? 

'Dyw pob “split” ddim yr un peth. Fe gewch y capel safonol yn 
rhwygo, ag “heddwch gwŷr mawr”. Fe gaiff y gweinidog dysteb, a 
phawb yn dod yno i ddangos wyneb, ac i geisio cadw'r lle'n gyfan. 
Wedyn, yn y capel mwy anwybodus, fe gewch yr ysgarmes leol, a 
thylwythau cyfain yn cadw draw o'r oedfaon, heb ddod yn ôl ar 
noswaith y ffarwelio, a dod yn haid wedyn ar ôl i'r bugail fynd, 
gyda'i gilydd—tra bod y blaid arall; yn awr, yn cadw draw gyda'i 
gilydd. Chwerthinllyd o beth fai'r cwbl, onibai am dristwch yr 
hanner mwyaf o'r eglwys, sy'n gweld eu cartref ysbrydol yn mynd yn 
sarn. 

Mae wedi digwydd, bod gweinidog wedi mynnu sefyll ei dir, ac 
aros. Hawdd hyn, os bydd y swyddogion y tu ôl iddo, wrth gwrs fe 
fydd rhaid ymdrechu mwy wedyn i lanw'r Ysgol Sul. Anodd iawn 
sefyll os bydd y blaenoriaid yn ei erbyn, hyd yn oed os bydd mwyaf- 
rif yr aelodau o'i ochr; fe all y swyddogion weithredu, fel yr 


D: ond dwy iaith y sydd yn y byd i gyd, ac fe’u siaredir gan 

Almaenwyr yn y rhyfel diwethaf, “on the inner lines of communication”. 
Hwynthwy sy'n derbyn yr ohebiaeth a pharatoi'r cyfrifon. Maent 
yn gallu cadw'r blaid arall, yn y tywyllwch, ac ateb llythyron 
pwysig heb ddangos dim. Ni fydd. statws gan ffrindiau'r bugail, a 
phe baent yn ennill pleidlais mewn cwrdd eglwys, onid ffraeo fai 
hwnnw, ac amharod fydd enwad neu gyfundeb, i gydnabod 
sefyllfa newydd heb amser a phrofion. Fe gyfyd y cwestiwn o'r 
gweithredoedd, p'le mae'r rheiny ? Pan ddaw'r gweinidogion eraill 
yno yn eu tro, y swyddogion fyddant yn gyfarfod gyntaf. 

Mae wedi digwydd hefyd i'r gweinidog ennill; a dyna stori 
wedyn, darllen yn y wasg am gloi'r capel, a danfon yr allwedd i'r 
moderator, ac am “dorri i mewn” ac yn y blaen. Maes o law fe fydd 
sôn am brydles y manse ac am y bugail yn gorfod storio'i ddodrefn 
yn y festri. Ar ôl hyn, fe lenwir yr eglwys a hwyliau newydd a 
brwdfrydedd newydd, ond fe fydd rhaid cyfreithia wedyn i gael y 
recordiau yn ôl (ac ni ddônt byth i gyd i glawr). 

Yn fwy mynych, mae'r gweinidog yn mynd, ac os bydd llawer o 
anghytundeb wedi bod, ni bydd croeso mwyach i'w ffrindiau gan ei 
wrthwynebwyr, ac os bydd yno ryw gymdeithas newydd a ffurfiwyd 
ganddo, bydd yn rhaid dileu honno ! Fe fydd digon o esgusodion ; 
os mai cwrdd gweddi newydd ydyw, bydd un cwrdd gweddi'n 
ddigon. Mae ofn yn bod, ofn ffrindiau'r bugail, fel cyfangorff. 

Paham ynte ? Dyma ddau bwynt pwysig : yn gyntaf mae'r ardal 
yn gweld popeth. Felly mae'n gwbl angenrheidiol profi'r parti arall 
yn hollol ar fai. Yn ail—ac y mae hwn yn fwy cudd, y mae'n rhaid 
i'r ffraewyr brofi iddynt hwy eu hunain, mai sgamp, neu sant, oedd 
y bugail, neu fe ddaw'r hen gydwybod i weithio. Sylwch, chwychwi 
sydd o brofiad, ar y corddi bythol gan rai wedyn—aflonyddwch yn 
yr is-ymwybyddiaeth. 

Cofiaf am un split, tua Sir Fynwy. Aeth y bugail cyntaf i'w hir 
hedd, a'i waith yn gyfan. Daeth un arall, ond wedi'r rhyfel cyntaf 
fe wanhaodd yr heniaith, a dechreuodd yr ysgol Sul a'r ysgol gân 
ballu. Aeth llawer o'r teuluoedd gorau i Loegr, gyda'r dirwasgiad, a 
chafodd y gweinidog alwad arall. Dyma'r cyfnod pan wnaeth y 
Sewing Guild gymaint i gynnal y lle. 

Daeth bugail newydd. Bryd hynny yr oedd yr “‘hiking’’ wedi dod 
yn ffasiwn, a'r “hatless brigade”. I ddenu'r ieuainc, dyma'r 
gweinidog newydd yn dechrau clwb a dod a ffilmiau. Hefyd aeth i 
chwarae tennis a gwisgo “open neck”. Ond ffromodd rhai o'r 
chwiorydd yn erbyn hyn, er iddo adfywio'r lle. 'Doedd mo'r pethau 
hyn o adeiladaeth yn ôl eu tyb. Eto ni ddaeth trafferth hyd nes iddo 
wrthwynebu rhyw ychydig, a dyma gadw draw, a dweud pethau 
cas amdano. Aeth atynt heb ofn, a dyma ryfel o'r tu cefn iddo. Pan 
welodd y gweinidog bod y swyddogion wedi rhannu, aeth o'r lle. 
Cyfranwyd gan y mwyafrif at ei dysteb, ond wrth gwrs, ni roddwyd 
gan rai, yr un ddimai bren. 


14 YR YMOFYNNYDD 


Cefais y stori gan un a wnaeth ei orau i gadw heddwch. Dywedodd 
wrthyf, “Wedi i'r gweinidog fynd, gyda thipyn o lonyddwch, a 
phawb i ddal ei dafod, fe fyddai popeth wedi gostegu. “Hen arfer 
hon a orfydd”. Na, yr oedd yn rhaid rhoi stop ar y pethau newydd 
yma. Gwrthodwyd nosweithiau i'r ffilmiau a'r tennis. Wrth gwrs fe 
atebwyd yn gas iawn i hyn, a dyma famau'r bechgynnach yn cadw 
stŵr. Dyma'r swyddogion i gyd yn cael y bai 'nawr, er mai dim ond 
rhai oedd wrth y gwraidd. 

Gofynnais wedyn, onid oedd yn bosibl i ddadlau'r peth yn 
gariadus. Atebodd, “'Yr oedd ffrae eisioes, rhwng y gwragedd dyna'r 
bother o'r dechrau! Y mae merched bach yn gallu mynd am 
wythnosau, heb siarad a'i gilydd ; be’ wnewch chwi â hen ferched 
bach mawr? Rhyw ychydig oedd yn ffraeo; yr oedd y rhan 
fwyaf wedi ’laru ar y peth.” 

“Aroswch,” myntwn i, “Paham ynte na fuasai'r mwyafrif yn rhoi 
taw ar bethau ?”' Edrychodd arna'i a dywedodd, “Sut mae pen- 
derfynu mewn capel, bod y lleiafrif i beidio ffraeo ? Nid council yw 
capel i basio popeth drwy bleidlais! Dyna'r ffordd rwydda i 
rwygo'r lle ymhellach ; y mae'r Gair yn dweud ‘ byddwch unfryd 
a'ch gilydd ’.”’ 

“Wel sut ddarfu i'r peth ddigwydd o gwbl, mewn eglwys mor 
dangnefeddus ?” gofynais wedyn. Meddai yntau yn ôl. “Yr oedd 
trafferth yma o'r blaen, ond yr oedd arweinwyr doeth digynllwyn 
yma, bryd hynny. Y trafferth nawr yw bod y. trafferthwyr wedi 
dod i'r ffrynt ! Yr oedd y cyn-weinidog yn ddiplomat, a hefyd yr 
oedd ganddo gefen digon llydan, ond er hynny, mi aeth. Y mae 
pethau'n anodd mewn pentref ; y mae pawb yn gweld, a byddai 
plygu yn fath o ymddiheuriad cyhoeddus. Hefyd y mae pawb yn 
clustfeinio am newyddion, hyd yn oed pan na fydd newyddion, a 
dyna'r pryd y mae'r rhai ysgafn yma yn chwalu dwli, a chadw'r 
peth yn fyw ! Ac y mae lot o'r rheiny yn ein capel ni | Pe buasem i gyd 
yn mynd i Brasil, lle byddai popeth yn newydd, fe all'sem ddechrau 
o'r newydd, wedyn. Ond yma, mae hen elyniaethau yn parhau yn y 
tir rywsut.” 

“Ie,” atebais, “a hen ffyddlondebau a hen serchiadau hefyd.” 
“Dyna'r gobaith, yn wir,” meddai. “Y mae peth bai ar yr ifainc ; 
buont yn brofoclyd ac ateb yn ffraeth. Pe baent yn parhau i.ddod 
i'r cwrdd ac ateb yn garedig, buaswn yn dweud eu bod yn well na'r 
bobl hynaf, neu pe buasai'r rheiny'n gwahodd yr ienctid yn ôl a 
rhoi noswaith iddynt, yn lle gweddio am ddod a'r praidd yn ôl i dŷ 
Dduw, a gwneud dim—buaswn yn dweud bod yr hynafiaid yn well. 
'Does dim i ddewis rhyngddynt mwyach ond cymaint a hyn, sef 
bod un parti fel un sy'n rhoi ei dafod allan, yn erbyn y llall sy'n 
codi'i fys at ei drwyn. Dyw o ddim o un pwys mwyach p'run 
ddechreuodd.” 

Dibennodd fel hyn. “Mae pethau'n od. Mewn priodasau ac 
angladdau, fe welir rhai sy'n elynion yn y capel, yn siarad a'i 
gilydd yn serchus. Mae siarad rhwng perthnasau sydd wedi ym- 
rannu ar y ddwy ochr. Os ydynt yn gallu anghofio ar brydiau, 
paham nad yn gyfangwbl? Clywais ddiacon a oedd yn ffrinds â'r 
gweinidog, yn ei feio, a chlywais un arall a oedd yn ei erbyn, yn ei 
ganmol ! Be wnewch chwi a hynyna ?” 

“Wel,” meddem yn ôl, “y mae gobaith, ynte, bod y peth yn 
dechrau cwpla?” A dyma'i ateb. “Ag hanner owns o gariad, dyna i 
gyd, ond mae hwnnw'n fwy prin nag aur coeth. Nis gallaf mwyach 
olrhain y gwrthddadlau plentynaidd yma ! Gadawaf iddo ac o'm 
rhan i mwyach—Rhwng gwŷr Pentyrch a'i gilydd.” 


(TY Diwedd). 
AAA 


HEN BENILLION TRIBAN. 


Tri pheth sy’n bur anniddan, 

Yw taenu'ch gwely'ch hunan, 

Cael cribo'ch gwallt yn groes i'r grâ'n 
A thwll ym mlâ'n eich hosan. 


Tri pheth sy'n codi 'nghalon— 
Yw serch fy mhlant a'm hwyrion, 
Fy ngwraig bob amser ar ei gwên 
A chwrdd a hen gyfeillion. 


Un peth sy'n amlwg ddigon 

Er gwarth i hil y Brython, 

Fod llawer Cymro, truan, tlawd, 
Yn ofni gwawd y Sacson. 

Bedydd 


YN y Graig, Llandysul, Sul Hydref 9ed, DAVID ALAN, unig fab Mr. a 
Mrs. Desmond, Spring Gardens, Llandysul. “Gadewch i blant bychain ddyfod 
ataf fi.” 


-™-™AI) 


Priodasau 


YN y Graig, dydd Gwener, Rhagfyr 16eg, ELIZABETT MARY EIRONA 
BIGNELL, merch Mr. a Mrs. Albert Bignell, Groesffordd, Horeb, Llandysul, 
a ELNIOR ELIAS, mab Mr. a Mrs. J. H. Elias, Glanyrafon, Trelech. Gwas- 
anaethwyd gan y Parch. J. Marles Thomas, Gweinidog. 


YN yr Eglwys Iawnffyddol Roegaidd, Syros, Groeg priodwyd MAUREEN 
EVANS, merch Mr. a Mrs. Evans, Dolgrogws, Llandysul a GEORGE 
PAGIDAS o Syros, ddechrau Hydref. Rhwydd hynt a phob llwyddiant 
iddynt. 


Priopwyp ARTHUR LLEWELYN JONES, Towyn House, Aberteifi, 
ac EDNA EVANS, The Cottage, Capel Newydd, Boncath yn Eglwys y 
Garregwen, ar y 3ydd o Ragfyr, y Rheithor, y Parch. Percy Evans oedd yn 
gweinyddu a'r Parchn. E. G. Jones ac A. J. Martin yn cynorthwyo. 


MAI) 


Marwgofion 


Bu farw HANNAH EVANS ym Maesffynnonoer, Felinfach ar yr 8ed o 
Dachwedd yn 84. Treuliodd ei mebyd yn Nhynygwndwn Uchaf, a bu am 
flynyddoedd yn dal swyddi cyfrifol mewn gwasanaeth yn y Mwmwls a 
Goring ger Reading. Ychydig flynyddoedd yn ôl daeth i fyw yn agos i'w hen 
gartref. Profwyd o'i chymwynasgarwch gan nifer yn ystod ei hoes hir. Cladd- 
wyd hi ym mynwent Tynygwndwn ar y 12ed o Dachwedd, a gwasanaethwyd 
gan y Parchn. T. Lloyd Jones, A. J. Martin ac Eiron Jenkins. 


An ôl cystudd hir bu farw THOMAS DAVIES, priod Anne Davies, Waun- 
gron, Llanwnen ar y taf o Ragfyr wedi cyrraedd ei 81. Yr oedd yn frawd-yng- 
nghyfraith i'r Parch. Gwilym Evans. Magwyd ef yng Nghribyn. Daeth o 
dan gawod drom Diwygiad 1904, ac fe fu dylanwad y cyffro hwnnw arno 
drwy ei oes. Gŵr ydoedd o argyhoeddiadau cadarn. Nid oedd dim yn dduwiol 

debyg ynddo, ond digrifwch iach ac unplygrwydd. Cydymdeimlir yn fawr â'i 
weddw a weinodd arno mor ffyddlon er gwaethaf ei llesgedd ei hunan. Ym 
mynwent Capel Cribyn y'i claddwyd ar y sed o Ragfyr, y Parch. A. J. Martin 
a Frank Hobbs, Lamphey yn gwasanaethu. 


Bu farw MAR Y JANE LEWIS, ysgolfeistres, yn ei chartref yn Gellinudd 
ar y sed o Dachwedd, 1955. Claddwyd ar 9ed Dachwedd yn y Gellionnen 
a'r Prifathro y Parch. J. D. Jones, B.A., B.D. yn gwasanaethu. Cynorthwywyd 
ef gan y Parch. R. Emmanuel, Rheithor Cilybebyll a'r Parch. D. R. Owen, 
Three Crosses. 


Bu farw LLEWELYN WILLIAMS ar Dachwedd ged. Yr oedd yn aelod 
o'r Gellionnen, a thaid i'r Parch. B. Ll. Hopkin, Manceinion. Claddwyd mewn 
angladd preifat ar y 12ed o Ragfyr yng Lantaf, Pontypridd. Gweinyddwyd 
gan y Parch. Roy Morgan, B.A., B.D., Gosen, Trebanos. Fe adewir y weddw, 
Mrs. Elizabeth Williams, a'i dwy ferch a dau fab i alaru ar ci ôl. 


AI.” 


Newyddion yr Enwad 


GRAIG A PHANTYDEFAID. Y mae'n werth cofnodi ambell i gwrdd 
Diolchgarwch. Os oes hwyl ar y pregethwr, a chyda'r gwrando, fe erys y 
gwirioneddau er i'r misoedd fyned heibio. Felly oedd hi gyda chyfarfodydd 
Diolchgarwch y ddwy eglwys ar Hydref 19 a 20. Y pregethwr oedd y Parch. 
T. O. Williams, Llanbedr, a chafwyd cynulliadau da, a phregethau grymus. 


URDD Y BENYWOD.—Cychwynwyd gyda gwa th y tymor yn gynnar 
ym mis Hydref, ac y mae gweithgarwch y chwiorydd wedi bod yn amlwg 
drwy'r wythnosau. Ar Sul, Hydref 9fed cafwyd gwasanaeth ymgysegru ym 
Mhantydefaid, ac anerchiad diddorol gan Miss Ellen Thomas, y Glyn, Tal- 
garreg (gynt o'r Green Grove). Cynhaliwyd yr un math gwasanaeth yn y 
Graig ar Sul, Hydref 23ain a Miss Thomas eto'n bresennol. Cymerwyd y 
gwasanaethau gan yr aelodau. Ar Hydref 21ain rhoddwyd gwledd dê i'r 
Ysgol Sul, a chyngerdd yn dilyn. Llywyddwyd gan Mrs. Davies, Faerdre. 
Bu nifer o garedigion yn hyfforddi'r ddwy gangen yng ngwaith y tymor. 
Dyledus ydyw enwi Mrs. Nancy Evans, a'i chwaer Mrs. Rosa Evans, Llanbedr. 
Mrs. Davies, Felin, Cwrtnewydd ; Miss Eira Evans, Camden Court, Llan- 
dysul a Miss Pegi Evans, Prengwyn. Rhwydd hynt i'r gwragedd yn eu 
gweithgarwch yn ystod y flwyddyn newydd. 

Y GYMDEITHAS DDIWYLLIADOL. Cychwynodd y Gymdeithas ei 
gwaith y tymor yn y Graig ar Tachwedd 16eg. Cafwyd Sosial agoriadol a 
chystadleuaeth “Pawb yn ei Dro” ar Tachwedd 23ain, ac ar Rhagfyr 13eg 
cafwyd darlith ddiddorol gan Ex-Inspector Ben Lewis, Castell Newydd 
Emlyn ar destun y mae ef yn feistr arno, “Dylanwad yr Heddlu ar Gym- 

deithas”. Y mae yna ddarlithiau eraill i'w disgwyl yn y flwyddyn newydd. 
Etholwyd y canlynol yn swyddogion am y flwyddyn : Llywydd— Miss Sali 
Davies, Gwyon Castle ; Cadeirydd—Mr. Tim Jones, B.Sc., Llys-Padarn ; 
Ysgrifennydd—Miss Eira Gwen Evans, Camden Court ; Trysorydd—Mr. Peter 
Davies, 1, Wind Street. YR Yscor Sut: Cynhaliwyd te Nadolig i'r plant 
yn Neuadd Pantydefaid nos Wener, Rhagfyr 16eg trwy garedigrwydd 
aelodau Urdd y Benywod cafwyd gwledd dda o'r danteithion gorau, a 
threfnwyd anrhegion ar y Goeden gan yr Ysgol Sul, a “Santa Claus” yn fawr 
ei hwyl yng ngofal Mr. Ifor Treharne, Llandysul. Yn dilyn y te perfformwyd 
drama a phasiant o “stori'r geni” gan y plant a'r bobl ieuainc. Yn y Graig, 
ar nos Sul, Hydref 20fed derbyniwyd 9 aelod newydd o blith y bobl ieuainc : 
Mary Thomas, Stafell; Margaret Evans, Broniestyn ; Rowena Bignell, 
Groesffordd ; Eilir Evans, Frongoch ; David Jones, Fountain Cafe; Eric 
Jones, Cottage, Horeb ; John Evans, Broniestyn ; Hannah ac Evan Tom 
Evans, Sunny Hill.—Llawen gennym gael yn ôl i'n plith Mr. Raymond. 
Yenson, Pontbrenfach, Tregroes. Bu Raymond dan driniaeth lav.-feddygol 
yn ysbyty Gobowen am dros flwyddyn gyfan. Hefyd, Mr. Deric Davies, 1 
Wind Street, yntau wedi ei ryddhau o'r Lluoedd Arfog oherwydd ei anhwylder. 
Llwyddiant ac iechyd fo iddynt yn y flwyddyn newydd. Croeso hefyd yn 
ôl o Lundain i Mr. John Davies, Hengell, Erfynwn iddo lwyddiant ar ei waith 
yn paratoi ar gyfer bod yn gyfreithiwr. Llongyfarchiadau gwresog i Mr. 
Donald Davies, 3, Cambrian St. Enillodd Donald ci radd o B.Sc. yn y Brifysgol 
y llynedd gydag anrhydedd yn y dosbarth blaenaf. Yn awr yn ddiweddar 
llwyddodd ennill y Fedal anrhydedd trwy sicrhau y marciau uchaf ym mhrif- 
ysgolion y wlad ym maes “Electronics”. 


EGLWYS WESTGROVE, CAERDYDD.—Ddydd Mercher, Rhagfyr 7 
cynhaliwyd Ffair Nadolig yn Eglwys Westgrove, Caerdydd. Agorwyd y 
Ffair gan Mrs. Thomas, Marshfield sydd wedi bod yn aelod ffyddlon o'r 
eglwys am flynyddoedd. Daeth nifer da o brynwyr i'n cefnogi, a gwnaed elw 
o dros £92.—Drwg yw gennym ddeall am waeledd un o'n ffyddloniaid, 
Mrs. Perry. Dymunwn iddi adferiad buan, ac edrychwn ymlaen at ei chael yn 
ôl yn ein plith. Rydym yn falch o groesawu Miss Jane Davies a Mr. Roy 
Jones yn ôl ar ôl tymor o waith yng Ngholeg y Brifysgol, Aberystwyth. 


AMA. 


CONFERENCE RE WELSH CHURCHES 
SW ANSEA—29TH NOVEMBER, 1955. 
(Dyma'r adroddiad a gyflwynodd yr Ysgrifennydd, Mr. Kielty, i'r Gymdeithas. 
Cyflwynwn ef yn yr iaith wreiddiol gan na fynnwn ymyrryd ag ystyr y testun). 


THERE were sixteen present. The Rev. E. D. Davies was appointed to the 
Chair. 

The Secretary of the Assembly, Rev. John Kielty, outlined the réasons for 
holding the conference which were mainly to clear up any differences WE 
opinion in the relations of the Welsh churches, particularly’ those of South 
Wales, and the General Assembly and to see what steps could be taken to 
bring about closer co-operation betwcen the Welsh Churches ând the General 
Assembly. The Rev. Jacob Davies made certain suggestions: - Ur 

r. There should be a meeting in Welsh at the G.A. annual meetings ‘each 
year as an official part of the programme. PO) gori 

2. That the G.A. Annual Meetings and the triennial elections should be 
advertised in YR YMOFYNNYDD. R U i 

3. That the President's message for Assembly Sunday should be made 
available in Welsh. a 

4. That there should be a Welsh sub-committee to collaborate’ with the 
Publications Committee and the R.E.Y.D. and that it should have funds made 
available to it ensure that certain publications could be made available in 
Welsh. yr MU 
s. That the Welsh churches should invite the G.A. to hold its Annual 
Meetings in Wales as soon as possible and that the G.A. should help to ‘make 
this financially possible. nud 

6. That there should be an article of Welsh interest in The Inquirer from 
time to time. | 

Mr. Kielty explained the problems involved in the planning of the Annual 
meetings, pointing out that probably the best time to hold a meeting would 
be in the evening, but the three evenings are already taken up with the Annual 
Service, Conversazione and the Public Meeting. If it was suggested that the 
meeting should be held on the Monday evening since the meeting would be 
part of the official programme this would mean finding additional accomitiod+ 
ion for delegates and might well involvc the Assembly in the expenditiire of 
£100 extra. The Friday night was not nearly so suitable since most ministers 
and delegates liked to get away at mid-day on the Friday. After further dis- 
cussion in which several members expressed their approval of the idea; especially 
when the meetings were held in London, it was agreed that the'S. Wales’ 
Society should consider this at its next quarterly meeting, and if it agreed it 
would send a resolution on the matter to the General Assembly. One'important 
suggestion was made that the General Assembly should suggêst to all the 
Welsh churches that they should send their ministers, pay their expenses and 
also at least one delegate and pay expenses to the Annual Meetings. 

It was agreed to recommend to the Assembly that the Annual Meetings 
should be advertised in YR YMOFYNNYDD and that notice of the Triennial 
elections should also be advertised. 

It was also agreed that the President's message should be made available to 
the Rev. Jacob Davies who undertook to translate it into Welsh and print it 
in YR YMOFYNNYDD. The message would be sent to Mr. Davies to send to the 
Welsh speaking churches. Mr. Davies was thanked for this offer by Mr. 
Kielty who pointed out the difficulty of typing the message in a language not 
English for his staff, none of whom spoke Welsh. 

Mr. Viney pointed out the difficulties involved in hospitality when consider- 
ing inviting the Assembly to hold its Annual Meeting in Wales. This had been 
experienced by the Swansea congregation and they had found that it was not 
possible to obtain the necessary hospitality. It was eventually agreed that both 
the Welsh societies would explore the possibility and try to invite the Assembly. 

With regard to a Welsh sub-committee with Publications and R.E.Y.D. 
it was explained that since there are local Sunday School societies in Wales 
they could easily approach the R.E.Y.D. for help in the matter of Welsh 
publications, and if it was necessary for the R.E.Y.D. send-outs to be done in 
Welsh no doubt Mr. Richards would endeavour to make the necessary arrange- 
ments. In other words, it did not seem necessary to have a Welsh sub-committee 
since the existing committees of the Societies could approach the Assembly 
with projects for publications in Welsh for churches or school and receive 
sympathetic consideration, as instanced by the recent grant of £100 to help 
with the publication of a hymn book for the Welsh schools and youth groups. 

With regard to articles in The Inquirer it was pointed out that the Assembly 
had no responsibility for The Inquirer and it was-agreed that any approach on 
this matter would have to be made direct to the Editor. 

The Chairman in thanking the meeting for its attendance said that as a 
youth he knew little of the Denomination as a whole and he felt it was the 
responsibility of ministers to make the G.A. and its work better known to their 
congregations and he hoped that they would collaborate to this end. The 
meeting ended with a vote of thanks to the Rev. E. D. Davies for his presence 
in the chair. 


CALENNIG I'R “YMOFYNNYDD”.—Yr wyf newydd rwymo'r 
seithfed gyfrol o'r YMOFYNNYDD a fu dan fy ngolygyddiaeth a'i rhoi ar y silff. 
Ni wn, fwy na neb arall, am ba hyd y gallaf ddal ati eto, ac ni wn am ba hyd y 
pery ein cylchgrawn yn fyw. Gwclodd lawer cyfnod caled yn ystod ei oes hir, 
ond gallaf sicrhau ei ddarllenwyr na welodd galetach na'r hwn a'i wyneba 
awr. Y mae'r cedyrn yn cwympo o un i un ac yn ystod 1955 diffoddodd dau 
Gylchgrawn Cymraeg nodedig a chanddynt apêl Genedlaethol eang, sef 
Y Crynhoad a'r Efrydydd, a phan fo'r cedyrn yn syrthio mae'r gwan yn crynu. 
Ond na wangalonwn oherwydd agorwn ddrws blwyddyn newydd, gan 
wybod fod inni gyfeillion hael a pharod, a theilwng eu rhestri'n anrhydeddus 
ar y tudalennau sy'n dibynnu cymaint arnynt : John Jenkins, Tancoed, Dre- 
fach, //s ; W. S. Jones, Llandre, 4/1 ; Mr. a Mrs. D. R. Davies, Cledwyn 
Terrace, Aberdâr, £1 ; “Un o enwadarall”, £1 ; Mrs. M. M. Evans, Cefn, £1; 
Miss L. Harries, Cefn, £1. Blwyddyn newydd dda i chwi a'r YMOFYNNYDD ! 


Argraffwyd gan J. D. Lewis a'i Feibion Cyf., Gwasg Gomer, Llandysul. 

J. D. Lewis a'i Feibion Cyf. 


ARGRAFFWYR A CHYHOEDDWYR 


Cc^ACD LD Dd 


“Lleufer dyn yw Uyfr da” 


Cyhoeddir gennym y Llyfrau Cymrae$ $orau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 
AA 


Mynnweh gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : S. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “'Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Olawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgol 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 


/. _ Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

Ail Nofel ISLWYN FFOWC ELIS 


YN AWR YN BAROD 


Ffenestri Tua'r Gwyll 


Pris 9/6 


Pa ryfedd wedi sgrifennu Nofel mor boblogaidd a CYSGOD Y CRYMAN 
bod cymaint o ddisgwyl am ei ail nofel—FFENESTRI TUA'R GWYLL. 
Yn y nofel hon adroddir stori gwraig weddw gyfoethog a syrthiodd mewn 
cariad â bardd ifanc. Yn gyfeiliant i'r stori y mae trafod dyfnach a geir 
ymhlith gwŷr llên, ac yn wir, ar ryw olwg, y mae Ceridwen Morgan yn 
ddarlun o Gymru heddiw. 


CYSGOD Y CRYMAN 
Pris 9/6 
“Nofel gyntaf a wnaeth i fy nghalon i lamu o lawenydd.” 
—J. Roberts Williams yn * Y Cymro. 


“An exceptionally well-written tale . . . undoubtedly an important 
addition to the Welsh fiction of our day.” —Celt yn y * Liverpool Daily Post.” 


——— DID ——_$ 


CYN OERI'R GWAED 
Pris 5/- 


“Megis ar un sbonc fe neidiodd yr awdur i rywle pur agos i reng 
flaenaf llenorion Cymraeg. . . Y mae dyn ar ôl darllen y gyfrol yn teimlo'i 
fod wedi gweld lleoedd a phethau a dynion nad oedd yn nabod monynt 
o'r blaen.”—Dr. Thomas Parry ar y Radio. 


“Fe ddeil yr ysgrifau hyn eu tir ymhlith goreuon Cymru, a Lloegr 
hefyd.” —Y Genhinen. 


OS NAD OES SIOP LYFRAU YN GYFLEUS 
Danfoner i'n Prif Swyddfa— 
J. D. LEWIS A'I FEIBION CYF. 
LLANDYSUL 


GWASG ABERYSTWYTH 


Chwefror 


1956 

: (ylehgrawn Misol Cymdeithas Undodaidd Deheudir (ymru 


CYNNWYS 
“Hen Wlad fy Nhadau” 
W. J. Jones (1872—1955) 
Y Beibl 


Yr Efengyl yn ôl 
St. Marc 


Dyn ar y Groesffordd 


Y Cwpwrth Llyfrau 
Newyddion yr Enwad 


— 


= il 

Pris 6ch. y mis ; drwy y Post, 7s. 0c. y flwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc. i'r Golygydd— 
Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
Nodion a Marwgofion i gyrraedd y Golygydd erbyn y 15fed o'r mis. 


Pwyllgor Ymgynghori—Priraturo J. D. JONEs, B.A., B.D. ; PARCHN. 8. E. 
Bowen ; E. G. Evans, B.A. ; J. ISLAN JONES, M.A. ; SIMON JONES, B.A.; A.J. 
MARTIN, B.A. ; ISLWYN PRITCHARD, B.A. ; J. MARLES THOMAS, M.A.; T. O. 
WILrLrAMs, M.A. ; Mr. W. S. Jones, M.A., M.Sc. a Mr. D. Jones. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “Ymofynnydd”', Llandysul 


AN UNFETTERED FAITH. The Religion of a Unitarian. 


By A. Puitie HEwErr, M.A., S.T.M. “Beautifully written, wholesome, 
challenging and compelling.”—The Inquirer. 7/6 (by post 7/10). 


LEADERS OF EARLY CHRISTIAN THOUGHT. 


By S. H. MELLONE, M.A., D.Sc. “A careful and interesting statement, 
with illustrative quotations on the work of the leading thinkers .” 

Expository Times. 
““Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 


A GOLDEN TREASURY OF THE BIBLE (and Apocrypha). 


Edited by Mortimer Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.’’—EHxposittory 
Times. 1076 pages. Cloth 10/6 (by post 11/7) ; Leather 20/- (by post 21/1). 


MEN, CHANCE AND HISTORY (The Essex Hall Lecture 1955). 


By ALAN Buttock, M.A. (Censor of St. Catherine's Society, Oxford. 
2J- (by post 2/2). 


Send for catalo$ue and lìsts of other series— 


THE LINDSEY PRESS, 
15, Gordon Square, London, W.C.I. 

“Hen Wlad Fy Nhadau” 


Gan Y GoLycypp. 


gwn i amdano yw hwnnw a geir yn YR YMOFYNNYDD am 
Chwefror, 1861. Y mae'n werth ei godi yma am ei fod yn 
rhoddi inni ddarlun cynnar o fywyd ein Hanthem Genedlaethol. 


Y CYFEIRIAD cyntaf argraffedig at “Hen Wlad fy Nhadau” y 


“YSGOL SUL YR HEN-DY-CwRDD, ABERDAR. 

Dydd Nadolig, 1860, gwobrwywyd plant y lle uchod a the a 
theisen, pryd yr eisteddodd o ddau i dri chant wrth y bwrdd.... 
Ac wedi i bawb gael eu digoni brysiwyd ymlaen at y cyfarfod 
cerddorol ac adroddiadol . . . aethpwyd ymlaen a gwaith y 
cyfarfod yn y drefn ganlynol :— 

Adroddiad : “Ber yw oes dyn” gan M. Thomas. Eto, “Traeth- 
awd ar ddim” gan David Thomas, Peroriaeth, “Hen Wlad fy 
Nhadau”, gan Thomas Thomas . . .” 

A dyna hi yn eitem fach digon dinod ynghanol rhaglen te parti a 
hynny ymhen rhyw bedair blynedd ar ôl ei chyfansoddi. Naturiol 
ddigon oedd ei chanu yma, oherwydd un o aelodau Hen Dŷ 
Cwrdd a thelynor wrth grefft a'i danfonasai i Eisteddfod Fawr 
Llangollen yn 1858 lle bu yn rhan o gasgliad arobryn. (Y mae sôn 
amdani yng Nghyngerdd Nadolig Llwyn (1863) hefyd— YMOFYN - 
NYDD 1864, t. 25]. “Bore'r Nadolig cynhaliwyd cwrdd adrodd a 
chanu yn Llwynrhydowen : gweinidog y lle yn y gadair [Gwilym 
Marles]. Yr oedd y Capel yn orlawn [rhoddir rhestr hir o adrodd- 
wyr ac adroddiadau, etc., ac yna ceir—] . . . “Canwyd y Choruses : 

. a'r ddwy olaf yw “Hen Wlad fy Nhadau” gan Evan Jones yr 
arweinydd, y côr yn uno yn y chorus ; diweddwyd trwy ganu y 
Prince of Wales, yr holl dyrfa yn sefyll ar ei traed, a Thomas 
Thomas, Pwllffine yn cymeryd y solo.”). 

Sylwch ei bod wedi symud o ganol cyngerdd 1860 i fod yn olaf 
ond un yng nghyngerdd 1863—a sylwer hefyd fod y côr yn uno yn y 
corws. Ond awn yn ôl at Eisteddfod fawr Llangollen. 

Y beirniad yno oedd Owain Alaw ac ef a roes amlygrwydd iddi 
drwy ei chyhoeddi yn ei gyfres gyntaf o Gems of Welsh Melody. 
“Glan Rhondda” oedd enw cyntaf yr awdur arni, a hwyrach i 
Owain Alaw newid yr enw, am fod tonau eraill yn dwyn yr un 
enw i'w cael. 

Yn awr cyn mynd gam ymhellach rhaid cyfeirio'r darllenwyr at 
ddau erthygl pwysig ar “Hen Wlad fy Nhadau” a gyhoeddwyd yn 
ystod y blynyddoedd diweddar yma yng Nghylchgrawn Llyfrgell 
Genedlaethol Cymru, y cyntaf yn rhifyn Haf, 1943 gan y Dr. 
Percy Scholes a'r ail yn rhifyn Haf 1954 gan Tecwyn Ellis, y Bala. 
Credaf i'r cyntaf godi gwrychyn rhai ar y pryd ond ni welais fawr 
gyffro yn y papurau pan gyhoeddwyd yr ail, er mai yn hwnnw y 
mae'r defnydd ffrwydrol. 

Y mae'r Anthem Genedlaethol hon wedi ,bod yn destun dadlau 
brwd lawer gwaith ond hyd y gwelaf bu pawb yn weddol gytân 
ar ddyddiad ei chyfansoddi, a 'fanuary 1856” sydd ar y copi 
cynharaf a feddir a hynny yn llawysgrif James James (1833—1902), 
awdur y gerddoriaeth a mab Evan James (1809—1893), awdur y 
geiriau. Gyda llaw, ychydig a newidiwyd ar y geiriau ond yn ôl y 
cerddorion bu mwy nag un yn ceisio twtio'r gerddoriaeth yn ôl eu 
chwaeth neu ddiffyg chwaeth. Rhai busneslyd yw'r cerddorion 
yma ac y mae'n ddigon i hela dyn yn wyllt wallgo i glywed rhai o'r 
hen alawon yn cael eu “trefnu” i ddifancoll. 

* * * 

Brodor o Gaerffili oedd Evan James, ond daeth i Bontypridd i 
ddilyn ei alwedigaeth fel gwehydd ac yno y cyfansoddwyd yr 
Anthem. Dyma'r stori yn ôl R. Jenkyn yn Y Cymru am 18g3 : 
““Daeth y dôn a'r geiriau i fod ar unwaith fel hyn. Ar nos Sadwrn 
gwelid y bardd yn eistedd, a gwedd fyfyriol arno, yn Heol y Felin. 
Bore Sul anfonodd at ei fab i dŷ cyfagos, gan ofyn iddo ddod a'i 
delyn tua'r nos. Daeth y mab pan oedd y bobl yn y capel. Pan 
ddaeth Eliza James adref o Garmel, capel y Bedyddwyr, ceryddodd 
y mab am ddod a'i delyn ar y Sul. Ond gofynnodd ei mab a oedd 
hi ddim yn cofio am delyn Dafydd ar yr ŵyl. Daliai Ieuan Iago 
(y tad) lechen yn ei law, tra chwareuai bysedd ei fab ar dannau'r 
delyn, a chyfaddaswyd y geiriau'n ofalus at y dôn. Bore Llun 
gorffennwyd y ddau bennill ola:,—oherwydd nid oedd ond un 
pennill wedi ei orffen y Sul.” 

* * * 

Y mae honna'n stori fach gampus oni bai bod gennym nifer o 
storiau gwahanol am yr un digwyddiad a'r rheiny'n amrywio cryn 
dipyn. Awn trostynt yn fras gan ddechrau gyda hanes Taliesin 
James, mab James y cerddor, a haerai i'w dad gyfansoddi'r dôn 

wrth gerdded ar ffordd y Rhondda a sŵn ffrydio a rhydio'r afon ar 
ei glust. Ar fore Sul oedd hyn ac ar ôl cyrraedd adref canodd hi i'w 
dad gan ofyn iddo gyfansoddi geiriau gwladgarol ar ei chyfer. 

Yn ôl gŵr arall o'r Bontfaen a adwaenai'r ddau yn dda, nos 
Sadwrn oedd hi a phan ddaeth y mab yn ôl o rodio glan yr afon a 
gofyn i'w dad gyfansoddi'r geiriau, gorchymyn y tad oedd “Dos 
i hôl peint o gwrw i mi o'r Collier's Arms a fe'i gwnaf !”’ 

Pwysleisir yn y llythyr hwn yn y Western Mail, 1889, na fyddai 
Evan James, a oedd yn ddirwestwr, fyth yn cymryd diod ond cyn 
dechrau cyfansoddi barddoniaeth ! 

I ychwanegu at y dryswch gwelaf nad yw'r Western Mail yn 
coelio'i hun bellach a'r stori a gyhoeddir ganddo, yr wythnos hon, 
yw eiddo Morien allan o Hanes Pontyprydd a Dyffryn Rhondda. 
Deil Morien iddo gael y stori oddi wrth awdur y geiriau ac y mae 
yn awr yn hwyr nos Sul a daw ei dad i lawr o'r llofft ar hanner ei 
wisgo i wrando ar y dôn a gyfansoddwyd eto ar lan yr afon. 

Y mae un neu ddau o hanesion eraill am y cyfansoddi ac o gofio 
na ddaeth y gân yn enwog am rai blynyddoedd wedi ei chyfansoddi 
hwyrach nad oedd hyd yn oed yr awduriaid eu hunain yn cofio 
beth a ddigwyddodd yn iawn ar y Sul neu'r Sadwrn hynny, a pha 
adeg o'r dydd oedd hi. Ond cyn mynd ymlaen at y ddadl arall 
bwysicach, dywedir gyda pheth sicrwydd mai ym Maesteg ei 
canwyd am y tro cyntaf a hynny o fewn i wythnos i'w chyfansoddi. 

* * * 


Cwyd Tecwyn Ellis ei brif ffeithiau ynglŷn â'r amheuaeth am 
awduriaeth yr alaw oddi wrth ddadl lythyrol a ymddangosodd yn y 
Western Mail a'r South Wales Daily News am 1884. Dyfynnaf o'i 
eiriau :— 

“Agorwyd y ddadl gan Frederick Atkins, Baglor mewn Cerddor- 
iaeth yn Rhydychen ac organydd eglwys blwy yng Nghaerdydd. 
Gwnaeth osodiad braidd yn ysgubol i ddechrau : . . . before it gets 
handed down to posterity as a Welsh air permit me to point out 
that it (Land of my Fathers) is taken note for note almost from one 
in an old English comic opera. The air is known as ‘‘Tiptin o” 
Rosin the Beau . . .”. Ond er i James James wadu'n bendant na 
wyddai ddim am y “Rosin” aeth Atkins ac eraill erbyn hyn i fanylu 
uwchben y ddwy alaw a britho'r papurau a'u hatgofion a'u gwybod- 
aeth, rhai dros ac eraill yn erbyn. Profwyd bod y “Rosin” yn cael 
ei chanu ym Morgannwg cyn cyfansoddi “Hen Wlad fy Nhadau” ; 
clywid hi mewn Theatr yng Nghaerdydd yn 1843 a “Daeth y dôn 
yn boblogaidd, a chwibanid hi gan fechgyn yn ystrydoedd Caer- 
dydd.” Yn rhyfedd iawn yr oedd y dôn wedi ei chyhoeddi yn 
One Hundred Comic Songs yn 1856 hefyd, a hawdd credu i'r teimladau 
dwymo yn ofnadwy yn y ddadl a ddilynodd dros ac yn erbyn enw da 
James James. Beth yw'r gwirionedd tybed ? Ni honnaf y wybod- 
aeth fwyaf elfennol o gerddoriaeth ac nid wyf chwaith yn or- 

awyddus am ddryllio delwau ond ofnaf fod rhaid i mi dderbyn 
gosodiad Tecwyn Ellis ar ddiwedd ei erthygl. “Nid erys llawer o 
amheuaeth nad cyfaddasiad o'r alaw “ Rosin the Beau’ yw ‘ Hen 
Wlad fy Nhadau fel y gwyddom ni amdani, ond ni dderbyniodd 
Cymru'r caswir.” Gallai fod yn gyfaddasiad ymwybodol neu fe 
allai James James fod wedi codi'r alaw boblogaidd yn ddigon 
diniwed gan feddwl mai ei eiddo ef oedd pan ddaeth ato ar lan yr 
afon. Nid yw'n bwysig bellach ac yntau'n gorwedd yn dawel ; yr 
hyn sy'n bwysig yw bod gennym Anthem Genedlaethol (“the most 
noble posessed by any nation’’—medd y Dr. Scholes), a pha beth 
bynnag yw ei thras y mae gobaith eto wedi cael Caerdydd yn 
Brifddinas ei chlywed ar chwibaniad y bechgyn yn y strydoedd. 


MAA" 


W. J. Jones, 1872—-1955 


Gann ia}. 


Gwasg Gomer o'r flwyddyn 1892 hyd y flwyddyn 1955. O'm 
blaen yn awr y mae dau lyfr pwysig, y naill a'r llall ohonynt 
wedi ei argraffu yng Ngwasg Gomer. Y cyntaf yw Hanes Plwyf 
Llandysul gan y Parch. W. J. Davies a gyhoeddwyd yn y flwyddyn 
1896, ryw bedair blynedd wedi i'r Wasg agor ac wedi dyfodiad 
Mr. W. J. Jones i Landysul i ymarfer ei grefft fel yr unig argraffydd 
yn y swyddfa. Yr ail yw Llawlyfr Moliant Newydd y Bedyddwyr a 
gyhoeddwyd yn 1955 dan olygiaeth y Parch. Cefni Jones a Mr. 
John Hughes, Mus. Bac. ac y daeth yr argraffiad Sol-ffa hardd 
ohono o'r wasg ac oddi wrth y rhwymwyr ychydig wythnosau cyn 
marw W. J. Jones. Y rhyfeddod mawr yw bod Jones (fel y'i had- 
waenid yn annwyl gan bawb) wedi bod yn brif argraffydd ac wedi 
gwylio a llywio holl symudiadau a datblygiad y Wasg argraffu hon 
o'r dechrau cyntaf ym Medi 1892 hyd ei farw ar ddiwedd 1955. 
Gorffenasai W. J. Jones ei brentisiaeth yn swyddfa Jane ac 
Elizabeth Jones, Llanerchymedd, ac ym mis Medi 1892 daeth yn 
llanc ifanc ugain oed i agor gwasg argraffu a ddechreuwyd gan 
Mr. John David Lewis, Market Stores yr adeg hon. Daethai i 
weithio at ddyn arbennig iawn—gŵr a chanddo gariad angerddol 
at lenyddiaeth, hanes, a thraddodiadau ei fro a'i ardal, llyfrbryf o'r 
radd flaenaf fel y tystia'r casgliad campus o gyfrolau prin sydd ar ei 
ôl, a'r manylion cywir a gadwodd mewn cofnodion a dyddiaduron 
am ddigwyddiadau pwysicaf ei ardal, ei sir a'i genedl. Tros- 
glwyddodd ei gariad at lyfrau, at hanes a llên ei fro a hefyd 
ddiddordeb mewn crefft argraffu a balchter ynddi i'w feibion, 


Be diweddar William John Jones yn brif argraffydd yn Swyddfa 


my 

y diweddar Mr. David Lewis, Dolanog, a’r Mri. Edward a Rhys 
Lewis, penaethiaid presennol y Wasg Argraffu. Nid yw’n syndod 
yn y bydi Mr. J. D. Lewis pan ddaeth y Wasg ifanc newydd yn 
ddigon sicr ohoni ei hun, ddewis Hanes Plwyf Llandysul yn llyfr 
cyntaf i'w argraffu ynddi. Tueddaf i gredu i'r Parch. W. J. Davies 
a Mr. J. D. Lewis ymgynghori llawer â'i gilydd ar ffurf derfynol 
cynnwys y llyfr, oherwydd anodd fyddai i neb yr adeg honno 
ysgrifennu dim ar Hanes Llandysul a'r cylch heb gloddio yn y 
mwnglawdd o ffeithiau a gasglesid gan y llyfrbryf tawel diymhongar, 
ond hynod wybodus, Mr. John David Lewis. Ni ellir deall arbenig- 
rwydd Gwasg Gomer heb gofio am Mrs. J. D. Lewis. Ni honnai 
ddiddordeb mewn llyfrau, ond cerddai lwybrau caredigrwydd, 
cymwynasgarwch, a daioni ar hyd ei hoes, ac yr oedd ei had- 
nabyddiaeth o'r natur ddynol yn ddi-feth. Fel y cofiaf Mr. W. J. 
Jones ei hun yn dweud, “Fe sylweddolais yn o fuan fy mod wedi 
fy “arwain” (dyna'r gair a ddefnyddiodd) at ddynion da.” Ac 
nid yw meistrolaeth ar grefft a datblygiad yn nulliau diweddaraf 
argraffu heb y daioni mawr hwn yn esboniad cyflawn ar arbenig- 
rwydd Gwasg Gomer. 

Yr oedd Jones yn grefftwr da, a bu'n athro da i nifer o fechgyn a 
ddysgodd eu crefft yng Ngwasg Gomer. Yr oedd yn bleser ei weld 
wrth ei waith. Yr oedd bob amser yn un glân a threfnus, a cheisiodd 
blannu yr un cariad at drefn a glendid yn y bechgyn ifainc a 
ddysgwyd ganddo yn eu crefft. Cyd-weithiodd hefyd yn y swyddfa 
â gweithwyr a ddysgasai eu crefft mewn swyddfeydd eraill, a bu 
amrywiaeth mawr o ddoniau wrthi'n cysodi ac argraffu yng 
Ngwasg Gomer o dro i dro, a bu cymdeithas ddiddan ac amrywiol 
yma ar hyd y blynyddoedd. Rhwng Jones â'r cydweithwyr cym- 
harol ifainc—ei ddisgyblion ef ei hun—tyfodd cariad ac anwyldeb 
mawr, ac yn ddiddadl adnewyddwyd ieuengrwydd naturiol ysbryd 
Jones trwy ei gymdeithasu beunyddiol â'r ieuengwyr hyn a adwaenai 
ac a edmygai eu hathro mor fawr. Âi a hwy yn wythnosol, onid yn 
ddyddiol ar adenydd atgof a ffansi dros bont Menai i wastadeddau 
Sir Fôn ac i'w bentref genedigol Llanerchymedd, i lwybrau 
cysegredig ei ieuenctid, i gwmni hen gyfeillion bore oes, a mynych a 
brwdfrydig fyddai ei fawl i arwyr llên a phwlpud Sir Fôn a Sir 
Gaernarfon. Ond nid dychmygol fyddai'r holl ymweliadau â Môn. 
Bu rhai o'i gydweithwyr ieuainc ac yntau yn gymharol ddiweddar 
ar daith i Sir Fôn. Buont yn Llanerchymedd ei hun, a'i brofiad ef 
y diwrnod hwnnw oedd, fel Goronwy Owen o'i flaen— 


“Cyfaill neu ddau a'm cofiant 
Prin ddau, lle'r oedd gynnau, gant.” 


Ei arwr mawr fel pregethwr oedd y Parch. John Williams, Bryn- 
siencyn a glywsai droeon yn anterth ei nerth, ac ym myd gwleid- 
yddiaeth ni chafodd Lloyd George erioed edmygydd mwy na Jones. 

Cofiai Jones am Lloyd George ar ddechrau ei yrfa, ac etholiadau a 
brwydrau y cyfnod cynnar hwnnw yn hanes y gwleidyddiwr mawr a 
edmygai ac a folai Jones fwyaf. Darllenodd gyda blas bob Byw- 
graffiad o Lloyd George a ymddangosodd, ac un Nadolig ni chafodd 
anrheg a'i boddhaodd yn fwy na Tempestuous Journey (Frank Owen), 
a chafodd ei gyfeillion lawer o atgofion bore oes yn Sir Fôn ar 
adeg brwydrau mawr Lloyd George wedi iddo ddarllen y cofiant 
hwnnw. Yr oedd yn ddarllenwr mawr iawn. Yn gymharol ddi- 
weddar darllenodd drwy Lythyrawr Morysiaid a Llythyrau Goronwy 
Owen, a gŵyr y cyfarwydd eu bod yn gyfrolau cynhwysfawr a 
thipyn o waith darllen arnynt. Yr oedd yn ddarllenwr cyhoeddus 
rhagorol iawn. Y mae gan lawer ohonom atgofion edmygus iawn o 
Jones yn darllen pennod yn y Cwrdd Gweddi ym Mhenybont, neu 
yn Ebenezer (pan gynhelid cyfarfodydd gweddi ac Ysgol Sul yno). 
Dewisai fel rheol benodau cyffrous a dramatig, a llwyddai i'w 
darllen gan roddi inni lawn flas a rhin y geiriau Cymraeg cyhyrog a 
holl fywyd a symud cyffrous stori'r bennod a ddewisasai. Yr oedd 
ganddo ddoniau i fod yn siaradwr cyhoeddus rhagorol, ond ni 
ddewisodd hynny. Ond câi ei gyd-aelodau ym Mhenybont gipdrem 
ar ei ddoniau fel siaradwr cyhoeddus yn ei swydd fel cyhoeddwr, 
gwaith a gyflawnai gyda dawn a medrusrwydd anghyffredin iawn. 
Gŵyr ei ffrindiau agosaf amdano fel ymddiddanwr diddan ang- 
hyffredin—gŵr yr oedd bod yn ei gwmni yn sgwrsio ag ef yn bleser 
digymysg. 

Bu yn Llandysul ac yng Ngwasg Gomer o 1892 hyd 1955. Yn y 
blynyddoedd cyntaf, Cwrs y Byd, dan olygiaeth Dr. E. Pan Jones— 
yntau yn enedigol o Blwyf Llandysul—oedd misolyn y Wasg. 
Parhaodd W.J.J. i gysodi hwnnw hyd 1g00 pan ddaeth YR 
YMOFYNNYDD yma o Aberdâr. Bu ei ofal am YR YMOFYNNYDD hyd 
dydd ei farw yn un manwl a gofalus. Hoffai sôn am ymweliadau 
y gwahanol Olygyddion â'r Swyddfa, ac yr oedd ganddo feddwl 
mawr ohonynt. Gosododd grefft argraffu ar sylfaen ddigoel yn y 
wasg enwog hon. Dysgasai ei grefft yn drwyadl fel “egwyddor was” 
yn Llannerchymedd, a dysgodd hi yr un mor drwyadl i'w 
ddisgyblion yn Llandysul. Gwelodd gynnydd mawr yn y swyddfa 
yng Ngwasg Gomer. Gwelodd fabwysiadu dulliau newyddion nas 
dysgasid ef ynddynt,—peiriannau newydd drudfawr a allai wneud 
mwy o waith yn gyflymach, ac er mai anfoddog fyddai i'w croesawu 
ar y cychwyn yn ei ofn na ddeuai digon o waith i mewn i'r swyddfa, 
bodlon iawn fyddai arnynt wrth weld glendid eu gwaith, a'u 
cyflymder yn cyflawni yr holl archebion ychwanegol a ddeuai i'r 
swyddfa yn gyson. Gwelodd argraffu llyfrau na freuddwydiasai am 
eu hargraffu yn nyddiau'r cysodi â llaw,—llyfrau fel Brut Dingestow 
(Henry Lewis), a Y 7reigladau a'u Cystrawen (T. J. Morgan). 

Y llyfr mawr diweddaraf a ddaeth o'r Wasg oedd argraffiad o 
Llawlyfr Moliant Newydd y Bedyddwyr, ac er na welodd W. J. Jones yr 


ys 

argraffiad Sol-ffa hardd hwn wedi dod o'r Wasg, bu ei gyngor a'i 
gyfarwyddyd at wasanaeth ei gydweithwyr iau yng Ngwasg Gomer, 
gan fod y swyddfa lle y dysgasai ei grefft ym Môn hithau yn enwog 
yn ei dydd fel argraffwyr Sol-ffa. 

Daeth cyfnod arbennig yn hanes Gwasg Gomer i ben yn 1955— 
“cyfnod W. J. Jones”, arloeswr ac athro argraffu yn Llandysul o 
1892 hyd 1955. Ni ellir, wrth lawenhau yn llwyddiant arbennig 
Gwasg Gomer beidio â chofio'n ddiolchgar am ddyddiau'r dechrau 
cynnar yn 1892, am weledigaeth, anturiaeth, a boneddigeiddrwydd 
penaethiaid y Wasg ddoe a heddiw, ac am ffyddlondeb pob prentis 
a phob crefftwr a fu yma ar hyd blynyddoedd yn onest wrth eu 
crefft ac yn barod i groesawu a meistroli pob datblygiad newydd i 
berffeithio'u gwaith. Heddiw mawr yw'r hiraeth ymhlith ei gyd- 
weithwyr yn Llandysul a Llanbedr-Pont-Steffan ar ôl y prif 
grefftwr W. J. Jones, y bu ei grefit, ei gyngor, a'i gyfeillgarwch agos 
yn gymaint ysbrydiaeth iddynt ar hyd y blynyddoedd. Tystiolaeth 
pob un ohonynt ydyw, “Disgybl wyf, efe a'm dysgawdd”. 


MA") 


Y Beibl 
Gan y Parch. J. ISLAN Jones, M.A. 
TARDDIAD AG YSTYR Y GAIR. 


R lannau rhai o afonydd De-ddwyrain Ewrop a'r Aifft, yn 
Asevesi yn y corsydd ger afon Neil, fe dyfai gynt ryw fath o 

hesg, a elwid ‘ biblos’ gan y Groegiaid : yr oedd ei ddail yn 
llydain a gwydn iawn, ac ar ôl eu sychu a thrwsio peth arnynt, 
gwasanaethent fel defnydd ysgrifennu, rhatach a haws i'w gael na'r 
memrynnau o grwyn defaid a ddefnyddid cynt. Bachigyn (diminutive) 
o ' biblos” oedd ' biblion’ a lluosog ‘ biblion’ oedd ‘ biblia’ yn y 
Groeg, a fabwysiadwyd fel “Bible” yn Saesneg a “Beibl” yn 
Gymraeg. Ar ôl ysgrifennu ar y dail a'u sicrhau wrth ei gilydd yn 
drefnus, gelwid hwynt ‘biblia,’ a dyna ystyr gwreiddiol y gair 
“ beibl, —nifer o ddail yr hesg, wedi i rywun ysgrifennu arnynt a'u 
cysylltu, yn gwneud llyfr. Ar y cyntaf, nid oedd y gair ‘ beibl” yn 
gyfyngedig i ryw lyfr neilltuol : enw cyffredinol am lyfr ydoedd ; 
ond yn raddol daethpwyd i ystyried yr Ysgrythurau Iddewig yn 
fwy gwerthfawr a chysegredig nag un casgliad arall o ysgrifau, a 
galwyd hwynt ‘Y Llyfr” neu 'Y Beibl” gan gyfyngu'r gair i'r 
casgliad arbennig. Enw arall a roddai'r Groegiaid ar ddail yr hesg 
a enwyd oedd ‘ papyrus,’ ac o'r gair hwnnw y daeth ‘ paper” i'r 
iaith Saesneg, a_^“ papur i'r Gymraeg. 

Rhennir ein Beibl ni yn ddwy ran,—yr Hen Destament a’r 
Testament Newydd ; ac ni gawn roi ychydig sylw yn gyntaf i'r 
Hen Destament. Ystyr y gair Testament yw cyfamod neu gytundeb. 
Weithiau, defnyddir y termau ‘Yr Hen Oruchwyliaeth” a'r 
* Oruchwyliaeth Newydd.” Rhwng Duw a dynion oedd y ' Cyf- 


amod.” 


IAITH YR HEN DESTAMENT. 

Ysgrifennwyd yr Hen Destament i gyd (ag eithrio darnau o lyfr 
Daniel a llyfr Esra) yn yr iaith Hebraeg,—hen iaith yr Iddewon o'r 
amser boreaf y mae gennym gofnod am danynt. Perthyn rhai 
nodweddion eithriadol i'r iaith honno. Ysgrifennid hi, ac felly fe'i 
darllenid hi hefyd o ochr dde i ochr chwith y ddalen ; ac nid o'r 
chwith i'r dde, fel y gwneir ag ieithoedd Ewrop heddiw. Nodwedd 
arall, hynod i'r rhan fwyaf o bobl yw, mai dim ond y cytseiniaid 
(consonants) a'r hanner cytseiniaid (' i” ac ^w neu o) a ysgrifennid. 
Busnes y darllenwr oedd barnu pa lafariaid i'w gosod rhwng y 
cytseiniaid. Y mae gan y rhai sydd gyfarwydd a llawfer Pitman 
(reporting style) amcaniaeth dda iawn o'r anhawster i'r darllenwr, a 
olygai hynny. I wneud pethau yn waeth fyth, ni wnâi'r hen Iddewon 
fwlch (space) rhwng geiriau a'i gilydd. Edrychai tudalen gyfan fel un 
gair, neu gruglwyth o gytseiniaid, heb un llafariad i'w hysgafnhau. 
Oherwydd hynny, gallai darllenwr wneud cabolfa ryfedd o'r 
ysgrythurau, oddigerth iddo, ymlaen llaw, baratoi yn ofalus iawn. 
Mewn gwirionedd, yr oedd paratoi trwyadl i ddarllen yr ysgrythur- 
au Hebraeg yn golygu dysgu'r llith ar y cof, bron. 

Dywed Luc i Iesu Grist ar ddechrau ei weinidogaeth, fynd i'r 
synagog yn Nazareth, a darllen allan o lyfr Eseia (pen. 61) “Ysbryd 
yr Arglwydd Dduw sydd arnaf” a.y.b. Os ysgrifennir cytseiniaid yr 
adnodau cyntaf yn y bennod, yn rhestr heb wahanu rhwng y 
geiriau, na defnyddio atalnodau, fe geir enghraifft deg o anhawster 
darllen yr ysgrythurau, gynt. 

Yr oedd yr Iddewon wedi gwasgaru yn helaeth ar hyd y gwledydd 
a gylchynai Palesteina, ac yr oedd llawer ohonynt heb gyfleustra 
synagog nac athro i'w helpu gyda'r hen iaith ; ac er mwyn cynorth- 
wyo y rheiny, yn bennaf, i ddarllen ac yngan iaith eu hynafiaid, y 
dechreuwyd ysgrifennu'r llafariaid fel dotiau a llinellau bychain 
odditan, oddiar neu rhwng y cytseiniaid : yn y seithfed ganrif o'r 
cyfnod Cristnogol y gwnaed hynny, yn gyffredin. 

Er mai Hebraeg oedd iaith gwasanaethau'r deml a'r synagogau, 
Aramaeg (cymysgedd o Hebraeg ac iaith yr Arabiaid) oedd iaith y 
bobl gyffredin ym Mhalesteina yn amser Iesu Grist, a'i iaith yntau, 
hefyd. Y mae rhai o'r geiriau Aramaeg a lefarodd yr Iesu wedi eu 
trosglwyddo i lawr i ni yn yr Efengyl megis, “Eli, Eli, lama sabach- 
thani”. “Talitha cami” a.y.b. 

Rhaid inni gofio hefyd mai Groeg oedd iaith masnach pobl 

Palesteina a'r gwledydd oddiamgylch, ond Lladin a siaradai'r 
swyddogion a'r milwyr Rhufeinig : felly, yr oedd amrywiaeth 
ryfedd o ieithoedd yn y rhan yna o'r ddaear yn amser Iesu Grist. 


YR APOCRYFFA. 

Dywedasom, ar ddechrau'r ysgrif hon, y rhennir y Beibl yn 
ddwy ran—yr Hen Destament a'r Newydd ; ond yn y Beiblau 
Cymraeg cynnar fe geir nifer o lyfrau na cheir 'mohonynt yn y 
Beiblau Protestant diweddar. Yr Apocryffa yw'r enw a roir ar y 
llyfrau hyn. Y mae traddodiad diddorol mewn perthynas a hwynt. 
Yr oedd nifer mawr o Iddewon yn byw yn Alexandria, a llawer 
ohonynt wedi eu geni a'u magu yno, a heb gael manteision i ddysgu 
iaith eu hynafiaid, ac felly yn analluog i ddeall yr Ysgrythurau 
Iddewig. Am hynny, teimlid angen mawr am gyfieithiad o'r 
Ysgrythurau i'r iaith Roeg a siaredid gan y rheiny. 

Dywed un traddodiad i drigain a deg o ysgolheigion gymryd at y 
gwaith o gyfieithu ysgrythurau Iddewig i'r Groeg o dan nawdd 
Ptolemy Philadelphus, yn Alexandria, yn hanner gyntaf y drydedd 
ganrif cyn Crist. I wneud yr hanes yn fwy rhamantus, fe ychwan- 
egodd rhywun atodiad, sef i bob un o'r trigain a deg weithio yn 
hollol annibynnol ar y lleill, ond er hynny fod pob gair a phob 
llythyren yng ngwaith pob un ohonynt yn hollol yr un peth, pan 
gymharwyd yr ysgrifau a'i gilydd. Ni ellir derbyn, fel ffaith, yr 
atodiad prydferth yna. Yn unol a'r traddodiad y sylwasom arno, 
gelwir y cyfieithiad i'r Groeg y “Trigain-a-deg”, neu'r “Saith 
Deg”. Septuagini yn y Saesneg, ac yn fynych LXX mewn ysgrifau. 

Y peth diddorol yw y cynhwysai cyfieithiad y Saith Deg o 
Alexandria nifer o lyfrau nas ceid ymhlith llyfrau cysegredig 
Iddewon Palesteina a gwrthododd y rheiny arddel y llyfrau dieithr 
hynny, fel rhan o'r casgliad cysegredig. Adweinir y llyfrau hynny 
heddiw fel yr “Apocryffa” ; ac mae'r gair yn awgrymu nad oeddynt 
i'w hystyried yn rhan o'r ysgrythurau Iddewig, er y gellid, yn 
ddidramgwydd, eu darllen yn gyhoeddus. Bu dadl faith parthed 
teilyngdod yr Apocryffa i gael lle yn y Beibl, ac mae gwahaniaeth 
barn ar y pwnc yn parhau o hyd. Fe'u hargreffir mewn llawer o 
Feiblau, ac fe'u gadewir allan o amryw eraill. Fe ddarllenir llithiau 
o'r Apocryffa yn yr eglwysi Pabyddol ac yn Eglwys Loegr ; ond nis 
defnyddir yn y mwyafrif o'r eglwysi ymneilltuol. Tueddir ni i gredu 
mai colled ac nid ennill i'r Protestaniaid yw hyn, canys y mae 
llawer o ddoethineb a phrydferthwch, o leiaf, yn rhai o lyfrau'r 
Apocryffa. Fe benderfynodd awdurdodau'r Eglwys Iddewig yn 
Synod neu Gynhadledd Jamnia (98 O.C.) nad oedd yr Apocryffa 
i fod yn rhan o'u Beibl hwynt. 

Nid y ffaith bod yr Apocryffa yn rhan ohono oedd yr unig 
wahaniaeth rhwng y LXX a Beibl Iddewon Jerusalem a Phalesteina. 
Yng nghyfieithiad y Saith Deg o'r Hebraeg i'r Groeg ceir darnau yn 


30 YR YMOFYNNYDD 


Llyfr Daniel a Llyfr Esther nas ceir yn y Beibl Iddewig : ceir llawer 
o wahaniaethau bychain eraill hefyd. Tuedda'r Pabyddion i osod 
mwy o werth ar gyfieithiad y Saith Deg (LXX) nac ar y Beibl 
Iddewig y cyfieithiwyd y Beiblau Protestanaidd ohono, oherwydd 
credu ohonynt fod y LXX wedi ei seilio ar ysgrifau hŷn a nes i 
lygad y ffynnon na'r Beiblau Hebraeg, ond nid oes sail ddigonol i'r 
honiad ; a phroblem rhy anodd i'w datrys i'r rhai sydd yn credu yn 
anffaeledigrwydd llythrennol y Beibl yw, “Pa un ai Beibl y Pab- 


yddion neu ynteu Feibl yr Iddewon yw'r safon ?” 


Y BEIBL CYMRAEG. 

Fe gafodd y Saeson gyfieithiad o'r Beibl i'w hiaith eu hunain 
ddwy ganrif yn gynharach na'r Cymry, trwy weithgarwch John 
Wycliffe, rheithor Lutterworth, a gwplaodd drosi'r ddau Destament 
i'r Saesneg yn 1384. Nid oedd argraffwasg mewn bod y pryd hwnnw, 
ac felly yr oedd yn rhaid ysgrifennu, a llaw, y copïau angenrheidiol, 
gel y gwnâi'r ysgrifenyddion Iddewig. Y mae rhai copïau o feiblau 
Saesneg Wycliffe ar gael o hyd. 

Fe gyfieithiwyd rhannau o'r Ysgrythurau i'r Gymraeg gan ddau 
efrydydd ym Mhrifysgol Rhydychen, sef Richard Davies, wedi 
hynny Esgob Llanelwy, ac yn ddiweddarach Esgob Tyddewi; a 
William Salesbury. 

Hyd y diwygiad Protestant yn 1535 Beibl a Llyfr Gweddi Lladin a 
ddefnyddid ym mhob eglwys yn y wlad hon ; ond yn 1563 pasiwyd 
deddf yn gorchymyn i esgobion Cymru drefnu i gael cyfieithiad o'r 
Beibl ac o'r Llyfr Gweddi Cyffredin i'r Gymraeg, ac i sicrhau bod 
copi o'r ddau ym mhob eglwys yng Nghymru, erbyn y cyntaf o 
Fawrth 1566. Yr Esgob Richard Davies a gyfieithodd y Llyfr 
Gweddi, a Salesbury y rhan fwyaf o'r Testament Newydd. Bu raid 
disgwyl am yn agos ugain mlynedd,—hyd 1588, cyn yr ymddangos- 
odd y Beibl Cymraeg cyflawn o waith yr Esgob William Morgan. 
Y mae dyled y Cymry iddo ef yn fwy nag a ellir ei dalu. Ei Feibl efa 
osododd yr iaith Gymraeg ar sail gadarn. Daeth argraffiad newydd 
allan yn 1620, o dan olygiaeth Dr. Parry, Esgob St. Asaff, gyda 
chynhorthwy, fel y tybir, y Dr. John Davies o Fallwyd. Gydag 
ychydig iawn o welliannau diweddarach, hwnnw yw'r Beibl a 
ddefnyddir gan y mwyafrif mawr o Gymry heddi . 

Ar ôl 1620 daeth llawer o argraffiadau eraill o'r wasg, ac un 
ohonynt yn 1630 a elwid y “Beibl Bach” yn llai o blyg, ond yn fwy 
trwchus a'i lythrennau'n fanach na'i rag-flaenwyr. Yr oedd ei bris 
yn is, er mwyn galluogi'r werin bobl i'w brynu. Daeth Beibl 
Cromwel (Beibl y Pengryniaid) allan yn 1654. 

Yn hanner gyntaf y ddeunawfed ganrif, trwy weithgarwch 
“y Gymdeithas er lledaenu Gwybodaeth Gristnogol”, dosbarthwyd 
llawer o Feiblau, a pharodd Ysgolion Rhad Cylchdeithiol Griffith 
Jones, Llanddowror, alw mawr am Feiblau ; ac yn y bedwaredd 


her, 


YR YMOFYNNYDD  . 91 


ganrif ar bymtheg, bu son rhyfeddol am Feibl Peter Williams, ac nid 
ystyrid fod unrhyw dŷ wedi ei ddodrefnu'n gyflawn oni fyddai copi o 
hwnnw wedi ei rwymo'n ddestlus yn addurno bwrdd y parlwr ! 
Clywsom yn ddiweddar fod argraffiad newydd cyflawn o'r Beibl 
Cymraeg, wedi ei ddiwygio o ran orgraff, o leiaf, i gydweddu â 
rheolau ysgolheigion modern yr iaith. Y mae angen hefyd am 
welliannau gramadeg a chystrawen ; gobeithio nad esgeulusir y 
rheiny yn llwyr. Diddorol fydd gweld i ba raddau y bydd datblygiad. 


A 


Yr Efengyl yn ol St. Marc 


Y BEDWAREDD BENNOD. 


Gan ELwyu Davies, B.A. 
, 


i ddal ar unrhyw beth a ddywedai er mwyn ei gyhuddo. 

Ond daeth yr Athro dros y rhwystr hwn eto drwy ddechrau 
pregethu mewn damhegion. Dull cyffredin o ddysgu oedd hwn gan 
athrawon y Dwyrain. Bellach, i” r gelynion nid oedd ei bregethu ond 
storïau syml a diniwed, ond i'r gwir ddilynwyr yn y gynulleidfa 
gallai y damhegion ddeffroi eu meddyliau, ac i ymholi ymhellach 
am eu hystyr. Ceir felly, fod y damhegion yn brawfar ei wrandawyr. 

Gwerth arall a phennaf y damhegion oedd cyfleu neges yn syml ac 
ennill gwerthfawrogiad pob math o bobl. Yr oedd y gynulleidfa 
wedi cynyddu, ac ymhlith ei wir ddilynwyr ceid y tlawd a'r cyfoeth- 
og mewn meddwl a safle. Mewn dameg hefyd byddai y neges yn 
haws ei ddeall oherwydd ei glymu wrth bethau bob dydd ac, 
ymhellach, fel dywed y Dr. Drummond, gellid gweld hanfod 
bodolaeth y ddau yn y clymiad hwn. Yn olaf, byddai y neges yn 
haws ei gofio, ac yn wir, wrth weld y pethau hynny y cysylltid y 
neges ag ef, byddid yn cael atgofion bob dydd o'r neges ei hun. 

Y peth pwysicaf i gofio yn namhegion Iesu yw mai un gwirionedd 
mawr sydd yn cael ei gyfleu ymhob un ohonynt ; ni ddylasid felly, 
fel yn ôl yr hen arfer o esbonio, osod ystyr ysbrydol ar yr holl 
fanylion. Mae Marc ei hun, neu rhyw olynydd diweddarach, wedi 
gwneud y camgymeriad hwn, ac fe'i ceir, wedi dweud dameg yr 
heuwr, yn esboniad ei manylion, a thrwy hynny golli ei phwyslais 
pennaf. 

Diben gwreiddiol dameg yr heuwr oedd dangos gwahanol 
dderbyniadau, y cai apêl Iesu, ond ei neges pennaf 'oedd argraffu 
ymdeimlad o ‘ ymddiriedaeth ” ar y gwrandawyr. 

Felly, nid yw y pwyslais yn g ymaint; ar yr heuwr ond ar gymwyster 
y ddaear i'w dderbyn. Mae rhai o'r bobl yn gwrando ond heb 


Ru gelynion yn dilyn Iesu i bobman erbyn hyn, ac yn barod 


39 YR YMOFYNNYDD 


dderbyn dim oherwydd eu calon galedwch ; eraill yn frwdfrydig am 
beth amser i dderbyn y neges, ond yn eu harwynebedd, yn ei adael 
yn fuan ; eraill a dderbyn y neges ond yn rhy fydol i roi chwarae 
teg iddo. Disgynnodd peth had, fodd bynnag, ar dir da gan ddwyn 
ffrwyth lawer, felly hefyd medd Iesu yw hanes ei neges ef. 

Os yw dynion yn barod i dderbyn y neges, a rhoi y lle gorau iddo 
yn eu bywydau, fe ddwg yntau ei ffrwyth hefyd ; dyma bwynt 
pennaf y ddameg. Mae'r efengyl, fel pob hedyn, yn dda i bawb, 
ond mae'r tyfiant yn dibynnu ar ei dderbyniad. Ar y llaw arall, 
nid oes un gwerth 1'r efengyl os na chaiff dderbyniad. Beth yw 
gwerth goleuni wedi ei guddio. “A ddaw cannwyll i'w gosod dan 
lestr.”? 

Ni ddylid deall adnod 34, a chredu fod Iesu am gadw rhyw 
gyfrinachau rhyngddo ef a'i ddisgyblion yn unig. Syniad Pabyddol 
yw'r syniad fod Iesu wedi rhannu ei gyfrinachau â Phedr. Nid oedd 
gan Iesu ddim i'w gadw oddi wrth neb, gydag eithrio'r rhai a 
geisiai ei ddal a'i gyhuddo. Rhaid oedd i'r gynulleidfa yn gyffredinol 
foddloni ar ddamhegion am na wyddai Iesu wrth olwg llygad pwy 
oedd pwy. Ond i'r disgyblion a adwaenai yn dda, gallai fentro 
egluro ei neges yn fwy pendant. 

Yn y ddwy ddameg sy'n dilyn y mae Iesu yn dwyn allan agwedd- 
au gwahanol eto’o ddatblygiad y Deyrnas. Gwelodd berygl efallai o 
orffen gyda dameg yr heuwr, rhag ofn i'r disgyblion ddanto yn eu 
gwaith wrth gredu fod y cyfan yn dibynnu ar ewyllys a phen- 
derfyniad dyn. 

Dengys yn nameg “tyfiant yr hâd”, er mor bwysig yw cydweith- 
rediad dyn, fod y rhan a gymer Duw yn bwysicach. Gwir mai y 
ffermwr sy'n hau a medi, ond rhaid wrth law rhywun arall yn y 
cyfamser. Tra bo'r hedyn yn y ddaear y mae rhywbeth anweledig 
yn digwydd. Felly y mae dyfodiad y Deyrnas, medd Iesu. Rhaid i 
ddyn dderbyn gwirionedd, ond fe ofala Duw am y cynydd, os yw 
y galon yn lân. 

Efallai mai “Pawl a blannodd, Apolos a ddyfrhaodd, ond Duw a 
roddes y cynnydd.” 

Ergyd mawr y ddameg yw dangos datblygiad annibynnol y 
Deyrnas unwaith y gwna dyn eiran. Wedi dangos, felly, rhan dyn a 
Duw ar wahân yn natblygiad y Deyrnas, aeth Iesu ymlaen i 
ddangos drwy ddameg arall, maint canlyniad cydweithrediad Duw 
a dyn. 

Yr un peth pwysig yn nameg yr hedyn mwstard felly yw nid y 
ffaith ei fod yn fach, 'roedd llawer o hadau llai na hwn yn bod, ac 
nid y ffaith fod y goeden mewn llawn tŵf yn fawr, ceid coed llawer 
mwy na hon yn y wlad, ond fod hedyn mor fach yn tyfu mor fawr. 
Nid oes eisiau amlhau enghreifftiau o hyn yn nhwf Cristionogaeth ; 
digon yw cofìo fod y mudiad a ddechreuodd gyda Iesu ai ddisgybl- 
ion wedi datblygu yn grefydd fyd-eang. 

Yn niwedd y bennod hon ac yn nechrau y llall ceir tri hanesyn 
yn dwyn tystiolaeth o rhyw wyrth arbennig a gyflawnodd Iesu. 
I ystyried y rhain, rhaid cofio fod y gwyrthiau wedi codi ar ddych- 
ymyg pobl mewn oes pan nad oedd llawer o wybodaeth gwyddonol 
yn bod. Ni wyddent am ddeddfau natur ac felly ni wyddent beth 
oedd eu torri. Ar y llaw arall, tebyg i lawer o'r hanesion rhyfedd 
yma dyfu o ddyhead gonest pobl gyffredin i glodfori Iesu. Ac fel y 
mae ambell wyddonydd pybyr heddiw yn credu y gall esbonio y 
cyfanfyd yn gyfangwbl yn nhermau mathemateg, felly yr oedd 
llawer o bobl grefyddol, wedi amser Iesu, yn credu y gallent hwythau 
anwybyddu y materol. Ond er fod y gwyrthiau yn amheus i ni 
heddiw, gall yr ystori ei hun fod yn wir ac felly yn gyfrwng neges. 

'Roedd Iesu a'i ddisgyblion mewn cwch yncroesii wlad Gedara 
pan wnaethpwyd y wyrth gyntaf. Cododd ystorm enbyd a dychryn- 
odd y disgyblion, mae y manylion yn profi dilysrwydd y stori. 
Rhoes Iesu orchymyn i “ddistewi”, a thawelodd y mor a'r disgybl- 
ion. Nid oes dim i brofi mai i'r mor y rhoes Iesu ei orchymyn fwy 
nag i'r disgyblion a oedd yn rhwyfus iawn mewn dychryn. Ym- 
hellach, yn ôl rhesymeg, nid yw'r ffaith fod y mor wedi distewi pan 
orchmynodd Iesu iddo, yn golygu mai oherwydd gorchymyn Iesu 
y bu iddo ddistewi. Codai ystormydd yn ddisymwth ar for Galilea, 
a gorffenent yr un mor ddisymwth. Ond er cymaint y gellir barnu 
yr ystori, rhaid cofio nad yw yn hollol amddifad o neges. Gwelir 
ynddi beth yw canlyniad ymddiriedaeth yn Nuw ; gesyd yr ystori 
ochr yn ochr ddychryn y disgyblion a hyder hamddenol Iesu. 

Glaniodd y cwmni bach yn ddiogel ochr draw, ac wrth ymyl 
claddfa. Os mai symud i'r parthau yma a wnaeth Iesu am dipyn o 
dawelwch a hamdden, fe gafodd ei siomi yn fawr oherwydd, 
meddai'r hanes, “cyfarfu ag ef o blith y beddau, ddyn ag ysbryd 
aflan”. I ofyniad Iesu beth oedd ei enw dywedodd, “Lleng yw fy 
enw, am fod llawer ohonom”. Rhydd yr atebiad lawer o oleuni ar 
yr amgylchiad. Ystyr “Lleng” oedd catrawd o chwe mil o filwyr 
Rhufain. Tybed fel dywed rhyw esboniwr fod y llanc wedi cael 
ofn y rhain rywbryd pan oedd yn blentyn, a bod y gair wedi menu 
ar ei feddwl. Fodd bynnag, credai yn awr ei fod wedi ei feddiannau 
gan leng o ysbrydion aflan. Yr oeddynt yn ddau felly—yr ysbrydion 
aflan ac ef. Sylwer ar ei atebiad eto, Lleng yw fy enw “7” am fod 
llawer “ohonom”. Oni allai hwn fod yn enghraifft o'r hyn a elwir yn 
Saesneg ‘ split personality ”? Efallai fod gofyniad Iesu ynglŷn â'i 
enw yn awgrymu mai y feddyginiaeth oedd argyhoeddi y llanc mai 
un person oedd ef ac nid dau. 

Cofier mai meddyginiaeth y cymdogion oedd clymu y llanc wrth 
bost a chael llonydd ganddo, ond meddyginiaeth Iesu oedd ei 
ryddhau a dwyn llonyddwch i'w feddwl a thrwy hynny, i bob un 
arall. Dywedir i 6,000 o foch redeg dros y dibyn. Tebyg i'r moch 
gael eu dychrynu gan sŵn y lloerig a rhedeg llŵr eu pennau. Y 

casgliad naturiol i bobl syml dychmygol oedd fod yr ysbrydion, y 
tybient hwy eu bod yn lloerig, wedi dyfod allan i'r moch a'i gyrru 
hwythau. 

Fodd bynnag, dengys yr ystori barodrwydd Iesu i gynorthwyo 
pob math o bobl ac mewn unrhyw amser. Gofynodd y llanc, ac 
yntau yn awr yn iach, am gacl dilyn y meddyg, ond gwell oedd gan 
Iesuiddo aros i genhadu yn ei wlad ei hun. Roedd pobl Gedara yn 
falch gweld cefn Iesu am iddo achosi y fath golled. Ond yr oedd 
Iesu yn eithaf boddlon ; 'roedd achub un lloerig o ddyn yn ei olwg 
ef yn fwy o werth na 6,000 o foch. 

Wedi iddo gyrraedd yn ôl i'r ochr arall, a'r dyrfa yn ymgasglu o'i 
amgylch, gofynnodd Jairus, un o benaethiaid y synagog, iddo ddod i 
iachau ei ferch. Ar y ffordd, fodd bynnag, cafodd gyfle i iachau 
gwraig arall a ddioddefai oddi wrth ddiferlif gwaed. Yn ôl y 
gyfraith nid oedd hawl ganddi, yn yr afiechyd hwn, ddod yn agos, 
na chyffwrdd a neb. Ond yn ôl yr ystori mentrodd gyffwrdd â 
gwisg yr Iesu, a “hi a iachawyd”. Nid oes rhaid credu mewn gwyrth 
i weld neges yr ystori hon. Mae cyfrinach y feddyginiaeth nid yn 
gymaint yn nillad Iesu ond yn nyfnder calon y wraig ei hun, a 
gredai “Os cyffyrddaf a'i ddillad ef, iach fyddaf”. Oni ddywedodd 
yr Iesu “Dy ffydd a'th iachaodd”. 

Erbyn hyn daeth neges arall oddi wrth Jairus nad oedd rhaid i'r 
Iesu flino ymhellach am ei ferch oherwydd ei bod yn farw cystal. 

Ceir ergyd yr ystori hon eto yn atebiad Iesu i'r tad gofidus : 
“Nac ofna ; cred yn unig”. Aeth at y drws, ac wedi clywed “rhai 
oedd yn wylo ac yn ochain ilawer”, dywedodd wrthynt, “ni bu 
farw yr eneth eithr cysgu y mae”. Mae'r esboniad yn dibynnu ar y 
gair “cysgu”. Ai yntau llewyg a olygai neu farwolaeth. Mae'r 
gair gwreiddiol yn golygu “cwsg trwm”, a chyffredin oedd cyfeirio 
at farwolaeth fel “cwsg”. Ond os golygai i'r gair “cysgu” yn y fan 
yma sefyll yn ffigyrol am farwolaeth, paham y gesyd ef yn wrth- 
osodiad i “farw” yn yr un cymal ? Credaf felly mai mewn llewyg 
oedd y ferch, a bod yr Iesu wedi gweld arwydd o fywyd ynddi 
eisioes ; ni soniodd yr Iesu mai “cysgu” oedd hi cyn cyrraedd ochr y 

wely. 
' Dyna farn H. G. Wood ar y gwyrthiau diddorol yma : “daw yr 
ystoriau oddi wrth ddynion nad oeddynt ddoeth nac urddasol. 
Teyrnged i Iesu ydynt oddi wrth feddyliau Isel... . Maent yn 
cyfleu argraff o ysbryd Iesu. Mae ei weithredoedd a'i eiriau yn 
ymwneud ag ymddiriedaeth yn Nuw sydd yn gorchfygu pob perygl 
naturiol, ysbryd drwg, afiechyd, ac hyd yn oed marwolaeth.” 


IAAI? 

Dyn ar y Groesffordd 
(Sgwrs radio gan y Parch. Wu. P. Jenkins, B.A., B.D.) 


i MAE dyn heddiw ar y groesffordd”. Wel 'nawr, tipyn o 
Ï ystrydeb ydyw hwnna erbyn hyn eithr ystrydeb neu beidio 
y mae yn wir a rhaid inni ei wynebu. Y mae teulu dyn 
unwaith eto ar y groesffordd. 
Gan hynny mi hoffwn ymdrin heddiw â'r gwahanol groesffyrdd 
a gyferfydd dyn yng ngorymdaitb ei hanes. Yr haf eleni euthum o 
amgylch a sgwrsio â llawer o bobl a gwrando ar y gwŷr cyfarwydd 
yn trafod eu hamryw feysydd. Sylwais mai'r broblem gyffredin a'u 
poenai oll oedd croesffordd, Heddwch a Rhyfel. Y bom heidrogen 
a'r rhyfel atomig ; dyma'r cleddyf a welent yn crogi'n fygythiol 
uwch eu pennau. Yn ôl un siaradwr a fu gynt yn gadfridog ag sy'n 
awr yn olygydd newyddiadur, nid oes obaith mwyach i'r naill ochr 
na'r llall ennill rhyfel atomig. Fe fyddai'r erchyllbeth wedi ei gwpla 
ymhen pythefnos ac fe wnelid difrod ar fywydau a ffynnonellau 
gwareiddiad fel na allai yr hil ddynol ymunioni ohono am ganrif- 
oedd os byth. Yn wir y mae yn bosibl ac yn debygol y gwenwynid 
yr awyrgylch gan ronynnau rheiddgar (radio active) nes lladd yr holl 
hil neu ynteu ysigo ei natur a'i gwneud yn hiliogaeth o anghenfilod 
ac erthylod. Gan hynny, meddai'r gŵr cyfarwydd hwn, rhaid inni 
beidio myned i ryfel mwyach. Dyma'r groesffordd y safwn arni. 
Pa un o'r ffyrdd a ddewiswn ni ; y ffordd lydan a arwain i ddistryw 
ai y ffordd gul sy'n arwain i'r bywyd ? 


. HEDDWCH A RHYFEL. 

Yn y man hyn rhaid imi awgrymu peth sy'm ymddangos megis 
ymgais i wneud y broblem yn fwy cymleth fyth ac yn fwy anodd. 
Coeliwch fi nad dyna fy amcan eithr os ŷm ni am ddewis y rhan 
dda rhaid inni edrych ar y sefyllfa o bob cyfeiriad. Y mae dyn ar 
groesffordd Heddwch a Rhyfel am ei fod hefyd ar groesffyrdd eraill 
lawer ar yr un pryd. Efallai mai'r pethau hyn yw y rhesymau am 
fod dyn ar groesffordd heddwch a rhyfel, oherwydd ymgais i 
ddatrys yr anhawsterau eraill wedi i bopeth fethu yw rhyfel. Yn yr 
hen amserau, pan wynebid llwyth neu genedl â newyn fe ai'r llwyth 
i ryfel â'i gymydog a lladrata ei dda. Dyma osod dyn ar groesffordd 
o achos eisiau bwyd ac y mae'r groesffordd honno gyda ni heddiw 
mewn llawer man. Gwyddom am lawer cenedl a aeth i ryfel er 
mwyn crafangu ymherodraeth boliticaidd neu economaidd a chael 
awdurdod dros gyrff ac eneidiau pobloedd er eu mantais eu hunain. 
Yn yr oesoedd canol bu rhyfeloedd yn Iwrop a geisiai ddatrys y 
problemau crefyddol. Y mae llawer o achosion i ryfel a rhaid inni 
eu hwynebu. Yr hyn wyf yn ei awgrymu yw nad ydyw ein sefydliad- 

au politicaidd ni heddiw yn abl i gyfarfod bywyd fel y'i ceir yn 
yr 20 ganrif. 

Edrychwch ar ein dinas ni a dinasoedd eraill. Y mae tuedd 
gyffredinol i lyncu i mewn y maestrefi a gwneuthur corff metro- 
politanaidd sy'n grynswth afrosgo a mwy anhylaw na chynt, yn lle 
gwella'r dyryswch fe'i gwaethygir. Y mae y canoli parhaus yn 
amlwg i bawb ac yn ein gwthio'n ddyfnach i'r gors bob gafael. Y 
mae yr un duedd ar y lefel genedlaethol. Fe'n wynebir byth a 
beunydd â rhyw gudd ddictatoriaeth gan y blaid a fo ar ypryd mewn 
awdurdod a honno heb wrthblaid effeithiol. Yn wir, erbyn hyn nid 
oes wahaniaeth rhwng y pleidiau llywodraethol. Yr oll a ddywedant 
yn eu haddewidion yw y gwnânt hwy yr hyn a addewir gan y blaid 
arall ond y gwnânt hwy ef yn well. Yn ein hetholiadau ““democrat- 
aidd” ni ddewiswn ni mwyach ein cynrychiolwyr eithr ein llywod- 
raethwyr. Dyma un o'r croesffyrdd y gorfydd arnom ddewis y 
ffordd allan ohoni yn ddiymdroi—y groesffordd boliticaidd. 


Y GROESFFORDD ECONOMAIDD. 

Croesffordd astrus yw yr un economaidd hefyd. Cefais ymgom 
gydag un o gynrychiolwyr y tyfwyr gwenith o orllewin y wlad hon 
yr haf hwn. Dywedai na welai ef un llewyrch o oleuni y gellid 
gwerthu yn agos ft hanner y cnwd sydd ar law eleni. Y mae amryw 
wledydd eraill yn yr un picil. Ni ellir trefnu yr â y gwenith i'r 
gwledydd newynog heb i'r tyfwyr gwenith newynu mewn cyfeiriad 
arall. Y mae cannoedd o filcedd o dunelli o datw ac ymenyn yng 
nghoffrau gwledydd tra y newyna miloedd tros y môr. Wele un 
arall o'r croesffyrdd ac y mae croesffordd ym maes crefydd hefyd. 


Y SOROD A'R GRAWN. 

Y mae gormod tuedd ynom i ddilyn patrymau crefyddol a 
ddaeth i lawr o'r cyn-oesoedd—patrymau wedi eu tagu â gwe-pry- 
cop ofergoelion a fenthyciwyd o lawer o hen grefyddau. Buom yn 
analluog i nithio'r sorod oddi wrth y grawn yn y peth a alwn yn 
Gristionogaeth ac os na allwn ddatblygu math ar grefydd ag apêl 
at y byd cyfoes ac heb fod ynddi ymryson yn erbyn y gwir gwyddonol 
a gwybodadwy—yna y mae dyfodol crefydd yn dywyll i wala. 

Trown yn awr bob un ato'i hunan. Y nefoedd a ŵyr pa fodd y 
pwnnir hwnyna i'n pennau beunydd beunos. Hon ydyw oes y 
dyn seicolegol a rhed pawb at y consuriwr seiciatraidd oni bo yn 
rhy swil i hynny. Os felly fe brynnir llyfr ar seicatregneu lyfrau ar 
pa fodd i gyrraedd heddwch meddyliol a phob math arall ar 
heddwch dan haul. Cawn y cynhulliadau mwyaf niferus yn y 
cyfarfodydd lle y bydd seicolegwyr a seiciatryddion yn annerch 
ynddynt. Weithiau caiff ambell Efengylydd gynulleidfa niferus am 
iddo gynnig gorffwysfa syml a rhad drwy i'r dioddefydd gymryd 
fformiwla arbennig. Nid peth felly yw iechydwriaeth eithr peth i'w 


if 

“gweithio allan”. Er hynny fe brawf hyn oll bod croesffordd 
seicolegol yn bod y rhaid inni ei hwynebu. 

Wel, meddaf, ymhob un o'r agweddau hyn a rhagor yr ydym yn 
sefyll ar y groesffordd ac fe ddaw i'm meddwl gyfatebiaeth syml o 
faes anthropoleg. Yn nechrau y ganrif hon fe dybiai biolegwyr i'r 
corff dynol ddatblygu o'r byd anifeilaidd fesul rhannau. Ar un 
adeg fe gollodd y creadur ei gynfïon. Yna daeth y troed a'r sawdl 
yn arf y gallai'r corff sefyll arno yn unionsyth. Wedyn daeth y 
fawd yn declyn cyferbyniol i'r bysedd ac yna ymledu o'r ymennydd, 
etc. Eithr erbyn heddiw sylweddolir mai gau oedd y dybiaeth 
honno ac i bob rhan o'r corff dynol ymaddasu ac ymberffeithio yn 
gyfamseroi fel cyfanwaith. Fe ddeil pob rhan berthynas fiolegol â 
phob rhan arall ac ni ellir gwelliant oni wellheir y cyfan gyda'i 
gilydd. _ Peth perthynasol felly ydyw datblygiad. Rhaid inni 
rywfodd beri bod ein cyfeiriad yn sicr ar bob un o'r croesffyrdd hyn 
gyda'i gilydd. Bydd raid inni ymehangu yn grefyddol, yn econom- 
aidd, yn boliticaidd ac yn seicolegol—yr oll megis cyfanwaith 
organaidd os mynnwn ddewis y ffordd sy'n arwain tua'r bywyd. 

Er imi yn hyn o sgwrs osod gwedd gymhleth iawn ar fater y 
groesffordd, eto mi obeithiaf na bydd hyn yn peri i nebun ddi- 
galonni eithr i ymwroli o'r newydd i wynebu'r dasg. 


(Cyf. R.W..). 


AMA. 


Newyddion yr Enwad 


CRONFA'R “YMOFYNNYDD”.—Credaf y gwnawn yn o lew fel 
casglwr-trethi oherwydd deil y cyfraniadau i lifo ataf a hynny ar ddechrau'r 
flwyddyn. Dyma gyfeillion a charedigion Mis Bach : “Un o'r Bwlch”, s/-; 
y Parch. J. Glyn Davies, Comber, Belfast, 10/- ; Cyfaill, £1 ; y Parch. John 
Dare Davies, Moneyrea, Belfast, £1 ac Urdd y Benywod, Capel-y-Graig, 
Trebanos, {1/1/o. Peidiwch a gadael y llwyth i gyd ar yr un ffyddloniaid— 
diolchwch iddynt drwy roi yn eu lle am dro. Roisoch chi rwybeth erioed ? 


COLLI CYFAILL.—Collodd YR YMOFYNNYDD (a'i Olygydd) un o'i 
gyfeillion prin yn y Gogledd drwy farw Mr. O. Llew Owain yr awdur, 
llyfrbryf a'r newyddiadurwr adnabyddus yn ddiweddar. Derbyniai ein 
cylchgrawn yn gyson, ac fe gasglodd yr ôl-rifynnau bron i gyd. Ni adnabim 
ddyn mwynach ei ysbryd—un o'r pendefigion Cristnogol ydoedd. 


ABERDÂR.—Clywyd llais pregethwr newydd—Amlyn Davies—ym 
mhulpud yr Hen Dŷ Cwrdd yn ddiweddar, a haerodd rhai ei fod yn well 
pregethwr na'i dad. Yr oedd hwnnw yn gwbl fodlon ar y ddedfryd ! . ... 
Mae gwragedd yr Hen Dŷ Cwrdd yn ddiwyd iawn drwy'r flwyddyn ond 
cafwyd gŵyl a chinio ar ôl y Nadolig. Dyna'i gyd a wyddom oherwydd ni 

chaniatawyd i fodau cyffredin fel dynion fod yn bresennol !—Llongyfarchwn 
Miss Doris Price unwaith eto ar ci gwaith gwych dros y rhai sy'n dioddef oddi 
wrth Barlys y Plant (Polio). Yn wirfoddol, trefnodd, dosbarthodd a gwerthodd 
werth dros £760 o Gardiau Nadolig—mwy na neb arall yn y wlad—a'r elw i 
gyd yn mynd at wasanaeth y clcifion. Y mae'n glod i draddodiadau gorau'r 
enwad.—Cynhaliwyd gŵyl de flynyddol Ysgol Sul Highland Place fel arfer, 
a daeth tua hanner cant o blant yr Ysgol i'r arlwy. 


EGLWYS WEST GROVE, CAERDYDD.—Estynnwn ein llongyfarch- 
iadau i Mr. Leonard Evans ar ci ddyrchafiad i swydd yng Nghaerfyrddin. 
Bu Mr. a Mrs. Evans yn ffyddlon iawn yn holl waith yr eglwys, a gellid 
dibynnu arnynt ar bob achlysur. Bydd eu colli yn ergyd bersonol i ni, ond 
anfonwn ein dymuniadau gorau atynt am y dyfodol. 


ARHOLIAD YR YSGOLION SUL.—A gaf fi yn garedig eich atgoffa 
am arholiad yr Ysgolion Sul a gynhelir ar y Sadwrn cyntaf ym mis Mawrth, 
sef Mawrth 3, 1956. Ceir y Maes Llafur yn YR YMOFYNNYDD mis Medi 1955, 
a thaer erfyniaf arnoch i gario allan y rheolau gan anfon nifer yr ymgeiswyr, 
Llafar ac Ysgrifenedig, i mi erbyn Chwefror 10, 1956.—S. A. EVANS 
Dedwyddfa, New Road, Llandysul. 


CRIBYN. —Cafwyd noson hapus, iawn ar y r4eg o Ragfyr, 1955, pan 
ddaeth cwmni enwog “‘Stag’s Head” i gadw Noson Lawen yn y Long Room. 
Y Cadeirydd oedd Mrs. R. Davies, Pontmarchog. Cyflwynwyd y cwmni 
gan Mr. Eric Jones, Cwmllydan, a thalwyd y diolchiadau gan Mr. Jenkin 
Joncs, Frongelyn a Mr. Evan Davies, Bank Villa.—Ar yr ugeinfed o Ragfyr 
cynhaliwyd ein Gŵyl De Nadolig. Paratowyd gwledd ardderchog gan y 
gwragedd, a daeth tyrfa fawr i fwyta o'r danteithion. Wedi hyn, cafwyd 
cyngerdd gan blant Ysgol Cribyn wedi eu haddysgu gan Miss Evans. Cyn 
gorffen ymwelwyd â ni gan Santa Clôs, wedi ei bersonoli yn Mr. Ieuan Jones, 
Brynawel, a dosbarthwyd anrhegion i bob plentyn a oedd wedi cadw yr 
Ysgol Sul. Arweiniwyd gan Mr. Eric Jones, Cwmllydan. 


ALLTYPLACA.—Prynhawn Rhagfyr 29ain cafodd aelodau Ysgol Sul a 
Chapel Alltyplaca eu Gŵyl De flynyddol, ynghyd â Choeden Nadolig, a 
wisgwyd yn brydferth gan foneddigesau yr Ysgol Sul, a goleuwyd hi gan 
Ron Bundock, Llanwnen. Daeth tyrfa luosog ynghyd i fwynhau y danteithion 
a baratowyd, a chafwyd gwledd ardderchog. Yn yr hwyr cafwyd cyngerdd o 
ganu ac adrodd gan blant yr Ysgol Sul dan arweiniad Watkin Davies, Blaen- 
criwser, a chyfeiliwyd gan Miss Anne Davies, B.A., Tivy Hill. Am chwarter 
i naw talodd “Santa Clôs” ymweliad a'r Festri gyda sachaid o anrhegion i'r 
plant, a phersonolwyd “Santa” gan T. Richards, Llanybydder. Cyflwynwyd 
hefyd i'r plant felysion gan Mrs. Williams, Frondolau, ac orennau gan Watkin 
Davies. Yn unol a'i arferiad ers rhai blynyddoedd bellach, anrhegodd yr 
Henadur M. Ll. G. Williams, Woodlands wobrwyon o lyfrau am gadw yr 
Ysgol Sul. Cyflwynwyd y llyfrau gan y gweinidog, y Parch. S. E. Bowen. 


H 

Cadeiriwyd gan David Harries, Ysw., Tanrhiw, a chyfrannodd yn hael at 
drysorfa'r Ysgol Sul. Yr Arwcinydd ocdd Mr. Brinley Williams, Brynteifi, yr 
hwn oedd gartref ar seibiant o'r fyddin. Cyflwynwyd y diolchiadau gan yr 
Henadur M. Ll. G. Williams, ac eiliwyd gan Watkin Davies.. Cafwyd y 
Goeden ar gyfer yr ŵyl gan John Evans, Ysw., Beili, Llanwnen, a benthyg 
gwisg Santa gan eglwys Seion, Cwrtnewydd. (W.D.). 


AWA"). 


Y Cwpwrth Llyfrau 


Ceredigion : Atlas Hanesyddol, gan W. J. Lewis, M.Sc. ; 91 tud. helaeth, yn 
cynnwys nifer fawr o fapiau a lluniau. Cyhoeddwyd gan Gymdeithas 
Lyfrau Ceredigion, ac fe'i argraffwyd gan Y Cambrian News ; pris, 7/6. 


Y Mae fy ngofod yn rhy brin i dreulio llinellau costus i ddiolch i'r Gymdeithas 
am ei gwaith ac i'r awdur am ei lafur ynglŷn â'r llyfr hwn. Cymrwch hynny 
yn ganiataol ac fe awn ati i droi dail yr atlas er budd i'r darllenwr a'r cyhoedd- 
wyr, gobeithio. Casglaf mai ei brif ddiben yw diddori ac addysgu plant a 
phobl ieuainc Sir Aberteifi, o leiaf dyna a ddywed M. Ll. G. Williams a J. 
Henry Jones yn y cyflwyniad ar y dechrau. A gymrodd yr awdur ormod o 
faich i'w gario ? Tybiaf i mi weld ymgais yma i ddiddori rhai hŷn na phlant 
yr un pryd a diddori'r plant ; pa blentyn sy'n mynd i ddeall pethau fel “borth- 
lad enfrepôt” 2 A'r cloffni arall a welaf yw y telir llawer mwy o sylw i rannau 
gogleddol y sir nag a delir i'r parthau dcheuol, ond cawn gyfeirio at hynny yn 
nes ymlaen efallai. Gallwn dybio fod y “Cyfnodau Cyntefig” wedi ei wneud 
yn bur dda, ond carwn awgrymu mai gwell “morthwyl” na mwrthwl a 
“Y Môr Canoldir” na Môr y Canoldir yn ôl y geiriadur. Diddorol yw'r bennod 
ar “Dinasoedd Caerog” ac yn enwedig llun “Hen Ben-dinas” gerllaw Aber- 
ystwyth. Ni synnwn nad oes le i Pelagius yr ysgolhaig a'r Cristion mawr 
ymhlith “Y Seintiau Celtig”, oherwydd am erlid ei syniadau aruchel y gwneth- 
pwyd Dewi yn Sant yn ddiweddarach. Derbyniodd Mr. Lewis awgrymiadau 
Bwrdd y Gwybodau Celtaidd ar ffurfiad enwau lleoedd a dodasant hwy ddwy 
“n’ yn Llanarth a chodi'r hen ffurf Aberdaugleddy ac eto Llanrhystud. Y mac 
map “Yr Oesoedd Canol” a'r bennod yn llawn o wybodaeth ddiddorol, 
felly hefyd stori “Ystrad Fflur” a map dosbarthiad “Yr Uchelwyr”. Sylwaf 
bod Galltyrodyn yn eisiau ar y map ; gallai gwŷr Llwynrhydowen gywiro 
hyn ond y mae'n dda gweld mai yn “Ffoshelyg, Dyffryn, Camannt, Pant- 
streimon, Castell Hywel, Gelli Fraith, Ffosesgob, etc. y trigai'r uchelwyr yn 
nyddiau'r Tuduriaid. Erys rhai o'r hen waed o hyd yn uchelwyr bonheddig. 
'Trysor yw map Speed ond pan ddeuwn at yr adran ddiweddar ar “Ymneill- 
tuaeth” y mae mwy o le i ansicrwydd a dadlau ar y ffeithiau. Yn y map 
“Tyfiant Ymneilltuaeth—Mannau Cyfarfod a Thai Cyrddau” 1650—1738 
rhoddir Llwynrhydowen fel A (Annibynwyr). Yr ydym yn hollti blew efallai, 
ond ai iawn galw eglwysi fel Llwyn yn A. hyd yn oed yn y cyfnod cynnar hwn ? 
Yn nes ymlaen dywed Mr. Lewis, “Yn Llwynrhydowen, dan arweiniaeth (sic) 
Jenkin Jones, etc. . . . y cychwynnodd Undodiaeth yng Nghymru”. Jenkin 

Jones gychwynnodd y Llwyn a'r cwestiwn yw ai cychwyn eglwys A. a 
wnaeth? Meddai Dafydd Llwyd amdano mewn cywydd— 

“Hen Galfin ac Arminiws 

Gyrrais draw gor is y drws. 

Siengcin Sion, iawn wiw ddawn ddyn, 

Hoff araeth fu'r offeryn— 

Na rown eithr i'r un Athraw, 

Gred o'm bron yn llon na'm llaw”. 

Oni fethaf, credaf y rhoddir Cwrtnewydd yn A. ym map 1739—1820 hefyd. 
Dywedir mai “‘yn y Cribyn y sefydlwyd y capel llwyr Undodaidd cyntaf yng 
Nghymru, yn 1790”. Y mae'n bryd i ni ac eraill benderfynu ar y cwestiwn 
hwn oherwydd clywais enwi Llwyn a Phantydefaid ac yn awr dyma Gribyn 
eto. Ni all y tri fod yn gyntaf! Yn yr adran ar Addysg (Hyd ddiwedd y 
Ddeunawfed Ganrif) methais ganfod cyfeiriad at yr Ysgol Ramadeg yn 
Aberteifi a sefydlwyd cyn 1653. Eto ai cywir dywedyd am Ysgolion Sul, mai 
yn “Llundain tua 1780” y dechreuwyd eu cynnal ; onid oedd Ysgolion Sul yn 
Sir Gaerhirfryn ymhell cyn hynny, a beth am Gaerloyw ? Er i dros ddeg-ar- 
hugain o weinidogion Undodaidd gadw ysgol yn Sir Aberteifi yn ystod 

r ganrif o'r blaen ni cheir cyfeiriad at eu cyfraniad i addysg. Ni wyddwn i 
chwaith fod Ysgol Castell Hywel ar agor yn 1847 (gw. tud. 32), a rhy brin 
yw'r cyfeiriad at bwysigrwydd Coleg Dewi Sant. 

Gogleddol yw tuedd y rhan ar y Fasnach Fôr, ac ni allwn feddwl fod mapiau 

gwaelod tud. 42 yn cyfleu llawer o ddim. Mae pennod y Ffeiriau, eto penodau'r 
Porthmyn a'r Crefftau yn wir dda a rhoir lle amlwg i'r Gweithfeydd Mwyn, 
ond prin y credaf fod “Y Diwydiant Gwlân” yn cael cystal amlygrwydd, ac 
ar wahân i'r map nid oes dim i'n cyfeirio at ei le pwysig ar lannau godre'r 
Teifi. Ceir stôr o wybodaeth am gau'r tiroedd, tai unnos a'r boblogaeth, ond 
ynglŷn ag ymfudo dylid nodi pa dalaith yn yr Unol Daleithiau y mae ym- 
fudwyr Ceredigion yn ei britho (t. 72) neu nid oes fawr bwrpas i'r map o 
gwbl. 
— Am ryw reswm anhysbys rhoddir clamp o lun Cranogwen ar gornel map 
y Plwyfi. Paham Cranogwen mwy na rhywun arall oherwydd y mae'n sicr 
bod teilyngach enwogion na hi yn yr Hen Sir. Ond o'i rhoi onid doeth fyddai 
dweud gair neu ddau amdani; Beth ddywed plant ysgol Tregroes tybed pan 
welant fap tud. 80 yn gwadu bodolaeth melin lifio Login a map t. 53 yn an- 
wybyddu Melin Cwmhyar a Melin Tregroes a'r “Felin fâl yng Nghloigen.” 
Y mae'r map hwn, chwarae teg iddo yn dangos Melin Lifio Login. Ni allaf 
fanylu ond y mae rhai pethau rhyfedd yn y daflen Enwogion ar y diwedd. 
Rhoddir Solomon Harries, gweinidog Undodaidd yn Brifathro ar Goleg yr 
Annibynwyr yn Abertawe (t. 87) ; mae Jenkin Jones yn (A) ac nid yw'r 
Prifathro Park Davies yn perthyn i un enwad. Camenwir llyfr Syr John 
Lynn-Thomas yn “The Key of all Wales” —nid oes The yn y teitl. I orffen 
paham na chawn rywbeth am ryfeddod y cwrwg) a llun ohono, ac nid oes 
sôn am y diwydiant llechi a fu am gyfnod yn ardal Dihewid (Rhiwbren). 
Prynwch ar frys—fe gefais i fwy na gwerth 7/6 o hwyl wrth weld lle'r 
oedd yn methu yn fy nghymdogaeth i. 


Argraffwyd gan J. D. Lewis a'i Feibion Cyf., Gwasg Gomer, Llandysul. 

J. DD. Lewis a'i Feibion Cyf. 


ARGRAFFWYR A CHYHOEDDWYR 
A'IYINNAA 


“Lleufer dyn yw llyfr da” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 


AA 


Mynnwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : 8. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gân ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


:“ DIWINYDDIAETH. Cylchgrawn Efrydwyr Diwinyddol Prifysgol 

Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
. Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 


Llyfrau Newydd 

Cofiant J. T. Rees 


Gan D. H. Lewis, Llanelli. 5/-. 


Gwobrwywyd y gyfrol hon yn Histeddfod Ystradgynlais 1954, ac 
ynddi fe geir hanes mudiadau pwysicaf y can mlynedd diwethaf, 
megis cychwyn y Gymanfa Gamu, sefydlu Cyfundrefn y Tonic 
Solffa ac anterth Canu Cynulleidfaol Cymru yn nhroad y ganrif. 


Cymeriadau'r Beibl 
Gan Beti Lloyd Evans a Trebor Lloyd Evans. ôf-. 


Llyfr o fudd arbennig i ddosbarthiadau dysgu'r Beibl yn yr 
Ysgolion Cynradd, Ysgolion Canol ac Ysgolion Sul. 


“Profion Arholiad 


Gan T. Ll. Stephens a T. Llew Jones. 3/5. 


Cyhoeddir y Profion hyn yn fwyaf arbennig ar gyfer plant sydd 
yn gwneud y Papur Cymraeg yn y Prawf blynyddol am fynediad 
i'r Ysgol Ramadeg. Gallant fod o fudd hefyd yn nosbarthiadau 
isaf yr Ysgolion Uwchradd fel cyfrwng i adolygu gwaith y 
flwyddyn. 

ATEBION i'r uchod—6ch. 


Cerddi'r Plant 


Gan E. Llwyd Williams a Waldo Williams. 3/-. 


Llyfr barddoniaeth ynghyda darluniau mewn diwyg newydd i'r 
plant lleiaf. Bu disgwyl mawr am ail-argraffiad o'r llyfr poblog- 
aidd hwn. 


MAI. 


J. D. Lewis a'i Feibion Cyf. 

Oes yr Anobaith 


Sgwrs radio gan y Parch. W. P. JENKINS, B.A., B.D. 
drwy orsaf Toronto. 


E gofiwch i mi sôn y tro diwethaf ein bod ni yn sefyll ar y 
F Groesffordd a bod y sefyllfa yn gymhleth ac yn anodd. Yn 

wir, y mae hi o fewn dim i fod yn anobeithiol. Nid problem y 
bom a'r arfau atomig yw yr unig broblem anodd. Dywedais am y 
problemau personol, politicaidd ac economaidd—yr oll mor 
gymhleth nes ein gwasgu ni i anobaith. Yr ydym wedi ein gwthio 
ein hunain i'r fath gyfyngder nes mai prif swyddogaeth crefydd 
erbyn hyn yw gweinidogaethu i anobaith. O ran hynny fe ddylai 
crefydd roddi swcwr a chalondid i'r diobaith. Dyna Norman 
Vincent Peel, yr awdur sydd yn siarad yn ei lyfrau am dangnefedd 
meddwl ac ysbryd a miliynau o bobl yn eu darllen yn awchus a 
chyson. Dyna eto efengylydd megis Billy Graham sydd yn trafod 
y mater yr ydym ni yn ei drafod y bore yma. ‘“‘Ymha le y mae 
gobaith ac ymha le y cawn ni'r atebion ?” Dyry ef inni hen atebion 
y Gristnogaeth uniongred sef derbyn Iesu Grist yn Arglwydd ac yn 
Waredwr ac fe ddyry hyn, ebe ef, ateb i'r holl broblemau astrus y 
soniasom amdanynt. _ Cynrychiolydd corff mawr Cristnogaeth 
uniongred yw Graham eithr dywedaf bod y gobeithion a gynygir 
inni ganddynt naill ai wedi y'u profi eisoes yn fethiannau neu nad 
ydynt yn dal unrhyw berthynas effeithiol â bywyd heddiw ar y 
ddaear hon. 

Wel, 'nawr, os ydyw addo gobaith i drueiniaid y tu hwnt i'r 
bedd yn ffynhonell cysur i rywun, popeth yn dda, eithr y mae y 
problemau sy'n poeni dynion gyda ni yn awr mewn bywyd, ac ni 
allwn ni ddisgwyl y tywydd teg a addewir “Ar y lan brydferth 

draw”. Rhaid yw inni wynebu y bom atomig a newyn hanner 
pobl y byd, rhaid i ni gael ateb i'r pethau hyn yma yn awr. Nid yw 
ateb syml yr Efengylydd o ddyfod at Grist yn ateb digonol o bell 
ffordd. Draw tua 300 o oed Crist y cafodd y grefydd Gristionogol y 
cyfle gorau yn ei hanes pan enillodd hi Gwstenin Fawr, Ymherodr 
Rhufain i'r ffydd. Y pryd hynny, efallai y gallasai ennill y dydd a 
datrys y problemau. Erbyn heddiw crefydd y lleiafrif yw Crist- 
nogaeth a hyd yn oed pe gallasai fod yn effeithiol y mae hi yn rhy 
ddiweddar. Ni dderbynnir ateb syml yr Efengylydd gan Hindwaid, 
Bwddistiaid a Chomiwnyddion mewn amser cyfaddas i roddi inni 
waredigaeth. Gan hynny, meddaf, nid wyf yn gweled bod yr 
eglwys yn ymgodymu â phroblem bywyd fel y'i ceir heddiw ; ond 
rhaid i grefydd wneuthur hynny neu roi'r gorau iddi. 


GoBAITH I DDYN MEWN Dyu. 

Pa le, gan hynny, y mae ein gobaith ni—neu a oes obaith o gwb. ? 
Oes, y mae yn gwbl ddiogel gennyf. Tra bo bywyd y mae gobaith. 
Cyhŷd ag y bo dynion byw ar y blaned hon, y mae gobaith ac yr 
wyf am ryfygu dywedyd peth yn y man hyn y gwn caffy meirniadu'n 
dost am ei ddywedyd. Rhaid inni osod ein ffydd a'n gobaith mewn 
dyn. Fe'm cyhuddir mae'n siwr o fawrygu balchter dynol ac o fod 
yn ddyn-addolwr ac wrth gwrs, ni wnaf ddim o'r fath beth. Yr wyf 
yn gwybod am ffaeleddau a gwendidau dyn ac am ei bechodau 
hefyd ac er hyn oll mi haeraf mai ynddo ef y mae ein gobaith. Af 
mor bell a dywedyd mai y sylfaen gadarnaf i obaith mewn dyn 
ydyw y ffaith fod gan ddyn gynneddf i newid ei natur. Y mae y rhai 
a ddywedant na chyfnewidia natur dyn yn gwneuthur camgymeriad 
ynglŷn â natur y natur ddynol ei hun oherwydd un o'r galluoedd 
mwyaf arbennig sydd yn perthyn i ddyn yw y gallu i ymgyfaddasu i 
gyfnewidiadau yn ei amgylchedd. Y mae y gallu i newid yn rhan 
gynhenid o'i natur. Y mae dyn ers degau o filoedd o flynyddoedd 
cyn cof hanes wedi cyfarfod âg argyfyngau y naill ar ôl y llall ac 
wedi newid yn llwyddiannus bob tro i gyfarfod â hwynt. Y mae 
profion y trigai dynion yn dra phell i'r gogledd cyn ac hefyd rhwng 
cyfnodau yr iâ mawr. Cyfnodau oedd y rheini o amryw filoedd o 
flynyddoedd o oerfel enbyd ac ysbeidiau cydrhyngddynt.o dywydd 
tymerus a thesog am rai cannoedd ac weithiau filoedd o flynydd- 
oedd. Bu raid i ddyn gyflyru ei hun felly, y naill dro ar ôl y llall, i 
gyfarfod a chyfnewidiadau arswydus yn ei amgylchfyd ac fe wnaeth 
hynny yn llwyddiannus. Fe lwyddodd dyn i dorri allan o'r uned 
teuluaidd i wneuthur uned cymdeithasol megis llwyth a chenedl a 
dinas ac wele ef yn awr yn gorfod wynebu'r cwestiwn o greu uned 
byd-eang neu ynteu ddifodiant. Ni fetha dyn y tro hwn ychwaith. 
Y mae newid yn rhan gynhenid o'i natur. Mewn cysylltiadau o'r 
fath fe ddengys dyn yn aml arwriaeth o uchel ryw. J 

Fe ddaw un enghraifft o'r peth yma i'm meddwl yn awr, Yr 

ydym ni ar y cyfandir gorllewinol hwn wedi myned i arfer dwyfoli a 
ewneuthur eilun o Abraham Lincoln pryd mewn gwirionedd mai 
dyn cyffredin iawn ydoedd. Ni chafodd ond ychydig addysg 
oherwydd dyn y ffin ydoedd. Cyfreithiwr heb fod yn llwyddiannus a 
gŵr a aeth yn fethiant mewn busnes amryw weithiau. Eto i gyd, 
pan gafodd y gallu i'w law a'i wynebu â chreisis fe arddangosodd 
alluoedd na freuddwydiodd neb eu bod yn ei feddiant. Y mae y 
gynneddf hon ym mhob un ohonom. Na foed inni wangalonni er 
ein haml fethiannau. Edrychwn ar y modd y cyfododd dyn o'r 
ogof gyntefig i'r gwareiddiad sydd gennym heddiw, a'i gyrraedd- 
iadau mewn gwladweiniaeth a gwyddoniaeth a llawer -aeth arall, 
yna fe sylweddolwn bod ochr arall i ddyn—ei ddi-ball allu a'i allu i 
ymnewid. 

Y mae un peth a bair fraw imi. Ofnaf na bydd inni sylweddoli 
mewn pryd ein bod y funud hon yng nghanol un o'r argyfyngau 
dwysaf a thaeraf yn ein hanes. Argyfwng anghyffredin iawn ydyw 
oherwydd y mae elfen gref o dwyll ynddo am ein bod ni ar y 
cyfandir hwn ac mewn mannau eraill hefyd yng nghanol ffyniant a 
llawnder digyffelyb. Ofnaf inni felly werthu ein genedigaeth fraint 
am saig o fwyd—y methwn sylweddoli ein cyfyngder yn ein prysur- 
deb yn lleibio cawl ein llawnder. Ond os y canfyddwn ni daerni y 
sefyllfa fe'i gorchfygwn. Ymha le felly y mae ein gobaith ? Atebaf 
fod ein gobaith mewn dyn—yn ei gynneddf i newid ac i ymgodi i 
aberth ac i arwriaeth. Rhaid inni gyflawni'r gwyrthiau ein hunain 
ac fe wnawn. 


Cyf. R.W. 


AMA 


Doethineb Solon 


Gan y Dr. T. Hupson-WILLIAMs. 


cyhoeddodd Prifysgol Cymru argraffiad o Chwedleu Seith 

Doethon Rufein yn ôl testun Llyfr Coch Hergest, gyda Rhag- 
ymadrodd a nodiadau gwerthfawr a diddorol gan yr Athro Henry 
Lewis. Bu mynd anarferol ar y chwedlau hyn yn yr Oesoedd Canol ; 
cofnododd Henry Lewis drosiadau o un ffurf arnynt mewn deunaw 
o ieithoedd Ewrop. “Bernir yn gyffredin mai o'r India y daethant 
yn wreiddiol, a darfod eu cyfansoddi gyntaf, efallai, tua'r bumed 
ganrif cyn Crist,” H.L., t. 13. Ceir ffurf Arabeg dan y teitl Saith 
Vezir. Ffrwyth dychymyg llenor felly yw'r sôn am saith Ddoethion 
Rhufain ; ni fu y fath saith erioed. Rhoddir eu henwau yn y trosiad 
Cymraeg, dau o'r saith yn hwn yn unig. Ni wyddom gan hynny 


Sat o dro i dro am “Saith Ddoethion Rhufain” ; yn 1925 

ddim am y doethion hyn, nid yw'r saith onid rhith ; i ramant, nid i 
hanes y perthynant. 

Clywsom lawer gwaith am Saith Ddoethion Groeg ; yr ydym 
yma ar dir sych, nid ar siglen. Gwyddom eu henwau ; nid yr un 
fu'r saith ym mhob cyfnod o hanes Groeg ; ond pwy bynnag a 
roddid ar y rhestr, personau hanesyddol adnabyddus oeddynt oll. 
Diarddelwyd Perian drosbrenin Corinth 625-85 C.C., gan gyfeillion 
rhyddid am mai gormeswr creulon ydoedd ; a rhoddwyd gŵr marw 
o'r enw Myson yn ei le gyda'r chwech. Nid athronwyr academig 
oedd y saith hyn, doethineb ymarferol oedd yr eiddynt hwy. 
Cymerent ran ym mywyd cymdeithasol a gwleidyddol yr oes a 
gadawodd rhai ohonynt eu nod ar hanes Groeg, yn enwedig Solon 
ar gyfansoddiad gwerinol Athen. Ystyriwn bedair enghraifft. 
Ychydig ar ôl 600 C.C. teyrnasai anhrefn ar Ynys Lesbog ; a 
galwyd Pittacos i edfryd heddwch. Rhoddwyd pob awdurdod 
iddo yn 595 C.C. i newid popeth fel y gwelai ef yn dda ; adferodd 
drefn yn y brifddinas heb newid dim ar y cyfansoddiad a dyfeisiodd 
ddeddfau buddiol. Rhoes y ffrwyn ar foethusrwydd gwancus y 
cyfoethogion, gwaharddodd wario mwy na hyn a hyn ar gynheb- 
ryngau, gwaharddodd gynulliadau a allai greu terfysg, heriodd holl 
gyfreithwyr yr oes trwy fynnu bod meddwdod yn gwneud trosedd 
yn waeth, nid yn ei hanner esgusodi fel yr haerai'r lleill. Yr oedd 
ganddo reswm digonol i gyfiawnhau ei ddedfryd ; canys hoff oedd 
gan deulu tywysogaidd trahaus ymollwng yn eu diod gan faeddu'r 
dinasyddion a pheri iddynt gymryd arfau i'w hamddiffyn eu 
hunain. Dyblwyd pob dirwy os oedd y troseddwr yn feddw ar y 
pryd. Daliodd Pittacos ei swydd am ddeng mlynedd. 

Wedi gorchfygu Groegiaid Asia a chodi teyrnged arnynt pen- 
derfynodd Croesus, brenin Lydia, baratoi llynges fel yr ychwanegid 
yr ynysoedd i'w ymerodraeth. Dywedir fod y doethwr Bias yn y 
llys ar y pryd, a phan ofynnodd y brenin iddo pa newydd oedd 
ganddo o dir Groeg, ataliodd Bias ei fwriad trwy lefaru fel hyn : 
“Y mae'r ynyswyr yn prynu dengmil o feirch gan arfaethu dyfod 
tua Sardis i ymosod arnat”. “Pared y Nefoedd i drigolion yr 
ynysoedd ddyfod ar gefn meirch yn erbyn meibion Lydia,” meddai 
Croesus yn llawen. “Da y dymuni ddal yr ynyswyr yn marchogaeth 
ar y cyfandir eang,” meddai'r llall. “Beth a dybi di a ddywaid yr 
ynyswyr pan glywont dy fod yn paratoi llynges yn eu herbyn ? 
Oni weddiant i'r duwiau danfon atynt mewn llongau, fel y gallont 
ddial arnat am gaethiwo eu brodyr ar y sychdir?” Cymerth 
Croesus yr awgrym a gwnaeth gymod cyfeillgar â thrigolion yr 
ynysoedd. Gw. Heredot, I, 27. 

Seryddwr pennaf yr oes oedd Thales, y gŵr doeth o ddinas 
Miletus yn Asia Leiaf. Rhagfynegodd ddiffyg yr haul, cafodd y 
flwyddyn yn gywir, heb nodi'r mis a'r dydd. Pan oedd y Lydiaid a'r 
Mediaid yn ymladd yn ffyrnig â'i gilydd, diflannodd yr haul ganol 

dydd, a phan welsant y nos wedi disodli’r dydd, brawychasant oll 
a gwnaethant heddwch, 585 C.C. “Brwydr y clip” yw ei henw yng 
nghyfrolau'r haneswyr, a Thales Ddoeth a ragfynegodd y clip. 

Atheniad oedd Solon, y mwyaf o'r saith, gwladweinydd, athron- 
ydd a bardd. Anerchai'r dorf, nid ag araith, nid â phamphledyn, 
ond trwy adrodd cân yn y farchnadfa. Offeryn hwylus oedd yr 
awen iddo ef; trwyddi hi yr amddiffynnodd ei gyfnewidiadau 
dinasol ac yr wylodd uwch gofidiau ci gyd-ddinasyddion anghenus 
a di-gartref. Ni chyfyngodd ei ganu i'r cylch hwn ychwaith ; 
gohebodd ar gân â'i gyd-feirdd ; mewn cerdd arall traethodd ei 
farn am saith gyfnod oes dyn. Pan etholwyd ef yn 594 C.C. i edfryd 
heddwch a diddanwch, achubodd filoedd a oedd yn dihoeni mewn 
caethiwed gartref ac yng ngwlad yr estron “lle ni chlywent air o 
iaith eu mamau”, trwy orchymyn maddau pob dyled ; deddfodd i 
liniaru anobaith y lliaws, rhoes fwy o le iddynt yn rheoliad y ddinas 
a gosododd sylfaen democratiaeth Athen. Ceisiai osgoi pob eithaf, 
credai mai'r ffordd ganol yw'r ffordd orau, canys “nid da rhy o 
ddim”, dihareb genedlaethol y Groegiaid. Ar derfyn ei swydd aeth 
am ddeng mlynedd i rodio a gweld y byd, fel na allai ei gyd- 
ddinasyddion ei flino trwy gwyno, edliw a cheisio ganddo ddileu ei 
ddeddfau newydd. 

Yng nghwrs ei deithiau aeth i Lydia ac ymwelodd â'r brenin 
Croesus. Dangosodd hwnnw ei holl drysor i'r Groegwr a gofynnodd 
iddo pwy a dybiai yn ddedwyddaf o'r hil ddynol, gan obeithio y 
clywai ei enw ef ei hun. Buan y torrwyd crib y brenin Bocsachus 
gan yr ateb ; cafodd y gwirionedd gan y Groegwr heb fymryn o 
sebon arno. “O, frenin, Tellos o Athen yw'r dedwyddaf.” Rhyfedd- 
odd Croesus wrth a glybu a gofynnodd yn chwyrn: “Paham y 
berni Tellos yn ddedwyddaf o ddynion ?”” “Yr oedd y ddinas yn 
llewyrchus ac yr oedd dau fab nobl i Tellos. Gwelodd eni plant i'r 
ddau a chawsant fyw. Wedi hynny, a Tellos wedi cael bywyd da yn 
ôl ein barn ni am fywyd, bu farw yn ogoneddus, canys wedi cynorth- 
wyo ei gydwladwyr yn bybyr mewn brwydr a gorchfygu'r gelyn bu 
farw mewn gwychder a chafodd angladd cyhoeddus gan ei gyd- 
drefwyr ar y maes y lladdwyd ef a rhoesant anrhydedd mawr iddo.” 

' Wedi deffro o Solon chwilfrydedd Croesus trwy ganmol tynged 
Tellos gofynnodd y brenin pwy a osodai yn ail ar y rhestr o wŷr 
gwynfydedig, gan dybied mai ef ei hun a gâi'r ail wobr. ‘‘Cleobis 
a Biton,” meddai'r llall. “Brodorion o Argos oeddynt hwy, yn dda 
eu byd ac yn gryf o gorff, enillodd y ddau wobrau am gampau'r 
corff ac fe draethir yr hyn a ganlyn amdanynt hefyd. Pan gynhelid 
gŵyl i'r dduwies Hera yn Argos, rhaid oedd i'w mam yn rhinwedd 
ei swydd fynd mewn cerbyd tua'r deml. Ni ddychwelodd yr ychen 
mewn pryd o'u llafur ar y tir. Gan fod yr amser yn brin cymerth y 
ddeulanc yr iau a llusgo'r cerbyd a'r fam tua mangre'r ŵyl, gan 
gyflawni chwe milltir o daith cyn cyrraedd y deml. Molodd y dorf y 


62 YR YMOFYNNYDD 


teulu, y meibion yn moli cryfder y llanciau a'r merched yn moli'r 
fam am fod ganddi y fath feibion. Llawenychodd y fam pan glybu 
hyn, a chan sefyll ger bron delw y dduwies gofynnodd iddi roddi'r 
hyn a oedd orau i ddyn i'w meibion am anrhydeddu eu mam megis 
ag y gwnaethant. Aeth y llanciau i gysgu yn y deml ac ni ddeffrois- 
ant. Fel hyn y dangosodd y dduwies mai gwell i ddyn fod yn farw 
nag yn fyw.” 

Ffromodd Croesus yn aruthr wedi clywed barn Solon. Cafodd 
bregeth yn ateb ; “'ni ddylid ystyried neb yn wynfydedig cyn gwybod 
ei ddiwedd” oedd ei byrdwn. Dysgodd Croesus y wers pan orchfyg- 
wyd ef gan Cyrus ac y cymerwyd ei deyrnas a'i holl olud oddi arno. 
Rhyddgyfieithiad a chrynodeb o'r hanes a geir yn Herodot, I, 30-2. 


AAA 


Capel Celyn a’r Cylch 


Gan HESG1N. 


fod Corfforaeth Lerpwl yn bwriadu boddi'r cwm a'r capel. 
Cefais i fy ngeni a'm magu ryw ddwy filltir o'r lle yr arfaethir 
codi'r argae—dros y gefnen o fynydd, yng Nghwmhesgin. 

Ni all gwrthwynebwyr y cynllun hwn apelio at deimladau'r 
genedl, fel y gwnaed yn achos Dolanog ac Ann Griffiths. Ond er 
hynny nid yw Cwm Celyn heb ei nodweddion ei hun. Ceir yno 
“Fynwent y Crynwyr” a fydd yn mynd o dan y dŵr. A'r ochr arall 
i'r afon y mae'r Ddol Fawr, lle y ganed “Gwaenfab” —bardd gwlad 
y dylai rhagor o bobl wybod amdano. 

Tua phedwar ugain mlynedd yn ôl, neu ragor, yr oedd hen flaenor 
ffraeth a gwreiddiol yng Nghapel Celyn (capel yr “Hen Gorff”), 
sef Edmwnt Jones, Filltir Gerrig. Clywais y ddwy stori ganlynol yn 
cael eu hadrodd yn ei gylch : 

(1) Gwehydd wrth ei grefft oedd Rolant Huw Pritchard, y Bala— 
awdur yr emyn-dôn “Hyfrydol” ; ond byddai'n gweithio “efo'r 
ffarmwrs” adeg cynhaeaf gwair a chynhaeaf ŷd. Ni chyhuddid 
Rolant o fod yn ddyn diog, ond nid ydoedd yn hoff o godi'n fore. 
Ar y ffordd dyrpeg rhwng y Bala a Ffestiniog, tua deg o'r gloch un 
bore braf yn niwedd mis Mehefin cyfarfu Rolant ag Edmwnt Jones. 
Ebr Edmwnt wrtho, “Lle 'dech chi'n mynd, Rolant?” Atebodd 
Rolant, 


Cic cryn sôn am Gapel Celyn a'r cylch yn ddiweddar, gan 


“Emwnt bach, 
Pwy feddylio, ar hin mor fwll, 
Fod Amnodd Bwll cyn belled ?” 


if 

“O,” ebr Edmwnt, “a mynd i Amnodd Bwll at y gwair yr ydech 
chi? Mi wn i'n burion ych bod chi'n bur barod ych ateb : ma” 
gynnoch chi'n wastad gwpled ne’ adnod i brofi popeth. Ond pwy 
bennill ne’ adnod sy’ gynnoch chi, rwan, yn esgus dros fynd at ych 
gwaith 'r amser yma o'r dydd ?” “O,” meddai Rolant, “mae gen i 
adnod i gyfiawnhau hynny hefyd, welwch chi : ‘ Ofer i chwi fore- 
godi, myned yn hwyr i gysgu . . .’.”’ (Salm cxxvii, 2). 

(2) Aeth un o ddynion ifainc ei gapel (mab fferm), at Edmwnt 
Jones i ofyn ei gyngor ynghylch priodi. Ebr y gŵr ifanc wrtho, 
“Mae 'nhad a mam yn dechre’ mynd i oed, Emwnt Jones, ac yr 
ydw i wedi bod yn meddwl am briodi.” “ ’Oes gen ti rywun mewn 
golwg ?”' gofynnodd Edmwnt. “Oes,” oedd yr ateb, “mae gen i 
ddwy.” “O !” ebr Edmwnt ; “pwy yden nhw?” Ebr y bachgen, 
“Morwyn Maes-y-dail ydi un : mae hi'n eneth landeg a gweithgar— 
ac y mae hi'n aelod efo ni yn y capel. Merch Penbryn Fawr ydi'r 
llall: mae hi'n eneth barchus, er nad ydi hi ddim yn aelod o'r 
capel, ac y ma” nhw'n deud y ceir tipyn go lew o gynhysgaeth efo 
hi.” “Wel,” ebr Edmwnt, “gwna di fel y mynnot ti. Does gen i 
ond hyn i'w ddeud wrthat ti : mi briodes i un o ferched y Philistied, 
ac yr ydw i wedi bod yn yfed llwch y llo ers deugen mlynedd.” 
(Ecsodus xxxii, 20 ; gwn yn burion [a gwyddai Edmwnt hefyd, 
mae'n ddiamau], mai ffurf wahanol ar stori'r llo aur sydd yn 
Deut, ix, 21). 


A-A.? 


Atgofion Dyffryn Cletwr 
Gan J.C.J. (Brynteifi). 


YMOFYNNYDD am ychydig, hanes a phrofiad un sydd wedi ei 
eni a'i fagu yn Nyffryn prydferth y Cletwr, ac ar gais hen 
ffrindiau ac eraill sydd yn teimlo awydd am wybodaeth o'i hen 
deidiau, yr wyf yn cydsynio i ysgrifennu ychydig o'r hyn a welais 
oddi ar y flwyddyn 1874. Nid wyf yn honni bod yn gywir a phen- 
dant, ond yn yr hyn a welais yn bersonol drwy dreiglad blynyddoedd. 
Yn y lle cyntaf, priodol i mi ydyw cymhariaeth rhwng bywyd 
cyffredin yr ardal heddiw â'r bywyd boreol gefais i fy magu ynddo. 
Mae meithter amser yn peri anghofio llawer, ond mae'r heolydd, 
y llwybrau, coedydd a'r cymoedd, ynghyd â dyfroedd gloyw afon 
Cletwr yn aros o hyd. 
O'r holl gyfnodion hiraethus ddaw i'm cof, y mwyaf ydyw 
cyfarfod â phobl ieuainc anadnabyddus i mi heddiw, yn byw drwy'r 


Fiver bydd o ddiddordeb i lawer o ddarllenwyr YR 


64 YR YMOFYNNYDD 


dyffryn, a’i rhieni wedi marw ers blynyddoedd. Yn ystod diwedd 
y bedwaredd ganrif ar bymtheg a'r ugeinfed yr oedd teuluoedd 
mawr yn byw yn yr ardal mewn brawdoldeb a chydgordiad a'i 
gilydd, ond heddiw, mae rhyw oerni cymdeithasol i'w deimlo, a 
phob achos uwchraddol wedi dirywio, megis cadw'r Sul (fel ymhob 
man). Mae selogrwydd y Sul yn ddibwys, i'w gymharu â'r hyn 
oedd driugain mlynedd yn ôl. Cofiaf yn dda pan oedd oedfaon 
bore a hwyr yn llawn yng Nghapel mawr coffadwriaethol y Llwyn. 
Ysgol Sul a'r Ysgol Gân yn cyfrif fel prif addysg y gynulleidfa. 
Safai Côr y Llwyn yn arbennig am ei gallu i ddarllen Solffa, ac yn 
amlwg o'i haddysg yn y canu mawl bendigedig yn yr oedfaon. 
Selogrwydd crefyddol pobl dechrau'r ganrif sydd hon yn cyfrif am 
yr hyn a erys o'n cynulleidfaoedd heddiw. Nid oedd chwaraeon 
megis pêl droed ac amryw chwaraeon eraill i'w caniatau ar ddydd 
yr Arglwydd,—dim ond tawelwch ysprydol i'r enaid oddi mewn. 

Fe aberthodd ein teidiau lawer o'i heiddo a'u hawliau i godi 
capeli a'u trosglwyddo yn etifeddiaeth fawr i'r oes bresennol. Pa 
faint o addolwyr y Llwyn a mannau eraill sydd heddiw yn cofio 
ac yn ddiolchgar am y weithred anghofiadwy y safodd cynulleidfa y 
Llwyn a'i Gweinidog drosti er hyrwyddo rhyddid a chyfiawnder 
sydd ym meddiant y gymdogaeth heddiw ? Yr wyf yn cymryd 
Llwynrhydowen yn ganolfan o'r cylch y soniaf amdano, gan 
gofnodi yn gyntaf y safle lle cefais fy ngeni. 

Cefais fy ngeni yn Pengelli, lle prydferth ar fryn amlwg uwchben 
Llwynrhydowen gyda'i olygfeydd amrywiol yn ymestyn draw i'r 
pellter dros fryniau Caerfyrddin a Phenfro, a phentref Gelligron yn 
ymyl yng nghesail y bronnydd llethrog a chanolfan Dyffryn Cletwr. 

Yn ystod blynyddoedd cyntaf fy mywyd o bedair i chwe mlwydd 
oed, cofiaf yn dda am deulu pendant iawn tu arall y ffordd lle 
byddwn yn treulio'r rhan fwyaf o'm hamser—teulu Penrhiw (teulu 
y bŵm yn hoff iawn ohonynt dros ei bywyd), sef Thomas, Deio, 
William, a Marged, cryddion oeddent oll. Yr amser hwnnw 
esgidiau gwaith cartref oedd y cyfan a byddent yn brysur bob adeg. 
Nid oedd siop esgidiau i'w chael ac ni byddai gweithdy'r crydd yn 
llawn hyd nes y deuai Owen y Rhyol, Twmi a John, ei feibion, 'Twmi 
Moelhedog a Thomas Jones, Frondeg (crydd arall) ac eraill i mewn 
i gael hanes y dydd, a'r Faner Fach Thomas Gee. Nid oedd papur 
dyddiol i'w gael ffordd yma pryd hynny, ond gwyddent am bob 
helynt er hynny. Ychydig i fyny y ffordd mae Moelhedog, fferm lle 
'roedd James a Mari yn byw a magont deulu mawr o blant galluog, 
wedi cael ei haddysg foreol yn Ysgol Pontshaen. Bu Tom, y bachgen 
hynaf, yn Reolwr ar Boots Cash Chemists yn Abertawe am flynydd- 
oedd, ac aeth David a John yn Offeiriaid i Eglwys Loegr, a'r ddau 
wedi graddio yn uchel. Symudodd y teulu i'r Caerau, fferm ger 
Cwmsychbant o'r lle buont farw. Ym Moelhedog-isaf eto 'roedd 
Twmi a Mari ei chwaer yn byw. Ymbriododd Twmi a merch o 

Bontypridd a buont fyw yno dros eu hoes, a Mari eto a ymbriododd 
â John Thomas, Gwarcoed-isaf, rhieni James a Johnny presennol, 
ac yn berthynas i mi. Yr ochr arall i'r cwm prydferth y mae 
Camnant, fferm lle 'roedd David Morgans yn byw, mab gweddw 
urddasol, a gelwid ef yn Squire Camnant. Tuhwnt eto mae Ffynnon- 
llywelyn, lle magodd Davy a Rachel deulu mawr. Yr oedd y 
teuluoedd yma yn ffyddlon yn eglwys y Llwyn. I droi yn ôl, 
deuwn at Camnant-fach lle 'roedd John James a'i briod yn byw. 
Tad a mam y Parch. William James, a gafodd ei addysg fore yn 
Ysgol Pontshaen gan Thomas ‘Thomas. Fferm fechan ynghyd â 
gwaith Tanner a Currier oedd Camnant-fach. Tai to gwellt hen 
ffasiwn oedd yno yr amser cyntaf y cofiaf amdano. Pan symudodd 
John James i Landysul, canlynwyd et gan John Jones, mab Ceginan, 
ger Tregroes a oedd yn brentis yno. Ymbriododd John â Mari 
Frondeg ac adnewyddwyd yr adeilad yn ddirfawr, a dyna lle 
buont yn byw am flynyddoedd, hyd nes y gwerthwyd y lle i Josiah 
Jones, Arwerthwr, Cwrtnewydd. Adnewyddwyd yr adeilad eto i 
gyfarfod â gofynion diweddaraf yr amserau ynghyd â rhoi enw 
newydd arno, Garthowen (yn golygu lle amgauedig, private), fel y 
mae heddiw yn adeilad prydferth yng nghesail y dyffryn. Yn union 
dros y ffin 'roedd bwthyn bach to gwellt, Penrhiw-fach, lle bu 
Hannah yn byw dros ei hoes, a lle treuliais innau lawer o'm baban- 
dod. Dim ond y lili-wen-fach sydd heddiw yn ein hatgofio o'r 
fangre dawel ar lethrau rhiw Pengelli. 


(Iw Barhau). 
AAA 


MADDAU 


MADDAU imi berchen dwylo na fuont weision i'th deyrnas, 

A bysedd na fuont yn gwau yr un brodwaith ym mhatrymau byw 
Llygaid na welodd y sêr drwy dywyllwch cyfyngder, 

Maddau am na welais drueni er mwyn trugarhau. 

Maddau am na cherddais gam i gyfeiriad daioni 

Â'r traed a roddaist imi ar lwybrau fy myd, 

Maddau am na chlywais fiwsig yn chwerthiniad plentyn, 

A maddau imi glebran cymaint heb lefaru gair. 


ABIAH RODERICK. 

Yr Efengyl yn ol St. Marc 


Gan ELwyu Davies, B.A. 
PENNOD 8. 


Cymeraf ryddid yn awr, oherwydd gofod papur i adael allan o 
ystyriaeth y “porthi y pum mil” am y cred ysgolheibion yn gyff- 
redinol mai yr un stori yw hon a'r un honno a gyfnodwyd yn y 
chweched bennod. Wedi hwylio i barthau Dalmanutha cyfarfu 
ag ef eto y Phariseiaid i geisio ganddo y tro hwn, ymhlith pethau 
eraill “arwydd o'r nef, gan ei demtio.” Efallai mai ail gynnig ar y 
temptiad a welir yn Marc iv, 5-7 yw hwn. Nid digon oedd iddynt 
weld dylanwad Iesu ymysg y bobl, ond ceisient am ryw arwydd 
gweledig o'r nef. Tebyg y disgwylient weld rhywbeth fel y ‘ manna * 
a ddisgynnodd i Moses yn yr anialwch, neu'r tân a ymddangosodd 
i Elias ar y mynydd. Fodd bynnag, gwrthododd Iesu arwydd ; 
gwyddai mai nid angen argyhoeddiad oedd arnynt hwy, ond 
rhywbeth i wrthbrofi mai ffug Fesiah oedd ef. Ni fynnai Iesu i 
sicrwydd argyhoeddiad ddibynnu ar arwyddion allanol na gwyrth- 
iau. 
Hyn barodd iddo droi at y dyrfa a'i rhybuddio rhag surdoes y 
Phariseiaid. Gall ysbryd drwg y rhain wasgar drwy gymdeithas 
fel burum mewn blawd. Aeth Iesu oddi yma i Fethseida lle rhoes 
olwg i ŵr dall. Fel y gwyrthiau eraill a gofnodir sy'n eiddo i Iesu 
nid hawdd ei hegluro, os oes rhaid gwneud hynny o gwbl. A oes 
yma dystiolaeth o weithred oruwch-naturiol, neu stori wedi datblygu 
o draddodiad, fel mewn llawer man arall, o amgylch dameg neu 
ddywediad o eiddo Iesu, fe welir beth yw canlyniad gallu ffydd 
mewn dyn yn ei Dduw a'i gyd-ddyn. “‘A chennych lygaid” medd 
yr Iesu “oni welwch”. Mae'r bobl yn ddall i wirionedd. Gŵyr 
Iesu, er hynny, fod gan bob un allu i weld, ac amcan mawr ei 
newyddion da ymhob cyfeiriad yw agor llygaid y deillion hyn i 
gariad a gwirionedd Duw. Gafaelodd yr Iesu am law y dall a 
chafodd ymdeimlad o sicrwydd a gobaith newydd. 

Oddiyma, ciliodd Iesu a'i ddisgyblion unwaith yn rhagor i drefi 
Cesarea Philipi yn y gogledd. Tebyg fod Iesu yn rhagweld fod ei 
ddiwedd yntau fel Ioan Fedyddiwr o'i flaen, yn agos ; 'roedd y 
gelynion yn crynhoi amdano ym mha le bynnag yr âi. Cais yn 
awr argraffu ar feddyliau ei ddisgyblion mor beryglus yw'r sefyllfa. 
Gwyddai y byddai yn rhaid iddo yn fuan ymddiried ei neges i'r 
disgyblion, ond ni allai fod yn sicr eto a oeddent wedi ei ddeall yn 
iawn. Dyma ddiben y cwestiwn a roes iddynt ; gobeithiau weld 
yn eu hymatebiad beth oedd eu syniad amdano. 

Yn atebiad i'r cwestiwn cyntaf fe gawn farn gyffredinol y werin. 
Credai rhai mai Ioan Fedyddiwr oedd ef wedi atgyfodi, a chredai 
eraill mai Elias neu un o'r proffwydi ydoedd. 


A 

Ond wedi cyfyngu y cwestiwn i’r disgyblion fe gafodd sicrwydd yn 
atebiad Pedr, ar ran y cwmni, eu bod hwy o leiaf yn credu yn 
nilysrwydd ei neges. Diswgyliau yr Iddewon y Messiah i ddyfod ar 
ffurf arwr militaraidd yn llawn rhwysg a rhodres. Ond nid un 
felly oedd yr arweinydd hwn ; gwirionedd yw ei arf a ffydd yw ei 
darian. Arweiniodd, nid cenedl yn erbyn Ymerodraeth, ond 
dynoliaeth yn erbyn drygioni. Gwelodd mai cyfrinach y gwir 
goncwerwr yw nid peri i arall ddioddef eithr dioddef ei hun dros 
arall. Dyma'r nodwedd a berthyn i “Fab y dyn” a sonnir amdano 
yn llyfr Daniel er nad yw yr un teitl a geir yn llyfr Enoch yn ddim 
ond term cyfystyr â dyn ei hun. A thebyg fod yn yr un teitl a 
briodola Iesu iddo'i hun yn y bennod hon yn gyfuniad o'r ddau 
ystyr uchod a geir yn yr Hen Destament. Mae Iesu yn mynd i 
goncro'r byd drwy aberth, a rhaid i'r neb a fyn ei ddilyn fod yn 
barod i wneud yr un peth ; gofyn Iesu i'r neb a fynno ei ddilyn 
amddifadu ei hun o hunanoldeb, a gwasanaeth Duw a'i gyd-ddyn. 
Fe fydd yna rwystrau, ond rhaid codi y groes hon a cherdded ymlaen 
yn wrol. 

Mae einioes yn golygu bywyd ac mae bywyd yn cynnwys yr 
elfennau is ac uwch mewn dyn. Os yw neb am gadw'r “uwch” 
rhaid aberthu yr “is” bob amser. Yr elfennau uwch sydd yn 
gwahaniaethu dyn oddi wrth yr anifail, a'i alluogi i fod yn blentyn 
i Dduw, ac ymdebygu i'w greawdwr. Felly, “beih a rydd dyn yn 
gyfnewid am ei enaid” neu “pa lesâd . . . os ennill yr holl fyd, a cholli ei 


enaid ei hun.” 
AMA)? 


TRI THRIBAN 
(Cyd-fuddugol yn Eisteddfod Pantydefaid 1956) 


(1) Mawn 
Aep arall i'r dyfnderau 
I gael y glo o'i giliau ; 
Am ddeunydd tân, pan gân y gôg, 
I'r fawnog yr af innau. 


(2) MEDEL 
Teg aur oedd tw’ y gweryd, 
A doi pladurwyr diwyd 
I fancio hwn â chefnau cam ; 
A byrgam rhwng pob ergyd. 


(3) MELIN 
Er hyned ei pheiriannau, 
A deunydd ei hodynau, 
Ger ffrwd a llyn mae'n wyn fel ôd, 
A'i rhôd yn malu'r ydau. J. LLOYD JONES 

Marwgofion 


LEWIS H. MORGAN. A gawn ni gofio aelod ffyddlon o'r Gellionnen a'r 
Graig, a hunodd y llynedd, yn saith-deg-a-phedwar oed. Daw i'n meddyliau, 
ar adeg ein cymanfa, wasanaeth gwerthfawr ein diweddar annwyl frawd, a 
fu'n aelod mor bwysig ohoni. Trist oeddem, ddiwrnod yr ŵyl ddiwethaf, o 
gacl ein hysbysu am ei farwolaeth. Fel y mynegwyd i ni, ar gyhoedd, fe fu 
Lewis H. Morgan yn biler cryf oddi mewn i adeilad yr ŵyl, yn un o'r pwyllgor, 
—yn enwedig yn ystod blynyddoedd enbydus y rhyfel, yn cadw'r sefydliad at 
ci gilydd, pan oedd ysgwyddau'n brin. Nid oeddem i gyd yn gwybod hefyd, 
y diwrnod hwnnw, y tro diwethaf, mai pan oedd y ganiadaeth bereiddiaf a 
hwylusaf, dyna'r pryd y cludwyd daearol gorff ein ffrind, wedi iddo farw ar y 
Sadwrn, yn ôl o Ysbyty Gellinudd, i'w gartre, gwag mwyach, o'r lle cychwyn- 
odd yr angladd, drennydd. 


Mab i Henry Morgan, hen ysgrifennydd Gellionnen, bu'n aelod pwysig o 
seindorf Trebanos, lle canodd yr euphonium. Yr oedd yn faswr da, a chymer- 
odd ran ym muddugoliaeth fawr eisteddfodol parti henoed Pontardawc. 
Prin nad oes angen dweud ein bod yn gweld ei eisiau ! Eto, er hyn, hyderwn y 
cawn, drwy glustiau ffydd, ganfod ei harmonic yntau yng nghynganedd nefol, 
y cofion melys. Yr oedd ein cymar yn ddarllenwr cyson o'r YMOFYNNYDD a'r 
Inguirer ; dyma nodyn annigonol ond diffuant amdano yntau. Gorffwysed 
mewn heddwch. 


Bu farw Mrs. FRANCES DAVIES, Gerallt, Pontsian, gweddw Evan Davies, 
gynt o'r Foelallt, Ciliau Aeron, ar yr 2 o Fawrth yn 76 oed. Un â'i gwreiddiau'n 
ddwfn yn Llwynrhydowen oedd Mrs. Davies, yn ymwybod â chyfoeth y 
traddodiad ac ag arwriaeth y gorffennol. Un o werin diwylliedig Cymru 
ydoedd â min ar ei meddwl ac egwyddorion mawr yn ei hysgogi. Yr oedd 
orig yn ei chwmni yn addysg gan graffed ei meddwl am bynciau'r dydd. 
Ac yr oedd y Llwyn yn rhan hanfodol ohoni. Yma y cafodd ei diwylliant. 
Dymunai heddwch o fewn y muriau. Hoffai ei henwad yn fawr ac ym- 
ddiddorai yn ei weithrediadau a darllenai'r Inquirer yn gyson. Teyrngarwch 
diwylliedig oedd yr eidd ohi, ffyddlondeb i'r pethau hanfodol. Enghraifft o'r 
ffyddlondeb yma yw'r hanesyn hyn: Pan oedd hi a'i phriod yn ffermio 
Pantybryn, Bwlchyfadfa, daeth cyfle iddynt fynd i fferm yn ymyl eglwys 
Llandysiliogogo. Yr oedd un amod iddynt ei chael—canu cloch yr eglwys a 
mynychu'r gwasanaeth. Penderfynwyd fod y pris yn rhy uchel. Yr oedd ei 
gwrando astud, deallus yn ysbrydiaeth bob amser. Magodd deulu lluosog yn y 
Foelallt gan gadw'n ffyddlon iawn i'r oedfeuon yng Nghiliau Aeron. Ond 
yn ôl i ardal y Llwyn y daeth i dreulio hwyrddydd bywyd, ac i gyfoethogi'r 
gyfeillach yn y Cysegr. Colled fawr i eglwys ac i weinidog yw colli un y 
gellid ymddiried yn ei theyrngarwch diwyro. Claddwyd hi ar y 5 o Fawrth 
ym mynwent y Llwyn, yr angladd yn anghyhoedd a'r Parchn. T. J. Jones, 
J. T. James, Walter Jones, Watcyn Davies ac A. J. Martin yn gwasanaethu. 

Priodasau 


PRIODAS yng Ngalltyplaca, Mawrth 10, 1956, MARY LILIAN EVANS, 
ail ferch Mrs. a’r diweddar Mr. James Evans, Cartref, Alltyplaca 4 Mr. 
VINCENT DENIS SLEVIN, Manceinion. Gwasanaethwyd gan y Parch. 
S. E. Bowen. Dymunir pob bendith iddynt. 


SADWRN, Mawrth 17, yng Nghapel Highland Place priodwyd MARY 
WHITCOMBE, merch organydd y capel â MANSEL JOHN EDWARDS, 
a'r Parch. D. Jacob Davies yn gwasanaethu. 


C^ “LD^'mD 


Newyddion yr Enwad 


CYFARFODYDD Y GYMDEITHAS.—Dyma'r manylion am gyfarfod- 
ydd y Gymdeithas Gyffredinol a gynhelir yn Llundain, Ebrill 17—20. 

Dydd Mawrth : am 2, Cymdeithas yr Ysgol Sul ; 4.30, Croeso yng Nghapel 
Essex ; 7 p.m., y Gwasanaeth Blynyddol a'r Parch. Basil Viney yn pregethu. 

Mercher : Conway Hall, Cwrdd Busnes Blynyddol gan ddechrau am ro. 
7.30, Y CWRDD CYMRAEG YN HIGHGATE. 

Dydd Iau : 10, Cymun yn 14, Gordon Sguare ; 11.15, Darlith “Essex Hall” 
yn y Conway Hall. (Amrywiol Gyfarfodydd ar hyd y dydd). 

Gwener : 10, “Rhagom Undodiaid”. 

Un o brif bwyntiau'r Cwrdd Busnes fydd trin y ffordd newydd o gasglu 
arian mewn amlenni Simplex a dylai pob cynrychiolydd gael y mater wedi ei 
drin cyn mynd. 

A ddanfonasoch eich cwestiynau i'r Parcli. 8. E. Bowen ar gyfer y “Codi Cwestiwn” 
yn Highgate ? Fe fydd yno ddegau o Gymry yn holi ac yn ateb—a fyddwch 
chwi yno neu rywun o'ch capel 


PENRHIW.—Daeth gair oddi wrth y Dr. Peate yn cyhoeddi y bydd Capel 
Penrhiw yn barod i'w agor yn Sain Ffagan cyn diwedd mis Mai, a'u bod wedi 
penderfynu cael gwasanaeth crefyddol i agor yr hen adeilad ar ei sail newydd. 
Awgrymwyd hetyd a ganlyn i'w osod ar blât ar yr hen sail : 


“Yma y safai Capel Pen-Rhiw 
o 1777 hyd 1953 
Fe'i ail gyfodwyd yn 1956 
yn Amgueddfa Werin Cymru, 
Sain Ffagan” 

Darperir rhifyn arbennig o'r YMOFYNNYDD ar gyfer Mai er dwyn i gof 
ychydig o'r hen hanes. Y mae crocso i'r neb a fedd atgofion neu hanes ddanfon 
ysgrifau ymlaen i'r Golygydd ar unwaith. 


CRONFA'R “YMOFYNNYDD”.—Neb wedi cofio ! 


CYFUNIAD NEWYDD.—Yn angladd Mr. Oliver J. Evans yn Aberdâr 
ar y 22 o Fawrth ymunodd Bedyddiwr, Offieriad Eglwys Rhufain a gweinidog 
Undodaidd mewn gwasanaeth. Pa bryd y gwclir y fath gyfuniad eto, ni wn. 


RHYDYGWIN.—Sul, Medi 25, 1955, derbyniwyd i aelodaeth bum aelod 
newydd. Croeso cynnes iddynt. : Mr. a Mrs. Gwynn Hughes, Penuwch ; 
Mr. a Mrs. Lloyd Jones, Brynog, Felinfach ; Miss Julia Rowlands, Bryngolau, 
a Mr. John Griffiths, Tŷ Capel, Rhydygwin.Dyna'r gorffennol pell !—'nawr 
dipyn bach yn agosach i heddiw.—Cynhaliwyd Gŵyl Dê flynyddol ynghyd 
â Choeden Nadolig, nos Wener, Ionor 13. Daeth tyrfa luosog ynghyd i 
fwynhau'r danteithion a baratowyd gan wragedd y capel, a chafwyd gwledd 
ardderchog. Ar ôl y tê cafwyd cyngerdd o ganu ag adrodd gan blant yr 
Ysgol Sul, a'r rhai mewn oed. Cyn y diwedd i talodd” Santa ymweliad â â'r 
Festri i ddosbarthu’ tr anrhegion oddiar y goeden i'r plant. Cafwyd gair o 
groeso i'r gweinidog i'w wledd flynyddol gyntaf g gan Mrs. Davies, Caerwilym. 
Arweiniwyd y cy. ngerdd gan y Gwcinidog a diolchodd yntau i bawb a gym- 
erodd ran i wneud y noson yn un hwylus a diddorol. Daeth y noson ddym- 
unol i ben drwy ganu “Calon Lân”. Personolwyd ' Santa” gan Mr. John 
Griffiths, Tŷ Capel. 


CILIAU AERON.—NOs Iau, Rhagfyr 29 cynhaliwyd y Tê Blynyddol yn 
Festri Ciliau. Daeth torf o blant ac oedolion ynghyd i fwynhau gwledd o 
ddanteithion o'r fath orau a baratowyd gan wragedd yr cglwys. Wedi'r tê 
cafwyd cyngerdd amrywiaethol yn cynnwys canu ac adrodd. Cymerwyd 
rhan gan y plant a'r rhai hynaf. Yn ystod y cyngerdd talodd * Santa” ym- 
weliad a'r plant. Personolwyd ^ Santa” gan Mr. Dewi Jones, Dolcoed. 
Talwyd y diolchiadau gan y Gweinidog, a [daeth noson hwylus i ben drwy 
ganu “Calon Lân”. 


NEWYDDION DIWEDDAR.—Drwg gennym gofnodi marwol- 
aeth tri chedyrn a wnaeth lawer dros ein mudiad yn eu dydd: 
Mrs. T. Arthur Thomas, gwraig siriol i weinidog annwyl ; Mr. 
David Jones, Drefach House, y cerddor a'r argraffydd a fu mor 
ofalus o'r YMOFYNNYDD yng Ngwasg Gomer a Mr. Johnnie Thomas 
(Thespian, Llandysul), gynt Greengrove, y clywais gymaint am ei 
waith gyda'r canu yn Highland Place, slawer dydd. 

Llongyfarchwn Nyrs Cerdina Davies (Penlon) ar lwyddo yn ei 
arholiad S.R.N. a'r Parch. J. Marles Thomas am ei apwyntiad ar 
Gomisiwn yr enwad i astudio'r Mudiad Blaenfynedol, 

YR ADDOLWR DI-FANARS 
(Ar ôl darllen cerdd fawr Mr. Saunders Lewis) 


Baim innau, O Arglwydd Iesu, yng nghysegr y sant 
Heb blygu glin, heb gyfarch gwell ; 
Bim i'n chwalu meddyliau yn sŵn emyn a siant 


A phendympian fel carcharor mewn cell. 


Addefaf im’ weld Dy lun yn y ffenestri ac, o ran ffasiwn, 
Im’ sefyll a syllu, braidd yn ddi-gywilydd a di-glem ; 
Ond plaen fel marwnadau parlwr oedd pictiyrau'r Pasiwn 


A gwael y gwelwn Dy fam ym mhlastr Brummagem. 


A ffŵl oedd D'offeiriad yn adrodd ei Ladin dan ei anadl 
Gan farfio'i dduwioldeb a'i ryfeddodau Rhufeinig ; 
A phan gofiais am Dy grud a'th groes a'th goroni gan Dy genedl 


Carlamai'r rhegfeydd dros y defodau fel meirch mileinig. 


Digwrtais oeddwn, mae'n ddiau, gan nad oedd imi syndod 
Wrth gerdded heibio i ddegau ornamentau'r Tŷ ; 

Ac yn haerllug hefyd, gan nad oedd ynof gryndod 
Ger yr allorau llathr a'r canhwyllbrennau lu. 


Gwyn ci fyd y gŵr a'th wclo o dan yr halo hardd, 
Dy dangnef iddo yng ngosberau'r Drindod Fendigaid, 
Ond plygaf, O Iesu syml yr anial a'r ardd, 


Fel dyhiryn na fedr D’addoli ond mewn moelni melltigaid. 


Y moelni lle nad oes i bechadur na ffont na ffenestri, 
Dim ond y dagrau grisial fel dŵr o'r graig 

A llewych o bell yn arllwys i'r breuaf, aflanaf lestri 
Bwer o galon y Gŵr a sigodd ben y ddraig. 


RHYDWEN WILLIAMS, 

Y Cwpwrth Llyfrau 


Y Genhinen ; Gaeaf 1955—1956, Rhifl ; 2/- (Gwasg Gomer, Llandysul). 

RHAID i olygyddion Y Genhinen fod ar eu gwyliadwriaeth rhag gwneud y 
cylchgrawn yn rhy sych a thrwm. Gwelais arwyddion o hynny yn y ddau 
rifyn olaf ac yn y rhifyn olaf hwn y mae llai nac erioed o * fanion gwaelod y 
ddalen.” Ni wn a byddai eraill yn cytuno, ond yn fy nhyb i y mae saith allan 
o'r deg prif ysgrif yn sych. Ysgrifau da yw eiddo Syr Ben Bowen Thomas ar 
“Y Wladfa” a “Tro i Ddulyn” gan D. J. Anthony. Bam bron a chael tafod 
dew wrth ddweud “‘watsmaker” ar dud. 38. Ychafi ! Dyna beth yw erthyl. 


Cofiant John Thomas Rees, Mus. Bac., gan D. H. Lewis. (Cyfrol a wobrwywyd 
yn Ystradgynlais, 1954) ; argraffwyd gan Wasg Gomer, pris s/- ; 118 tud., 
ac yn cynnwys nifer o luniau da. 

UN o ddynion mawr cerddoriaeth yng Nghymru yn y cyfnod diweddar oedd 

J. T. Rees ac fe gafodd gofiannydd teilwng yn Mr. Lewis. Dilynir gyrfa'r 

arwr yn drwyadl a gwerthfawrogol ac ar yr un pryd ceir darlun treiddgar o 

Gymru a'r Gymanfa a chyfraniad y gyfundrefn donic Sol-ffa i'r ddwy. Dyma 

lyfr y bydd blaenor y gân a mân gerddorion Cymru yn cael blas rhyfeddol 

arno, oblegid y mae'n rhywbeth tebyg i ddarlith boblogaidd mewn argraff. 


[Erys nifer o lyfrau i'w hadolygu ond carwn i chwi frysio i gael copi o 
nofel fawr Islwyn Ffowc Ellis, Ffenestri Tua'r Gwyll]. 


MAY"). 


CYNHELIR 


CYRDDAU GWANWYN Y GYMDEITHAS 


Yn LLWYNRHYDOWEN 
NOS FAWRTH A DYDD MERCHER, EBRILL 24 A'R 25 


Nos FAWRTH am 6.30 : Pregethir gan y Parchn. WATCYN DAVIES a J. MARLES 
Tuomas, M.A. 


Dypp MERCHER am 11.0 : Pwyllgor y Gymdeithas. 
2.0: Pregethir gan y Parch. D. JAcoB Davis, B.A. 
6.0: Pregethir gan y Parchn. Roy JoHN, M.A. a T. 
OswaLD WILgIAMS, M.A. 


Argraffwyd gan J. D. Lewis a'i Feibion Cyf., Gwasg Gomer, Llandysul, 


H 

J.D. Lewis a'i Feibion Cyf. 
Argraffwyr a Chyhoeddwyr 


ASA) 


“Lleufer dyn yw llyfr da” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 


Md) 


Mynnwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : 8. B. Jones a Meuryn. Cylchgrawn . 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgo 
: Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

Llyfrau Newydd 

Cofiant J. T. Rees 


Gan D. H. Lewis, Llanelli. 5/-. 


Gwobrwywyd y gyfrol hon yn Eisteddfod Ystradgynlais 1954, ac 
ynddi fe geir hanes mudiadau pwysicaf y can mlynedd diwethaf, 
megis cychwyn y Gymanfa Ganu, sefydlu Cyfundrefn y Tonic 
Solffa ac anterth Canu Cynulleidfaol Cymru yn nhroad y ganrif. 


Cymeriadau'r Beibl 


Gan Beti Lloyd Evans a Trebor Lloyd Evans. 5/-. 


Llyfr o fudd arbennig i ddosbarthiadau dysgu'r Beibl yn yr 
Ysgolion Cynradd, Ysgolion Oanol ac Ysgolion Sul. 


Profion Arholiad 


Gan T. Ll. Stephens a T. Llew Jones. 3/5. 


Cyhoeddir y Profion hyn yn fwyaf arbennig ar gyfer plant sydd 
yn gwneud y Papur Cymraeg yn y Prawf blynyddol am fynediad 
i'r Ysgol Ramadeg. Gallant fod o fudd hefyd yn nosbarthiadau 
isaf yr Ysgolion Uwchradd fel cyfrwng i adolygu gwaith y 
flwyddyn. 

ATEBION i'r uchod—6ch. 


Cerddi'r Plant 


Gan E. Llwyd Williams a Waldo Williams. 3/-. 


Llyfr barddoniaeth ynghyda darluniau mewn diwyg newydd i'r 
plant lleiaf. Bu disgwyl mawr am ail-argraffiad o'r llyfr poblog- 
aidd hwn. 


MIA? 


J. D. Lewis a'i Feibion Cyf. 
ARGRAFFWYR A CHYHOEDDWYR 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

(Cylchgrawn Misol Cymdeithas Undodaidd Deheudir | : 


CYNNWYS 


Cofio Merthyrdod yr 
Esgob Ferrar. 


Dadorchuddio Maen 
Coffa 


Chwilmanta Eto 
Talcen Caled 


Ysgol Ramadeg Parch. 
D. Evans, Cwmiago 


Marwgofion 


Newyddion yr Enwad 

Pris 6ch. y mis; drwy y Post, 7s. oc. y flwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., i'r Golygydd— 
Y Parch. D. JACOB DAVIES, B.A., Penrallt, 2, Tudor ad y gyw 
Aberdâr. 
Nodion a Marwégofion i gyrraedd y Golygydd erbyn y 15fed o'r mis 


Pwyllgor Ymgynghori— PRIFATHRO J. D. Jones, B.A., B.D.; PARCHN. S. E. 
Bowen; E. G. Evans, B.A. : J. ISLAN JoNEs, M.A.; SIMON Jones, U.A.; A. J. 
Martin, B:A.; ISLWYN PRITCHARD, B.A.; J. MAnLEs THomas, M.A.; T. O. 
WILLIAMS, M.A. ; Mr. W..S. Jonrs, M.A., M.Sc., a Mr. D. Jones. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “ Ymofynnydd”', Llandysul 


A GOLDEN TREASURY OF THE BIBLE (and Apocrypha). 
Selected and edited by Mortimer Rowe, B.A., D:D. The best of the 
Bible and Apocrypha, in attractive and readable form. 9/6, by post 
10/3 ; leather with gilt edges, 18/-, by post 18/9. 


. SHALL WE FOLLOW KARL BARTH. 
By SIDNEY Spencer, B.A. 1/6, by post 1/8. 


THE STORY AND SIGNIFICANCE OF THE UNITARIAN MOVE- 
MENT. y: 
By W. G. Tarrant, B.A. 1/6, by post l/8.. 


UNITARIAN FAITH IN UNITARIAN HYMNS. 
1/-, by post 1/2. 


WE BELIEVE IN series. “hi 
Edited by G. STEPHENS SPINES, M.A., PH.D., the set of six titles 1/6 
by post 1/8. : 


Send for catalogue and lists of other series— 


THE LINDSEY PRESS, 
14, Gordon Square, London, W.C.I. 

Cylchgrawn Misol 
Cymdeithas Undodaidd Deheudir Cymru 


Golyg yddd—Y Parch. D. JACOB DAVIES, B.A. 

Cofio Merthyrdod yr Esgob Ferrar 
(1555 —1955) 
Gan T. J. Evans. 


(Trwy ganiatad caredig Y Faner). 


MAE hen dref Caerfyrddin, a fu mor amlwg mewn cynifer o 
Ï frwydrau o blaid rhyddid crefyddol a dinesig, yn rhoi arweiniad 
glew i'r wlad yn gyfan yn ei chynllun i ddathlu a choffâu 
merthyrdod Robert Ferrar, Esgob Tyddewi bedwar can mlynedd 
yn ôl, oherwydd ei ffyddlondeb di-ildio i'r ffydd Gristnogol. 
Mawrth 30, 1555, ddiwrnod cyn Sul y Blodau, y llosgwyd y gŵr 
dewr hwn ar groesffordd yr Hen Farchnad—Sgwar Nott yn awr. 
Tua'r un adeg llosgwyd Rawlins White yng Nghaerdydd. Digwydd- 
odd chwe mis, fwy neu lai, cyn i Latimer a Ridley, ddwyn tystiolaeth 
gyffelyb i'r gwirionedd yn Rhydychen, gan ddatgan “Heddiw 
cynheuwn gannwyll drwy ras Duw yn Lloegr—dyna yw ein hyder— 


nas diffoddir byth”. 


Y PRAW A'R LLosar. 


Bu Robert Ferrar ar ei braw yn Llundain a Chaerfyrddin, ac yn 
eglwys y Plwyf, Sant Pedr, Caerfyrddin, y dedfrydwyd ef i farw. 
Ei farnwr oedd Henry Morgan a aethau'n olynydd iddo yn Nhy- 
. ddewi. 

Yn ystod pythefnos gyntaf Mawrth, 1555, rhoddodd yr Esgob 
Henry Morgan bob cyfle ac anogaeth i Ferrar i dynnu'i gyffes yn 
ôl, ond yn ofer. Datganasai Ferrar ei ffydd ac yr oedd yn mynd i 
sefyll ati hyd y diwedd. Ymhlith yr amryw achwynion i'w erbyn yr 
oedd dau gwestiwn yn fwy amlwg na'r gweddill. Pa beth a gredai 
am yr offeren? A ymgadwai â'i briod—oherwydd yr oedd yn 
offeiriad ac yn fynach. Maen prawf credo oedd yr offeren, a phrif 
bwnc disgyblaeth oedd priodas clerigwyr. Cwbl ddiysgog ydoedd 
Ferrar ar y ddeubwynt, a phenderfynol. Gwrthodai dderbyn 

dehongliad y Pabyddion o'r offeren, na'r dehongliad o'i addunedau 
priodasol. 

Bwriwyd Ferrar i gell y daeardy yng ngharchar Caerfyrddin, ac 
mewn gwendid a llesgedd cafodd ei ddwyn drwy Borth y Castell i'r 
stanc ar ddydd ei ferthyrdod. Ymwthiodd gŵr ifanc drwy'r dorf 
fawr tuag ato, gan ddeisyf arno'n daer dynnu'r gyffes yn ôl. Nid 
oedd tynnu'n ôl i fod, fodd bynnag. Yn dirion symudodd Ferrar ef 
oddi ar ei lwybr a dywedodd “Os cyffro a wnaf unwaith gan ingoedd 
y tân, nac ymddiried yn fy athrawiaeth”. 

Cadwynodd gof Ferrar wrth y stanc, a rhoddodd un o'r gelynion 
brwdfrydig dân yn y coed. Cyn iddo ddioddef ingoedd eithaf y 
llosgi, trawodd gŵr ef ar ei ben a gordd bren ac ymollyngodd 
Ferrar, gan farw yn y fflamau. 


Y GWwASANAETH. 


Bu pwyllgor unedig yn cynnwys Esgob presennol Tyddewi, 
clerigwyr a gweinidogion a lleygwyr yng Nghaerfyrddin yn trefnu 
gwasanaethau coffa a gynhelir dydd Iau, Mawrth 30, 1955. 
Dyma'r drefn : 

2.30 o'r gloch : Gwasanaeth cyhoeddus yn Eglwys Sant Pedr, ac 
Esgob Tyddewi (y Dr. W. T. Havard) yn pregethu. 

Yna, tua 3.30 o'r gloch, gorymdeithir o'r Eglwys i Groesffordd 
yr Hen Farchnad, yr union fan lle y llosgwyd Ferrar. Yno cynhelir 
gwasanaeth byr pan wasanaethir gan Archddiacon Caerfyrddin (yr 
Hybarch J. Richards Pugh) a'r Parch. Emrys Jones, gweinidog 
Eglwys Heol Awst, a chadeirydd Cyngor Eglwysi Efengylaidd 
Caerfyrddin. 

Am 7 o'r gloch, gwasanaeth cyhoeddus yn addoldy'r Bedyddwyr 
Cymraeg, y Tabernacl, Caerfyrddin, pan siaredir gan Esgob 
Tyddewi ac Archdderwydd Cymru (y Parch. John Dyfnallt Owen). 
Ymhlith y rhai sy'n gobeithio bod yno, y mae Syr T. J. Hallet, a Syr 
Maurice Hallet, disgynyddion uniongyrchol yr Esgob Ferrar. 

Cyhoeddir llyfryn, tua 22 dudalen, tua diwedd Chwefror, 1955, 
a bydd ynddo lun pwysig o Robert Ferrar, ei enw yn ei law ei hun ; 
hen ddalen a llun llosgi Ferrar arni ; Eglwys y Plwyf, Abergwili, yn 
dangos y garreg uchaf, y garreg y codwyd y stanc arni ; hefyd 
ddarlun o'r maen coffa a adeiladwyd yn 1902, a lluniau esgob 
presennol Tyddewi a'r Archdderwydd. 


'CANRIF ERLITGAR. 


Yn ychwanegol at drefn yr oedfaeon a'r emynau, bydd yn y 
llyfryn bennod olau a chref ar Robert Ferrar gan Mr. Glanmor 
Williams, Coleg y Brifysgol, Abertawe, a dyma baragraff clo'r 
llyfryn : 

“Un o’r rhai cyntaf a losgwyd gan Fari, ac un o dri merthyr 
Protestannaidd Cymru oedd Ferrar. Er mor drist yw ystyried 
tynged y merthyron hyn a rhai cyffelyb iddynt, tristach ydyw 
meddwl bod y ddwyblaid yn credu mewn erlid. Credai'r naill blaid 
a'r llall mai ffolineb pechadurus yr wrthblaid a'i rhwystrai i weled y 
gwirionedd. Nid oedd anoddefgarwch nac yma nac acw ganddynt. 
Gadawsant oddefgarwch a chyfaddawd i'r bydol a'r egwan. Yn y 
diwedd, mae lle i ofni, ymwadodd y mwyafrif ag erledigaeth oblegid 
eu bod wedi hen flino ar dywallt gwaed ac am fod erlid yn am- 
hroffidiol, ac am y rhesymau hynny'n unig. Mewn oes sy'n ddych- 
rynllyd o debyg i'r ganrif erlitgar honno, gweddus i ni ydyw, ein 
hatgoffa'n hunain y gall gwenwyn noeth gelyniaeth a chreulondeb 
ddyfod allan o'r pryder cywiraf am ddaioni pennaf dyn”. 

Bydd y Pwyllgor Gweithio yn falch os cyfeiria clerigwyr a 
gweinidogion at losgi'r Esgob Robert Ferrar, y Sul, Mawrth 27, 
1955, a choffau “ardderchog lu'r merthyri” a fu'n ffyddlon hyd 
angau 400 mlynedd yn ôl. 

Bydd yn achlysur addas i ni oll i ddiolch i Dduw am y rhyddid 
crefyddol sydd gennym, ac i ymgysegru o'r newydd mewn ysbryd 
gostyngedig i'r ffordd a rodded i ni. 


AAA 


Dadorchuddio Maen Coffa 


(Anerchiad c draddodwyd gan Mr. W.S. Fones, M.A., M.Sc., ar achlysur 
dadorchuddio Maen Coffa i'r diweddar Barch. E. O. Jenkins yng Nghapel 
Llwynrhydowen). 


FRODYR A CHWIORYDD,— 

Nr wn yn iawn paham y rhoddwyd i mi'r anrhydedd, ie'r fraint, o 
ddadorchuddio'r Maen Goffa am y Parch. E. O. Jenkins—pa un ai 
am i mi ei adnabod yn hwy efallai na neb arall a allai fod yma, neu 
am fy mod yn perthyn iddo, neu am y gwyddid fy mod yn ed- 
mygydd mawr ohono. Gan nad beth am hynny diolchaf i gynull- 
eidfa'r Llwyn am y cyfle hwn i fynegi fy mharch dwfn i E. O. 
‘Jenkins. Yn naturiol mae i mi deimladau cymysg—hiraeth o golli 
ffrind hygar, ymwybyddiaeth fyw o'r golled i'r Weinidogaeth 
Undodaidd yng Nghymru a hefyd lawenydd o weld cydnabod 
doniau Mr. Jenkins a'i wasanaeth gan ei bobl ei hun. 

Rhai o'r pethau mwyaf cysegredig mewn bywyd ydyw'r atgofion 
am gyfoedion a ffrindiau ymadawedig. Yn wir un o roddion pennaf 
Duw i ddyn ydyw cof, a bendith fawr a mwyniant iddo, yn arbennig 
mewn henaint, ydyw ei allu i ailfyw mewn dychymyg brofiadau 
melys a gydfwynhaodd gyda chyfeillion sydd bellach wedi blaenu. 

Mab ydoedd Mr. Jenkins i Ddafydd a Marged Jenkins, Blaen- 

maes, Pencarreg—tŷ bychan a ddifodwyd dro byd yn ôl. Efe oedd 
yr ieuengaf o deulu lluosog. Bu ei dad farw pan nad oedd y mab 
hwn ond rhyw ddwy neu dair oed, a chyfrifoldeb o fagu chwech o 
amddifaid ar y fam—rhagolwg pur ddigysur, onide ! 

Yr oedd Marged Jenkins yn wraig hirben a thrwy ei diwydrwydd 
a'i darbodaeth a chymorth y plant yn eu tro fe'u magodd oll yn 
anrhydeddus. Wedi iddi golli ei phriod symudodd dros dro i 
Dreherbert yn yr un plwyf ac yna'n derfynol 1 Lanbedr er mwyn 
cyfleusterau gwell i gynnal ei theulu. Wedi'r symud olaf yr oeddwn 
i yn byw y drws nesaf iddi a chefais gyfle i adnabod Ifan ei mab. 
Pan oedd yn ifanc yr oedd yn fachgen ffraeth a direidus iawn, ond ni 
ellir yn awr fyned ar drywydd castiau bachgendod er mor ysmala 
oedd rhai ohonynt. 

Yn laslanc yn Nhreherbert y dechreuodd wleidydda. Dywedodd 
wrthyf rywdro iddo fod yn y cyfarfod Rhyddfrydol bythgofiadwy 
hwnnw yn ysgoldy y Ram pan aeth lleng o ellyllon o Lanbedr i 
fyny yno i aflonyddu ac i anafu, ie i anafu. 

Yr oedd y crwt wedi dringo i eistedd ar sil un o'r ffenestri ac o'r 
man manteisiol hwnnw gwelodd y giwed fygythiol yn dynesu at yr 
ysgol i weithredu ei dichellion anfad a rhybuddiodd y llanc y 
gwyddfodolion. 

O gofio ei anianawd a chofio hefyd y dylanwadau a weithredodd 
arno ym more oes anodd fyddai dychmygu amdano, er ei holl 
annibyniaeth meddwl, yn datblygu i fod yn ddim amgen na gŵr 
rhyddfrydig ei olygiadau gwleidyddol a diwinyddol. Yn hyn o beth 
yr oedd yn nhraddodiad ei ragflaenwyr Gwilym Marles a William 
James. Yr un oedd y delfrydau, yr un y cymhellion, yr un yr egni 
gwthiol a'u hysgogai hwy oll—yr un y symbyliadau eithr wedi eu 
cyfaddasu a'u cymhwyso i amgylchiadau gwahanol. 

Wedi symud ohono i Lambedr aeth am beth amser i wasanaeth 
yng Ngholeg Dewi Sant, ond nid hir y bu cyn canfod bod y gwas- 
anaeth hwnnw yn un rhy gyfyngedig a phenderfynodd mai'r 
Weinidogaeth oedd ei briod faes llafur. Aeth i ysgol a choleg ac 
wedi iddo orffen yno ymsefydlodd yma, lle bu, mi gredaf, yn hapus 
iawn y gweddill o'i oes. 

Aeth ef a minnau i gyfeiriadau gwahanol ac o'r herwydd ni 
chlywais ef yn pregethu llawer ond yn uchelwyliau'r enwad. 
Teimlwn ar rai o'r adegau achlysurol hyn ei fod yn bregethwr 
ysbrydoledig a feddai ddoniau amlwg i draethu'r gwirionedd. Yr 
oedd wedi ei gynysgaeddu a chorff lluniaidd ac nid llai trefnus a 
chytbwys oedd ei feddwl a'i bregethu. 

Bu'n Ysgrifennydd Cymdeithas Undodaidd Deheudir Gymru am 
flynyddoedd ond er ei fod yn Undodwr argyhoeddedig yr oedd 
enwad hefyd, fel Coleg Dewi Sant, yn rhy gyfyngedig iddo a 
chredaf iddo gysegru ei oes i wasanaethu ei fro yn gyffredinol. 

Pa sawl gwaith y gwelais ef yn Aberystwyth neu Gaerfyrddin ac y 
gofynnais iddo beth a'i dygodd yno a chael ateb diymhongar tebyg i 
hyn—mai dod a henwr i'r Ysbyty wnaeth neu mai wedi dod oedd i 
ddwyn adref fam a fu dan driniaeth lawfeddygol! Nid bob amser 
ychwaith y byddai'r claf yn perthyn i'w ddiadell ef. Ni chredaf y 
gwnaethai byth mewn amgylchiadau trallodus fyned o'r tu arall 
heibio. Na, yr oedd E. O. Jenkins yn barod ei gymwynas ac yn 
gyson ei wasanaeth. Lle byddai'r angen yno y byddai yntau hefyd. 
Ie da was da a ffyddlon. 

Gyda'r edmygedd a'r parch dyfnaf dadorchuddiaf y maen hwn 
er cof cynnes amdano ac er budd ac ysbrydoliaeth i genedlaethau a 


ddêl. 


Ame "LD 


Chwilmanta Eto 


Gan RHIANON DAVIES. 
(Parhâd). 


ID ymddiheuriaf am drin materion fel hyn, oherwydd, fel y 
N soniais yn fy erthygl cyntaf, agor hen cistiau nas agorir yn aml 
yng Nghymru oedd fy mwriad ar y dechrau. Dofar draws 
cynifer sy'n dal i ryw sentimentaleiddio dros yr Eglwys Gatholig— 
ac nid yw'r holl gyhoeddusrwydd a roddir i Bernadette a Going My 
Way yn help i neb feddwl yn rhesymol. Y croeslun, y miwclus 
paderau, yr ymgroesi, yr ymgrymu, yr ymprydio,—y trimins i gyd ; 
onid ydynt ddeniadol i feddwl sy'n gwegian-wan? A'r lleian, 
priodferch Crist, onid oes ‘ aura’ o rinwedd neu rywbeth yn glynu 
wrthi? Anghofir am Miss Evans, a llawer un tebyg iddi, sy'n 
athrawes yn yr ysgol drwy'r wythnos ac yn cadw cartref i'w mam 
weddw, neu i'w brawd sy'n gripil. Oni hoffai sawl Miss Evans daflu 
ei baich, ei beichiau oll, ar ryw sefydliad, yn hytrach na dal i gynnal 
ar ei hysgwyddau holl gyfrifoldebau gwraig gydwybodol, ddi-briod, 
_ yn yr ugeinfed ganrif? Noddfa a fuasai'r lleiandŷ i ferched drwy'r 
oesoedd, ac iddo yr â'r ferch o Gatholig yn awr os na fynn wynebu 
gwirioneddau'r byd ; gyda hi yr â ei chynhysgaeth oll a defnydd ei 
gwisg am y gweddill o'i hoes. Ymholwn pr’un yw'r ddewraf, Miss 
Evans neu ei phartneres Teresa yn ysgol y lleianod ? Ychwanegwn, 
gyda llaw, nad oes gan leian ddim i'w wneud ag arian, nad oes mo'i 
angen arni mwyach ; y mae ei gwasanaeth mewn ysgol neu ysbyty 
Catholig yn rhodd ychwanegol i goffrau'r Eglwys. 
I ddychwel at yr hyn a'm poenai yng nghysgod piler wrth allor y 
Wyry ddu : a ddaw hyn yn ôl i Gymru? Yr un hen ddogmâu, 

credoau, offeiriadaeth, unbennaeth ; rhwymau i'r enaid ydynt yr 
enillasom ryddhâd oddi wrthynt gynt. A'r un mor gul yw yr 
Eglwys, mor ragfarnllyd, mor greulon ag erioed ; oblegid nid yw hi yn 
newid. A fynnwn fyw mewn tŷ a adeiladwyd ganrifoedd yn ôl, heb 
wella tô, simne neu ddraen, heb drwsio ffenestr? A, oes yn ein 
plith rhai mor ddall na welant y bygythiad enbyd sydd i bobrhyddid 
dan yr haen o brydferthwch a chyfriniaeth ? 

Yn yr eglwys wych honno, yng nghanol ei hysblander, ni welid 
mwy o Grist nag a welir mewn capel bach di-addurn ymneilltuol. 
'Roedd gwaith llaw dyn yn hardd ac yn glod i Dduw ; ond nid oedd 
yr holl ‘ drimins” yn mawrygu dim arno Ef, mwy na wnâi rhes o 
lusernau papur Safon I harddu dim ar y Louvre. Felly a'r Eglwys 
ei hunan : nid yw ei holl gredoau, ei holl ddogmau, ei rhwystrau, ei 
ffafrau, ei bendith, ei gwg yn ddim mwy na chwa o wynt dros y 
rhosydd. 

Ar ôl dychwelyd o'r ymweliad hwn 'raeddwn mewn oedfa yng 
nghapel bach Aberystwyth yn gwrando ar un o areithiau hawddgar 
Mr. Timothy Lewis. Yno fe ddywedodd ef yn ei arddull delynegol 
ei hunan yr hyn y byddwn i oriau yn ei eirio. Disgrifio yr oedd deulu 
o blant a wyliasai eu tad yn torri hen goed o'r prennau afalau. Aeth 
y tad at waith arall a dychwelyd yn yr hwyr i ganfod yr hen gang- 
hennau a'r brigau a dorasai wedi eu plannu yn barchus yn yr ardd 
ffrynt ; y plant wedi bod wrthi yn ei absenoldeb yn ceisio *' helpu.” 
Meddylient am gael gweld blodeuo a ffrwytho yr hen frigau hyll 
yng nghanol gardd flodau eu mam. Felly yn ein plith y mae rhai 
sy'n gafael mewn hen ddogmau a chredoau sy wedi gorffen eu 
gwaith, ac yn ceisio eu hail-blannu yng nghalonnau dynion, gan 
ddisgwyl iddynt ddwyn ffrwyth. 

Nid drwy godi gwrychyn a gweiddi y gwnawn eu gwrthsefyll ; 
creu unbennaeth newydd o gasineb fyddai hynny, a gwrthwynebu 
drwg â drwg. Ond cofier fod y Pabyddion yn ymosod, gyda phob 
ple am oddefgarwch, pob apêl at chwarae teg ; pob gweniaith neu 
fygythiad sydd yn eu meddiant ; a thra byddant o fewn cyfraith 
gwlad nid oes gennym ond un amddiffyniad : ein hawl a'n parod- 
rwydd i feddwl drosom ein hunain ac i geisio'r gwir heb ofn neb. 
Yr hyn sy'n bwysig hefyd yw inni beidio ofni mynegu ein gwrth- 
wynebiad i'r ymosodiad hwn yn uchel a chadarn ac yn ddi-ildio. 


MIMI) 


“Byddai’r un bobl sy’n arswydo o weld Cristnogaeth yn cael ei amau yn 
arswydo hefyd pe gwelent Gristnogaeth yn cael ei harfer”. 


“Y mae gwyddoniaeth heb grefydd yn gloff ; y mae crefydd heb wyddon- 
iaeth yn ddall”.—Philip Frank. 

Talcen Caled 


(HUNANGOFIANT GLOWR). 


Gan JoHN E. Morcan, Ynysybwl. 
(Parhdâ). 


mam addysg o gwbl ond fe gafodd fy nhad rhyw ddwy flynedd. 

Awydd bron pob un o'm cyfoedion wrth ddynesu at y deuddeg 
oed oedd cael mynd i weithio ' dan ddaear.” Un noson fe'm gwel- 
wyd yn cerdded yn ôl ac ymlaen ar y pafin o flaen tŷ fy mam, bocs 
tun newydd mewn un poced a jac tun yn y llall. “Beth wyt ti'n 
wneud Johnny?” meddai rhywun wrthyf. Mi atebais innau, 
“Practiso bod yn golier—' rwy'n starto lawr 'fory !’? Rhaid oedd 
prynu lamp hefyd a'r drefn oedd rhoi'r pot olew i mewn yn y 
lamproom ar ddiwedd shift i'w lanw ag olew, a galw amdano yn y 
bore. Aem â'r gweddill o'r lamp adref fel y gallem lanhau'r glas, y 
prês a'r wyrs (gauze). Byddai llawer hen ŵr na allai ddarllen yn 
gwario awr neu ragor wrth y gorchwyl hwn bob hwyr. 

Naw swllt yr wythnos oedd fy nghyflog i ddechrau a'r unig beth a 
gawn yn rhyfedd ‘ dan-y-ddaear ’ ar y dechrau oedd y gwynt neu'r 
arogl dieithr. 

Yr oedd coliars y dyddiau hynny yn bwyllog eu symudiadau ac yn 
amyneddgar eu hysbryd. Newidiwyd ar hyn pan ddaeth y “long 
wall system”, aeth yn waeth byth gyda'r conveyors.. Cerddent o'r 
siafft i'r lle cloi (y lampau) ac oddi yno i ffâs y glo. Ar bartin nesaf 
at ffâs yr hedin eisteddent i lawr hyd oni ddelai eu partners ifanc 
ymlaen. Siaradent am ddigwyddiadau lleol, am ymladdfeydd 
dyrnau ger Llanwonno ar fore Sul ac am rasis milgwn. Mae cof 
byw gennyf am un hen golier yn adrodd fod gwraig y tŷ yn ei 
ystryd pan oedd yn glanhau “lan-lofft” wedi gweled clawr bocs 
dillad y lodgar dipyn yn agored. Cododd y clawr, a gwelodd un o 
lyfrau Tom Paine yno. Hysbysodd hyn i'w gŵr pan ddaeth adref, a 
bu raid i'r lodger chwilio am lety arall y noson honno. Yr oedd yr 
awdur wedi marw ers can mlynedd neu ragor y pryd hynny, ond 
'roedd ei eiriau a'i ddysgeidiaeth yn parhau i fyw, ac yn peri ofn 
mewn rhai cylchoedd. 

I grotyn o'm oedran i, roedd y gwaith yn or-galed, ond 'roedd yn 
fwy hamddenol nag heddiw. Naw awr a hanner oedd y shifft ; 
chwech a hanner ar y Sadwrn. Felly dim ond ar ben yr wythnos y 
byddem ni yn mwynhau heulwen ac awyr iach yn y Gaeaf. 

Nid oedd undeb llafur y '.Federation” wedi ei ffurfio, ond 'rwy'n 
cofio un dydd heulog a chyfarfod mawr o weithwyr glo ar y mynydd 


Fe iawn a byr ei hoedl oedd fy addysg. Ni chafodd fy 

rhwng Ferndale a'r Rhondda yr ochr uchaf i fferm Bodringallt. 
Credaf mai dathlu “Dydd Mabon” oedd ei pwrpas, ac yr oedd y 
gwron yno ei hunan. Ond yr oeddem ni grots yn chwarae ar y 
glaswellt yn hytrach na gwrando ar yr areithiau. 

Gyda llaw, yn fferm Bodringallt y trigai Dafydd Evans, hen 
general manager cwmni D. Davies a'i Feibion. Yr oedd yn marchog 
oddiyno ar geffyl bach i ddod i byllau Ferndale, a'i docyn bwyd yn 
ei boced—ac yn ei ddillad gwaith. Pe bai byw heddiw byddai'n 
trafaelu mewn car-modur mewn dillad glân, yn newid a baddo ar 
ben pwll, a'i ginio yn dod iddo yn yr offis o'r cantîn. 

Un etholiad seneddol a gofiaf a hwnnw i ethol aelod i'r ddwy 
Rondda. "Roedd dau yn sefyll am y sedd, Wm. Abraham, “Mabon” 
dros Llafur (Lib. Lab.) a Fred L. Davies mab un o berchnogion 
glofeydd Ferndale, fel Rhyddfrydwr. Roedd teimladau yn frwd 
yn y cymoedd. Dysgwyd ni blant yn yr ysgol i ganu :— 

Vote for F. L. Davies, 

Vote for F. L. Davies ; 

In his carriage he shall ride 
And all the workmen by his side 
He's sure to win the day”. 


a chaneuon eraill i'r un perwyl. Goddefwyd i ni grots i fynd i ben y 
pwll i gael darnau o raffau tarredig i wneud torchau (torches) a 
chofiaf yr orymdaith o ddynion mewn oed a chrots yn mynd yn ôl 
a blaen i gyfarfod yn y Maerdy yn eu golau. 

Y dydd ar ôl yr etholiad daeth y newydd fod F. L. Davies wedi 
gorchfygu. Aeth ef, a'i fam ac eraill mewn open carriage i Tylorstown 
ac yn ôl. Pan gyraeddasant y Strand yn Ferndale ar ei ffordd yn ôl 
daeth teligram o'r post offis i ddweud fod y newydd cyntaf yn 
anghywir—mai Mabon oedd wedi ennill. 

Yr oedd yn ergyd drom ac o hynny ymlaen nid oedd y berthynas 
rhwng y “Tŷ Mawr” a phobl Ferndale yn agos mor gynnes. 


ÔL-YSGRIF. 

Teimlaf ei bod yn anodd cymharu moes a chredoau unrhyw 
ardal neu gyfnod â'i gilydd, ond mi ddywedaf hyn, er mai caled 
yw dweud hynny am fy nghwm genedigol ; er lluosoced y capelau 
nid wyf yn cofio yn ystod y pymtheg mlynedd y bŵâm yn byw yno, 
glywed yr un gair am ryw (sex) nad oedd yn frwnt, a hyn o du rhai 
oedd yn aelodau crefyddol a rhai nad oeddent. Hefyd, dieithr hollol 
oedd i mi glywed neb yn siarad am gariad rhwng y rhywiau mewn 
modd glân. 

Er hynny, nid wyf am ddweud fod moesoldeb mewn gweithred 
lawer yn waeth nag y mae heddiw, ac i fod yn onest, nid wyf yn 
cofio am fwy na thair neu bedair o ferched a gyfrifwyd yn anfoesol 
mewn gweithred. 

Un o achosion crefyddol cryfaf y pentref oedd achos y Wesleaid 
Cymraeg. Roedd un o berchnogion y gweithiau, Mr. Lewis Davis, 
a'r prif gashier yn aelodau yno ynghyd a'u teuluoedd. Dywedwyd 
wrthyf nad oedd Mr. Davies yn cael ei gyfrif yn fwy na'r lleiaf 
ymhlith yr aelodau. Cyfrifid ef a'u deulu yn barchus gan y trigolion, 
ac yr oeddynt yn fynych yn ymweled â chleifion ac yn eu cyn- 
orthwyo. 

Clywais ddweud a'r achlysur tanchwa'r Mardy, fod Mr. Davis 
wedi mynd lan i'r offis yno, a chyda dagrau yn llifo, iddo ofyn : 
“Oes yna rywbeth a allaf i wneud ?” a'r diwrnodau nesaf yr oedd 
coeliau o flancedi yn cyrraedd yno oddi wrtho ef. 

'Roedd ewythr i minnau yn aelod yno gyda'r Wesleaid, sef 
Thomas Edwards (Beiliglas). Nid oedd yn celu oddi wrthynt ei 
fod yn Undodwr, ac y mae gennyf gof amdano yn cerdded 'nôl a 
blaen ar Suliau i gapel yr Undodiaid ym Mhentre Rhondda, ac 
'rwy'n credu y byddai'n cymryd y pulpud hefyd. Dyn ernes, a glân 
ei gymeriad oedd ef. 


MAAC 


Ysgol Ramadeg y Parch. D. Evans, 
Cwmiago 
Gan y Parch. J. ISLAN JONES, M.A. 


i mi sgrifennu tipyn o hanes Ysgol y Parch. D. Evans, Cwm- 
iago ; a dechreuais ar unwaith durio yn fy nghof am atgofion. 
Y mae bellach drigain ond rhyw bedair o flynyddoedd er pan fam 
i yn Ysgol Ramadeg y Cribin. Dechreuodd Mr. Evans ei yrfa fel 
ysgolfeistr yn Llanybyther yn 1888, drwy agor o'r newydd Ysgol y 
Parch. W. E. Davies a fu farw'r flwyddyn honno. Bu yn Llan- 
ybyther hyd 1892, pryd y symudodd i Lanbedr. Yn 1895 agorodd 
ei Ysgol yn Festri newydd capel y Cribin, lle'r oedd yn gweinidog- 
aethu ; a thrwy ei weithgarwch ef yn bennaf y codwyd y Festri. 
Yn y Cribin y deuthum i gysylltiad personol â'r Ysgol ; bam ynddi 
am dair blynedd bron ; ac yn ystod y cyfnod hwnnw yr oedd yr 
ysgol yn llewyrchus iawn, a thua deg-ar-hugain o ysgolorion ynddi. 
Y mae'n syndod i mi sut y gallodd un athro wneud y gwaith heb 
gynhorthwy o gwbl. Yr oedd ei ddisgyblaeth ar ei efrydwyr bron 
yn berffaith, ac os byddai rhai ohonynt yn siarad â'i gilydd, neu yn 
segura, nid oedd eisiau ond i'r athro gnocio'r bwrdd yn ysgafn â'i 
bensil, ac edrych i gyfeiriad y troseddwyr, a byddai distawrwydd 
mawr ar unwaith ; nid oedd ef byth yn bygwth a tharanu. Gallai 
geryddu'n llym, ond nid oedd yn gwastraffu geiriau wrth wneuthur 
hynny. 


Ym wythnosau yn ôl gofynnodd golygydd YR YMOFYNNYDD 

Pe buasai pawb o’r disgyblion yn paratoi ar gyfer yr un arholiad- 
au, buasai gwaith yr athro yn llawer ysgafnach nag ydoedd. Yn 
lle hynny, yr oedd llawer ohonynt yn paratoi ar gyfer arholiadau 
gwahanol i'w gilydd. Yn fy amser i, yr oedd o leiaf chwech yn 
paratoi at y Weinidogaeth Undodaidd (Coleg y Genhadaeth 
Gartref a Choleg Owen, Manceinion) : tri neu bedwar at Wein- 
idogaeth y Methodistiaid (Trefeca) ; tri neu bedwar at offeiriadaeth 
yr Eglwys Wladol (Coleg Dewi Sant) ; pedwar neu bump at 
Weinidogaeth yr Annibynwyr (Coleg Caerfyrddin); dau am 
Fferylliaeth ; dau a'u hwynebau at y Banc ; un at y Gyfraith ; 
eraill yn glercod, yn fechgyn ac yn ferched : un plismon, a'r gweddill 
yn dod i ddysgu tipyn o Saesneg a Chymraeg a Rhifyddiaeth. 

Wrth gwrs, byddai pob efrydydd a amcanai fynd i'r Weinidogaeth 
yn dysgu Lladin a Groeg, Saesneg a Rhifyddiaeth ; ond am fod 
gwahanol lyfrau darllen (text books), byddai rhaid i'r athro gael 
adnabyddiaeth drwyadl a phob un o'r llyfrau, ac fe wnâi hynny yn 
ddieithriad. Ni fuasai byd esmwyth i'r ysgolor a ddoi heb ddysgu 
ei wers. Weithiau, byddai disgybl amharod wedi ysgrifennu'r gair 
Saesneg ar ei lyfr uwchben y gair Lladin neu Roeg, a phan welai'r 
athro hynny, dywedai, "newidiwch lyfr a mi am y tro”. Ni ddywed- 
ai ddim arall, ond gwrando ar y troseddwr yn hercian yn gloff iawn 
gan fynych syrthio. Hefyd, weithiau, byddai bachgen yn dysgu 
problemau Euclid ar ei gof yn lle ceisio deall yr ymresymiadau. 
I roi prawf arno, a'i orfodi i'w gondemnio ei hunan, gofynnai'r 
athro iddo newid y llythrennau A.B.C.D. a.y.b. 1 H.I.J.K. a.y.b. Ni 
wnâi hynny un gwahaniaeth yn y dull o ymresymu, ond ar unwaith 
âi yn nos tywyll ar y sawl a ddibynnai ar ei gof ac nid ar ei reswm. 
Wrth ddarllen y clasuron, os byddai yn y wers briod-ddull neu 
gystrawen dipyn yn anodd, byddai'r athro'n sicr o ddisgyn arni, a 
holi'r dosbarth yn fanwl ar y pwynt. Yn y dosbarth Saesneg rhan 
o'r gwaith yn fynych fyddai cywiro brawddegau anghywir, ac yr 
oedd yn rhaid i'r aelodau egluro'r rheswm dros y cyfnewid. Ar ôl 
gosod y frawddeg yn gywir byddai “Give your reasons !” yn canlyn. 
Dyna'r ffordd i brofi gwybodaeth ramadegol y disgyblion. Yr oedd 
clywed yr ymadrodd mor fynych wedi gwneud cymaint o argraff 
ar feddwl un bachgen, nes peri iddo, pan fyddai dadl boeth rhwng 
dau o'i gyfoedion, fynd ymlaen gyda phesychiad byr, a dweud, 
“Give your reasons !’’ Credai Mr. Evans mai trwy ddysgu gramadeg 
iaith yn drwyadl yn unig y gellid meistroli'r iaith honno yn gyflym 
ac yn gywir. 

LLYFRAU'R YSGOL. 

Defnyddid amrywiaeth fawr o lyfrau yn yr Ysgol. Nid oedd Mr. 
Evans yn gorfodi'r rhai a ddoi i'r Ysgol i daflu ymaith eu llyfrau 
cyntefig, a phrynu rhai newyddion. Os byddai eu llyfrau yn rhai 
safonol a chymwys, cawsent barhau i'w defnyddio. Y llyfrau a 
ddefnyddid yn gyffredin oedd y rhai canlynol: Mathemateg— 

Pendlebury's Arithmetic; Hamblin Smith's Algebra ; Halland 
Stevens’ Euclid ; Saesneg—Ransome’s History ; Smith’s English 
Grammar ; Low’s “English Language” ; Lladin—Principia Latina, 
Rhannau 1 a 2; Smith's Latin Grammar ; Arnold’s Latin Prose 
wedi ei ddiwygio gan Bradley (Llyfr rhagorol yn denu ysgolor i'w 
astudio) ; Groeg— Smith's Initia Graeca ; Goodwin's Greek Gramm- 
ar; Cymraeg—Rowlands’s Welsh Grammar; a chyfieithu o'r 
Saesneg i'r Gymraeg ac o'r Gymraeg i'r Saesneg. Nid oedd Gram- 
adegau Anwyl a John Morris Jones wedi ymddangos yn 1896, ac 
anfoddhaol iawn oedd Gramadeg Rowlands. 

Ysgol i baratoi pobl ieuainc at wahanol alwedigaethau bywyd 
oedd Ysgol Mr. Evans,—addysg yn ei dillad gwaith, heb ffriliau na 
gwagedd a oedd ynddi. Gallai'r athro roi ei ddisgyblion ar y ffordd 
unionsyth i fynd yn llwyddiannus drwy arholiadau ; wele restr o'r 
llwyddiannau :— 


Arholiadau'r Pharmaceulical Sociely—4. 
Arholiadau'r South Kensington Mathematics—5. 
Arholiadau'r Coleg Presbyteraidd Caerfyrddin—g. 
Arholiadau'r Pitman’s Shorthand—5. 

Arholiadau’r Home Missionary College—4. 
Arholiadau Coleg Dewi Sant—3. 
Arholiadau Coleg Trefeca—2. 
Arholiadau Oxford Responsions—2. 
Arholiadau'r London Matric—1. 
Arholiadau'r Welsh Matric—1. 
Arholiadau Coleg Aberystwyth—1. 


Heblaw'r uchod bu bancwyr, arwerthwyr, athrawon, a degau a fu'n 
llanw gwahanol swyddi ar ôl hynny, o dan addysg Mr. Evans am 
dymor neu ragor. 

Un o ddisgyblion Mr. Evans yw Mr. W.S. Jones, M.Sc., Prifathro 
Coleg Presbyteraidd Caerfyrddin 0 193711945. Y disgybl a basiodd 
London Matric o Ysgol Mr. Evans yn 1893 oedd D. J. Davies, wedi 
hynny B.A., a Ph.D., Blaencwrt ; a phasiodd Evan James Williams 
(brawd i'r Parch. T. O. Williams, M.A.) Oxford Responsions yn 
uniongyrchol o Ysgol Ramadeg y Cribin yn 1899. Er mawr siom 
torrodd ei iechyd i lawr, a bu farw ar ôl blwyddyn yng Ngholeg yr 
Iesu, Rhydychen. 

Cyn belled ag y gwn i nid yw registers Mr. Evans yn cyrraedd yn 
ôl ymhellach nag 1890 ; a'r enwau cyntaf ar restr y flwyddyn honno 
yw—James Jenkins, Blaenweunganol ; T. Arthur Thomas, Cwrt- 
newydd ; E. Gwilym Evans, Tregaron a D. J. Davies, Blaencwrt. 
O'r rhain, y Parch. E. Gwilym Evans, B.A. yw yr unig un sydd yn 
fyw heddiw. 

Dywedais yn barod fod Mr. Evans yn weithiwr caled iawn, ac yn 
disgwyl ar bawb o'i ysgolorion weithio'n galed hefyd. Cefais i yn 

bersonol ddigon o brawf o hyn. Euthum i'w Ysgol yn Hydref 7 
flwyddyn 1895. Yr oedd fy iechyd wedi bod yn anfoddhaol drwy'r 
haf, a dywedais wrtho fy mod am gymryd pethau'n ysgafn am 
dymor. “O'r gorau”, meddai, a rhoddodd i mi ramadegau elfennol 
yn y Lladin a'r Groeg fel ymborth meddyliol ysgafn ; ac Algebra ac 
Euclid yn fuan ar ôl hynny. Ar ddiwedd y tymor cyntaf, dywedodd 
wrthyf y dylaswn i eistedd am y Welsh Matric ym mis Mehefin 1897, 
a dyna fel y bu. Pan ddaeth gwybodaeth fy mod wedi llwyddo, fy 
mwriad oedd gwneud cais am ysgoloriaeth allanol o dan Goleg 
Manceinion, Rhydychen, i astudio am radd yng Ngholeg Aber- 
ystwyth ; ond cynghorodd pwyllgor Coleg Manceinion fi i fynd i 
Rydychen ar unwaith. Nid oeddwn am fynd i Rydychen heb basio 
Responsions, a chefais allan nad oedd First Division y Welsh Matric 
yn cyfrif dim ym marn Awdurdodau Rhydychen ; felly byddai rhaid 
1 mi ychwanegu at fy ngwybodaeth o'r Lladin a'r Groeg, a gwneud 
astudiaeth arbennig o ‘ Gyfnod y Tuduriaid ” i fodloni gofynion yr 
Ysgoloriaeth. Ceisiodd Mr. Evans fy mherswadio i eistedd arholiad 
Responsions rhag blaen, ond yr oeddwn wedi gweithio yn afresymol o 
galed ar gyfer yr arholiad a oedd newydd fynd heibio, a theimlwn y 
buasai parhau i weithio ar yr un raddfa yn sicr o dorri fy iechyd i 
lawr. Bu gwahaniaeth barn rhyngom ar y pwnc. Fodd bynnag, 
arhosais flwyddyn arall yn yr Ysgol, yn darllen y clasuron, a Hanes, 
a cheisio ehangu tipyn o faes fy ngwybodaeth ; a chredaf yn gadarn 
fy mod, drwy hynny, wedi gwneud yn ddoeth. 

Gwaith anrasol fyddai i mi feirniadu'r Ysgol a roddodd i mi 
gychwyniad da. Bai llawer o Ysgolion Gramadeg gwledig oedd 
difaterwch ynghylch cynhaniad (pronunciation) cywir o'r Lladin. 
Am fod terfynau geiriau Lladin yn cyfnewid yn ôl cyflyrau (cases) 
yr enwau, ac amseroedd (tenses) y berfau, tuedd naturiol un yn 
dechrau oedd rhoi'r pwyslais ar sillaf olaf gair deusill neu luosill. Yr 
oedd y ffordd honno yn hollol gyfeiliornus, am mai ar y goben 
(penult) os bydd y sill yn hir neu ar y sill o flaen y goben os byr fydd 
y goben, y gosodir yr acen yn briodol yn Lladin. Y mae'n amheus 
gennyf a ydyw ein hysgolion Canolradd yn talu'r sylw dyladwy i'r 
pwnc hwn. 

Ar ddechrau'r flwyddyn 1897 cyhoeddodd awdurdodau Prifysgol 
Cymru fod yn rhaid i bob un a gymerai Ladin fel rhan o'r Matric y 
flwyddyn honno, ddarllen darn o lyfr Lladin yn yr arholiad. Creodd 
hynny gryn gynnwrf ym mynwesau llawer ohonom, hyd oni ddaeth 
gair pellach nad oedd ein llwyddiant neu ein haflwyddiant yn yr 
arholiad yn dibynnu ar y modd y darllenem. 

'Rwy'n meddwl mai'r athro Conway o Gaerdydd a ddaeth i'n 
profi ni yn Aberystwyth a theimlaf yn sicr na chlywodd ef erioed 
gymaint o wahanol ffyrdd o gynhanu Lladin,—a phob un ohonynt 
yn wallus, ag a glywodd ef y diwrnod hwnnw. Amcan y Brifysgol 
oedd cael gwybod sut yr oedd y mwyafrif yn cynhanu'r hen iaith. 


YR YMOFYNNYDD 45 


Yn fuan ar ôl hynny, cyhoeddodd yr Athro Conway o Goleg Caer- 
dydd a'r Athro Arnold o Brifysgol Caergrawnt bamffledyn bychan 
yn gosod allan y ffordd adferedig—sef hen ffordd y Lladinwyr bore 
wedi ei dwyn yn ôl—o sgrifennu a chynhanu Lladin a Groeg : ac y 
mae'r ffordd honno gyda'r Lladin bron yr un fath a'n ffordd ni o 
gynhanu Cymraeg, ac yn wahanol iawn i ffordd y Saeson yn enwedig 
gyda'r llafariaid. 

Parhaodd Mr. Evans i gadw ei Ysgol yn y Cribin hyd 1905. 
Erbyn hynny yr oedd Ysgolion Canolradd yn codi eu pennau yn 
dryfrith ym mhob Sir, ac yn disodli yr hen Ysgolion Gramadeg am 
fod y llywodraeth yn afradu arian ar y rheiny gan gredu mai po 
fwyaf fyddai'r gwario ar ysgolion drudfawr, gorau i gyd fyddai'r 
addysg. A ydyw'r cynhaeafau yn profi'r egwyddor yna ? 

Dymunaf gydnabod ynglŷn â'r ysgrif hon help parod y Parch. 
Simon Jones, B.A., un o hen ddisgyblion Mr. Evans, a chyd-ysgolhaig 
a minnau yn y Preparatory School, Cribin—a rhoddi ei henw parch 
iddi. 


AAPA”. 


Marwgofion 


YR oedd THOMAS DAVIES, gynt o Glynyrynys, Talgarreg, dros ei 90 
pan fu farw ar y 23 o Ragfyr, 1954. Cafodd ddamwain rai blynyddoedd yn ôl 
a'i caethiwodd i'w wely, ond cadwodd yn siriol a dirwgnach drwy'r cwbl. 
Collodd ei briod ers tro, ac yna gofalwyd amdano gan berthnasau a chyfeillion 
ar ôl hynny. Gwladwr syml ydoedd, a dreuliodd ci oes faith yn ci hen gynefin. 
Hebryngwyd ci gorff i Fwlchyfadfa ar Ragfyr 27 a gwasanaethwyd gan y 
Parchn. W. M. Jenkins ac A. J. Martin. 


Bu farw Mrs. M. E. REES, priod John Rees, Bodwcnog, Talgarreg ar 
Ragfyr 27, 1954 yn 68 ar ôl llesgedd hir a blin. Bu Mrs. Rees yn aelod ffyddlon 
yn eglwys Dewi Sant, Talgarreg a thalwyd teyrnged iddi gan y Parch. W. M. 
Jenkins. Y mae ci phriod yn ddiacon ffyddlon ym Mwlchyfadfa. Claddwyd hi 
ym mynwent yr eglwys ddydd Iau, Rhagfyr 30, a gwasanaethwyd gan y 
Parchn. J. Marles Thomas, A. J. Martin, W. D. Davies, W. M. Jenkins ac 
Idwal Evans. 


Taisr iawn yw cofnodi marwolaeth EVAN RICHARD JENKINS, 
Pantrhwch, Llanwnnen ar y 18ed o Ionor, ac yntau ond 38. Bu'n was ffyddlon 
yn y Ffrwd am 15 mlynedd yn cyflawni ei ddyletswyddau'n gyson a dirwgnach, 
yn un y gellid dibynnu arno i gyflawni ei waith yn raenus ac yn drylwyr. 
Bachgen llednais ei ysbryd ydoedd wedi bod yn wir gymwynaswr ar hyd ei 
oes, un fu'n gofalu dros eraill ac yn cael ei hoffi'n fawr. Claddwyd ef yng 
Nghapel y Groes ar Ionor 22, a gwasanaethwyd gan y Parchn. S. E. Bowen ac 
A. J. Martin. Yr oedd y Parch. J. Islan Jones hefyd yn bresennol. “Efe a 
brydfertha'r rhai llednais â iachawdwriaeth”. 


46 YR YMOFYNNYDD 


(Gadawyd enw y Parch. T. Lloyd Jones, Tynygwndwn allan o restr y 
gweinidogion a oedd yn gwasanaethu yn angladd Mrs. Jones, Cartref, Llan- 
ybydder. Blin gennym am hyn a brysiwn i gywiro'r gwall). 

IONAWR 27 bu farw Mrs. HANNAH DAVIES, Pleasant View, Alltyplaca 
yn 83 oed. Am flynyddoedd yr oedd yn yr amlwg ymhlith gwragedd gwas- 
anaethgar y gynulleidfa yng Negalltyplaca. Bu yn amyneddgar iawn yn ei 
chystudd hir diwedd ei hoes, a chafodd y gofal tyneraf oddi ar ddwylo ei 
mab a'i merch yn y tŷ. Y dydd Llun dilynol gosodwyd y rhan farwol ohoni 
yn y Gladdfa yng Nghapel y Bryn—capel ei dyddiau borc. Yr oedd lluosog- 
rwydd yr angladd yn fynegiad amlwg o'r parch oedd iddi. Roedd ei phriod 
wedi ei blaenu rai blynyddoedd yn ôl. Gwasanaethwyd ar yr achlysur gan y 
Parchn. S. E. Bowen. T. O. Williams, T. Recs, Idris Evans, W. D. Davies a 
S. Morgan. Gadawodd fab, dwy ferch a llawer o berthnasau mewn hiraeth 
o'i cholli. 

CHWEFROR 19 bu farw JAMES THOMAS, Crossway, Cwmsychbant yn 
81 oed. Mwynhaodd hyd wythnosau olaf ei fywyd, iechyd anarferol o dda. 
Saer maen ydoedd ac yn ci grefft heb ei ail—yr oedd bron gorffen ail-adeiladu 
tŷ wrth ei gartref, fel y gallai adacl tŷ i'r ddau ŵyr, meibion ei ddwy ferch. 
Ni fedrai fod yn llonydd a pharhaodd i adeiladu hyd y diwedd. Ei faes 
cyhoeddus oedd byd y gân. Gŵyr pawb lle yr oedd yn ein cymanfaoedd. 
Yr oedd wrthi ymhlith. y tenoriaid yn ein cymanfa ddiwethaf. Ond bu ei 
wasanaeth mwyaf i'r gynulleidfa yng Nghapel-y-Cwm a mawr oedd ei 
ffyddlondeb. Am flynyddoedd bu yn ddiacon ac yn arweinydd y gân, ac yr 
oedd yn rhaid cydnabod mai efe biau'r emyn. Teimlir yn ei fynd fod bron 
yr olaf o'r hen golofnau wedi eu symud. Y dydd Mercher dilynol yn yr 
angladd, gwasanaethwyd gan y Parchn. S. E. Bowen, Aubrey Martin, J. 
Marles Thomas, $. Morgan, Ficer Llanwenog a Ficer Solfa. Gadawodd mewn 
galar ar ei ôl ferch, Mrs. Jenkins, Solfa, a'i mab a dwy ferch, a Eric a Margaret 
James—mab a merch ei ferch ymadawedig a llawer o berthnasau eraill. 

ADA 


Newyddion yr Enwad 


GWALLAU ARGRAFF.—Y mae'n wir ddrwg gennym i wall argraff go 
ddrwg lithro i deitl ysgrif R.W. yn ein rhifyn diwethaf. Dylasai ddarllen fel 
“GAWN Nt Gyp-FEDDWL” wrth gwrs. Rhoddwyd enw Mrs. Jane Davies, 
Aberdâr fel Mrs. Jones Davies hefyd ymhlith y cyfranwyr. 


MARWOLAETH Y DR. L. P. JACKS.—Ym marwolaeth y Dr. L. P. 
Jacks collodd ein mudiad gawr o feddyliwr a oedd yn adnabyddus am ei 
ysgolheictod trwy'r byd gwar. Esgynnodd i'r Bywyd Uwch ar y 17 o Chwef. 
ac yntau yn 94 oed, a daliodd at rym ei gynheddfau hyd y diwedd. Yn wir, 
cyhoeddodd lyfr pan oedd yn 92 ! Rhoes ei wasanaeth pennaf fel Prifathro ein 
Coleg, Coleg Manceinion, yn Rhydychen ac fel golygydd dawnus yr Hibbert 
Journal. Gweithiodd yn daer drwy gydol ei oes faith dros Frawdoliaeth Dyn a 
Heddwch y Cenhedloedd ac fe ddisgrifiodd ei grefydd mewn un gair, “Diolch- 
garwch”. Yr oedd yn gas ganddo ffug o bob math a thrwy ddadlennu'r 


TA 

Gwirionedd fe'i hymlidiodd o fyfyrgell llawer gweinidog ac o lwyfan cy- 
hoeddus crefydd. Diolchwn am ei fywyd hir a'r golau a gyneuodd fel y gall 
eraill a'i dilyno weled yn gliriach. 


GALWAD I MR. WATCYN DAVIES.—Da clywed bod yr eglwysi'n 
symud a bod Mr. Watcyn Davies o Goleg Caerfyrddin eisoes wedi derbyn 
galwad oddi wrth eglwysi Rhydygwin a'r Ciliau yn Sir Aberteifi. Pwy fydd y 
nesaf i symud tybed > 


GALWAD ARALL.—Ar y funud olaf cyn mynd i'r wasg deallwn bod 
Capel-y-Groes wedi estyn galwad i Mr. Basil Hopkin o Goleg Manceinion, 
Rhydychen. Dyma newydd calonogol arall ac yn ddistaw bach deallwn bod 
galwad arall eto ar waith mewn dwy o'n cglwysi. Yn wir, y mae'r eglwysi gwag 


yn eglwysi effro ! 


LLWYNRHYDOWEN.—Clywsom yn barod am yr anffawd a ddigwydd- 
odd i Groes Coffa Gwilym Marles adeg y tywydd mawr a gawsom y gacafhwn. 
Penderfynodd yr eglwys apelio am gymorth i godi croes newydd ar ei fedd, a 
gwn na fydd y caredigion yn oedi. Danfoner y rhoddion i Mr. Richard 
Davies, Llwyn Dewi, Capel Dewi, Llandysul neu i unrhyw un arall o'r 
swyddogion. 


LLYWYDD Y GYMDEITHAS GYFFREDINOL.— Sul, Mawrth 20 bydd 
Llywydd y G.A., Mr. S. R. Butler, Caerdydd yn ymweld a Sir Aberteifi. 
Trefnir gwasanaethau undebol a Mr. Butler yn gwasanaethu ym Mrondeifi am 
2 o'r gloch ac yn Llwynrhydowen am 6.30. Gofynnir am ymdrech fawr ar ran 
y cynulleidfaoedd i wneud yr oedfeuon yn lluosog. Y mae Mr. Butler yn 
bregethwr arbennig iawn. Cesglir i gwrdd â'r treuliau.—S. E. Bowen, 


Ysgrifennydd. 


HEN YSGOLFEISTR ARALL.— Cyfeiriais at ysgolfeistr anhysbys Mr. J. 
L. Rowlands yn Chancery ym marwgof ein cyfaill. Daeth gair oddi wrth 
Mrs. Nel Lloyd Davies, Penbryn Mawr yn fy hysbysu mai Rufus Jones oedd ei 
enw ac iddo ddod i ffermio Blaenpant, fferm yn ffinio â'r Penbryn Mawr ar ôl 
ymddeol. Claddwyd ef ym Mrondeifi. Diolch yn fawr Mrs. Davies ! 


CAERDYDD.—Cawsom wasanaeth da ym mis Ionawr a'r Parch. Aubrey 
Martin yn pregethu i nifer go lew yn cin Cwrdd Cymraeg. Daethai hen 
gyfeillion o Gapel y Groes i'w glywed ac yr oeddwn yn falch dros ben i 
groesawu canwr da a ddaeth bob cam o Gasnewydd. Y Parch. Marles Thomas 
a ddaeth ar gyfer Chwefror a'r tro hwn eto yr oedd y tywydd yn ddrwg iawn. 
Cawn gwpanaid o de a chlonc fach ar ôl y cwrdd a thrwy hynny deuwn i 
adnabod ein gilydd ac fe fydd llawer yn aros i gwrdd yr hwyr. Carwn ddiolch 
i'r Golygydd am fod yn gyfrwng i ni gael Beibl Cymraeg i ni ein hunain a 
daeth nifer o Berlau Moliant hefyd yr un pryd. Gobeithiwn am gwrdd mawr 
ddechrau Mawrth (yr ail Sul am 3.30) pan ddisgwyliwn y Parch. Oswald 
Williams i bregethu a thywydd gwell i'w groesawu. Dyma'r drefn ar ôl 
hynny—Ebrill : Mr. Roy John ; Mai : Mr. Elwyn Davies a'r Dr. R. O. Jones 
ym mis Mehefin. Ar ôl hynny efallai y bydd gennym weinidog, pwy ŵyr ! 

Rhown groeso cynnes i gyfeillion o bob enwad a chroeso hefyd i Saeson sy'n 
dod yn gyson er mwyn cael clywcd y canu. Llongyfarchwn Mr. Roy John ar 
ei dderbyn fel darpar-weinidog gan y Gymdeithas a da yw ci weld yn ein plith, 
ef a'i wraig hawddgar. Yr ydym yn derbyn pedwar YMOFYNNYDD bob mis 
yn awr a gobeithiwn fedru gwerthu llawer mwy yn nes ymlaen. 


GRAIG A PHANTYDEFAID.—Yn ogystal a chyfeirio at y “Goeden 
Nadolig” yn y rhifyn olaf, dylasid fod wedi dweud am wledd flynyddol y 
Graig. Yn ôl yr arfer cynhaliwyd hi ar Sadwrn, Ionawr 1af. Gwnaeth pawb 
ymdrech i fod yn bresennol a chafwyd gwledd o'r fath orau. Rhoddwyd y 
wledd eleni gan un o deuluoedd ffyddlonaf yr achos, sef Mr. a Mrs. E. R. 
Davies, 1, Wind Street, Dilys, Deric a Peter. Diolch am garedigion o'r fath. 
Y mae'r achos da ar ei gynnydd pan fo teulu'r aelwyd yn deulu Duw, ac yn 
selog gyda'r gwaith. Yn hwyr y dydd cafwyd perfformiad o'r ddrama enwog 
“Cwyr Crydd” yn y Neuadd gan barti Pontcarreg, a Mr. Davies yn y Gadair. 
Talwyd y diolchiadau arferol gan Mr. Jenkin Morgan, Afonog a Mr. Noel 
Davies, Clifton Street. . Y Bost IEUAINC.—Ar waethaf llymder yr hin 
cynhaliwyd cyfarfodydd y Gymdeithas yn weddol gyson drwy'r misoedd 
diwethaf. Yn dilyn y ddadl fawr ar Ionor 7fed cynhaliwyd ymgomwest yn 
Neuadd Pantydefaid ar nos Wener, Ionor 21 dan ofal Mr. Deric Davies, 
Llandysul a thé blasus gan aelodau Pantydefaid. Ar nos Wener, Chwefror 4 
daeth Mr. T. Ll. Stephens, Ysgolfeistr Talgarreg i roddi tair stori fer a Mr. John 
Davies, Well Street yn y Gadair, a chyfeillion y Graig yn gryno o gylch 
cwpaned o dê. Ar Mawrth 4 trefnir “Mock Trial” i'w gynnal yn y Graig, ac 
aelodau y ddwy eglwys yn cymryd rhan. URDD Y BENYWOD.— Y mae'r ddwy 
gangen wedi cwrdd yn gyson a gwaith da wedi bod ar y gweill. Diolchwn i 
Mr. Jenkins, Ysgolfeistr Pontshan am ei gyfarwyddiadau cyson i aelodau'r 
Urdd ym Mhantydefaid gyda'r celfau cain yn ystod y tymor. Hefyd i Mrs. 
Thomas, Brynhyfryd ; Miss Dilys Davies, Wind Street a Nurse Carter yn y 
Graig. Bwriedir cynnal gwerthiant Gwaith ym Mhantydefaid yn nes ymlaen 
yn y tymor, a “Bring and Buy” yn y Graig ar y 7ed o Fawrth. Estynnwn ein 
cyfarchion i Mr. Deric Davies, Wind Street a Mr. John Davies, Gwynfan. 
Y mae'r ddau wedi ymuno â'r Lluoedd Arfog. Deric yn yr R.A.F. aJohn yn y 
Fyddin. Danfonwn ein dymuniadau gorau i Raymond Henson yn Ysbyty 
Gobowen ; James Desmond yn Ysbyty Tumble a John Evans, Broniestyn ac 
Enfys Williams, Wilkes Head yn Ysbyty Sir Benfro. LLYFRAU TONAU AC 
EMYNAU'R PLANT A'R BOBL ÌEUAINC.— Bu raid gohirio cyfarfod o'r Pwyllgor 
Gwaith a oedd i'w gynnal ar Chwefror 24 oherwydd y tywydd. Ceir gair 
drwy'r post am y dyddiad nesaf. Diolch am gyfraniadau oddi wrth unigolion 
ac eglwysi. Serch hynny, y mac nifer o'n eglwysi heb gyfrannu eto : Hen Dŷ 
Cwrdd, Aberdâr, £2/12/6 ; Aberystwyth, £7/6/o ; Capel y Bryn, £14/15/6 ; 
Trebanos, £14/15/0; Llandysul, £16/s/o0; Llwyn, //8/8/o ; Pantydefaid, 
Z15/3/o ; Llundain, £3 ; Cymanfa Morgannwg, /,4/4/o. Y mae nifer o'r 
eglwysi hyn yn parhau gyda'r rhoddion o hyd. Ewch ati eglwysi eraill. 
Ceir rhestr cyfraniadau unigol yn y rhifyn nesaf.—J. MARLES THOMAS. 


Argraffwyd gan J. D. Lewis a'i Feibion Cyf., Gwasg Gomer, Llandysul. 


GWASG ABERYSTWYTH 


(J. D. LEWIS A’I FEIBION CYF.) 


RHESTR A GYHOEDDWYD YN DDIWEDDAR 


MATILDA—Abiah Roderick, 5/-. Detholiad o Adroddiadau Digri at wasanaeth 
Cyngerdd, Eisteddfod a Noson Lawen. 

COFFA MORGAN LLWYD, 6/-. Golygwyd gan y Parch. E. Lewis Evans, 

PANT A BRYN, 6/-. D. J. Morgan. Detholiad o ysgrifau ar fywyd cefn gwlad 
sydd wedi cael croeso mawr trwy Gymru gyfan. 

WILLIAM JONES (English Version), 9/6. Dr. T. Rowland Hughes’ popular 
Novel translated by Col. R. Ruck. “. . . A noble attempt to introduce the 
works of Rowland Hughes to a wider audience”. (Western Mail). 

CEN CEREDIGION, 5/-. Llyfr Difyr Ysgol. Casgliad o Storïau, Barddoniaeth, 
etc. gan Athrawon Sir Aberteifi ar ôl cyfres o Gyrsiau Pen-wythnos o dan 
nawdd Pwyllgor Addysg y Sir. 

BANNAU LLEN PWYL, 4/-. Dr. T. Hudson Williams. Braslun o hanes 
llenyddiaeth odidog y Pwyliaid. Nid oes lyfr o'i fath yn Saesneg. 

CERDDI CRWYS (Detholiad), Cyfrol I, 5/-. Bu “ Cerddi Crwys” allan o brint 
ers tro, a bwriedir eu hail-gyhoeddi mewn tair cyfrol. 

GWYR ENWOG GYNT (Yr ail gyfres), 6/-. E. Morgan Humphreys. Argraff- 
iadau ac Atgofion personol yr Awdur ar ddeuddeg o Wŷr Enwog Cymru 
ddechrau'r ganrif, ynghyd â darluniau ohonynt: Llew G. Williams; George 
M. Ll. Davies; Syr Henry Jones; J. Puleston Jones; Syr J. Morris Jones; 
W. Llewelyn Williams; Alafon; John Rhys Evans; R. G. Roberts; Evan 
Roberts ; Eifionydd a Beriah Gwynfe Evans. 

YR YSGOL HAF (Nofel Fer), 5/-. Rhiannon Davies, Awdur Y Llwynog, etc. 
Cwynir bod Nofelau Cymraeg yn brin. Dyma Nofel newydd a fydd yn 
boblogaidd. 

O NANCONWY I COLORADO. H. Parry-Jones, Llanrwst. Llyfr taith a 
wobrwywyd yn Eisteddfod Genedlaethol, Aberystwyth. 7/6. 

HEN DY FFARM. Hunangofiant D. J. Williams, Abergwaun. 9/6. 

DIRWYN EDAFEDD. Cyfrol olaf Mrs. Elizabeth Williams. Awdur 
“Brethyn Cartref” a “Siaced Fraith”. 5/-. 

CYSGOD Y CRYMAN. Nofel gan Islwyn Ffowc Elis. 9/6. 

Y LLEN. Dyfnallt Morgan. Pryddest a ddyfarnwyd yn orau gan Mr. 
Saunders Lewis yn Eisteddfod Genedlaethol y Rhyl. 1/-. 


DRAMAU NEWYDD: 

GLO CALED. Comedi Tair Act. Gwynne D. Evans. Buddugol yn Eisteddfod 

: Genedlaethol Rhyl. 2/6. 
YR OFFERYN. Comedi Tair Act. R. Gwynedd Jones. Chwareuwyd hon yn 
y Gueen's Theatre, Rhyl yn ystod wythnos yr Eisteddfod Genedlaethol. 2/6. 
“CYFRES O WYTH DRAMODIG. Addas i Blant yn dysgu Cymraeg fel ail- 
iaith, gan Mrs. D. M. Evans, Penuwch. Buddugol yn Eisteddfod Genedlaethol 

Rhyl. 2/-. | 

Y PREN PLANEDIG. Drama Un Act yn seiliedig ar fywyd Ann Griffiths, 
gan Gwilym T. Hughes. _ Rhoddwyd yr ail wobr i'r ddrama hon yn Eistedd - 
fod y Rhyl. 1/6. 

45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 


GWASG ABERYSTWYTH 


LLYFRAU NEWYDD—gyhoeddwyd Rhagfyr, 1954 


Pleser Plant. Gan W. T. Williams-a W. D. Williams, dau Awdur 
amryddawn a ŵyr i'r dim angen plant. Llyfr newydd sbon o 
ddarluniau, straeon, chwaraeon a sa gyffredinol, gyda 
chlawr lliwgar. 5/-. 


Out of their Night. . English Version by Col. Ruck of T. Rowland 
Hughes' “Chwalfa”. This, the third of the work of the late T. 
Rowland Hughes dealing with Welsh life is the powerful gripping 
tale of life in a slate guarry district of North Wales at the be- 
ginning of the present century. A striking jacket by Dewi Prys. 
9/6. 


LLYFRAU NEWYDD 1954. 


_ Storiau a Phortreadau. Islwyn Williams. 6/-. “Ni wn am neb 
sydd wedi gallu cyfleu pobl mewn cymdeithas gyfan yn well 
trwy dafodiaeth nag Awdur y gyfrol hon”— Dr. Kate Roberts. 


Harri Rhydderch. Nofel gyffrous gan R. J. Kendall. 6/-. “Reg 
Kendall has written an exciting thriller. . . . I guarantee that no 
boy, or girl for that matter, will set it aside until the last page 
is reached—I couldn't”—Llygad Llwchwr yn y “News Ohronicle’’. 


Cerddi'r Daith. J. M. Edwards. 5/-. Cyfrol o Farddoniaeth yr . 


Awdur o 1920—1953, gan gynnwys detholiad o'i weithiau eynnar 
ynghŷd â nifer o Gerddi Newydd. “Pwy bynnag a gâr ganu cain, 
cryno gan feistr ar ei waith, pryned y gyfrol hon, ac ni siomir ef”— 

Y Goleuad, 


Storiau'r Henllys Fawr. W. J. Griffith. 6/-. Ail-argraffiad o'r 


Storiau poblogaidd hyn a fu allan o brint ers rhai blynyddoedd. 
Saith stori a digrifwch melys yn fwrlwm drwyddynt a'r cymeriad- 
au yn rhai nad anghofir mohonynt yn rhwydd. 

Pris 6ch. x mis ; drwy y Post, 7s. 0c. y flwyddyn. Danfonir 6 copi ac 
ychwaneg yn ddidraul drwy’r Post. 


-Anfoner Erthyglau, Llyfrau i'w hadoly$u, etc. i'r Goly$ydd— 
Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
_ Nodion a Marwégofion i $yrraedd y Golygydd erbyn y l5fed o'r mis. 


Pwyllgor Ymgynghori— PRIFATHRO J. D. JONES, B.A., B.D. ; PARCHN. S. E. 
B0wEN ; E. G. Evans, B.A. ; J. ISLAN JONES, M.A. ; ; SIMON JONES, BA. J. 
i ‘Martin, B:A.; ISLWYN PRITCHARD, B.A. J. MARLES Tuomas, M.A. ; 'T. O. 
WILLIAMS, M.A. ; Mr. W. S. Jonzs, M.A., M.Sc. a Mr. D. Joues. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “Ymofynnydd”', Llandysul 


AN UNFETTERED FAITH. The Religion of a Unitarian. 
By A. Pump Hewert, M.A., S.T.M. “Beautifully written, wholesome, 
challenging and compelling.”—The Inquirer. 7/6 (by post 7/10). 
LEADERS OF EARLY CHRISTIAN THOUGHT. 


By S. H. MELLONE, M.A., D.Sc. “A careful and interesting statement, 
with illustrative quotations on the work of the leading thinkers .” 

Expository Times. 
“Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 


A GOLDEN TREASURY OF THE BIBLE (and Apocrypha). 
Edited by MORTIMER Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a-pleasure to hold and read.” —Mxposi; 
Times. 1076 pages. Cloth 10/6 (by post. 11/7) ; Leather 20/- (by post 21/1). 
MEN, CHANCE AND HISTORY (The Essex Hall Lecture 1955). 


By ALAN Buttock, M.A. (Censor of St. Catherine’s Society, Oxford. 
2/- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 

Codi Cwestiwn yn Llundain 
Cwrdd Cymraeg cyntaf y Gymdeithas Gyffredinol. 


Gan Y GoLyGypp. 


eithaf, teimlais na allwn osgoi'r ddyletswydd o fod yn bresennol 

yn y cyfarfod arbennig uchod a gynhaliwyd am 7.30 yn 
Eglwys Highgate ar nos Fercher, Ebrill 18. Wedi teithio rhai 
cannoedd o fFlltiroedd cyn dechrau'r siwrnau faith i Lundain yr 
oeddwn yn bur flinedig yn cyrraedd gorsaf Paddington rhyw awr 
cyn amser y cwrdd, ond a minnau yn rhywle dan ddaear yn y tiwb, 
cododd fy nghalon wrth glywed siarad Cymraeg wrth fy ymyl a 
dyna lle'r oedd Miss Edith Howells, ysgrifenyddes weithgar yr Hen 
Dŷ Cwrdd, y Parch. Roy John a Miss Holloway, gwraig ifanc 
bedwar ugain a phedair oed o Gaerdydd, hwythau yn anelu am 
Highgate. 

Yr oedd trwp bach diogel wedi crynhoi yn y capel yn barod a 
golwg eiddgar ar bob un ; Coram a'i lygaid treiddgar yn wên i gyd, 
Basil wedi llwydo ychydig dan galedwaith ei genhadaeth yn ei 
eglwysi newydd a T. L. Jones yn gwibio'n ôl a gwrthol a golwg 
ddwys fyfyrgar arno fel arfer. Yr oedd gwragedd cynulleidfa 
Llundain o'r golwg yn y pantri, wrth lwc—lwc, nid am eu bod o'r 
golwg ond am eu bod yn y pantri a'r tegil yn canu cyn i'r cwrdd 
ddechrau. Cerddai Mr. Meredith Thomas, cadeirydd y gynulleidfa, 
yn ôl ac ymlaen atynt fel chef gan rifo, mae'n debyg, faint o gwpanau 
y byddai angen amdanynt. 

Yn brydlon am chwarter awr wedi amser dechrau aeth y Parch. 
S. E. Bowen i'r llwyfan i gyflwyno'r cwrdd yn ddestlus mewn 


FE: fod amgylchiadau ac afiechyd yn y teulu yn rhwystro i'r 

Saesneg a Chymraeg, oherwydd yr oedd nifer o Saeson a swyddogion 
y Mudiad yn bresennol, a chafwyd gair pwrpasol o groeso gan y 
cadeirydd yntau. Eglurodd John Kielty, ysgrifennydd y Gymdeithas 
Gyffredinol, ystyr y cwrdd a rhoes beth o'i hanes ac fel y cododd o'r 
ymrafael a fu ar ôl darllen ysgrif flaen yn YR YMOFYNNYDD. “Ni 
wn,” meddai, “paham na chawsom gwrdd tebyg cyn hyn a dymunaf 
iddo bob llwyddiant.” Soniodd y Parch. J. P. Chalk, darpar 
lywydd y Gymdeithas amdano fel cyfarfod hanesyddol a chyffesodd 
mai Cymro o weinidog a'i cymhellodd i ymgymryd a gwaith y 
weinidogaeth a phriodol felly, meddai, oedd iddo ddechrau ei waith 
swyddogol drwy agor cwrdd i'r Cymry. 

Aeth Mr. J. O. Lewis, trysorydd y gynulleidfa Gymraeg i'r gadair 
a chyda'i ddull rhadlon gwnaeth bawb yn gysurus o'r dechrau, a 
dyma ddechrau tanio'r cwestiynau at y saith gweinidog a oedd ar 
y panel. Ceisiaf roddi golwg fer i chwi ar yr atebion, ond gwn y 
maddeuwch i mi lle llithraf oblegid cryn gamp oedd cadw golwg 
ar y papur a cheisio meddwl am bwt o ateb bob hyn a hyn. Y 
cwestiwn cyntaf oedd : 


A gredwch chwi fod dyfodol Undodiaeth yn mynd 1 ddibynnu ar weinidogaeth 
ran-amser, yn lleyg ac yn weinidogaethol ? 

Roy Joun: Rhaid dibynnu mwy a mwy ar leygwyr ond yn 
ffodus y mae gennym gyfartaledd uchel o leygwyr goleuedig, a'u 
dyletswydd yw helpu cynnal gwasanaethau. Y mae'n bwysig i 
sylweddoli'r angen dybryd am weinidogion yr un pryd. 

MARLEs THOMAS : Prinder ariannol sydd wrth wraidd y mater 
a'r prinder hwnnw a achosodd brinder gweinidogion. 

T. L. Jones : Yr ydym eisoes yn gweithredu gweinidogaeth ran- 
amser yn weinidogion a lleygwyr a'r gorau peth a fedrem wneud yw 
paratoi myfyrwyr diwinyddol fel y gallont ennill bywoliaeth mewn 
ffordd arall hefyd. Gwrthwynebwyd ef dro yn ôl gan rai pan 
awgrymodd hyn am y byddai hynny, meddent, yn tynnu oddi wrth 
safle neu “‘prestige’’ y gweinidog. Ond pa weli son am “'prestige” os 
yw'r aelodau heb ymglywed â'u cyfrifoldeb iddo gan roi mewn 
amryw o achosion rhyw rot a dimai yr wythnos at ei gadw. Y mae'n 
bryd sylweddoli fod crefydd yn werth mwy na hynny. 

E. D. DAv1es : Pa faint sydd yn cyfrannu dim mwy na gwerth 
dwy sigaret yr wythnos at yr achos ; yn wir bydd rhai yn rhoi gwerth 
mwy o sigarets i ffrindiau mewn diwrnod nag a roddant mewn 
cyfwerth i'r capel mewn wythnos. Pa beth ellir wneud yn wyneb y 
fath sefyllfa ? 

AuBREY Martin : “Rwy'n cael fy nghadw'n dda heb angen i 
mi brynu wy na chabetsen yn ystod y flwyddyn. Y mae'r weinidog- 
aeth yn cymryd f’amser llawn a'm egni'n llwyr heb geisio gwneud 
un gwaith arall tuallan.” Credai mai'r tad catholig di-briod, y gŵr 
sydd yn ei gyflwyno ei hun yn llwyr i'r gwaith sy'n cynyrchu'r 

gwaith mwyaf ysgolheigaidd yn y byd diwinyddol heddiw. Y mae 
angen pobl debyg arnom ninnau. Dylesid rhannu'r fugeiliaeth 
rhwng y gweinidog a'r diaconiaid er mwyn sicrhau mwy o amser i 
astudio a ysgrifennu i'r gweinidog—dyna hen ddiben swydd diacon. 
Gallem wneud y tro â mwy o fugeilio. 

Wateyn Davies : “O'r profiad byr a gefais,” meddai, “ni welaf 
bod amser gan weinidog i wneud dim gwaith arall.” 

D. Jacos Davies : Gofynnodd a oedd rhyw gysylltiad rhwng “lay 
ministry’? a'r holl wyau a oedd Martin yn gael yn y Llwyn a'r 
Bwlch! Awgrymodd hefyd y byddai'n beth da petai rhagor o 
wragedd Aberdâr yn cadw ieir. Gormod o weinidogaeth ran-amser 
a fu gan yr Undodiaid erioed. Nid peth newydd oedd hyn. Onid 
oedd Dafis Castell Hywel, Gwilym Marles, Hathren ac R.J.J. yn 
ysgolfeistri llawn-amser bron? Beth petaent wedi defnyddio eu 
talent yn llwyr at bregethu a chenhadu fel y gwnaeth pregethwyr 
mawr yr enwadau eraill yn yr un cyfnod ?. A fyddai mwy o lewych 
ar ein eglwysi a mwy o eglwysi gennym ar hyd a lled Cymru ? 
Mawrygwn eu gwaith dros addyse ond fe ddioddefodd yr eglwysi i 
raddau, mae'n rhaid. Cyfaddefodd ci euogrwydd o rannu'r amser a 
phwysleisiodd werth y weinidogaeth amser llawn. 


Y mae'r Undodiaid wedi rhoi pwyslais erioed ar fynd ymlaen yn ddiwinyddol. 
A yw yn bosibl i m fynd ymlaen yn rhy bell ac oni ddaelh yr adeg i ni fynd 
ymlaen drwy fynd yn ôl ychydig bach ? 

E.D.D.: Ni ddylasem fynd yn ôl ar unrhyw gyfrif; byddai 
hynny yn gwadu ein traddodiad. Sut y gallasem ni fynd yn ôl at 
Billy Graham ac at Gatholiciaeth ? A hyd yn oed o fynd yn ôl nid 
oes sicrwydd y ffordd honno. 

D.J.D.: Y mae rhai Undodiaid wedi mynd ymlaen er mwyn 
mynd ymlaen a rhai wedi mynd i gredu “Next to nowt” chwedl yr 
ymadrodd Saesneg. Y mae'n bosibl mynd ymlaen at ddim gan 
ddiosg un ar ôl y llall o ddillad y ffydd a rhai wedi mynd cyn belled 
a diosg y gred yn Nuw a sefydlu dyneiddiaeth. Pwysleisiodd mai 
“yn ôl ychydig bach” oedd awgrym y cwestiwn ac nid cymryd y 
daith bell at Gatholiciaeth a Graham, yn ôl at ffydd fawr y tadau ar 
ddechrau'r ganrif, dyweder. 

W.D. : A ydym yn gwrthod mynd ymlaen fel y mae, a sefyll yn yr 
unfan? Y mae perthynas agos rhwng gwyddoniaeth a Christ- 
nogaeth a dylasem ddilyn y cynnydd mewn gwybodaeth. 

J.M.T. : Y mae diwinyddiaeth yn wyddor sy'n cwrdd â ffeithiau 
bywyd a dylesid ei meithrin i'r cyfeiriad hwnnw. Ond y mae'n 
bosibl teithio drwy'r dydd a chyrraedd dim ond y nos ar derfyn y 
daith. Nid ymlaen at y nos yw arwyddair yr Undodwr ond i fyny at 
y nod. 

— A.M. : Gellid rhoi cred rhai Undodwyr mewn gwniadur a honno 

yn wniadur teiliwr—un a thwll yn ei gwaelod ! Pwysleisiodd fod 

sumboliaeth yn llwyddo gyda llawer o bobl ac ni ddylasem daflu pob 
sumbol dros y bwrdd gan gyhoeddi mai gwacter ofer ydyw. Ni all 
pawb addoli ar lefel rheswm noeth a rhaid iddynt wrth gynorthwy- 
on. Y mae ynom duedd hefyd i anwybyddu pethau cas bywyd ; 
rhaid wynebu ffeithiau fel y maent heddiw a gwneir hynny yn 
selocach gan ddiwinyddion tuallan i'n mudiad yn aml. Nid yw'r 
ysgolheictod feiblaidd gymaint o'n plaid ag a dybiasom yn nydd- 
iau'r llanw rhyddfrydig. Rhaid wrth ffydd i ymgynnal. 

R.J. : Rhaid i ffydd gael gwrthrych ; collasom olwg ar y gwrth- 
rych-Duw. Y mae'n dda i ni ddilyn gwybodaeth wyddonol ond y 
mae perygl i ni ganlyn gormod ar athroniaeth yr oes gan ei bod hi a'i 
safonau yn newid mor aml ; y mae'r llyfr a'r theori sy'n awdurdod 
heddiw yn anghofiedig yfory. Y ffydd sy'n bwysig ac oni roes ein 
tadau i ni begynnau mawr i gydio ynddynt, Tadolaeth Duw, 
Arweiniad Iesu, a Brawdoliaeth Dyn. Awn yn ôl ychydig bach i 
chwilio am y ffydd honno. 

E.D.D. : Rhaid i ni fynd ymlaen a dysgu hyd yn oed gan ddyn 
sydd yn anghredadyn (os oes y fath beth). Y mae llawer o bethau a 
gredid gan Wilym Marles na allem ei credu heddiw. 

D.J.D. : Enwch un o'r credoau hynny ! 

E.D.D. : Ni enwais Gwilym Marles yn bendant ond fel cynrych- 
iolydd y cyfnod. 

J.M.T.: Nid yw eglwysi Aberteifi erbyn hyn yn credu mewn 
datblygiad anorfod [inevitable progress). (Yr oedd yn twymo ychydig 
'nawr a dyma ddau o'r llawr yn codi). 

S.E.B. : Y mae dynion dewr yn mynd ymlaen ond y maent yn 
mynd ymlaen yn rhy bell weithiau a chael eu hamgylchynu gan y 

elyn. 
” Coram Davies : Clywsai awdurdod ar ryfel y tanciau yn dweud ei 
bod yn bwysig i ildio ychydig weithiau er mwyn ymsefydlu mewn 
safle gadarn. Yr ŷm bawb o blaid mentr ond a ymsefydlasom yn 
ddigon cadarn ? 


A yw y coleg yn rhoi digon o ddarpariaeth i'r myfyrwyr er gyfer eu gwein- 
idogaeth, ynteu a oes gorbwyslais ar eu gwneud yn bregethwyr ? 

D.J.D. : Syrthiwn yn fyr iawn yn y ddeubeth. Gwyddai am wŷr 
ifainc a ddaethai allan o goleg diwinyddol heb wybod sut oedd 
cynnal swyddi pwysicaf y weinidogaeth megis y gwasanaeth claddu 
a'r gwasanaeth priodas. Yma yr oedd y cysylltiad dwysaf rhwng y 
gweinidog a'i aelodau a dylasem roddi ymarfer llwyr a llawn yn y 
gwaith. Ni ellir gorbwysleisio pregethu. 

A.M. : Ni all colegau ddysgu popeth a rhaid i ddyn ddysgu rhai 
pethau ei hun. 

W.D. : Dylasai'r myfyrwyr gael cyfle i fynd allan gyda gweinidog 
profiadol i'w ganlyn wrth ei waith bob dydd, a hynny am dri mis, 
dyweder, yn ystod gwyliau hir yr haf, 

E.D.D. : Dysgwch y myfyriwr i fod yn ymofyngar ac ymarferol ac 
fe ddaw y manion yn hawdd iddo. Rhoir cwrs ymarferol yng 
ngwaith y weinidogaeth a chyfle i ymgydnabyddu a'r gwaith yng 
Ngholeg Manceinion. 


Ein pobl ifainc yw dyfodol ein mudiad. 1. A yw ein capeli yn rhoddi eu lle 
priodol iddynt yn llwyodraeth yr eglwysi ? 2. Beth ellir et wneud i'w cael 

i adnabod ei gilydd yn well ? 

J.M.T. : Y mae gwahaniaeth dirfawr rhwng yr eglwysi yn hyn o 
beth ; rhai yn fodlon rhoi eu lle i bobl ifainc ac eraill ym mhell o 
hynny. Cafwyd enghreifftiau o ddiaconiaid yn cadw gormod yn eu 
dwylo eu hunain a gweithredu rhyw fath o “closed shop” heb roddi 
hawl i neb wybod beth oedd yn digwydd tu ôl i'r llenni. Peth drwg 
iawn oedd hynny. Am (2), y mae gennym fudiad “Undeb yr 
Undodiaid Ifainc” a dylesid meithrin y mudiad ym mhob eglwys. 
Dylasem hefyd gael Cymanfa flynyddol lle gallai'r bobl ifainc o bob 
eglwys gyfarfod â'i gilydd a dyfod i adnabod ei gilydd yn well. 

D.J.D. : Nid ydynt yn cael eu lle yn aml am nad ydynt yno i 
fynnu eu lle. Fel pob mudiad y mae arnom ofn pethau newydd, er i 
ni ddweud yn wahanol. Pwyswyd gormod ar yr “Undodiaid 
Pedigri” ac onid oes gan ddyn dair cenhedlaeth o Undodiaeth o'r 
tu ôl iddo, go brin y caiff le. Bwrn llawer o'n eglwysi a fu'r gŵr 
cyfoethog a roddai yn helaeth o fwriad da ond er hynny tueddai'r 
llaweroedd i fynd i ddibynnu'n llwyr ar ei farn a chanoli'r awdurdod 
ynddo yn lle gwasgaru'r llais yn werinol rhwng aelodau hen ac ifanc. 
Dechreuwyd cythrwfl a chynnen mewn mwy nac un capel am fod 
gwrthwynebiad i roi eu lle i'r bobl ifainc. Y mae angen gwaed 
newydd a syniadau newydd yn ein mudiad a dylasem groesawu'r 
ifainc â breichiau agored. 

A.M.: Ni pherthyn safle swyddogol i'r diacon mewn llawer 
eglwys o'r eiddom bellach, a'r unig swydd sydd ganddynt yw 
rhannu'r cymun. Yn ei eglwysi ef ceisid llais yr eglwys ar bob mater 
a berthyn i'r achos a rhoi'r cyfle i'r aelod ifanc fel i bawb arall, os ef 
a'i mynn. Eu busnes hwy yw cymryd rhan. Eto, y mae perygl 
amlhau cymdeithasau mewn pentref gwledig a thorri ar draws 
undeb naturiol y gymdeithas a gyferfydd eisoes yn Aelwyd yr Urdd 
a Chlwb y Ffermwyr Ifainc. 

: Ar hyn cododd Mr. Gwilym Jones, mab i Daniel Jones, hanesydd 

plwyfi Llangeler a Phenboyr a gŵr a oedd yn dal cysylltiad â chapel 
Penrhiw yn yr hen ddyddiau. Nid oedd, meddai, wedi bod mewn 
capel yn Sir Aberteifi er trigain mlynedd ond cofiai yn dda am 
gymdeithas hapus, unedig y dyddiau gynt yn y Graig, Llandysul. 
Cafodd y Parch. William James yn athro dawnus a chofiai George 
Eyre Evans yn cychwyn Fife Band. Y pryd hwnnw yr oedd pawb 
yn rhan o bopeth heb wahaniaethu rhwng ifanc a hen. Ac onid fel 
hynny y dylasai fod o hyd. 

Yr oedd nifer o Saeson yn bresennol yn y gynulleidfa o ddeugain 
a ymgasglodd ac ar y diwedd dyma ŵr ifanc o Sais yn codi i'n 
siarsio i beidio gollwng gafael ar y Gymraeg neu, meddai, fe gollwch 
afael hefyd ar ysbryd y peth byw a welsom yma heno er i ni fethu 
deall y cwbl. Cwblhawyd am chwarter i ddeg a hanner y cwestiynau 
a ddaeth i law heb eu hateb. Cafwyd pryd sylweddol gan y gwrag- 
edd o'r pantri ac yr oedd yn tynnu am unarddeg ar rai ohonom yn 
troi am ein llety wedi sgwrsio'n hir a melys. 

A. fentraf roddi barn ar y cyfan i gyd? Wel, am i mi roi fy 
“nhroed ynddi” y daeth y cwrdd i fod, felly mentraf y droed arall yn 
awr. Yr oedd yn gwrdd gwerth ei gael, ond y mae angen amgen 
trefn y tro nesaf. Yr oedd gormod o siaradwyr a'r rheiny yn siarad 
gormod fel na chafwyd amser i ateb hanner y cwestiynau. Yr oedd 
yn fileinig o oer yn y neuadd ac er i ni gael croeso cynnes, nid o'r 
grât y daeth hwnnw ! Carasem hefyd weld mwy o leygwyr y wlad 
yno ac yn ddistaw, ddistaw bach mentraf holi beth a ddigwyddodd i 
rym cynulleidfa Highgate ? Ond codi cwestiwn arall yw hynny. 


MIA. 


Darlun o Gapel 
(O'r Dysgedydd). 


YMCHWIL DDADLENIADOL. 


a chynhyrfus a glywais ers llawer dydd, disgrifiodd yr 
Athro Emrys G. Bowen, Aberystwyth, yr ymchwil fanwl a 
wnaethpwyd yn gymharol ddiweddar i gyflwr un eglwys Anghyd- 
ffurfiol mewn tref adnabyddus (nid Aberystwyth) yng Nghymru. 
Nid enwodd yr Athro mo'r eglwys na'r dref. Ond gwyddai un neu 
ddau o'i wrandawyr am ba gymdogaeth y soniai. Os dywedaf 
wrthych nad eglwys Annibynnol oedd hon bydd y craffaf yn eich 
plith yn medru casglu oddi wrth y ffeithiau canlynol i ba enwad 
y perthyn yr eglwys ac (yn fras) ym mha ran o'r wlad y mae. Ond 
ni fwriadaf roi unrhyw awgrymiadau a all eich cynorthwyo i leoli'r 
eglwys ; rhoes yr Athro Bowen ganiatâd imi ddyfynnu o'i araith 
ar yr amod na wnawn un awgrym o'r fath. Sut bynnag, y tebygol- 
rwydd trist yw bod mwyafrif llethol ein heglwysi mewn sefyllfa 
gyffelyb. 
Dilynwyd yr un dulliau diduedd ag a gymerai anthropolegwyr 
pe baent yn astudio bywyd llwyth yn Affrica neu bentref yn India. 
Cymerodd yr ymchwil flwyddyn gron i'w chyflawni, 


ME: Ysgol Haf eleni, yn un o’r anerchiadau mwyaf bywiog 


A 

Ar y pryd yr oedd enwau 324 o aelodau ar lyfrau'r eglwys. Yr 
oedd y gweinidog wedi bod yn yr ofalaeth ers un mlynedd ar 
bymtheg ar hugain ; yn ôl tystiolaeth yr Athro yr oedd yn bregethwr 
golau a gwych—o dueddiadau rhyddfrydol—a chyflwynai ei 
genadwri'n effeithiol. 

Dyma'r ffaith fawr anhyfryd a ddarganfuwyd. Ni thywyllwyd 
drysau'r capel yn ystod y flwyddyn ar ei hyd gan 142 o'r aelodau— 
44. y cant o'r eglwys. (Cadwesid cofrestri gofalus o bresenoldeb yr 
aelodau heb nemor i neb ohonynt wybod). Holwyd y 142 paham 
na ddaethent. Syrthiai eu hatebion i naw o gategorïau. 

(4) Honnai 27 nad oeddynt yn cael dim yn y capel—dim a oedd 
yn eu diddori nac yn delio â'u problemau arbennig hwy. Yr oedd 
y pregethau fel darlithiau ar hen, hen hanes. (Pwysleisiai'r Athro 
fod y gweinidog yn bur effro i symudiadau'r oes, ac yn darllen yn 
eiddgar rai o'r cyfnodolion cyfoes gorau). 

(7) Nid oedd 21 o'r anffyddloniaid wedi bod yn iach iawn ers 
blynyddoedd, meddent hwy. (Dim ond i'r pictwrs yr oedd un yn 
gallu mynd !).. Ond nid oedd neb o'r “cleifion” hyn wedi gweld 
meddyg yn ystod y flwyddyn. 

(i44) Yr oedd 19 wedi ffraeo ag aelodau ereill ; ni allent feddwl am 
gyd-gyfranogi o'r Cymundeb â'r rheini. 

(i) Yr oedd 17 wedi hen alaru ar y begian parhaus am arian. 
“Arian ydi'r cwbl.” Yr oedd cyfraniad un o'r rhain yr un swm ag 
ydoedd yn 1914! Ni sylweddolai fod costau'r capel wedi codi, yr un 
fath â chostau pawb a phopeth arall. 

(9) Comiwnyddion neu anffyddwyr oedd 14 ohonynt. Cadwent 
eu henwau ar lyfrau'r eglwys. Nid oedd ganddynt fawr o syniad 

am. 

(oi) Yr oedd 13 mor brysur yn ystod yr wythnos nes bod seibiant 
yn angenrheidiol. Neu'r Sul oedd yr unig gyfle i sgrifennu llythyrau. 

(vit) Yr oedd 12 wedi blino—wedi syrffedu—ar weld pobl ereill. 
Athrawon ysgol oedd y pechaduriaid pennaf. Gweithwyr mewn 
diwydiannau ysgeifn oedd agosaf atynt. 

(vitt) Rhwystrwyd 11 rhag dod i'r capel gan afiechyd neu lesgedd 
gwirioneddol. 

(tx) Y dosbarth lleiaf—8 a oedd wedi cweryla â'r gweinidog. 

Wedyn holwyd y rhai a fynychai'r cyfarfodydd pam y deuent. 
Cofnodir yr atebion cyntaf a roesant. Barnai'r Athro fod yr atebion, 
ar y cyfan, yn onest. Amheuaffy hun ai ein “rhesymau” ymwybodol 
dros wneud pethau yw ein gwir resymau'n aml. Bid a fo am hynny, 
rhoddaf yma y rhesymau a roes mynychwyr oedfaon y capel. 

(i) Deuai 62 oherwydd eu bod wedi arfer dod. 
(1i) Deuai 34 er mwyn y plant. Yr awgrym oedd na chymerent 
nemor ddim diddordeb eu hunain. 

(iii) “I addoli Duw,” meddai 34. 

(wv) Deuai 27 “o barch i'r gweinidog”. 

(v) “Mae canu da yno,” oedd ateb 12. 

(oi) Deuai 12 o'r bobl ieuainc oblegid bod eu rhieni'n eu gorfodi. 

Gofynnwyd cwestiynau i'r holl aelodau ynghylch eu darllen. 
Derbyniai 38 o deuluoedd y News of the World bob Sul. Derbyniai'r 
rhan fwyaf o'r teuluoedd ryw bapur (neu bapurau) Sul. Nid oedd 
ond 31 o deuluoedd nad oeddynt yn derbyn unrhyw bapur Sul. 

Derbyniai 14 o deuluoedd T Cymro bob wythnos. 

Derbyniai 9 o deuluoedd eu papur enwadol bob wythnos. 

Derbyniai 2 deulu Y Faner bob wythnos. 

(Pan ystyrir cymaint y soniasom, fel gweinidogion, am gapeli 
Cymru fel amddiffynfeydd i'n diwylliant fel cenedl, gwelir mor 
llydan yw'r agendor rhwng gweinidogion a'u pobl). 

Saith o deuluoedd yn yr holl eglwys a feddai nifer o lyfrau 
sylweddol. 

Holwyd yr 182 a fynychai'r oedfaon ynghylch eu diwinyddiaeth. 
Cofier mai Rhyddfrydwr oedd y gweinidog ; anghytunai'n bendant 
â Barth. Yr oedd 86 i bob pwrpas yn Ffwndamentalwyr, neu'n 
Llythrenolwyr, yn eu hymagwedd at y Beibl. (A edy ein pregethu 
argraff o gwbl ar syniadau hanner ein pobl, ie, hyd yn oed dros 
gyfnod o flynyddoedd ?). 

Codwyd y cwestiwn, a ddylai gweinidog gymryd rhan mewn 
gwleidyddiaeth ? Yr oedd 106 o'r 182 yn bendant na ddylai, rhag 
iddo rwygo'r eglwys. 28 yn unig a ddywedodd yn bendant y dylai 
wleidydda'n gyhoeddus ; credai'r rhain y dylai dylanwad Crist- 
nogaeth dreiddio drwy bob rhan o fywyd. 

O'r 324 ni chredai mwy na 31 (gan gynnwys wyth yn unig o 
frodyr) mewn llwyr-ymwrthodiad. Yr oedd 112 o aelodau (gan 
gynnwys wyth o chwiorydd) yn mynychu tafarnau'n rheolaidd. Yr 
oedd pedwar o'r teuluoedd yn byw mewn tafarnau. 

Am agendor arall rhwng penderfyniadau cynadleddau ac ym- 
ddygiad aelodau trown at y pyllau pêl-droed. Yr oedd 228 o'r 324 
yn llenwi'r cwponau'n rheolaidd—ond ni fuasent yn cyfaddef 
hynny wrth y gweinidog. 

Pan glywodd un gweinidog ifanc yn yr Ysgol Haf y ffigurau hyn 
gwrthodai'n bendant â chredu bod yr eglwys hon yn nodweddiadol. 
Gofalaeth eglwys Saesneg niferus mewn tref fawr oedd ganddo ef. 
Teimlai'n sicr nad oedd un o bob tri o'i aelodau ef yn mynychu 
tafarnau. Ond sut y gwyddai ? Ni fuasai nemor neb o'r llymeitwyr 
yn ymfalchïo yn yr arfer ger ei fron ef. I ba raddau yr adwaenwn 
ni fel gweinidogion ein pobl mewn gwirionedd ? 

Cwestiwn arall i derfynu : faint o effaith ar feddwl ac ar fuchedd 
Cymru a gafodd y pregethu diwylliedig, rhyddfrydol, ‘ bookish,’ 
braidd yn amhendant ac uchel-ael a fu mor gyffredin yn ei phulpud- 
au amlycaf ers deugain mlynedd ? 

EU 


A 

Dweud ‘Na!’ 
(O'r Faner). 


< R unig sicrwydd fydd gennym bod rhyfel wedi ei atal am 
Ï byth yw'r sicrwydd a ddaw pan wrthyd digon o ddynion 
gymryd eu trafod fel 'ebran y gynnau” neu fel tanwyr arfau 
dinistr o bob math,” meddant. Dyma gyffes ffydd yr Anarchydd, o 
waith Wolfgang Borchert : 

Chwi'r Gwŷr gyda'r peiriant a'r Gwŷr yn y gweithdy. Os 
dywedant wrthych yfory nad ydych i wneud ychwaneg o bibellau 
dŵr a sosbenni—ond i wneud helmau dur a gynnau peiriant, yna 
^does dim ond un peth i'w wneud : Dywedwch NA ! 

Chwi, Enethod wrth y cownter a Genethod yn y swyddfa. Os 
dywedant wrthych yfory eich bod i lenwi sieliau a gwneud rhannau 
o ddrylliau i sneipwyr, yna ’does dim ond un peth i'w wneud : 
dywedwch NA ! 

Di, Berchennog Ffatri. Os dywedant wrthyt yfory dy fod i wneud 
T.N.T. yn lle powdwr wyneb a choco, yna ’does dim ond un peth 
i'w wneud : dywed Na ! 

Di, Weithiwr yn y labordy. Os dywedant wrthyt yfory dy fod i 
ddyfeisio marwolaeth newydd i'r hen einioes hon, yna does dim 
byd i'w wneud ond dweud NA ! 

Di, Fardd yn dy stafell. Os dywedant wrthyt yfory nad wyt i 
ganu cerddi serch mwyach, eithr cerddi casineb, yna ’does dim 
byd i'w wneud ond dweud NA ! 

Di, Feddyg wrth wely'r claf. Os dywedant wrthyt yfory dy fod i 
gael dynion yn abl i wasanaeth milwrol, yna ’does dim ond un peth 
i'w wneud, dywed NA ! 

Dj, Offeiriad yn dy bulpud. Os dywedant wrthyt yfory dy fod i 
fendithio mwrdwr a chyhoeddi bod rhyfel yn sanctaidd, yna ’does 
dim ond un peth i'w wneud, dywed NA ! 

Di, Gapten Llong. Os dywedant wrthyt yfory nad wyt i gludo 
rhagor o ŷd—ond i gludo gynnau a thanciau, yna 'does dim i’ 
wneud ond dweud NA ! 

Di, Beilot yr awyrdrom. Os dywedant wrthyt yfory dy fod i gludo 
bomiau a ffosfforws uwch ben dinasoedd, yna 'does dim i'w wneud 
ond dweud NA ! 

Di, Deiliwr ar dy fwrdd. Os dywedant wrthyt yfory dy fod i 
dorri gwisgoedd milwrol, yna does dim i ti ei wneud ond dweud 
NA! 

Di, Farnwr yn dy urdd-wisg. Os archant iti fynd i lys milwrol 
yfory, 'does dim iti ei wneud ond dweud NA ! 

Di, Ŵr yn y stesion. Os dywedant wrthyt yfory dy fod i roi 
arwydd cychwyn i drên cad-ddarpar a thrên milwyr, yna 'does 
dim iti i'w wneud ond dweud NA ! 

Chwi Wŷr y pentref a Gwŷr y dref. Os deuant yfory a'ch galw i'r 
lluoedd, yna ’does dim ond un peth i'w wneud, dywedwch NA ! 

Chwi, y Fam yn Normandi, a'r Fam yn Wcraen ; chwi Famau yn 
Ffrisco a Llundain, chwi ar Hwangho ac ar Afon Mississippi ; chwi, 
Famau Napoli a Hambwrg, Cairo ac Oslo—mamau ym mhob cwr 
o'r ddaear, mamau'r byd. Os dywedant wrthych yfory eich bod i 
eni plant—i fod yn weinyddesau i ysbytau milwrol a milwyr newydd 
ar gyfer rhyfeloedd LO Aas yna 'does dim ond un peth i'w wneud : 
dywedwch NA ! 


CWDD Dn 


Arholiad yr Ysgol Sul, Mawrth 3, 1956 


Alltyblaca. 

SAFON I (ar lafar) : Bronwen Evans, Gareth Jones, Betty Bundock, Eleri Davies, 
Lunwen Davies. 

SAFON II (ar lafar) : Eirwen George, Ann Davies, Brenda Davies. 

SAFON II (ysgrifenedig): Nance Evans, Valerie Davies, Margaret George, 
Ieuan Jones, Daphne Davies, Keith Bundock, Wat Bundock. 

SAFON III (ysgrifenedig) : John Bundock, Betty Williams, Lina Evans. 


Brondeift. 

SAFON I (ar lafar): Mair James, Mair Thomas, Denzil Williams, Tecwyn 
Williams. 

SAFON II (ar lafar) : Gareth Williams. 

SAFON II (ysgrifenedig) : Margaret Jones, Heddwen James. 

SAFON III (ysgrifenedig) : Morina Thomas, Jeffrey Jones. 


Bwlchyfadfa. 

SAFON I (ar lafar) : Elizabeth Pamcla Rowlands, Ronnie Jones. 

SAFON II (ar lafar) : Evan Gerallt Evans. 

SAFON II (ysgrifenedig) : Pat Thomas, Jennie Evans, Non Rowlands. 

SAFON llI (ysgrifenedig) : David Tom Thomas, Emlyn Jones, Doreen Evans, 
May Jones, Roy Evans. 


Caeronnen. 

SAFON I (ar lafar) : Mair Williams, Gareth Llywelyn Davies. 

SAFON II (ar lafar) : Dewi Davies. 

SAFON II (ysgrifenedig) : Elsa Thomas, Emma Williams, Sian Williams, *Lynne 
Jones. 


Capel y Bryn. 

SAFON I (ar lafar): Helena Evans, Elin Jones, Mair Jones, Brian Davies, 
Eirina Jenkins, Simon Evans, Caryl Elias. 

SAFON II (ar lafar) : John Williams. 

Capel y Groes. 
SAFON I (ar lafar) : Anwen Jenkins, Samuel Roy Thomas. 
SAFON II /ar lafar) : Brian Jones, Sylvia Davies, Carol Evans, Eleanor Evans. 
SAFON II (ysgrifenedig) : Sallie Thomas. 
SAFON III (ysgrifenedig) : John Thomas, Nella Jones, Minnie Thomas, Glenda 
Jenkins, Bridgett Kinsella, Dilwyn Thomas, Glyn Davies. 


Cilie. 
SAFON I (ar lafar) : Beryl Lloyd. 
SAFON II (ar lafar) : David Terence Lloyd. 
SAFON III (ysgrifenedig) : Ann Jonathan. 


Cribyn. 

SAFON I (ar lafar) : Gwyn Lloyd Jones, Evan Wynne Davies, David Tom 
Davies, David Thomas Lloyd Richards, Margaret Mary Christina Richards, 
Elizabeth Jane Davies, Elizabeth Ann Davies, Rachel Lilian Evans, Christoph- 
er Baker, Mary Kathleen Evans, Glenys Aeronwy Evans, Kathleen Ann 
Evans, Gloria Eleanor Davies. 

SAFON II (ar lafar) : Stanley Meredith Thomas, Rachel Catherine June Davies, 
Margaret Ceris Evans, Rachelia Nance Davies. 

SAFON II (ysgrifenedig) : Lewis Meuryn Thomas, Ann Richards. 


Cwmsychpant. 
SAFON I (ar lafar) : Hazel Phillips, John James. 
SAFON II (ysgrifenedig) : Nanna James. 
SAFON III (ysgrifenedig) : Mary Davics, Goronwy Evans. 


Graig, Llandysul. 
SAFON I (ar lafar) : Dannie Jones, Hugh Jones. 
SAFON II (ysgrifenedig) : Lyndall Davies, Gaynor Davies. 
SAFON III (ysgrifenedig) : *Ann Gwenda Evans, Morfudd Thomas. 


Graig, Trebanos. 

SAFON I (ar lafar) : Catherine Bevan, Elizabeth Bowen, Helen Bowen, Myfanwy 
Davies, Tessa Davies, Ann Harris, Eluned Harris, Mary Harris, Philip Hale, 
John Thomas. 

SAFON II (ar lafar) : Raymond Davies. 

SAFON II (ysgrifenedig) : Kenneth Harris, Neil Rogers, Pamela Morgan. 

SAFON III (ysgrifenedig) : Ellen Butler, Ceris Davies, Patricia Hughes, Sandra 
Jones, John Morgan. 


Llwynrhydowen. 

SAFON I (ar lafar) : John Hefin Parry Jones, Marian Davies, Magdalen Joncs, 
Rian Davies, Morris Elfryn Jones, John Hywel Thomas. 

SAFON II (ysgrifenedig) : Iris Maureen Avery, David Jones, Jane Esther Jones, 
Bryan Evans, Richard Jones. 

SAFON III (ysgrifenedig) : Anne Jones. 

Pantydefaid. 

SAFON I (ar lafar) : Delphine Brown, Gillian Thomas, Dafydd Gwyn Jones, 
Eirwyn Evans, Alan Jones, James Thomas. 

SAFON II (ysgrifenedig) : Marian Davies. 

SAFON III (ysgrifenedig) : Eileen Evans. 


Rhydygwin. 

SAFON I (ar lafar) : Gwyneth Ann Davies, Ann Myfanwy Rowlands, Delme 
Hopkin Griffiths, David Edwin Davies, David Deric Rowlands. 

SAFON II (ar lafar) : Dennis Morgan Rowlands, Sarah Mary Rowlands, Evan 
Daniel Teifryn Jones, John Daniel Terry Rowlands. 

SAFON III (ysgrifenedig) : Julia Rowlands. 


*—A ddynoda y rhai a wobrwyir. 
D. Lrovp Lewis | Arholwyr. 
W. D. Jones 


AAPM”. 


Marwgofion 


IONAWR 5, yn 54 mlwydd oed, bu farw DAVID GRIFFITHS, Cwrt Farm, 
Cwrtnewydd yn Ysbyty Aberystwyth. Nid oedd wedi mwynhau iechyd da 
ers rhai misoedd ; ond daeth y diwedd yn annisgwyliadwy. Un o gymeriadau 
hoffusaf yr ardal ydoedd, ac yn fawr ei barch gan bawb a'i hadwaenai ; yr 
oedd yn ŵr caredig, yn weithiwr caled ac yn amaethwr da. Yr oedd wedi 
gwneud llu o gyfeillion yn ardal Cwrtnewydd ers pan ddaeth i fyw yno 
24 o flynyddoedd yn ôl o ardal Felinfach. Claddwyd y dydd Llun canlynol 
ym mynwent Capel-y-Bryn â'r angladd yn anghyoedd. Gwasanaethwyd gan 
y Gweinidog, y Parch. S. E. Bowen ; a thalodd dystiolaeth uchel i'w gymeriad 
prydferth Gadawodd briod a dau fab i alaru eu colled am dad cariadus a 
phriod hoff. 


MAwRTH 17, yn 90 mlwydd oed, bu farw MARGARET LETITIA JONES, 
gynt o No. 1, Glandulas Terrace, Llanbedr, ond ers blynyddoedd bellach o 
Maesygwin, Craigcefnparc. “Yr oedd wedi mwynhau iechyd da hyd yr haf 
diwethaf ond gwelid wedi hyn fod angau'n cydio'n dynnach ynddi. Gwraig 
dawel a siriol ydoedd ac wedi bod yn Faeres Llanbedr dros ddeng mlynedd 
ar hugain yn ôl. Un o'm hen ffrindiau drwy gydol bywyd, a chredafna wnawn 
ddim o'i le yn ei barn hi. Yr oedd blynyddoedd yn dirwyn ymlaen a'r tro 
diwethaf y'i gwelais adwaenai fy llais wrth y drws yn gynt na neb. Gwas- 
anaethwyd gan y Gweinidog gyda chynorthwy parod dau o weinidogion 
yr ardal a oedd wedi dod i'w hebrwng adref i fynwent Brondeifi. Gadawodd 
ddwy ferch a nifer o wyrion a ffrindiau nid i alaru ond i'w chofio'n garedig, a 
bydd llawcr o'r hen gyfeillion yn ei chofio fel Mrs. Lewis Jones y Gwehydd. 

MAWRTH 17, yn 86 mlwydd oed bu farw JENKIN JONES, Maesnewydd, 
Cribyn, gynt o Frongelyn. Mab Troedyrhiw, Cwrtnewydd ydoedd ac yr 
own yn ei adnabod er trigain mlynedd. Gŵr tawel, cryno a chynnul ydoedd 
ac iddo air da fel amaethwr cyfrifol a chymydog agos. Yr oedd mor sionc â 
chrwt deunaw oed ac yr oedd wrth ci orchwyl o fewn tridiau i'w ddiwedd. 
Rywsut y mae'r grefft o ysgrifennu bron a mynd ar goll, ond yr oedd ein 
brawd yn berchen ar lawysgrif arddcrchog—ysgrifennai fel copper plate, a 
chredaf iddo ysgrifennu pennod ci fywyd yn yr un llawysgrif glir a destlus. 
Bu farw yn dra sydyn heb ond ychydig ddyddiau o gystudd, gan adael meibion 
a merched i alaru ar ôl tad tyner a chariadus, ac un chwaer ar ei gwely cystudd. 
Claddwyd ym mynwent Capel y Cribyn, a gwasanaethwyd yn y tŷ gan 
Ficer Llanarth a'r Parch. S. E. Bowen ac yn y capel ac ar lan y bedd gan y 
Parch. T. O. Williams, M.A. gyda chynorthwy caredig y Parchn. Watkin 
Davies a J. Marles Thomas, M.A. Gorfiwysed wedi'i lafur a'i flynyddoedd hir. 


MAWRTH 24, yn Ysbyty Llandoch, ELIZABETH MARGARET THOMAS, 
gweddw y diweddar Barch. T. Arthur Thomas yn 77 oed. Hyd at ci symud, 
yn ei gwaeledd, rai wythnosau'n ôl i dŷ ei mab a'i merch-yng-nghyfraith, 
cartrefai gyda'i chwaer-yng-nghyfraith, Mrs. J. O. James, Richmond Villa, 
Llandysul. Merch ydoedd i'r Parch. William James, B.A., Brynhyfryd, a 
Sarah, merch y Parch. Owen Evans, Cefn Coed y Cymer. O'i rhieni felly 
“ganed hi i gydwybod dda”. O ochr ci thad hannai allan o deulu Camnant 
Fach (heddiw Garthowen), hen deulu a fu'n ffyddlon i Gwilym Marles a'i 
frwydro dros ryddid ac iawnder yn nyddiau'r erlid. Ni raid dweud wrth 
ddarllenwyr YR YMOFYNNYDD am gyfraniad ei thad i'r mudiad Undodaidd 
drwy ei ysgolheictod a'i bregethu. Magwyd hi felly i'r traddodiad, a chadwodd 
yn ffyddlon iddo drwy ei hoes. Ganed hi yn Aberdâr, â'i thad, bryd hynny, 
yn llanw lle y Parch. R. J. Jones yn yr Hen Dŷ Cwrdd. Ni fu yno ond dros 
amser, a phan dderbyniodd alwad i'r Graig a'r Llwyn a'r Bwlch, dychwelodd 
y tetilu i Landysul. Yn 1903 daeth yn wraig i'r Gweinidog newydd, T. Arthur 
Thomas. Yn ystod ei weinidogaeth faith o 37 mlynedd cadwodd yn deyrngar 
i'w gofal—yn ei chartref yn “Awelon”, ac yn y Graig ei hun. Hi bellach oedd 
yr olaf o hen deulu Brynhyfryd. Collodd ei hunig frawd, John Owen James, 
ryw ddwy flynedd yn ôl. Bu ci hunig chwaer, Tydfil Jones, Garthowen, 
farw flynyddoedd cynt. Benyw o osodiad boneddigaidd oedd hi, a'r blyn- 
yddoedd diwethaf yma anwylodd ei hun yn fwy nag erioed i'w hardal. Ni 
hoffai ddod i sylw cyhoeddus, ond nid oedd awr addoli, na chyfarfod crefyddol 
o unrhyw fath nag y buasai hi yn bresennol ynddo. Carai y ffydd mewn 
ffyddlondeb ; trwy gydol ei bywyd rhodiodd yn deilwng o'r “ffyddloniaid 
dewrion gynt”. Gedy hiraeth mawr ar ci hôl. Y mae cydymdeimlad y cylch 
Undodaidd, a llu o gyfeillion, gyda'i hunig fab, Mr. G. O. Thomas, Whit- 
church, a'i Nai bach, a chyda Nancy, priod Dr. I. J. Davies, Melton, Suffolk, 
yr hon a godwyd fel merch iddi er pan oedd faban bach. Daearwyd ei gweddill- 
ion ym mynwent Pantydefaid, gerllaw y fan y gorwedd ei hanwyliaid, ar 
Mawrth 28ain, a'i Gweinidog, J. Marles Thomas yn gwasanaethu. Yr oedd 


yr angladd yn anghyoedd, 

MawrtH 28, yn 69 mlwydd oed, bu farw DAVID JONES, annwyl briod 
Mrs. Elizabeth Jones, Drefach House, Llanbedr. Nid oedd wedi mwynhau 
iechyd da ers tipyn, ond yr oedd wrth ei waith tu fewn i ryw dair wythnos i'w 
farwolaeth ond wedi dechrau clafychu ni chafodd dro arni a bu farw lawer yn 
rhy gynnar. Argraffydd oedd wrth ei grefft, ond ym myd llên a cherdd yr 
ymhyfrydai, a gwnaeth ddiwrnod da o waith. Bydd canu ar aml i dôn ac 
emyn o'i waith dro hir. Treuliodd ei oes fel argraffydd yng Ngwasg Gomer, 
yn Llandysul a Llanbedr ac nid oedd raid trafferthu byth. Gallesid bod yn sicr 
o gywirdeb a glendid ei waith. Bu yn ffyddlon anghyffredin ym Mrondeifi, 
ond daeth y diwedd yn llawer rhy gynnar. Ni allem ni ym Mrondeifi na 
Llanbedr a'r ardal fforddio ei golli. Claddwyd dydd Sadwrn dilynol ym 
Mrondeifi. Gwasanaethwyd yn y tŷ gan y Parchn. Mr. Parry a Trefor Lloyd 
ac yn y Capel ac ar lan y bedd gan y Parchn. Watkin Davies, D. James, S. E. 
Bowen a'r Gweinidog, a bregethodd oddiar y geiriau : “Dafydd, pwyllog ac 
o galon dyner a ganodd gan i Dduw . . . O nad argreffid hi”. Dywedai'r, 
gynulleidfa luosog am y parch a delid iddo ac am golled ardal. Gadawodd 
briod a thair merch heb law dau ŵyr a pherthnasau eraill a llu o gyfeillion, 
ymhell ac agos, i alaru o'i golli. Cawsom ni ddyrnod trwm gan obeithio y 
cwyd rhywrai i lanw'r bwlch ac i geisio llanw ei le. 


MARGARET DAVIES, Graig, Trebanos. Tristwch mwy na thristwch 
oedd coli ein hannwyl chwaer yn hafddydd ei bywyd. Hunodd ar Chwefror 
10, a chladdwyd hi y Mawrth canlynol ym meddrod ei mam yn y Gellionnen. 
Daeth nifer mawr i'w hebrwng i'w gorffwysfa, o dan arweiniad y Prifathro 
y Parch. J. D. Jones. Merch swynol oedd Maggie, a fu dan lesgedd ers blyn- 
yddau, gweithreg dda dros y chwiorydd, yr ydym eisioes yn gweld ei mawr 
eisiau. Hir hedd. 


RAY DAVIES, Trebanos. Cofiwn am golli Rachel yn ddiweddar. Rhydd- 
hawyd hi o'i marwol glwy. Hunodd ar Fawrth 29 ; digpwyd hi'n ôl o Ysbyty 
Gellinudd a daearwyd hi ar y Sadwrn wrth ochr ci rhieni ym mynwent St. 
Petr, Pontardawe. Merch y diweddar Amos a Rachel Davies, yr oedd Ray 
fel ei mam yn aelod o'r Gellionnen. Cydymdeimlwn â Wyndham ei brawd. 
Yr hyn a allodd hon, hi a'i gwnaeth. Gwelwn ci heisiau, mor siriol ydoedd bob 


pryd. 


EVAN DAVIES, Graig, Trebanos. Gyda blinder yr ydym yn cofnodi 
marwolaeth un arall eto o oedolion pwysicaf ein cynulleidfa, sef ein diweddar 
frawd, a aeth i'w hedd ar aelwyd ei ferch ym Maes y Rhedyn, Cae-is-Maen ar 
Ddydd Llun y Groglith. Dyma oedd y newydd trist a gawsom wedi dod yn 
ôl o'r Gymanfa Ganu yng Nghefn Coed. Y Sadwrn wedyn fe fu'r angladd yn y 
Gellionnen â'r Prifathro y Parch. J. D. Jones yn gweinidogaethu, gyda chym- 
orth y Parchedigion T. R. Lewis, Elim a Roy Morgan, Gosen a chyda help 
Mr. Lewis Morgan, Clydach. Yn seiniau hen harmonium y Graig, a ganwyd 
gan ei berthynas, Mr. Emrys Hopkin, organydd y Gellionnen, caewyd ei 
bennod hir, o bedwar ugain a thair, mewn harmoni cyflawn. Yr oedd ein 

ffrind, yr ieuengaf a'r diwethaf o deulu lluosog a ddaeth o Sir Aberteifi yn 
amser ac oherwydd y “troad allan”. Daeth yn saith mlynedd oed i Gefn 
Llan, Rhydyfro (nepell o'r Gelligron, hen blasdŷ Josiah Rees). Yr oedd yn 
or-ŵyr i Moses Evans y Garden Goch, un o sylfaenwyr Capel y Groes. Cefnder 
ydoedd i'r diweddar Moy Evans, Abcrtawe. Ymgartrefodd y teulu yn 
Nhrebanos, a phriododd yntau Mary Hannah Bowen, aelod o un o'r teuluoedd 
hynaf a chryfaf yn y Gellionnen, —y Bowensiaid. Bu'n cyfaill yn ymddiried- 
olwr dros y Gellionnen a'r Graig. Bu hefyd o'r blaen yn athro Ysgol Sul yn 
hen ysgoldy'r Graig, a hefyd yn aelod sylfaenol o hen seindorf bres Trebanos. 
Yn ddiau yr oedd colli Maggie, ei annwyl ferch, saith wythnos yn ôl yn ormod 
o bwys mwyach i'w dderbyn. Aeth yntau ar ei hôl, a gadael pump o feibion 
yn eu galar, a dwy ferch, Mrs. Alfred Griffiths a Mrs. Clifford Williams ynghyd 
â phump o wyrion. Hedd perffaith hedd. 


AMA. 


Priodasau 


CHWEFROR 25 ym Mhantydefaid, a'r Parchn. J. Marles Thomas a J. S. Jones, 
Llanllwni yn gweinyddu— MARY NOVELLO REES, unig ferch Mr. a 
Mrs. Rees, Bodwenog, Capel Dewi a THOMAS ISLWYN JONES, Dol- 
wallter. 


MAWRTH 31, yn y Graig, a'r Parchn. J. Marles Thomas ac Alun Williams, 
Llwyndafydd yn gweinyddu— CATHERINE ELANO DAVIES, merch 
Mr. a Mrs. Davies, Laura House a ENOS WYNNE WILLIAMS, 
Brynawelon, Synod Inn. Haul a dedwyddwch fo eu rhan. 


SADWRN, Mawrth 31 priodwyd THOMAS JAMES EVANS, Pantdelen, 
Penrhiwllan a JENNIE MORFYDD WILLIAMS, Moiddyn Fawr, Gorsgoch, 
ym Mhisga, Talgarreg. Gwasanaethwyd gan y Parchn. Morlais Evans ac 
A. J. Martin. 


YR un diwrnod priodwyd DEWI HEFIN JONES, Llawrcwrt, Talgarreg a 
BERYL BROWN, Glyneryr yn swyddfa'r Cofrestrydd yn Llanbedr. 


AA, 


Newyddion yr Enwad 


LLWYNRHYDOWEN.—Rhoddwyd y té ddydd Gwener y Groglith 
eleni i Ysgol Sul Llwynrhydowen gan Mrs. Evans, Pantdelen, Penrhiwllan 
(gynt o Gilfach Ddafydd). Cafwyd gwledd hyfryd o ddanteithion a chyngerdd 
i ddiweddu. Anrhegwyd y plant hefyd am eu ffyddlondeb â llyfrau.—Nos 
Lun, Rhagfyr 26, 1955 cynhaliwyd Noson Lawen yn yr Hen Gapel gan 
ddoniau'r cylch. Yr oedd y lle'n orlawn, a chafwyd gwrandawiad astud am 
dair awr gan ddigrifed yr actio a'r canu a'r adrodd.—Hefyd, bu Mrs. Davies, 
y Felin, Cwrtnewydd yn hyfforddi Urdd y Benywod mewn gwniadwaith, 

PENRHIW.—Am na fydd cwrdd agor Penrhiw ym mis Mai, mwy na 
thebyg, gohiriwyd y Rhifyn Arbennig hyd Fehefin. Beth am ysgrif iddo gan 
Mr. Gwilym Jones. 


GELLIONNEN A'R GRAIG.—Daeth tymor y Gaeaf i ben, ac yr ydym 
yn ymbaratoi at bethau newydd cisioes.. Nodwn beth o'r gweithgarwch. 
Cawson gyngerdd Gŵyl Ddewi da gan blant yr Ysgol Sul, â help y gwragedd 
o dan ofal Mrs. Gwen Jones. Cyn hynny, ar Chwefror 23, daeth ffrindiau o 
Waun Cae Gurwen yma, o dan ofal Mr. Thomas, hen ysgolfeistr Llangyfelach, 
i roi inni noson lawen, lawen. Cawsom hefyd, wedyn, ddwywaith, ar 29 a 
31 o Fawrth gwmni drama Cwmgros i roi inni berfformiadau o'r Dyn Hysbys, 
comedi y Dr. Stephen Williams, Coleg Abertawe ; y mae ei frawd fel y 
gwyddom yn gymydog ini, ddrws nesa Fir capel. Bu cynulliadau da. Cafwyd 
bwyd da hefyd i’ i'r perfformwyr bob tro, a'r gwragedd wrth gwrs yn ddyfal 
wrthi o'r tu cefn i'r llenni fel arfer. Y mae'r Ysgol Sul yn ymgryfhau. Cawsom 
arholiad ychydig yn ôl, â'r Prifathro y Parch. J. D. Jones yn arholi. Cawsom 
fwyd da bryd hynny hefyd. Llongyfarchiadau i blant yr Ysgol Sul sy'n ennill 
llwydd. Da iawn Eawrence Bowen am gipio'r Advanced Grade ar y piano ; 
mae hen foncyff Gellionnen yn wydn iawn ; y mae blagur addawol yn dod 
ohono o hyd. 


BECA'R UNDODIAID.—Y mae gan y Golygydd ddeunydd pamffled 
diddorol ar y Parch. Thomas Emlyn Thomas, “Taliesin Craig y Felin”, 
gweinidog Cribyn a Chiliau Aeron, 1843-6. Bu farw yn 24 oed, ond cyneuodd 
fflam rhyddid a chyfiawnder yn ystod ei oes fer a bu’ n arweinydd y Beca yn 
Sir Aberteifi. Ni ddywedwyd y stori hon crioed o'r blaen a rhyfedd i ni 
csgeuluso arwr a oedd gyfuwch â Gwilym Marles ac a'i blaenorodd yn ci 
syniadau. Cafwyd o hyd i areithiau a draddododd ger bron cynulleidfaoedd o 
tua thair mil yn Llanarth a Phen Das Eithin. Argreffir ar unwaith yn bamtfledyn 
rhad os ceir arwydd y bydd derbyniad gan eglwysi a chyfeillion. 


CWESTIYNAU HEB EU HATEB.—Gwahoddir pwy bynnag a fynno 
i lunio atebion byr ar y gofyniadau yma a aeth heb eu hateb yn Highgate. 
(1) Y mae Coleg Caerfyrddin yn wynebu argyfwng ariannol. A fuasech yn 
cefnogi cael y myfyrwyr Undodaidd i fynd o gwmpas i gasglu fel y gwneir 
eisoes gan fyfyrwyr enwadau eraill, neu a ocs ffordd arall yn agored i ni? 
(2) A oes gormod o ysbryd yr oes yn ein henwad a rhy fach o'r Ysbryd Glan ? 
(3) Oni ddylem ymwrthod a holl ddulliau ac arfau rhyfel yn unol a dysgeid- 


iaeth Iesu ? 


CLYWYD YN LLUNDAIN.—Fod angen mwy nac erioed am fechgyn a 
merched ifainc i ymgymryd a gwaith y weinidogaeth. . . . Na lanwyd ffurflenni 
pleidleisio etholiadau swyddogion Cymdeithas yr Ysgolion Sul gan hanner 
Ysgolion Cymru. . . . Pe bae gennych gi pedigri rhoddech iddo gwb diddos ; 
pe bae gennych darw pedigri, rhoddech iddo feudy clyd ; y mae gennych 
weinidogion pedigri ac fe rowch rai ohonynt i gysgu yn seleri damp eich 
eglwysi o ddiffyg paratoi tŷ ar cu cyfer. 

COFIO CYFEILLION.—Dymunwn wellhad buan i Caradog Evans, ein 
myfyriwr ifanc, a gafodd ddamwain gas ar ei feic modur. Brysiwch i wella 
a dod yn ôl i'r pulpud eto.—Drwg gennym gofnodi marwolaeth Mrs. Lewis 
Williams, yn awr o Gaerwilym, Felinfach. Bu'n wraig dda i fugail annwyl ac 
estynnwn ein cydymdeimlad â'r teuluocdd yn eu galar ar ci hôl. 


ABERDAR.—Yn Highland Place cynhaliwyd Ffair Sborion gan y gwrag- 
edd ar Ebrill 13, ac ar Nos Sadwrn, Ebrill 14 daeth Côr Meibion Cwmbach 
i gadw cyngerdd dan arweiniad T. R. James, perthynas i Garadog enwog a 
fu unwaith yn organydd yn y capel. Daeth y ddau ddigwyddiad ag elw 
sylweddol i'r achos. Brynhawn Sul, cyflwynwyd baban bychan y Trysorydd 
a'i briod, Mr. a Mrs. John Morse ac enwyd hi yn Janet Morse. Y mae yn 
chweched cenhedlaeth o Undodiaid a ddaeth i'r fro o ardal Castell Hywel. . — 
Aeth dwy o wragedd yr Hen Dŷ Cwrdd i'r Cyfarfodydd yn Llundain, y naill 
fel ysgrifennydd y capel a'r llall fel swyddog Urdd y Gwragedd.—Cyd- 
ymdeimlwn â Mrs. Ada Jenkins a hithau yn yr ysbyty ar hyn o bryd dan 
driniaeth law-feddygol. Y mae Mrs. Jenkins yn un o'r ffyddlonaf, ac er mai 
Saesnes ydyw wedi dysgu Cymraeg, ni bu neb mwy gweithgar na hi fel 
casglyddes dros gronfa'r Eisteddfod Genedlaethol. Dymunwn iddi adferiad 
buan a llwyr fel y gallo gyfranogi o lawenydd yr Wyl y gwnaeth gymaint 
drosti. 


CYFARFODYDD Y GWANWYN, LLWYN.—Daeth nifer lluosog i'r 
cyfarfodydd yma a gynhaliwyd yn Llwynrhydowen ar Ebrill 25 a 26. Da 
oedd gweld cynrychiolaeth o Gapel-y-Groes a Chribyn yn bresennol ac yn 
dyfod i gytundeb â'r Gymdeithas ynglŷn â threfnu galw gweinidog. Bydd 
cyfarfod o'r ddwy eglwys yn y Cribyn ar Mai 14 am saith o'r gloch, pryd y 
disgwylir o leiaf ddwsin o bob achos i gyd-ymgynghori a swyddogion y 
Gymdeithas.—Dewiswyd y Parch. T. O. Williams i bregethu yng nghyrddau 
agor Penrhiw yn Sain Ffagan.—Etholwyd Mr. Jenkin Morgan, Llandysul yn 
Is-Lywydd a Mr. D. Jones, Frongelyn, Cribyn a fydd yn ei ddilyn. Ym- 
ddiswyddodd y Trysorydd, Mr. D. E. G. Davies, Faerdre a'r Ysgrifennydd, 
y Parch. S. E. Bowen, a diolchwyd i'r ddau am eu gwasanaeth. Etholwyd y 
Parch. Marles Thomas yn ysgrifennydd a'r Parch. Watcyn Davies yn drysor- 
ydd.—Penderfynwyd fod Pwyllgor Ymgynghorol YR YMOFYNNYDD yn 
ymffurfio'n Bwyllgor Cyhoeddi fel y gellir trafod cyhoeddi pamffledi a 
llyfrau Undodaidd.—Gwahoddir Mr. Kielty a Mr. Dudley Richiards, dau 
brif swyddog y Gymdeithas i ymweld a'r Gymdeithas yn nes ymlaen. 


CAREDIGION “YR YMOFYNNYDD”.—Cyhoeddaf lythyr diddorol 
dros ben Mr: T. Ivor Evans ar dudalen arall ac ymddiheuriaf iddo ef a theulu'r 
Dolaucanol arall am y camgymeriad. Y mae gohebiaeth tri phapur yn disgyn 
yn gawodydd drwy fy nrws ar hyn o bryd a gobeithiaf felly y bydd pob 
gohebydd yn amyneddgar wrth ffaeleddau “dyn bach bron a drysu” ac os 
bydd camgymeriad, yn enweaig yngiŷn â chyfraniadau, rhowch wybod i mi 
ar unwaith. Y mae canlyniad hapus iawn i'r camgymeriad hwn, fodd bynnag, 


go YR YMOFYNNYDD 


a'r cyntaf gŵr bron a welais yn Highgate oedd Mr. Dan Evans, M.P.S., mab 
Dolaucanol, Llanybydder, ond yn lle fflangell fe roes imi bapur punt ! Dyma 
enwau eraill a gyfrannodd yn hacl’yn ystod y mis : Mrs. Meredith Williams, 
Alltyplaca, £1 (ein cofion cynnes atoch yn eich afiechyd) ; Mrs. R. A. Bowen, 
91, Swansea Road, Trebanos, 10/- ; Mrs. Emlyn Thomas, Post Office, Tre- 
banos, 10/- ; Miss M. A. Morgan a William Morgan, Graig, Trebanos, £2. 
“Rhoi mae y ffynnon fach, rhoi o hyd !”. Diolch. 


MAMI 


Gohebiaeth 


DorAu 
NOTTINGHAM ROAD 
SHORT Hirts, N.J. 
USS 
Mawrth 24, 1956. 
Annwyl Mr. Davies,— 

Daeth rhifyn Mawrth o YR YMOFYNNYDD i law ddoe a brysiaf eich cywiro 
ynglŷn â'r nodiad am danaf ynddo. Nis gwn pwy a'ch camarweiniodd ond 
credaf y dylaswn eich cywiro cyn derbyn ohonoch fflangell teulu Dolaucanol, 
Llanybydder, gan nad oes—hyd y gwn i—unrhyw berthynas yn bodoli 
rhyngof a'r teulu parchus ac urddasol hwn. 

Mab Dolaucanol, Rhydcymerau wyf. fi—mab ‘ Nwncwl Tom’ y sonia 
D. J. Williams am dano yn “Y tri llwyth” yn Hen Wynebau (tt. 27-8). Roedd 
fy mamgu, Hannah, mam fy nhad yn chwaer i Mary Lloyd Jones, mam y 
Parch. Jenkin Lloyd Jones, Chicago, gweinidog adnabyddus iawn yn yr 
America, fel y gwyddoch yn ddiamau. Un o blant Llanwnen oedd fy mam a'r 
Parch. Thomas Thomas, Pantydefaid oedd ei harwr hi. Undodwraig oedd hi 
ar hyd ei hoes er na arferai fynychu yr un capel oherwydd pellter ffordd. 
'Roedd capel Alltblaca—yr agosaf—rhyw saith milltir o bellter, heb fws na 
modur i'w cludo o gartref i gapel yr adeg hono. 

Felly, chwi welwch fod ynof rhyw gymaint o waed Undodaidd a phan yn 
Ysgol Sir Llandysul awn ambell dro i gapel y Graig—a'r Parach. T. Arthur 
Thomas yn weinidog. Roeddwn hefyd yng nghapel y Graig y noson y 
cymerwyd y Parch. William James yn sâl yn y pwlpud—fyth i ddychwelyd 
mwy. Coffa da am y ddau weinidog annwyl. 

Mae YR YMOFYNNYDD yn dderbyniol iawn gennyf ers blynyddoedd lawer. 
Cofiaf yn dda am Dafydd Lewis yn dod â chopi newydd ohono bob mis a'i 
roddi ar ddesg y Prifathro Lewis yn y County School. Clawr coch oedd iddo 
yr adeg honno a llun merch â channwyll yn goleuo yn ei llaw a “Y gwirionedd 
a'ch rhyddha chwi” yn arwyddair. Os da y cofiaf y Parch. J. Hathren Davies 
oedd y golygydd yr adeg honno a'r Parch. T. Arthur Thomas yn fuan wedi 
hynny. 

Cofion annwyl, 
T. Ivor Evans. 

Mr. Golygydd,— 

Yn rhifyn Mai 1955 o'r YMOFYNNYDD mynegasoch eich anfodlonrwydd ar 
bellter y berthynas rhwng eglwysi Undodaidd Cymru a'r Gymdeithasfa 
Gyffredinol yn Llundain. Mewn canlyniad i'r achwyniad gwnaed cydymdrech 
dda i ddatrys y sefyllfa ac i gryfhau'r gyfathrach. Yna yng Nghyrddau Blyn- 
yddol Cymdeithas Undodaidd Deheudir Cymru yng Ngailtyblaca fis Awst 
1955 clywsom driniaeth ragorol gan y Parch. T. O. Williams ar yr Apêl am 
danysgrifiadau at ail-adeiladu Essex Hall, canolfan yr enwad, a ddinistrwyd yn 
y rhyfel mawr ddiwethaf. Dyna ddau gais da i berffeithio'r cysylltiadau rhwng 
Cymru a Lloegr. Eto teimlaf yn siomedig na wyddom fisoedd wedyn ond y 
nesaf peth i ddim am ymgais eglwysi Cymru i helpu i sicrhau y swm anferth 
angenrheidiol i ymgymryd â'r gwaith a fwriedir. Ai nid buddiol fyddai 
adroddiadau o dro i dro yn YR YMOFYNNYDD ar yr ymdrechion a wnaed neu a 
wneir gan y gwahanol gynulleidfaoedd i sicrhau cefnogaeth deilwng ? Byddai 
Progress Reports yn foddion efallai i atgofio’r anghofus o'u dyletswydd ac i 
symbylu'r esgeulus i weithredu. Y mae hwn yn gyfle da i ni ddangos ein 
gwerthfawrogiad o wasanaeth mawr cin brodyr yn Lloegr i ffyniant ein 
mudiad yng Nghymru. Y ffordd effeithiolaf, os nid yr unig ffordd, i fynegi 
hwnnw a chryfhau'r rhwymau rhyngddynt ydyw ymateb anrhydeddus i'r 
Apêl. W.S.J. 

(Nid yw'r Parch. T. O. Williams wedi derbyn ffigurau'r eglwysi, meddai, 
er i nifer o eglwysi ac unigolion gyfrannu. Dylasai pawb a gyfrannodd 
ddarparu rhestr fel y gellir ei chyhoeddi ar frys. Yr oedd Cymdeithas De- 

Ddwyrain Cymru wedi cyfrannu //1,174 17s. 8c. erbyn dechrau mis Bach.— 

(Gol.). 


A'-A™II"II. 


Y Cwpwrth Llyfrau 


LLYFRAU'R ENWAp. (I'w cael o'r Lindsey Press, 15, Gordon Square, Llundain, 
W.C.r). The Historical Jesus, Schweitzer's Quest and ours after fifty years, gan 
L. A. Garrard, B.D., M.A., 29 tud., pris 2s. Darlith Essex Hall am eleni yw 
hon a dyry fraslun o waith mawr Schweitzer ar y testun uchod, gwaith sy'n 
clymu un o seintiau mawr yr oes wrth cin syniadau a'n tueddiadau fel mudiad. 
Y mae Mr. Garrard yntau yn ddiwinydd o bwys a cheir ganddo barhad yr 
ymchwil a gychwynwyd gan Schweitzer hanner can mlynedd yn ôl. Llyfr 
i'r Undodwr a'r meddyliwr o ddifri. 

Cyhoeddodd y Gymdeithas hefyd bedwar pamffled ar What Unitarianism 
means to me . . . Ysgrifennwyd hwy'n ddienw a cheir yn y gyfres dystiolaeth 
bersonol, Gwraig y Tŷ, Cemegwr, Athro Ysgol ac Awdur Llyfrau. Y maent 
oll yn fyw a ffres i ofynion yr oes a'r hyn sy'n apelio at y dyn modern. Ni cllir 
gorbwysleisio gwerth pamflledyn yn llaw y crefyddwr sydd ar fwriad dewis 
ei eglwys a dylasem ofalu am gopïau ym mhob eglwys. Pris, dwy geiniog yr 
un. 

Gwasc GOMER AC ABERYSTWYTH. (I'w cael oddi wrth Gwasg Gomer, 
Llandysul, Ceredigion). Cerddi Crwys, Cyfrol II ; pris ss. ; 86 tud. mewn 
rhwymiad cadarn hardd. Ni raid gwerthu llyfrau Crwys, cipio copi yw'r gamp 
cyn i'r argraffiad ddiflannu ! Rhaid pwysleisio mai cyfrol o waith diweddaraf 
y bardd yw hon gan bwysleisio nad yw'r “Hen Glochydd” fel y gelwir 
awdur “Cloch y Llan” wedi colli dim ar ei ddawn ! Dyma'r union lyfr i'r 
rheiny sy'n cwyno nad ydynt yn cael blas ar farddoniaeth ddiweddar. Y mae'n 
ddealladwy, yn ddoniol ac yn ddihafal am ei ergydion pert. Y mae'n werth 
y pris hyd yn oed am yr un gerdd fawr i Morgannwg, gwlad y glo. 


Cymeriadau'r Beibl, gan Beti a Trebor Lloyd Evans ; Pris, 5s. ; 94 tud., 
mewn rhwymiad cadarn eto, â lluniau deniadol ar gyfer oy plant. 

Y mae hwn yn llyfr pwysig i'r neb sy'n ymgymryd â dysgu a hyfforddi 
plant mewn crefydd. Y mae'r frawddeg gyntaf oll yn ei chymeradwyo'i hun 
i bob Undodwr ac yn dangos beth yw safbwynt iachus ac ysgolheigaidd yr 
awduron : “Yn y dechreuad, filiynau a miliynau © flynyddoedd yn ôl, creodd 
Duw y nefoedd a'r ddaear . . .”. Dywedir hanes prif gymeriadau'r Beibl yn 
ddeallus ac yn amlwg gan athrawon profiadol ac ymarferol. Ar ddiwedd pob 
pennod ceir geirfa a chwestiynau i'w trafod. Nid drwg o beth fyddai ei 
fabwysiadu fel Maes Llafur maes o law. 


LLYFR GwrErDYDDOL. (I'w gael oddi wrth Swyddfa Plaid Cymru, 8, Queen 
Street, Caerdydd). Our Three Nations ; Pris, 2/6 ; 79 tud., rhwymiad lliain. 
Cywaith naw awdur yw hwn yn cynnwys erthyglau gan yr Henadur Gwynfor 
Evans, Roy Lewis a J. E. Jones o Gymru ac erthyglau eraill gan awduron o 
Blaid Genedlaethol yr Alban a Phlaid Common Wealth, Lloegr. Ceir ynddo 
gipolwg ar batrwm gwleidyddol Prydain heddiw a golwg ar sut y gellir troi'r 
gwledydd yma o fod yn wledydd rhwym i fod yn wledydd rhydd dan lyw- 
odraethau a ddatganolwyd ac a ddyneiddiwyd o'r herwydd i fod yn gyd- 
frawdoliaeth. Y mae dyddiau mawr gwleidyddol ar bwys i Gymru a'n 
dyletswydd yw talu sylw i'r symudiadau pan fo gwŷr fel yr Arglwydd Ogwr 
yn datgan nad yw ymreolaeth Cymru i'w osgoi bellach. Aeth baich Prydain 
yn rhy drwm, datodir y clymau un ac un dros y môr ac y mae'r datod ar 
ddigwydd yn ein gwlad ninnau. Cymeradwyaf i'r neb sydd a diddordeb mewn 
gwleidyddiaeth o ba blaid bynnag y bo. 


Argraffwyd gan J. D. Lewis a'i Feibion Cyf., Gwasg Gomer, Llandysul. 

J. D. Lewis a'i Feibion Cyf. 


Argraffwyr a Chyhoeddwyr 


M.A 


“Lleufer dyn yw Uyfr da” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 
A 


Mynnwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : S. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “'Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda'r gyfres hon gefnogaeth galonnog paw b a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgo 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
Bwriedir cyhoeddi dau rifyn Lob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

Llyfiau Newydd 

Cofiant J. T. Rees 


Gan D. H. Lewis, Llanelli. 5/-. 


Gwobrwywyd y gyfrol hon yn Eisteddfod Ystradgynlais 1954, ac 
ynddi fe geir hanes mudiadau pwysicaf y can mlynedd diwethaf, 
megis cychwyn y.Gymanfa Ganu, sefydlu Cyfundrefn y Tonic 
Solffa ac anterth Canu Cynulleidfaol Cymru yn nhroad y ganrif. 


Cymeriadau'r Beibl 


Gan Beti Lloyd Evans a Trebor Lloyd Evans. 5/-. 


Llyfr o fudd arbennig i ddosbarthiadau dysgu'r Beibl yn yr 
Ysgolion Cynradd, Ysgolion Canol ac Ysgolion Sul. 


Profion Arholiad 


Gan T. Ll. Stephens a T. Llew Jones. 3/5. 


Cyhoeddir y Profion hyn yn fwyaf arbennig ar gyfer plant sydd 
yn gwneud y Papur Cymraeg yn y Prawf blynyddol am fynediad 
i'r Ysgol Ramadeg. Gallant fod o fudd hefyd yn nosbarthiadau 
isaf yr Ysgolion Uwchradd fel cyfrwng i adolygu gwaith y 
flwyddyn. 

ATEBION i'r uchod—6ch. 


Cerddi'r Plant 


Gan E. Llwyd Williams a Waldo Williams. 3/-. 


Llyfr barddoniaeth ynghyda darluniau mewn diwyg newydd i'r 
plant lleiaf. Bu disgwyl mawr am ail-argraffiad o'r llyfr poblog- 
aidd hwn. 

J. D. Lewis a'i Feibion Cyf. 
ARGRAFFWYR A CHYHOEDDWYR 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

Pris 6ch. y mis ; drwy y Post, 7s. 0c. y flwyddyn. Danfonir 6 copi ac 
ychwaneg yn ddidraul drwy’r Post. 


Anfoner Erthyglau, Llyfrau i'w hadolygu, etc. i'r Golygydd— 


Y Parch. D. JACOB DAVIES, B.A., Penrallt, 2, Tudor Terrace, ~ 
Aberdâr. 
Nodion a Marwgofion i gyrraedd y Golygydd erbyn y 15fed o'r mis. 


Pwyllgor Ymgynghori—PRIFATHRO J. D. JONES, B.A., B.D. ; PARCHN. S. E. ; 
Bown ; E. G. Evans, B.A. ; J. ISLAN JONES, M.A. ; SIMON JONES, B.A. ; A. J.’ 
MARTIN, B.A. ; ISLWYN PRITCHARD, B.A. ; J. Martes THOMAS, M.A.; T. O... 


WILLIAMS, M.A. ; Mr. W. S. JonEs, M.A., M.Sc. a Mr. D. JONEs. 


os 


Yr archebion a’r taliadau i’w hanfon i’r Cyhoeddwyr— 
J.D. Lewis a'i Feibion, Swyddfa'r ‘‘Ymofynnydd’’, Llandysul 


AN UNFETTERED FAITH. The Religion of a Unitarian. 


By A. Par» Hewett, M.A., S.T.M. “Beautifully written, wholesome, 
challenging and compelling.”—The Inquirer. 7/6 (by post 7/10). 


LEADERS OF EARLY CHRISTIAN THOUGHT. 


By S. H. MELLOoNE, M.A., D.Sc. “A careful and interesting statement, 
with illustrative quotations on the work of the leading thinkers .” 

Expository Times. 
“Richly deserves to be accepted as a standard text-book for students.” — 
Dr. E. L. Allen in The Inquirer. 15/]- (by post 15/6). 


A GOLDEN TREASURY OF THE BIBLE (and Apocrypha). 


Edited by Mortimer Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” — Expository 
Times. 1076 pages. Cloth 10/6 (by post 11/7) ; Leather 20/- (by post 21/1). 


MEN, CHANCE AND HISTORY (The Essex Hall Lecture 1955). 


By ALAN BuLrocK, M.A. (Censor of St. Catherine's Society, Oxford. 
2/- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 

Cylchgrawn Misol 
Cymdeithas Undodaidd Deheudir Cymru 


Golygydd— Y Parch. D. JACOB DAVIES, B.A. 

Un o ‘Failures’ Y Brenin Mowr 


ODWYD y testun uchod o frawddeg yn llyfr pwysig Aneirin 
( Talfan, Crwydro Sir Gâr a rhoddwyd cryn hysbysrwydd iddi 

mewn adolygiadau a chan ddarllenwyr. Meddai Aneirin, 
“Pan ofynnais i John Ifans (John y Gwas), Tŷ Newydd, ei farn am 
y symud, dyma ddywedodd, a golwg ddrygionus yng nghil ei 
lygad : 

“Wel, ’wn i ddim, ond ’dw i ddim yn meddwl y bydd y Brenin 
Mowr yn debyg o ddiolch i Iorwerth Peate am adferteisio un o'i 
‘failures ” mewn miwsiam !”’ 

Cyfeirio yr oedd, wrth gwrs at symud hen Gapel Penrhiw, y capel 
a gyflwynir mewn nifer o ysgrifau yn y rhifyn hwn o'r YMOFYNNYDD. 
Un o Failures Duw. 

Gwn mai chwarae oedd John y Gwas wrth ddweud y geiriau, 
ond eto rhaid cyfaddef i'r frawddeg daro ar fan tyner iawn yng 
nghalon yr Undodwr. Teimlodd llawer o'r ardalwyr yr un peth a 
bu'r ymddiriedolwyr yn hwyrfrydig i roi barn ar y symud ar y 
dechrau, a rhyw hanner credu a wnaf mai anfodlon oeddynt 
hwythau yn y bôn i weld yr hen adeilad y methwyd ei gynnal yn cael 
ei gludo fel crair i amgueddfa. Chwarae teg iddynt ! Methiant yw 
pob marw, a dywedir am yr adar a'r eliffant eu bod yn llusgo'n 
dawel i gysgod yr anghyoedd cudd i dynnu'r anadl olaf. Nid oes 
fudiad chwaith sy'n frwd dros gyhoeddi ar bennau tai iddo fethu 
mewn unpeth, a'r Brenin Mowr ei Hun, rhaid Ei fod yntau'n 
teimlo'n chwithig pan fetho—od yw'n methu. 

Oni byddai'n well gweld yr hen adeilad yn diffodd yn dawel bach 
ac yn disgyn garreg wrth garreg i lwch y ddaear lle'i codwyd ? 
Buan y cuddiai'r mwsogl a'r manwellt y graith lle bu a buan y doi'r 
adar i ganu cân yr anghofrwydd mawr yng nghorau'r coed ac ym 


mhulpud y perthi, Ond a fedd gof a fydd gaeth. Ni fedr dyn 

anghofio a gwrthrych tosturi yw'r neb a gollodd ei gof. Ni ŵyr o 
ba le y daeth ac ni ŵyr i ba le y teithia chwaith. Na, nid oedd 
ymwared i ni drwy anghofio Penrhiw ! Pa ymwared sydd pan fôm 
wyneb yn wyneb â methiant? Nid oes ond un, a hwnnw yw, cofio 
mai un o Failures y Brenin Mowr ydoedd a bod ei failures ef ymhlith 
pethau mwyaf gogoneddus y byd. 

A gawn ni am ennyd ymhyfrydu yn y methiant ? Ewch yn ôl at yr 
hen dadau yn y dyddiau cynnar a gwelwch hwy yn ymgynnull o dan 
y dderwen neu mewn rhyw barlwr bach i gynllunio'r adeiladu. Fe'i 
symudwyd ac fe'i hail-godwyd gan wŷr yr Amgueddfa mewn byr 
dro ond fe allwch synied gennyfi pa faint o gwnsela a chynllunio a 
fu cyn gosod y garreg sylfaen am y tro cyntaf i gyd. Pwy oedd i 
dorri'r coed a'i cerfio? Pwy oedd i lunio'r sail a'i chadarnhau ? 
Pwy oedd i drin y cŷn a'r ebill i asio'r pulpud a phinnau pren ? 
Y towr a'r saer maen, y gwydrwr a'r saer coed, cofiwch amdanynt 
a chofiwch am y tân ysol dros eu ffydd a oedd yn llosgi ym mynwes 
pob un ohonynt. Failures y Brenin Mowr ? 

A dyma fi'n edrych drwy restr y gweinidogion a gweld yr enw 
cyntaf, David Lloyd, Brynllefrith,—un o bregethwyr mawr ei oes 
a bardd a ddeil i'w ddarllen a'i ganu o hyd. Dafis Castell Hywel, y 
gŵr mawr cydnerth, cyfieithydd “Grey's Elegy” a gŵr a gadwodd 
ysgol i oleuo cantrefi cyfan. A phwy welaf acw yn y côr bach yn y 
cornel ond Christmas Evans a deigryn yn yr un llygad mawr a 
fflachiodd daran iachawdwriaeth drwy Gymru gyfan. Gwrando ar 
Dafis yn dyfod a'r Mab Afradlon adref at ei Dad y mae. Failures y 
Brenin Mowr ? 

Trof i hen ddydd-lyfr ysgol Gwilym Marles lle'r oedd ef a'r 
Parch. W. E. Davies, ei ddisgybl yn cyd-ddysgu eraill erbyn hyn. 
1876 oedd hi a sŵn y “troi allan” o gapel a fferm yn y gwynt am 
iddynt bleidio'r gwan. ‘We broke up after a searching examination 
conducted by Mr. Wm. Davies and myself, July 21, much fatigued 
...” Much fatigued, a bu'r ddau farw yn ddynion ifanc gan gymaint 
yr aberth dros eu cyd-ddyn. Ac wrth eu dilyn eu deuoedd ar hyd 
Dyffryn Teifi ar daith i gwrdd ym Mhenrhiw ar noson wlawog, 
holaf unwaith eto, —Failures Duw ? 

Ymgyrraedd oeddynt i gyd at y nod a dilyn o hirbell gamrau'r 
Meistr a welodd ei wrthod gan ddynion a'i groeshoelio gan fyd na 
ŵyr y gwahaniaeth eto rhwng gwaradwydd y methiant a gorfoledd 
ei fuddugoliaeth. Un o Failures y Brenin Mowr oedd yntau i bob 
golwg hyd oni ddaeth y trydydd dydd a'r atgyfodi o bulpud y 
pentref yn Nasareth i lwyfan cymanfa'r byd. A dyma'r hen gapel 
yntau, yn wahanol i bob capel arall, yn codi o'i fynwent a'i feddrod 
i'w osod ar ganol bŵl bywyd. 

Efallai, wedi'r cyfan, na fynnai'r Brenin Mowr ddim gwell na bod 
Iorwerth Peate yn adferteisio'i ‘ failures,’ O leiaf, nid oes arnaf i 
gywilydd ohonynt mwy. 

Penrhiw 


“Yma y safai Capel Undodaidd Pen-Rhiw 
o 1777 hyd 1953 : 
Fe'i ail godwyd yn 1956 
trwy ganiatâd yr enwad 
yn Amgueddfa Werin Cymru 
Sain Ffagan” 


ben y rhiw ychydig bellter o Drefach ar ffordd Saron, Llan- 

geler, Sir Gaerfyrddin, a naturiol wedi'i symud i Sain Ffagan 
yw gofyn iddo ddweud ei stori hir o ryw dri chan mlynedd. Ni bim 
ar y fan ond teirgwaith. Y tro cyntaf flynyddoedd yn ôl yn pregethu 
yn y capel bach a'm calon yn fy nwrn o synhwyro fod y pulpud mor 
“shwrwd.' Ofnwn y buasai arnaf fel ar y Glun-bren mewn pulpud 
tebig. Yr oedd wedi darllen hanner ei destun, “Ychydig amser 
chwi a'm gwelwch”, ond y foment nesaf yr oedd yn “ddwmbwr 
dambar”, ac yntau wedi mynd trwy estyll llawr y pulpud. Clywid 
llais yn y dyfnder yn dweud, “Ac ychydig amser ni'm gwelwch”. 

Yr ail dro yr oedd. yn hwyrddydd teg o hydref flwyddyn neu 
ddwy cyn ei symud. Safwn nid yn yr hen bulpud, ond a'm pwys 
ar y wal uwchben y cwrt yn ceisio adrodd hanes yr hen gapel wrth 
dorf fawr cyn i'r ymddiriedolwyr ganiatau ei symud. Y trydydd tro 
oedd pwy ddydd wedi ei symud, a'r hen gapel heb fod yno mwy— 
yr hen lannerch a'r beddau yn aros, a'r capel diaddurn wedi 
symud i Sain Ffagan. 

Pregethid yn yr ardal dri chan mlynedd yn ôl. Anodd bod yn 
bendant, ond yn rhestr o'r Pregethwyr Puritanaidd newydd a 
gymeradwywyd gan y Profwyr ceir— 

“Evan HuGHES, LLANDYFRIOG : Cymeradwywyd Mai 3, 1658”. 
Ni bu yma'n hir oherwydd yn 1662 fe'i trowyd o'r eglwys am na 
chydffurfiai â'r Llyfr Gweddi. Yn 1665 pasiwyd deddf y Pum 
Milltir. Dan hon ni chai neb a bregethai mewn confenticl ar ôl y 
24 o Fawrth, 1665-6 ddod o fewn pum milltir i unrhyw ddinas neu 
dre gorfforedig, neu o fewn pum milltir i'r plwy y bu'n gwasanaethu 
ynddo oddi ar pasio “An Act of Oblivion”. Y ddirwy am dorri'r 
ddeddf oedd £40 neu chwech mis o garchar ar lw UN hysbyswr. 
Bu mewn grym ryw bum mlynedd, mwy neu lai, ond tua diwedd 
1670 gadawyd y ddeddf heb ei gorfodi. Ni wn a oes yna gysylltiad 
rhwng peidio gorfodi'r ddeddf a dechrau pregethu yn yr ardal yn 
1670. Maentumir fod yma gonfenticl neu gynulleidfa fach o 
Ymneilltuwyr yn cwrdd mewn lle o'r enw Penlôn yn agos i Felindre 
Siencyn. Yr oedd Evan Hughes (o Gellan wedyn) hen ficer Llan- 
dyfriog, yn byw yn yr ardal, a phregethai'n fynych i'r ychydig 


Dr garreg goffa hen gapel Penrhiw ar y man y safai gyntaf ar 

ddisgyblion. Pregethai Stephen Hughes tua’r un adeg ym Mhen- 
cader, ac ym mhlwyfi Llandysul, Llangeler a Phenboyr. Hwyrach 
mai cangen o eglwys Stephen Hughes oedd Penlon, a'i gofal ar 
James Davies, Merthyr Fach, ac wedyn ar weinidogion Henllan a 
Threlech. Nid oedd yr eglwys wedi'i chorffori yn 1715. Dywedir 
mai yn 1753 y symudodd yr eglwys fach i'w chartref newydd mewn 
tŷ annedd yn Nrefach ym mhlwyf Penboyr. Ond yn 1738 yn 
Llyfr Eglwys Capel Isaac sonir am rywun fel ‘ aelod o'r eglwys yn 
Nrefach ym mhlwyf Penboyr.” Yr oedd y symud felly wedi digwydd 
cyn hyn. Yng ngweithred 1756 dywedir,— 

“The new house was a building called Tycwrdd Drefach, and 
adjoining an old Meeting House and a dwelling house called 
Brogynydd”. 

Yr oedd anesmwythyd meddwl yn yr ardal ers tro, a cheid yn 
Henllan elfen Uchel Galfinaidd ac o Gynulleidfaoliaeth Lewis 
Thomas, ond yr oedd ysbryd Rhyddymofyniad ar led yng Nghaer- 
fyrddin a'r cylch. Ceir yr hanes yn “Byr Hanes (Mathias Maurice)” 
a “Golwg ar y Beiau (Jeremi Owen)” a nodir “ym mherthynas i'r 
Rhwygiad a wnaethpwyd yn Eglwys Henllan yn y blynyddoedd 
1707, 1708, a 1709”. Wedi dadl ac ymrafeilio ymneilltuodd Lewis 
Thomas a'i ganlynwyr gan gychwyn achos Rhydyceisiaid, Plwyf 
Llangynin. Trwblid Eglwys Annibynnol Drefach (Saron, Llangeler) 
gan wahaniaethau athrawiaethol tua chanol y ddeunawfed ganrif. 
Lledodd ysbryd rhyddymofyniad drwy'r ardaloedd yn fuan wedi i'r 
Parch. Jenkin Jones, Llwynrhydowen ddechrau pregethu Armin- 
iaeth tua 1729 neu ychydig yn gynt. Ychydig flynyddoedd wedyn 
dechreuodd y Bedyddwyr anesmwytho, a cheir Dr. Nathaniel 
Williams o Lanwinio yn pwysleisio y Beibl yn unig ac nid unrhyw 
esboniad ohono. Yn 1778 cyhoeddodd ei Dialogus. Tua chanol 
y ganrif rhwygwyd RWYD yr Independiaid yn Nrefach gan wahan- 
iaethau diwinyddol . . . tua 1753-5. Aeth yr Arminiaid allan gan 
sefydlu achos iddynt. eu hunain yng nghornel Allt Penrhiw yng 
ngwanwyn 1756. Am un flynedd ar hugain addolasant yn yr awyr 
agored gerllaw'r fan y safai Capel Penrhiw arno wedyn, 

Yn 1777, blwyddyn y tair caib, cafodd y gynulleidfa Arminaidd 
ddarn o dir ar brydles o bum can mlynedd (a'r ardreth flynyddol 
yn bump a chwech o gofynnid amdani) gan David Mathias, 
Coedstreisaf ac Elizabeth ei wraig, merch James Thomas, Ffynnon 
Dudur. Rhoddwyd y brydles i David Lloyd, Brynllefrith, y gwein- 
idog ; Thomas John, Butcher Penboyr ; Christmas Evans, Henfryn ; 
Thomas Griffiths; John Evans, Glanrhyd ; David Simon, Cil- 
gynydd ; ac Evan Samuel o Blwyf Llangeler. Codwyd y capel yr un 
flwyddyn. Yn 1798 rhoes David Mathias, yn awr o Dynewydd 
Bangor, brydles newydd am bum can mlynedd eto ond am swllt y 
flwyddyn os gofynnid am yr ardreth. Yr enwau ar y brydles oedd 
“David Davis, Castellhywel, y gweinidog ; John Evans, Glanrhyd ; 


A 

David Simon, Cilgynydd ; Samuel Thomas, Penddol ; Thomas 
Pugh, Drefach ; Daniel Davies, Farmer ; John Evans, Cryngae a 
Tygwyn; Samuel Evans, Aberhalen a Waunfawr; Benjamin 
Evans, Gelynen ; Cilrhedyn, a Thomas John, Pwllyrheyrn, Llan- 
dyfriog”. 

Hwyrach nad yw'r enwau hyn o ddiddordeb heddiw, ond 
dangosant i hen deuluoedd y fro fod yr hen dadau a'r hen famau 
wedi bod yn ffyddlon gynt. 

“Bu Penrhiw am tua chan mlynedd o 1760 i 1860 yn gyrchfan 
pobl gyfrifol o bell ac agos, yn fwy felly un amser, fe ddichon nag un 
addoldy arall yn yr holl ardal”. 

Blynyddoedd o lwyddiant oedd blynyddoedd David Lloyd, 
Brynllefrith ; David Gronw, Davis Castellhywel, David Griffiths, 
Griffith Griffiths a David Davies, Maespwll (1819—1825). Rhaid 
aros gyda Davies Maespwll, oherwydd ef a fu yr achos o'r ymrannu. 
Yr oedd yn weinidog ar Lechryd a Phenrhiw, ond oherwydd iddo 
fynd yn wlyb, fel y dywedir, torrodd Llechryd ei chysylltiad ag ef, a 
theimlai nifer ym Mhenrhiw y dylasent hwythau wneuthur hynny. 
Maentumiai Davies ei hun, ac nid yw ond teg rhoi a ddywedai ar 
gof a chadw, mai ei frodyr yn y weinidogaeth oedd yn eiddigeddus 
ohono fel pregethwr. Hwyrach fod peth gwir ganddo. Wedi 
ymryson ac ymgyfreithio, rhoddwyd y mater i gyflafareddwr. O 
dybio y doi'r ddwy blaid at ei eilydd ymhen amser trefnodd iddynt 
gael y capel ar yn ail. Parhaodd y drefn hon am ddeng mlynedd— 
y naill dan weinidogaeth David Davies a'i olynwyr uniongred, a'r 
llall dan weinidogion y Llwyn. Tua 1836 rhoes y Calfiniaid eu 
gwasanaethau i fyny. 

Rhwng popeth fel ei gilydd gwanychodd yr eglwys. Ni all 
ymrafaelio ac ymrannu beidio a lladd eglwys, ac erbyn 1855-6 yr 
oedd y gynulleidfa bron a diffodd. Yn Hydref 1856 ceisiodd 
Cynulleidfa'r Llwyn adfywio'r gwasanaethau ond heb nemor o 
lwyddiant. 

Yn 1823 prydleswyd darn o dir yn fynwent ac ymhen ychydig 
flynyddoedd yr oedd deugain yn gorwedd yno. 

Nid yw yr hanes wedyn yn ddiddorol ; ni byddai ond cofnodi 

' cynulleidfa'n graddol ymadael â'r hen nyth neu yn marw allan. Fe 
geir yr hanes yn weddol gryno yn Hanes Plwyfi Llangeler a_Phen- 
boyr, ac yn MS 4 : 203 yn Llyfrgell Rydd Caerdydd o waith John 
Bowen, Llwyneinon. 

Yn 1894 gwerthwyd ystad Ffynnondudur. Rhoes Dr. Strickland, 
perchennog tir y capel, y capel a'r fynwent gyda darn newydd o dir 
i'r Undodiaid fel rhodd, ond nid oedd wedi ei gau i mewn yn 1898. 

Ym Mhenrhiw bu yr enwog Christmas Evans yn addoli tua 
1785-7, a hefyd David Davies gweinidog adnabyddus gyda'r 
Annibynwyr yn Abertawe wedi hyn, tua'r un adeg. Nid oes dim 
tristach na gweld cau drws tŷ Dduw, a hwyrach bod gan bob un ei 

esboniad ei hun ar gynulleidfa yn diflannu. Beth bynnag am yr 
esboniad y mae'r ffaith yn aros. Yr oedd yr hen gapel bach mewn 
perygl o fynd i bwll, a phenderfy nodd yr ymddiriedolwyr wedi 
petruso'n hir ei drosglwyddo i’ i'r Amgueddfa Werin, Sain Ffagan, ac 
yno fe'i gwelir wedi adnewyddu ei ieuenctid ac yn sôn wrth genedl- 
aethau heb eu geni eto am ysbryd rhyddfrydig yn y tir. Ni ddwedaf 
fod yr ysbryd rhyddfrydig wedi marw. Hwyrach fod Penrhiw wedi 
dangos y llwybr i eglwysi'r ardal eangu'r meddwl a dod yn fwy 
goddefgar o syniadau gwahanol i'w heiddo hwy. Nid eiddo un 
sect nac enwad yw gwirionedd, ac y mae peth gwir (nid yr holl wir) 
ymhob credo a luniwyd erioed. Efallai y bydd Capel Penrhiw yn 
Sain Ffagan yn dweud fod pen y rhiw wedi'i gyrraedd, a ninnau 
bawb ohonom yn blant i'r Un Tad ac yn deyrngar i Grist heb 
wahaniaeth gradd na chredo. 


Er mwyn bodloni awydd y neb a fal wybod rhoir yma restr o 
weinidogion Penrhiw,— 


David Lloyd, Brynllefrith oe .. 1756—1777 
David Gronw ins .. 1760—1769 
David Davis, — ŴR .. 1769—1820 
David Griffiths, Llechryd o 1742 1756—1794 
Griffith Griffiths cn at .. 1788—1818 
David Davies, Maespwll As .. I819—1825 
David Lewis Jones, Clunadda .. .. 1812—1814 
William Rees, Cwmwrdu ot .. 1814—1830 
Daniel Evans > il cts o —1827— 

John Davies, Llwyn. .. - .. 1820—1858 
David Evans, B.A., Caeronnen .. .. 1830—1853 
Peter Joseph A ae .. 1853—1857 
Titus Evans .. = wd .. I860—1861 
W. Beynon Hughes... a .. 1861—1868 
Gwilym Marles a 9 .. 1868—1871 
Walter Jenkins a ane ... 1871—1873 
Gwilym Marles au ge .. 1873—1875 
W. E. Davies Ste a .. 1875—1879 
Jenkin Williams # wk .. I879g—1892 


T.O.W. 

Symud Capel Penrhiw 


IORWERTH C. PEATE. 


teimla ambell un yn y Dre-fach yn ysig ei galon o weld yr hen 

adeilad hanesyddol wedi diflannu. Hawdd deall hynny, ond 
gallant ymlawenhau o wybod y gwelir ef nid yn llwyd ei wedd fel 
y cawsom ni ef ond yng ngwisgoedd ei ogoniant gynt. 

Caiff sefyll ar dir yr Amgueddfa Werin fel yr enghraifft glasurol o 
bensaernïaeth syml ac urddasol tai cwrdd Cymru ar eu gorau. 
Hyderaf yr ymwelir ag ef maes o law gan genhedlaeth ar ôl cen- 
hedlaeth o Gymry nid o chwilfrydedd yn unig ond mewn ysbryd 
addolgar. Gobeithiaf hefyd y clywir eto'n gyson rhwng ci furiau 
lais y proffwyd fel yn y dyddiau gynt. 

* * | 


Y MAE Capel Pen-rhiw wedi cyrraedd Sain Ffagan. Diau y 


DATGUDDIODD y gwaith o symud yr adeilad rai o'i gyfrinachau. 
Mae'n dra thebyg mai to gwellt oedd i'r hen adeilad canys yr oedd 
'olion hynny yn y muriau ac yr oedd toeau gwellt yn yr ardal. Ond 
fel capel yn y ddeunawfed ganrif, cafodd urddas to main neu deils. 
Yn 1870 y rhoddwyd llechi meinion oes Victoria yn lle'r meini mwy 
trwchus. Yr oedd y darganfyddiadau'r tu mewn i'r Tŷ Cwrdd yn 
ddiddorol hefyd. Cafwyd nifer o gwils a hen boteli inc yn y llawr, a 
hefyd ddarn o bren yn dwyn yr arysgrif Welsh N., tystiolaeth i'r 
defnydd a wnaethpwyd o'r adeilad fel ysgoldy ac o bresenoldeb yr 
hen arfer ffiaidd o wahardd defnyddio'r iaith Gymraeg yno, canys 
mae'n amlwg mai Welsh Not yw'r darn pren. ~ 

Hyd y gwelaf, yn Ebrill 1785, y dechreua'r cofnodion. Yn ystod y 
flwyddyn honno, prynwyd ‘3 Pottel o win” am ddeunaw yr un, a 
phymtheg am 1/8 yr un. Talwyd 2/2 am fara. Yn ychwanegol at 
hyn, talwyd 2/2 “am ddiod.” Mae'n amlwg oddi wrth gyfrifon 
1794 mai cwrw oedd y ddiod canys cawn ' for ale” yn y flwyddyn 
honno, ac yn 1795 cofnodir yn blaen brynu ‘6 quart o Borter i'r 
Gweinidogion yn Awst, 2/6. 

* * 
Cornopion diddorol yw ‘i Mary Siôn, aelod dlawd, 3/-,’ ac 
“i Ddafydd Siôn am sgybo'r tŷ 2/-.” Gellir tybio bod trawst newydd 
wedi'i osod yn y capel yn 1789, canys cofnodir mewn Cymraeg 
amheus ‘ am fim yn y Tŷ a'i ddodi, 7/-.’ 

Fe ymddengys mai hanner coron oedd y tâl arferol i bregethwyr 
ond sylwais mai deunaw'n unig a gafodd ‘ ond minister of Babtist ’ 
yn 1794! Yn 1795 yr ymddengys ‘rent y ty’ fel eitem arbennig. 
Yn 1797-9 adeiladwyd yno stabal (a thalu 1/2 am glo ar ei ddrws). 
Daethom ar draws sylfeini'r adeilad hwn ond nid oedd digon o 
olion i'n galluogi i'w atgynhyrchu. Aethpwyd ati'r pryd hwnnw 

hefyd i atgyweirio’r capel a cheir cofnodion am dalu’r saer a’r 
maswn ac am y defnyddiau. Ymbhlith y rheini y mae ‘tills’ a 
* teilstones,’ ac ymddengys hefyd iddynt osod ffenestri newyddion. 
Yn 1804 telid deunaw i Ddafydd Pen-rhiw ‘for mending Court 
Hedge ’ ac y mae'n amlwg, bid sicr, mai diweddar yw'r mur o flaen 
y capel. Y mae manylion o'r fath:yn eithriadol bwysig yn ein gwaith 
o ail-gyfodi'r capel fel yr oedd yn y ddeunawfed ganrif. 
—Talfyrnwyd o'r YMOFYNNYDD am 1954. 


CAD LD 


Capel Penrhiw 


D. PARRY-JONES. 


Daniel Jones, sef Hanes Plwyfi Llangeler a Phenboyr, amhosib 

oedd i mi beidio dod i wybod yn gynnar yn fy mywyd am gapel 
Penrhiw, a bim fwy nag unwaith yn ei weld—y tro olaf ychydig 
flynyddoedd yn ôl pan ddaeth y si gyntaf yr hoffid ei gael i Sain 
Ffagan. Methais gael mynediad i mewn, ond wrth geisio edrych 
drwy y ffenestri a gweld y dodrefn plaen, adgofiwyd fi ar unwaith o 
ddau addoldy arall, sef y Pales, man cyfarfod y Crynwyr ar ochr y 
Radnor Forest, yn Sir Faesyfed, a Chapel-y-Ffin yn y Mynyddoedd 
Duon, Sir Frycheiniog. 

Perthynai i Benrhiw ryw swyn i mi nid yn unig am ei fod yn hen, 
syml a phlaen, ond am ei fod wedi bod yn gyrchfan cynnar hen 
deuluoedd parchus y plwyf ac yn annwyl yn eu golwg. Bu yn 
gysylltiedig ag ef hefyd, am ychydig flynyddoedd yn eu hieuenctid, 
y Parchedig David Davies, Abertawe, a'r Parchedig Christmas 
Evans—ac y mae hyn yn hynod, fod y ddau le yn y plwyf sydd yn 
dal cysylltiad a'u henwau wedi diflannu bellach. Penrhiw yn Sain 
Ffagan, a Thŷ Bedw yn adfeilion, yn wir heb hyd yn oed adfeilion ! 
Safai yr hen dŷ yma ym Mhentre Cwrt, yr unig engraifft a gofiaf fi 
yn y cylch o'r hen dai yma a adnabyddir fel y cruck house. Enwau 
eraill cysylltiedig a Phenrhiw oedd Dafi Dafis Castell Hywel a 
Gwilym Marles—ysgolfeistri o fri mawr yn y cyffìniau hyn. 

Nodweddid bron holl bregethwyr Undodaidd yr oes o'r blaen gan 
frwdfrydedd i gyfrannu gwybodaeth, ac agorasant fel rheol ysgol yn 
y lle fel rhan o'u gwasanaeth i'r gymdogaeth. Felly y bu hi hefyd yn 
Drefach, a gwnawd defnydd am beth amser o gapel Penrhiw i'r 
pwrpas yma. Wrth ei dynnu i lawr cafwyd poteli inc a chwils, ac 
hyd yn oed y Welsh Not—dernyn o bren ac arno Welsh N. Ni 
ddylasem farnu yn rhy galed yr hen ysgolfeistri am gadw at y 


F> un a godwyd ym mhlwyf Llangeler ac a feithrinwyd ar lyfr 

Welsh Not, hen draddodiad oedd yr oeddynt wedi etifeddu o hen 
ysgolion yr ynys. Cospid yr ysgolheigion yn yr ysgolion cyhoeddus 
(public schools) am siarad Saesneg yn lle Lladin yn oriau'r ysgol. 
Yn hynod iawn gwelais engraifft o'r hen arferiad yn ysgol ramadeg y 
Crynwyr yn Sidcot. Yno, os gwnai bachgen gamgymeriad mewn 
gramadeg, wrth ddefnyddio ei iaith, clymid tipyn o bren (log) a 
elwid “Grammarlog” wrth ei glun, a gwisgai hon drwy y dydd— 
wrth chwarae hefyd—hyd nes y clywai rywun arall yn gwneud 
camddefnydd o iaith ei fam. 

Diolch fod yr hen arfer wedi darfod o bobman, ac yn enwedig o 
Gymru. 

Bydd hiraeth yn ei fro ei hun am y capel bach am dipyn, fel 
hiraeth colli hen gymydog, ond credaf y bodlonir yn fuan gan bawb, 
gan gofio mai Capel Penrhiw, Drefach fydd e byth—rhywbeth y 
mae Drefach a'r cylch wedi gyfrannu i'r sefydliad ardderchog yma 
sydd i gadw rhag diflannu, hen addoldai, hen ffermdai, hen felinau, 
hen fythynod, hen gelfi, a phopeth arall cefn-gwlad nodweddiadol o 
fywyd ein tadau—ac yn eu plith hen gapel Penrhiw, Drefach. 


(D. Parry-Jones: Rheithor yw'r Parch. D. Parry-Jones 
(Gilwern, Abergefenni) yn hannu o ardal Penrhiw ond yn ystod 
y blynyddoedd diwethaf yma gwnaeth enw mawr iddo'i hun fel 
awdur llyfrau Saesneg sy'n disgrifio bywyd Cefn Gwlad Cymru. 
Dylasai pawb o ddarllenwyr y rhifyn hwn fynnu gweld ei Welsh 
Country Upbringing a'i Welsh Country Characters. Cyhoeddwyd hwy 
gan Batsford). 


CD Dn LD 


Capel Penrhiw 
Gan JoHN y Gwas. 


APEL bychan syml a diaddurn yn allanol, perthynol i'r Undod - 
í iaid, oedd Capel Penrhiw a'i hanes fel adeilad yn dechrau yn 

1777, blwyddyn y “tair caib”. Adeiladwyd ef yn fan cynnull i'r 
bobl a ddaethant allan o eglwys Ymneillduol Drefach (Saron wedi 
hynny) oherwydd eu daliadau Undodaidd. Bu'r rhwyg flynyddoedd 
cyn adeiladu'r capel a chynhalient eu gwasanaethau yn yr awyr 
agored o dan gysgod derwen fawr gerllaw. O'i ddechreuad ymlaen 
i'r bedwaredd ganrif ar bymtheg ystyrid eglwys Penrhiw yn un 
lewyrchus, gefnog. Perthynai prif ffermwyr y plwyfi cylchynol iddi. 
Ar bwys yr hen draddodiad meithrinwyd teimladau annwyl at y 
capel bychan a safai ar lecyn cornel ychydig bellter o bentref 

Drefach ym mhlwyf Llangeler fel pe yn wyliedydd i'r pentref o dano. 
Gyda llaw hyfryd yw sylwi mai enwau Cymraeg sydd ar gapeli'r 
Undodiaid drwy Gymru megis Panteg, Penrhiw, Rhydyparc, 
Llwynrhydowen, Graig, Pantydefaid, Capel y Groes, Hen Dŷ 
Cwrdd, etc. Cafodd yr eglwys weinidogaeth gwŷr enwog o'r 
dechrau. Y gweinidog arhosol diwetha a fu mewn gofal o'r eglwys 
oedd y Parch. Jenkin Williams a ddaeth yma o Flaengwrach. 

Sefydlwyd ef ym Mhenrhiw ym Mai 1879 yn olynydd i'r Parch. 

W. E. Davies a fu'n cadw Ysgol Ramadeg yma tra mewn iechyd. 
Preswyliai'r Parch. Jenkin Williams a'i wraig yn Nhycefn, Cilrhedyn 
oddeutu hanner ffordd rhwng Penrhiw a Phanteg. Prin yw'm cof 
cynnar amdano a'r argraff a osododd arnaf oedd ci fod yn hynafgwr 
parchus, tawel, heddychol, gwir foneddig yn caru bywyd syml 
gwerinol y rhanbarthau gwledig. Cofiaf mai ganddo ef y clywais 
y gramaffôn am y tro cyntaf. Yr oedd yr achos wedi gwanhau yn 
fawr iawn erbyn ei ddyddiau, ef, yn enwedig ar ymadawiad Mr. 

David Jones, Soar- uchaf a'i deulu o'r ardal. Yr oedd ef wedi bod yn 
flaenor y gân ac yn gefnogwr gweithgar i'r Ysgol Sul ac yn arwein- 
ydd diogel. Deallaf mai â'r Bedyddwyr yr ymunodd y rhan fwyaf 
o'r tylwyth, ar ôl hynny Mr. John Jones, Bargoed Villa a'i fab, 
Mr. Daniel E. Jones, awdur Hanes Plwyfi Llangeler a Phenboyr, ond 
ymunodd yr olaf â'r eglwys esgobol ym Machen. Er fod yr achos yn 
wan llwyddwyd drwy egnion Mr. John Evans, Currier, Emlyn Castle, 
Castellnewydd Emlyn, i gadw'r achos yn fyw. 

Ganed Mr. John Evans ym Milestone, Llangeler, Chwefror 5, 
1841 ac yr oedd ef yn un wedi tyfu yn yr eglwys a'i ddiddordebau 
yn ddwfn yn y capel bach. Bu'r gŵr da yma farw yn Emlyn Castle 
Tachwedd 1, 1892. Ysgrifennodd ef grynhodeb da iawn o hanes 
Penrhiw. Gŵr amlwg yn y cylch oedd Mr. Evans yn berchen y 
lleoedd hyn yn Felindre—New Shop Inn, Spring Gardens, Yr Hal, 
Tycornel a Phantyrodyn. Ymddiddorai ei ferch Mrs. Havard 
Williams, Dangraig, Castellnewydd Emlyn mewn hanesiaeth leol, 
a gwelais ganddi ysgrif ei thraethawd arobryn ar ystyr enwau lleoedd 
yn y cylch. Un rheswm am i'r eglwys leihau oedd fod cynifer o'r 
hen ffyddloniaid mor wasgaredig ac yn byw cyn belled o'r capel 
megis yn Nhrebedw, Gelynen Cilrhedyn, Waunfawr a Gorllwyn, 
Penboyr; Cilgynydd a Phentrecwrt yn Llangeler, Pwllyrheyrn yn 
Llandyfriog, Aberhalen, Penboyr a Thynewydd Bangor Teifi. 
Y canlyniad o hyn oedd fod y plant yn cael eu magu a'u meithrin 
mewn eglwysi a chapeli nes i'w cartrefleoedd. 

Dau arall a fu o wasanaeth i'r achos ym Mhenrhiw yn ystod 
gweinidogaeth y Parch. Jenkin Williams oedd Thomas James, 
Danffynnon a Samuel Jones, Pengraig, yr olaf oedd y codwr canu. 
Ni wyddai Tomos Jâms fawr am ganu. Un Sul daeth efrydydd 
dieithr yma i bregethu ac ar ddechrau'r cwrdd rhoddodd allan 
emyn anadnabyddus a dyna lle yr oedd Sam Jones yn cyfri'r sillau 


YR YMOFYNNYDD 103 


ar ei fysedd. “Cân Sam”, ebe Tomos. “Ond pa fesur yw,” sibrydai 
Sam. “Twt, twt, cân e'n gynta, cei ei fesur wedyn,” meddai Tom 
y Warden, fel y gelwid Tomos Jâms am ei fod yn casglu'r trethi ym 
mhlwyf Penboyr. Ganwyd Tomos Jâms ym Mhantyfallen. Gwelir 
yr adfail ar lan Esger o dan Crugcynfarch. Bu Mr. Thomas James, 
Danffynnon farw Medi 29, 1889 yn 78 mlwydd oed. Ffermio 
Pengraig ym mhlwyf Penboyr oedd gwaith Mr. Samuel Jones. Bu 
yntau farw Gorffennaf 19, 1890 yn 72 mlwydd oed, a chladdwyd ei 
weddillion ym mynwent eglwys Llangeler. Prin flwyddyn oedd 
rhwng marwolaeth y ddau batriarch a ystyrrid bron yn golygu 
eglwys Penrhiw—dau wladwr syml oeddynt. Mae llawer o'u 
perthnasau yn fobl barchus yn y gymdogaeth heddiw. Y ddau olaf 
o aelodau'r eglwys oeddynt Mary ac Evan Jones, Siop Pensarn— 
dau o ragorolion y lle, ac yn frodorion o'r cylch. Mawr oedd eu 
gofal mewn anwyldeb at y capel a'i ddiddordeb yn neges draddod- 
iadol yr enwad. Bu Mary Jones farw yn 1912 yn 79 mlwydd oed, ac 
Evan Jones yn 1915, yn 72 mlwydd oed. Dyna'r ddau aelod olaf o 
Benrhiw a mawr oedd eu golwg c'r capel bach a phopeth a berthynai 
iddo. Bu y Parchn. T. Arthur Thomas ac E. O. Jenkins yn cynnal 
gwasanaethau yma yn achlysurol bob blwyddyn hyd ei symudiad i 
Sain Ffagan. 


YR YSGOLION. 

Cynhaliwyd yr ysgol gyntaf ym Mhenrhiw gan Mr. Daniel Evans, 
Cnwc, Drefach—ysgol elfennol ydoedd hon. Dyma hanesyn a 
adroddwyd i mi gan un o'r plant a fu o dan addysg Mr. Evans. 
Yr oedd amgylchoedd y capel a ddefnyddid yr amser hynny fel 
chwareule yn bur geriglog, garw ac anwastad. Ychydig cyn amser 
chwarae âi Mr. Evans allan a chuddiai bisin tair yn y cerrig. 
Rhuthrai'r plant allan i chwilio am y darn bychan a chyda'r math 
hyn o hela trysor llwyddwyd i ddigaregi'r cyfan nes cael llecyn 
chwarae cysurus a gwastad. 

Yr ail ysgol oedd Academi neu Ysgol Ramadeg a agorwyd yma 
yn 1877, wedi ei symud o Rock Cottage, Felindre gan y Parch. 
William E. Davies, gweiniog yr eglwys hon a Phanteg. Yn aml 
iawn ymhen blynyddoedd wedi ei chau sonid am ei rhagoriaethau. 
Dyma i chwi enwau rhai o'r disgyblion a fu yn Ysgol Ramadeg 
Penrhiw : Parch. Ebenezer Lloyd, rheithor Llanllwch-haearn, Mr. 
Daniel E. Jones awdur Hanes Plwyfi Llangeler a Phenboyr”, yr Hybarch 
David Williams, Archddiacon Ceredigion a mab i gyn-athro Ysgol 
Capel Bach, Mr. T. Williams, Pantygwyddil ; y Parch. Samuel 
Morgan, Ficer Cleverdon ; y Parch. James Griffiths, rheithor Bix ; 
y Parch. Thomas Edward Jones, Llanbedrog ; Mr. David Adams, 
Dolwyon. (Bu'r ddau olaf yn cadw ysgolion nos yn yr ardal) ; 
Mr. J. H. Griffiths, Green Hill, masnachwr yn Abertawe. Fe erys un 
‘o'r hen ddisgyblion eto (1956) yn ein plith, sef Mr. Evan Evans, 

Maesyberllan, Felindre gynt o Gwmbrân, ac mae ef wedi cyrraedd 
ffiin ei bedwar ugain a deg mlwydd oed. 

Arhosed bendith y dyddiau lawer yn dangnefeddus tros ei gyntun 
ar dalar bywyd. Ydyw, mae Capel Penrhiw wedi ei symud i Sain 
Ffagan, nid yn gymaint am ei olwg allanol ond am y ceir o'i fewn 
ymgais at addurnwaith coed yn fentr pan oedd piwritaniaeth 
Cymru yn dweud “'na”' wrth neges morthwyl a chŷn celf tufewn. 

Mawr hyderwn y bydd i bobl y lle a phobl o bob parth o Gymru 
droi am gyntun i Gapel Penrhiw pan orffennir y gwaith a'i osod yn 
Sain Ffagan, ac y clywir yno'n achlysurol sain mawl a gweddi fel 
yn y dyddiau gynt. 


(“John y Gwas” : Ffugenw adnabyddus y Cynghorwr John 
Evans, New Shop Inn yw hwn. Y mae Mr. Evans yn llenor praff, 
yn fardd a beirniad disgybledig ac yn ysgrifennwr cymeradwy 
yng ngholofnau'r papurau lleol. Yn bennaf dim y mae'n hanes- 
ydd glew a disgwylir ychwanegiad pwysig at gyfrolau hanes 
ei fro oddi wrtho ryw ddydd.) 


AMA 


CYWAIN. 


(CAPEL PENRHIW). 


Ni chefais fynd â cherbyd 
Fel llawer un o'm hach, 
I hôl un llwyth o gerrig 
I godi'r capel bach. 


Ni welais y caboli 

Ar dderw mawr y glyn, 
Na'r cywain hwyr a bore 

O'r cwar wrth droed y bryn. 


Ni chofiaf am ddiwrnod 
Cysegru'r deml lân, 

Ni chlywais y ffyddloniaid 
Mewn hwyl yn dyblu'r gân. 


Ond collais innau ddeigryn 
O weld y capel clên 
Yn cael ei gywain eto 
Am iddo fynd yn hen. 
Alltyplaca. GRIFFITH MORGAN. 

Bedydd 


Sur y Pasc, Ebrill raf yn y Graig, Llandysul, gan y Gweinidog, JOHN 
ELWYN, mab Mr. a Mrs. Inver Davies, Gwardafolog. 
“Bywyd bach a roddaist inni ; 
Dyro'r grâs i'w wneud yn fawr”. 


CP7D”' D^ iD 


Marwgofion 


MAwRTH 28, yn Ysbyty Caerfyrddin, yn 68 oed, JOHN LEWIS THOMAS, 
Thespian, Llandysul. Yr hynaf o deulu “Green Grove”, Talgarreg. Hannai o 
hen deuluoedd Rhydwen, a Felin Crugyreryr a fu'n fawr eu sêl gyda'r achos 
yn y Bwlch. Cofia llu o ddarllenwyr yr YMOFYNNYDD am ei dad— Tomos 
Teiliwr” —yr hen gerddor a ganai yn ei grefft yn ogystal ac yn ei grefydd. 
Yn ifanc âi i addoli gyda'r teulu yng Nghapelyfadfa. Wedi bod yn y rhyfel 
byd cyntaf aeth i'r Coleg yn Aberystwyth, ac am gyfnod bu'n athro yn ysgol 
Llandysul. Wedi hynny bu'n ddirpwy ysgol-feistr yn Nhrewen, ond fel 
Ysgolfeistr Pontsiân am yn agos i 25 mlynedd y cofir fwyaf amdano. Bu ei 
ewythr, y diweddar J. R. Thomas, yn Ysgolfeistr yno o'i flaen, a cheisiodd 
yntau gadw'r traddodiad. Ers rhai blynyddoedd bellach, wedi ymddeol o'i 
swydd, daeth i fyw i Landysul lle y bu'n fawr ci barch gan gyfeillion yr ardal. 
Claddwyd y Sadwrn dilynol ym mynwent Capelyfadfa, a'r gwasanaeth yn 
anghyoedd. Gwasanaethwyd gan y Parchn. J. Marles Thomas, Aubrey Martin 
a'r Parch. E. Grey (Ficer Talgarreg). Gedy mewn hiraeth a galar ci briod, 
dwy ferch, un chwaer a brawd, a llu o berthnasau eraill. 


An Chwefror 29ain, yn 58 oed, JONATHAN PARRY, 9, Clettwr Terrace, 
Pontsiân. Bu yn glâf ers tro byd, ond goddefodd ci hir gystudd yn dawel ac 
amyneddgar. Cymeriad felly oedd, a thrwy dynerwch ei ysbryd enillodd ei le 
mewn cymdeithas a'i eglwys. Mab ydoedd i Mr. a Mrs. Thomas Parry o'r un 
lle, a'i dad o'i flaen a'i hyfforddodd yn ci grefft. Saer ydoedd wrth ei alwed- 
igaeth, ac yn un o grefftwyr prin cymdeithas heddiw. Ymunodd â'r fyddin 
yn y rhyfel byd cyntaf. Bu drwy frwydro ffyrnig ar faes y gâd, ond daeth yn 
ôl i'w hen ardal, a dilyn ei grefft heb i'w ysbryd wenwyno. Trwy ci oes bu'n 
ffyddlon i'r hyn a gredai. Tu allan i'w grefft ei brif ddiddordeb oedd Caniad- 
aeth y Cysegr, ond wedi colli ei unig fab rai blynyddoedd yn ôl, collodd yntau 
dipyn o'r hen hwyl. Serch hynny credai o hyd yng ngwerth y gân yn Nhŷ 
Dduw. Mynychai yr addoli ym Mhantydefaid yn gyson. Fel ei dad, ni chredai 
fod yna unlle fel Pantydefaid yn fan cyfarfod a Duw. Gedy mewn hiraeth 
trwm ei briod, ac unig ferch, un chwaer, a dau o wyrion ieuainc. Traddodwyd 
ei weddillion ym mynwent Pantydefaid y Sadwrn dilynol, a'r angladd yn 
anghyoedd. Gwasanaethwyd gan y Parchn. J. Marles Thomas, S. E. Bowen ac 
Aubrey Martin. 

Urdd y Benywod 


Tonnopp yr Urdd uchod dir newydd dydd Sadwrn, Mai s, trwy gynnal Rali 
yng Nghapel Pantydefaid. Llywyddwyd gan Mrs. Marles Thomas, Llandysul. 
Yn ôl yr arfer, cafwyd gwasanaeth byr i ddechrau'r cyfarfod o dan arweiniad 

Misses Eileen Evans, Mary Thomas a Marion Davies, Pantydefaid. 

Dilynwyd hyn gan gyfarfod.busnes byr. Wedi darllen llythyr gan y Parch. 
T. Oswald Williams yn hysbysu yr ail-agorir Capel Penrhiw yn Sain Ffagan 
ar Fehefin 14, pasiwyd i geisio trefnu bysiau i fynd yno. Datganwyd llawenydd 
hefyd pan ddeallwyd fod Miss Sali Davies i roi Sgwrs ar y Radio ym Mis 
Awst ar Undodiaeth. 

Diddorol iawn oedd adroddiad Mrs. Marles Thomas, am y , Cyfarfod 
Blynyddol yn Llundain. Hefyd talodd deyrnged aruchel i ddwy o'r aelodau 
ffyddlon a gollwyd o'n plith yn ddiweddar, sef Mrs. Lewis Williams, Felinfach, 
a Mrs. Arthur Thomas, Llandysul, gan estyn cydymdeimlad y gynulleidfa yn 
bersonol i Mrs. Davies, Caerwilym. (Ysgrifennydd yr Urdd). 

'Rooedd yr adroddiadau o'r Canghennau yn foddhaol iawn, a'r cynhyrchion 
gwaith llaw a ddangoswyd yn dystiolaeth i' i'r gwaith a wnaed yn ystod y gaeaf. 

Neilltuwyd rhan olaf y cy farfod i waith llwyfan pan gafwyd caneuon gan 
Mair Thomas, Brondeifi, ac adrodd gan Julia Rowlands, Rhydygwin, caneuon 
a phenillion g gan Barti Brondeifi a Chaeronnen, yn cynnwys penillion pwrpasol 
i'r Rali gan y Parch. T. O. Williams. 

Cyflwynwyd y ddrama un act, “Y Bakehouse” gan barti o'r Graig, Llan- 
dysul, a chafwyd perfformiad hwylus ohoni gan yr actorion a ganlyn—Mrs. 
Marles Thomas, Mrs. Dilys Jones, Mrs. H. Jones, Mrs. Evans, Misses Jessie 
Evans, Mary Thomas, Morfudd Thomas a Geinor Davies. 

Diolchwyd i bawb a gyfrannodd at lwyddiant y Rali ac i aelodau Pantydefaid 
am de blasus gan Mrs. Davies, Alltyblacca, a Miss Ann Davies, Llwynrhydowen. 


P^ DD ED” Dd 


Newyddion yr Enwad 

CRIBYN.— Prynhawn Iau, Mai 24ain, daeth tyrfa o blant a phobl mewn oed 
ynghyd i fwyta ac yfed o'r bwyd blasus a roddwyd gan chwech teulu o'r 
Capel. Y mae y Te Parti hwn yn sefydliad blynyddol bellach. Eleni rhoddwyd 
y bwyd gan Mrs. Davies, Panteg ; Mr. a Mrs. Richards, Cefnbryn ; Mr. a Mrs. 
Samuel Davies, Bank Villa ; Mr. a Mrs. Jones, Brynawel ; Mr. a Miss Hughes, 
Fronfallen ; a Mr. a Mrs. Baker, Beechwood. Wedi i bawb fwyta o'r danteith- 
ion cafwyd cyngerdd amrywiol a drefnwyd gan Mr. Evan Davies, Bank Villa. 
Cymerwyd rhan gan Driawd y Llwyn, sef Mr. Simon Davies, Mr. Daff Jones 
a Mr. J. Jones. Rhoddwyd eitemau ychwanegol gan Mr. Percy Davies, 
Pontshân ; Mr. Tom Lewis, Penlan, Llanarth ; y Brodyr Jenkins, Treberfedd 
Dihewid a phlant ac oedolion o ardal y Cribyn. Y Gadeiryddes oedd Mrs 
Dilys Evans, Awclon, Llanybydder, achafwyd ganddi araith bwrpasol ynghyd 
â rhodd deilwng tuag at y Gronfa. Arweiniwyd gan Mr. Eric Jones, Cwm- 
llydan a thalwyd y diolchiadau gan Mrs, Davies, Rhydybannau a Mrs, Davies, 
Blaentir, 


ry 
4 

LLONGYFARCH.—Llongyfarchiadau calonnog i Miss Margaret Jones, 
Penlanganol ar ei llwyddiant yn pasio arholiad canu y berdoneg yn y Dosbarth 
Blaenaf (rst Class) yn Aberystwyth yn ystod y mis diwethaf. Ymlaen eto 
Margaret. 


ABERYSTWYTH.—Cynhaliwyd Cwrdd Blynyddol y capel y mis 
diwethaf ar ôl agoriad defosiynol gan Mr. Islwyn Ap Nicholas. Adroddodd 
Mrs. Mair Thomas, yr ysgrifennydd am gynnydd mewn diddordeb, aelodaeth 
a gwrandawyr. Talwyd gwrogaeth i'r pregethwyr lleyg gan enwi yn arbennig 
Mr. Nicholas, yr Athro Timothy Lewis, Mr. D. Carrellio Morgan, Mr. D. C. 
Rendall a Mr. Sidney Herbert. Etholwyd y canlynol yn swyddogion : 
Cadeirydd, Mr. Islwyn Ap Nicholas ; Is-Gadeirydd, Mr. W. S. Jones ; Ysgrif- 
ennydd Gweithredol, Mr. Steward Glover Trysorydd, Miss Getta Jones; 
Organydd, Mr. Glover ; Archwiliwr, Mr. Ifan Jones. 


ESSEX HALL.—Y cyfanswm a gyfranwyd gan eglwysi Cymdeithas De- 
Ddwyrain Cymru at ail-adeiladu Essex Hall erbyn diwedd Mis Mai oedd 


5223/7] 1. 


DARLLEDIAD SALI DAVIES.—Fe fydd Miss Sali Davies (Llwynifan) yn 
darlledu ar donfedd Cymru ar Awst 12 a'i thestun fydd, “Paham yr wyf yn 
Undodwraig”. Dymunwn iddi bob hwyl ac ni fyddwn yn gofidio dim am 
ei rhesymau oherwydd ni wyddom am neb arall sydd a'i seiliau yn gadarnach 


yn y ffydd a'i brwdfrydedd yn chwedl. 


MARWOLAETH MRS. MEREDITH WILLIAMS.—Blin iawn gennym 
gofnodi colli un arall o'r cewri o blith y gwragedd yr wythnos hon eto. Yr 
oedd Mrs. Williams yn wraig fonheddig a roes o'i gorau i'n mudiad ac yn 
arbennig yn ei hoff gartref yng Nghapel y, Cwm. Nid anghofiaf amdani yn ei 
llesgedd yn dyfod i ail agor yr hen gapel llynedd a'i gwyleidd-dra wrth wneud 
hynny. Cydymdeimlwn a'r teulu yn cu hiraeth ac os mawr yw trysor ein 
hatgof ni onid mwy yw eu heiddynt hwy. 


AT Y GOHEBWYR.— Aeth y newyddion a'r ysgrifau yn brin unwaith eto 
a thaer erfyniaf ar ohebwyr i ddanfon hanes yr eglwysi a'r marwgofion mewn 
pryd. Beth hefyd am bwt o hanes y Gymanfa a'r cynlluniau am y dyfodol 
sydd yn bur newydd fel y clywaf. 


MANION.—Ar y 12 o Fai cynhaliwyd Cwrdd Blynyddol Cymdeithas 
Undodaidd De-Ddwyrain Cymru pryd yr ctholwyd Golygydd Yn 
YMOFYNNYDD i'r Gadair. Penderfynwyd fod y Llywydd o hyn allan i ddal y 
swydd am ddwy flynedd ac y byddis yn ychwanegu cyfarfod arall at y tri a 
gynhelir eisoes mewn blwyddyn.— Mynegwyd gofid dwys o weld pulpudau 
rhai o'n capeli yn wag ar ôl blynyddoedd o oedi. Trefnir cyfarfod i weld beth 
yw'r posibiliadau yng Nghefn Coed. Pregethwyd gan y Parch. E. J. Williams, 
Notais, Llywydd presennol Cymdeithas y Bedyddwyr Cyffredinol.—Daeth 
tua chant a hanner i Gymanfa'r plant yng Nghaerdydd pryd y cawd canu a 
phasiant i gofio'r anifeiliaid mud o waith y Parch. Basil Viney.—Aeth tua 89 

o wragedd capeli Morgannwg ar bererindod i weld Penrhiw a chynhaliwyd 
cwrdd bychan yno ar y 17 o Fai dan ofal y Llywydd, Mrs. M. J. Davies, a 
chymerwyd rhan gan Mrs. Bowen, Trebanos hefyd. 


HIGHLAND PLACE.—Cynhaliwyd cyfarfod “Pawb Ynghyd” yn High- 
land Place ar y 6 a 7 o Fai a daeth tyrfaoedd da ynghyd i gwrdd plant y pryn- 
hawn, y cwrdd nos Sul a chwrdd arbennig nos Lun pryd y pregethwyd gan ein 
gŵr gwadd, y Parch. Roy John ar y traddodiad Undodaidd.—Gwneir trefn- 
iadau arbennig yn yr Hen Dŷ Cwrdd, Aberdâr ar gyfer y Sul cyn yr Eisteddfod 
Genedlaethol. Traddodir darlith yn y prynhawn ar “Feirdd a Llenorion yr 
Hen Dŷ Cwrdd” gan y Gweinidog, a byddem yn falch iawn o glywed os yw 
un o'n gweinidogion yn bwriadu bod yn y dref ar gyfer nos Sul fel y gallom 
drefnu gwasnaethau cyflawn yn y ddau gapel drwy'r dydd. 


CRIBYN, CAPEL-Y-GROES, TREBANOS.—Da clywed fod y tri 
chapel yma yn symud ar fyrder i gael gweinidogion. Rhwydd hynt iddynt a 
gobeithiwn glywed mwy eto cyn hir. 


PENRHIW. Cofiwch am ci ail-agor ar y 14 o Fehefin, 3 y prynhawn, 
pryd y pregethir gan y Parch. T. O. Williams ac y gwasanaethir gan y Parchn. 
J. Marles Thomas a D. Jacob Davies. Ni cheir mynediad i'r Capel ond trwy 
docyn, ond gall y neb a fynn ddyfod i'r cynteddau. 


MAA 


TRI THRIBAN. 
(Buddugol yn Eisteddfod Pantydefaid. 


Mawn. 
Er chwennych gwyrddion ddolydd 
Ym mro'r dyffrynnoedd llonydd, 
Bodlonaf mwy ar ddwylath lawn 
O'r mawn yn Llan-y-mynydd. 


MEDEL. 
YN iach, y grynnau tawel, 
Yr hwyl a'r chwerthin uchel, 
Fe ddaeth bellach dro ar fyd, 


A mud yw miri medel. 


MELIN. 
Maz heno’n anghyfannedd, 
Yn sŵn drycinoedd Tachwedd ; 
Daeth y Melinydd mwyaf oll 
I hawlio'i doll.o'r diwedd. 
Tregroes. T. Liew JONES. 


Argraffwyd gan J. D. Lewis a'i Feibion Cyf., Gwasg Gomer, Llandysul, 

J. D. Lewis a'i Feibion Cyf. 


Argraffwyr a Chyhoeddwyr 


CPNDîWD7 LD 


“Lleufer dyn yw llyfr da” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 


AA 


Mynnwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : 8. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 


flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgo 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

Llyfrau Newydd 

Cofiant J. T. Rees 


Gan D. H. Lewis, Llanelli. 5/-. 


Gwobrwywyd y gyfrol hon yn Eisteddfod Ystradgynlais 1954, ac 
ynddi fe geir hanes mudiadau pwysicaf y can mlynedd diwethaf, 
megis cychwyn y Gymanfa Ganu, sefydlu Cyfundrefn y Tonic 
Solffa ac anterth Canu Cynulleidfaol Cymru yn nhroad y ganrif. 


Cymeriadau'r Beibl 


Gan Beti Lloyd Evans a Trebor Lloyd Evans. 5/-. 


Llyfr o fudd arbennig i ddosbarthiadau dysgu'r Beibl yn yr 
Ysgolion Cynradd, Ysgolion Canol ac Ysgolion Sul. 


. Profion Arholiad 


Gan T. Ll. Stephens a T. Llew Jones. ,3/5. 


Cyhoeddir y Profion hyn yn fwyaf arbennig ar gyfer plant sydd 
yn gwneud y Papur Cymraeg yn y Prawf blynyddol am fynediad 
i'r Ysgol Ramadeg. Gallant fod o fudd hefyd yn nosbarthiadau 
isaf yr Ysgolion Uwchradd fel cyfrwng i adolygu gwaith y 
flwyddyn. 

ATEBION i'r uchod—6ch. 


Cerddi'r Plant 


Gan E. Llwyd Williams a Waldo Williams. 3/-. 


Llyfr barddoniaeth ynghyda darluniau mewn diwyg newydd i'r 
plant lleiaf. Bu disgwyl mawr am ail-argraffiad o'r llyfr poblog- 
aidd hwn. 


APIA? 


JJ. D. Lewis «i Feibion Cyf. 
ARGRAFFWYR A CHYHOEDDWYR 


45, NORTH PARADE, ABERYSTWYTH (Ffôn 616) 

Pregeth gyntaf Penrhiw, Sain Ffagan 
Gan y Parch. T. O. Witiams, M.A. 


“Goleuo’r meddwl yw'r dylanwad a drig mewn doethineb.” — 
Doethineb vii, 22. 


“Dysg Duw y meddwl agored.” —Salm xlx, 7. 


ANNWYL GYFEILLION,— 


Ni wn a all dyn fod mewn dau fan ar tro, ond yr wyf i heddiw beth 
bynnag. Yr wyf yn y corff yn Sain Ffagan, ond yn yr ysbryd yr wyf 
ym Mhenrhiw, Drefach, Sir Gaerfyrddin, mewn pulpud shwrwd hen 
gapel bach wedi gweld ei amser gorau . . . y gynulleidfa wedi cilio o 
un i un, ond i mi y mae Penrhiw cto'n llawn o addolwyr, anweledig 
mae'n wir, ac y mae awydd gofyn arnaf yng ngeiriau Haggai,— 
“Pwy yn eich plith a adawyd a welodd y tŷ hwn yn ei ogoniant 
cyntaf?” Neb, onid y capel hwn yn Sain Ffagan yw Penrhiw yn ei 
ogoniant cyntaf. 

Tŷ cwrdd syml a phlaen oedd gynt, ac ni chredid mewn addurno 
slawer dydd hwyrach, am fod y Catholig yn pwysleisio'r prydferth 
mewn addoliad, ac ni ofynnid ond am gysgod gan gynulleidfa wedi 
bod am ugain mlynedd yn addoli Duw yn yr awyr agored. Ddau 
can mlynedd yn ôl yr oedd yna gynnwrf yng nghynulleidfa Ym- 
neilltuol Drefach, fel yn llawer cynulleidfa arall ar hyd a lled y 
wlad y pryd hynny—pobl yn methu cydweld—yn methu torri dadl 
heb ddigio ac ymrannu ; un blaid yn sefyll yn ddigon gonest yn 
stond dros draddodiad ac awdurdod a dogma, a phlaid arall yr un 
mor onest, yn flaengar a rhyddfrydig, yn methu deall pam y rhoes 
Duw reswm i ddyn onid i'w ddefnyddio, gan ddewis cefnu ar hen 
gymdeithas annwyl yng ngwanwyn 1756 er mwyn cerdded rhagddi 

law yn llaw a rheswm a gwirionedd yn nerth Duw. Chwi welwch 
felly mai adain flaen cynulleidfa Penlôn, Felindre, oedd y gynull- 
eidfa a addolai yn y capel hwn gynt, ond yn teimlo rhyw orfod arni 
i ddilyn y golau. 

Heddiw ped aech i Benrhiw gwelsech y cylch yn gyfan. Ddau can 
mlynedd yn ôl yr oedd ym Mhenrhiw gynulleidfa heb gapel. 
Heddiw y mae Penrhiw yn gapel heb gynulleidfa, ond ped aech yn 
ôl i'r hen fro caech addoli Duw fel cynt ar lecyn cysegredig dan yr 
hen dderwen yn yr awyr agored. Nid yw Penrhiw yma namyn 
carreg filltir ar y ffordd fawr i adgofio'r miloedd a ddaw i'r Am- 
gueddfa Werin am lwybr a gerddodd y fintai, wedi torri'n rhydd o 
afael traddodiad ac awdurdod i gyfeiriad Rhyddid Meddwl, a 
rhyddid i addoli Duw. Nid oeddent ond yn chwilio am sedd 
awdurdod ym myd crefydd, gan ei symud o bersonau anffaeledig a 
llyfrau anffaeledig gan ei gosod yn rheswm a chydwybod olau 
dynoliaeth maes o law. Yng ngeiriau Martineau,— 

“Ni allaf orffwys mewn unrhyw wedd ar Ddatguddiad amgen nag 
a dreiddia'r Bedwaredd Efengyl... hynny yw . . . ei fod yn ym- 
ddangosiad—i fodau a rhywfaint o ysbryd Duw ynddynt, o rywbeth 
dwyfolach y tu allan iddynt gan eu harwain at y dwyfolaf i gyd y 
sydd yn eu cofleidio ill dau.” 

Dyna'r llwybr o awdurdod at ryddid, o gredo at reswm a gerdd- 
odd y fintai fach heb wybod y ffordd yn iawn, ac awgrym o'r 
arweiniad dwyfol sy'n sylfaen i'm sylwadau,— 

“Goleuo'r meddwl yw'r dylanwad a drig mewn doethineb : 

Dysg Duw y meddwl agored.” 

Er mwyn awgrymu'r llwybr y bwriadaf droedio dyfynnaf frawdd- 
eg awgrymiadol, — 'Rhaid rhoi Hanes nid yn unig yn nhermau 
digwyddiadau ond yn nhermau'r personau tu ôl i'r digwyddiadau,” 
a chanolbwyntiaf innau ar dri pherson,— 

I. JENKIN JONES, yn gollwng ei afael ar y credoau gan roi sedd 
awdurdod mewn crefydd yn y Beibl. Hyd yn hyn nid oedd gan yr 
unigolyn bersonoliaeth breifat, a dylanwad pregethu Jenkin Jones 
a berodd gyffro ym meddwl rhywrai yn Nrefach . . . Duw yn dysgu'r 
meddwl agored. 

II. DaviD Lrovpn, Brynllefrith yn rhoi sedd awdurdod yn y 
Beibl ac yn rheswm dyn, deuoliaeth ansefydlog, ac ef oedd gweinidog 
cyntaf Penrhiw. 

III. a Gwitym Mar tgs ar ôl Martineau yn gosod sedd awdurdod 
yn rheswm a chydwybod olau dynoliaeth, yntau'n ceisio ail gynneu'r 
tân, a'r marwydos yn duo ar yr hen aelwyd. 

Amheuaf yn fynych heddiw. onid ym yn ôl gyda Karl Barth yn y 
cyfnod cyn codi Penrhiw, canys dysg Barth “nad oes gymhwyster 
gan Reswm i ddod o hyd i ddim am Dduw nac i ddal unrhyw gred 
wir ym materion crefydd.” Arall oedd y duedd yn y ddeunawfed 
ganrif, a gwelid symud yn raddol “faich caethiwed awdurdod 

eglwys a llywodraeth gwlad ar ryddid meddwl er mantais i'r 
crefyddwyr hynny a bwysai'n fwy ar yr ysgrythur nag ar gredo a 
thraddodiad corfforedig ac ar ddehongli ystyr yr ysgrythur yn ôl 
eu rheswm a'u profiad eu hunain. 

Dywedai Morgan Llwyd ‘ Na chais ystwytho cydwybod neb i'th 
opiniwn di trwy rym ond trwy reswm,” a diffiniai rhywun Undodwr 
fel gŵr nad yw wedi dweud ci air olaf. Rhyw feio sydd arnom ein 
bod yn rhy feirniadol a rhy oeraidd ein haddoliad, heb ddigon o 
“dan diwygiad a chynhesrwydd ysbrydol a brwdfrydedd efengyl- 
aidd,’ a sicr bod lle i deimlad mewn crefydd—mwy o le nag a 
roddwn ni iddo hwyrach. Ar y llaw arall pe bai eraill wedi rhoi 
mwy o le i reswm ni buasai'r rhwyg rhwng gwyddor a chrefydd 
wedi bod heb ei chyfanu cyd. Y mae un peth yn berffaith sicr— 
nid pobl ofergoelus ac anwybodus a gerddai i Benrhiw slawer dydd. 
Mewn ysgrif yn Y Llenor gan yr Athro G. J. Williams dywed,— 

“Odid nad oedd mwy o ddarllenwyr yn y parthau hyn (h.y. 
Dyffryn Teifi) yn nechrau'r ganrif nag mewn ardal arall yng 
Nghymru . . . a thrwy'r ddeunawfed ganrif nodweddid trigolion y 
wlad gan ryw anesmwythyd meddwl ar bynciau crefyddol . . . 
Yma y cododd pregethwyr fel Jenkin Jones a Dafydd Llwyd, gwŷr 
oedd mewn cysylltiad a meddyliau rhyddaf Lloegr, gwŷr oeddent a 
feirniadai'r hen ddiwinyddiaeth draddodiadol, ac ymdrechai am 
ryddid barn mewn byd ac eglwys. Ni synnwn i ddim pe dywedai 
hanesydd yn y dyfodol nad oedd ddosbarth o ddynion mwy goleu- 
edig yng Nghymru yn y ddeunawfed ganrif na'r gwladwyr a dyrrai 
i wrando ar Jenkin Jones a Dafydd Llwyd a Dafydd Davis i hen 
gapel Llwynrhydowen... .” | 

Dyma'r cefndir, a naturiol i mi eich adgofio o'r testun, “Goleuo'r 
meddwl yw'r dylanwad a drig mewn doethineb, a dysg Duw y 
meddwl agored.” 

Dwedai Selden,— “Ofer sôn am heretic oherwydd ni all dyn 
feddwl yn wahanol nag y gwna,” a chredaf yn bendant fod yn rhaid 
i bob dyn lunio ei dipyn credo o'i brofiad ei hunan, ac nid ei derbyn 
yn ail-law oddi wrth neb. 

Dysgodd Perrot a Choleg Caerfyrddin nifer i gadw meddwl agored 
ar bynciau mawr y dydd. Daeth Jenkin Jones a syniadau rhydd- 
frydig i werin Dyffryn Teifi. Ni phlygai i awdurdod eglwys na 
chredo na Phab. Digon iddo oedd y Beibl. Gwyddom iddo gy- 
hoeddi, 

“Y Cyfrif Cywir o'r Pechod Gwreiddiol” oddi wrth yr ateb iddo 
yn 1730. Rhoddasai Platoniaid Caergrawnt bwyslais ar reswm 
ynghanol oes lawn brwdfrydedd dros y Beibl gan ddal fod gan ddyn 
gymaint o hawl i ddefnyddio'i ddeall wrth farnu'r gwirionedd ag y 
sydd ganddo i ddefnyddio'i lygaid er mwyn gweled y ffordd. Deu- 
bwynt Jenkin Jones oedd * nad oedd dynoliaeth yn llwyr lygredig a bod 
Crist wedi marw dros bawb.” Dyna'r newyddion da i wladwyr goleu- 

edig Dyffryn Teifi. Gyda llaw codwyd Capel cyntaf y Llwyn yn 
1733, yr un flwyddyn ag y cyhoeddodd Enoc Francis ei ‘ Air yn ei 
Bryd,’ a dyma a ddywed Francis,— 

“Y mae rhai sy'n dal ewyllys rydd yn barnu nad oes y fath beth 
ag Etholedigaeth—nid yw hiliogaeth Adda yn euog o'i bechod ef.” 
Yng ngrym addysg yr eglwys credid fod Duw wedi ordeinio ang- 
hydraddoldeb. Ni fynnai'r dyn cyffredin mo hyn er ei gael yng 
nghredo'r eglwys, ac o ddatblygu gwell syniad am ddyn rhaid oedd 
ceisio cysoni athrawiaethau'r eglwys a'r syniadau newydd. Dyna 
amcan pregethu Jenkin Jones—rhyw gais i gysoni syniadau diwin- 
yddol diddynoliaeth am ddyn a'r ymdeimlad newydd yn nyn ei 
hunan ei fod ef yn rhywun. Doi dyn o gredu'n well ynddo ef ei 
hunan ac yn ei gyd-ddyn i amau y darlun a dynnid o Dduw hefyd. 
O synio'n well am Dduw gwawriodd ar feddwl rhywun od oedd 
Duw yn dad heb ffafrio neb fod Crist wedi marw dros bawb. 

Dyna'r lefain yn y blawd a diddorol gweld y burum yn chwarae. 
Gwyddoch am y cynnwrf yng Ngwrecsam, a Henllan a Salter's Hall. 
Darllener llythyrau Cymanfa'r Bedyddwyr o lythyr Llangloffan yn 
1729, a cheir yr un sôn am Arminiaeth yn trwblu'r dŵr bron bob 
blwyddyn hyd 1750, llythyr Moleston pan sonnid am ddadlau ar y 
Drindod. Yn 1768 yr oedd cynnwrf a thorri allan yn eglwys Glan- 
dwr a chodi Capel Rhydyparc o'r herwydd, ac yn 1774 gadawodd 
Theophilus Lindsey yr eglwys wladol gan agor Capel Essex Hall. 
Yr oedd Jenkin Jones yn ei fedd oddiar 1742 ond yr oedd ei ysbryd 
yn ddigon byw i gadw'r fintai i addoli am ugain mlynedd yn yr 
awyr agored ac i'w symbylu i godi Capel Penrhiw yn 1777. 

Yn ôl y diweddar W. J. Gruffydd “heresi yw dull ac amod twf 
pob trefydd” a hyd y gwelaf marw a wnai popeth onid oes ynddynt 
ddigon o fywyd i brifio. Arloeswr oedd Jenkin Jones ond gweinidog 
cyntaf Penrhiw oedd David Lloyd, Brynllefrith, un o feddyliau praff- 
af crefydd y ddeunawfed ganrif yng Nghymru. Yn ei amser ef 
codwyd Penrhiw a gwelir rhoi rheswm yn lle awdurdod. Gwyddoch 
y sonnir llawer yn ein dyddiau ni am Schweitzer ond amheuaf a gofir 
ei farn bendant,— 'Y rheswm dros wae presennol dynoliaeth yw ei 
bod wedi bradychu meddwl a rheswm.” 

Hyd y gwelaf ni ellir deall y cyfnod heb ddarllen Halsingod a 
Charolion—rhyw drichant ohonynt wedi'u canu rhwng 1680 a 1720. 

Gair clo y cyfnod oedd cydwybod. “Pryd bynnag y bo dyn yn an- 
heyrngar i'w gydwybod y mae'n anheyrngar i'r ysbryd dwyfol o'i 
fewn,” a gosodasai Spinoza yr egwyddor i lawr yn yr ail ganrif a'r 
bymtheg ‘ y dylesid dehongli'r Beibl fel pob llyfr arall.” h 

Y mae cydwybod yn cyfleu'r awgrym bod dyn yn dechrau meddwl 
a gweithredu drosto ef ei hun a'i fod yn blino ar awdurdod yr hen 
oruchwyliaeth, ac o ddechrau amau a gwyntyllu'r Beibl ceisiai am 
awdurdod newydd,— 

“A holed pob dyn ei gonsciens ei hun 
A ydy o'n byw mewn ffafar a Duw.” 
Gyda llaw y llyfr Cymraeg cyntaf a argraffwyd yng Nghymru oedd 
Cân ar Fesur Triban ynghylch ‘ Cydwybod a'i chynheddfau o waith 
Alban Thomas a argraffwyd yn Nhrehedyn gan Isaac Carter yn 
TRS) 

Nid oes raid ond darllen Llythyrau David Lloyd cyn gweld ei farn 
bendant ar bynciau crefydd. Gyda’r Uniongred safle yw cred dyn ac 
nid cyfeiriad, ac anodd iddo amgyffred gweinidog a chynulleidfa yn 
cyd-ddatblygu o hen syniadau i syniadau newydd, ond dyna gyfnod 
David Lloyd . . . dyn yn dechrau dibynnu ar ei reswm ei hun gan 
daflu ymaith bob awdurdod allanol. Ni amheuid mo'r Beibl ond o 
weld yn ysbryd gwyddor anghysondeb ei dystiolaethau cerddai 
llawer a chamre petrus. 

Teimlid dylanwad Descartes ar feddwl yr oes ac ni allai ef na'i 
gyfoedwyr gredu ffaith wyddonol ar yr un awdurdod a ffaith o 
athrawiaeth. Mynnai Descartes nad oedd awdurdod iddo ef ond ei 
reswm ei hun. Ymddengys wedi'r cyfan mai prif amcan yr Ariad a'i 
Uniongred oedd diogelu Penarglwyddiaeth Duw a'r Ariad yn mynnu 
gwneud drwy sôn am y Crist Creedig am y dywedid ei fod wedi eu 
genhedlu gan Dduw. 

Fe welwch felly yr hen awdurdod yn gollwng ei afael gan ei bwyll 
a Phenrhiw yngolau rheswm yn cerdded rhagddo, gan ddywedyd 
gyda'r gŵr doeth,—' 'Mawr yw gwirionedd a chryfach na phob 

eth. 
; Down bellach at gyfnod Martineau a Gwilym Marles, ac er na 
charaf bendantrwydd credaf fod gorfod arnaf i yrru'r cwch i'r 
dyfnder, a chofio gyda llaw fod ‘ llawer ochr i'r gwirionedd.” 

Gofynnai ddewrder moesol anghyffredin i Martineau i droi o'r 
neilltu yr hen ddogma o lygredigaeth hollol y natur ddynol a rhoi 
conshepswn newydd yn ei lle. 

“Y mae pob gweithredu yn iawn y sy'n dilyn ymhresenoldeb 
egwyddor îs egwyddor uwch, ac y mae pob gweithredu yn wrong y 
sydd yn dilyn yr is ymhresenoldeb egwyddor uwch” (Essays III, 
td. 352). 

Ymwrthododd Martineau â'r hen syniad am y natur ddynol gan 
gymryd safbwynt gwahanol, a rhoi pwyslais ar “ymddiried yn ein 
cynheddfau.” Dylasai fod gennym gymaint o hawl i “ymddiried yn 
nechrau dwyfol y gwahaniaeth rhwng da a drwg ag y sydd gennym 
i ymddiried yn y multiplication table.” 

Maentumiai os ydyw meddwl dyn yn annwyfol na all felly gydio 
mewn gwirionedd dwyfol nac amgyffred ei werth a'i arwyddocad. Ni 
dderbyniai bersonau na llyfrau anffaeledig ac nid oedd dim amdani 
ond syrthio'n ôl ar reswm a chydwybod dyn, ac nid y dyn unigol ond 
dynolryw. Derbyniai wirionedd yr ymgnawdoliad ond credai nad yn 
lesu yn unig yr ymgnawdolodd Duw, ond yn natur dyn hefyd. Yn 

rhinwedd y syniad hwn o’r ymgnawdoliad, yr undeb byw rhwng dyn 
a Duw y daw Crefydd yn bosibl, pan ddechreuwn brofi flynhonnau 
uwchaf gweithrediad fel yn ddwyfol—dyna genesis crefydd yn ôl 
Martineau. 

Dyna gefndir Undodiaeth heddiw, a Gwilym Marles a bregethodd 
Undodiaeth Parker a Martineau yn hen gapel Penrhiw. 

Y mae gennyf fy marc fy hun ar Gwilym Marles am iddo roi sedd 
awdurdod ym myd rheswm a chydwybod olau'r ddynoliaeth ; am 
iddo ddangos Iesu fel ymgnawdoliad o'r gorau ; am iddo bregethu y 
Gobaith Fangach ; am iddo ddysgu i werin gwiad mai nid proftes 
mo'i chrefydd ond rhywbeth i'w gwau yng ngodre cymeriad a thrwy 
fywyd bob dydd pobun ; am iddo roi crefydd ar sylfaen ddiogelach 
na phroffwydoliaethau'r gorffennol na'r gwyrthiau am iddo 
bregethu cariad Duw gan bwysleisio ysbryd defosiwn a chymundeb 
a Duw ; am iddo gerdded law yn llaw a dysg a moes ; am iddo herio 
trais a gorthrwm scweier a stiward, dynion bach mawr eu hoes, 
chwedl Emrys ab Iwan, gan gerdded yn gadarn yn nerth Duw. 

Y mae tair egwyddor arweiniol yn nodweddu Undodiaeth fel y'i 
pregethir heddiw, ac ym Mhenrhiw gynt, yn ôl Dr. Wilbur,— 
“Dyma'r tair egwyddor arweiniol: y gyntaf—rhyddid meddwl 
cyflawn mewn crefydd yn hytrach na chaethiwed i gredoau a chyffes- 
ion ffydd ; yn ail—defnydd llawn o reswm mewn crefydd yn hytrach 
na hyderu mewn awdurdod allanol neu draddodiad y gorffennol ; ac 
yn drydedd—goddefiad hael o syniadau a defodau gwahaniaethol yn 
hytrach na mynnu unffurfiaeth mewn athrawiaeth, addoliad neu 
bolisi.” 

Dyna ddarlun brysiog o dw athrawiaeth ym Mhenrhiw. Er tewi 
o'r gennad, a symud y capel, deil y gwirionedd a bregethid yma gynt 
yn dragwyddol fyw oherwydd “'Goleuo'r meddwl yw'r dylanwad a drig 
mewn doetiuneb, a dysg Duw y meddwl agored,” onid ym Mhenrhiw yna 
mewn rhywle arall. 


CND” DD iD 


Colli Cyfeillion 


EITL diflas i ysgrif yw'r uchod ond y mae yn rhaid ei wynebu a 
wynebu'r ddyletswydd o dalu teyrnged i'w coffa. 

Y cyntaf y carwn ei gofio yw D. T. WinLnrAxs, Brondeifi, 
Clifton St., Aberdâr, gŵr a fynnodd siarad am ei hen wreiddiau yn 
enw ei gartref fel yn ei fywyd i gyd. Am Dy'nrhewl, Caeronnen a 
chyffiniau Llanbedr y mynnai sôn pan oedd y sgwrs yn felys a 
mynych y buom yn datrys croesffyrdd a llwybrau canolbarth 
Ceredigion wrth olrhain tylwyth a chofio am siwrneion. Ond pa 

lwybr bynnag a ddilynem yr oedd yn sicr o ddyfod yn y diwedd at 
gapel Undodaidd yn rhywle. Y mae gan rai ohonom ‘ fan-cyn-geni’ 
ac os oedd “ man-cyn-geni’ gan D.T. yr wyf yn siwr ei fod ar ffurf 
Smotyn Du. 

Casglai gyfeillion ba le bynnag yr âi ac o weld ei berson hardd 
unwaith nid anghofid ef yn rhwydd, a gallasech fod yn sicr y byddai 
yntau yn eich cofio chwithau os y cyfarfu a chwi yn y Gymanfa neu 
Gwrdd Chwarter. Ni welais neb yng nghylch fy mhrofiad i a 
gasglodd gymaint o gyfeillion. Yr oedd yn adnabod pawb gwerth 
ei adnabod a phan oedd angen help ar yr Hen Dŷ Cwrdd neu'r 
Theatr Fach neu'r amryw byd achosion yr ymddiddorai ynddynt, 
cydiai gadwyn wrth gadwyn ac fe'u rhoddai i gyd ar waith. 

Gŵr busnes llygatgraff oedd a rhoes oes o wasanaeth i Fudiad 
Cyd-weithredol Aberdâr a cherddai yn ei siop fel gweinidog yng 
nghanol ei gynulleidfa, a byddai'n ysgwyd llaw a chyfarch gwell i 
Mrs. Jones, Miner's Row fel i Mrs. Fothergill y Banc. Ond yr oedd 
ganddo fan gwan arbennig at weinidogion a charai eu cael i'w 
swyddfa gan dynnu coes yr uniongred a rhoi sbardun i'r Undodwr. 
Fel swyddog mewn capel gallai weld pob cyfle o bell ac fe ymhyfrydai 
mewn gwneud trefniadau ar gyfer cyfarfodydd arbennig a byddai'n 
chwilio'r lle am “stori” drawiadol i'w dweud ar yr achlysur. 

Yn anffodus ni chefais i fawr o'i gwmni wedi dyfod i'r Hen Dŷ 
Cwrdd oherwydd fe'i tarawyd gan y parlys yn union wedyn ond yr 
oedd ei law ar byls yr achos hyd y diwedd a cheisiai gynllunio'i 
lwyddiant o gadair ei lesgedd hir. Darllenai ac ail-ddarllenai'r 
YMOFYNNYDD a dyheau am allu a chyfle i ysgrifennu iddo. Treuliau 
oriau hirion yn paratoi ysgrifau ac weithiau fe ddeuai perl o beth fel 
honno a ysgrifennodd am yr Hen Dŷ Owrdd rai blynyddoedd yn ôl. 
Ni chlywais nemor air o anobaith o'i enau erioed a sôn am wella 
oedd o hyd. Bu farw ac yfory yn ei galon, ei wisg yn drwsiadus hyd 
y diwedd a'r awch am gasglu cyfeillion yn finiog fel erioed. 

Gofalodd am ein Cymdeithas fel Llywydd yn 1951, gofalodd am 
arian Eisteddfod Aberpennar yn 1946 a mil a mwy o bethau eraill 
ond ni ofalodd am ei iechyd ei hun a gwnaeth ormod a dyma 
ninnau wedi ei golli yn ŵr ifanc hanner cant a phump oed. Cafodd 
ofal tyner gan ei briod a gweinodd arno'n ddifwlch ac yn ddiarbed 
ar hyd ei gystudd ac iddi hi y mae'r clod am ei gadw inni cyhyd. 
Bendith arni ac ar Medi yn eu galar sydd yn alar i ninnau hefyd. 

Lludwhawyd ei weddillion ym Mhontypridd ar y 26 o Fehefin ac 
ni welwyd cymaint tyrfa yno ers blynyddoedd. Gwasanaethwyd 
gan ei weinidog yn cael ei gynorthwyo gan y Parchedigion Emrys 
Evans (M.C.), Huw Thomas (B), Clifford Evans (E), Watcyn 
Davies a Marles Thomas. Hebryngwyd ei lwch i Ddyffryn Aeron 
gan ei gyfeillion a gwasgarwyd ef ym mynwent Ciliau a'r Parch. 


Watcyn Davies yn gwasanaethu. 
* * * 

Collasom hefyd wraig nodedig yn ystod y mis. Ni ddaeth hi i’r 
amlwg fel D. T. Williams a phur wahanol oedd ei theithi a'i 
chyfraniad hi. Cyfeiriaf at Mrs. S. E. Bowen, Alltyblaca, ond er 
mai yn yr encilion y gwasanaethodd aeth ei boneddigeiddrwydd yn 
ddihareb inni. Cofiwn amdani yn gweini wrth ei bwrdd croesawus 
a thinc hyfrytsain o dafodiaith Iwerddon ar ei min. Rhyfedd fel y 
mae pethau bach yn glynu, a minnau heno yn ei chlywed yn gofyn 
yn glir a fynnwn “a wee bit more”, a hyfryted y croeso bob amser ar ei 
haelwyd fel na allaf feddwl am y Manse yn Alltyblaca heb feddwl 
am ddiwrnod hyfryd o haf. 'Ni wn pa faint o Gymraeg a ddeallai 
ond gwn na chollodd un cwrdd pan oedd myfyriwr anfedrus yn 
pregethu ac na anghofiodd ddiolch iddo a gwrando arno fel petai yn 
un o bregethwyr mwya'r byd. Gwelodd hithau gystudd hir ond 
drwy'r cymylau i gyd gwelwyd gwen heulwen ei henaid dethol. 
Gwyn ei byd a gwyn eu byd>y rhai sy'n galaru canys hwy a ddi- 
ddenir. 


AMMAN 


HEN GAPEL 


DISTAWRWYDD sydd yno heddiw 
Segur yr allwedd a'r clo, 

Mud yw'r lleisiau mwyn fu'n canu 
Byddar heddiw blant y fro. 


Daeth creithiau y tywydd garw 
Yn amlwg i'w ruddiau llaith ; 
Hiraeth a llwydni i'r talcen 


Amlwg rhyw ddydd fydd y graith. 


Ddoc, roedd yma weithio dyfal 
Undo. brwdfrydedd a nerth, 
Heddiw, segyrdod a thlodi 
Ninnau heb wybod dy werth. 


Gresyn dy fod tithau'n marw 
Wedi aberth dyddiau gynt, 
O na ddeuai 'nôl i'r galon 
Ysbryd Iesu megis cynt. 


CARADOG EVANS. 

Atgofion Dyffryn Clettwr 
(Parhad) 
Gan J.C.J. (Brynteifi). 


cartref Yanto a Mari Sâr. Bwthyn isel, un pen yn dŷ byw, 

a'r llall yn weithdy Saer, ond os yn ddinod, cyflawnwyd 
gwaith arbennig iawn yno drwy'r blynyddoedd, gwaith ag oedd yn 
angenrheidiol i amaethyddiaeth y wlad yr adeg honno, sef gwneud 
rhacanau gwaith llaw, offeryn i gasglu gwair pan nad oedd un 
peiriant arall i'w gael. Yr oedd Seiri Gelligron yn experts ar y gwaith 
hwn. Rai misoedd cyn amser torri gwair, gwelid Yanto (fel y gelwid 
ef pryd hynny) a'i fab John yn fore iawn yn y pwll llif a oedd ar ochr 
y ffordd ger Drenewydd (lle mae Festri Capel Newydd y Llwyn yn 
sefyll yn bresennol). Gweithwyr caled a gonest oeddynt. Eto, is-law 
'roedd bwthyn arall, sef Llwynrefel, ar dir Drenewydd, prydferth ei 
olwg gyda ffenestr fechan un ochr a drws yn y talcen. Dyna oedd 
nifer y tai yn Gelligron drigain mlynedd yn ôl. Mari a'i merch oedd 
yn byw yno, a rhyw fore yn gynnar aeth y ferch i ffwrdd i briodi â 
Tomos, mab hynaf Gelliaur, ac aethant allan i America, lle y 
buont fyw dros ei hoes. Bu Tomos yn ffodus iawn am waith, a bu 
yn foreman gyda Cwmni o adeiladwyr (builders) yn Ninas Cincinatti. 
Brodor o Horeb ger Llandysul oedd sefydlydd y Cwmni. Mae 
Llwynrefel erbyn hyn wedi cyfnewid ei enw yn Llwynmarles, sef 
Manse gweinidog y Llwyn. Drwy garedigrwydd Mrs. T. Oswald 
Williams a'i chwaer, Miss Thomas, Llanbedr, cafodd cynulleidfa y 
Llwyn y rhydd-dyddyn (freehold) yn rhad ganddynt ac er cof am ei 
ewythr David Thomas, Rhydowen Shop un o bobl ffyddlonaf, a 
mwyaf haelionus Dyffryn Cletwr. Nis gallaf beidio llai na chofio am 
danom ni blant yn ei ddosbarth yn yr Ysgol Sul yn yr Hen Gapel 
yn mawrhau ei bresenoldeb fel dyn caredig, egwyddorol a thywysog 
fel blaenor yn ei ardal, bob amser yn gymeriad glân a dirodres. 


Yn eisteddfod fawr y Llwyn, Nadolig 1889, canodd y tri bardd 
(cydfuddugol) mewn marwnad amdano fel hyn :— 


W:: droed rhiw Pengelli 'roedd bwthyn bach tô gwellt, 


““Cymydog mwyn, caredig fu— 
Di-ri' ei gymwynasau ; 
I'w gofio fel colofnau lu 
Y pery ei rinweddau : 
Dyn hynaws, tyner-gâlôn iawn 
A'i fron yn llawn tynerwch. 
Ei wedd bob amser oedd yn llawn 
Sirioldeb a hawddgarwch. 

Eto fel :— 
Crefyddwr oedd fawr garai Dduw, 
Gŵr mawr oedd ef yn Isr-el, 
Dyrchafodd grefydd drwy ei byw 
Yn gywir, ffyddiog tawel ; 
Os prudd yw'r eglwys yn y Llwyn 
Am frawd a fu mor ffyddlon ; 
Na oralarwn, cadd ei ddwyn 
O'r Llwyn i ddinas Sion. 

Eto 
Yn ffordd y doeth a'r pur ei foes a'i fryd 
Y cerddodd Dafydd Tomos drwy y byd ; 
Ryddfrydig Ysbryd : ni wnaeth ef erioed 
Ond ar war gormes geisio rhoi ei droed. 


Dyledswydd, Rhydd, a Iawnderau dyn 

A fyddant fyth a'i enw ef ynglŷn ; 

A'i gof i'r oesau ddel a gaiff ei ddwyn 

A gwyrddlas fydd tra maen ar faen o'r Llwyn. 


Pan gafodd y gynulleidfa ei taflu allan o'r Hên Gaepl, ystâd 
Alltyrodyn oedd perchennog holl diroedd yr ardal, a Gelliaur. 
perthynol i fy Nhadcu oedd yr unig freehold yn yr ardal lle y gellid 
cael tir i'w brynu i adeiladu capel rhydd arno i'r gynulleidfa. 
Cofiaf yn dda am yr adeg y daeth y garreg gyntaf i'w rhoddi yn 
sylfaen i'r Capel Newydd gan Mrs. Jones, Gellifaharen mam John 
Jones, Cyfreithiwr, Llandysul. Er i'r hin fod yn arw y prynhawn 
hwnnw daeth tyrfa o bobl o bell ac agos i'r cyfarfod. 


Yng nghyfnod adeiladu y Capel, codwyd adeilad pren ar lecyn 
perthynol i fy Nhad ger fferm Rhydowenfach, lle yn yr hen amser y 
byddid yn glanhau yr yd cyn ei falu. Bu ysbaid dros ddwy flynedd 
« cyn trosglwyddo i addoli i'r Capel Newydd. 


Cynlluniwr y Capel oedd J. D. Thomas, Llandysul, a'r pen-saer 
oedd Watkin Davies, Pentwr, a hen dadcu y Parch. Watkin Davies, 
Rhydygwin a'r Ciliau. Tua 1860 cododd fy nhadcu ffactri wlân yn 
Gelliaur a bu yn gweithio yn gyson drwy'r blynyddoedd. Yr oedd y 
teulu yn fawr, ac yn ifanc, aeth Dafy y mab hynaf a'i briod i 
America, ac ymsefydlont yn Detroit, lle y buont yn llwyddiannus 
drwy godi ffactri wlân, lle mae ei neiaint yn bresennol. Yr oedd 
rhyw duedd symudo: :: y teulu, ac eto aeth Tomos, mab hynaf fy 
ewythr William a Daly y mab ieuangaf i America, ac ni ddychwel- 
ont fyth yn ôl. 

Yr oedd holl deulu Gelliaur yn gerddorion ac yn amlwg gyda'i 
gwasanaeth yn yr ardal. Ar ochr y ffordd fawr saif ‘ Green Park,” 
annedd mwy urddasol na'r tai to gwellt cyffredin drwy y dyffryn 
drigain mlynedd yn ôl. Codwyd hwn gan Rees Thomas, brawd y 

Parch. Tomos Thomas, Criborfawr a oedd yn Arwerthwr ac Estate 
Agent. Ymbriododd Rees Thomas â Miss Morgans, Camnant a 
gwnaethant eu cartref yn Green Park, lle buont farw. 

Yr oedd Rees Thomas yn ddyn o safon uchel ac yn aelod o 
wahanol bwyllgorau yn y plwyf, o gymeriad glân ac yn hyfforddwr 
profiadol. 

Wedi marwolaeth Rees Thomas canlynwyd ef gan ei frawd a'i 
deulu, y Parch. Thomas Thomas, ac yno y bu yntau farw. 


(I Barhau). 
AA-ZAA 


Y PREN GEN 


_(Wedi clywed ‘ Beirdd Morgannwg” yn dweud am y Pren Crin— 


“ac adar a'i gedy yn ango” *) 


Nim oes un pren mor grin na fyn aderyn 
Ganu'n ei gangau pan ddaw'r haf i'r fro, 
Na gwraidd mor grin na rydd i nant ddiferyn 
O'i dyfroedd i feddalu ei wely gro, 
A chlywir murmur gwenyn rhwng y cangau 
Wedi i'r ddeilen olaf syrthio i'r llawr ; 
Ni chofia'r awel am weddillion angau 
Pan chwyth drwy'r brigau noethlwm gyda'r wawr : 
'Rwyf innau'n hen a musgrell ar y dalar, 
A hwyl y bore wcdi cilio'n llwyr, 
Y ddaear wedi troi yn ddyffryn galar, 
Ac ymhob breuddwyd hunllef drom yr hwyr : 
Weithiau daw cân mor bêr â dafnau gwin 
I ganu gobaith yn y goeden grin. 


T. E. NICHOLAS. 


*O'i ddolur ni ŵyr ddeilio—ac adar 
A'i gedy yn ango ; 
Ar ddacar fyw mae'n gwywo 


Yn hagr a brau ar gwrr bro. 

Hen Gapel Penrhiw 


Gan y Parch. J. ISLAN Jones, M.A. 


ID yn aml y mae tŷ cyfan yn ymfudo, ond gwnaeth hen gapel 
N Penrhiw hynny yn ddiweddar, gan ei osod ei hun i lawr mewn 

lle dethol nad yw yn debyg o ymadael ag ef mwy,—sef ym 
Mharc gwledig a phrydferth Amgueddfa Werin Sain Ffagan,— lle 
tawel wedi ei amgylchu gan goedydd, a dim ond dau dŷ yn agos 
iddo, a'r rheiny, fel yntau, wedi eu gwahodd i'r Parc nid yn unig am 
eu bod mewn gwth o oedran, ond hefyd am eu bod yn cynrychioli 
teip a phatrwm o adeiladau a oedd yn gyffredin yng Nghymru ddau 
can mlynedd yn ôl, ond sydd erbyn hyn yn lled brin. Y mae Capel 
Penrhiw yn edrych yn dlws iawn oddi mewn ac oddi allan, wedi ei 
adnewyddu a'i dacluso mor agos ag y gellid i'r patrwm a oedd arno 
yn nyddiau ei ieuenctid. Ni welsom ni un arwydd bod yr Hen Gapel 
wedi cael twtsh o'r nostalgia, yr hiraeth pruddglwyfus a barodd i 
Olygydd YR YMOFYNNYDD ganu ei Jeremiad yn rhifyn Mehefin. 

Nid ydym yn cyd-fynd a'r syniad mai tystiolaeth o fethiant yw 
Capel Penrhiw yn yr Amgueddfa ; yn enwedig y syniad cyfeilionrus 
a dichwaeth mai tystiolaeth o un o “‘failures y Brenin Mawr” ydyw. 
Os methiant fu yr achos ym Mhenrhiw, ar ba sail y dywedir mai 
Duw sydd yn gyfrifol am hynny : dyna'r syniad Iddewig dros ddwy 
fil o flynyddoedd yn ôl, ond nid syniad dynion goleuedig heddiw. 
Pwy sydd yn ddigon gwybodus i allu tynnu llinell rhwng llwyddiant 
ac aflwyddiant ym mhethau dynol ? 

Pan godwyd Capel Penrhiw yn 1777 Arminiaid ac Ariaid oedd yr 
aelodau i gyd. Ni wyddom ni am un capel Arminaidd neu Ariaidd 
yng Nghymru heddiw : tua diwedd y ddeunawfed ganrif yr oedd 
llawer ohonynt, ond datblygodd rhai o'r nifer yn gapeli Undodaidd. 
Am ryw reswm neu'i gilydd ni ddatblygodd cynulleidfa Penrhiw i 
gyfeiriad Undodiaeth—dyna'i gyd a ellir ddweud ar y mater. O un 
i un bu'r hen aelodau farw, neu symud i ardal arall, a chan nad oedd 
eraill yn codi i gymryd eu lle, daeth terfyn i ddefnyddioldeb y Capel, 
ond cadwodd y Gymdeithas Undodaidd wasanaethau achlysurol 
yno hyd yn gymharol ddiweddar. 

Methiant: failure// Ai hyd oes dyn neu sefydliad sydd yn 
penderfynu a ydyw yn llwyddiant ai nid yw ? Mae llawer dyn mewn 
oes fer yn gwneuthur mwy o waith, a gwaith mwy gwerthfawr nag 
eraill sy'n byw i gymdogaeth y cant ; a'r cwestiwn pwysig mewn 
perthynas a chapel Penrhiw yw “A fu'r pregethu a wnaed yno yn 
foddion i godi dynion yn uwch yn feddyliol ac yn foesol a'u dwyn i 
berthynas agosach a Duw ?” Os felly, nid methiant fu'r gwaith. Bu 
rhai o weinidogion mwyaf dysgedig a galluog y Sir yn gweinidog- 
aethu yno megis Llwyd o Frynllefrith, Dafis Castell Hywel, Peter 

Joseph a Gwilym Marles. Gallwn deimlo'n sicr iddynt bwysleisio 
Cariad Duw a brawdoldeb dynion, rhyddid barn a llafar, cyfiawnder 
cymdeithasol a dyletswydd o chwilio am y gwirionedd, ym mhob 
modd. Ni chredwn fod yr had a heusant hwy wedi mynd yn ofer, 
ond yn hytrach iddynt hwy hau, ac mai eraill a fedodd y cynhaeaf a 
chludo'r enwad i'r ysguboriau. 

Y mae'r hen gapel yn yr Amgueddfa am y rheswm ei fod yn 
enghraifft dda o addoldai syml a diaddurn ymneilltuwyr gwledig 
Siroedd Caerfyrddin ac Aberteifi yn hanner olaf y ddeunawfed 
ganrif—darn solid mewn coed a cherrig o hanes diddorol y cyfnod 

. hwnnw ydyw. 


[Y mae J.I.J. yn gwneud cam mawr â'r Golygydd oherwydd ei 
gam-ddeall mae'n amlwg. Darllened eto ac fe wêl mai yr union 
gân orfoleddus a ganodd y Golygydd ac a gân yntau yn awr, ond 
bod un yn mynegi ei orfoledd trwy ofynnod a'r llall trwy ryfedd- 
nod ! Ni chytunaf chwaith mai “diaddurn” ydyw.—Gol.] 


CD DD ND 


Cymanfa Gerddorol Flynyddol Undodiaid 
Sir Aberteifi 


Gan y Parch. J. ISLAN JONES, M.A. 


hi yng Nghapel yr Annibynwyr, Soar, Llanbedr. Cafwyd 
tywydd ffafriol a daeth torf luosog ynghyd fel arfer. 

Eiddo'r plant oedd Cymanfa'r Bore, a chafwyd cyfarfod rhagorol, 
y plant yn canu'n swynol dros ben, y donyddiaeth yn bur, y cyd- 
symud yn dda, a'r parablu'n glir a dealladwy,—canu naturiol heb 
ormesu'r lleisiau. Ni chlywsom well canu gan y plant mewn unrhyw 
un o'n cymanfaoedd yn y gorffennol. 

Yn anffodus, nid yw ein dedfryd ar ganu'r oedolion yn y pryn- 
hawn a'r hwyr mor ffafriol. Yr oedd diffyg ymarferiad yn amlwg, a'r 
gwir yw mai ychydig iawn o'r eglwysi perthynol i'r Gymanfa a fu'n 
cynnal Ysgol Gân i ddysgu'r gwaith. Ceisiwyd gwneud i fyny am y 
diffyg trwy gynnal mwy o rehearsals undebol nag arferol, ond nid 
oedd hynny'n ddigon, o gryn dipyn, i sicrhau llewych ar y canu. Yr 
oedd y tonau cyfarwydd yn canu'n weddol hwylus, ond y tonau 
newydd a dieithr yn cerdded yn gloff ac yn llesg ; a'r anthemau yn 
anfoddhaol. Cred rhai ohonom fod y pwyllgor yn dewis amthemau 
sydd tuhwnt i allu cantorion y Gymanfa i wneuthur cyfiawnder a 


H* oedd y bedwaredd wedi'r trigain yn y gyfres. Cynhaliwyd 


122 YR YMOFYNNYDD 


hwynt. Gwyr pawb fod nifer y rhai a all ddarllen cerddoriaeth yn 
mynd yn llai bob blwyddyn, a nifer y rhai a ddibynna ar y glust yn 
cynyddu. Nid yw darnau fel “And the Glory of the Lord” yn siwtio 
ein cantorion o gwbl ; nid yw'r nodau yn anodd, ond mae'r amser 
dipyn yn ddryslyd i amaduriaid ; ac y mae llawer o gantorion y 
Gymanfa yn gallu dysgu'r nodau yn gynt na dysgu canu'r amser yn 
gywir. Dylai canu fod yn bleser ac yn ddyrchafiad i'r cantorion ; 
ond nid felly y teimla'r rhai sydd yn dechrau canu darn, yn grynedig 
ac mewn ofn aruthr yr â'r datganiad yn yfflon cyn iddynt gyrraedd 
dalar. 

& Y gwirionedd yw bod safon ein canu yn y Gymanfa ymron a 
disgyn i lefel Canu Cyffredinol (Community Singing), sef canu heb 
baratoi. Mam y drwg yw'r diffyg gallu i ddarllen miwsig, canys 
mewn llawer o ardaloedd, dim ond y rhai sy'n dysgu canu'r piano 
a fedr ddarllen ychydig o gerddoriaeth. 

Y mae problem y ddau nodiant yn wynebu'r pwyllgor sydd ar fedr 
dwyn allan lyfr emynau a thonau at wasanaeth ein hysgolion Sul. 
Os yn y Tonic Solffa fydd y miwsig, ni fydd ein pianyddion ifainc 
yn gallu ei ddefnyddio ; ar y llaw arall os yn yr Hen Nodiant bydd 
y miwsig, ni all ein Solffawyr ei ddefnyddio. Y mae rhai ohonom yn 
cael anhawster i ddysgu tonau'r plant yn rhaglen y Gymanfa, i 
blant yr Ysgol Sul, am mai yn y Solffa yn unig yr argreffir y 
rhaglenni, ac ni all ein pianyddion ieuainc ei ddefnyddio i helpu'r 
canu. Gwaith costus fyddai argraffu'r ddau nodiant, ond ymddengys 
nad oes ffordd arall allan o'r anhawster. Fe allai pwyllgor y 
Gymanfa fod yn fwy cynorthwyol pe dywedent yn eu rhaglenni ym 
mha lyfr y gellir cael Hen Nodiant y tonau nas ceir ym Mherlau 
Moliant. 

* * * 

Ni allaf ddwyn yr ysgrif hon i derfyn heb dalu teyrnged i goffa- 
dwriaeth y diweddar David Jones, Drefach House, Llanbedr. Bu 
yn eistedd ar bwyllgor y Gymanfa am flynyddoedd lawer, ac wedi 
marw Dan Davies, Gallt-y-blaca, arno ef y gorffwysai'r prif gyfrifol- 
deb am gerddoriaeth y rhaglen. Yr oedd wedi astudio gramadeg 
cerddoriaeth, ac yn gyfansoddwr ; yr oedd hefyd yn llenor gwych, 
ac yn medru sgrifennu Cymraeg cywir : daeth amryw o'i donau a 
rhai o'i emynau allan yn rhaglenni'r Gymanfa. Bu'n ffyddlon a 
gweithgar, yn drwyadl a diymhongar, heddychol ei ysbryd a 
chyfeillgar. Ni ellir llanw ei le yn rhwydd ar bwyllgor y Gymanfa, a 
gobeithiwn y gwneir ymdrech i sicrhau na fydd y gwaith a wnaeth 
ef yn mynd yn ofer. 

Dymunem ddiolch yn wresog i'r sawl a fu'n hyfforddi'r plant : ni 
wyddom pwy fu'n dysgu plant y rhan isaf o'r dosbarth, ond gwydd- 
om fod Mrs. Lewis, Cwrtnewydd wedi gweithio'n galed, yn am- 
yneddgar ac yn llwyddiannus gyda phlant y rhan uchaf a hefyd 
gyda'r rehearsals. 

Arweinydd y Gymanfa eleni oedd Mr. Kenneth Thomas, o 
Lundain ; ac os nad oedd y canu yn hollol foddhaol, nid ei fai ef 
oedd hynny. Edward Morgan, Llandysul oedd yr Organydd. 

Llywyddion y Gymanfa oedd Mrs. Jonathan, Ciliau yn y bore ; 
Mr. Evan Davies, Caerfyrddin y prynhawn ; a Miss Cissie James, 
Soar yn yr hwyr. Gwnaethant eu gwaith yn ddeheuig, a chyda 
sylwadau pwrpasol i'r amgylchiadau. 


O.N.—Têg yw dweud i afiechyd fod yn rhwystr i'r paratoadau eleni 


ADA 


Adfywiad o ba beth? 


Pregeth a draddodwyd gan 
Y Parch. Robert, Brockway, B.A., B.D., M.A., Ph.D., 
Gweinidog Undodaidd Hamilton, Canada. 


EWN rhifyn diweddar o'r cylchgrawn Life adroddir am yr 
My. amlwg a gymer le ym myd crefydd ar y cyfandir 

hwn. Y mae codi capeli newyddion a galw am weinidogion. 
Dylifa pobl i'r cyrddau a llifa'r pres i'r coffrau. 

Y mae hyn oll yn wir, nid am eglwysi uniongred yn unig ond am 
y rhai rhyddfrydig yn ogystal. Fe â Undodiaeth rhagddi megis ar 
garlam. Cynhyddu y mae aclodaeth eglwysig yn ein mysg. Bu 
cynnydd mewn aelodaeth yn Toronto y llynedd o 25% ac yn 
Hamilton o 30%. Y mae pob arwydd o ffyniant a gweithgarwch 
drwy Ganada achlân. 

At hyn y mae arwyddion bod dylanwad Undodiaeth yn ang- 
hymarol fwy na rhif yr eglwysi a'r aelodaeth. Nid oes odid un 
symudiad ynglŷn â rhyddid a iawnderau dynol nad ydym wedi 
gadael ein hôl arno. Ni ellir gan hynny amau nad oes yn digwydd 
fath ar adfywiad ar radd eang ym maes crefydd y dyddiau hyn. 
Yn awr pa beth yw ystyr hyn oll 2. Adfywiad o ba beth ydyw ? 

A olyga y gweithgarwch mewn codi capeli newyddion a chynnydd 
mewn aelodaeth fod ein pobl yn troi'n ôl eto at grefydd fel peth 
anhepgor mewn bywyd ? 

Nid cwestiwn hawdd i'w ateb yw hwn. Y mae capeli newyddion y 
maestrefi a'r cyplau ifainc sy'n aelodau ynddynt yn ffenomen 
newydd na ellir eu hesbonio drwy»yr hen ddulliau. Nid yw y rhan 
fwyaf ohonynt nac yn uniongred nac yn rhyddfrydig. Y maent yn 
Gristnogion yn unig am fod y gymdeithas y'u codwyd ynddi, at ei 
gilydd, yn Gristnogol. Ni olyga credo ddim iddynt a chanant yr 
emynau fel rhigwm poblogaidd heb falio o gwbl am unrhyw genad- 

wri eill fod yn y geiriau nac ychwaith mewn dim o ffurf y gwas- 
anaeth. Y mae pwrpas yr eglwysi wedi newid. Erbyn hyn fe 
aethant yn rhyw ffordd newydd o arloesi. Fe ddiflannodd yr hen 
gymdeithas sefydlog wedi'r ddau ryfel byd. Fe aeth yr hen gym- 
deithas gartrefol yn un symudol a hyd yn oed yn yr hen ardal y mae 
bugeiliaid newydd ac yn aml rhai o arall iaith. Taflwyd yr hen 
rythmau cyson, cartrefol i ddryswch rhyw ddadwreiddiad sydd y tu 
hwnt i reolaeth dynion; dadwreiddiad na erbyd hyd yn oed 
lonyddwch cefn gwlad. 

Yn awr mae'n ymddangos i mi mai y dadwreiddiad yma ydyw 
achos y teip newydd o gapeli ac eglwysi a welir yn codi yn ein mysg. 
Gorfodir dynion yn barhaus i greu cymdogaeth newydd a chyfeillion 
newydd. Yr eglwys newydd yw y canolfan hwylus i gyfathrach 
cydrhwng deiliaid brithion yr ardal. Cânt hwyl fawr yn codi capel 
newydd ac yn galw gweinidog a hyd yn oed hel arian at yr achos. 
Fe eill y capel fod yn enw sect arbennig—yn Fethodistaidd neu hyd 
yn oed yn Undodaidd eithr Canolfan Gymdeithasol ydyw i bob 
pwrpas. Yn awr a etyb y teip hwn o eglwys i ofynion dyfnion y 
bywyd dynol? Ateb llawer o arweinwyr yr enwadau ydyw na wna 
fe ddim. Nid yw yr holl frwdfrydedd a'r gweithgarwch yn abl i 
greu argyhoeddiad. Er yr holl ymroddiad ni saif yr aelodau ar bwnc 
o argyhoeddiad yn nydd y prawf. Ni fegir “Gwaelod” ynom. 

Haera Golygydd “Saturday Night”—sydd hefyd gyda llaw, yn 
Gymro—haera ef fod adwaith gwrthwynebol ymysg aelodau newydd 
eglwysi y maestrefi i agwedd yr hen eglwysi o godi ffens o gwmpas 
“hen wirionedd”. Y mae teimlad fod yr hen Gristnogaeth yn 
ymddatod oddi mewn a'i bod hi bellach yn annigonol gogyfer ag 
anghenion yr oes. Er fod y capeli yn llawn ni phregethir yr hen 
Efengyl. Ystyrrir bod ei hathrawiaeth yn anghydweddol â gwydd- 
oniaeth a seicoleg yr oes fodern hon. 

Fe ddymunem ni, Undodiaid rhyddfrydig, y meddem ateb 
boddhaol i'r broblem. Eithr fel mae gwaetha modd, nid yw yr 
ateb llawn gennym hyd yma. Enghraifft o hyn yw ein Hysgolion 
Sul. Aethant yn sefydliadau gwarchod plant am nad oes gan y 
rhieni na'r athrawon mo'r athroniaeth grefyddol ofynnol yn eiddo 
iddynt eu hunain. Hyrwyddir y plentyn mewn hunan-fynegiant 
mewn paent a chlai a'r cyfyrw, ond yn rhy aml fe welir nad oes gan 
y plentyn ddim oll i'w fynegi. Gwneir hyn ar y dyb fod hunan- 
fynegiant yn gyfystyr, a phrofiad crefyddol. 

Dyma y rheswm, i'm tyb i, pam y ceir lluoedd yn ymaelodi yn 
ein heglwysi yn llawn aidd ac yn ymado drwy yr un drws na 
welir mohonynt byth mwy. 

Nid pobl yn hiraethu am noddfa mewn uniongrededd mohonynt 
eithr rhai yn chwilio am grefydd ag ynddi ddigon o egni herfeiddiol 
i gyfarfod a gofynion bywyd heddiw'r dydd. Yn rhy aml ac yn lle 
hynny rhoddwn iddynt haniaethau niwlog a seciwlaraeth noeth. 

Y drwg ydyw inni yn ein brys yn osgoi culni uniongrededd ruthro 
i'r eithaf arall a myned cyn fflatied a chrempog. Gwelsom i'r hen 
Gristnogaeth godi caer o gwmpas “gwirionedd” drwy haeru cwbl 
awdurdod y Beibl. Aethom ninnau i dafol arall y glorian a haeru 
fod pawb yn Gristion a gâr ei alw ei hunan wrth yr enw. Credasom 
fod ymateb i holl brofiadau bywyd yn gyfystyr â chrefydd. Gwnaeth- 
om bopeth yn grefydd a dyna hi yn cwpla drwy fod yn ddim. 

Y mae yn rhaid inni ddyfod o hyd i ryw dir canol heb fyned yn ôl 
i'r hen ddogmâu. Fe ymddengys i mi fod modd diffinio crefydd i 
gymryd i mewn bob lliw ar syniadaeth ddiwinyddol, hen a diweddar, 
drwy ddwedyd mai crefydd yw yr agwedd ysbryd honno a'n 
dyrchafa ni allan o Aunan. 

Y mae yn rhyfeddol y cytundeb a geir ymysg meddylwyr crefydd- 
ol ynglŷn â'r gosodiad syml yna. 

“Yn rhydd o feddwl amdanaf fy hunan”, medd Bhagavad Gita, 
yr Hindw. Ebr y Jains, “Hunan yw y gelyn anorchfygol”. Ac ebr 
Iesu, “Bwrw dy fara ar wyneb y dyfroedd”. Paid hidio ynot dy hun 
ac fe ddaw y rhan dda yn eiddo iti ohoni ei hun. Y mae y gwir- 
ionedd yma yn wir canolog yn holl grefyddau y byd. Yn unol â hyn 
y mae pob troedigaeth grefyddol yn cynnwys ymroddiad o hunan a 
phob profiad crefyddol yn cynnwys ymddyrchafu allan o hunan â 
chanfyddiad newydd. 

O dderbyn y diffiniad hwn o grefydd fe syrth pethau eraill 
perthnasol hefyd i'r patmwm. Geill cerddoriaeth neu unrhyw fath 
arall ar gelfyddyd neu olygfeydd mewn natur droi yn brofiad 
crefyddol ar yr un amodau—sef iddynt fod yn foddion i dra- 
dyrchafu dyn o'r hunan. Ni ddigwydd hyn os mai goglais y syn- 
hwyrau yn unig a wna y pethau hyn. Nid celfyddyd er ei mwyn ei 
hun ydyw celfyddyd ac archadeiliadaeth eglwysig. Ei phwrpas 
eithaf yw i'n tra-dyrchafu uwchlaw'r hunan. 

Dyma hefyd ddiben gweddi, boed hi yn ddirgel neu gyhoedd. 
Fe'n tyn gweddi ni allan ohonom ein hunain ag wyneb yn wyneb a 
diben byw a'i gyfrifoldeb. 

Briw imi fuasai gorfod credu inni yn yr eglwys godi yr adail hardd 
. hon iddim ond er ei mwyn ei hun a cholli y gwir ddiben yn y gwaith 
o greu Canolfan Cymdeithasol a hynny'n unig. Ysywaeth dyna 
ydyw rhan aml un o'n heglwysi a Duw a'n gwaredo ni rhag dilyn eu 
hesiampl. Yn hytrach mi ddymunwn ar inni gael bod yn flaen- 
ffrwyth adennill y grefydd fywiol, rydd eto yn y cyffiniau hyn. 
Y mae arnom angen crefydd â her ynddi yn hytrach na chrefydd a 
gymwysa ei hun atom ni fel yr ydym. Gan hynny na foed ein 
heglwys yn ddiben ynddi ei hun eithr yn foddion i sylweddoli y 
diben o'n tra-dyrchafu ni uwchlaw yr hunan. 

(Cyf. R.W.) 


A.A 


126 YR YMOFYNNYDD 


Priodasau 


Ar y 9fed o Fehefin ym Mwlchyfadfa priodwyd EVAN DAVID JONES, 
Gelli House, Llanybydder a RACHEL NANCY ELUNED DAVIES, Bwlch- 
ybryn, Talgarreg. Gwasanaethwyd gan y Parchn. E. Grey, D. James ac A. J. 
Martin. 


YNG nghapel Bethania, Treforus, Mai 16, priodwyd JOHN ISCOED 
JENKINS, mab hynaf Mr. a Mrs. J. C. Jenkins, Tancoed, Drefach a JULIA 
JAMES DAVIES, ail ferch Mr. a Mrs. E. P. Davies, Brynheulog, Pentrepoeth 
Road, Treforus. Gwasanaethwyd gan y Parch. D. J. Jones, M.A. a'r organydd 


oedd Mr. Tom Fisher. 
CAD AA 


Marwgofion | 


Tawy farwolaeth Mrs. JANE WILLIAMS, Caerwilym, Felinfach, dydd 
Iau, 26ain Ebrill yn 75 mlwydd oed, amddifadwyd ardal gyfan o gymeriad 
adnabyddus a hoffus. Roedd iddi barch diffuant, a thystiolaeth uchel, gan 
bawb a'i hadwaenodd. Fel gwraig i'r diweddar Barch. Lewis Williams, bu 
hi'n gymorth mawr iddo yn ei alwedigaeth. Rhoes yn ei bywyd esiampl dda 
yn ei theyrngarwch i bethau gorau crefydd a bywyd. Dioddefodd gystudd hir 
ond yn ddiwenwyn ci hysbryd. Llwmach fydd Dyffryn Aeron a chapeli 
Ciliau a Rhydygwin o golli cymeriad pur a hawddgar. Claddwyd ei gweddill- 
ion ym mynwent Ciliau 30 Ebrill. Cymerwyd rhan yn y tŷ gan Parch. S. E. 
Jones, Ficer Ystrad a T. Lloyd Jones (gynt o Tynygwndwn) ; ac yn y capel gan 
y gweinidog, y Parch. W. Davies ; Parchn. Emlyn Hopkins, Dihewid ; S. E. 
Bowen, A. J. Martin, J. Islan Jones, J. Marles Thomas a T. O. Williams. Gedy 
ar ôl mewn hiraeth ei hunig ferch mab-yng-nghyfraith, un brawd a chwaer, 
chwaer-yng-nghyfraith, ŵyr a dwy nith. 


Mat 12, 1956 hunodd Mrs. HANNA WILLIAMS, annwyl briod yr Henadur 
M. Ll. Gwarnant Williams, Woodlands, Alltyblaca wedi cystudd hir ac wedi 
oes lawn a defnyddiol. Merch ydoedd i'r diweddar Mr. a Mrs. Davies, Bryn 
Llwyd, Llanwenog, hwythau wedi eu troi allan wedi etholiad 1868. Gwraig o 
bersonoliaeth fraf, siriol a hawddgar ydoedd ac iddi le cynnes ym mywyd plwyf 
Llanwenog. Am flynyddoedd lawer cynrychiolodd ei phlwyf ar Fwrdd y 
Gwarcheidwaid ac ar Gyngor Dosbarth Llanbedr ac Aberaeron ond gwaith y 
Gwarcheidwaid oedd agosaf at ci chalon ac yr oedd yn ail natur iddi ymweld a 
chlâf a chystuddiol. Gwyddai am danynt a thra gallodd ymwelodd a hwynt yn 
gyson. Ers blynyddoedd gwelid fod ei chorff cadarn yn dadfeilio a chaethiwid 
hi droeon i'w thŷ ac yn ddiweddar i'w gwely. Drwy gydol ei hoes bu yn aelod 
yng Nghapel y Cwm gan gadw mlaen draddodiad ci mam, ac yr oedd yn 
ddiacon yn ei chapel. Cofiwn amdani y llynedd yn codi o'r gwely cystudd i 
ail agor Capel y Cwm wedi ci adgyweirio a'i addurno. Nid oedd dim yn 
ormod ganddi i wneud dros ei Chapel a bydd y gynulleidfa fach yn sicr o weld 

ei heisiau'n fawr. Y dydd Mercher dilynol rhowd ei gweddillion marwol i 
orwedd yn naear Capel y Cwm a gellid meddwl fod yr ardaloedd wedi dod i 
dalu'r gymwynas olaf iddi, ac ni chlywid ond gair da iddi gan Pawb. Gwas- 
anaethwyd yn yr angladd gan ci gweinidog, y Parch. S. E. Bowen gyda 
chynhothwy caredig y Parchn. Dewi Jones, W. H. Davics, Burgess Jones, 
Samuel Morgan, T. Jarman, Sam Jones, Idris Evans, Tom Rees, Morlais 
Evans, E. M. Lewis a T. O. Williams. Gadawodd briod, un mab a dwy ferch 
ynghyd ag ŵyr ac wyrcs a nifer lu o berthynasau a ffrindiau i alaru o golli un a 
fu'n nawdd a chefn iddynt. Gorwedd ym mynwent Capel y Cwm ond bydd 
byw yn hir ynghol a chalon ardalwyr Plwyf Llanwenog. 


Mai 16, yn 82 mlwydd oed, bu farw GWENLLIAN THOMAS, ym 
Mhenrhiw, Cwmanne, Llanbedr ond yn fwy adnabyddus i ni fel ‘ Gwini 
Brynmawr.' Hi ond odid bellach oedd aelod hynaf Caeronnen ac yn cynrych- 
ioli hen deulu niferus a pharchus yng Nghaeronnen. Gwraig siriol a hawddgar 
ydoedd, ac iddi enw da gan bawb, a hi oedd yr olaf o'r hen deulu yn dal 
cysylltiad a Chaeronnen. Nid oedd wedi cael iechyd da am ysbeidiau yn ystod 
ei hoes ond bu byw i weld oedran teg. Claddwyd ar y 19 o Fai ym Mynwent 
Caeronnen a gwasanaethwyd gan y Gweinidog gyda chynorthwy caredig y 
Parch. Anthony Davies. Heddwch i'w llwch yn naear y fynwent a garai mor 
fawr. 

ADAD 


Newyddion yr Enwad 


AGOR. PENRHIW.—Am dri o'r gloch, Mehefin 14 yr oedd yr hen gapel 
“newydd” yn orlawn a nifer o gyfeillion allan yn y glaw am nad oedd le i neb 
arall roi ei bwys i lawr yn y tŷ. Cafwyd gwasanaeth a phregeth gweddus i'r 
achlysur a theimlem fod yr hen dadau fel rhai o'i hen gyfeillion wedi dyfod 
atom o bellter daear fel o bellter amser. Cyhoeddodd y Dr. Peate ei fod yn 
bwriadu ei agor yn gyson ar gyfer gwasanaethau a chredwn y bydd yr hyn a 
oedd yn destun siom i rai ar y dechrau yn troi yn destun ymffrost yn fuan. 


CRONFA'R “YMOFYNNYDD”.—Wedi cyhoeddi'r rhifyn diwethaf 
derbyniais lythyr caredig oddi wrth hen gyfaill a theilwng ohono oedd ei rodd o 
10/- a'r enw a ddefnyddiodd, “Cyfaill i'r Failures”. Yn Sain Ffagan hefyd y 
derbyniais £1 o law Miss Jones, 7 De la Beche Road, Abertawe a hithau fel 
“W.R.” a roddodd 10/- i mi yn rhoi am yr ail neu'r trydydd tro mewn cyfnod 
byr. Daw ei rhoddion caredig i helpu talu am lun cofiadwy o'r hen gapel a 
gyhoeddir yn y rhifyn hwn. 


CWRDD COLEG.—Ar ddydd Mercher, Mehefin 27 cynhaliwyd Gŵyl y 
Gwobrau yng Ngholeg Presbyteraidd Caerfyrddin. Dilynwyd y drefn arferol 
a'r gŵr gwadd eleni oedd yr Athro Eric Evans, un o deulu “Ruth Mynachlog” 
a mab i Evans Soar. Cafwyd anerchiad nodedig ganddo a gwasgwn ar y Dr. 
R. O. Jones, Cadeirydd y Bwrdd, geisio eto ei chael ar gyfer YR YMOFYNNYDD, 

Adroddwyd yn dda am waith y myfyrwyr Undodaidd a deallafi Elwyn Davies 
ennill mwy nac un gwobr. Y mac'r Coleg yn raenus ei wedd ac yn raenus ei 
waith o dan y prifathro a mawr hyderwn am ragor o fyfyrwyr i gadw cwmni 


iddo yno. 


O DREGARON.— 
“Sain Ffagan os yn gryno 
Y bydd Penrhiw'n blaguro ; 
Yn debyg fydd i rosyn hardd 
Mewn gardd yn ail-flodeuo.” 


Y GYMANFA.—Cawsom y manylion yma yn ychwanegol at waith J.LJ. 
“Arweiniwyd y rihyrsals gan Mrs. B. Lewis, Capel-y-Bryn a Mr. J. C. Jones, 
Graig gyda Mrs. Rita Evans, Pantydefaid a Miss Ann Davies, Capel y Bryn 
wrth yr organ. Y Parchn. Watcyn Davies, Aubrey Martin ac Emyr Owen a 
arweiniodd gyda'r defosiynau a'r Parch. T. O. Williams a gadeiriodd drwy'r 
oedfaon.” “Nid byd, byd heb gerddoriaeth.” 


HIGHLAND PLACE.—Bu'r aclodau yma fel yn Rhydygwin yn rhoi cot 
o baent i gynteddau'r Capel. 


CILIAU AERON.—Nos Wener, Ebrill 6, cynhaliwyd Cwrdd Cystadleuol 
yng nghapel Ciliau. Cafwyd noson hwylus dros ben, a chystadleuaeth o radd 
uchel, yn enwedig ymhlith y plant. Y Beirniaid ydoedd Parch. J. M. Thomas 
(Adrodd) a Mrs. Lewis, Cwrtnewydd (Cerdd). Diolch iddynt ill dau am eu 
cynorthwy. Diolch hefyd i bawb a gyfrannodd tuag at lwyddiant yr Eisteddfod 
fach.—Derbyniwyd oddi wrth ewyllys y diweddar Mr. J. R. Jones, Maesyderi, 
Ciliau rodd o £50 tuag at yr achos. Er nad oedd yn Undodwr proffesedig, 
'roedd ganddo barch mawr a chariad tuag at y capel bach. Bu'n gynorthwy 
lawer tro i'r achos ar hyd y blynyddoedd. Trwy ei ddymuniad chwaer, Mrs. 
Lloyd, Maesyderi, defnyddiwyd yr arian tuag at osod goleuni a gwres trydan 
yn y capel. Fe erys y goleuni yn gof-arwydd a theyrnged i gyfaill da a charedig. 
Cyneuwyd y golau am y tro cyntaf gan Mrs. Lloyd, noson y Cwrdd Cystadleu- 
ol. 


RHYDYGWIN.— Mac aclodau Rhydygwin wedi bod wrthi'n ddyfal yn 
ystod y pythefnos diwetha'n adnewyddu'r capel y tu mewn. Bu nifer yno 
bron bob dydd yn paentio, ac yn y blaen. Diolch iddynt am eu brwdfrydedd 
a'i cyd-weithrediad. Dyma csiampl i lawer capel arall i arbed cost heb ei 
hangen ! 


CYRDDAU BLYNYDDOL.—Cynhelir hwynt yn Rhydygwin ar y 21 a 
22 o Awst. Dadorchuddir maen coffa i'r diweddar Barch. Lewis Williams yn y 
cwrdd nawn Mercher. Ceir y manylion yn ein rhifyn nesaf. 


Argraffwyd gan J. D. Lewis a'i Feibion Cyf., Gwasg Gomer, Llandysul. 


LAMA A DADA AYA AYAA AAA AAYAI AAA 


J. DD. Lewis wi Feibion Cyf. 


Argraffwyr a Chyhoeddwyr 


AMM. 


“Lleufer dyn yw Uyfr da” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 


cc 


Mynnwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : S. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgo 

Cymru. Anturiaeth i'w chymeradwyo yw eiddo Adran Diwinyddiaeth 

_ Urdd Graddedigion Prifysgol Cymru yn cyhoeddi'r cylchgrawn hwn. 
Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

Ti £lyfu Newydd!!! 


HAWYR BACH. 


Golygwyd gan T. Lu. Stephens. Cyfrol o Storïau 
cyffrous i'r ieuanc ac ynddi hanes anturiaethau 
bechgyn mentrus. Pris, 6/-. 


RHAI YSGUBAU. 


Detholiad o Ysgrifau, Storïau a Phregethau y 
diweddar Barch. Tom Davies, Horeb a Bwlchygroes, 
Llandysul. Golygwyd gan y Parch. S. B. Jones. 
Pris, 6/-. 


CANEUON AMANWY. 


Bu Amanwy yn lôwr am dros ddeng-mlynedd-ar- 
hugain, ond bardd a llenor ydoedd wrth anian. 
Yn y gyfrol hon ceir casgliad o'i ganeuon, wedi eu 
dethol gan rai o'i gyfeillion. Pris 7/6. 


Rhifynnau Hâf o'r canlynol ar werth yn ein 
Pabell ar faes yr Eisteddfod Genedlaethol yn 
Aberdâr :— 

Y GENHINEN 
LLAFAR 
DIWINYDDIAETH 


J. D. LEWIS A'I FEIBION CYF. 
Argraffwyr a Chyhoeddwyr 
GWASG GOMER, LLANDYSUL 

Pris 6ch. y mis ; drwy y Post, 7s. Oc. y flwyddyn. Danfonir 6 copi ac 
ychwaneg yn ddidraul drwy'r Post. 


Anfoner Erthyglau, Llyfrau i'w hadolygu, etc., i'r Golygydd— 


Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 


Nodion a Marwgofion i gyrraedd y Golygydd erbyn y 15fed o'r mis. 


Pwyllgor Ymgynghori—Pn1iFATHRO J. D. JONES, B.A., B.D. ; PARCHN. S. E. 
BoweNu ; E. G: Evans, B.A. ; J. ISLAN JONES, M.A. ; SIMON JONES, B.A. ; A. J. 
MARTIN, B.A. ; ISLWYN PRITCHARD, B.A.; J. Maries THOMAS, M.A. ; T. O. 
WILLIAMS, M.A. ; Mr. W. S. Jones, M:A., M.Sc. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “Ymofynnydd”, Llandysul 


“AN UNFETTERED FAITH. The Religion of a Unitarian. 
By A. PuzrmP Hewett, M.A., S.T.M. “Beautifully written, wholesome, 
challenging and compelling.”—T'he Inquirer. 7/6 (by post 7/10). 
LEADERS OF EARLY CHRISTIAN THOUGHT. 


By S. H. MELLONE, M.A., D.Sc. “A careful and interesting statement, 
with illustrative quotations on the work of the leading thinkers .” 

Expository Times. 
“‘Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 


A GOLDEN TREASURY OF THE BIBLE (and Apocrypha). 
Edited by MORTIMER Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” — Expo; 
Times. 1076 pages. Cloth 10/6 (by post 11/7) ; Leather 20/- (by post 21/1). 
MEN, CHANCE AND HISTORY (The Essex Hall Lecture 1955). 


By ALAN Burrock, M.A. (Censor of St. Catherine's Society, Oxford. 
2/- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 

Yr Hen Dy Cwrdd a Diwylliant Cenedl 
Y CARW COCH 
Gan Y GOLYGyDD 


EL y mae Dafydd Morganwg yn bwysig am gyfraniad mwy na'r 
JEN a ganodd felly hefyd y Carw Coch a oedd yn sefydliad 

ynddo'i hun heb law bod yn sefydlwr sefydliadau. Pe gofynnid 
i bwy y gellid tadogi'r brwdfrydedd eisteddfodol a gododd fel 
twymyn yng Nglyn Cynon yn y ganrif o'r blaen, dim ond un ateb 
sydd—Y Carw Coch. 

Pwy ' oedd y gŵr hwn felly? Ganwyd ef mewn bwthyn ‘ yng 
nghanol y wlad ’ rhwng y Rhiw-olau ac Aberpergwm yn fab i Noah 
a Joan Williams, Mawrth 6, 1808. Fel amryw o arweinwyr ei oes ni 
chafodd addysg ffurfiol mewn ysgol ddyddiol, a'r Ysgol Sul a'r ysgol 
nos a fu'n golegau iddo. Mawr glod iddynt oherwydd daeth y Carw 
yn un o haneswyr a beirdd blaenllaw'r Cwm ac nid dibwys mohono 
fel ffigur cenedlaethol. 

Yn ŵr ifanc symudodd o Lyn Nedd i Dredegar ac oddi yno yn ôl 
i Dregibwn, Llwydcoed (neu Drecepon fel ei gwelais ar un hen 
lawysgrif). Priododd yno yn 1832 ac yn 1837 yr oedd yn adeiladu 
Stag Inn ar Heol y Felin ac yno bu hyd ei farw ym Medi 26, 1872. 
Pwrpas y Stag oedd cyfarfod â'r angen am westy mawr i dderbyn 
ymwelwyr y tybid y byddent yn dylifo i'r dref ar hyd y relwe i orsaf 
gerllaw. Ni ddaeth yr orsaf cyn agosed ag y tybiodd y Carw ac fe 
ddigwyddodd rhywbeth i'r Stag y gellir ei gyffelybu i'r hyn a ddi- 
gwyddodd i'r gwesty enwog hwnnw a ddaeth yn Goleg Prifysgol 
Cymru yn Aberystwyth. Er mawr elw i Aberdâr, yn lle bod yn 
ganolfan ymwelwyr daeth y Stag yn ganolfan cymdeithasol a llen- 
yddol a'r enw “Carw” yn hysbys drwy Gymru, 

Yr oedd elfen o'r rebel yn y Carw ac fe'i cawn yn bwrw mewn i 
ganol berw Siartiaeth gan ysgrifennu i'r wasg a chefnogi ei weinidog, 
John Jones, o'r H.D.C. i ledaenu'r syniadau. Ffurfiwyd Cymdeithas 
y Rhyddymofynwyr, hen enw Undodaidd, gan gwmni o aelodau'r 
H.D.C. a chyfarfyddent yn y Stag ond gydag amser daeth eraill i 
mewn i'r gymdeithas a daeth yr enw yn Gymdeithas Cymreigyddion 
y Carw Coch a'r maes yn helaethach. Daeth y gymdeithas olaf hon 
i fod ar ôl y gyntaf o gyfres enwog Eisteddfodau'r Carw Coch a 
gynhaliwyd ar y 10 o Fai, 1841 ac ymhlith eraill ymunodd Alaw 
Goch â hwy yn awr. 

Un o eisteddfodau'r gyfres oedd honno a gynhaliwyd ym mis 
Awst 1853, yr eisteddfod a roes fodolaeth i'r llyfryn gwerthfawr, 
“ Gardd Aberdâr.” Dengys y llyfr hwn nad rhyw bwt o beth oedd yr 
Eisteddfod ond rhywbeth y gellid ei chymharu bron â'r Eisteddfod 
Genedlaethol heddiw, y safon cyfuwch a'r gwobrau'n well. A hyn 
sy'n bwysig, trefnwyr yr Eisteddfod hon a drefnodd gynllun yr 
Eisteddfod Genedlaethol gyntaf a gynhaliwyd yma yn 1861 a'r un 
gŵr, Cynonwyson, oedd yn ysgrifennydd. 

Ar wahân i hyn oll yr oedd y Carw yn llenor crefftus ac fe ysgrif- 
ennodd draethodau da ar Hanes Dyffryn Nedd a Hanes Hen Dŷ 
Cwrdd, Blaengwrach ynghyd â hanes bywyd y Parch. Thomas 
Morgans, gweinidog y lle hwnnw a ddarganfu sut i osod y frech- 
ddodi i atal y frech wen cyn dyddiau'r Dr. Jenner. Cyhoeddwyd y 
rhain a swm o'i farddoniaeth yn “Carw Coch” gan ei fab L. N. 
Williams yn 1908 ac i'r neb a fyn wybod hanes y Fari Lwyd a hen 
arferion Morgannwg y mae'n drysor o lyfr. 

Gellir gweld rhai o'i olion, megis ei oriawr a'i bwrs arian yn nhŷ 
ei wyres, Miss Madge Williams, Caecoed, Aberdar a gwelir ei 
gleddyf eisteddfodol yn nhŷ ei or-wyres Miss Gwyneth Humphreys, 
Trecynon. Hwn, gyda llaw, a ddefnyddiwyd i gadeirio yn Eistedd- 
fodau Cymraeg Cymdeithas y Carw Coch a ail-godwyd rai blyn- 
yddoedd yn ôl. Rhad bod rhywbeth mewn enw oherwydd nid 
bychan oedd cyfraniad y Gymdeithas hon at godi'r hwyl a ddaeth ag 
eisteddfod 1956 i'n plith ! 

Bu'r Carw hefyd yn weithgar iawn gyda chasglu at ail-godi'r 
H.D.C. yn Nhrecynon. Claddwyd ef ym mynwent eglwys Sain 
Ffagan. 


MMU) 


DARLITH GYHOEDDUS. _ Traddodir darlith gyhoeddus gan y 
Parch. D. Jacob Davies ar “Beirdd o Llenorion yr Hen Dŷ Cwrdd” 
yn yr H. D. C. ar y Sul cyntafo wythnos yr Eisteddfod am 2.30 p.m 

Cynonwyson 
Gan D. JAcos Davis, B.A. 


N pendant iawn ei ffordd oedd y Parch. R. J. Jones, 

mae'n debyg, ac ni all dim fod yn fwy pendant na'r frawddeg 

hon ar ddiwedd ei ysgrif ar Cynonwyson yn y Gymru am 
Gorffennaf, 1918 : 

“Ganwyd Thomas John Jones (Cynonwyson) yn Aberdâr, 

Ebrill, 1822, treuliodd ei oes yn Aberdâr, a bu farw yn Aberdâr, 
Awst 3, 1888.” 


Tybed a oedd yn ateb y gosodiad yn YMOFYNNYDD 1888 a'r hyn a 
gopïwyd o'r fan honno i Enwogion Aberdar, sef bod Cynonwyson yn 
enedigol o Gefn Coed Cymer? Ni wn pwy i'w gredu, petai'n 
bwysig, ond gwn fod gohebydd yr Ymofynnydd yn camddyddio 
Eisteddfod Genedlaethol gyntaf Aberdâr yn 1862, felly fe allai gam- 
gymeryd mewn pethau eraill. 


Y mae'n wir fod gan Cynonwyson gysylltiadau â Chefn Coed 
oherwydd yr oedd yn ŵyr i frawd Gwilym Harri ac yn ddisgynnydd 
felly i Siôn Llewelyn o'r Cefn. _ Cloff ac afiach oedd o'i blentyndod 
a thosturiwyd wrtho gan John Jones gweinidog yr H.D.C. a rhoes 
ysgol rad iddo. Ymhen amser aeth y disgybl i gadw ysgol tua 
Llwydcoed a gwnaeth waith cymeradwy, ond oherwydd tlodi'r 
amser a diffyg talu rhoes y gorau i gadw ysgol a daeth yn bwyswr i 
Gwmni Canal Aberdâr. 


Ymddiddorodd mewn llenyddiaeth drwy ei oes a'i bwysigrwydd 
pennaf yw fel ysgrifennydd cyfres enwog Eisteddfodau'r Carw Coch 
ac Eisteddfod Genedlaethol 1861 a ddaeth yn olyniaeth y rheini. 
Fe ŵyr pawb eisteddfodwr pa faint sy'n dibynnu ar ysgrifennydd da 
ac nid oedd hafal i Gynonwyson yn ôl yr hanes. Yr oedd fel ei 
efaill yn y ffydd, Eiddil Cynon, yn ysgrifennydd clybiau dyngarol 
hefyd ac yn flaenllaw gyda'r canu a'r Ysgol Sul yn yr H.D.C. 
Ysgrifennodd lawer i Udgorn Cymru, papur y Siartiaid a gyhoeddwyd 
ym Merthyr a sonnir amdano fel “Siartydd olaf plwyf Aberdâr”. 
Eithr yr YMOFYNNYDD oedd ei brif faes llenyddol a gwelir ei gyn- 
yrchion yno o 1848 hyd at ei fisoedd olaf. Ysgrifennai dan yr 
enwau ‘ Gwenynen Frytanaidd”, ‘ Sion Llwyd’, (nid Sior Llwyd, 
fel y dywedir yn Enwogion Aberdar), a ‘Chynonwyson’. Ysgrif- 
ennodd gyfres o'r enw ‘ Llith Od’ yn 1881 a chynt a wedyn yno, a 
gwelir traethawd gwerthfawr ar Hanes Aberdâr ganddo yn Gardd 
Aberdar ynghyd â barddoniaeth. 


Gadawodd gyfrol werthfawr o'i waith ei hun mewn llawysgrif 
ac yn hon hefyd y cafwyd nifer o gerddi o waith pobl eraill, 


132 YR YMOFYNNYDD 


Y mae gan Aberdar lawer i ddiolch i’r cloff hwn a gerddodd mor 
gywir, a’r gWr gwan a fu’n gefn i ddiwylliant mor fawr. 
Claddwyd ef yn y fynwent gyhoeddus yma. 


GwairrH. i 
CWYN Y CLOFF. 
(Darn o gân hir). 


CHwycHwt sydd a'ch cluniau yn iach a dianaf, 
Cydnesewch yn dwymgar, gyfeillion mwyn hoff 
I wrando yn astud am ennyd dymunaf, 
Tra cenir trwy brofiad i chwi Gŵyn y Cloff... 


Pan elent ar droeon, fy hoff gyd-chwaraewyr, 
I rodio'r glas gaeau ar draws ac ar hyd, 
Mewn poen y clunherciwn ar ôl y llu difyr, 
A'r deigryn yn golchi fy ngrudd lawer pryd... 


Er colli cysuron, er colli pleserau, 
Er bod dan law henaint ym mlodau fy oes ; 
Er dioddef yn fynych anrheithiol arteithiau, 
Ymwared tra yma i mi fyth nid oes ; 
Ond ar ôl mynd trwodd oer ingoedd yr angau, 
A. bwrw fy lludded mewn beddrod oer du, 
Cyfodaf yn iachus a nerthol hardd gluniau, 
Mor ddisglair ag undyn, drwy gariad Iôn cu ! 


YMOFYNNYDD 1848. (Yn 26 oed). 


CD ue 


RHODDION I'R “YMOFYNNYDD”.—Diolchwn unwaith eto 
i ddau a roddodd yn hael i gadw ein cylchgrawn yn fyw ; “Cyfaill”, 
£1, a Miss Doris Price, Brynhyfryd, Aberdâr, £1. Ceisiwn eich 
talu yn ôl drwy roi gwerth cich arian i chwi ar ei dudalennau. 


Mynnwch gopi o '.Crefydd a Gweriniaeth yn hanes yr Hen Dŷ 
Cwrdd, Aberdâr, 1751—1951.” I'w gael am hanner y pris, 1/6, 
yn ystod yr Eisteddfod. 


Daeth nifer o newyddion yn rhy ddiweddar ar gyfer y rhifyn hwn, 
Fe'u ceir eto, 


Ti 

Gohebiaeth Hen Alwad 


[Gan y GoLyeypp] 


un o hen ysgrifenyddion hirben yr Hen Dŷ Cwrdd a ffigur 

nodedig yn hanes llenyddiaeth y Cwm deuthum ar draws 
twysged o bapurau diddorol. Cyfres o lythyrau ydynt rhyngddo 
ef a'r Parchedig William James y gŵr a gymerodd le y Parchedig 
R. J. Jones pan lethwyd yr olaf gan afiechyd. Y mae'r ffeithiau 
eraill yn bur amlwg o ddarllen y cyd-destun a sylwi ar gyfeiriad 
Mr James a oedd mae'n amlwg yn dysgu mewn ysgol cyn dyfod yn ôl 


W weithio ar hanes John Thomas Jones (Eiddil Cynon), 


High School, Coventry. 
Tach. 22ain, 1872 
Annwyl Syr, 

Mae'n ddrwg gennyf nas gallaf yn bresenol roddi attebiad pen- 
odol i'ch gofyniad. _ Mae'n rhaid imi gael ychydig amser i ystyried 
ac ymgynghori a'm cyfeillion gartref & cyn y gallaf wneuthur hyny. 
Cewch glywed oddiwrthyf yn benderfynol mor gynted ag y gallaf. 

Yr eiddoch yn gywir, 
Mr John Jones. W. JAMEs. 


High School, Coventry. 
Tach. 3oain, 1872. 

Annwyl Syr, 

Yr wyf yn awr mewn sefyllfa i roddi atteb i'r gofyniad y darfu 
i chwi a Mr Jenkin Llywelyn roddi i mi dros gynulleidfa yr Hen 
dy cwrdd. Pan y darllenais eich llythyr gyntaf t imlwn ei bod yn 
ddyledswydd arnaf i gydsynio a'ch cais, ac y mae'r teimlad hwnnw 
wedi cynyddu oddiar hyny. _ Ond ’roedd yn rhaid i mi ymgynghori 
a'm cyfeillion a threfnu amgylchiadau eraill cyn cymeryd un cam 
pellach yn y mater. Rwyf yn awr wedi cael amser at hyny ; ac 
ar ol llawer o ystyriaeth ac nid ychydig o bryder 'rwyf wedi dyfod 
i'r penderfyniad i osod fy hun at eich gwasanaeth, os ydych yn 
parhau yn dueddol i roddi galwad imi. Ond ar yr un pryd dym- 
unwn eich adgofio nad wyf ond dyn ieuangc hollol ddibrofiad yn 
ngwaith y weinidogaeth, a bod pregethu yn orchwyl braidd dieithr 
i mi er ys yn agos i ddwy flynedd. Nid gwaith hawdd fydd llanw 
lle un a phrofiad Mr Jones ; ac yr wyf yn teimlo yn eithaf digalon 
wrth feddwl mor analluog ydwyf ar gyfer y fath gylch. Ond os 
byddwch chwi yn yr Hen dy cwrdd yn benderfynol 1 roddi galwad 

imi teimlaf yn rhwymedig i’w derbyn, a’r unig addewid a allaf 
roddi ichwi yw y gwnaf fy ngoreu i’ch gwasanaethu. Hefyd ’rwyf 
am i chwi gofio mai am dymhor yn unig y bydd fy arosiad yn eich 
plith. Yr wyf yn gobeithio yr adferir iechyd Mr Jones heb fod yn 
hir, ac y bydd etto yn alluog i gymeryd ei le yn y cylch i'r hwn y 
mae yn gymaint o addurn. 

Byddal yn ymadael a Coventry oddeuty Rhagfyr 13eg ac os 
byddwch yn ysgrifenu attaf ar ol y 10ed o'r mis cyfeiriwch fel y 
canlyn— 

54, Charrington Street, Oakley Square, 


London, N.W 
Yr eiddoch yn gywir, 
Mr John Jones (Eiddil Cynon) W. James. 


ee. © o o ainoafu a o o o'e o 


Rhagfyr gfed 1872 


Mr. James. Yn unol a'm addewid wele i chwi y penderfyniadau 
a gytunasom arnynt nos Sul diweddaf yn yr Hen dy cwrdd, ac yr 
oedd yno gynulleidfa barchus wedi dyfod ynghyd, ac yn unfryd, 
unfarn, cytunasom fel y canlyn— 

1. Yn roddi galwad i'r Parch William James, B.A., i ddyfod yn 
weinidog atynt am yr ysbaid o amser o flwyddyn. 

2. Yn addaw gwneuthur ei goreu drosto, mewn ystyr arianol, ac 
i'w gynorthwyo ym mhob (modd) y medront, fel ag i wneud ei 
arosiad yn ein plith yn gysurus. 

3. Yn dymuno os bydd iddo dderbyn eu galwad, fel y maent yn 
gobeithio y gwna, y bydd i'w weinidogaeth yn eu plith dan Rag- 
luniaeth Duw, fod yn fendith iddynt hwy ag yntau, ac yn gysur i 
eneidiau lawer. 

Ym mhellach, os cyfyd rhyw anfodlonrwydd neu chwenychiad o 
ymadawiad, un o'r ddwy ochr, bod tri mis o rybudd i gael ei roi yn 
rheolaidd ac yn frawdol, pan cymer hyny le. Gobeithio y cawn 
ateb cadarnhaol i hwn, ac yr anfonwch yn ’nol pa bryd y bydd yn 
gyfleus i chwi ddyfod. Y rheswm wyf yn gofyn hyn i chwi yw, 
fel y gallom alw cyfarfod cyhoeddus yn y Capel i'ch groesawi pan 
y deloch. _ Diau genyf eich bod wedi derbyn Nodyn oddiwrth Mr 
Jones cyn hwn, ac a rhydd gysur nid bychan i chwi. Derbyniais 
eich nodyn diweddaf yn brydlon heddyw a gallaf dweud am y 
gyflog y gwnawn ein gorau idd eich bodloni. Nodwch pa bryd y 
deuwch fel y gall rhai ohonom ddod i'ch cyfarfod. Yn enw a thros 
gynulleidfa ei Hen dy cwrdd, yr Eiddoch yn y rhwymau gorau, 
John Jones (Eiddil Cynon). 

64, Charrington Street & 
Rhag. 16 eg 1872 
Annwyl Syr, 

Derbyniais y penderfyniadau a gyttunwyd arnynt gan Gynulleid- 
fa yr Hen Dy Cwrdd. Ni fyddwn ond ail grybwyll yr hyn a 
ysgrifenais o'r blaen pe byddwn yn dweud fy mod yn derbyn yr 
alwad, ac yr wyf yn cyttuno yn hollol ag ysbryd y penderfyniadau 
eraill ac yn gobeithio y bydd i'ch dymuniadau da yn nghylch yr 
undeb sydd i gymeryd lle rhyngom i gael eu sylweddoli yn y 
dyfodol. 

Mewn perthynas i'r ail benderfyniad carwn yn fawr pe buasech 
yn cytuno a'ch gilydd ar rhyw swm benodol i'w rhoddi imi fel 
cyflog. Gobeithio y cymerwch y pwnc i'ch ystyriaeth, ac yr 
anfonwch i mi y penderfyniad y byddwch wedi cytuno arno. 

Nid wyf yn meddwl y gallaf ddyfod i sefydlu yn Aberdar cyn 
oddeuty'r 19eg o Ionawr ; o leiaf dyna'r Sul cyntaf y byddaf yn 
gyfleus i'ch gwasanaethu. Byddaf feallai yn galw yn Aberdar ar 
fy ffordd adref o Lundain tua diwedd y flwyddyn a gobeithio y caf 
weled rhai o honoch y pryd hwnw. 

Yr eiddoch yn ffyddlon, 
W. James 
I Mr J. Jones, Eiddil Cynon 
dros y gynulleidfa. 


: Rhagfyr 25ain 1872 
At Mr W. James. 

Mewn atebiad i'ch Llythyr diweddaf ynghylch y gyflog oeddech 
yn ymofyn am ddyfod idd ein gwasanaethu, ein trefn rhyngom ni a 
Mr. Jones oedd, '.Yr oedd yn fodlon idd yr hyn a fuasem yn ei 
gasglu pa faint bynag fuasai, ni ynganodd gair erioed am hyny ond 
derbyn yr hyn fuasai yn ei gael.” Buom yn edrych dros en 
cyfrifon a chawsom hwynt fel y canlyn. Yr oedd yn dyfod yn 
swm o £40 y fl. ynterfynu Rhagfyr (1872) dechreu cofier heblaw 
yr Ysgol Ddyddiol, Priodi a Chladdu, dyna y cynllun oedd rhyngom 
a Mr Jones, cewch yr un peth, ac os na wnaiff hyny y tro gwnawn 
ein gorau idd eich boddloni a rhagor, a eich cynorthwyo yn mhob 
modd a gallwn. Gobeithio, er dim (?), na wrthodwch i ddyfod 
idd ei gwasanaethu. Dyna oedd ein penderfyniad nos Sul diweddaf 
yn unfrydol. Carwn atebiad buan i hwn fel y gallwn ddarparu ar 
eich cyfer. 

Yr eiddoch & 

Mr W. James. John Jones 


Fe ddaeth Mr James a gwasanaethodd yn ffyddlon o 1873-9 pan 
ddaeth R.J. J. yn ol i ail-gydio yn yr awenau. 

Cymru a’r Theatr Fach 


(Ysgrifennwyd gan y diweddar Barch. E. R. Dennis, Cynhyrchydd y 
Theatr Fach gyntaf yn y wlad yn 1935). 


Nghymru. Mae nifer y cwmniau sy'n chwarae drama yn profi 
hynny, ac fe ellir dweud hefyd fod gennym fechgyn a merched a 
fedr chwarae yn gampus. 

Ond i rai ohonom nid yw hyn yn ddigonol er hynny. Gofynnir yn 
aml gan garedigion y ddrama, beth am y dyfodol? Sut y gellir 
gwella pethau? Sut y gall Cymru dyfu yn y gangen hon o gelf- 
yddyd ? 

Mae cryn lawer o ysgrifennu a beirniadu wedi bod ar y ddrama a 
chafwyd llawer awgrym gwerthfawr oddi wrth hyn o waith. Mae'n 
wir nad yw y beirniaid yn cofio bob amser am anawsterau'r cwmni- 
au, yn enwedig o feddwl bod llawer ohonynt yn amddifad hollol o le 
cyfleus er mwyn ymarfer â'r greflt o chwarae. 

Yn wyneb sefyllfa fel hyn, credaf fy hun fod gobaith am bob 
gwelliant ym mudiad y Ddrama yng Nghymru yn gorffwys gyda'r 
chwaraedy bach. Pebai yn bosibl inni gael nifer o'r rhai hyn ar hyd 
a lled y wlad, fe fyddai dyfodol y ddrama yn eithaf sicr yn ein plith. 

Gwyddom nad gwaith hawdd fyddai, ond os gall un cwmni fod 
yn berchen ar chwaraedy bach, y mae'n sicr nad ydyw yn hollol 
amhosibl i gwmniau eraill hefyd. Wrth gwrs, fe fuom ni yn ffodus 
dros ben drwy garedigrwydd Syr David R. Llewellyn (Trysorydd yr 
H.D.C.) a'i frawd Mr. W. M. Llewellyn, yn rhoddi i nihen “dŷ- 
in;in” a'r tir yn gysylltiedig ag ef. Bu hyn yn gaffaeliad mawr i ni 
ar ddechrau'r daith. 

Yn ychwanegol at hyn cawsom yn ein llywydd, Mr. D. Tyssul 
Davies (Diacon yn yr H.D.C. a thad Mrs. D. T. Williams) ddyn o 
weledigaeth ac athrylith ganddo i droi yr hen “.dŷ-injin” yn 
chwaraedy bach. 

Antur ydoedd hyn o waith oherwydd dywedwyd wrthym na fuasai 
chwaraedy fel hwn fyth yn llwyddiant yng Nghwm Aberdâr. Ond 
er y broffwydoliaeth anobeithiol hon, credai rhai yn gryf yn y 
mudiad, ac erbyn heddiw nid oes amheuaeth parthed y llwyddiant. 
Yn naturiol ar y dechrau, bu yn rhaid i ni wynebu nifer fawr o an- 
awsterau ac ymbalfalu y buom lawer tro wrth geisio eu symud. 

Bu cryn lawer o siarad a holi pa gynllun a ddylasem fabwysiadu. 

Penderfynwyd ar gynllun ein is-lywydd Mr. Tom Phillips, sef, i 
annog pobl i fod yn aelodau cyswllt o'r mudiad a thalu 7/6, a hynny 
i roi hawl iddynt i bob perfformiad. Y tymor cyntaf cawsom 300 o 
enwau, ac erbyn heddiw yr ydym yn ymyl y 900. Yn ôl yr argoelion 
am y tymor nesaf fe fyddwn dros fil o aelodau. Mae'r chwaraedy 


mye MAE'n eglur bod mudiad y ddrama yn boblogaidd yng 


YR YMOFYNNYDD 137 


bach wedi cyfiawnhau ei hun oherwydd yn ystod y tymor diwethaf 
bu dros chwe mil a hanner o bobl yn bresennol yn y gwahanol 
berfformiadau. 

Ein bwriad ydyw i'r chwaraedy bach fod yn ganolfan, nid yn 
unig i'r ddrama, ond i'r celfyddydau eraill hefyd. Araf fydd y 
gwaith hyn wrth gwrs, ond rhywbeth felly ydyw y nos sydd gennym 
mewn golwg. Teimlwn yn eithaf sicr yn wyneb y llwyddiant a fu, 
mai ein gwaith nesaf fydd ymestyn y cortenni ac ychwanegu at yr 
adeilad er mwyn cwrdd â'r bobl sy'n ymweled â ni. 

Bu cystadleuaeth gennym y tymor diwethaf er mwyn cael syniadd- 
au ein haelodau parthed i welliannau yn y dyfodol, a chawsom nifer 
o awgrymiadau gwerthfawr. Y drafferth fwyaf ynglŷn â'r rhai hyn 
ydyw, cael arian i dalu amdanynt. 

Dyma ffaith a anghofir yn aml gan ein beirniaid, sef, bod yn rhaid 
i'r chwaraedy bach dalu ffordd bob tymor, oblegid hawdd yw y 
gwaith o awgrymu gwelliannau ond mater arall ydyw talu am 
danynt. Nid gwiw pentyrru colledion dymor ar ôl tymor. 

Wedi cael chwaraedy bach, fe gwyd nifer o bethau eraill sy'n 
peri cryn lawer o drafferth, a rhaid talu sylw iddynt. Cyfeiriaf at 
rai ohonynt : 

(1) Meddylier am ddewis drama. Fel y gŵyr y rhai sydd yn y 
mudiad, nid gwaith hawdd ydyw dewis un ddrama gogyfer a'r 
tymor, ond pan gynhyrchir wyth ohonynt yn ystod y tymor ychwan- 
egir at yr anawsterau yn ddirfawr, oherwydd rhaid cael amrywiaeth. 
Nid yr un math o ddrama y mae pawb yn hoffi. 

(2) Dyma fater arall, sef, dewis chwaraewyr i'r gwahanol 
ddramau. Dyma un o'r 'pethau mwyaf anodd, oherwydd os yw y 
chwaraedy bach i fod yn llwyddiant rhaid i'r chwaraewyr roi eu 
holl amser at y gwaith. Mae rhannu eu gwrogaeth yn amhosibl 
iddynt. 

(3) Rhaid hefyd wrth bwyllgor gweithiol a phwyllgor i ddarllen 
dramau ; rhaid hefyd wrth ddewis pobl i weithio ar y llwyfan, i 
ofalu am y golau a'r celfi, ac eraill i ofalu am y drysau a nifer o 
bethau eraill. 

(4) Ond un o'r pethau mwyaf anodd ydyw cael amrywiaeth yn y 
golygfeydd ar y llwyfan. Dyma un o broblemau mwyaf y cyn- 
hyrchydd, oherwydd rhaid newid yr olygfa a'r cefndir pan fyddwn 
yn chwarae wyth o ddramau, a'r rhai hynny yn aml iawn yn hollol 
wahanol i'w gilydd. Costus dros ben fyddai ceisio lliwio golygfeydd 
newydd i bob un ohonynt, ac fe fyddai'n rhaid cael lle eang i'w 
cadw, yn enwedig o gofio am y celfi ychwanegol. Bendith fawr 
ydyw” r ffaith fod llenni wedi dod yn dderbyniol | ac wedi ennill 
cymeradwyaeth neilltuol. Dyna rai o'r pethau sy 'n peri pryder a 
thrafferth mewn perthynas i chwaraedy bach. Ond er yr holl 
anawsterau credaffod i'r chwaraedy bach yng Nghymru bosibiliadau 
mawr. 

Os oes anawsterau ynglŷn â'r chwaraedy bach credaf bod manteis- 
ion arbennig yn perthyn iddo hefyd. Dyma rai ohonynt. (1) Gyda'r 
chwaraedy bach ceir y fantais orau i ddysgu'r grefft ei hun, a dyma 
gyfle arbennig i'r bobl hynny sy'n hoffi'r gwaith gael ymarfer 
cyson. O fod mewn cysylltiad â chwarae wyth drama mewn un 
tymor,—cyfle ardderchog ydyw i'r person sy'n hoffi'r gwaith. Gwir 
ein bod yn ddyledus i'r ysgol ddrama a gynhelir o bryd i bryd, ond 
cwynir ambell dro nad ydynt yn cwrdd â gwir anawsterau cwmniau. 
Yn aml maent yn trafod pethau sydd allan o gyrraedd y chwareuwr 
cyffredin, ac nid oes ganddo fawr ddiddordeb ynddynt. Pethau 
llawer mwy syml a chyffredin fydd yn ei flino ef. Nid oes modd 
dysgu'r grefft, wedi'r cyfan, ond drwy ymarferiad trwyadl, a'r 
chwaraedy bach yw y cyfle gorau at hynny o waith. 

(2) Ceir cyfle ynddi hefyd i ysgrifenwyr drama ymgydnabyddu 
â'r llwyfan. Dyma un o'n anghenion mwyaf ni heddiw. Clywir y 
gŵyn yn barhaus fod eisiau rhagor o ddramau arnom, ac fe fyddai 
chwaraedy bach yn ei ardal yn gaffaeliad mawr i lawer un sydd yn 
hoff o ysgrifennu drama ond heb wybod fawr o ddim am y llwyfan 
a'i ofynion. 

(3) Onid oes yma hefyd gyfle i anturio i feysydd newydd mewn 
drama ? Ni olygaf wrth hyn i'r chwaraedy bach fod yn ddim arall 
Ond rhyw fath o faes antur mewn drama. Nid wyf yn anghofio bod 
Thaid i'r chwaraedy bach dalu ffordd, ond fe allesid gosod ar y 
l]wyfan un neu ddau o bethau newydd fel arbrawf yn ystod y tymor. 
O gyhoeddi hynny ymlaen llaw fe fyddai'r aelodau yn gwybod 
beth i'w ddisgwyl. Gwn yn eithaf da nad ydyw'r gwrandawyr fel 
cyfangorff bob amser yn barod i wrando ar gynhyrchion hollol 
newydd, ond ni fyddai llawer o rwgnach o gael un yn ystod y tymor. 

(4) Ac ar y llaw arall, rhydd y chwaraedy bach gyfle i'r gwran- 
dawyr ddod yn nes at y chwaraewyr ac i deimlo mwy o ddiddordeb 
yn y ddrama ei hun. Fe fydd hyn hefyd yn sicr o symud llawer o 
feirniadaeth angharedig, oherwydd, wedi'r cwbl, nid ydym mewn 
un modd yn cystadlu â'r chwaraewyr proffesiynol. Drwy'r chwarae- 
dy bach, felly, ceir y cyfle gorau i feithrin gwrandawyr i hoffì y 
ddrama ei hun, ac nid yn unig fod yn awyddus i gael noson o 
ddifyrrwch. Fe fyddai cynulleidfa felly o'r help mwyaf i'r chwarae- 
wyr ac yn gymhelliad i ysgrifenwyr drama fentro ar bethau newydd, 
a cheisio darganfod meysydd newydd ym myd y ddrama, a thrwy 
hynny roi symbyliad newydd i'r mudiad yng Nghymru. 

(5) Ceir mantais drwy hyn hefyd i ysgrifenwyr drama ddatblygu 
yn eu ffordd eu hun. 

Wedi dysgu'r grefft ni fyddai eisiau arnom bellach efelychu a 
dynwared neb arall. Mae gan y Cymro berffaith hawl i ddatblygu 
yn ei ffordd ei hun ac i roddi mynegiant i'w syniadau a'i deimladau 
yn ôl ei ffansi ei hun, a thrwy hyn y gall Cymru roddi ei neges i'r 
byd. Nid ydyw hyn wrth gwrs yn golygu penrhyddid, oherwydd 

mae i'r ddrama a'r llwyfan eu hamodau eu hun ac ofer fydd ceisio 
eu hanwybyddu hwynt. 

(6) Hefyd, beth allasai fod yn fwy gwerthfawr a defnyddiol na 
chael y gwahanol gwmniau i ymweled â'i gilydd ac i gael rhyw fath 
o gyfnewidiad chwarae rhyngddynt a'i eilydd. Ar hyn o bryd yr 
ydym ar wasgar heb unrhyw nod neilltuol o'n blaen a'r ddrama yng 
Nghymru yn amddifad o'r fantais orau i fynegu ei hun ac i ddat- 
blygu. Gwir efallai fod hyn allan o'n cyrraedd ar hyn o bryd, ond 
dyma un o bosibliadau gwerthfawr chwaraedy bach. 

(7) Ac yn olaf, oni fyddai hyn yn symbyliad cryf tuag at gael 
chwaraedy cenedlaethol ? 

Sonnir llawer am hyn, a chredaf fy hun y byddai nifer o chwarae- 
dai bach ar hyd a lled Cymru yn un o'r cymhellion cryfaf inni 
ymestun ymlaen at y nod o Chwaraedy Cenedlaethol. 


[Dengys yr ysgrif hon bwysigrwydd y Parch. E. R. Dennis fel 
arloeswr ym myd y ddrama yng Nghymru a dengys hefyd y rhan 
bwysig a gymerth yr Hen Dŷ Cwrdd a'i aelodau yn y datblygiad 
chwyldroadol o gael Theatr Fach i'r fro ac i'r wlad. Gwireddwyd 
llawer o broffwydoliaethau E. R. Dennis ond erys rhai heb ei 
sylweddoli eto. Y mae'r Theatr Fach yn dathlu ei phumed- 
penblwydd-ar-hugain eleni.—Gol.] 


CD Î'Ê'“ "LD, 


Atgofion am yr Hen Dy Cwrdd 
(Ysgrifennwyd yn 1937) 


GWEINIDOG cyntaf yr ydwyf yn gofio ydoedd y Parch. R. J. 
Jones, M.A. ac nid oedd ei iechyd yn dda. Aeth am dymor i'r 
Aifft a Chanaan, ac yn ei absenoldeb daeth y Parch. William 
James, B.A. i weinidogaethu yn y cyfamser. Yr oedd fy mam yn 
gyfarwydd iawn ag ef er pan oeddynt yn blant tua Llanbedr, lle y 
ganwyd hi, ac yr oedd yn fynych yn dyfod i 18, Harriet St. i gael 
ymgom gyda Nhad ar y Beibl a gwleidyddiaeth, a mawr oedd y 
dadlau rhyngddynt. Hefyd yr oedd y Parch. R. J. Jones yn galw 
yn lled fynych ac yn trin pob math o bynciau. 

Cof gennyf am y Parch. T. Thomas, Pantydefaid yn traddodi 
darlith ar Seryddiaeth yn yr H.D.C., ac wedi dod allan yr oedd yn 
dangos i ni y Ffordd Laethog (Milky Way) ac yn enwi rhai o'r sêr 
ag oedd yn y nen y nos honno. 

Clywais hefyd y Parch. Jenkin Williams, Blaengwrach (hen ŵr y 
pryd hynny), ac fe fuom fel plant yr Ysgol Sul a'r rhieni yn Blaen- 
gwrach i gael “Outing” a “Tea Party” yn yr hen gapel. 

Eraill a fu yn gwasanaethu a glywais oedd y Parch. D. Evans, 

Cribin—byw ag iach heddiw ; Parch. E. W. Lloyd, Cwmbach— 
araf ei ymadrodd; Parch. John Davies, Alltplaca—gweddiwr dwys, 
nid wyf yn gwybod pam, ond pan ydoedd yn pregethu yn yr H.D.C. 
yr oedd Methodistiaid Heol y Felin yn cyrchu yno yn gryf ; Parch. 
J. Joseph George, Highland Place; Parch. Nestar Williams, 
Merthyr ; Parch. Rhys Cribin Jones, Llanbedr ; un waith David 
Evans, B.A., Maesymeillion. 

Pan gynhelid Cyrddau Blynyddol yr oedd y gweinidogion i gyd yn 
cael cinio yn “ Y Stag,’ Harriet St., pryd hynny yn cael ei gadw gan 
Mr. a Mrs. Griffiths (merch Carw Coch). Cadwyd y tŷ wedi hynny 
gan L. N. Williams (Ap Carw), yr hwn hefyd fu yn arolygydd yr 
Ysgol Sul. Canlynwyd ef gan Mr. Joseph Jenkins, gŵr ag ydoedd yn 
cael ei garu yn fawr gan bawb ac hefyd W. Rhys Phillips, gŵr tawel 
ond yn sicr o'i waith. ; 

Ymhlith yr hynafgwyr y pryd hynny yr oedd y rhain yn gyson 
iawn : Mr. James James, crydd, ac yn fynych yn dechrau yr oedfa, a 
gallech fod yn sicr y byddai yn darllen y seithfed bennod o Fatthew 
i ddechrau, a'r emyn ‘ Dan dy Fentih ” i ddiweddu. Ni chlywais ei 
frawd John yn dweud gair erioed. Yr oedd W. Jenkin Llewelyn, 
Pantysgawen hefyd yn dechrau y gwasanaeth yn fynych a'i hoff 
emyn oedd, ‘O Gariad yn y Dechrau.” Glaw neu hindda yr oedd y 
teulu hwn bron yn wastad yn ei le gan gerdded bob cam lawr y 
Tramroad (5 merch) ag un mab, Lewis, aeth i Gaerdydd. 

Ymhlith yr athrawon yn yr Ysgol Sul yr oedd T. J. Jones, Cynon- 
wyson, a J. T. Jones, Eiddil Glan Cynon. Rees Price, gŵr hyddysg 
yn yr Ysgrythur. Nid oeddym ni fechgyn yr amser hynny yn hoff 
iawn o fod yn nosbarth Eiddil. Yr oedd yn swrth iawn ac yn barod 
iawn i roddi clouts i ni ac yr oeddym yn falch i gael ein symud i 
ddosbarth Cynonwyson gyda'i farf wen, hir, a ffyn-baglau; gŵr 
hynaws, caredig. Yr oedd ganddo sawl mab, a'r cwbl oll yn 
mynychu yr H.D.C. 

Cof hefyd pan yn blentyn fod W. James, “Dewi Iago” â class 
'rwy'n credu o wragedd. Yr oedd dosbarth o ddynion mewn oed 
yn cynnwys Thomas Lewis, Telynor Dall, yr oedd ei wybodaeth 
feiblaidd yn fawr, a medrai resymu yn dda. Thomas Hopkin 
(y neidiwr), craff iawn (dywedir iddo neidio Pont Bryngwyn). 
Rees Price (Athraw) a Nhad, Llewelyn Hopkin, Mr. D. J. Jones, 
Draper ; Mr. Richard Howells a'i chwaer Mary, wedi hynny Mrs. 
Evans oedd yn chwarae yr Harmonium, a Mr. D. Eiddil Jones yn 
arwain y canu. Yr oedd gan Eiddil ddau frawd, Morgan a Thomas, 
ond ni chlywais hwynt yn siarad erioed ond yn aml siaradai'r fam a'r 
chwaer. Clywsom mewn un cyngerdd, W. Edward Howells, 
Maesgwyn ; Mr. Morgan Smith (Chemist) a Mr. Lewis Llewelyn 
yn y Trio “A short Wife a tall Wife. No Wife at all”. Cadeirydd : 
R. Bedlington, Gadlys. Some of the Vocalists : Miss Eliza Morgan, 
Bell Court and Miss Sophia Howells, Contralto ; Mr. John Howells, 

Aberaman, Bass; Rev. W. J. Davies (Bwlch a'r Llwyn) y pryd 
hynny yn siop Mr. W. Thomas, Chemist, John Fisher Jones 
David Evans (Chester) and Brothers. Occasionally they arranged 
a small Eisteddfod to be held at the Chapel which was well patron- 
ised prizes ranging from 6d. to 5/- for Singing, Recitations, Essays 
and Impromptu Speeches, the subject given out and well taken up 
by the older folk. I recollect the subject on one occasion being 
Bresych (Cabbage) only one defined it properly. 

I recollect at one meeting I was fairly lucky with recitations, 
winning about 2/6 in 6d. and 1/- and put in a little bag and on this 
occasion I had been induced to go and try for the Alto Solo (Awelon 
fy Ngwlad). I had not sung in public before, but I won and had 
to put up with a certain section which said that singing was out of 
my latitude after winning recitations, but Mr. James Williams 
(Bethel) adjudicated in my favour so it did not matter. 

Yr oedd cynifer o bobl yn mynychu y Capel na chlywais un 
ohonynt un tro yn siarad (Silent Members). 

Mr. W. Thomas, Chemist a Mr. Davies, Maescwnrig; Mr. E. 
Thomas, Ironmonger ; Mr. John James, Crydd, Brawd James ; 
Mr. Rees Davies, Tailor ; Mr. Edmund W. Howells, Gelli-isaf. Rare 
but occasionally acted as Chairman in Concerts and Lectures ; 
Richard Llewelyn ; Thomas Morgan, Cattle Dealer ; Evan Howells, 
Maesgwyn and Mrs. Howells ; D. Thomas Walters (very popular 
with Miners) ; Mr. Williams, Cwmneol (Skull Cap) Occasionally ; 
Mr. D. J. Jones, Mount Pleasant ; D. Walter Jones and Family, 
Ceffyl Gwyn. I have a recollection of his father and mother both 
white haired, coming to service ; they were very advanced in years 
but came on Sunday mornings. Thomas Watkin Williams; 
Griffith Jones (Mason) and Sons, father of W. Fisher Jones ; Evan 
Lewis, a native of Llanwenog but lived at Hirwaun, walked both 
ways to H.D.C. Mrs. Williams kept the Chapel House for years ; 
Evan Evans, Llewelyn St. 

Bu dosbarth Tonic Solffa yn cael ei gynnal yn yr Ysgoldy a gŵr o'r 
enw Daniel Rowland yn athraw (strict iawn). 

Yr oedd gŵr o'r enw David Elias yn mynychu yr H.D.C. gan 
eistedd ar y llofft ac yr oeddwn i yn agos ato, ac arferiad gennyf i 
ysgrifennu y testun a rhyw grynodeb o'r bregeth. Gofynnodd a 
wnawn yr un peth iddo ef, ac wrth ymadael ag Aberdâr cefais Lyfr 
Hymnau ganddo o law yr Arolygydd yn yr Ysgol Sul. 

Yr oedd hen wraig a alwyd Gwenno, Siop Fach yn dyfod i'n 
Capel yn gyson, ac yn y Gaeaf yn cario Lantern ac yr oedd rhai 
ohonom ni'r plant yn eistedd yn ei sedd er mwyn cael peppermints 
i'n cadw yn dawel. Yr oedd gŵr o'r enw David Thomas a'i wraig yn 
mynychu'r cwrdd yn aml ; galwyd hi yn Mari Jenkin Shôn, ac yr 
oedd gan David drwyn mawr—mae yn debyg iddo ei gael wrth i'r 
milwyr ddamsang ar ei wyneb amser y Beccas lawr yn sir Benfro, 

Gŵr tawel iawn ac yn gyson. Roedd dau gymeriad yn aml yn y 
gwasanaeth ar Nos Sul, Jack Jones, brawd Hedydd Cynon a Tom 
Barbwr. Ambell waith byddent yn Ebenezer, ac fe ddywedodd 
Mrs. Griffiths, mam Ieuan wrthyf fod Mr. Edwards yn pregethu, a'r 
testun oedd “Herod am Ben Ioan Feydddiwr”, ac i Jack alw allan 
mai “Butcher y—ydoedd”. Ar hyn mae Mr. Edwards yn dweud 
wrth y gynulleidfa, “Na ofidiwch John Jones sydd yna.” 

Cof da gennyf am Mrs. Jones, mam y Parch. R. J. Jones ; yr oedd 
yn hen wraig a'i gwallt yn wyn ond yr oedd yn ffrind i ni'r plant, ac 
ni fyddem ni byth yn blant drwg os y byddai hi yn agos. 

Yr oedd Mrs. Williams a'i mab o Pantysgawen yn cerdded i'r 
Cwrdd bob tywydd haf a gaeaf, ffyddlon iawn. Clywais nhad yn 
son fod Griffith Jones, ‘ Griff o'r Crown’ (Caradog) yn aml yn yr 
H.D.C. Sôn am y Crown, 'roedd Mrs. Gethin yn hen wraig y pryd 
hynny yn gyson iawn yn y capel—cefais lawer o Peppermints gyda 
hi. Clywais mai Undodwr oedd Mr. R. H. Rees, Plasnewydd 
(Blind Rees) ac hefyd Mr. Edwards, Fedwhir. 'Roedd Mrs. Rees, 
Ysgubor Fawr, Penderyn yn mynychu y Capel ond nid yn gyson 
iawn. 

The following were at that period boys and girls of varying ages 
attending Sunday School and other services: Gwilym Griffiths, 
Teddy (resided at Stag then, until Pantglas was built), Lewis, 
Taliesyn, Maggie and Alice, Walter Jones Chemist, Martin, Willie, 
John and Edward, Sons of Cynonwyson, Jenkin, Evan and David 
Evans, now of Chester ; Morgan Howells and sister Sophia ; David 
Thomas, step brothers to I. Walter Thomas, Edwin Morgan, 
Richie Morgan, Emerson sons of L. N. Williams, Richie and 
another, also Margaret ; 5 daughters of Jenkin Llewelyn (Regular), 
Joseph Jenkins (Daughters 3), Tom Botting and Sister Alice ; 
The Misses Griffiths, Poplars, Jones, H. D. Cwrdd. 

Amongst those older were Mr. Lewis Llewelyn and 2 Sisters ; 
Morgan Smith, Chemist ; Morgan Morgan also sister Elizabeth who 
was in much demand as a Singer ; Richard, Mary and Edward 
Howells, Maesgwyn ; Gwilym Davies ; Parents also. William Davies 
after of Llandysul ; W. Eiddil Jones ; Llewelyn Hopkin and Family ; 
3 Sons of Thomas Hopkin (y Neidiwr) ; Daniel emigrated to 
Australia ; Llewelyn Jenkin Jones, brother of Fisher Jones ; Mr. 
Rowlands, Red Cow, Llwydcoed and daughters were frequently 
present ; Margaret Howells and Howell Aberaman whose brother 
John Bach who was a fine Bass singer and was credited by always 
winning Solos in various local Eisteddfodau if previously he had a 
little dose of Adam's Ale. It is certain he took the palm at meetings 
held at H.D.C. and was of a jovial nature but Howell guite the 
reverse. 

My mother was delighted to hear Mr. Evan Griffiths, Poplars 
singing in the Sunday Services. Our seat was in front of theirs, 

There was an elder brother of Fisher Jones who visited H.D.C. 
when on holiday. I believe he was in charge of The Liverpool 
Domestic Mission a very jovial personality and very welcome when 
visiting and occasionally preached namely, Tom Lloyd Jones. 

Also a Dd. Williams who at that time was attending R. J. J’s semin- 
ary but I think eventually was Ministerat Twynrodyn. Also I heard 
Mr. Lewis Williams, Rhydyewin—a comparatively young man then; 
also Rev. John Evans, Gellionnen (Once). My mother often spoke 
of him ; he was at school at Llanwnen at the same period. A Lady 
who was respected and loved by all in the district was Mrs. L. N. 
Williams when residing at the Stag she was very kind to the poor of 
the neighbourhood. A daughter of “Richard David, Abergwawr, who 
attended the services occasionally. Also Mrs. Joseph Jenkins and 
sister and the two Miss Llewelyns then daughters of Richard 
Llewelyn. 

Tuomas D. Evans. 


(Broniestyn) 
DDYDD 


Emynau Cristionogol 
(Talfyrrwyd o'r Dysgedydd). 


Gan WIL IFAN. 


“eisteddai ar y galeri, er bod ei aflonyddwch yno yn ystod y 

gwasanaeth yn peri rhyw dipyn o anghysur i mi yn y pulpud. 

“Nawr, dwedwch wrthyf pa rannau o'r cwrdd nad ydych yn 
hoff ohonynt ?” 

Wedi ennyd o ddistawrwydd trôdd ataf a chyffesu, “Wel, popeth 
sy'n mynd 'mlaen rhwng y canu. 

Er bod yr eglwysi:n ofalus iawn wrth drefnu gwŷr iach yn y ffydd 
i lenwi eu pulpudau a gweinyddu'r cymundeb, fe gaiff Pabydd roi'r 
emyn allan mewn capel Baptist, ac Undodwr yn y Llan. 

Gyda llaw, wrth gofio cynifer o emynau Saesneg o waith Undod- 
iaid a gyfieithwyd i'r Gymraeg a'u defnyddio yn ein capeli union- 
ged, y mae'n rhyfedd meddwl nad agorwyd y drws i emynau yr un 
Sosin o Gymro. Efallai fy mod yn methu, ond credaf na chynrych- 
iolir Iolo Morganwg, a'i gannoedd emynau, yn un o'n casgliadau. 

Y mae Mr. Parry yn ddrwgdybus o emynau lle y defnyddir ffigur 
y “Gwaed” yn rhy drwsgl : yn wir sylwaf bod “There is a fountain 
filled with blood,” er bri llenyddol ei awdur, wedi ei wthio i atodiad y 
* Congregational Praise. 

Fe ŵyr pawb nad yw'r emyn da yn amcanu at addurniadau a 
syniadau sydd allan o gyrraedd yr addolwr cyffredin, ond fe 


Y: oeddwn wedi dod yn gryn ffrindiau â' chrwtyn bach a 

ddylai'r pennill symlaf barchu chwaeth a deall y canwr. Ac yn sicr 
fe ddylai barchu ei ddidwylledd. Dywedai'r awdures, Jennie 
Maitland, wrthyf ar ôl oedfa yn y Towyn, Ceinewydd, mai'r peth 
doniolaf a brofodd erioedd oedd gweld Towyn Jones a minnau yn y 
sêt fawr yn canu'n hapus, “Ni fuasai gennyf obaith am ddim ond 
fflamau syth.” Onibai fy mod yn fy nghysuro fy hunan nad yw'r 
geiriau a genir ond yn braidd-gyffwrdd â meddwl y canwr, byddwn 
yn barod i amau mai rhagrithiwr digywilydd yw'r hen fachgen iach, 
rhadlon sy'n tenoreiddio'i chalon hi ei fod yn bennaf o bechaduriaid, 
neu'n hiraethu am gael mynd o'r hen fyd yma. Ond, chwarae teg 
iddo, nid rhagrithiwr mohono. Canu'r dôn hwyliog y mae heb roi 
ond cornelyn o'i sylw i arwyddocâd y geiriau. Treth drom ar 
gynulleidfa a fynn fod yn ddidwyll yw gorfod canu fel pe baent yn 
berchen profiadau na roir ond i ambell enaid dethol, a hynny ar 
ambell foment aruchel . . . 

Y GENHINEN. Golygyddion : 8. B. Jones a Meuryn. Cylchgrawn 

DIWINYDDIAETH. Cylchgrawn Efrydwyr Diwinyddol Prifysgo 

ychwaneg yn ddidraul drwy'r Post. 

Nodion a Marwgofion i gyrraedd y Golygydd erbyn y 15fed o'r mis. 

Ysgol Haf Athrawon Ysgol Sul 
Coleg Manceinion, Rhydychen 


Gan y Parch. Roy Joun, M.A. 


Ni oedd yr unig gynrychiolwyr o Gymru. Buom yno am yr ail 

wythnos yn unig. Yr oedd tua 23 o atbrawon ac athrawesau 
yn cymryd rhan yn y cwrs, gan gynnwys dwy ferch o'r Alban, un 
bachgen o'r Unol Daleithiau ac un ferch o'r / maen. Yr oedd y 
mwyafrif mawr yn bobl ifainc (o dan 21 oed) ac felly yr oedd digon 
o hwyl yn y cyfarfodydd a'r trafodaethau. 

Cawsom y fraint o wrando ar Miss Margaret Barr yn disgrifio ei 
gwaith yn Kharang. Llwyddodd i agor ein llygaid i bwysigrwydd 
crefyddau eraill, ac apeliodd arnom i ehangu cin gorwelion a 
pheidio â glynu at y Beibl yn unig yn ein hysgolion Sul, ond yn 
hytrach arbrofi drwy ddefnyddio rhannau o ysgrythyrau mawr 
eraill y byd. Byddai hyn yn sicrhau agwedd mwy realistig a llai 
unochrog tuag at grefydd yn ein pobl ifainc. Wrth gau ein llygaid 
i'r ysgrythyrau eraill yr oeddem yn gwanhau ffynonellau ein bywyd 
ysbrydol ein hunain, ond wrth eu defnyddio yn ofalus gellid ad- 
gyfnerthu ein seiliau crefyddol. Ar wahân i hynny, yr oedd hi'n 
bwysig iawn i'r genhedlaeth hon wybod rhywbeth am grefydd 
mewn gwledydd eraill. Yr oedd eangu seiliau ein crefydd trwy'r 
dulliau byn yn hanfodol i ddyfodol Undodiaeth. 

Yn ein gweddiau cyhoeddus yn yr ysgol Sul hefyd dylid ceisio 
newid rhywfaint ar y drefn drwy ddefnyddio rhai o weddiau mawr 
y crefyddau eraill yn lle Gweddi'r Arglwydd ambell waith. Gallai 
Gweddi'r Arglwydd gymryd ei lle yn naturiol ochr yn ochr â 
phedair neu bump o weddiau mawr dilynwyr y Bwda, Islam a 
Hindwaeth, 


Y oedd fy ngwraig a minnau yn bresennol yn yr ysgol haf eleni. 

Erbyn hyn y mae’r Parch. Margaret Barr yn teimlo’n fwy cartrefol 
ymhlith gwerinwyr syml Bryniau Kasia nag y mae hi yng nghanol 
trefi mawr Lloegr, a dywedodd ei bod yn dyheu am fod yn 6l yn eu 
plith hwy. 

Ar wahan i gyfraniad pwysig Miss Barr cawsom ddarlithiau gan 
nifer o bobl eraill a buom yn ymweld 4 rhai o amgueddfeydd a 
sefydliadau Rhydychen. Yr oedd byw yng Ngholeg Manceinion 
am wythnos yn brofiad gwerthfawr ynddo’i hun. Yr oedd rhyw 
awyrgylch hynod yno a'i gwnaeth hi'n hawdd i weithio. Y mae'r 
organ yn un o'r rhai gorau yn y byd, a chawsom ddarlith odidog 
gan yr organydd, Mr. Spicer, ar yr organ. Dywedodd wrthym i 
gofio rhoi gair o ddiolch i'r organydd bob amser ar ôl y gwasanaeth. 
Faint ohonom sydd yn cofio gwneud hyn ? 

Cynnodd brwdfrydedd a dawn Mr. Spicer ryw fflam yn ei 
wrandawyr, ac yn lle aros am yr awr benodedig yr oedd y mwyafrif 
ohonom yn dal i wrando ar ôl dwy awr a hanner. Dyna wers arall i 
ni! Er i ni fwynhau holl gyfoeth Rhydychen am wythnos yr oedd 
y drysor fwyaf wrth law yng nghapel y Coleg. 

Cafwyd darlithiau eraill ac ymweliadau diddorol, a chrewyd 
diddordeb mewn amryw o bynciau amrywiol, er enghraifft, y 
celfydyddau cain, archaeoleg a gwyddoniaeth yn gyffredinol. 

Teimlodd yr holl athrawon fod y gyfathrach bersonol yn rhan 
bwysig iawn o'r cwrs. Wrth ddod i adnabod ein gilydd yn well yr 
oedd hi'n bosibl i ni gymharu'r gwaith yn y gwahanol ysgolion Sul, 
mawr a bychain, ac ennill gwybodaeth o ddulliau modern. Agor- 
wyd ein llygaid i'r posibiliadau yn ein capeli ein hunain. Pwyswyd 
arnom i beidio â cheisio bod yn rhy chwyldroadol yn sydyn ond i 
geisio gwella pethau yn raddol ac yn gwrtais mewn ffordd ddemo- 
crataidd. 

Un o'r pethau a'm tarawodd i oedd y byddai o les i ni yng 
Nghymru drefnu cwrs tebyg yn fuan. Y mae'n amlwg y byddai ein. 
hathrawon yn ennill mewn gwybodaeth a brwdfrydedd wrth ddod 
ynghyd am rai dyddiau i ystyried eu gwaith. Fel y dywedodd un o'r 
bobl ifainc, ‘ yr oedd y cwrs yn peri i'n gwybodaeth ddod yn fyw o 
flaen ein llygaid.” 

Un o'r pethau mwyaf a allai dyfu o'r fath gwrs yng Nghymru 
fyddai hyrwyddo'r syniad o eangu .cylch Undodiaeth yng Nghymru. 
Y mae'n amlwg na allwn ddisgwyl i neb arall wneud hyn trosom— 
rhaid i ni symud ein hunain. A ellir trefnu rhywbeth erbyn y 
flwyddyn nesaf, dyweder ? 

Braslun o Hanes yr Iddewon Bore 
I. HYD 933 CYN GRIST. 


Gan y Parch. J. Istan Jones, M.A. 


Gristnogol, deimlo rhyw gymaint o ddiddordeb hefyd yn hanes 

y genedl y tarddodd ef ohoni, —sef y genedl Iddewig. Yr enw 
mwyaf cyffredin ar y genedl honno yn yr Hen Destament yw 
“Israel,” neu ‘ Plant Israel,’ neu ' Israeliaid” ; ond yn amser y 
ddwy frenhiniaeth gyfoes ym Mhalesteina, gelwid y rhan Ogleddol 
o'r wlad * Israel” a'r rhan Ddeheuol “ Iwda.” Gan fod y llwythau a 
arweiniodd Moses o'r Aifft yn trigiannu yn y ddwy ran, gwell yw 
osgoi amryfusedd trwy ddefnyddio'r gair ‘ Hebreaid” i ddynodi'r 
Iddewon yn gyffredin. 

Perthynai'r Hebreaid i gyff helaeth o S2mitiaid a drigiannai ar du 
Gogleddol Arabia ; ac yn ôl yr hanes cynharaf a gawn ni amdanynt, 
llwythau crwydrol oedd rhai ohonynt, nad oeddynt wedi dysgu, neu 
efallai nad oeddynt yn blysio trin y ddaear a chodi cnydau ohoni fel 
y gallent fyw bywyd amaethyddol sefydlog yn yr un ardal yn 
barhaus: gwell oedd ganddynt grwydro, gyda'u hanifeiliaid a'u 
pebyll, o ardal i ardal ; aros lle byddai porfa dda i'r anifeiliaid ac 
efallai dipyn o helwriaeth i ddynion; ac ar ôl llymhau'r ardal 
honno, symud i ardal addawol arall. Dyna un ffordd gyntefig o fyw 
pan oedd rhan helaeth o wyneb y ddaear yn gwmin agored. 

Dywedir wrthym yn llyfr Genesis am un Hebrewr o'r enw Abra- 
ham a oedd yn byw gyda'i lwyth yn Ur y Caldeaid gerilaw afon 
Ewffrates, ac oherwydd prinder adnoddau byw yno, yn dra thebyg, 
a aeth ar grwydr bell gyda'i deulu lluosog, ei anifeiliaid a'i fedd- 
iannau symudol ; canys credai ef fod llais Duw yn ei alw i ryw 
anturiaeth fawr a bendithiol. Yn araf, o wersyll i wersyll a thrwy 
lawer o rwystrau, crwydrodd y fintai i gyfeiriad y Gorllewin, nes 
cyrraedd ohonynt wlad Canan. Yno terfynodd pererindod Abra- 
ham, a gosodwyd ef i orffwys mewn bedd ym Maes Macpela. 

Ni wyddom pa nifer o genedlaethau a fu byw a marw cyn i 
ddisgynyddion y fintai a aethai allan o Ur y dyddiau gynt, gyrraedd 
cyffiniau'r Aifft i chwilio am fwyd yn amser newyn. Cawsant 
ganiatâd i sefydlu yn Gosen, a charedigrwydd gan yr Eifftiaid am 
dymor maith, hyd oni ddaeth brenin caled a chreulon i'r orsedd : 
wedi hynny, eu gormesu'n druenus a gafodd yr Hebreaid, gorfodid 
hwynt i godi cerrig mewn chwareli, gwneuthur priddfeini heb 
adnoddau at y gwaith, ac adeiladu tai ar yr un telerau bron a 
chaethweision ; ond daeth ymwared trwy anturiaeth dyn ifanc o'r 
enw Moses, Hebrewr a aned yn yr Aifft. Cyn!luniodd ef i arwain ei 


F: ddylai pob un a gymer ddiddordeb yn Iesu Grist a’i grefydd 

bobl o'u caethiwed i wlad Canan : caled a pheryglus a fu'r siwrnai 
drwy ran o'r môr Coch, a milwyr Pharo'n ceisio'u dal a'u cyrchu 
yn ôl i'r caethiwed, ond heb lwyddo. Bu Moses a'i fintai am flyn- 
yddoedd yn yr anialwch yn chwilio am le i sefydlu ynddo, ac o'r 
diwedd daeth taith ar ochr Ddwyreiniol y mor Marw, a hwynt i dir 
Moab yng ngolwg Canan. 

Nid un genedl oedd yr Hebreaid pan ymadawsant a'r Aifft, ond 
nifer o lwythau heb un rhwymyn i'w huno'n un teulu. Ymdrechodd 
Moses eu clymu'n dynnach trwy gyfrwng crefydd. Yr oedd ef yn 
ystod ei arhosiad ym Midian wedi cael datguddiad o Iafe yr unig 
wir Dduw ; ac ymdrechodd ddylanwadu ar ei gyd-fforddolion a'u 
cael hwythau i addoli Iafe, fel y byddent yn un teulu crefyddol, a bu 
rhyw gymaint o lwyddiant i'w ymdrechion. Ar ôl i'r teithwyr 
gyrraedd Moab bu Moses farw yng ngolwg “Gwlad yr Addewid” ac 
Iosiwa ei brif weinidog a arweiniodd yr Hebreaid dros afon Iordd- 
onen. 

Gwaith anodd iawn oedd cael lle i sefydlu yng ngwlad Canan, 
am fod y Cananeaid yn byw yno yn barod ac yn hawlio perchen- 
ogaeth o'r tir. Darllenwn yn yr Hen Destament am lawer o ymladd 
a lladd y trigolion: cyntefig mewn perthynas a'r sefydlu, ond mae lle 
i cbeithio a chredu bod llawer o ormodiaith yn yr hanesion erchyll 
hynny, ac mai dod i gytundeb a'r Cananeaid a chael cennad i 
sefydlu yn eu plith a wnaeth yr Hebreaid gan mwyaf. 

Yr oedd yn amhosibl i'r cwbl o'r llwythau Hebreig gael lle yn yr 
un ardal, felly ymwasgarasant ar hyd a lled y wlad,—un llwyth yma 
a'r llwyth arall acw, yn gymysg a'r hen drigolion. Yr oedd yr 
Hebreaid yn ddynion cedyrn, galluog ac uchelgeisiol, felly yn raddol 
enillasant gryn lawer o awdurdod a dylanwad yn eu gwahanol 
ardaloedd, a daeth llawer o'r gweision yn feistri, a'r cyflog-ddynion 
yn gyflogwyr. : 

Yr oedd y ffaith bod y llwythau Hebreig yn byw ymhell oddi 
wrth ei gilydd yn rhwystr i'w gwneuthur a'u cadw'n un corff 
crefyddol a chymdeithasol ; ac yr oedd syniadau ac arferion eu 
cymdogion yn cael dylanwad andwyol arnynt. 


Y BARNWYR. 

Yr oedd pennaeth ar bob llwyth, a elwid yn Farnwr y llwyth 
hwnnw. Yn gyffredin, dewisid dyn o beth gallu a gwybodaeth filwr- 
ol ac o ewyllys gref yn farnwr ; ond nid oedd y dull hwnnw o fyw 
ar wahân, yn ddigymdeithas a'i gilydd yn bodloni dynion blaengar 
a obeithiai am weld yr Hebreaid yn un genedl lewyrchus yn y 
dyfodol agos. Credent mai trwy undeb a'i gilydd yr enillasent nerth 
ac awdurdod cymdeithasol a chrefyddol, ac y doi mwy o urddas i'w 
gwlad trwy apwyntio un brenin ar y llwythau i gyd yn ôl arfer y 
cenhedloedd cylchynol ; a thrwy offerynoliaeth y proffwyd Samuel, 
apwyntiwyd Saul, fab Cis, yn frenin, dyn ieuanc golygus a enillasai 

fri eisoes fel milwr, am ei ddewrder.yn amddiffyn trigolion Iabes 
Gilead rhag creulondeb yr Amoriaid. 


BRENHINIAETH SAUL. 

Blinid y llwythau Hebreig yn fawr yr amser hwnnw gan ymosod- 
iadau cyson y Philistiaid ffyrnig ac ysbeilgar ; a chafodd Saul gryn 
waith i amddiffyn ei bobl rhagddynt hwy a gelynion eraill. Yr oedd 
yn rhaid i'r Hebreaid ymladd yn fynych i gadw'u cartrefi a'u 
hannibyniaeth. 

Yn anffodus, yr oedd Saul hefyd yn dueddol i ymosodiadau o'r 
pruddglwyf ; ac i geisio ei sirioli pan ydoedd yn nyfnder tywyll yr 
anhwyldeb hwnnw, fe gyflogwyd hogyn o fugail o'r enw Dafydd, a 
ganai'r delyn yn fedrus a swynol iawn. Bu'r feddyginiaeth yn 
effeithiol am dymor, ac oherwydd hynny ac atyniad ei bersonoliaeth 
enillodd Dafydd barch a phoblogrwydd mawr. Nid mantais i gyd a 
fu hynny iddo, canys cyffrôdd eiddigedd Saul a ofnai fod y bugail yn 
fwy o ffefryn gan y bobl na'r brenin. Trodd Saul yn chwerw a 
gelyniaethus tuag ato, ac mewn awr o orffwylledd gwnaeth ymdrech 
i'w ladd. Er ei fod ef a Jonathan, fab Saul, yn gyfeillion mynwesol, 
eto teimlai Dafydd na fuasai ei fywyd yn ddiogel yn llys y brenin, ac 
aeth ymaith i wynebu'r byd yn ddigartrefa digymorth. Bu'n cysgodi 
yn ogof Adulam, a chyn hir ymgasglodd cwmni cryf yno o ddynion 
yn neilltuo o gymdeithas a'i helbulon, gan fyw fel herwyr (outlaws). 
Er mor anaddawol y defnydd, gwnaeth Dafycd warchodlu effeithiol 
ohonynt, a hefyd enillodd boblogrwydd helaeth ym mhlith trigolion 
Iwda. | 

Lladdwyd Saul a Jonathan mewn brwydr a'r Philistiaid yn ardal 
Gilboa. Galwodd pobl Iwda Dafydd i fod yn frenin arnynt ac 
eneiniwyd ef i'r swydd yn Hebron ; ond ceisiodd Abner, cadfridog 
Saul wneuthur Ishbaal, fab Saul, yn frenin ar ran ogleddol y 
deyrnas. Bu peth brwydro ynghylch yr olyniaeth, ond plaid Dafydd 
a enillodd y dydd. 

(I Barhau). 


MAA? 


MAES LLAFUR YR YSGOLION SUL, 1957 


Safon I. Dan g oed. Llafar. “Dyddiau'r Iesu,” gan Jennie 
Thomas (yr ail ris), tud. 25-36. Gwaith dysgu ar gof—geiriau’r 
emyn “Mae'r nant wrth redeg rhwng y brwyn yn canu mawl i 
Dduw,” Rhaglen y Gymanfa, 1956. 


Safon II. 9-12 oed. Llafar neu ysgrifenedig. “Dyddiau Nasareth” 
gan Nansi Roberts (y gydd gris), tud. 4-18. Gwaith dysgu ar 
gof, Salm 15. 

Safon III. 12-16 oed. Ysgrifenedig. “Dyddgwaith Iesu Grist,” 
gan D. J. Williams (y 4ydd gris), tud. 5-29. Gwaith dysgu ar gof, 
“Yr Arglwydd yw fy Mugail clau,” Edmwnd Prys, tud. 23. 


Safon IV. 16-21 oed. Ysgrifenedig. “Egwyddorion yr Undod- 
iaid,” gan y Parch. Islan Jones, M.A., tud. 2-11. 


Awgrymwyd mai doeth fyddai i bob Ysgol Sul gymryd Sant 
Marc, 9-16, fel Maes Llafur am y flwyddyn. Bydd Mr. Elwyn 
Davies, B.A. yn paratoi nodiadau. Byddant yn ymddangos yn 
YR YMOFYNNYDD. 


Z£.wgrymwyd hefyd y byddai yn beth da pe byddai pwyllgorau 
y tair cymanfa bwnc yn dewis un o'r penodau yma fel pennod 
Cymanfa. 


Cynhelir yr Arholiad ar y Sadwrn cyntaf ym mis Mawrth, sef 
Mawrth 2, 1957. 


Bydd y rhai sydd yn ysgrifennu yn eistedd mewn dau ganolfan— 
Llwyn a Brondeifi. Amser yr Arholiad : Un o'r gloch hyd hanner 
awr wedi tri yn y ddau ganolfan. 


Bydd y ddau arholwr yn mynd oddiamgylch fe! arfer i holi'r 
ymgeiswyr yn y gwaith llafar. Gofynnir i bob Ysgol Sul anfon nifer 
yr ymgeiswyr Llafar ac Ysgrifenedig i'r Ysgrifenyddes erbyn 
Chwefror 1, 1957. 


Dedwyddfa, Llandysul. S. A. Evans. 


MAP". 


Colli Cyfeillion 
Gan Y Parch. J. MARLEs THomas, M.A. 


E! diflas Mr. Gol. yw'r teitl, ond y mae iddo ryw nodyn o 
| anwyldeb, a galwad i'r byw gysegru eu hunain i'r goffadwriaeth. 
Y mae'r flwyddyn yn dilyn ymlaen, a'r tro hwn awn yn ôl i 
“Penarwel”. Yno, ddechrau'r flwyddyn y bu farw un sy'n werth ei 
gofio. 
” Y mae'r enw Penarwel ynddo'i hun yn awgrymu yr olwg uchel. 
a'r olwg glir. Saif ar lecyn tawel ar ben y rhiw sy'n arwain i lawr i 
Dregroes lle gynt y bu'r pererinion yn aros ar eu ffordd i Dŷ Ddewi. 
Y fan acw o flaen drws y ffrynt y mae Pencoedfoel lle bu brwydro 
unwaith dros iawnder y werin ac ar y sgwâr yn nes i fyny y mae 

Prengwyn, a chapel Pantydefaid. I lawr yn y cwm ar lannau’r 
Teifi ceir pentre Llandysul, ac ar yr ochr dde ceir dyffryn Cerdin a 
Thregroes. O'r tu cefn cwyd Penmoelymor, ei ben moel mewn 
golygfa lydan ar y fro. 

Dewisodd L. T. Thomas felly fan da i adeiladu ei dŷ. “Ar y 
Graig hon” yr adeiladodd yntau ci gymeriad, ac yn yr ardal hyfryd 
hon y cafodd ddyfnder daear i wreiddio'n gadarn, ac i ganu 
“Olo 4. 

Y cof cyntaf sydd gennyf amdano yw fel arweinydd ein Cymanfa 
Ganu yn Aberduar, Mehefin 1916. Clywais lawer gan fy nhad am 
dano, ond ni welais “Timo” erioed cyn y bore hwnnw. Yr oedd 
bryd hynny yn anterth ei nerth. Gwelaf ef y funud hon yn sefyll yn 
y pwlpud, yn hardd ei wedd, a'i ben hardd yn gwyro rhyw ychydig 
i'r ochr, a'i lygaid byw, a'i wên hyfryd (weithiau yn llawn direidi) 
yn rhoddi iddo ryw urddasolrwydd y tu allan i'r cyffredin. Y 
diwrnod hwnnw 'roedd yn ei hwyliau gorau yn arwain y côr. 

Bu'n arwain hefyd ym Mhenybont, 1917, ac eleni yn Llanbedr, 
wrth ganu emyn yn goffadwriaeth iddo, cofid am ei hir wasanaeth 
i ganu ein mudiad drwy'r blynyddoedd. 

Nid oedd un pwyllgor cerdd yn llawn heb Timo ; nid oedd un 
“rihyrsal’’? a hwyl arni os nad oedd ef yno gyda'r tenoriaid, ac 
amrywiol weithiau galwyd arno i ddisgyblu'r côr ar gyfer y Gymanfa 
Ganu. Ni allai neb beidio canu yn ei gwmni ef. 

Cofiaf am un Gymanfa yn Llanbedr. Catodd “accident” yn ei 
gar ar y ffordd, ac yn hwyr yn y bore yn cyrraedd ei sedd yn y Galeri. 
Meddai'r tenors : “Beth sydd wedi digwydd i Timo heddiw, nid yw 
wedi-cyrraedd ?”—a rhyw ddiflasdod i'w deimlo am nad oedd yn y 
sêt ffrynt gyda Jim Thomas, Terwyn, Dan Davies, Howel Jones a'r 
pen-tenoriaid. Ond dacw ef yn dod yn chwys i gyd. Roedd un o 
“wheels” y Car wedi dod yn rhydd ar riw Llanwenog. 

Wedi i Penry Lewis glywed y stori dyna chwerthin iach, gan 
ddweud—“‘Ar ôl yr anffawd yna Timo fedru di ddim canu heddiw.” 

“Canu?” meddai yntau— 'Mi ganwn pe bai'r pedair wheel 
wedi mynd yn yfflon racs, a'r hen gar yn “'gar-llusg” ar y ffordd.” 
A chanu wnaeth y gweddill o'r dydd. 

Ie! ei llusgo hi a wnaeth y blynyddoedd diwethaf hyn. Nid 
oedd cymaint o fynd ar y corff lluniaidd ag a fu. Wedi bod yn 
arweinydd y gân ym Mhantydefaid am dros hanner can mlynedd, 
pallu yn raddol a wnaeth yr hen olwynion, a dyna'r golled fawr 
gefais i ar ddechrau fy ngweinidogaeth yn y cylch. Gorfu iddo 
dynnu ar y “Brakes”, ac arafu y speed”, a daeth y dydd pan y 
methodd symud o'i gornel. Ond ni thorrwyd mo'r tannau; ni 
laesodd yr hen ddiddordeb, a'r hoff ymgom o hyd oedd sôn am 
Gymanfaoedd a fu, ac Eisteddfodau yr hen amser, a hynt a helynt yr 
achos yn y Capel. Ar ddiwedd mis cyntaf y flwyddyn hon cerddodd 
adre at ei Dduw, a'r miwsig gorau o hyd yn ci galon. 

Y mae Penarwel eto’n sefyll ar ben y rhiw, a’i olygfa glir yn 
rhoddi golwg lydan ar y fro. Er i'w organ fach gael ei symud i 
gapel Pantydefaid y mae acen y gân i'w chlywed o gylch y tŷ, a 
nodau'r anthem i'w clywed fel yn y dyddiau a fu yng nghoffadwr- 
iaeth y galon. 

Pwy ddaw eto i ganu'r anthem? Pwy ddaw yfory i lanw ei le? 
Chwi bobl ieuainc cofiwch gadw yn gysegredig “cofio cyfeillion” — 
canys yn eu hesiampl hwy y bydd byw y gân. 


“I Seion rho newydd destunau 
I ganu dy fawl yn gytân ; 
A. dychwel a'th hen drugareddau 
Er mwyn dy ogoniant dy hun.” 


“Os collwyd y cerddor, mae'r gân eto'n fyw !” 
AAAIA 


TEYRNGED I DAVID DAVIES, PENLON. 


Mae'r bardd gwlad wedi'n gado,—a'r henwr 
Annwyl wedi'i briddo ; 
Cludwyd o'i gronglwyd i'r gro 
Hen wcrinwr i huno. 


Mae'i awen yn fud mwyach—ac ardal 
Cwm Cerdin yn dlotach, 
A phridd daeargell bellach 


Ar ei stor o hiwmor iach. 


Gydag ef ciliodd hefyd—yr onest 
A'r gwerinaidd fywyd, 
Hen do o ddynion diwyd, 
A'u hail byth ni wêl y byd. 


T. LLEW JONES. 

Bedydd 


GORFFENNAF I, yn y Sychdy, Pantydefaid gan y gweinidog : RACHEL ANN 
DAVIES (NANNY) a JANE ELIZABETH EVANS (SIÂN). ““Hir eu hoes 
a dedwydd cu dydd.” 


AMV 


Priodasau 


Dypp Sadwrn, Mehefin 23, yn Eglwys Sant Pedr, Llanbedr, unwyd mewn 
glan briodas, DAVID GLYN EVANS, mab y diweddar Mr. a Mrs. Evans, 
Beiliglas ac wŷr i'r diweddar Mr. a Mrs. Timothy Evans, Dolycoed, Llanbedr 
a MARY MATILDA (MATTIE), merch Mr. a Mrs. Harry Lowe, Bridgend, 
Pentrebach, Llanbedr. Hir oes a phob dedwyddyd i'r ddeuddyn ifanc. 


Ar y 14 o fis Gorffennaf diwethaf yng Nghapel Seion, Cwrtnewydd, ym 
mhresenoldeb y Cofrestrydd, priodwyd THOMAS IWAN, mab Mr. a Mrs. 
Davies, Rhos Cottage, Cribin a MAIR, merch Mr. a Mrs. Harries, Tanfoel, 
Cwrtnewydd. Gwcinyddwyd y briodas gan y Parch. Iorwerth Elfryn Davies, 
gweinidog y capel gyda chynorthwy'r Parch. J. Islan Jones. 


Awsr 16, yng Nghapel Alltyblaca, unwyd mewn glân briodas, MENNA 
WILLIAMS, merch yr Henadur a'r diweddar Mrs. Williams, The Woodlands, 
Alltyblaca a Mr. DAVID HUGHES DAVIES, unig fab Mrs. Davies a'r 
diweddar Mr. J. Glyn Davies, Bryntirion, Llanddewi Brefi. Gwasanaethwyd 
gan y Parch. T. Oswlad Williams, M.A., Llanbedr (ewythr y briodferch). Yr 
oedd y Parchedigion S. E. Bowen a J. E. Williams yn methu a bod yn bresennol. 

“A da ei Fenna a fydd 
A difai mwy i'w Dafydd.” 


IAM" 


Marwgofion 


AR y 13 o Orffennaf, yn nhŷ ci hwyres yng Nglanrheidol, Capel Bangor, 
bu farw HANNAH WILLIAMS, gweddw John Anthony Williams, Meini- 
gwynionbach, wedi cyrraedd ei 81. Claddwyd hi yn Rhydybont ar y dydd 
Mercher wedyn a daeth torf ynghyd i ddangos eu hiraeth ar ei hdl. Gwas- 
naethwyd gan y Parchn. Watcyn Davics, I. Elfryn Davies, S. E. Bowen, D. 
James, A. J. Martin a J. Marles Thomas. Bu'n ddiwyd drwy ci hoes, a chafodd 
gadw'i chyneddfau yn hynod dda. Hoffai gwmni pobl, yn enwedig pobl 
ifainc, a hoffent hwythau fod yn ei chwmni hithau. Gwerinwraig Sir Gaer- 
fyrddin ydoedd. Meddai ar ffraethineb iach. Yr oedd yn hollol ddi-dderbyn- 
wyneb. Dywedai ei meddwl yn blaen ond yn ddigynnen a difalais. Hoffai 

ddod i Fwlch y Fadfa ; hoffai’n fawr y gyfeillach a gâi yno. Fe'i hanwylid hi'n 
fawr gan ei phlant a'i hwyrion. 


Dypp Mercher, yr 8 o Awst, claddwyd HERBERT LEWIS, Fforest, 
Llangynnog ac yntau ond 4r, yng Nghapel Mair, Pentrecwrt. Cyfarfu â 
damwain y nos Sadwrn cyn hynny a lladdwyd ef a'i gyfaill. Fel “Bertie Pen- 
lôn” yr adwaenid ef yn ardal Pontsian lle y magwyd ef yn fab i'r diweddar 
Tom a Margaret Lewis, Penlôn Esger. Cydymdeimlir yn fawr â'i weddw a'r 
ddwy ferch fach sydd ar ôl. Anghyhoedd oedd yr angladd, ond daeth llond yr 
eglwys ynghyd, a gwasnaethwyd gan y Parchn. A. J. Davies, J. T. Davies, 
E. G. Towyn Evans, A. J. Martin a D. T. Richards. 


EBRILL 28ain mewn gwth o oedran bu farw JOHN DAVIES, Bryn Shop, 
Cwmanne wedi misoedd o gystudd. Gŵr hoffus ydoedd a chymwynasgar, 
ac y mae lliaws o gyfeillion yn hiraethlon o'i golli. Un o hen deulu annwyl yng 
Nghaeronnen ’slawer dydd ydoedd. Claddwyd dydd y Mercher, Mai yr ail, 
ym mynwent Bethel, Parcyrhos. Yr oedd nifer yr angladd yn dangos y parch 
a oedd iddo. Gwasanaethwyd gan y Parchn. Burgess Jones, T. O. Williams, 
Donald Jones, Giraldus Jones, D. Williams a D. S. Lewis. Gadawodd blant 
mewn oed i alaru ar ôl tad caredig a hynaws. 


GoRFFENNAF 17, yn 70 mlwydd oed, bu farw Mrs. MAY THOMAS, 
annwyl briod Tom Thomas, Brynmeddyg, Cwmanne, Llanbedr, wedi cystudd 
hir. Benyw ragorol ydoedd, o galon garedig ac yn hynod fedrus mewn gwaith 
llaw a choginio. Cipiodd lawer o wobrau am y gwaith hwn. Eto i gyd yn y 
fferm oedd ei diddordeb a rhoes ci gorau iddi. Claddwyd y dydd Gwener 
dilynol ym mynwent eglwys Llanfair lle y gorwedd gyda'i theidiau. Gadaw- 
odd briod yn unig, brodyr a pherthynasau eraill, ynghyd a llu o gyfeillion ar ei 
hôl. Gwasanaethwyd yn y tŷ gan y Parchn. T. O. Williams a T. Burgess 
Jones ac yn eglwys Llanfair gan Ficer Pencarreg a Rheithor Llanfair. Huned 
mewn hedd. 


Awsr 10, yn 66 mlwydd oed, yn nhŷ ei merch yn Nhai'r Cyngor, Peucarreg, 
bu farw, wedi cystudd hir, Mrs. ELIZABETH JONES gynt o'r Frowen, 
Pencarreg, gweddw y diweddar David Jones, Frowen. Merch Cefnrhuddlan, 
Llanwenog ydoedd, ond treuliodd y rhan fwyaf o'i hoes ond odid yn y Frowen. 
Gwraig rinweddol ydoedd, yn serchog a chroeshawgar bob amser ac yr oedd 
pawb yn ffrind iddi. Claddwyd y dydd Mawrth dilynol ym mynwent Bron- 
deifi. Gwasanaethwyd gan ci gweinidog, y Parch. T. O. Williams gyda 
chymorth parod Ficer Llanybyther, Ficer Llanllwni a Ficer Pencarreg. Gadaw- 
odd fab, yntau ar ei wely cystudd, merch a chwiorydd a pherthynasau lawer i 
alaru o'i cholli. Yr oedd iddi ffrindiau lawer yn ardal Pencarreg, Llanybyther a 
Llanwenog. 


An Awst 3ydd, wedi cyrraedd yr oedran teg o 87, yr “Hen ŵr mwyn” — 
David Davies, Penlôn, Tregroes, a thad y Parch. D. Jacob Davies, Aberdâr. 
Ers rhai misoedd bu'n clafychu, a threuliodd wythnosau olaf ei gystudd yn 

Ysbyty Caerfyrddin gan ddychwelyd adre, yn ôl ei ddymuniad, ryw bythefnos 
cyn ei farw i ofal breichiau caredig anwyliaid ei deulu. Un o'r cymeriadau 
harddaf a droediodd daear oedd ef, gan droedio ei ffordd ar hyd y blynyddoedd 
heb adael ar ôl ond enw da. “Yn ôl ci grefft y mae 'nabod dyn,” medd hen 
ddihareb, ac os y bu crefftwr erioed a roddodd ei orau i'w grefft, dyma fe. 
Masiwn gwlad ydoedd wrth ei alwedigaeth. Dysgodd yn ifanc i naddu'r 
garreg yn dda, ac ar hyd ei ocs adeiladodd yn blwm ac yn brydferth. Ni fynnai 
fwrw i fewn y cerrig llanw onid oedd y muriau yn cydweddu â'r patrwm oedd 
ganddo yn ei feddwl. Perchid ef fel un o grefftwyr da cefn gwlad. Rhy brin y 
“type” heddiw,—a chymdeithas ar ei cholled oherwydd hynny. Ac megis yn 
ci grefft, felly ydoedd o ran cymeriad. Ni chlywid ei lais byth yn uwch na sŵn 
ei forthwyl, ac nid oedd dim yn ci gymcriad nad oedd yn ffitio'n faneg i'r hyn 
a gredai yn ei galon. Llednais ei ysbryd, mwynaidd ei ffordd, heb salwch o 
unrhyw fath yn perthyn iddo. Meddai ar bersonoliaeth braf, a'i wyneb hardd 
yn ddatguddiad o'i broffes a'i ffydd. Ni charai y mannau amlwg mewn 
cymdeithas. Hoffai ei aelwyd a'i awen ci hun. Ciliai i'r mannau unig. Ond 
yn unigedd a thawelwch ei fyw dysgodd y ffordd i ganu mewn rhigwm a 
phennill yr hyn a wyddai yn ei galon, a bendithiodd ei aelwyd a chylch ei 
gydnabod gan gydnawsedd ei gynghanedd. Boneddwr o fri oedd y Bardd o 
Benlôn. Hyfryd oedd treulio awr yn ci gwmni, a'i glywed yn adrodd ambell 
stori am yr hyn a fu, neu ambell bennill o'i waith ei hun, a sylwi bod y llygaid 
byw a'r wên hyfryd yn llanw'r tŷ. Gwag yw'r aelwyd ar ei ôl ; gwag y galon 
o'i golli ; tlotach cymdeithas, ond cyfoethocach llawer cymeriad am iddo ef 
unwaith fod yn y cwmni. “Gwyn cu byd y rhai addfwyn—canys hwy a 
etifeddant y ddaear.” Claddwyd ei weddillion y Mawrth dilynol ym mynwent 
Pantydefaid. Cymerwyd y gwasanacth yn y tŷ gan ei weinidog—J. Marles 
Thomas, a chynorthwywyd yn y capel ac ar lan y bedd gan y Parchn. J. 
Aubrey Martin, Walter Jones, Carmel, a Mr. Caradog Evans. Gwasanaethwyd 
wrth yr organ gan Mrs. Evans, Sychdy. Gedy ar ôl mewn hiraeth briod, dau 
fab, tair merch ynghyd â llu o berthnasau. 


AAA 


Newyddion yr Enwad 


Y CYFARFODYDD BLYNYDDOL.—Cynhaliwyd y Cyfarfodydd 
Blynyddol eleni yn Rhydygwin ar y 21 a 22 o Awst, a gwasanaethwyd gan y 
gweinidogion a enwyd yn cin rhifyn diwethaf. Cafwyd cynulleidfaoedd 
anarferol o luosog a gellir dweud gyda sicrwydd bellach bod adfywiad yn ein 
plith cyn belled ag y dengys arwyddion gwell cefnogaeth i'r cyfarfodydd 
chwarterol. Yr oedd yn dywydd da a Rhydygwin ar ei newydd wedd wedi ei 
drwsio ac mor grocsawus ag arfer. Daeth tymor y cyn-lywydd, y Cynghorwr 
Gruffydd Davies i ben yn ystod y cwrdd busnes a throsglwyddodd yr awenau 
i ddwylo Mr. Jenkin Morgan, y llywydd newydd. Diolch i'r ddau am eu 
gwaith da a'u ffyddlondeb ar hyd y blynyddoedd. Dyma'r cofnodion pwysicaf 
yn fras : 

(1) Cadanrhawyd grant o £20 at YR YMOFYNNYDD. 

(2) Gwasgwyd ar ymddiriedolwyr Cwmwrdu i gwblhau'r gwaith o 
drefnu'r waddol a berthyn iddo a'i chael i gynorthwyo'r achos yn Rhydygwin. 

(3) Cadarnhawyd apwyntiad y Parchedigion J. Marles Thomas a Watcyn 
Davies fel Ysgrifennydd a Thrysorydd y Gymdeithas. 

(4) Adnewyddwyd y grantiau o £10 yr un i Barcyfelfed ac Aberystwyth a 
chlywyd y byddai galw am gymorth i brynu Capel Aberystwyth ac i at- 
gyweirio Parcyfelfed. 

(s) Y mae Panteg, Sir Gaerfyrddin wedi ei atgyweirio a phenderfynwyd 
cynnal Cyrddau'r Hydref yno (un dydd), tua chanol Hydref. 

(6) Rhoes y Golygydd adroddiad ar sefyllfa'r YMOFYNNYDD. (Gwêl 
Adroddiad y Pwyllgor). 


DARLLEDIAD MISS SALI DAVIES.—Gwrandawsom gyda phleser ar 
Miss Sali Davies yn rhoddi hancs ei gwreiddiau Undodaidd ar y radio yn 
ystod mis Awst. Gobeithiwn fedru sicrhau copi o'r sgwrs i'w chyhoeddi yn 
YR YMOFYNNYDD. 


COFIO'R PARCH. LEWIS WILLIAMS.—Brynhawn Mercher o'r 
Cyrddau cafwyd seremoni dadoruchuddio Maen Coffa i'r diweddar Barch. 
Lewis Williams. Yr oedd y capel yn orlawn o gyfeillion a chadeiriwyd yn 


ddeheuig gan y Parch. Watcyn Davies (gweinidog presennol). Agorwyd y 


gwasanaeth gan y Parch. D. Jacob Davies a dadorchuddiwyd y maen, a saif o'r 
tu ôl i'r pulpud, gan Mr. Josie Jones, Penybanc, aclod hynaf Rhydygwin. 
Ar y maen gwelwyd y geiriau : 


“Er cof parchus 
am 
Ein hen weinidog annwyl 
Y PARCH. LEWIS WILLIAMS 
1896—1928 : 1933—1954 
Hunodd yn 84 blwydd oed. 

Gŵr o egwyddor a gerddodd yn drwm 
yn Nyffryn Acron : Pregethwr dawnus : 
Gweinidog ffyddlon i'r Arglwydd : 
Hen gâr hynaws gwirionedd 

Ac i'n tud yn gennad hedd. 


Siaradwyd yn syml ac urddasol ar ôl y dadorchuddio gan ddau o'i gyd-weinid- 
ogion a'r Parch. Islan Jones, M.A., Llanbedr a lefarodd gyntaf. Cofiai amdano 
yn 1880 yn ysgol Llanwnen gyda Dewi Hefin ; wedyn aethai yn * ddisgybl- 
athro” gyda John Edward Evans ac yn ddiweddarach paratodd ar gyfer Coleg 
Caerfyrddin yn ysgol y Parch. David Evans, Cribin. Meddai ar ddull neilltuol 
o swynol ac atyniadol fel pregethwr a buan y daeth yn boblogaidd a pharchus. 
Nid gŵr uchel-ael mohono ond ymarferol a'i brif amcan oedd ceisio cael 
egwyddorion Crist i ddwyn ffrwyth ym mywydau dynion. Hoffai ddysgu 

trwy ddameg a hoffai glywed pregethwyr mawr Cymru a dysgu ganddynt 
mewn dull ac arddull. Yr oedd yn fugail neilltuol o dda i'r hen a'r claf ac yn 
angladdwr mawr. Fe gwrddodd ac anawsterau mawr, yn enwedig ei afiechyd 
hir, ond fe ddaeth trwyddynt yn llwyddiannus ac yn hyn yr oedd dan ddyled 
drom i'w briod a fu'n gefn iddo mewn dyddiau du. Aed clod iddi. Arwydd 
o barch oedd y maen, fel yr oedd ei ail-alwadi fugeilio'r un eglwysi yn arwydd 
o barch ardal gyfan iddo. Mae'r enw ar y maen ond y mae'r cof am Williams 
yng nghalonnau'r fro yn eu galw ymlaen aci fyny. Cofiai'r Parch. T. Oswald 
Williams, M.A. amdano fel gŵr o bwyll ac amynedd ac er bod gwahaniaeth 
mawr rhwng eu diddordebau, ill dau, cto ni bu gwell cyfeillion. Ni wastraffai 
Lewis Williams ei alluoedd ar bethau craill tuallan i'r weinidogaeth, a gellid 
sôn amdano fel un a anwyd yn weinidog. Cafodd ei ddymuniad, fel yr Hybarch 
John Dafis, o farw “ yn yr harnes. Mawr oedd colled ei enwad o'i golli a mwy 
colled, colled Dyffryn Aeron canys nid oedd neb mwy addfwyn, neb mwy 
ymdrechgar na neb mwy gwyliadwrus o'i gynulleidfa. Fe gofir amdano yn hir 
ac yn annwyl gan y plant a gododd yn ci ffydd ac yn ei ffordd. I gloi darllenodd 
y siaradwr ddau bennill hyfryd “Hen Weinidog Duw”. Darllenwyd teyrnged 
syml hefyd oddi wrth Mr. W. S. Jones, M.A., M.Sc., Aberystwyth a ddywedai 
nad oedd ganddo ddim ond atgofion melys am y gweinidog ffyddlon. Canwyd 
yr organ yn ystod y gwasanaeth gan ei ferch, Mrs. Davies, Caerwilym. Cwrdd 
nodedig iawn i gofio gweinidog nodedig iawn oedd hwn. 


PWYLLGOR “YR YMOFYNNYDD.”—Yn ystod y Cwrdd Blynyddol 
cyfarfu Pwyllgor Ymgynghorol YR YMOFYNNYDD i ystyried sefyllfa ein 
cylchgrawn a'r Golygydd yn y gadair. Pwysleisiodd ddifrifoldeb y sefyllfa a 
dangosodd bod y golled am 1955 yn /44/14/o. (Gellir gweld y cyfrifon yn 
Adroddiad y Trysoryddion, ac yno hcfyd ceir rhestr lawn o'r cyfraniadau 
arbennig am 1955. I'w chael oddi wrth yr Ysgrifennydd, y Parch. J. Marles 
Thomas, Llandysul). Aeth cyfanswm y cyfraniadau am y llynedd i dalu am y 
cludiad drwy'r post ac ar fysiau i eglwysi ac unigolion, tua £18. Penderfynwyd 
y bydd yn rhaid i'r eglwysi ac unigolion dalu'r cludiad llawn, gan ddechrau 
yn 1957, a threfnir i'r Wasg sicrhau'r cludiad llawn o'r dydd hwnnw allan. 
Gwasgwyd hefyd ar i ohebwyr ddanfon cu newyddion mewn pryd gan fod hyn 
yn arbed cryn draul ariannol i'r Golygydd. Pan fo'r YMOFYNNYDD yn ddi- 
weddar rhaid cywiro'r proflenni drwy'r ffôn. Dywedodd un aclod o'r Pwyllgor 
ei fod yn gwybod am amryw o Undodiaid blaenllaw a oedd yn dal i fenthyca 
eu copi misol a heb ymglywed a'u cyfrifoldeb i gadw'r ddolen gydiol bwysig 
hon yn fyw. Penderfynwyd peidio a chwtogi nifer y rhifynnau am y tro gan 
obeithio y byddai'r ffeithiau uchod yn ddigon o rybudd i garedigion ein ffydd. 


CYFR ANIADAU'R MIS.—Fe fydd taliadau 1956 yn bur drwm oherwydd 
cyhoeddwyd rhai rhifynnau arbennig i gofio ail-agor Penrhiw, etc., ynghŷd â 
lluniau a byddwn yn ddiolchgar am bob cyfraniad oddi wrth ein cyfeillion. 
Daeth a ganlyn i law yn ystod mis Awst : y Parch. a Mrs. E. D. Evans (gynt 
Cwrtnewydd), £1/1/0 ; Watcyn Davics, Blaencriwser, £1 ; a Miss Davies, 
Pantmoch, £1. Diolch yn fawr iawn i chwi, 

LLWYDDIANT MEDDYGOL.—Mewn arholiadau meddygol yn Llun- 
dain yn ddiweddar Ilwyddodd y Dr. John Anthony Morgan, mab hynaf 
Mr. a Mrs. Evan Morgan, Llanelli ac Wyr y diweddar Mr. a Mrs. David 
Morgan, gynt Moelfre, Llanbedr, i ennill y graddau M.B., B.S. (Llundain) ar 
ôl ennill ei M.R.C.S. (Lloegr), L.R.C.P. (Llundain) ym mis Ionawr ac yntau 
yn ddim ond 22 oed. Astudiodd yn Ysbyty Guy, Llundain fel derbyniwr 
gwobrwy arbennig, a'r lle y mae'n gwasanaethu fel Physigwr Tŷ oddiar mis 
Bach, 19s6. 


DARLITH YR HEN DY CWRDD, ABERDÂR.—Traddododd y 
gweinidog, y Parch. D. Jacob Davies, ddarlith ar “Feirdd a Llenorion yr 
Hen Dŷ Cwrdd” ar Sul cyntaf yr Eisteddfod Genedlaethol. Cadeiriwyd yn 
fedrus gan Mrs. Lilian Davies, B.A., Ysgrifennydd Pwyllgor Llên yr Eisteddfod 
Genedlaethol ac aelod o'r H.D.C. Daeth cynulliad cryf ynghyd, a thalwyd 
diolch i'r darlithydd ar derfyn y cwrdd gan y Dr. T. H. Parry-Williams, 
Aberystwyth a'r Parch. Roy John, M.A., Caerdydd. 


GRAIG A PHANTYDEFAID.—Cynhaliwyd cyfarfodydd dathlu pumed 
pen blwydd gweinidogaeth y Parch. J. Marles Thomas yn y ddau le uchod ar 
Awst 7 a 12. Cysegrwyd anrhegion yr aelodau i'r eglwysi ac i'r gweinidog 
mewn cynulliadau lluosog a brwdfrydig a derbyniwyd aclodau newydd yr un 
pryd. 

CAERDYDD.— Cafwyd oedfa dda o dan arweiniad y Dr. R. O. Jones ar 
Awst 12. Estynnwn ein llongyfarchion i Mr. Roy Jones ar ennill ohono 
ysgoloriaeth deithio Prifysgol Cymru. O dan nawdd yr ysgoloriaeth hon bu 
Mr. Jones yn ymweld â Rwsia a theithiodd yn helaeth drwy'r wlad honno. 
Cynhaliwyd oedfa yng Nghapel Penrhiw ar Sul, Awst 19. Daeth nifer o 
gyfeillion ynghyd i addoli yn yr hen gapel. . . . Estynnwn ein diolch i Miss 
Sali Davies am ei rhodd o dri chopi o'r Perlau i'r Capel. 


PANTYDEFAID.—Brynhawn Mercher, Mai 30ain cynhaliwyd gwledd dê 
flynyddol y gynulleidfa. Rhoddwyd y wledd eleni gan Mrs. Wm. Davies, 
Faerdre, a gwledd heb ei hail ydoedd hefyd. Cafwyd mabolgampau mewn 
cae cyfagos, ac yn yr hwyr gyngerdd gan blant ac aelodau yr ysgol Sul. 
Llwyfanwyd dwy ddrama ac un ohonynt o waith y Gweinidog. Llywyddwyd 
gan Mr. Jenkin Evans, Sychdy, a chadeirwyd gan Mr. D. G. E. Davies, y 
Faerdre. Talwyd y diolch yn gynnes i Mrs. Davics am y fath wledd odidog gan 
y Llywydd a'r Gweinidog.—Sul, Mai 20fed cynhaliwyd Cymanfa Ysgolion y 
dosbarth isaf ym Mhantydefaid, a'r Parch. Watcyn Davies yn arholi. Gwnaeth 
ei waith yn dda. Llawen oedd gennym ci groesawu i'r gwaith hwn am y tro 
cyntaf. Yn yr hwyr cafwyd ganddo anerchiad amserol, a rihyrsal ar gyfer y 
Gymanfa Ganu dan ofal Mr. J. C. Jones, Derwydd a Mrs. Lewis, Cwrtnewydd. 
Cyfeiliwyd yn ystod y dydd gan Mrs. Evans, Gwarcwm a Mrs. Myra Jones, 
Pontsian. Talwyd y diolchiadau arferol gan Mr. Evan Davies, Ffatri, Tal- 
garreg a Miss S. A. Evans, Dedwyddfa, Llandysul.—Llawen gennym groesawu 
yn ôl o'r Ysbyty, lle y buont dan driniaeth law-feddygol— Mr. Raymond 
Henson, Pontbren-fach ; Mr. Joseph Heap, Llwynon ; Mr, Evan Jones, Efail ; 

Mrs. Henson, Tregroes a Mrs. Davies, Gwarcefel ar enedigaeth ; hefyd 
Christine Evans, Rhydowen.—Dechrcuwyd ar y gwaith o baentio'r Capel a'r 
Neuadd. Y mae'r gwaith wedi ei ymddiried i Mr. Tom Jones, Cwmafon. 
Gwyddom y ceir ganddo waith da. Y mae “Cronfa'r Fynwent” bellach wedi 
eichau, a swm sylweddol wedi dod ilaw. Ond os oes yna rywrai wedi anghofio 
cyfrannu gwnaent hynny cyn diwedd yr haf—cedwir y list yn agored ar gyfer y 
bobl hynny.—Blin gennym am ymddiswyddiad Ceidwad y Capel—Mrs. 
Brown, Bryneos. Estynnir iddi hi a'r teulu cin dymuniadau gorau yn eu 
cartref newydd yn Aberdauddwr, Pumpsaint. Hefyd i Mr. a Mrs. Evans ac 
Elwyn Pencarniced ar eu symud i Gaerfyrddin. 


GRAIG.—Y mac gwaith pwysig wedi ci wneud yn y Neuadd yn ddiweddar 
gan Mr. Jenkyn Morgan, Afonog, a rhai o'r chwiorydd. Ers tro gwelwyd fod 
llawr y Neuadd yn galw am driniaeth arbennig, ac ar ôl wythnos galed o 
benlinio y mae'r “Block-Floor” bellach ar ei newid wedd. Diolch iddynt. 
Croeso calon i aelodau'r Capel adref o'r Ysbyty, lle buont yn ddiweddar dan 
drinaeth lawfeddygol : Mr. Peter Davics, r Wind St. ynôl o Ysbyty Dreforris. 
Llawen gennym ei weld ar lwyr wellhad ; Mr. James Desmond o Gaerfyrddin ; 
Miss Rachel Jones, Llynyfran o Glan Gwili. Ein dymuniadau gorau i Mr. Ifor 
Treharne yn Ysbyty Tumble, ac i Miss Enfys Williams, Wilkes Head yn 
Ysbyty St. Brides, Penfro. 


CRIBYN.—Dydd Sadwrn, Gorffennaf 28ain, aeth aelodau'r Ysgol Sul am 
wibdaith i Dŷ Ddewi, a mannau eraill ar lannau Sir Benfro. Cafwyd diwrnod 
hyfryd ac yr oedd pawb wedi mwynhau ci hun yn fawr. Hyfryd oedd gweled 
dau fws yn llawn o blant, yng nghwmni cu rhieni yn cychwyn o Gribyn, a'u 
clywed yn canu tonau'r Gymanfa Ganu ar y daith. Tybed a ydym yn gwneud 
digon o'r llu plant sydd yn cin meddiant ar hyn o bryd.—Ar Orffennaf 14eg 
aeth y bobl ieuainc i'r Eisteddfod Ryngwladol yn Llangollen a threuliasant 
ddiwrnod hapus dros ben. 


CAPEL-Y-BR YN.— Cyfarfu aclodau y tair cglwys, sef Galltyplaca, Capel- 
y-Bryn, a Chapel-y-Cwm yng Nghapcl-y-Bryn nos Sul, Gorffennaf y 22ain 
er trefnu gogyfer a chael olynydd i'r Parch. S. E. Bowen, yr hwn sydd yn 
ymddeol o'r Weinidogaeth yr Hydref ncsaf. 


AAV? 


Y Cwpwrth Llyfrau 


Paratowyd y rhifyn hwn ar wyliau ac am y tro y mae'r amser a'r gofod yn 
ein rhwystro rhag rhoi sylw llawn i bob un o'r llyfrau a dderbyniwyd. Ceir 
adolygiad llawn ar ddau neu dri ohonynt yn ein rhifyn nesaf, a'r cyfan a wnawn 
yn awr yw nodi cymeriad y llyfr ynghyd â rhoi gair bach am ei gynnwys. 

Fe fydd llawer o ddarllenwyr gwaelod Sir Aberteifi, a Morgannwg hefyd, 
yn awyddus i ddarllen Rhai Ysgubau, sef gweithiau y Parch. Tom Davies, 
Horeb, gŵr o ddoniau mawr a'i ffraethineb yn ddihareb yng nghefn gwlad 
Aberteifi ; cyhoeddwyd am bris rhesymol gan Wasg Gomer, a cheir swm dda 
o'i waith a'i lithiau ynddo. O Wasg Gomer hefyd y daeth Caneuon Amanwy 
(pris 7/6) a chyfrol nodedig o waith bardd poblogaidd yw hon. Niraidi neb 
ofni na bydd yn deall pob gair, ac yn cael hyfrydwch a diddanwch ym mhob 
cymal. A dyma'r Genhinen am Haf 1956 yn gyfrol sylweddol dros ben. 
Gwaith da ar ran ei Golygyddion yw newid ei chymeriad o dro i dro a rhoi 
rhywbeth at flas pawb mewn rhifyn ar ôl rhifyn. Y pethau gorau at fy mlas i 
y tro hwn yw “Rhai o Broblemau Cymru,” gan Goronwy O. Roberts, A.S. ; 
“Y Celtiaid a Rhyfela,” gan yr Athro J. Oliver Stephens ; “Llafar Gwlad a'r 
Iaith Glasurol,” lle ceir dyfyniad o gywydd digri T. Gwynn Jones i “Jini” 

“Jini wen, y'n wejen wyt, 

Lodes biwtiffwl ydwyt ! 

Sheino mae'r synleit, Shani,— 

Ddoi di am wôc dda 'da mi ? 

Mis Jiw-lei, mis joli yw, 

I ledis lyfli ydyw :” 
Mynnwch ei ddarllen i gyd a mynnwch hefyd ddarllen cerdd dri-thrawiad 
arbennig Cledlyn i'r “Ysgubor”. At hyn oll cewch lu o englynion a manion 
difyrrus. 


Fe gaiff darllenwyr Llafar, Haf 1956, werth eu tri swllt a chwech yn y sgyrsiau, 
“Atgofion am R. Williams-Parry”, cyfres nodedig, ac am hwyl trowch at 
englynion “Ymryson y Beirdd” drwy'r chwarter. Y mae'n arswydus meddwl 
fod y Golygydd yn gorfod cyhoeddi yn ei nodiadau y tro hwn, “Gall mai hwn 
fydd y rhifyn olaf o * Llafar'.” Dyma gylchgrawn y mae'r B.B.C. wedi talu 
am ei ysgrifau i lenorion gorau Cymru yn methu oherwydd diffyg cefnogaeth ! 
A ydym yn codi gwerin anllythrennog hollol yng nghanol cnwd o ysgolion 
costus. Gellid honni am YR YMOFYNNYDD a chylchgronau tebyg mai diffyg 
y Golygydd a'i gyd-weithwyr yw achos ei gyfyngder, ond ni ellir honni hyn 
am ŵr fel Aneirin Talfan a'r gweithwyr disglair sydd at ei wasanaeth. Y mae 
marw Llafar, os felly bydd hi, yn farc bod diwylliant Cymru yn darfod. 


Lryre ar gyfer plant yw Hawyr Bach, a olygwyd gan T. Ll. Stephens ar ran. 


Pwyllgor Addysg Sir Aberteifi. Y mae ynddo bum stori antur a datgelu a 
ddylai gynorthwyo'r Pwyllgor yn ei ymdrech i godi to o ddarllenwyr newydd 
a gobeithiwn y cedwir at y gwaith pwysig hwn, canys mawr yw'r angen. 


Cnoeso i Rifyn V o Diwinyddiaeth ; dyma faes toreithiog i bob pregethwr a 
diwinydd a stôr o wybodaeth am dueddiadau diweddar y byd Cristnogol. 
Cwyno am ddiffyg cefnogaeth y mae'r Golygydd yma eto. 


Argraffwyd gan J. D. Lewis a'i Feibion Cyf., Gwasg Gomer, Llandysul, 

SJ. ID. Lewis wi Feibion Cyf. 


Argraffwyr a Chyhoeddwyr 


AAAA 


“Lleufer dyn yw Uyfr da” | 


Cyhoeddir gennym y Llyfrau Cymrae$ $orau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 


AA 


Mynnwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : S. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylehgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 


flwyddyn. 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “'Listener” Cymraeg. Trysorir yn y “Llafar” 

sgyrsiau o ddiddrodeb arbennig i bob oedran ag ar bob pwnc. 
 “Haedda'r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgo 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

Sui Lhyfr Newydd !!! 


HAWYR BACH. 


Golygwyd gan T. Lu. Stephens. Cyfrol o Storiau 
cyffrous i'r ieuanc ac ynddi hanes anturiaethau 
bechgyn mentrus. Pris, 6/-. 


RHAI YSGUBAU. 


Detholiad o Ysgrifau, Storïau a Phregethau y 
diweddar Barch. Tom Davies, Horeb a Bwlchygroes, 
Llandysul. Golygwyd gan y Parch. S. B. Jones. 
Pris, 6/-. 


CANEUON AMANWY. 


Bu Amanwy yn lôwr am dros ddeng-mlynedd-ar- 
hugain, ond bardd a llenor ydoedd wrth anian. 
Yn y gyfrol hon ceir casgliad o'i ganeuon, wedi eu 
dethol gan rai o'i gyfeillion. Pris 7/6. 


Rhifynnau Hâf o'r canlynol ar werth yn ein 
Pabell ar faes yr Eisteddfod Genedlaethol yn 
Aberdâr :— 

Y GENHINEN 
LLAFAR 
DIWINYDDIAETH 


J. D. LEWIS A'I FEIBION CYF. 
Gwasg Gomer, Llandysul 

Swn y Gwynt 


Gan D. LL. CARELLIO-MoRcGAN, Ph.D. 


swn y gwynt. Bydd ei frawd yn y trefydd a’r dinasoedd yn dal 

ei glust yn dynn yn erbyn pared ewrs y byd ac yn ceisio dal ar 
sŵn gwynt y byd gwleidyddol ac economaidd. Ers rhai misoedd 
bellach, tipyn yn gras yw sŵn y gwynt rhyngwladol ac mae achosion 
lawer.am hynny. Nid ydym ni yn y Gorllewin yn llawn gydnabod 
peryglon y sefyllfa ryngwladol yn arbennig yn y darn cynnes 
hwnnw o'r byd a adnabyddir fel y “Dwyrain Canol”. I'r neb sy'n 
dal cysylltiad agos a hir â nifer o'r cymdeithasau diwylliadol rhyng- 
wladol, y mae'n amlwg fod y sefyllfa yn dirywio ers dros saith 
mlynedd. Gallaf ddweud gyda sicrwydd pendant fod y bwlch a 
erys rhwng Cristnogaeth a Mohametaniaeth yn ehangu'n gyflym 
iawn. Oherwydd hyn, yr wyf fi wedi profi anhawster o'r mwyaf i 
gynnal yr edau denau a ddeil ynghyd nifer o wledydd y Gorllewin 
a'r Dwyrain Canol—a hynny, sylwer, namyn o sifbwynl diwylliant 
rhyngwladol. Eleni yn unig, bu rhaid gohirio cynnal dwy gynhadledd 
rhyngwladol ac mae'n amlwg i mi, o leiaf, fod achosion mwy na'r 
cyffredin y tu ôl i'r anffodusweithiau hyn. Os nad yw fy nghlust yn 
fy nhwyllo'n enbyd, sŵn gwynt rhyfel a glywaf fi er tair blynedd 
bellach ac, yn ôl pob arwydd diweddar, symud ymlaen i gatastroífi 
rhyngwladol y mae'r Dwyrain ar un llaw, a'r Gorllewin ar y llaw 
arall. Dim namyn y gwir ddoethineb,—nad yw bellach namyn rhith 
yn enaid dyn, a all gadw'r tŷ heb ei ddifetha. Yn sŵn y gwynt hwn, 
y mae sŵn gwynt arall. Fe sylwir ers rhai blynyddoedd bellach bod 
yr awydd yn ffynnu ymhlith rhai o'r enwadau Cristnogol i ymuno. 
Mae'n ofid cofnodi bod y perygl mwyaf yn yr antur slic hon. 


F: rheol, bydd y Cymro gwledig yn cymeryd sylw manwl o 

Unwaith yr ymdoddir y gwahanol enwadau i ddwy adran fawr o'r 
Gristnogol Grefydd, “yna y bydd y diwedd” cyn belled ag y mae 
yr hawl i ddewis yn y cwestiwn. Mae peryglon eraill ac un ohonynt 
yw y perygl i'r hen ffurf o Philistiaeth crefyddol, nad edwyn rydd- 
frydiaeth, i godi ei ben a llwyr ddifetha y grefydd rydd. 

Gwynt didostur o'r anialwch yw'r gwynt a edrydd stori slic yr 
ymuniad enwadol. Eithr nid yw gwrando ar sŵn y gwynt hwn yn 
dwyn na chysur na gobaith i'r undyn. Rhaid yw gwneud rhywbeth. Y 
rhywbeth hwnnw yw ein dyletswydd presennol i chwistrellu “plwc” 
i'n crefydd rydd gan ganolbwyntio ar ddau neu dri chwrs a all fod 
yn foddion i adnewyddu meddwl gwlad. Cymerer, er enghraifft, y 
cwestiynau, puteindra a sodomiaeth—y ddau glefyd eneidiol a lêd 
megis octopys anferth dros yr holl gyfandiroedd. Y mae strydoedd y 
prif ddinasoedd yn drewi o'r cwymp llygredig hwn. Fe welir nad 
yw'r prif enwadau holl-santaidd a grymus yn malio dim am yr 
afiechydon hyn. Yr eglwysi rhyddion, hyd yn hyn, sydd wedi dangos 
rhyw ronyn o gydymdeimlad â'r cynllun (os cynllun hefyd) i 
wrthsefyll dylanwadau dinistriol y ddau haint. I'r neb a ddarllen- 
odd y cyfeiriadau canol-oesol am “lygredd yr eglwys” fe wêl (petai 
ganddo namyn un llygad pŵl), y perygl enfawr o ado materion 
crefyddol-Cristnogol yn llaw rhyw ddau neu dri enwad. Cofier bob 
amser mai'r sefydliadau bychain sydd wedi symud y meini rhwystr 
ar ffordd bywyd. Braidd yn fuan yw hi, ar hyn o daith, i ofyn beth 
sydd gan yr eglwys rydd a'i changhenau i'w gynnig i fyd a gollodd 
ei barch o tan sistem economaidd a dry'r unigolyn yn beiriant lladd 
ac, os nad yn beiriant lladd, yn robot “disgwyl dydd Sadwrn”. 

Y mae amser y rhyfeloedd dogmaaidd heibio ac yng nghist y 
diwerthebau. Heddiw, rhaid i'r unigolyn ymladd ag ef ei hun a 
chyson ‘filtro ei syniadau a chadw ei hun yn rhydd o sleim yr 
hunansuddiad cymdeithasol a chrefyddol. Y mae'r peryglon yn 
amlach ar ei blât nag yw'r cyrsiau bwyd mewn gwesty Is-Almaen- 
aidd. Buasai'n thril i'r glust i glywed sŵn y gwynt hwnnw sy'n 
darogan,—nid cawod o sentimentaliaeth afiach, ond crwsâd o blaid 
y meddyliwr rhydd na pherthyn iddo na'r ysmaldod a berthyn i'r 
tlawd ei ysbryd na'r hocedwr crefyddol—dwrngaled a fraidd gyf- 
wrdd,—yn hytrach na gwisg yr Iesu, â sleim gwaedlyd camlas 
talaith bell. 


CWDD” iD 


DAIL YR HYDREF. 
Hyprer ddail, dorf eiddilaf, —syn eu trem 
Yn sŵn troed y gacaf, 
Treuliant eu horiau olaf 
Ar ingol ddôr angladd haf. 


DYFED, 

Hen Atgofion Dyffryn Clettwr 


Gan J.C.8 
Wits 


(Parhad). 


dro drwy anawsterau corfforol. Methais hefyd gadw fy 

rheidiau parotoawl ar gyfer y gymanfa ganu, yr hon a gollais 
am y tro cyntaf er y cychwyn 64 o flynyddoedd yn ôl. Da oedd 
gennyf glywed am lwyddiant a safon uchel y canu, a'r cynulliadau 
mor lluosog. Anturiaf ymlaen tua chroesffordd New Inn lle yr 
una pedair ffordd fawr â'i gilydd, un a'i phwynt tua Llanbedr a'r 
lleill tua Cheinewydd, Caerfyrddin ac Aberteifi. 

Ar un ochr y ffordd saif yn uchel ei ben, Hen Gapel y Llwyn a'r 
fynwent, teml eang, lle bu teuluoedd mawrion yr ardal yn cyd- 
addoli yn dwymgalon am ganrif gyfan a mwy. Dychrynwyd yr 
addolwyr â llid digofaint, a chaewyd yr addoldy dros dro, hyd nes 
y trosglwyddwyd ef yn ôl gan Mrs. Massey, Alltyrodin. Saif 
heddiw yn deml gadarn, er yn tynnu am ei ddaucant oed. ‘Tu arall 
y ffordd, y mae tŷ tafarn mwyaf pwysig yr holl gymdogaeth dri- 
ugain mlynedd yn ôl, sef Alltyrodin Arms. Dyna lle 'roedd talu 
rhent Stad Alltyrodin, a chinio talu degwm dros blwyf Llandysul a 
llawer o gyfarfodydd plwyfol yn cyfarfod. Cofiaf am Glwb New 
Inn yn torri fyny, a seindorf bres Llandysul yn canu, a David Davies, 
Alma yn arwain. Eto yn ddiweddarach cynhelid Skows pennaf yr 
ardaloedd yno, lle byddai ceffylau (meirch) gorau y siroedd yn 
cystadlu, a hefyd rhedegfeydd troed blynyddol. O ganolfan y 
sgwâr, yn amlwg tuag i fyny yr oedd Siop New Inn, tai to gwellt lle 
y casglodd Dafo ei gyfoeth. Yno yr oedd y Post Office. Yn uwch i 
fyny y ffordd mewn tŷ to gwellt yr oedd Deio Evan Lewis, Stonecuiier 
yn byw, ac eto tu arall y ffordd uwch i fyny oedd Tanffynnon, tai 
isel to gwellt, lle 'roedd David Davies, Surveyor a James Davies, ei 
frawd, agent Alltyrodin yn byw. David Davies gododd y Tan- 
ffynnon presennol. Yr oedd Mari ci nith yn cadw tŷ iddynt, a bu 
farw yn wraig ieuanc. Yr oeddynt yn perthyn i'm tadcu, Evan 
James, Rhydowen, ac yn gyfeillion mynwesol. Cofiaf am law er 
cyfnewidiad yn Alltyrodin Arms, pan ddaeth Thomas Williams a'i 
deulu i fyny o Langeler. Bu farw ef a'i fab Willie yn gynnar a 
daeth I. D. Thomas, M.R.C.V.S. (Farrier Ffoshelig) ar ei ôl. 
Eto John Jones, Llandysul, a D. J. Evans, mab Siop Tregroes a'i 
deulu ac eraill, ‘ 


W EDI ymddangosiad yr ail bennod gorfu gohirio ysgrifennu am 

Y cof cyntaf sydd gennyf yr oedd New Inn yn ganolfan gan 
Borthmyn Tregaron lle byddent yn dod a da wedi ei prynu yn 
ffeiriau Eglwyswrw, A.berteifi a Chastell Newydd i fyny i aros dros 
y nos cyn ei gyrru i Loegr. Yr oedd cymaint a 60 i 80 lawer tro 
ganddynt. Yr oedd raid pedoli y da cyn cychwyn, a chofiaf yn 
dda am un Jackie'r Eidon yn gwmpwr da, a Deio gof Llwynffynnon, 
a Twm Gôf Llwrdŵen yn eu pedoli. Yr oeddynt wedi paratoi digon 
o giwiaid at y gwaith, rhoddid dau giw ar bob troed a dwy neu 
dair hoelen wedi eu clensio ym mhob un. Nid pedolau harn y gelwid 
hwy ond ciwiaid, ciw chwith a ciw dde ar bob troed. Bam yn gweld 
yr olygfa hon hyd oriau hwyr y nos lawer tro. Cofiaf eto am lawer 
hen gymeriad diddorol a digri yn byw yn yr ardal sef Wil Bwtshwr, 
Daniel Cart, Wil’ Pencwarre, Deio Pantstrimon, Twm Twewr, 
Deio Cobler a Mari a Ifan yr Het Wen, a'i chwaer Rachel yn byw 
yn Pantygogle ar dir Blaencwm-Codifor, ac eto Cwmgwarcoed a 
Penpark. Yr oedd Ifan yn heinif a thrwsiadus yn ei * Topper’ wen. 
Teiliwr oedd wrth ei alwedigaeth, a hen fab gweddw. Dydd mawr 
fu ym mhentre Rhydowen oedd pan ddaeth Gwenno allan o'i chell i 
weld engine yr hewl yn mynd dros bont Rhydowen am y tro cyntaf, 
ac eto cael gweld y Motor Car cyntaf o eiddo Thomas Jones, 
Arwerthwr, Cwrtnewydd yn teithio i fyny dros riw Rhydowenfach 
am y tro cyntaf. Eto i weld yr orymdaith yn dod a Jack, hen was y 
Domen, adref o Landysul ar ôl bod yn rhyfel y “ Boer War’ South 
Africa. Mab oedd i Evan a Hettie, Lodge. Tua'r amser hwn 
daethpwyd a'r Bicycle cyntaf i'r ardal gan David Charles Jones, 
Abercefel. Fe rafflwyd yr hen Boneshaker yn Prengwyn a phrynwyd 
un a dwy olwyn diweddarach. 

'Tua'r amser hwn eto daeth Sguire Alltyrodin adref o'r India, a 
daeth â rhai o anifeiliaid gwyllt ganddo. Cofiaf am yr arth ocdd 
ambell dro allan ar y ffordd fawr. Hefyd ei Valet, bachgen tal, 
tywyll ei liw (Indian). Gwelais ef ar ei daith i fyny yr heol rai 
troeon. Bu ysbaid o amser wedi marwolaeth y Sguire cyn i'r stad 
ddod yn eiddo i'w chwaer, Mrs. Massey. Cofiaf y dydd y daeth i 
Alltyrodin, ar orymdaith o Landysul i fyny i New Inn, a'i gweld yn 
datgloi drysau yr Hen Gapel a'i drosglwyddo i gynulleidfa y Llwyn. 
Cofiaf fod yn Arwerthiad Stad Alltyrodin yn Wilkes Head, Llan- 
dysul, a chlywed y newydd fod perchennog y palas a'r ffermydd 
cyfagos, sef Captn. James Stewart wedi ei phrynu. 

Daeth Capt. Stewart a'i deulu i fyw i Alltyrodin o Rosygilwen ger 
Cilgerran. Yr oeddynt yn deulu cyfoethog a boneddigaidd iawn, 
yn cadw staff fawr. Gŵr boneddig tawel, a meistr da. Nid byth yr 
ymyrrai mewn materion llywodraethol. Ei bleser ef oedd gwella ei 
gartref a'r cylchoedd oddi amgylch. Dydd mawr yn Alltyrodin oedd 
pan ddacth y mab hynaf, Capt. Logan Stewart, i'w oed. Cynhaliwyd 
Sporls yn y cae dan Penwern lle yr enillais bwys o Ringers Tobacco 
c£m ddringo polyn uchel. Yr oedd te ac amrywiol bethau eraill, a 

Bonfire fawr ar fryn Bryngoleu, a’r fireworks yn wynebu palas Alltyr- 
odin. Colled fawr dyffryn Clettwr oedd marwolaeth Captn. 
Stewart, ac ar fyr amser, daeth rhwyg i'r ddeadell, a thaenwyd 
cwmwl trist ac arhosol dros deuluoedd cysylltiedig â'r Palas a'r 
ardal. Claddwyd ef a'i fab Logan Stewart yn Eglwys St. David's, 
Capel Dewi. 

(I Barhau). 


[Fe fydd J.C.J. yn ymweld ag ardal Pontshân y tro nesaf]. 


MIA 


Maes Llafur 


EFENGYL YN OL MARC. 
PENNOD IX. 
Gan D. ELwyu Davis, B.A. 


WELWN ar unwaith fod yr adnod gyntaf, fel petai allan o'i lle 
ex y fan hon ; yn wir, dyna yw barn ysgolheigion hefyd gan 

fynd gam ymhellach ac amau ei dilysrwydd am nas gellir yn 
hawdd ei chysoni a 13, 30. Yng nglwm wrth yr un adnod y ceir 
problem ddiwinyddol : a gyflawnwyd y broffwydoliaeth a wneir 
yma gan yr Iesu cyn diwedd y genhedlaeth honno'? Os gwir hyn, 
rhaid cyfaddef fod “nerth” y “deyrnas” hon, yn anffodus, wedi 
diflannu yn llwyr cyn ein cenhedlaeth ryfelgar ni. Wrth gwrs, 
gellir dadlau yn ôl egwyddor Pawl a'r Golygydd nad yw ‘ failure’ 
yng ngolwg dyn yn golygu, bob amser, ‘failure’ yng ngolwg y 
* Brenin Mawr.” Ond oni ddylasai Teyrnas Dduw sydd wedi dyfod 
yn ei ' nerth ” fod yn lwyddiant yng ngolwg dyn hefyd, neu yntau 
dyn oedd Iesu a chanddo, yn ci ffydd yn Nuw a phob daioni, 
obeithion uchel a chyflym am fyd a daear newydd? Yn unol â'r 
— syniad olaf hwn dywed Albert Schweitzer yn ei ddamcaniaeth fawr 
na ddylasem ryfeddu clywed Iesu yn sôn am ddyfodiad sydyn y 
* Deyrnas? oherwydd fe'i dylanwadwyd yntau fel ei gyfoeswyr ym 
Mhalesteina gan syniadau rhyfedd ei oes am “ddiwedd y byd” a 
gwawrio byd newydd. 

Yn yr ail adnod ceir y wir bennod yn dechrau lle mae Iesu a thri 
o'i ddisgyblion ar ben mynydd (efallai Hermon) yn cael y profiad 
rhyfedd o'r gweddnewidiad. Aeth dillad yr Iesu yn ddisglair o 
wyn ac ymddangosodd wrth ei ymyl Moses ac Elias, y naill yn 
cynrychioli y gyfraith, a'r llall y proffwydi. Yn y bumed adnod y 
mae Pedr yn—ateb a dywedyd—ond nid oes sôn fod yr Iesu wedi 
gofyn dim iddo i'w ateb ! Mae hyn a llawer i gwestiwn diwinyddol 

yn gwneud yr adnod yn amheus. Ond er cymaint y damcaniaethau 
a gynigir i brofi mai “ propaganda’ disgyblion Pawl sydd yma yn 
ceisio ennill y flaenoriaeth ar ddisgyblion Pedr yn yr eglwys fore, fe 
welwn bosibilrwydd, o leia, fod yma ryw adsain o wir lais amynedd- 
gar Pedr ei hun yn siarad. Teimlai Pedr, yn ei barodrwydd gwyllt, 
y carai anrhydeddu tri pherson disglair a welai drwy godi pabell yr 
un iddynt ; tebyg na ddaeth i'w feddwl y byddai'n anheg ar Iesu 
wrth ei osod ar un “lefel â'r ddau arall. Eithr ar ôl i'r cwmwl 
ddyfod drostynt, a oedd yn arwydd o'r presenoldeb dwyfol fel yn y 
diffaethwch gynt, ac wedi dyfod y llais ohono i gadarnhau dwyfol- 
deb yr Iesu, diflanodd Moscs ac Elias gan adael y llwyfan, fel petai, 
yn glir i'r Iesu ei hun. Beth yn hollol a ddigwyddodd ar ben y 
mynydd nis gellir dweud, ceir barn mor wahanol gan bobl. Myn 
y Ffyndamentalydd fod yr ystori yn eiriadol wir ; cred eraill, ac yn 
enwedig ysgolheigion Almaenaidd, nad oes dim gwirionedd ynddi 
fel y mae yn y cyd-destun, eithr un o ystoriau y Pasg (neu'r at- 
gyfodi) yw hi wedi ei symud nôl i'r fan hon er mwyn cadarnhau 
addefiad Pedr yng Ngheserea Philipi, mai'r Iesu hwn yw y Meseia. 
Rhwng y ddau.begwn yma ceir pobl, ac Undodiaid yn eu plith, 
yn dweud mai breuddwyd neu 'alegori” sydd yma yn dangos y 
* gyfraith ’ a'r * proffwydi ” yn cyfarfod â'i gilydd ym mhresenoldeb 
ac yn neges newydd Iesu i'r byd. Mae gan y cyfrinwyr eu hesboniad 
hefyd: dywed Evelyn Underhill, fel engraifft, nad profiad y 
disgyblion sydd yn y darlun o gwbl, eithr profiad personol Iesu, 
yntau wedi llwyr ymgysegru ci hun i achos gwirionedd hyd yn oed, 
fel gwyddai'n dda erbyn hyn, hyd at eithafmarwolaeth. Mae'r holl 
gynigion gwahanol a roddwyd ar hyd yr oesoedd i esbonio'r 
gweddnewidiad yn brawf nad hawdd dod i'w wir ystyr, os oes y 
fath beth yn bod. Nid rhyfedd, felly, i'r Iesu orchymyn i'r disgyblion 
beidio gwylltu taenu'r sôn ; gwyddai fod yna berygl, nid yn unig i'r 
disgyblion ond hefyd i'r werin bobl, ei gamddeall a'i glodfori yn 
ddewin neu yn wron militaraidd. 

Wrth i'r Iesu sôn am ei ddioddefiadau a'i farwolaeth gesyd ei 
ddisgyblion mewn penbleth ynglŷn â rhan Elias yn y ddrama, yn ôl 
proffwydoliaeth Malachi iv, 5. Ond etyb Iesu fod yn rhaid i 
Elias ymddangos eto ar y llwyfan, a bod yn rhaid i'r Meseia hefyd 
ddioddef ; mewn gwirionedd, credai fod Elias wedi ymddangos am 
yr ail dro ym mherson Ioan Fedyddiwr, ac yn unol â'r hen broffwyd- 
oliaeth yr oedd tynged Ioan, felly, yn rhagddynodi marwolaeth 
Iesu. Y mae deall yr hen batrwn hwn yn yr hen destament yn ein 
galluogi, i raddau helaeth, ddeall sut oedd Iesu yn rhagweld 
marwolaeth ei hun. 

Mae'r olygfa nesa” yn agor gyda'r Iesu yn cyrraedd tyrfa fawr o 
bobl a fuasai'n disgwyl amdano ers peth amser ; y mae'r derbyniad 
rhyfedd a gafodd yn rhyw adlewyrchiad o'r derbyniad a gafodd 
Moses pan ddychwelodd o ben mynydd Sinai at ei bobl yn y cwm. 


A 

Ceir ymdeimlad o barchedig ofn yn meddiannu'r bobl ond hefyd, 
yn unol â'r darlun yn Ecsodus, mae yma gynnwrf o ganlyniad 
diffyg ffydd. 

Buan deallodd Iesu'r helynt : 'roedd yno ryw ŵr wedi dwyn ei 
unig fab i'r disgyblion i'w ryddhau o ysbryd drwg ond, er iddynt 
gael awdurdod i daflu allan gythreuliaid a iachau cleifion, methiant 
fu eu hanes y tro hwn. O ganlyniad, aeth y disgyblion druain yn 
wrthrych digofaint i'r tad gofidus, ac yn destun chwerthin i'r dyrfa, 
sydd bob amser yn barod i lawenhau ym methiant y lleiafrif. A 
bwrw fod gan y disgyblion allu i iachau, beth tybed fu achos eu 
methiant yn y fan yma? Gellir awgrymu mai wedi cael eu di- 
galonni oeddent o'u gadael ar ben eu hunain gan y meistr. Dywed 
arall eu bod wedi siomi o glywed Iesu yn sôn gymaint am ei farwol- 
aeth, ac y byddai'n rhaid iddynt fod yn amddifad o'i gwmni am y 
gweddill o'u bywydau. 

Fodd bynnag, gellir fod yn sicr mai diffyg ffydd oedd eu gwendid 
mwyaf, fel y tad diamynedd a safai wrth ei ochr a'r dyrfa hithau o 
amgylch. Gesyd Iesu y cyfan yn yr un cart: “O genhedlaeth 
anffyddlawn,” ac yna aeth yn ci flaen i hiraethu “pa hyd y byddaf 
gyda chwi, a pha hyd y goddefaf chwi ?”' Mor unig y teimlai Iesu 
ei hun yn ei ffydd yn Nuw, a'i ddymuniad yn awr yw cael ei ryddhau 
oddi wrth yr hyn a ymddengys iddo'n fethiant ar ei ran. Dengys 
Iesu mai oddi wrth Dduw y cai ef nerth i iachau, ac unig gyfrwng y 
gallu hwnnw yw gweddi; (credai'r dilynwyr bore yng ngrym 
ymprydio hefyd) cofier i'r Iesu ei hun weddio cyn y digwyddiad 
hwn ar fynydd Hermon. 

Yn adnod 30 cawn Iesu a'i ddisgyblion yn ymadael â'r gogledd 
gan ddechrau eu ffordd yn ôl, am y tro diwethaf, drwy Galilea i 
Jerwsalem. Cymerasant lwybr dierth er mwyn osgoi'r dyrfa ond, 
hefyd tebyg iawn, er mwyn cadw allan o grafangau tywysogion 
Herod. Erbyn hyn yr oedd Iesu yn fwy ymwybodol nag erioed o'r 
dynged a'i arhosai yn Jerwsalem. Ond bellach ni ofnai ddim ; 
gwyddai fod nerth ufudd-dod a goddefaint yn well arf i sefyll dros 
wirionedd a chariad nag unrhyw bŵer militaraidd. Awgrymodd y 
cyfan mewn iaith ffigurol (iaith ffurfiol a berthyn i bregethu ocs 
llawer diweddarach meddai rhai ysgolheigion) “ond nid oeddent 
hwy yn ei ddeall.” Yma gwelwn, os gellir ddibynnu ar ddilysrwydd 
y geiriau, y gwrthdarawiad a ddeil rhwng ysbryd gostyngedig Iesu 
a gobeithion brau uchelgeisiol y disgyblion. Daliai’r disgyblion i 
ddisgwyl am deyrnas fydol genedlaethol, lle cawsent gyfle i fwynhau 
bywyd rhwydd mewn swyddi uchel a chyflogau mawr ; clywsai Iesu 
hwynt yn dadlau a'u gilydd “pwy fyddai fwyaf.” Nid rhyfedd 
iddynt fethu deall rhinweddau'r Deyrnas newydd eithr cyfrwng 
concwest hon yw “gwasanaethu” ac nid gorchfygu ; yn Nheyrnas 
Dduw y prif-weinidog a'r dyn gwir fawr yw'r un sy'n foddlon 
gwasanaethu eraill. Dywed Mathew i Iesu ddweud iddo ddyfod 

“nid i'w wasanaethu ond i wasanaethu.” Os myn neb fod yn fawr 
yng ngolwg Duw rhaid iddo foddloni fod yn fach yng ngolwg rhan 
fwyafo'r byd. Mor wahanol yw'r safon ! Os myn neb fod yn gyntaf 
rhaid iddo fod yn olaf. Tybed ai dyma olygai Pawl wrth ddywedyd 
y gall dyn drwy gariad fod yn fwy na choncwerwr ? Egwyddor arall 
y Deyrnas newydd, ac yn wahanol i'r un y dychmygai rhai o'r 
disgyblion amdani, yw gostyngeiddrwydd. Dyma'r gwir fawredd, 
ac nid swydd, safle na chyfoeth. Cymerodd blentyn bychan i'w gôl 
a rhoes ei bregeth mewn darlun : “Pwy bynnag a dderbynia un o'r 
cyfryw fechgyn yn fy enw i sydd yn fy nerbyni.. .” Egwyddor 
arall yn sicr a berthyn i'r Deyrnas yw goddefgarwch ; cafodd Iesu 
gyfle i ddysgu'r wers hon pan soniodd Ioan mewn ysbryd eiddigedd- 
us, fod yna rywun wedi bwrw allan gythreuliaid yn enw Iesu, ac 
yntau heb fod yn un o'r deuddeg. Am hynny credent, fel llawer 
heddiw, nas gallai un gwerth na bendith fod ar ei ymdrechion. Ond 
ni fynnai Iesu gredu y gall daioni gael ei gyfyngu i gylch, personau 
nac amser arbennig ; fe'n gwaharddodd gan ddysgu fod daioni yn 
weithredol ym mha le bynnag y bo. O'r gosodiad hwn deillia 
egwyddor arall, nad oes “'neutrality”' yn perthyn i fyd cariad ; rhaid 
cyd-wcithredu a chariad neu yntau fynd i'w erbyn. “Canys y neb 
nid yw i'n herbyn, o'n tu ni y mae,” neu fel ym Mathew : “y neb 
nid yw gyda mi, sydd yn fy erbyn.” Mae gwrthod gwneud daioni lle 
bo cyfle gystal a gwneud drygioni. Nid arholiad sy'n gwneud dynion 
yn ddisgyblion eithr gwneuthur daioni—pe bai cyn lleied ag estyn 
“cwpanaid o ddwr” i'r sychedig. Cyn bod yn wir ddeiliaid i'r 
Deyrnas newydd rhaid aberthu llawer, oherwydd dyna'r ddelfryd 
uchaf bosibl, ac ni ddylid gadael i bethau isel fel hunanoldeb ac 
eiddigedd i'n rhwystro. Dyma, mewn cymhariaeth a olyga'r Iesu 
wrth ddweud “‘os dy law. . . os dy droed . . . os dy law a*th rwystra” 
gwna i ffwrdd â hwynt canys gwell myned i mewn i'r Deyrnas yn 
rhannol na mynd i uffern yn gyfan ; yr ansawdd (guality) sy'n 
cyfrif ac nid y maint. 

Mae'r ymadrodd “halltu.a thân” (adnod 49) braidd yn anodd 
i'w ddeall, ond credaf mai yr un peth sydd tu ôl i hwn a llawer i 
ymadrodd di-feddwl fel '“yfed ‘ coffee” i de”, neu “rhedeg mewn 
moto-car”'. Gellir defnyddio halen a thân at y pwrpas o buro. Ond 
neges yr adnodau yma yw y gall dyn da hefyd fod yn gyfrwng puro 
mewn cymdeithas. Ar y llaw arall, os ydym yn gwrthod gwneud 
daioni yr ydym yn gwrthod bod yn ddisgyblion i Dduw. 

Gallwn olrhain y ddadl fel hyn: Duw cariad yw; felly, os 
crewyd dyn ar lun ac ar ddelw y duw hwn rhaid mai cariad yw 
hanfod dyn. Yn ôl egwyddor yr halen, os yw dyn yn gwrthod, neu 
yn colli y rhinwedd i garu ei gyd-ddyn y mae yn methu ateb ei 
ddiben fel y dyn, yng ngwir ystyr y gair. Fel yr halen, ynom ein 
hunain mae'r dyhead i wneuthur daioni ac nid oes raid dibynnu ar 
bethau allanol y byd i'w gynnal. 

Braslun o Hanes yr Iddewon Bore 


Gan y Parch. J. IsLAN Jones, M.A. 


(Parhad) 
BRENHINIAETH DAFYDD. 

Bu Dafydd yn ddigon doeth i beidio a dial ar Ishbaal a'i bleidwyr : 
ond pan oedd ef yn Hebron ryw ddiwrnod, daeth dau ddyn ato a 
throsglwyddo iddo ben Ishbaal yn rhodd, gan gredu y byddai hynny 
yn ei foddhau'n fawr. Disgwylient gael canmoliaeth a thâl am eu 
gwaith anfad ; ond yn lle hynny gorchmynnodd Dafydd ddienydd- 
io'r ddau. Bu Dafydd yn ffyddlon i Saul er i hwnnw geisio'i ladd, 
ac ni fynnai staenio ei ddwylo a'i gydwybod â gwaed ei hen feistr a'i 
frenin. Yn lle dial, fe gymerth Meribaal, fab Jonathan ac ŵyr Saul i 
fyw gydag ef yn y llys brenhinol ; a thrwy garedigrwydd o'r fath 
enillodd serch llawer a fu'n wrthwynebwyr iddo : felly dechreuodd ei 
frenhiniaeth yn fwy addawol nag un o'i olynwyr. 

Yr oedd gan yr Hebreaid, yn amser Moses, gist fechan a alwent 
yn ‘Arch’ neu ‘Arch y Cyfamod” ac ystyriai'r arweinwyr hi y 
trysor mwyaf cysegredig a gwerthfawr a feddent. Credent os aent 
i ryfel a'r gist gysegredig ganddynt, y* buasent yn sicr o orchfygu eu 
gelynion yn y rhyfel hwnnw, am fod Iafe mewn rhyw fodd cyfriniol 
yn byw yn yr ‘ arch’ : ond, un tro, siomwyd hwynt yn enbyd mewn 
brwydr pan orchfygwyd hwynt gan y Philistiaid a ddygodd yr arch 
oddiarnynt. 

Pan ddaeth Dafydd i'r orsedd, gwelodd fod Ierwsalem yn sefyll ar 
fan eithriadol o fanteisiol i brif-ddinas ei frenhiniaeth ; ond yr oedd 
pobl a elwid Iebwsiaid yn byw yno ac yn hawlio perchenogaeth o'r 
dref a'r ardal. Ymosododd Dafydd arnynt ac ennill y dref oddi 
wrthynt : llwyddodd hefyd i gael yr Arch yn ôl oddi wrth y Philist- 
iaid a'i gosod yn Seion yn Ierwsalem o dan ofal ceidwaid. Dyna'r 
cam cyntaf i wneuthur Ierwsalem yn ganolfan crefyddol y genedl. 
Wrth gwrs nid oedd y Deml mewn bod eto: Solomon, mab ac 
olynydd Dafydd a adeiladodd honno. Bu Dafydd yn weddol 
llwyddiannus fel milwr a gwladweinydd : estynnodd derfynau ei 
frenhiniaeth a'i chryfhau: edrychai'r brenhinoedd cylchynnol i 
fyny ato gyda, pharch : felly hefyd ei ddeiliaid yn. ystod y rhan 
gyntaf o'i frenhiniaeth, ond dirywiodd ei ymddygiad yn ddiwedd- 
arach, ac ysmotyn du iawn ar ei gymeriad yw hanes ei waith 
dichellgar yn cwmpasu marwolaeth Ureias un o'i weision mwyaf 
ffyddlon. Oherwydd hynny a rhai pethau annymunol eraill yn ei 
hanes, collodd lawer o'i barch ac o deyrngarwch ei bobl. Cododd 
Absalom ei fab wrthryfel yn ei erbyn : ffodd Dafydd o Ierwsalem 
am dymor, ac onibai fod ganddo warchodlu cryf (o estroniaid gan 
mwyaf), mae'n bosibl y buasai wedi ei ddiorseddu. 

Er gwaethaf ei ffaeleddau, tybir yn gyffredin mai Dafydd oedd, 
wedi'r cyfan, y brenin gorau a fu'n llwyodraethu ar yr Hebreaid. 
Yr oedd yn grefyddwr ond nid yn sant, a chamsyniad oes ddiwedd- 
arach oedd ei alw'n “ber-ganiedydd Israel” a chredu mai ef a 
gyfansoddodd y rhan fwyaf o'r Salmau. Cafodd llawer ohonom yn 
blant bleser rhyfeddol wrth ddychmygu ei weld ef a'i delyn yn 
arwain canu'r dorf yn y Deml, heb wybod y pryd hwnnw nad oedd 
y Deml yng Nghaersalem yn ei oes ef. Ni ellir gyda sicrwydd enwi 
un Salm o'i eiddo ef yn y Beibl. 

Ar farwolaeth Dafydd, bu anghydfod yn y llys yng nghylch ei 
olynydd. Yr oedd un blaid yn ffafrio Adoneia ei fab hynaf, a'r 
blaid arall dros Solomon, fab Dafydd o Bethseba. Trwy gyfrwystra 
Bathseba cyhoeddwyd Solomon yn olynydd i'w dad tra oedd 
pleidwyr Adoneia yn gwledda ac yn paratoi i'w roddi ef ar yr 
orsedd. Bu peth ymladd rhwng y ddwy blaid, ond yr oedd gwarch- 
odlu cryf y brenin o dan Benaia o du Solomon, a'r blaid honno a 
orfu. Nid ennill i'r werin bobl oedd hynny. 


BRENHINIAETH SOLOMON. 

Nodweddion mwyaf amlwg Solomon oedd balchder ac uchelgais 
i ymddangos yn fawreddog fel y byddai son am ysblander ei lys 
brenhinol a gogoniant ei frenhiniaeth. Cadwai gannoedd lawer o 
weision a morynion, a nifer aruthrol o bobl mwy na hanner segur, 
ac yn eu plith fil o wragedd i weini arno a'i ddifyrru. Yr oedd 
rhodres o'r fath yn golygu cost ddifrifol, ond ni phetrusai Solomon 
osod trethi llethol ar ei ddeiliaid, yn enwedig pobl Israel. Rhannodd 
Israel yn ddeuddeg ardal, a gosod goruchwyliwr ar bob un ohonynt 
a gorfodi un ardal bob mis i gyfrannu cyflenwad o holl angen- 
rheidiau'r brenin a'i fintai luosog. Gorfodai gan mil o Gananeaid i 
weithio yn y chwareli, a gosododd orfodaeth ar ddeng mil ar hugain 
o'r Israeliaid i weithio yn finteioedd o ddeng mil ar y tro, bob tri 
mis yng nghoedwig Lebanon. Codai dollau ar y marsiandwyr a 
gludai nwyddau drwy ran o'i deyrnas ef. Prynai geffylau yn yr 
Aifft a'u gwerthu i gyfoethogion Syria a gwledydd eraill. Prynodd 
longau a sefydlodd drafnidiaeth forawl rhwng ei wlad ei hun a'r 
India a Phersia i un cyfeiriad, a gwledydd ar y Mor Canoldir i 
gyfeiriad arall. I foddio'i awydd am adeiladu plasau a neuaddau 
gwychion benthyciodd beth wmbredd o arian oddiar Hiram, brenin 
Tyrus; ac i doddi ei ddyled trosglwyddodd i Hiram ugain o 
ddinasoedd o Ogledd Israel, gan leihau maintioli ei deyrnas. Bu 
farw gan adael y wlad yn dlotach nag y'i cafodd, a'r bobl yn 
dioddef yn dost o dan ei lywodraeth ormesol, 

Ym mhen canrifoedd wedi i Solomon farw, fe dyfodd cnwd 
toreithiog o chwedlau mewn cysylltiad a'i enw. Ceir rhai ohonynt,— 
rhai prydferth iawn hefyd yn yr Hen Destament, ond llawer mwy 
mewn llyfrau eraill. Dywedir iddo lefaru tair mil o ddiarhebion ; a 

hyd yn gymharol ddiweddar, credid mai ef oedd awdur Llyfr y 
Diarhebion, Llyfr y Pregethwr, Caniad Solomon, a Doethineb 
Solomon yn yr Apocryffa. Mae'n amheus a oes un llinell o'i waith 
yn yr Hen Destament neu unrhyw lyfr arall. Mae'n debyg ei fod 
yn medru siarad yn rhugl gyda thipyn o arabedd. Y ffaith mai ef a 
gododd deml i Iafe yn Ierwsalcm, yn dra thebyg a barodd i oesau 
diweddarach ei fawrygu bron hyd at ei addoli a phriodoli iddo 
rinweddau nad oeddynt eiddo iddo. 


RHWYGO'R DEYRNAS YN DDWY. 

Ar farwolaeth Solomon, yn naturiol, hawliodd Rehoboam ei fab 
hynaf y frenhiniaeth, ond yr oedd ei dad wedi gorthrymu'r bobl mor 
enbyd fel yr anfonodd trigolion Israel ddirprwyaeth ato i'w hysbysu 
o'u cyflwr truenus, ac i erfyn arno ysgafnhau eu beichiau : ym- 
gynghorodd i Rehoboam a dynion blaenaf y llys, a chynghorodd y 
dynion ieuainc anystyriol ef i beidio a chymryd sylw o gais y 
ddirprwyaeth am mai grwenach heb achos a wnai'r bobl: i'r 
gwrthwyneb cynghorodd yr henuriaid efi ystyried y cwynion ac 
unioni'r camwri. Dilyn cyngor y gwŷr ieuainc a wnaeth Rehoboam 
a rhoddi ateb sarhaus i'r dirprwywyr, gan fygwth trethu'r bobl yn 
drymach nag o'r blaen. 

Penderfynodd pobl Israel dorri eu cysylltiad a brenhiniaeth Iwda 
a dewis brenin iddynt eu hunain. Cyn marw Solomon, yr oedd 
Ieroboam fab Bebat, un o'i swyddogion, wedi gwneuthur ymgais i 
godi gwrthryfel i'w diorseddu, oherwydd ei greulondeb i'w bobl. 
Methiant fu'r cynllun a ffodd Ieroboam i'r Aifft am ddiogelwch, 
ond ar farwolaeth Solomon dychwelodd i Israel, ac etholwyd ef yn 
frenin ar y rhan honno o'r wlad. 

Pan ddeallodd Rehoboam fod pobl Israel o ddifrif, ofnai fod ei 
fywyd ef ei hun mewn perygl, ac ymadawodd o Iwda am dymor ; 
ond ni wnaeth Ieroboam un ymgais i ennill Iwda yn ogystal a'r 
Gogledd, a daeth Rehoboam yn ôl i gario ymlaen ei frenhiniaeth 
yno. Yr oedd y rhwyg yn golygu gwanhau nerth yr Hebreaid a 
pheryglu eu hannibyniaeth. Bu amser trallodus iawn i'r ddwy 
frenhiniaeth newydd. 

Hyd yma, nid ydym wedi ceisio dyddio'r digwyddiadau o gofnod- 
wyd gennym, am y rheswm na ellir gwneuthur hynny gyda sicr- 
wydd rhesymol. Efallai na fuascm ymhell iawn o'n lle wrth osod 
Abraham yn y ddeunawfed ganrif cyn Crist : ymadawiad Moses a'i 
fintai o'r Aifft tua 1230 CC.. : Saul yn dechrau llywodraethu tua 
1025 C.C. : Dafydd tua 1010 C.C., a Solomon yn 970 C.C. 

Bedyddiadau 


Dypp Sul, Mehefin 3ydd, yng Nghapel Rhydygwin gan y Gweinidog, 
BRYNMOR LLOYD, mab Mr. a Mrs. Trevor Rowlands, Penbrynmawr. 


Dypp Sul, Medi 16, yn y Brynog, Felinfach gan y Gweinidog, DAVID 
TIMOTHY HEFIN, mab Mr. a Mrs. Lloyd Jones. 


CND DWL, 


Priodasau 


Dypp Gwener, Awst 24, yng Nghapel Undodaidd Penybont-ar-Ogwr, 
unwyd mewn glân briodas GWYN JONES, mab ieuengaf y diweddar 
Mr. a Mrs. John Jones, Cwm-mynach, Cribyn â ELIZABETH MEGAN 
(BESSIE) DAVIES, “Matron” Cartrefi'r Plant, Penybont-ar-Ogwr, merch 
Mrs. Davies, Deganwy, Cwmannc a'r diweddar Mr. Griffith Jones-Davies, 
Penlan, Llanbedr. Gwasanaethwyd gan y Parch. E. J. Williams, Gweinidog 
y Capel. Mae y ddau yn hannu o hen deuluoedd Undodaidd. 


YNG nghapel y Graig, Llandysul, Awst 25ain, priodwyd MARGARET 
OLWEN THOMAS, unig ferch Mr. a Mrs. T. Thomas, Rhydygalfe, Llan- 
dysul â WILLIAM MICHAEL ANTHONY MORGAN, mab Mr. a Mrs. 
Morgan, Cilycwm, Llanymddyfri. Gwasanaethwyd gan y Parch. J. Marles 
Thomas. “Gwyn cu byd”. 


Dypp Sadwrn, Medi 22, yn Llwynrhydowen, unwyd mewn glân briodas, 
CATHERINE MARY EVANS, merch Mr. a Mrs. E. T. Evans, 2, Sunny 
Hill, Llandysul ac EVANDER JAMES, mab Mr. a Mrs. James, Pencader. 
Gwasanaethwyd gan y Parch. A. J. Martin yn cael ci gynorthwyo gan y 
Parchn. J. Marles Thomas, Gwynedd Jones a D. Jacob Davies, ewythr y 
briodasferch : 

“A Boed wych hawdd byd eich hynt 
Da, hwyliog a dihelynt” 


AAAI 
Marwgof 


MEHEFIN 26ain, yn 92 oed, JOHN WILLIAM JENKINS, 8, Penydre, 
Rhiwbina, Caerdydd. Ganed ym Mhenydarren, Merthyr, ac arferai addoli 
yng nghapel Undodaidd Dowlais. Gwnaed ef yn un o'r Ymddiriedolwyr yn 
ifanc, ac ers blynyddoedd ef oedd yr ola’ o'r hen ffyddloniaid. Ers tro maith 
gwnaeth ei gartref yng Nghaerdydd, ac un o'i feibion yn fawr ei ofal amdano. 

Hannai ei fam o ardal Ystrad, o deulu Cerngoch, a Lloydjack, ac o linach Dafi 
Dafis, Castellhywel. Magwyd cf felly yny ffydd Undodaidd, a chadwodd yn 
gryfeiffordd hyd y diwcdd. Yr oedd o gymeriad hardd a didwyll. Yn gynnar 
yn ei fywyd dangosodd gymwysterau arbennig ym myd masnach, ac am y 
cyfnod hir o ddeng mlynedd a thrigain bu'n aclod o firm “East Moors 
Shipping Company”, Caerdydd (J. Williams & Sons), ac am flynyddoedd 
lawer yn un o'r “Directors” blaenaf. Claddwyd ei weddillion y dydd Gwener 
dilynol yn y gladdfa gyhoeddus Caerdydd, a'r Parch. Roy John yn gwas- 
anaethu. Gedy ar ôl mewn hiraeth, un chwaer, Miss Mary Jenkins, Penydarren, 
sydd yn aelod ffyddlon o'r achos ym Merthyr, a saith o blant. 


AMA" 


Newyddion yr Enwad 


Y GELLIONNEN A'R GRAIG.—Ar ddiwedd haf eto, dyma ni'n taflu 
cipdrem ar gwrs y flwyddyn, cyn myned ymlaen â gwaith yr Hydref, a 
chynaeafu ymhellach. Gyda llwyddiant cyffredinol yr eglwys, ac yn enwedig 
yng ngwaith y chwiorydd gyda'r gwerthiant blynyddol llewyrchus yn 
ddiweddar, ar ddechrau Medi, oni ddyl'sem ymhyfrydu hefyd, yn llwyddiant 
neilltuol rhai o blant yr eglwys, a ddaeth â bri yn ôl i ni, i'n haelwyd yma. 

Eleni dibennodd Miss Eirlys Ayrcs yn y Royal College of Art, wedi graddio 
yn A.R.C.A., gydag anrhydedd. Cafodd ysgoloriaeth gan y Cyngor Prydeinig 
a'r llywodraeth Swedaidd i fyned i Stockholm. Yno y mae hi yn awr, ac yn 
dysgu'r iaith Swedeg, y mwyaf melodaidd meddent o'r ieithoedd Scandin- 
afaidd. Y mae ffenestr liw o waith Miss Ayres ar ddangos mewn arddangosfa 
deithiol ar y pryd hwn, yng ngwledydd Llychlyn. Cafodd Eirlys dystysgrif 
hefyd oddi wrth y Worshipful Society of Glaziers and Painters on Glass. 
Merch o.athrylith, fe ddengys hi beth o hen dalent y Gellionnen gynt. 

Hefyd eleni, dyma Mr. David Ayres, ei brawd yn ennill y wobr gyntaf ar y 
trwmpet yn Eisteddfod Genedlaethol Aberdâr. Pan ofynnais iddo, nepell o'r 
Hen Dŷ Cwrdd, p'un aeth â'r wobr, dyma ef gan feddwl mai am y bandiau yr 
oeddwn yn siarad, yn ateb—na wyddai ; diymhongar i'r diwedd. Y llynedd 
aeth ef â'r wobr gyntaf ar y cornet. Y diwrnod hwn, eleni, oedd priodas 
euraidd ci dadcu a'i famgu, ar Graig, Trebanos, Mr. a Mrs. Thomas Ayres. 

Balch iawn oeddem yn ddiweddar i ddeall am lwyddiant Mr. Colin Morgan, 
mab harolygydd ein Ysgol Sul, yn graddio'n S.L.Mech.E. yng Ngholeg 
Technegol Abertawe. Yr ydym yn cofio Colin fel ysgrifennydd y Bobl 
Ifainc, ac actiwr penygamp yn y dramau; ond dyma ef yn beiriannydd 
swyddogol, a hefyd wedi dod yn ysgrifennydd y Labour Youth yn ardal 
Pontardawc. 

Ymhellach dyma ni'n sôn am Mr. Lyn Bowen sydd cto heb ddibennu yn 
ysgol Pontardawe ond wedi cacl ei General Certificate. Mab Mr. Ogwyn 
Bowen, un o'r gofaint medrus yng ngweithfa Pontardawe, a wnacth y llynedd, 
yr “ hot water boiler sy'n awr yn twymo'r capel—a gor-ŵyr yr hen William 
Bowen, trysorydd cnwog y Gellionnen o'r blaen, Y mae Lyn wedi blaenu ar 

bawb yn ein capel wrth fod y cyntaf i ymddangos ar y teledu. Ddiwedd 
Awst fe fu'n dangos ei grefftwaith mewn priddlestri ar y telefisiwn, a hefyd ei 
wialennau pysgota a wnaeth a'r plu. Bachgen doniol a dawnus yw ef, ac yn 
chwibanwr o fedr. Diddanus yn yr Ysgol Sul ar ôl y bennod yw cael craffu 
ar ei arluniau pensil, a'i “ etchings.” Lyn ewch yn uwch. 

Yn olaf cawn sôn am y chwaer ifanc Miss Mary Williams. Ar ôl graddio 
gydag anrhydedd mewn Astudiaeth Feiblaidd yng Ngholeg y Brifysgol ym 
Mangor y mae hi wedi dechrau eisoes yn adran addysgiadol Coleg y Brifysgol 
yn Abertawe, ar ei blwyddyn ddiwethaf o baratoad, Merch huodlddawnus ; 
mac hi'n ysgolor da hefyd. 

Dyma gynhaeaf teg ac y mae rhagor ohono yn tyfu ac fe ddaw enwau eraill 
ymlaen, maes o law. Am y tro diolch am y rhain, â llwyr werthfawrogiant 


ohonynt. 
H.M. 


RHYDYGWIN.—Dymuniadau gorau, bendith a llwyddiant i Mr. L. D. 
Davies, Caerwilym ar ddechrau ci yrfa yn y “ Royal Dock Veterinary College,’ 
Caeredin. 


CILIAU.—Llongyfarchion calonnog i Miss Llinos Lloyd, Arfryn ar ei 
llwyddiant yn arholiad diweddar yr Ysgolion Gramadeg. Pob dymuniad da 
iddi cto yn y dyfodol. 


PONTYPRIDD.—Dethlir hanner can mlwyddiant agor capel Pontypridd 
(o dan weinidogaeth y Parch. Simon Jones, B.A.) ar y 14 o Hydref. Cenir yr 
un emynau a ganwyd ar achlysur yr agoriad, a gwahoddir hen gyfeillion i 
ymuno yn y dathlu. 


Y PARCH. GORDON DAVIES.—Blin gennym gofnodi marwolaeth y 
Parch. Gordon Davies yn ddyn ifanc. Yr oedd ar hyn o bryd yn Bolton, ond 
bu am dymor ar ddechrau ei weinidogaeth yn gofalu am eglwys Caerdydd. 


HEN DY CWRDD, TRECYNON.— Ar y 23 o Fedi, yn y bore, pregeth- 
odd y Parch. Frederick Hankinson, gŵr amlwg yng ngwaith dirwest yn cin 
mudiad i gynulleidfa dda.—Yr un bore cyhoeddodd y gweinidog iddo dderbyn 
dwy siec o £25 yr un oddi wrth Mr. a Mrs. Charles Edwards, Caerdydd a 
oedd yn dymuno cyfrannu'r swm cr cofio am eu priodas yma hanner can 
mlynedd yn ôl. Rhwydd hynt iddynt a diolch yn fawr. Aelod o hen deulu'r 
Llywclyni: aid, Bwllfa yw Mrs. Edwards.—Pregethodd y gweinidog yng 
nghyfarfodydd diolchgarwch yr Hen Dŷ Cwrdd ar y 30 o Fedi. 


HIGHLAND PLACE.—Daeth y Parch. John Kielty i bregethu yn ein 
Cyrddau Diolchgarwch a chroesawyd ef gan gynulleidfaoedd da drwy'r dydd. 
Rhannwyd blodau a ffrwythau rhwng y cleifion ar ôl y gwasanaeth.—Ar 
brynhawn Sul, Medi 30 cynhaliwyd Cwrdd Mawr Pensiynwyr Aberdâr yn 
y capel a daeth tyrfa dda ynghyd. Yn ystod y gwasanaeth canwyd gan 


A 

bedwarawd a'u hoedran mewn cyfanswm yn 284 o flynyddoedd.—Collasom 
un o anwyliaid y gynulleidfa ym mherson Mrs. Hettie Jenkins a fu farw ar ôl 


gwacledd hir. 


CYMDEITHAS DE-DDWYRAIN MORGANNWG. —Cyferfydd y 
Gymdeithas ym Mhontypridd ar y 27 o Hydref a chynhelir Seiat Holi yn y 
prynhawn am chwarter i dri a gwasanaeth gan y Parch. John Rowlands am 
5.308 


CEFN.—Cynhaliwyd y Cyrddau Diolch ar y 16 0 Fedi a phregethodd y 
Parch. Marles Thomas i gynulleidfaoedd lluosog. Y mae sôn bod y gynulleidfa 
yn chwilio am weinidog a mawr obeithiwn y daw rhywun i lanw'r bwlch. 


PENRHIW.—Gwelodd llawer ohonom delediad o Sain Ffagan y dydd o'r 
blaen a chlywed un o'r gofalwyr yn dweud fod dros drigain mil o bobl wedi 
ymweld ag cf er pan agorwyd cf i'r cyhoedd. Dyna fwy o gynulleidfa na 
gafodd yn i ystod y can mlynedd a acth heibio yn ei hen gartref.— Ymhlith 
ysgrifau y diweddar D. T. Williams cefais afael mewn ose ar Benrhiw yn 
llaw'r diweddar Mr. H. Emlyn Evans, Aberpennar ; perthynas i Mr. Roy 
John, mi gredaf. Y mae ynddi ddau beth diddorol sy'n werth eu codi, “Mae 
maen cofnod ar y tuallan yng ngolwg y ffordd ond dilewyd y gerfysgrif oedd 
arno yn nechrau y ganrif ddiweddaf. Dywedir fod enw Christmas Evans, 
Henfryn arno, a gwnai gwrthwyncbwyr yr athrawiaeth Ariaidd ddefnydd o'r 
enw i gablu a cheisio taflu gwarthrudd ar yr achos. Dywedent fod yr cnw yn 
nodweddiadol o'r athrawiaeth a bregethid yn y Ile, ac mai ci ystyr oedd, 
* Crist-mas ’ (Crist tu allan). Y canlyniad fu i'r arysgrif gael ei naddu ymaith.” 

“Mae carreg fechan syml, ddiaddurn yn y fynwent gerllaw y gornel isaf ac 
arni y beddargraff ganlynol : 

In memory of Benjamin Thomas, Newcastle Emlyn who died Feb, 4(?)th 
1823, Aged 73 ycars. 

Myfi yw'r cyntaf roed dan don 

I orphwys yn y fynwcnt hon 
Cofiwch chwithau bawb 'run wedd 
Y dewch i gyd o'r byd i'r bedd.” 

Y mac gennyfsyniadimi w eld de Muny dd yr erthygl rywle arall ond ni chofiaf 
ymhle yn awr. Diddorol yw'r gair “don” yn llinell gyntaf y pennill ; nid ton 
y mor a olygir yma ond crystyn y ddacar a dyma'r “don” a geir yn gyffredin 
mewn enwau lleoedd ym Morgannwg, megis Ton y Pentre. Clywais wraig o 
Aberdâr yn sôn am y lawnt o flacn y tŷ fel ve ‘ton o flaen ty”. Arferir yr un gair 
yng Ngheredigion am grystyn bara, scf “tonnen bara”. 


CRONFA R FW. > '.— Derbyniwyd dau gyfraniad y mis 
hwn a'r ddau o Loegr. Myn un ci alw ei hun yn Alltud ond rhoes ci enw yn 
blaen a swm o gini ar eisiec. Cafodd flas ar YR YMOFYNNYDD yn ddiweddar, 
meddai, ac y mae'n siwr y caiff flas ar y tame idyn, uchod am Benrhiw ! Y 
mae’r ail a gyfraniad o bunt: gan ŵr y gellir ci alw yn “Undodwr o Sais” a gŵr 

go arbennig yw hwn. Y mae’n werth dyfynnu o lythyr Cymraeg graenus y 
Sais hwn o berfedd Lloegr a garodd ein cenedl ni gymaint fel y dysgodd ein 
hiaith. Sylwed y bobl hynny sy'n ddigon coeg i wneud eu gorau i'w hanghofio. 

“Y mae'n flin gennyf weled yn rhifyn Medi o'r YMOFYNNYDD fod eich 
cylchgrawn mewn cyfyngderau o ran arian. A minnau yn Undodwr o Sais, 
yr wyf yn cael blas arbennig ar dudalennau graenus a difyr YR YMOFYNNYDD 
bob mis. . . . Pris rhyfeddol o rad yn y dyddiau yma yw 6ch. ac i'm tyb i y 
syndod yw cich bod yn cyhoeddi papur mor werthfawr am cyn lleied o gost. 
... Bydded iddo barhau.” Fe garwn cich cael chwi frawd i roi darlith fechan 
i'r rheiny yn ein plith sy'n cwyno fod y pris yn rhy uchel i'w brynu, a druain 
gwan, y maent yn ei fenthyca ! Y mae arnafawydd weithiau i ddechrau cronfa 
i gynorthwyo Benthycwyr YR YMOFYNNYDD. 


PANTEG.—Ni cllir ar hyn o bryd gynnal y Cyrddau Chwarter ym Mhant- 
teg fel y bwriadwyd ond os daw'r wybodaeth mewn pryd fe nodir man y 
cyfarfod yn y rhifyn hwn. 


GOHIRIO.—Gohiriwn gyhoeddi rhai ysgrifau oherwydd diffyg gofod. 


MIA) 


DYN TENAU. a3 


Esgyrn a chnawd a gwasgod—a llodrau 
Lledrith ar ddisberod ; 
A'r lle mae cfe i fod 
Y mae gwisg am ci gysgod. 
MAFONWY. 


MAA-VY 


BETH A DDAW. 


Heddiw yn wir ni wyddom—yr adeg 
Y daw pryder arnom ; 
Ceisio, gobeithio tra bôm 
Yw hancs pawb ohonom. 
ELWYN IFAN. 


Argraffwyd gan J. D. Lewis a'i Feibion Cyf., Gwasg Gomer, Llandysul, 


JI. I. Lewis a'i Feibion cut. 


Argraffwyr a Chyhoeddwyr 


AAA 


fil 
“Lleufer dyn yw llyfr da” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau, Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. | 


AA 


Mynnwch gael ein Cylchgronau Poblogaidd. 
Ar werth ymhob Siop Lyfrau :. 


bd GENHINEN. Goris ddion: S. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwilliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel — a cyson. 2/- y rhifyn, neu drwy'r post 8/8 y 
flwyddyn. a i «Sy 


LLAFAR. Golygydd : Aneurin Talfan Davies. Cylchgrawn chwe- 
Misol Radio Cymru—y “'Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
“Haedda’r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgo 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
Bwriedir cyhoeddi dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 


LD LD Tl "DD "WD YWLFD "TD DD WD TD DWDWDÊWD DD ND" D' 


Tri Ley fr Newydd !!! 


HAWYR BACH. 


Golygwyd gan T. Lu. Stephens. Cyfrol o Storïau 
cyffrous i'r ieuanc ac ynddi hanes anturiaethau 
bechgyn mentrus. Pris, 6/-. 


RHAI YSGUBAU. 

Detholiad o Ysgrifau, Storïau a Phregethau y 
diweddar Barch. Tom Davies, Horeb a Bwlchygroes, 
Llandysul. Golygwyd gan y Parch. S. B. Jones. 
Pris, 6/-. 


CANEUON AMANWY. 


Bu Amanwy yn lôwr am dros ddeng-mlynedd-ar- 
hugain, ond bardd a llenor ydoedd wrth anian. 
Yn y gyfrol hon ceir casgliad o'i ganeuon, wedi eu 
dethol gan rai o'i gyfeillion. Pris 7/6. 


CD "WD TD” DD AMI_A_™IP "DD" ^d 


2B Genhinen Cisteddfodol 


AR WERTH DDIWEDD MEDI - 
Os nad ydych yn dderbynydd cyson, 

. rhowch eich archeb i'ch Llyfrwerthwr 
yn ddioed. Pris 2/- ; trwy'r post 2/3 

Y. GENNENEN 
LLAFAR 
DIWINYDDIAETH 


J. D. LEWIS 2'I FEIBION CYF. 
Gwasg Gomer, Llandysul 


Chwefror =i 
1957 

Cyr. LVII 

Nodiadau’r Golygydd 
Hen Atgofion Dyffryn 
Cletwr 


Y Coleg Presbyteraidd 
Caerfyrddin 
Ar y Sosiniaid oedd y 
bai 
Dau Gwestiwn 
Hanes yr Iddewon bore 
Priodas 
Marwgofion 
Newyddion yr Enwad 
Y Cwpwrth Llyfrau 

Pris 6ch. y mis: drwy y Post, 8s. 0c. y flwyddyn. 
Yr Eglwysi yn gyfrifol am y cludiad. 


Anfoner Erthyglau, Llyfrau i'w hadolygu, etc. i'r Golygydd— 


Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
Nodion a Marwgofion i $yrraedd y Golygydd erbyn y 15fed o'r mis. 


Pwyllgor FE ATH SS J. D. JouEs, B.A., B.D. ; PARCHN. S. E. 
BoweNu ; E. G. Evans, B.A. ; J. ISLAN JONES, M.A.; SIMON JONES, B.A.: Ald. 
MARTIN, B.A.; J. MARLRS THOMAS, M.A.; T. O. WILLIAMS, M.A.; WATOYN 
DavIEs ; Roy JOHN, M.A. ; Mr. W. Ss. Joues, M.A., M. Se. o, EM Llywydd y 
Gymdeithas. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r ‘‘Ymofynnydd’’, Llandysul 


AN UNFETTERED FAITH. The Religion of a Unitarian. 
By A. Pui1rp Hnwerr, M.A., S.T.M. ‘Beautifully written, wholesome, 
challenging and compelling.”—The Inquirer. 7/6 (by post 7/10). 
LEADERS OF EARLY CHRISTIAN THOUGHT. 


By S. H. MELLONE, M.A., D.Sc. “A careful and interesting statement, 
with illustrative guotations on the work of the leading thinkers.” 
Expository Times. 
“Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 
A GOLDEN TREASURY OF THE BIBLE (and Apocrypha). 


Edited by MORTIMER Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” —Mxpository 
Times. 1076 pages. Cloth 10/6 (by post 11/7) ; Leather 20/- (by post 21/1). 


MEN, CHANCE AND HISTORY (The Essex Hall Lecture 1955). 


By ALAN BuLrock, M.A. (Censor of St. Catherine's Society, Oxford. 
2J- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 

Nodiadau'r Golygydd 


“GWELD EIN GYDD.” 


ce 


glywaf yn bur aml ar strydoedd Aberdâr, ac mor wir yw. 

Y mae'n wir amdanom yn ein bywyd teuluol, bob dydd a 
phwy a ŵyr ym mha le y mae'r esgid fach yn gwasgu ar y dyn 
trwsiadus a hapus yr olwg arno a welwn yn cerdded ein stryd. 
“Edrychwch ar hwn a hwn yn ei gar crand,” meddai arall, heb 
wybod nad yw'r car yn perthyn iddo o gwbl ar wahân i ryw dair 
olwyn ac injan a dalwyd amdanynt o dan gynllun y “byth ac yn 
dragwyddol.” Un arall yn symud a phrynu tai fel petai yn Fistir 
Mostyn ond o'r golwg y tu ôl iddo y mae gŵr bach yr “Halifax” 
yn Fistir ar Fistir Mostyn a ninnau'n dal i ‘ weld ein gilydd” yn 
unig. 

Todas neu ddwy y Sul a throeon bob wythnos byddaf yn mynd 
heibio i'r Eglwys Gatholig (neu'r Eglwys Rufeinig fel y mynn yr 
Eglwyswyr yng Nghymru ei galw) oherwydd y mae Eglwys Sant 
Joseph ar Riw'r Mynach rhyngof a'm capel ar y bryn. Weithiau ar 
wyliau arbennig gwelaf dyrfaoedd yn tyrru tua'r eglwys yma a phryd 
bynnag yr af heibio y mae mynd a dod mwy o bobl ifainc nag a 
welaf wrth gynteddau un eglwys arall. Byddaf yn dweud “Bore Da” 
wrth yr offeiriad a bydd yntau'n nodio ei ateb i mi ar fy ffordd i 
golledigaeth, ond yn bur anaml y bydd ein ffyrdd yn croesi na'n 
cyfathrach yn agos. 

Y mae'n wir i'r Parch. Eirwyn Morgan a minnau gyd-was- 
naethu ag ef mewn angladd y llynedd ond anffawd oedd hynny ac 
nid rhan o'r drefn. Safasom ein dau i wrando ar ei wasanaeth ef ac 
fe aeth yntau yn ddigon cwrtais i eistedd yn fy nghar yn y fynwent 
tra gwasnaethem ni. 


Ge ein gilydd fyddwn ni,” yw un o’r hen ddywediadau a 

Bachgen ffein a chwmniwr da oedd a phan holwyd iddo ar y 
daith yn ôl am gyflwr yr eglwys a'i rhagolygon, yr oedd yn hyderus 
iawn a ffyddiog am y dyfodol. Na, nid gwŷr alltud o'r Iwerddon a 
gwledydd eraill oedd ei unig aelodau ond yr oedd mwy a mwy o 
Gymry yn ymuno â'r ffydd. Rhaid i mi gydnabod na byddaf fyth 
yn cyfarfod â'r troedigion yma ac nad ydynt ymhlith fy nghyd- 
nabod, ond rhaid i mi gydnabod hefyd na wyddwn fod y cyfaill a 
gladdwn yn Gatholigwr hyd at y funud olaf yn y cynhebrwng. 
* Gweld ein gilydd ’ yr ŷm ni. 

Gwelais weinidog o Bresbyteriaid Saesneg yn Aberdâr yma yn 
ymadael â'i ffydd a throi ac fe fu'r digwyddiad hwnnw lai na dwy 
flynedd yn ôl yn ddigon o ergyd i gau'r Eglwys Bresbyteraidd a 
gwasgaru'r gynulleidfa, a'r pryd hwnnw, efallai, yn fwy nag un 
amser y deuthum i edrych ar yr Eglwys Gatholig fel rhywbeth mwy 
na mudiad yr ymylon a rhywbeth a oedd yn bod heb ymyrryd llawer 
â'n byd saff Protestanaidd ac anghydffurfiol ni. 


FFEITHIAU AM YR EGLWYS GATHOLIG. 


Yr oeddwn yn falch felly, y dydd o'r blaen i gael cyfle i weld copi 
o'r Cardiff Archdiocesan Year Book am 1957 a chredaf nad anniddorol 
fydd cyflwyno i chwi rai o'r ffeithiau a groniclir yno. Gwnaf hyn, 
gobeithio, heb unrhyw ymgais i ddilorni na beirniadu ffydd pobl 
eraill, ond yn bennaf am y credaf ei bod yn bryd i ni sydd yn gweld 
ein gilydd ddyfod hefyd i adnabod ein gilydd. Ac y mae'n syndod 
cyn lleied a ŵyr y protestant goleuedig am eglwys ei gymrawd 
Catholig yn ei wlad. 

Fe ddechreuwn drwy gyflwyno rhai ffigurau a gasglwyd ar frys 
ond y sydd o fewn y dim a dim i fod yn gywir. Y mae ganddynt 
bedair eglwys ar ddeg yng Nghaerdydd a chant namyn deg yn yr 
Archddiaconiaeth hon ym Morgannwg yn unig. Gwasnaethir yn yr 
eglwysi a'r sefydliadau yma gan 193 o offeiriaid o bob math ond hyd 
y gallwn weld nid oedd ymhlith yr offeiriaid yma namyn pump yn 
dwyn enwau o drâs Cymreig. Ni ellir dibynnu ar hyn wrth gwrs 
mwy nag y gallem fetio ar y ffaith fod y Parch. Gwilym Tilsley yn 
Sais rhonc. 

Rhif yr “aelodaeth” yn yr Archddiaconiaeth oedd 88,734 am 
r956 (rhywbeth yn debyg yw rhif aelodaeth y Bedyddwyr drwy 
Gymru gyfan), ac fe gynhelir tair ysbyty, 59 o ysgolion i 17,000 o 
blant ynghŷd â mân gymdeithasau megis Cymdeithas y Myfyrwyr, 
etc., gan y Catholigwyr yma. Y mae ganddynt hefyd ddau gartref, 
un i'r hen a'r llall i'r ifanc. 

Diddorol hefyd yw gweld dosbarthiad yr aelodaeth a darganfod 
lle mae'r grym yn gorffwys; dyma'r ffigurau: Caerdydd, tua 
27,000; Barri, 2,914; Aberdâr, 800; Abergefenni, 745 (tref 

wledig) ; Dowlais, 4,000 ; Merthyr, 2,600 ; Aberpennar, 1,090 ; 
Pontypŵl, 1,440 ; Abertawe, 18,000 ; Trefforest, 1,800 (Canolfan 
ddiwydiannol newydd) ; Rhif y troedigaethau yn y flwyddyn 1956 
oedd 424, sef rhyw bump i bob eglwys ar gyfartaledd. 

Tua chan mlynedd yn. ôl sefydlwyd yr eglwys yma yn Aberdâr, yr 
ail waith wrth gwrs, ac y mae hynny yn bwysig i'w gofio am o leiaf 
ddau reswm. Yn gyntaf, graen go wael mewn cymhariaeth sydd ar 
yr eglwysi anghydffurfiol a sefydlwyd yr adeg honno, ac yn ail, ni 
ddylem anghofio mai ail-sefydlu yr oeddynt yn 1850 a bod Catholic- 
iaeth mewn gwahanol ffurfiau wedi dal gafael ar rai o'r ardaloedd 
yma hyd at ryw ganrif yng nghynt, ac yn ddifwlch mewn rhai 
mannau, er gwaethaf yr erlid a'r gormes arnynt trwy ddeddf gwlad 
a gwrthwynebiad y cyhoedd. Mewn gwirionedd, felly, fe all yr 
Eglwys Gatholig edrych ar ein mân wreiddiau ni fel rhyw fwyd y 
boda a ddaeth dros nos a thros nos arall ni bydd eto. Deil i gasglu ei 
chywion yn ddyfal ac yn ein dyddiau enbyd ni o alltudio'r miloedd o 
gyfandir Ewrop fe'i hatgyfnerthir o ddydd i ddydd, a chyn hir fe 
fydd yn casglu crwydraid crefyddol ein gwlad ninnau. 

Beth yw'r cysur a geir o dan ei haden a pha beth yw amodau 
derbyn y diogelwch hwnnw y sydd mor dderbyniol gan nifer 
cynhyddol o'n cydwladwyr ? Fe ŵyr pawb am freiniau mawr Cred 
ac nid af i fanylu ar y rheini ; dewisaf rhyw ychydig o'r daliadau a'r 
defodau sydd yn llai hysbys. Medd y Ffydd, “Bedydd yw'r sacra- 
ment sydd yn ein glanhau o'r Pechod Gwreiddiol a'n gwneud yn 
Gristnogion, Plant Duw ac aelodau o'i Eglwys... Y mae gohirio'r 
bedydd dros ddau fis ar ôl geni plentyn yn bechod marwol ac fe 
ddylai'r enw a roir i'r baban fod yn enw Sant.” Mewn achos o 
enbydrwydd lle na bo cyfle i offeiriad weinyddu'r bedydd gall arall 
fedyddio yn enw'r Tad a'r Mab a'r Ysbryd Glân ond fe ganiateir 
hynny o dan amodau caeth yn unig a dyma rai ohonynt : 

r. Defnyddiwch ddigon o ddŵr. 

2. Rhowch y dŵr ar y talcen a gadewch iddo lifo yn ôl dros y pen. 

3. Gellir defnyddio unrhyw ddŵr gan gynnwys dŵr tap ond ni 
ellir defnyddio dŵr a ddistyllwyd (distilled water). 

Rheolau eraill a bwysleisir yw'r rheidrwydd i gyffesu pechodau 
unwaith y flwyddyn a derbyn y cymun yn yr un modd, ac ni 
chaniateir priodas rhwng Catholig ac un heb ei fedyddio. A phan 
weinyddir y sacrament i rywun sydd wrth ddrws angau rhaid 
paratoi'r ystafell yn ofalus cyn yr elo'r offeiriad i mewn iddi a derbyn 
cennad Duw yn rasol a heb fân-siarad. Disgwylir cael bwrdd 
bychan â lliain gwyn arno wrth ymyl y gwely ac ar y bwrdd rhaid 
gosod croes ynghyd â dwy gannwyll fendigaid. 

“Rhyfedd o fyd,” chwedl Tegla, ond y mae'n fyd real i 88,734 yn 
Sir Forgannwg yn 1957 a chofiwch bod mwy o ddŵr tap i'w gael na 
dŵr distylliedig. Fel y dywedais, “gweld” ein gilydd y byddwn ni ac 
nid “deall” ein gilydd. 

Hen Atgofion Dyffryn Cletwr 
NA 
Gan J. C. Jones. 


rhesymol fydd cysoni pa fodd oedd teuluoedd cyffredin yn 

byw hanner canrif yn ôl. Nid oedd amgylchiadau na chyflwr 
pobl gyffredin mor ffodus â'r presennol, a bywoliaeth yn brin a 
chynnil. Yr oedd pobl ieuainc o naw oed i fyny yn gorfod mynd i 
wasanaethu er cynorthwyo eu rhieni yn aml iawn. Telerau gwas 
cyflog oedd tua £20—£25, ac ail was £8. Morwyn, £10—£15 y 
flwyddyn gron am oriau hir gylchtro'r cloc a mwy. Tal gweithwyr 
oedd 2/- i 2/6 am waith diwrnod hyd tan yr hwyr, ac nid 3/- i 5/- yr 
awr am wyth awr o waith y dydd fel y presennol. Nid oedd tâl i'r 
diwaith na phensiwn mewn bod drigain mlynedd yn ôl. Yr oedd un 
rheol bwysig gan yr hen bobl i gadw amgylchedd y cartref yn lân a 
gloyw ar ddiwedd pob wythnos, a'r clôs wedi ei drwsio yn lân a 
gloyw, er cadw y Sul yn sanctaidd. 

Yr oedd y Capeli yn llawn a gwelid ôl addysg yr aelwyd ar y 
plant yn eu hymddygiad a'u presenoldeb yn gyson yn y Capel a'r 
Ysgol Sul. Ni fu angen erioed cynnal Whist Drive, Concetrs, Dramas 
na Dances i gadw achos crefydd, pan oedd arian yn brin. Meddylied 
y darllennydd am y cyfnewidiau a'r chwyldroadau mawr sydd wedi 
dod i aros, a chrefydd yn ei mysg bron a mynd yn fater dibwys. Yr 
oedd brawdoliaeth yr ardal yn wresog a pharod (ac yn parhau) i 
orchfygu pob anghenraid er cynorthwyo anghenion yr ardal, a lle 
byddai angen, dull yr ardal oedd cynnal Cwrw-bach, sef gwerthu 
diod a phethau eraill un prynhawn a throsglwyddo'r elw i'r ang- 
henus. Peth arall mewn bri oedd cynnal Penny readings. Bam mewn 
llawer cyfarfod yn hen ysgoldy Pontsian, a phan oeddwn tua 
deg oed cofiaf i mi ganu “Grandfather's Clock,” a “ Myglys,” a'r dorf 
yn canu'r Cytgan : 

“Rhaid cael pw, pw, pw, a chwythu'r cwmwl mwg, 
A hynny'n dda i ddim yn y byd, 
Ond boddio'r yspryd drwg.” 
Byddai llawer o bethau eraill, ond y brif gystadleuaeth oedd darllen 
Solffa ar y pryd, ac yr oedd yn gymeradwy bob amser. 

Peth arall sydd wedi llwyr ddarfod a oedd unwaith yn boblogaidd 
iawn oedd cyhoeddi priodas. Yr oedd priodas fawr a phriodas fach. 
Dull cyhoeddi priodas oedd danfon cyhoeddwr allan i rybuddio 
drwy'r ardal fod priodas i'w gweinyddu rhwng hwn a hwn ar 
ddyddiad arbennig, a Neithior i ganlyn. Byddai y dydd hwn yn 
wledd hyd tan hwyr, a dull Neithior oedd gwledd i werthugdiod a 
rhoddion i'r pâr ifanc. Nid oedd Neithior gan briodas fach. Tâl 


Wi: rhoddi hanes yr hen ardal a’i phoblogaeth, peth digon 

cyhoeddwr priodas, a rhybudd angladd oedd ffioled o flawd neu 
geiniogau. Peth cyffredin oedd cynnal Gwylnos, lle byddai marwol- 
aeth. Cynhelid y cyrddau hyn y noson cyn y gladdedigaeth gan 
bobl yr ardal, sef cyrddau gweddi, &c. Pan ddaeth Deddf Llyw- 
odareth Leol i'w grym aeth ymyrraeth brwdfrydig drwy'r ardal, a 
daeth llu o ymgeiswyr allan i geisio am sedd ar y tri cyngor—sef y 
y plwyf, dosparth, a'r Sir. Yr oedd cangen o'r Liberal Association ym 
Mhontsiân yr adeg honno, a Thomas Thomas yn flaenor (President) 
a minnau yn Ysgrifennydd. Cofiaf yn dda am rai o'r bobl danllyd a 
fu ar y dosbarth lleol a'r Sir, mewn etholiadau brwdfrydig am rai 
blynyddoedd. Yr oedd Rhyddfrydiaeth a Thoriaeth yn amlwg iawn 
yn yr etholiadau yr amser hwnnw. Dyma rai o'r rhai a fu yn flaen- 
llaw sef Thomas Thomas, Charles Lloyd, Waunifor ; Jenkin Jones, 
Pantmoch ; Josiah Jones, a Ben Davies, Blaenythan gyda'i arwyddair 
“Nid da, lle gellir gwell.” Hefyd daeth Capten Davies i Rydowen- 
fach (y pryd hynny yn aelod dros blwyf Llanarth) yn Radical rhonc. 
Bu hefyd Dr. Enoch Davies, Brynteifi a'i frawd Evan Davies, 
Gilfachronw yn flaenllaw gyda'r etholiadau. Tua'r amser hwn 
daeth W. J. Davies o Ddowlais yn ddyn ieuanc yn Weinidog i'r 
Llwyn. Yr oedd yn bregethwr doniol ei ffordd, yn gerddor gwybod- 
us, a lleisiwr Tenor uwchraddol, fel y daeth yn amlwg drwy'r 
dyffryn ei fod yn alluog fel Gweinidog i bwlpud y Llwyn. Ni ym- 
yrrai â phethau gwladol, ac yr oedd yn ddoeth o'i anrhydedd. Tua'r 
amser hwn 'roedd pethau yn derfysglyd yn y senedd, a fotiodd 
David Davies (Llandinam) yr aelod dros Geredigion gyda'r Unionist 
Party. Cododd hynny derfysg drwy y Sir ac mewn ychydig amser, 
daeth Etholiad cyffredinol. Yr oedd y blaid Ryddfrydig yn herio 
Ceidwadaeth a bu etholiad brwdrydig iawn rhwng David Davies, 
Vaughan Davies (Tori) a Bowen Rowlands, O.C. (Liberal) ac 
etholwyd Bowen Rowlands gyda mwyafrif o naw (9) pleidlais. Bu 
hynny yn achos terfynol i David Davies beidio a bod yn aelod senedd- 
ol. Mewn etholiad ar ôl hyn etholwyd Vaughan Davies a oedd wedi 
cyfnewid ei syniadau yn aelod dros Geredigion, a bu yn cynrychioli y 
Syr hyd ei farwolaeth. Cofiaf am yr etholiad hwnnw yn Pontsiân 
pan nad oedd moduron i'w cael, a'r unig fath o gerbyd oedd y 
four-wheelers, a dau neu dri o geffylau i'w gyrru i'r babell bleidleisio. 
Bu y prynhawn hwnnw yn anghofiadwy, yr heolydd yn llawn o 
bobl bron bod yn ymladd ac yn bryderus o'r canlyniad. Cofiaf am y 
Band o Cwrtnewydd yn cyrraedd, a Jacob tad Arthur Thomas, yn 
arwain y canu tu allan yr Ysgoldy, a Dai Soldier, Glanant a Twm 
'Twcwr un ochr wedi meddwi yn gweiddi, “Blue for ever,” a Beni 
Blaencefel yr ochr arall, yn ei got a chapan coch Milisia Bach 
Caerfyrddin wedi meddwi yn gweiddi “Tories for ever.” 

Cewch hanes y gymdeithas radicalaidd a'r canlyniad ohoni yn 


ein ysgrif nesaf. 
(Iw Barhau). 

Y Coleg Presbyteraidd Caerfyrddin 


Gan Y GoLycypp. 


m drwg o beth yw dweud rhywbeth am y sefydliad pwysig 
N yma ar ddechrau cyfnod newydd yn ei hanes. O hyn ymlaen 


fe ddaw i gysylltiad agosach â Phrifysgol Cymru ac yn ystod 
1957 fe dderbyn caredigion yr hen sefydliad apêl am gynhorthwy i 
gadw'r adeilad a'r gwaith ar lefel deilwng o'i gyfraniad i grefydd 
ac addysg yng Nghymru. 

Blinwn weithiau wrth gywiro rhai pobl sy'n mynnu mai Coleg 
Dewi, Llanbedr yw'r coleg hynaf yng Nghymru canys ni ellir 
disgrifio'r fath honiad ond fel haerllugrwydd di-sail. Ni allant 
beidio a gwybod gwell. Agorwyd Coleg Llanbedr yn 1827 tra 
sefydlwyd y Coleg Presbyteraidd ym Mrynllywarch, Morgannwg 
tua 1663. Daeth am dro i Gaerfyrddin ddwy waith cyn ymsefydlu 
yno'n derfynol yn 1795 a gwasanaethodd gylch eang gan gynnwys 
yr offeiriadaeth wladol. Fe ellir gweld cofnod yn Llyfrgell y Dr. 
Williams, Llundain lle dywedir : “Two of the late Bishops of St. 
David's, Dr. Squire and Dr. Ellis, upon examining some candidates at their 
ordination, have been agreeably surprised at the proficiency they have made and 
expressed great satisfaction.” Y mae diwedd ar oddefiad ac ni ddylid 
goddef celwydd ar unrhyw achlysur ; fe'i cafwyd yn ddiweddar 
mewn rhaglen radio o Lambedr. 

Ni byddem yn honni mai'r Coleg Presbyteraidd, hyd yn oed, yw 
Coleg hynaf Cymru canys ni bu Cymru heb ei sefydliadau addysgol 
o radd uchel yn nyddiau pell y Ffydd Gatholig, ond fe allwn ym- 
ffrostio fod i'r Coleg hwn nodweddion arbennig iawn. Sonnir 
weithiau am y mudiad eciwmenaidd fel rhyw ddarganfyddiad 
newydd ond fe weithredwyd y syniad o gydweithrediad enwadol yn 
y “Presby” dros y canrifoedd ac yma heddiw fe welir Annibynwyr, 
Bedyddwyr ac Undodiaid yn cydefrydu a chyd-ddysgu o dan yr un 
to ac yn yr un dosbarth. Gellir diolch i'r hen dadau Undodaidd 
am yr agwedd oddefol hon na fyn osod prawf credo na dogma ar 
fyfyriwr nac athro cyn ei dderbyn. I'r gwrthwyneb ceisiasant 
ddangos na ddylesid clymu addysg wrth fân syniadau oes ac amser 
ac fe agorir y ffenestri i bob goleuni a'r drws i bob cyfaill i Dduw a 
daioni. 

Boed iddo gadernid yn ei gyfnod newydd i gynorthwyo'r byd tuag 
at yr unrhyw ddealltwriaeth rhwng syniadau amlochrog a delfrydau 
cymysg y pererinion sy'n dringo at y gwell. 


MMM? 


Camp fwyaf y Gŵr Drwg yw cin cael i fwrw'r bai i gyd arno ef. 

Ar y Sosiniaid oedd y bai! 


Meddai CRANOGWEN. 


cyfaill Gwilym Jones o Colchester ac yn nodiadau'r Golygydd, 

yr efengyles enwog Cranogwen, y ceir;y geiriau anhygoel yma: 
“Unwaith eto gorfod teithio gyda'r train o Gaerfyrddin i Landysul 
ar brynhawn Sadwrn, ac y mae y profiad ymron a bod yn anniodd- 
efol. O nad allem osgoi y profiad rywfodd! Y mae y twrw, y 
baldrodd gan y dynion hanner meddw, a mwy na hanner anwaraidd 
yr ymddiddanion aflan, y tyngu a'r rhegu—yn hoenus annisgrifiad- 
wy, ac yn sicr yn warth ar wareiddiad y wlad. . . . Pwy sydd yn 
gyfrifol am hyn? Pobl siroedd Aberteifi a Chaerfyrddin yw y 
bwystfilod . . . y moch dynol hyn... y mae yn gywilydd i Gymru 
fod y fath beth i'w glywed ynddi. . . . Ai Undodiaeth y llain hon o dir 
sydd yn gyfrifol am hyn ? Nid ydym yn dywedyd mai e, ond y mae'n 
deg ac angenrheidiol gwneud ymholiad canys y mae'n amheus 
gennym a glywir cynddrwg mewn unrhyw barth arallo'r wlad...” 
Druan o'r Undodiaid, cawsant y bai am bopeth—o fethiant yr 
had hyd at ffyniant iaith anweddus! Ai dim ond Undodiaid a 
oedd yn teithio ar y trên y pryd hwnnw ? (ar wahan i Granogwen, 
wrth gwrs). Ai dim ond Undodiaid oedd yn byw yn yr ardaloedd 
yma? Onid dyma'r darn gwlad yr oedd Cranogwen ei hun yn 
efengylu ynddo, ond na, gwell o lawer oedd bwrw bai ar y Sosiniaid. 


[sine copi o'r Frythones am Tachwedd 1882 i mi gan y 


AMPA 


BEDDARGRAFF Y ParcH. DANIEL THOMAS vm MAENYGROES. 


Er nad oedd un o'r bloeddwyr—diysgog 
Y dysgai'r gwrandawyr ; 
Ei holl wers—enillai wŷr, 
Nid â sain ond â synnwyr. 


Anhysbys. 

Dau Gwestiwn 


ANNWYL MR. GOLYGYDD,— 

GAN fod yr enw YR YMOFYNNYDD bron yn gwahodd dyn i ofyn 
cwestiwn ar ei dudalennau, mentraf ofyn eich barn ynghylch y 
ddau a ganlyn. Diau y gellwch chwi, syr, neu rywun o'r darllenwyr 
fy ngoleuo. 

(1) Cyfeirir o dro i dro yn y newyddiaduron, neu, ar y radio, at 
Gorff Llywodraethol ‘ yr Eglwys yng Nghymru!” Bryd arall, cyfeirir 
at ymdrech neu goleg o eiddo ‘ yr Eglwys yng Nghymru. Onid 
cywirach a chysonach enw fuasai ‘ Yr Eglwys Esgobol yng Nghym- 
ru,” neu ‘ Eglwys Esgobol Cymru’ ? Onid yw'r enw * 77 Eglwys yng 
Nghymru” yn awgrymu gorfaeliaeth (monopoly) o'r Eglwys—y m 
ydi'r Eglwys, ac nid adran ohoni yn unig? Teimlaf fod sŵn cau 
allan (exclusive) mewn teitl o'r fath. 

(2) Clywir o bryd i'w gilydd ar y radio Cymraeg y disgrifiad, 
‘Cyngor Dinesig y Bala,’ neu ‘ Cyngor Dinesig Pwllheli,’ etc., etc. 
Onid mwy cywir fyddai dweud ‘ Cyngor Tref Abermaw, neu 
‘Cyngor 7ref Dolgellau,” etc. ? Meddyliais bob amser bod rhyw 
amodau arbennig i'w cyflawni cyn y gall tref ei chyfrif ei hun yn 
*ddinas. Tybed a oes ystyr mor gyffelyb yn y geiriau ' tref” a 
* dinas ’ fel ag i gyfiawnhau arferiad cymharol ddiweddar Corffor- 
aeth Ddarlledu Cymru o alw * Cyngor Tref” yn * Gyngor Dinesig ’ ? 

Pengam. jaan: 

AAA 


OEDFA’R BORE. 


Nos Sadwrn oedd, a’r hogyn bach 
Ar aelwyd lan yr Hendre 

Yn dysgu “Da yw Duw i bawb,” 
Ar gyfer oedfa’r bore. 


Ba waeth na wyddai ystyr lawn, 
Na gwerth y geiriau graslon, 

Fe wnaeth ei ran yng nghwrdd y plant 
Ar fore Sul yn Seion. 


Fe welodd yntau ddyddiau blin, 
A chwrdd â llawer adfyd, 

Ond llwyddo wnaeth i gadw'r ffydd 
Ar lwybyr dyrys bywyd. 


A dal i ddod mae'r henwr hoff 
I oedfa'r bore'n gyson 

Ar bwys ci ffon a'r adnod fach 
Adroddai gynt yn Seion. 


Alltyblaca. GRIFFITH MORGAN. 

Hanes yr Iddewon Bore 
Gan y Parch. J. ISLAN Jones, M.A. 


(Parhad). 


dymor byr: lladdwyd ef, gosodwyd ci fab Ioseia ar yr 

orsedd, a bu ef yn llywodraethu o 639 i 608 C.C. Plentyn 
wyth mlwydd oed ydoedd pan wnaed efyn frenin, a bu blynyddoedd 
cyntaf ei frenhiniaeth yn weddol heddychlon. Yn y ddeunawfed 
flwyddyn o'i deyrnasiad, digwyddodd rhywbeth pwysig iawn mewn 
cysylltiad â'r deml. Un diwrnod, daeth Hilceia, yr offeiriad o hyd i 
lyfr neu ysgrif helaeth, rywle yn y deml, a ymddangosai iddo ef fel 
rhan o'r ysgrythurau santaidd, na welsai ef o'r blaen. Dygwyd yr 
ysgrif i sylw'r brenin, a'i darllen iddo ; a brawychodd yntau wrth 
feddwl ei fod ef, ac awdurdodau'r deml o bosibl, wedi esgeuluso 
rhan bwysig o gyfraith Iafe, yn y gorffennol. 

Galwyd cynhadledd o brif-ddynion y deyrnas i wneuthur ym- 
chwil, a rhoddi barn ar yr ysgrif. Ni chafwyd gwybodaeth o ba le y 
daeth, ond barnwyd bod y llyfr yn ddilys, ac yn rhan wirioneddol o 
gyfraith Iafe i'w bobl ; a mabwysiadwyd ef fel y cyfryw. Bernir yn 
awr mai llyfr Deuteronomium, neu ddarn helaeth ohono, oedd yr 
ysgrif y daeth yr Hebreaid i wybod amdani gyntaf trwy Hilceia, yn 
amser y brenin Ioseia. 

Dylanwadodd Ioseia ar grefydd ei bobl mewn llawer ffordd arall 
hefyd. Taflodd allan o'r deml yr holl bethau a berthynai i grefydd 
Baal, yn ddodrefn, ac ystafelloedd offeiriaid defodau llygredig. 
Dinistriodd allor Toffet, lle buasid yn aberthu plant i Moloch ; a 
Meirch yr Haul a oedd wrth ddôr y Deml, a'r lliaws allorau a 
godasid i amrywiol au-dduwiau'r bobl. Amcan Ioseia a'i gyd- 
weithwyr oedd gwneud Ierwsalem yn ganolbwynt addoli i bawb o 
drigolion Iwda, a rhoddi terfyn ar fân allorau cyfeiliornus : ond 
diwygiadau seremonïol oedd y rhan fwyaf o'i ddiwygiadau yntau, er 
iddo roddi ystyr newydd i'r Tasg hefyd. 

Daeth ei ddiwedd yn annisgwyliadwy. Yn 610 daethai Neco yn 
frenin yr Aifft, a chyn hir arweiniodd fyddin drwy Iwda heb ganiatâd 
Ioseia. Ei amcan oedd ymosod ar wlad arall tuhwnt i Iwda: 
gwrthwynebodd Ioseia ef, ond costiodd y gwrthdrawiad iddo ei 
fywyd, a lladdwyd ef gan filwyr Neco yn 608 C.C. Bu marwolaeth 
Ioseia yn siom fawr iawn i'w bobl, canys credent hwy y byddai Iafe 
yn amddiffyn rhag ymosodiadau pob gelynion, y brenin a fu mor 
ffyddlon iddo, a gweithgar dros ei grefydd. Mewn effaith, golygai 
marwolaeth Ioseia ddiwedd i annibyniaeth ymddangosiadol Iwda, 


Wi: marw Manase, bu ei fab Amon yn llywodraethu am 

Olynydd Ioseia oedd ci fab Iehoahas (neu Salum), ond trwy 
gynllwyn brenin yr Aifft, symudwyd ef i'r wlad honno, lle y bu 
farw ; a gosodwyd ei frawd, Eliacim, o dan yr enw Iehoiacim, ar 
orsedd Iwda ; a thalai ef dreth yn flynyddol i'r Aifft. Bu'n llywod- 
raethu (mewn enw) o 607 hyd 597 C.C. 

Erbyn hynny, yr oedd y Mediaid a'r Babiloniaid wedi ennill 
Ninefe, prif-ddinas Asyria, ac wedi cymryd meddiant o'r ymer- 
odraeth fawr i gyd, yn 612 : a hawliai brenin Babilon mai ei eiddo 
ef oedd Syria oddiar pan syrthiodd Asyria, ac ymhellach, honnai 
fod yr Aifft hefyd yn eiddo iddo ef. I'w gosbi am ci fost, aeth Neco, 
brenin yr Aifft, a'i fyddin mor bell a Charcemes i ymosod arno : 
ymladdwyd brwydr yno, ond y Babiloniaid a orfu, a ffodd Neco, a'r 
Eifftiaid a ddiangasai, yn ôl i'w gwlad eu hunain. Ar ôl hynny, 
nid i'r Aifft ond i Fabilon y talai Iwda dreth flynyddol. Ond ar ôl 
rhyw bedair blynedd, blinodd pobl Iwda ar dalu'r dreth, a chod- 
asant mewn gwrthryfel, gan ymddibynnu am help o'r Aifft ; ond 
nid oedd gan yr Aifft y nerth milwrol i'w hamddiffyn. Daeth 
byddin Babilon i warchae ar Ierwsalem. Bu Iehoiacim farw yn 
597 C.C., a theyrnasodd ei fab Iehoiacin (neu Coneia) yn ei le. 
Hogyn deunaw oed oedd ef pan esgynnodd i'r orsedd : yr oedd 
sefyllfa filwrol Ierwsalem yn anobeithiol, ac ymhen tri mis, cerddodd 
y brenin ieuanc, ei fam a'u swyddogion allan o'r ddinas warchae-edig 
a'u taflu eu hunain ar drugaredd y Babiloniaid. Cludwyd hwynt a 
llu o'u canlynwyr ymaith i Fabilon (yn 597). 

Y Babiloniaid a etholodd y brenin nesaf, sef Mataneia, ewythr 
Iehoiacin. Ei enw fel brehin oedd Sedeceia, ac ef oedd brenin olaf 
Iwda (596-586). Gwrthryfelodd Sedeicia eto yn erbyn Nebuchadres- 
er, brenin Babilon (yn 588), a gwarchaeodd y Babiloniaid Ierws- 
alem drachefn. Daliodd y milwyr Iddewig i gau'r gelyn allan am 
gryn amser ; ond pan dorrwyd bwlch ym mur y ddinas ffodd y 
brenin a'i swyddogion a phrif ddinasyddion Ierwsalem i gyfeiriad 
afon Iorddonen. Daliwyd hwynt gan eu gelynion, a dygwyd 
Sedeica a'i feibion 1 sefyll eu praw o flaen brenin Babilon yn Ribla : 
lladdwyd ei feibion yn ei bresenoldeb ef, a thynnwyd ei lygaid 
yntau. 

Torrwyd muriau Ierwsalem i'r llawr ynghyd a'r deml; llosgwyd 
pob defnydd llosgadwy yn y ddinas a chludwyd y bobl a adawyd yn 
fyw, i Fabilon yn gaethion. Lladdwyd swyddogion y fyddin, a 
phawb a fu a llaw yn y gwrthryfel : gweithwyr tlawd yn unig a 
adawyd ar ôl i drin y tir a'r gerddi. 

Fel yna y bu diwedd trychinebus yr olaf o frenhinoedd Iwda a 
llawer o'i bobl yn y flwyddyn 586 cyn Crist. Dywedasom yn barod 
am gwymp Samaria a chaethgludo trigolion y Gogledd (Israel) yn 
722, ond clywir mwy o sôn am gwymp Iwda a chaethgludo trigolion 
y Deau (Iwda) yn 586 ; am y rheswm, yn dra thebyg y gwyddom 
fwy o hanes y bobl hyn yn y Gaethglud, ac wedi i lawer ohonynt 


YR YMOFYNNYDD 31 


ddychwelyd i'w gwlad. Sylwer mai ar ddwywaith y symudwyd y 
trigolion i'r gaethglud y ddau dro,—Israel yn 734 a 721 C.C. a 
Iwda yn 597 a 506. 

Wrth daflu golwg yn ôl dros yr hanes, ni allwn lai na thosturio 
wrth y genedl a fu'n crwydro pellteroedd yn ddigartref, ac mewn 
caledi aruthr a pheryglon fyrdd, yn ei hymchwil am gartref delfryd- 
ol,—' Gwlad yr Addewid” y breuddwydiodd rhai o'i hynafiaid 
amdani. Yn ddiau yr oedd llawer o'r achos wrth ddrws y genedl ei 
hunan,—diffyg doethineb, rhoi gormod o goel ar freuddwydion y 
dychymyg, a chredu'n bendant fod Iafe eu Duw wedi rhoddi 
addewid sicr iddynt am wlad Canan yn etifeddiaeth hyd derfyn 
amser ; ac y byddai Ff gyda hwynt ym mhob brwydr i'w harwain i 
fuddugoliaeth. Pan droai rhyfel i'w herbyn, edrychent ar hynny fel 
cosb am nad oeddynt wedi gwasanaethu eu Duw mor ffyddlon ag y 
dylent, ac wrth wasnaethu Duw golygent hwy ymroddiad i seremon- 
ïau a deddfau materol ac allanol, ac nid ymgysegriad i egwyddorion 
moesol ac ysbrydol crefydd bur. Ar y llaw arall, edrychent ar 
lwyddiant mewn unrhyw fath o ymdrech, fel gwobr Duw iddynt am 
ryngu ci fodd Ef. 

Mae'n sicr nad dyna'r ffordd gywir o esbonio llwyddiannau ac 
aflwyddiannau mewn bywyd. 

Nid yw'n debygol y buasai Iddewon y gaethglud wedi cael 
caniatâd 1 ddychwelyd i'w gwlad o gwbl, onibai i'r Babiloniaid 
gwrdd a'u Meistr. Anturiwr ym myd cythryblus ac ansicr brenin- 
iaethau, o'r enw Cyrus oedd hwnnw, Persiad, ac ar y cyntaf yn 
559 brenin ar wlad fechan a elwid Anshan. Yr oedd yn awyddus i 
ychwanegu at ci frenhiniaeth ; llwyddodd i uno gwahanol rannau 
Persia yn un wlad, a chododd fyddin gref allan ohonynt. Gorch- 
fygodd y Mediaid yn 550, goresgynnodd Lydia a'r rhan fwyaf o 
Orllewin Asia ; yn 539 gorchfygodd y Babiloniaid, ac yn y flwyddyn 
ganlynol cymerodd feddiant o'r holl ymerodraeth honno. 

Mae'n dra thebyg mai ar daer erfyniadau arweinwyr Iddewon y 
Gaethglud, y rhoddodd Cyrus ganiatâd iddynt ddychwelyd i'w 
gwlad. Nid oedd eu triniaeth ym Mabilon yn un greulon : yno 
cawsent ryddid i weithio wrth eu crefftau, i brynu a gwerthu a 
masnachu fel y mynnent; ond ni adewid iddynt ddychwelyd i 
Balesteina. Yn wir, nid oedd y mwyafrif ohonynt am ddychwelyd i'r 
hen gartref lle na fyddai dim yn eu disgwyl ond tlodi a malurion : 
ond yr oedd eraill yn teimlo hiraeth angerddol am eu hen gartrefi, 
neu gartrefi eu tadau a'u mamau, yn tynnu'n gryf wrth eu calonnau, 
a gwell oedd ganddynt wynebu a dioddef newyn a gelyniaeth 
trigolion Iwda nag aros yn llawnder brasterog Babilon, felly 
dychwelsant i'w gwlad eu hunain, i ail-adeiladu Ierwsalem a'u 
cartrefi a oedd yn llwch a lludw, ac yn wyneb anawsterau enbyd 
llwyddasant gyda'r gwaith. 

Ar ôl cwymp Ierwsalem a Iwda, bu pawb o Iddewon Palesteina 
o dan lywodraeth brenhinoedd estron, o'r flwyddyn 586 C.C. hyd 
7o O.C. ag eithrio'r Macabeaid o 168 hyd 38 C.C. Yn gyntaf, 
llywodraethwyd hwynt gan y Persiaid (537-332) : wedyn gan y 
Groegiaid (o 332 hyd 168) : ar ôl hynny y Macabeaid a'r Hasmon- 
caid (168 hyd 38, Iddewon oedd y rheiny) : ac yn olaf y Rhufeiniaid 
o 38 C.C. ymlaen heibio dinistr Ierwsalem, yn 7o o oedran Orist 
(O.C.). Hanes diddorol iawn yw hanes yr Iddewon : ni wnaethom 
ond braidd cyffwrdd a rhai o'r digwyddiadau mwyaf pwysig, 
efallai y cawn egwyl rywbryd eto i drin hanes y Macabeaid, a 
Phalesteina yn amser Iesu Grist. 


CYD WD LD 


Wedi marw yn llefaru eto 


GEIRIAU DYFNALLT. 


Gapel y Ooleg Presbyteraidd (Capel Undodaidd Parc-y- 

felfed fel ei gelwir gennym ni). Ar y bwa uwchben y drws y 
mae'r arysgrifen Saesneg : “In things essential, unity ; in things 
doubtful, liberty ; in all things, charity.” Ni bu erioed fwy o 
wirionedd a synnwyr cyffredin mewn trindod o ymadroddion 
trawiadol. Suddodd y geiriau yn ddwfn i feddwl doethion y tri 
chan mlynedd diwethaf. Buwyd am genedlaethau yn cysylltu'r 
dywediadau â Richard Baxter (1615—1691), y diwinydd anghyd- 
ffurfiol enwog ; a thrachefn ag Awstin Sant (354—430). Bellach 
gwyddys mai eiddo gweinidog Lutheraidd o'r enw Rupert Melden 
yw'r geiriau. Dyma hawlfraint anfarwoldeb y gŵr anenwog hwnnw. 
Yr ydys yn weddol sicr heddiw ddarfod cyhoeddi llyfr Melden yn 
niwedd 1627 neu ddechrau 1628, lle ceir y geiriau. 

Os felly, yr ydym yng. nghymdogaeth tri chanmlwyddiant ym- 
ddangosiad cyntaf y geiriau mewn preint. Paham na ellid cadw 
gŵyl goffa geni ymadroddion anfarwol fel dynion anfarwol? Y 
mae geiriau “doethineb yn byw yn hir ar ôl y doethion eu hunain. 
yf ffurf gyntaf ar y geiriau oedd— “Mewn pethau hanfodol, undeb ; 
mewn pethau anhanfodol, rhyddid ; ymhob dim, caredigrwydd 
brawdol.” Gwelsom gyfieithu drachefn y “pethau anhanfodol”' yn 
bethau dibwys” 

Rhaid dyfod yn ôl at y pethau hanfodol yn yr Efengyl-argyhoedd- 
iad a phrofiad o gariad anfeidrol Duw at ddyn, a theyrngarwch 
didelerau i Grist. Yn sicr, dyna ddigon o fformiwla i undeb. A yw'r 
enwadau yn fodlon ar hyn? A fyn eglwys ac enwad ymgiprys 
fyth a hefyd am uchafiaeth mewn pethau anhanfodol, dibris? Os 
felly, ofer disgwyl trydydd cymal y ddoethineb hon ddyfod yn rheol 
buchedd santaidd Cristnogion—'*Ymhob dim, caredigrwydd brawd- 
cu O'r 7yst, Gorff. 5, 1928. 


Bee yn mynd heibio bob Sul i gapel, a elwir bellach yn 

Priodas 


Priopwyp EVAN JONES, Llawrcwrt, Talgarreg a MAR THA DAVIES, 
Bwlchybryn ym Mwlchyfadfa ar y s o Ionor. Gweinyddw yd gan y Parchn. 
A. J. Martin ac E. Grey. 


MAM 


Marwgof 


Gŵyl gofio yw Gŵyl y Geni, cofio am ddyfodiad cin Hathro Mawr, ond 
cofio hefyd am Ei gystudd, dyna wnaiff y pwyllog. Ai anghydweddol felly 
bod ein ffrind annwyl, STEPHEN JOHN EDWARDS, wedi ymadael dan 
lesni arbennig y celyn a gloywder amlycaf y grawn, y troediwn heibio iddynt 
i'r mynydd ? Nid ocs amserau rheolaidd, naill ai i farw naci eni ! Aeth cin 
cyfaill o'n golwg cyn y Nadolig ; cofiwn yn awr ci eni yntau i changach a 
gwell byd i'r “mynyddoedd hyfryd” y cyrhaeddodd Cristion ar ddiwcdd 
* Taith y Pererin.” 

Ar ddydd Sadwrn yr angladd, yn y Gellionnen, pregethodd cin cyn-wcin- 
idog, y Prifathro J. D. Jones ar ran o'r bregeth ar y mynydd ; dyma'r sylfaen i'w 
sylwadau cyfaddas parthed bywyd ymarferol Gristionogol yr ymadawedig. 
“Chwi yw halen y ddacar,” oedd y frawddeg a gynigiwyd i'r gynulleidfa 
luosog. Nid anghymwys oedd, bod yr angladd, o'i gychwyn, â'i emyn wrth y 
tŷ yn sŵn peiriannau'r cwm, hyd at y weddi olaf, ym machlud cynnar haul 
dros unigrwydd y mynydd, wedi bod yn llawn a pharchus. Fel y pwysleis- 
iwyd, yr oedd S. J. Edwards yn rhan bwysig o hen gapel Gellionnen, wedi bod 
yn mynychu'n gyson y gwasanaethau yno, ers blynyddoedd oddiar ei briodas i 
un o deuluoedd cryfaf yr achos. Mawr yw ein cydymdeimlad â Mrs. Edwards. 
Yn awr mae ef mewn beddrod newydd, wrth ddrws yr hen gapel, ac ar fore y 
bregeth goffadwriaethol, mor doddaidd y cyfeiriodd y prifathro wrth fyned 
oddiyno at absenoldeb mwyach yr ymadawedig, a chofio hefyd ei orweddfa 

no. 
4 Bu Stephen Edwards am flynyddoedd yn gofalu am y fynwent. Y mae 
destlusrwydd y lle heddiw yn dangos ôl llafur cariad. 

Ond nid dyna unig waith ein cymar. Cadwodd ddrws ci lety yn agored i 
weinidogion yr chwad ; a mor briodol eodd gwcled yr efrydwyr ifainc yn y 
gwasanacth, yn y cartref, a'r darpar weinidog, “Mr. Elwyn Davies yn darllen, a 
wedyn yn y capel, yn rhoddi emyn o'r sedd; oe yn ochr gweinidog arall y 
pentref, íf Parch. Roy Morgan. Fel y dywed ysgrifennydd cyffredinol ein 
hachos, “Yr oedd S. J. Edwards yn barod yn wastad os oedd unrhyw cisiau, i 
dorri'r gwair, neu i ferwi dŵr, i roi lliw ar wal, neu i ddal pen ysgol, neu un- 
rhyw waith arall o'r fath, ar unrhyw amser. Rŷm yn gweld ci cisiau yn fawr. 


Yr oedd yn aclod o bwyllgor y fynwent ac o bwyllgor yr adeiladau, a gofalodd 

am wrcsogi'r Capel. Yr oedd yn un o bwyllgor y weinidogaeth, a hefyd yr 
ocdd yn ymddiriedolwr. 

Fy nghof neilltuol innau amdano, yw am ci sgyrsiau ar y ffordd i'r mynydd. 
Fy nghof diwcthaf amdano yw ci weld yn ccrdded yn araf o'r cwrdd gweddi a 
minnau'n sylwi yn fy meddwl ar ei wendid corfforol. Bu farw Tachwedd 13. 
Nid oedd yn siaradwr cyhoeddus, ond yr oedd ganddo'r ddawn i ofyn cwestiwn 
a dynai'r ddadl yn ôl at y pwynt. Ffarwcliwn ag ef. 

Eto nid cloi'r bennod ydym, oherwydd fe ddaw ci barabl atom o hyd o'r 
atgofion hynny amdano, a crys. Yn y gwaith alcam ym Mhontardawe, ci dref 
enedigol, ac ar y ffordd tua thre i Drebanos, yr oedd “yn wastad yr un peth” yn 
siarad yn barchus am bawb. 

Fe aiff y bennod yn hen pan fyddwn ninnau hefyd wedi mynd, ond eto fe 
fydd hi yn llyfr y bywyd oherwydd mae pob gweithred dda yn parhau'n ei 
dylanwad, o hyd, yn effaith ar ôl effaith gan gerdded ar hyd tonfeddi amser i'r 
dyfodol. Am hynny dysgwn y wcrs a'i gwrthystyr hefyd—a chofiwn mai 
gwneud daioni ydyw'r unig ffordd i'r nef. 


H.M. 
AAA 


Newyddion yr Enwad 


BWLCHYFADFA.—Nos Wener, Ion. 4, cafodd y plant y wledd flynyddol, 
sef te a choeden Nadolig. Bu chwiorydd yr eglwys wrthi yn brysur iawn yn 
hulio'r byrddau o bob math o ddanteithion ac yr oedd digonedd o fwyd blasus 
eleni eto. Rhoddwyd y treifl i'r plant eleni eto gan Mr. a Mrs. Davies, Lower 
Factory. Wedi i bawb gael eu digoni, awd at y prif orchwyl, sef gwobrwyo'r 
plant am y flwyddyn a aeth heibio. Daeth Santa Clôs ar ei dro a chwaraewyd 
ci ran gan Mr. T. Jones, Llaindelyn. Rhoddwyd orenau i'r plant a'r hen-oed 
gan Mr. Griffiths, Llyseinon a Mr. Davies, Pledrog. Cafodd y plant ‘ roc’ 
yr un gan yr Arolygwr, sef Mr. E. Davies, Lowcr Factory. Rhoddwyd y 
Goeden eleni cto, am y pumed blwyddyn, wedi ci gwisgo a'i haddurno yn 
brydferth iawn gan Mr. Micko Rottlar, Eryri. Ar ôl dosbarthu'r anrhegion 
cafwyd cyngerdd gan y plant a'r rhai mewn oed, y gweinidog, y Parch. A. J. 
Martin, yn arwain. Y cyfeilydd oedd Mrs. Thomas, y Glyn. Yr arolygwr am y 
flwyddyn ddiwethaf oedd Mr. Evan Davies, Lowcr Factory, ac am y flwyddyn 
yma, Mr. J. Davies, Pledrog. Talwyd y diolchiadau gan y gweinidog, y Parch. 
A. J. Martin a diolchodd i bawb am wneud y noson yn un hwylus ac am y 
rhoddion a gafwyd. 


CYFRANIADAU'R MIS.—Y mae pob argoel cin bod yn wynebu ar 
flwyddyn lwyddiannus ac os pery'r cyfraniadau ar raddfa'r mis hwn, ac os 
chwyddir rhif y darllenwyr o ryw hanner cant yna pcidiaf a gofidio a pheidiafa 
difrio hefyd ! Dyma enwau'r cyfeillion am y tro : Mr. W. S. Jones, M.A., 
M.Sc., Llandre, £2 ; Urdd y Gwragedd, Trebanos, £1/t/o ; y Parch. J. D. 
Davics, The Manse, Moncyrca, Belfast, £1 ; Y Parch. J. G. Davies, The Manse, 
Comber, Belfast, 10/- ; Miss Bessie Davies, Gerallt, Pontshaen, /1 ; Mr. a Mrs. 

Jones, Cil-Llwch, Dihewyd, £1 (da gwcled y merched yn dilyn “arfer mam”) 
a Roger Boore, Leamington Spa, 2/-. Dyna £6/13/0 mewn byr amser ac 
enwau newydd ymhlith yr hen ffyddloniaid. Diolch yn fawr i chwi, a rywbryd, 
pan na byddwn ni, fe fydd rhywrai yn darllen yr “honours list” hon o'r rhai a 
ddaeth i'r adwy pan oedd hi'n gyfyng. (Os gwelwch yn dda peidiwch a 
themtio'r Golygydd drwy roi ei enw ar y sieciau a'r ordrau post ond cyfeir- 
iwch eich tâl i'r Gymdeithas !). 


ESSEX HALL.—Cyfraniadau cglwysi De-Ddwyrain Cymru hyd at y mis 
hwn yw /1,438/17/11. Dathlodd cglwys Abertawe ci llwyddiant o daro'r 
targed o £400 ar ddechrau'r flwyddy . 


CEFN COED.—Fe fydd y Parch. Watcyn Davies yn dechrau ar ei wein- 
idogaeth yma ar y cyntaf o Fawrth—dydd “Gŵyl Capel Dewi” ! Bwriedir 
cynnal ei gyfarfodydd sefydlu ar y 13 a 14 o Fawrth a'r cyfarfodydd nos 
Fercher yng nghapel Merthyr. Ceir manylion pellach yn nes ymlaen. 


HIGHLAND PLACE.—Collodd yr eglwys yma dri chyfaill drwy farwol- 
aeth yn ystod Ionawr a rhaid wrth ymdrech fawr eto i geisio llanw'r bwlch. Y 
mae gobaith canys fe welwyd rhyw hanner cant o blant yng ngŵyl de'r Ysgol 
Sul ar ddechrau'r mis ac fe aeth y dyrfa i gyd i'r pantomeim ar ddiwedd y 


dydd. 


Y GYMDEITHAS GYFFR EDINOL.—Cynhelir y Gymdeithas yn Birm- 
ingham eleni, 23-26 o Ebrill, a gobeithiwn weled cynrychiolaeth deg o Gymru 
yno ac os yn bosib fe ddylid gwasgu am barhad o “Gwrdd y Cymry” fel 
llynedd yn Llundain. 


CAPEL-Y-FADFA.—Urdd y Benywod : Llywydd, Miss Martha Davies, 
Bwlch-y-bryn ; Is-Lywydd, Mrs. E. Evans, Awelfa ; Trysorydd, Miss R. E. 
Thomas, Brynfa a Mrs. A. Evans, Nantygwyddau yn ysgrifennydd. Ar 
Ragfyr 7 cynhaliwyd cyngerdd o radd uchel gan barti'r Beulah a gylwynwyd 
gan y gweinidog, y Parch. A. J. Martin. Y cadeirydd am y nos oedd Mrs. 
Thomas, Esger a chofiodd yn dda am achos yr Urdd. Diolchwyd i'r parti gan 
Miss Martha Davies a Mrs. Evans, Nantygwyddau. 


NEUADD YN DADFEILIO.—Fel canlyniad i Eisteddfod a gynhaliwyd yn 
“Long Room’ Cribyn deallwn fod muriau'r neuadd wedi rhoi a bod raid i'r 
- deiliaid yn y tai oddi tani ffoi rhag y perygl. Y tebygrwydd yw i bwysau 
cynulleidfa fawr wasgu gormod ar yr hen furiau ond mawr obeithiwn nad yw'r 
difrod yn helaeth. 

CRIBYN.—Cynhaliwyd ein “Coeden Nadolig” flynyddol yn y Long 
Room, dydd Mercher, Rhagfyr 19, pryd y cafwyd gwledd o dc a phob math o 
ddanteithion wedi eu paratoi gan y gwragedd. Yn yr hwyr cafwyd cyngerdd 
gan y plant, a rhoddwyd llyfrau i'r sawl oedd wedi cadw yr Ysgol Sul. Rhodd- 
wyd cop;au o'r Perlau Moliant a Beiblau i'r plant hynaf. Eleni torrwyd tir 
newydd drwy i Mrs. Marsden, Maesgwyn gynnig Medal Arian i'r sawl oedd 
wedi cadw yr Ysgol Sul yn llawn. Enillwyd y Fedal eleni gan Miss Mari 
Richards, Cefnbryn. Gobeithir y bydd hyn yn cael ei wneud yn arferiad 
blynyddol o hyn allan. Rhoddwyd anrhegion craill gan Mrs. Marsden, 

Maesgwyn a Mrs. Williams, School House. Diolchwyd i bawb gan Mrs. 
Davies, Rhydybannau a Mr. Evans, Fallensidc.—Yn ddiweddar cafwyd nifer 
o “Whist Drives” a'r elw i fynd at gronfa yr adeiladu. Gwnaethpwyd elw 
sylweddol, a bwriedir cadw ymlaen gasglu arian ar gyfer cael tŷ i'r Gweinidog. 
—Nos Fawrth, Ionawr 8, cynhaliwyd Eisteddfod yn y Long Room. Cafwyd 
noson hwylus a chystadlu o radd uchel. Y ddau feirniad oedd Mr. W. Jones, 
Llanddewi Brefi (Canu) a'r Parch. Marles Thomas, M.A., Llandysul (Adrodd). 
Arweiniwyd yn ddeheuig gan Mr. Elwyn Davies, B.A., Llandysul. Methodd y 
Llywydd, sef Mr. Llewelyn Jones, Llundain (gynt o Frongelyn) fod yn bres- 
ennol, ond cyfrannodd yn hael iawn tuag at yr achos. Diolchwyd i bawb gan 
Mr. Eric Jones, Cwmllydan a Mr. Jenkin Jones, Frongelyn.— Hefyd, hoffem fel 
cynulleidfa ddiolch i'r sawl sydd wedi bod yn cynorthwyo i gadw gwasanaeth- 
au yn ystod r956, gan obeithio y daw 1957 â gwa Tt ddwy cglwys yma. 
Yr ydym yn byw mewn gobaith. 


ALLTYPLACA.—Nos Wener, Rhagfyr 14, cynhaliwyd Cwrdd arbennig 
yng Nghapel Alltyplaca i gyflwyno tysteb i'r Parch. S. E. Bowen ar ci ym- 
ddeoliad o fod yn weinidog ar y tri capel, sef Alltyplaca, Capel-y-bryn a 
Chapel-y-cwm. Alltyplaca oedd y cyntaf i gyflwyno tysteb ; gwneir hynny 
gan y tri capel ar wahân. Llywyddwyd y cyfarfod gan y Parch. J. Marles 
Thomas, M.A., Llandysul. Cyflwynwyd y dysteb, sef siec o dros /,140 ar ran 
y gynulleidfa gan David Thomas, Llansawel, gynt o Castell House, Llan- 
ybydder, sef aelod hynaf Capel Alltyplaca ; gwnaeth hynny mewn modd hollol 
gartrefol gydag araith bwrpasol iawn. Siaradwyd hefyd gan y Parch. T. O. 
Williams, M.A., Llanbedr, a'r Parch. D. Ll. Jones, Rhydybont ; Parch. D. 
James, Islwyn, Llanbedr ; Mrs. Davies, Teifi Hill ; Miss M. Evans, Dolau 
Canol a Donald Williams, C.S., Penralltnewydd, gan roddi tystiolaeth dda am 
waith y Parch. S. E. Bowen, a chan ddymuno'r gorau iddo ar ôl ymddeol. 
Diolchodd yntau iddynt, ac i gynulleidfa Alltyplaca mewn araith ddiolchgar. 
Bydd yn cartrefi bellach yng Nghaerdydd. Dymuniadau gorau iddo, ac i 
aelodau eraill y teulu. 


UNDODIAID AR WASGAR.—A yw darllenwyr YR YMOFYNNYDD sy'n 
byw ymhell o bob capel yn manteisio ar wasanaeth y ‘ National Unitarian 
Fellowship ’ ? Onid ydych, gellwch gael cylchlythyr misol drwy'r post a phob 
math o lenyddiaeth rad i'ch diddori a'ch addysgu. Y mae'r gwasanaeth yn 
agored i bawb sy'n dal unrhyw ddiddordeb yn ein mudiad ac o ysgrifennu 
carden bost at yr ysgrifennydd : Miss NORA GIMSON, White Gable, Much 
Birch, Hereford, fe gewch bob gwybodaeth. 


CAPEL-Y-BRYN.—Cynhaliwyd cyfarfod yn y Capel tua dechrau mis 
Rhagfyr i gyflwyno anrheg i'r Parch. S. E. Bowen fel gwerthfawrogiad am 
wasanaeth o 28 mlynedd. Daeth cynulliad da ynghyd o'r eglwysi lleol. 
Llywyddwyd yn ci ffordd arferol gan y Parch. T. O. Williams, M.A., Llanbedr, 
a rhoes araith bwrpasol ; siaradwyd hefyd gan y Parchn. Iorwerth Davies, 
Seion ; Idris Evans, Capel Nonni; A. J. Martin, B.A., Llwynrhydowen ; 

Bryn Jones, B.A., Tregroes ; Mrs. B. Lewis, Tyr Ysgol, ag R. Davies, y Felin. 
Cyflwynwyd y rhodd, sef siec o £162, gan Mr. John Jenkins, Tancoed—y 
blaenor hynaf yng Nghapel-y-bryn. Diolchodd Mr. Bowen yn gynnes iawn 
i'r gynulleidfa am rodd tu-hwnt i'w ddisgwyliad, ac hefyd i'r ddau gasglwr— 
Mri. Enoch Evans, Fronddu a John Jones, Troedyrhiw.—C0EDEN NADOLIG : 
Eleni eto ar Ionor 3, daeth cynulleidfa dda ynghyd i'r Festri i'r Te Blynyddol 
ynghŷd â gwobrwyo'r plant â llyfrau gwerthfawr. Mawr oedd difyrrwch y 
plant pan ymddangosodd Siôn Corn, sef Mr. W. Jones, Crosshands, i ddos- 
parthu'r rhoddion oddi ar y Goeden. Cafwyd cyngerdd bach ar y diwedd. 
Diolchwyd i'r gwragedd a phawb eraill a fu yn gweithio dros lwyddiant yr 
achos. 


GRAIG, LLANDYSUL.—Cofiwn, drwy'r YMOFYNNYDD, rai o ddigwydd- 
iadau diwedd a dechrau blwyddyn. Agorwyd rhaglen tymor y Gymdeithas 
Ddiwylliadol ar Tachwedd 22, ac etholwyd Swyddogion—Mr. Tim Jones, 
B.Sc. yn Gadeirydd ; Miss Eira Evans yn Ysgrifennydd ; Mr. Peter Davies yn 
Drysorydd. Ar nos Lun, Tach. 26 cafwyd darlith agoriadol gan y Gweinidog 
ar “Thomas Stephens o Ferthyr”. Yna, ar Rhag. 17 treuliwyd noson ddiddorol 
trwy gymorth y “Radio-Gram” dan ofal Mr. Tweli Davies. Cafwyd rhaglen 
o ganeuon, emynau, a charolau yn rhoddi naws y Nadolig—y cyntaf o'r fath 
yn hanes y Gymdeithas. Yn dilyn y rhaglen yma, cafwyd gwasanaeth ar ffurf 
“Pasiant y Nadolig” gan blant yr Ysgol Sul-ar Sul, Rhagfyr 23, yn cael cu 
cynorthwyo gan ferched ifainc y gynulleidfa. Fel arfer, cynhaliwyd gweldd de 
flynyddol y gynulleidfa ar ddydd calan. Noddwr y wledd eleni oedd Mrs. A. 
Rees, Clanna, Castellnewydd Emlyn. Un o hen aelodau Capel bach Panteg yw 
Mrs. Rees, ac yn awr yn aclod o'r Graig. Yna yr un noson, yn Neuadd Tysul, 
fe gynhaliwyd y wledd Ddrama flynyddol dan nawdd yr Ysgol Sul, a chwmni 
Garnant yn perfformio “Yr Erw”. Llywydd y noson oedd Miss Beti James o 
Lidney, sir Gaerloyw, a nith i Mrs. Rees, ac aelod yn y capel Undodaidd yn 
Gloucester. Bu'r dydd calan hwn yn lwyddiant ar ei hyd. Ar nos Fercher, 
Ion. 9, cafwyd noson hwylus gyda'r plant yng nghwmni y Goeden Nadolig. 
Yr oedd y cyngerdd dan ofal y ddwy chwaer, Misses Evans, Dedwyddfa, a 
llywyddwyd gan y Cynghorwr Edward Davies, Penlonwen. Cynrychiolwyd 
“Santa Claus” gan Mr. E. R. Davies, Wind St. Ar nos Wener, Ion. 9, dan 
nawdd y Gymdeithas Ddiwylliadol, cafwyd darlith ddiddorol gan Mr. Elwyn 
‘Davies, B.A. ar y testun, “Hen Hanes ac Arferion Cylch Llandysul Slawer 
Dydd.” Dyfynnai yn bennaf o lythyron “Anna Beynon” y bu cryn ysgrifennu 
arnynt yn ddiweddar. Ac yn awr, edrychir ymlaen at yr Eisteddfod Ddifyrrus 
a gynhelir ar Chwefror 4. Estynnwn ein dymuniadau gorau i bawb mewn 
afiechyd, ac yn arbennig i Mr. Ifor Treharne yn Ysbyty Tymbl, gan edrych 
ymlaen aa gael ei gwmni cto'n fuan. Bwriada Urdd y Benywod gynnal 
Arwerthiant Gwaith yn y Gwanwyn. 


PANTYDEFAID.— Yn ystod y gwasanaeth ar Sul, Rhagfyr 16, cyflwyn- 
wyd “Cadair Goffa” hardd er cof am y diweddar Hen. Josiah R. Jones, J.P. 
Rhoddwyd y gadair yn anrheg i'r gynulleidfa gan ei weddw, Mrs. A. Jones, 

gynt o Derw Cottage, ac yn awr o Sir Fôn. Methodd a bod yn bresennol yn y 
gwasanaeth, ond cymerwyd ci llc gan y Gweinidog. Ar Ragfyr 20 cynhaliwyd 
y “Goeden Nadolig” flynyddol dan nawdd yr Ysgol Sul, a chafwyd cyngerdd 
hwylus gan y plant a gwledd de rhoddedig gan wragedd y gynulleidfa. 
Llywyddwyd gan Mr. Uel Evans, Glaslwyn a Miss Pegi Evans, Gwarcefel 
Arms. Chwaraewyd “Santa Claus” gan Mr. Simon Davies, Dewi Villa. Yn 
ogystal â'r anrhegion y noson honno, cyflwynwyd llyfrau i'r plant a fu'n 
ffyddlon yn ystod y flwyddyn ar Sul, Ionawr 13. Drwy'r gaeaf y mae Urdd y 
Benywod yn ffyddlon i'w gofal, ac yn gyson cafwyd cyfarfodydd hyfforddi 
yng ngwaith y cylfyddydau cain gan wahanol gyfeillion. Dan nawdd yr 
Urdd, trefnir cael perfformiad drama gan gwmni Garnant ar Chwefror 23. 
Fel cynulleidfa anfonwn ein dymuniadau gorau i bawb mewn anhwylder, gan 
gofio am y rhai hynny sydd mewn Ysbyty—Mrs. D. Davies, Penlôn yn Tany- 
bwlch ; Miss Mary Thomas, Neuadd Ucha’ sydd newydd symud at ei nith i 
Bencader a Raymond Henson sydd yn Ysbyty Stourbridge.—Y mae ym 
mwriad y gynulleidfa i wneud Coffa i'r diweddar Barch. T. Arthur Thomas, 
ac ymhen ychydig wythnosau byddwn yn bwrw at y gwaith o ofyn am dan- 
ysgrifiadau. Carem i'r goffadwriaeth fod yn deilwng ohono.—Yr ydym yn 
falch i gael y cyfaill, a'r ffyddlon Mr. Joseph Heap yn Geidwad newydd y Capel. 
Y mae wedi ymroddi ci hun gyda sêl i'r gwaith, a hir y parhao yn y swydd. 


LLWYNRHYDOWEN.—Gohiriwyd Noson Lawen Nadolig Llwynrhyd- 
owen o achos y tywydd, ond cafwyd y gyngerdd yn yr Hen Gapel ar y 
$ o Ionor, y lle, fel arfer yn orlawn, doniau'r capel yn difyrru, a hwyl fawr o 
dan arweiniad Mr. Caradog Evans. 


ANRHYDEDDU'R FFYDDLON.—Yng Nghapel y Groes ar yr 2 o 
Ionor cynhaliwyd cyfarfod arbennig i gyflwyno Bathodyn Cymdeithas yr 
Ysgolion Sul i'r Cynghorwr John Evans, Beilicadarn, am ei wasanaeth ffyddlon 
yn yr Ysgol Sul am 34 o flynyddocdd. Cadeiriwyd gan y Parch. S. E. Bowen a 
chyflwynwyd y bathodyn gan y Parch. A. J. Martin. Cynrychiolwyd Cym- 
deithas yr Ysgolion Sul Cymraeg gan Miss S. Evans, Dedwyddfa, Llandysul. 
Rhoddwyd y te blasus gan Mr. a Mrs. John Evans a chafwyd cyfarfod hwylus a 
chyfeillgar. 


ARHOLIAD YR YSGOLION SUL, MAWRTH 2, 1957.—Carwn at- 
goffa y rhai sydd heb anfon nifer yr ymgeiswyr i wneud hynny ar unwaith. 
Carwn hefyd gael enwau'r ymgeiswyr yn y dosbarth llafar a'r dosbarth ysgrif- 
enedig ar wahân er mwyn hwyluso'r gwaith i'r rhai sydd mor garedig â 
pharatoi'r bwyd yn y ddau ganolfan. Bydd y ddau arholwr yn y gwaith 
Llafar yn anfon amser eu hymweliad â phob Ysgol Sul i'r gwahanol ysgolion 
ryw bythefnos cyn yr arholiad. Gobeithiaf fod pob athro yn derbyn Yn 
YMOFYNNYDD. Amser yr arholiad ysgrifenedig : un o'r gloch hyd hanner awr 
wedi tri yn y ddau ganolfan—Llwynrhydowen a Brondeifi. 


Dedwyddfa, New Road, Llandysul. S. A. Evans. 

Y Cwpwrth Llyfrau 


“Yn ôl i Leifior,” nofel gan Islwyn Ffowc Elis ; 349 tud. ; pris, 10/6 ; Gwasg 
Aberystwyth. 


WErrHIau fe deimlaf fod adolygiad ffurfiol yn beth cwbwl difudd ac er y gallai 
dyn draethu'n helaeth ar y nofel hon cto teimlaf mai gwell o lawer am y tro yw 
cyflwyno dyfyniad neu ddau. Ond cyn gwneud hynny carwn i chwi ystyricd 
rhai ffeithiau moel. Y mae Islwyn Ffowc Elis ar ei orau yn Yn ôl i Leifior, ac 
y mae gorau Islwyn Ffowc Elis gyfuwch â dim a gawsom ym myd y nofel yng 
Nghymru. Aeth heibio'r dydd bellach pan oedd yn rhaid i ni edrych yn ôl at 
Ddaniel Owen a T. Rowland Hughes yn hiraethus a gallwn bellach edrych 
ymlaen yn obeithiol am bethau mawr o law'r gŵr ifanc hwn. Manteisiodd ar 
arbrofion yr arloeswyr a gafaelwyd bellach yn y grefft â sicrwydd artist. Yn 
ail, gallwn ddiolch i Wasg Aberystwyth am gyflwyno'r gwaith hwn i ni 
mewn diwyg sy'n deilwng o glasur ac am bris a ddylai godi cywilydd ar y ncb 
a esgeuluso brynu llenyddiaeth Gymraeg. Yn yr un wythnos ac am yr un 
bris prynais gopi o nofel Saesneg a dderbyniodd gylchrediad eang ac yn honno 
nid oedd ond 799 tudalen ar bapur ‘ cyfartal' yn ystyr y Cardi, ac mewn 
rhwymiad tlodaidd ei wedd. Ond yn lle amlhau geiriau cyflwynaf yn awr y 
dyfyniadau arbennig yma ar gyfer darllenwyr YR YMOFYNNYDD : 

“Sut y gelli di greau peth nad wyt ti ddim yn ei ddeall? Beth, mewn 
gwirionedd, yr ydw i yn ei gredu? Dim. Ond fod dyn yn hanfodol dda, a'i 
fod yn ymgyrraedd ganrif ar ôl canrif at radd o fywyd sy rywust neu'i gilydd 
yn hanfod yn yr Ysbryd yna—y Rhywbeth yna sydd uwchlaw dyn. 'Ddyw i 
ddim yn Gristion. 'Dydw i ddim yn dilyn Iesu Grist yn arbennig, a 'dydw i'n 
sicir ddigon ddim yn addoli Iesu Grist. Rydw i'n credu y gall dysgeidiaeth 
Iesu Grist ac esiampl Iesu Grist fod yn help i mi fyw bywyd glanach a mwy 
gwerthfawr, fel y gall dysgeidiaeth y Bwda. Ond am addoli Iesu Grist, 
'dalla'i ddim. A 'rwan, 'rwyt ti'n gofyn i mi fynd â mhlentyn yn ei anwybod- 
aeth bach i gyflawni rhwy ‘ ddefod” Gristnogol arno . . . I beth y mae eisiau 
crefydd i'n bedyddio ni a'n priodi ni a'n claddu ni os gallwn ni wneud hebddi 
ar hyd ein hoes :” 

A dyma'i ddisgrifiad o eglwys yn chwilio gweinidog : “Mi fydd arnyn nhw 
eisie dyn heb fod yn rhy ifanc am na fydde gan un felly ddim profiad, a dyn 
heb fod yn rhy hen am na fydde gan un felly ddim egni. Mi fydd arnyn” nhw 
eisie dyn fydd yn gallu canu a gweiddi'i bregethau yn lle'u dweud 'nhw'n 
rhesymol, a dyn fydd yn barod i redeg atyn'nhw cyn gynted ac y teimlan'nhw 
gur yn eu pen. Mi fydd arnyn’nhw cisie dyn dagreuol mewn angladd a dyn 
doniol mewn priodas. Mi fydd ar y bobol fawr fel 'nhad eisie dyn na wneith 
ddim gormod a'r bobl gyffredin, a'r bobol gyffredin eisie dyn na wneith o 
ddim gormod a'r bobol fawr. Mi fydd cisie dyn fydd yn mynd i gyfarfodydd 
pregethu'n aml er clod i Fethel, ond dyn na fydd o ddim oddi cartref ormod 
rhag esgeuluso’i waith gartref. Fe fydd eisie arbenigwr gyda'r plant a chyda'r 
bobol ifanc—hynny sydd ohonyn'nhw—ond dyn fydd yn barod hefyd i 
dreulio'i holl amser yn ymgeleddu'r hen. Mewn geiriau fe fydd arnyn'nhw 
eisie angel o'r nefoedd, ac fe dalan’ gyflog labrwr iddo.” 

A oes eisiau dweud rhagor ? 

J. D. Lewis a'i Feibion Cyf. 


Argraffwyr a Chyhoeddwyr 


IP’) 


“Lleufer dyn yw llyfr dw” 


Cyhoeddir gennym y Llyfrau Cymraeg gorau mewn Barddoniaeth, 
Rhyddiaeth, Nofelau i bob oedran, Llyfrau Darluniau i Blant, 
Llyfrau at wasanaeth Ysgolion Cynradd ac Eilradd. 


I'w cael gan Lyfrwerthwyr ymhob man. 


A 


Mynnwch gael ein Cylchgronau Poblogaidd. 
Ar werth ymhob Siop Lyfrau : 


Y GENHINEN. Golygyddion : 8. B. Jones a Meuryn. Cylchgrawn 
Chwarterol Cenedlaethol Cymru. Cyfrifir “Y Genhinen” fel prif 
gylchgrawn diwylliant ein Cenedl, ac fe geir ynddo bob chwarter 
ryddiaith a barddoniaeth gan ddoniau gorau Cymru. Rhowch eich 
enw fel derbynnydd cyson. 2/- y rhifyn, neu drwy'r post 8/8 y 
flwyddyn. 


LLAFAR. Golygydd : Anourin Talfan Davies. Cylchgrawn chwe- 
Misol Radio Cymru—y “Listener” Cymraeg. Trysorir yn y “Llafar” 
sgyrsiau o ddiddrodeb arbennig i bob oedran ag ar bob pwnc. 
‘““Haedda’r gyfres hon gefnogaeth galonnog pawb a gâr amrywiaeth 
yn llenyddiaeth ei genedl”. Clawr papur, 3/6 ; Clawr caled, 5/-. 


DIWINYDDIAETH. Cylchgrawn Efrydwyr Diwinyddol Prifysgol 
Cymru. Anturiaeth i'w chymeradwyo yw eiddo Adran Diwinyddiaeth 
Urdd Graddedigion Prifysgol Cymru yn cyhoeddi'r cylchgrawn hwn. 
Cyhoeddi'r dau rifyn bob blwyddyn. Pris, 3/6. 


45, NORTH PARADE, ABERYSTWYTH (Ffôn 616) 
a GWASG GOMER, LLANDYSUL (Ffôn 7) 

HELP LLAW 


Pris 5/- 


Llawlyfr at wasanaeth Athrawon 
a phlant Ysgolion Cymru 
gan Athro ieuanc a gafodd 

brofiad helaeth mewn 
Ysgolion Cynradd 
a'r Ysgol Gymraeg, Aberystwyth 


I'w cael $an lyfrwerthwyr 
neu oddiwrth 


'J. D. Lewis a'i Feibion Cyf. 


Gwasg Aberystwyth 


45 North Parade, Aberystwyth 

A gawsoch chwi ein 
llyfrau diweddaraf ? 


ETIFEDDION—W. Leslie Richards. 250 td. 9/6 
YN OL I LEIFIOR—Islwyn Ffowc Elis. 350 td. 10/6 


DAIL PREN—Waldo Williams. ... O 
STORIAU DIFYR ue 5/- 
PRYNU'R AMSER—Y Parch. Thomas moe! 6/- 
HELP LLAW—J. Thomas ôn MG 
MATILDA'R AIL—Abiah Roderick 3/6 
Dramau : 
Y TICED (Un Act) Oswald Powell in UA, 
LLWYNBRAIN (Tair Act) H. Ll. Edwards 2/6 
YR ORFFIWS (Tair Act) H. Ll. Edwards ... 2/6 


I'w cael gan Lyfrwerthwyr ymhob 
man neu yn syth oddiwrth 


GWASG ABERYSTWYTH 
45, North Parade, Aberystwyth 


Mawrth 
1957 


a 


 Grlehgrawn Misol Cymdeithas Undodaidd Dehoudir Cymru 


CYNNWYS 
Iolo Morganwég 


Fy Athrawon ac eraill 
yn Rhydychen, 


, Simon Davies Y.H. 
_Profiad Dosbarthwr 
Gohebiaeth 
Priodasau 


Marwgofion 
Newyddion yr Enwad 


Y Cwpwrth Llyfrau 


YR YMOFYNNYDD 


Pris 6ch. y mis; drwy y Post, 8s. 0c. y flwyddyn. 
Yr Eglwysi yn gyfrifol am y cludiad. 

Anfoner Erthyglau, Llyfrau i'w hadolygu, etc., i'r Golygydd— 


Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
Nodion a Marwgofion i $yrraedd y Golygydd erbyn y 15fed o'r mis. 


Pwyllgor Ymgynghori— PRIFATHRO J. D. JoNEs, B.A., B.D. ; PARCHN. S. E. 
Bowen ; E. G. Evans, B.A. ; J. ISLAN JoNEs, M.A. ; SIMON JONES, B.A.; A. J. 
Martin, B.A. ; J. Maries THOMAS, M.A. ; T. O. WiLLIAMs, M.A. ; Watoyn 
Davizs ; Roy JoHN, M.A. ; Mr. W. S. Jones, M.A., M.Sc., a Llywydd y 
Gymdeithas. : . 


Yr archebion a’r taliadau i’w hanfon i’r Cyhoeddwyr— 
J. D. Lewis a'i Feibion, Swyddfa'r ‘‘Ymofynnydd’’, Llandysul 


AN UNFETTERED FAITH. The Religion of a Unitarian. 
By A. Pump Hewert, M.A., S.T.M. “Beautifully written, wholesome, 
challenging and compelling.”—The Inquirer. 7/6 (by post 7/10). 
LEADERS OF EARLY CHRISTIAN THOUGHT. 


By S. H. MELLONE, M.A., D.Sc. “A careful and interesting statement 
with illustrative guotations on the work of the leading thinkers.” 
Expository Times. 
“Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 
A GOLDEN TREASURY OF THE BIBLE (and Apocrypha). 


Edited by MORTIMER ROwE, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” —Expository 
Times. 1076 pages. Cloth 10/6 (by post 11/7) ; Leather 20/- (by post 21/1). 
MEN, CHANCE AND HISTORY (The Essex Hall Lecture 1955). 


By ALAN Buttock, M.A. (Censor of St. Catherine’s Society, Oxford- 
2/- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 

Cylchgrawn Misol 
Cymdeithas Undodaidd Deheudir Cymru 


Golygydd—Y Parch. D. JACOB DAVIES, B.A. 

Iolo Morganwg 


Gan y Parch. D. Roy Joun, M.A. 


Cymraeg. Efallai mai fel emynydd y gwyddom amdano orau 

yn ein henwad. Canwn ei emynau o Sul i Sul ond tueddwn i 
anghofio mai ef oedd un o ffigyrau llenyddol mwyaf y ganrif ddi- 
wethaf yng Nghymru. Yn ogystal â hyn ef oedd wrth y llyw pan 
sylfaenwyd Cymdeithas Ddwyfundodaidd Deheudir Cymru yn y 
flwyddyn 1802. Gwelwn felly fod llyfr yr Athro G. J. Williams ar 
Iolo Morganwg yn un y dylai pob Undodwr selog o Gymro ei 
brynu a'i ddarllen er mwyn deall gwir hanes a phwysigrwydd Iolo 
Morganwg. Ffrwyth deugain mlynedd o waith ymchwil a gawn yn 
llyfr yr Athro, ond peidied neb a meddwl mai llyfr sych ydyw. 
Gellir ei ddarllen yn haws nag ambell i nofel y gwn i amdani, ac 
ar ôl ei ddarllen byddwch yn edrych ymlaen yn awchus at ddarllen 
yr ail gyfrol. Y mae gwledd yn eich aros yn y llyfr hwn. Ceir rhyw 
hanesyn diddorol a nodweddiadol o gymeriad Iolo ar bron pob 
tudalen. Er mwyn gwneud cyfiawnder â'r llyfr ofnaf y bydd yn 
rhaid i'r adolygiad hwn fod yn faith. 

Dywed yr Athro fod gweithgarwch llenyddol Iolo yn ‘ un o'r 
pethau rhyfeddaf yn holl hanes cenedl y Cymry. Ymhlith ei 
bapurau a'i lawysgrifau ceir ‘ ei farddoniaeth efei hun, yn gywyddau 
ac englynion, yn gerddi rhydd ac yn emynau, casgliadau mawr o 
donau o'i waith ei hun, trafodaethau ar bob math o bynciau, 
llenyddol, amaethyddol, hanesyddol, gwleidyddol, crefyddol, a 
diwydiannol” yn ogystal â llu o fân bapurau. Bu'r Athro yn astud- 
io'r rhain yn ofalus a seiliwyd ei lyfr i raddau helaeth ar y llaw- 
ysgrifau. Yn fuan iawn canfu yr Athro fod Iolo wedi ffugio llawer 
o'r deunydd llenyddol a dadogai ar hen lenorion o'r oesoedd gynt. 


Dor fod enw Iolo Morganwg yn gyfarwydd i bob Undodwr 

Yr oedd yn fardd digon mawr i dadogi nifer o'i gywyddau ar 
Ddafydd ap Gwilym. Dysgodd yr Athro na ellid dibynnu ar air 
Iolo, ond eto dywed ‘ Credaf fod modd i'r sawl sy'n weddol gyf- 
arwydd â'i waith benderfynu pa bryd y gellir dibynnu ar a ddyw- 
aid.” Ond syniad y ganrif ddiwethaf amdano oedd gŵr * a nodwedd- 
id gan onestrwydd anhyblyg, gŵr a wyddai bopeth am hen dradd- 
odiadau ei wlad, ac a etifeddasai holl gyfrinion derwyddon y cynfyd, 
a hynny yn eu purdeb cysefin.” Mewn gwirionedd llyncwyd holl 
freuddwydion Iolo Morganwg gan lenorion ac ysgolheigion Cymru 
am dros ganrif. Yn 1850 ysgrifennodd y Crynwr, Elijah Warning, 
lyfr ‘ Recollections and Anecdotes of Edward Williams, the Bard of 
Glamorgan,” a dywed yr Athro am y llyfr hwn ei fod yn ‘un o'r 
cofiannau mwyaf camarweiniol a gyhoeddwyd erioed.” Yr oedd 
hyd yn oed Thomas Stephens yr Undodwr, ‘ ysgolhaig mwyaf 
Morgannwg yn yr oes honno ” yn credu bod Iolo yn ddiniwed ac yn 
onest. Ysgrifennodd yntau erthyglau ar Iolo yn YR YMOYFNNYDD 
a medd yr Athro, ‘ Ys gwir fod Stephens yn beirniadu'r gyfundrefn 
dderwyddol a gorseddol, a Choelbren y Beirdd, a'i fod yn dywedyd 
na ddylid dibynnu ar dystiolaeth testunau fel Brut Aberpergwm, 
ond, meddai, ei barodrwydd i dderbyn popeth a welsai mewn hen 
lawysgrifau a'u llyncu'n ddihalen sy'n egluro hyn oll. Hygoeledd a 
diniweidrwydd, os mynnwch, ond nid twyll.” Er i'r Athro brofi 
erbyn hyn fod Iolo yn dwyllwr ac yn ffugiwr heb ei ail dywed fod 
* rhyw elfen fechan o wirionedd yn ei holl ffugiadau.” Hynny yw, 
yr hyn a wna Iolo fel arfer yw ychwanegu brodwaith o ffug o 
gwmpas rhyw hedyn o wirionedd. 

Dengys yr Athro fod Iolo yn * un o'r ffugwyr mwyaf llwyddiannus 
yn hanes y byd, ffugiwr a wnaeth lawer i greu cyfnod newydd yn 
hanes bywyd llenyddol ei wlad, ffugiwr athrylithgar a oedd hefyd 
yn fardd mawr, ac a wnaeth ffugio yn gyfrwng i ychwanegu at ein 
treftadaeth lenyddol fel cenedl.” Cafodd Iolo ddylanwad rhyfeddol 
ar feddwl beirdd a llenorion Cymru, a hynny am fwy na chan 
mlynedd. Nid gormodiaeth dywedyd iddo roi lliw ei feddwl ei hun 
ar y cyfnodau dilynol. Trwy'r Orsedd a'i symbolau a'i hathraw- 
iaethau a'i chwedloniaeth, a'r ymdeimlad rhamantaidd a geir yn ei 
ysgrifau, gellir dywedyd iddo gychwyn cyfnod newydd. Yr ym- 
deimlad hwn sydd, i raddau helaeth, yn egluro twf rhyfeddol y 
mudiad eisteddfodol yn y ganrif ddiwethaf, . . . rhoes Iolo i genedl y 
Cymry sefydliad cenedlaethol. Heblaw hyn, credaf ei bod yn iawn 
dywedyd iddo ddylanwadu cymaint â neb ar y rhai a ymddiddorai 
mewn dysg Gymraeg yn hanner cyntaf y bedwaredd ganrif ar 
bymtheg.” Yn y geiriau hyn y cyfiawnhâ'r Athro yr holl lafur a'r 
amser a roddodd i astudio bywyd a gwaith Iolo Morganwg a 
chyhoeddi'r gyfrol hon. Y mae'n amlwg fod Iolo yn ffigur rhy 
bwysig i'w anwybyddu. Pwysicach fyth, felly, i ni Undodiaid 
astudio ei hanes, a diolch o galon i'r Athro am ei waith rhagorol. 

Cawn ddisgrifiad hynod o ddiddorol o Forgannwg yn nyddiau 
Iolo. Dengys llawysgrifau Iolo ci fod yn awdurdod ar lawer o 
bynciau amrywiol gan gynnwys amaethyddiaeth a garddwriaeth. 
Rhydd i ni lawer o fanylion am Forgannwg ei ddydd nas ceir yn 
unman arall. Yr oedd yn gyfarwydd iawn â Blaenau Morgannwg : 
“yn wir, odid na ellir dywedyd iddo gael mwy o gymdeithion 
cydnaws yn y Blaenau nag yn ci gynefin yng ngwaelod y Fro. Yn y 
cyfnod hwn, ac am flynyddoedd meithion wedi hynny, ceid yno 
fywyd llenyddol go nodedig a barhaodd, mewn canolfannau megis 
Pontypridd, a Merthyr, ac Aberdâr, hyd flynyddoedd cynnar y 
ganrif hon . . . Yn yr ardaloedd diwydiannol hyn, cafodd gyfeillion 
o gyffelyb anianawd iddo ef ei hun, gwŷr a gytunai â'i ddaliadau 
gwleidyddol a chrefyddol, gwŷr blaengar, deallus, a wrandawai 
arno â pharch ac edmygedd, ac a edrychai arno fel proffwyd. 
Byddai Iolo'r Undodwr a'r heddychwr a'r gwleidydd blaengar yn 
teimlo'n llawer iawn mwy cartrefol yn eu cwmni hwy nag a wnâi 
yn y Fro yng nghwmni'r ffermwyr digyffro.” Yr oedd Iolo mewn 
cysylltiad agos â gweinidogion Ariaidd ac Undodaidd yng Nghym- 
ru, pobl fel Tomos Glyn Cothi, Josiah Rees (Gelli-onnen) ac 
Edward Evan (Hen Dŷ Cwrdd, Aberdâr). Yr oedd hefyd yn 
gyfarwydd â rhai o Undodiaid enwocaf Lloegr sef Joseph Priestley 
a Theophilus Lindsey. Yr oedd y gweinidogion Cymraeg a enwyd 
yn ymddiddori hefyd mewn barddoniaeth, yn wir, honnodd Iolo 
mai ef ac Edward Evan oedd y ddau olaf o'r “ Ancient Welsh Bards.’ 
Ym Morgannwg yn unig y cadwyd yr hen gyfundrefn farddol yn 
fyw yn y ddeunawfed ganrif, meddai. Cawsent eu.haddysg farddol 
yn uniongyrchol gan ddisgyblion yr hen feirdd. Ymhob rhan arall 
o Gymru yr oedd yn rhaid i'r beirdd ddibynnu ar lyfrau am eu 
haddysg. Un o freuddwydion Iolo oedd hyn oll, ac ar ôl i Edward 
Evan farw yn 1798 gallai Iolo honni mai ef yn unig oedd biau dysg 
henfeirdd y genedl. 


Ganwyd Iolo ym mhentref Pennon ym mhlwyf Llancarfan yn 
1747. Edward Williams oedd ei enw, ond “Ned” ydoedd i'w 
gyfeillion a'i wraig. Tra oedd yn fardd ifanc defnyddiai'r enw 
barddol “Iorwerth Gwilym,’ ond nes ymlaen ‘ Iorwerth Mor- 
ganwg. Saer Maen o Landochau ger Penarth oedd tad Iolo ac yr 
oedd ei fam yn ferch i un o'r ‘ Matheuaid poethwylltion” o Lan- 
grallo ger Penybont ar Ogwr. Dywed yr Athro mai ‘ rhan o'r 
etifeddiaeth a gawsai trwy ei fam ydyw'r athrylith a wnaeth Iolo 
Morganwg yn un o ryfeddodau cenedl y Cymry.” 


Saesneg oedd iaith cartref Iolo ond Cymraeg oedd iaith y Fro yn 
y dyddiau hynny. Er na chafodd ysgol o unrhyw fath llwyddodd i 
dyfu yn fardd ac yn ysgolhaig. Yr oedd yn feistr ar y gynghanedd 
hyd yn oed ei ieuenctid. Lluniodd nifer o eiriau newydd sydd 
bellach wedi ennill eu lle yn yr iaith, e.e., adloniant, adnoddau, 

amaethyddiaeth, amhendant, braslun, ansefydlogrwydd, aralleirio. 
Enillodd ei wybodaeth aruthrol am hanes ein llên drwy deithio 
hwnt ac yma a darllen a chopio pob llawysgrif y gallai roi ei ddwylo 
arni. Yr oedd yn ‘ brif awdurdod ei ddydd ar hanes ein llên. 


Dysgodd grefft ei dad a bu yn Llundain am gyfnod. Crwydrodd i 
Gaint a gweithiodd wrth ei grefft mewn mannau fel Dover a 
Margate. Cafodd gyfle i fynychu cyfarfodydd y Gwyneddigion yn 
Llundain yn 1773 a 1774 fel gwestai Owain Myfyr neu un o'i 
gyfeillion eraill. Bu hefyd yng nghyfarfodydd y Cymmrodorion. Ar 
ôl dychwelyd i Forgannwg parhaodd i weithio wrth ei grefft. Yn 
1781 priododd wraig alluog o'r enw Margaret Roberts. Yn nes 
ymlaen, yn aml iawn, crwydrai am hir amser a gadael ei wraig a'i 
blant heb nemor ddim o arian. Yn anffodus, er bod yr Athro yn 
dyfynnu rhai o lythyrau'r wraig yn gofyn iddo ddod adref, nid yw'n 
dyfynnu o lythyrau serch Iolo ei hun—' llythyrau hynod nodwedd- 
iadol, sy'n cynnwys enghreifftiau o'r dyfeisgarwch Ioloaidd.” Nid 
oedd ymgais Iolo i ymsefydlu fel gŵr busnes yng Nghaerdydd a'r 
cylch yn llwyddiant. Taflwyd ef i garchar y dyledwyr yng Nghaer- 
dydd am flwyddyn (1786—7). Yna dychwelodd i Drefflemin ac ail- 
gydio yn ei grefft. Yn ei fwthyn yn Nhrefflemin creodd orffennol 
newydd i genedl y Cymry. Gellid cymharu ei waith yn hyn o beth â 
gwaith Sieffre o Fynwy saith ganrif ynghynt. Sylweddolodd Iolo 
mai ffug oedd gwaith Sieffre, a geill ymffrostio mai ef oedd y cyntaf i 
ddarganfod y twyll, mai ef a ddaliodd un o'r ffugwyr mwyaf—onid 
y mwyaf oll—yn holl hanes ein llenyddiaeth.” Rhaid cofio bod 
ffugwyr mawr mewn llawer gwlad yn y ddeunawfed ganrif, ac yn 
ddiau cawsant ddylanwad ar Iolo. Efallai bod a wnelo ei arfer o 
gymryd laudanum â'i ffugiadau. Da o beth fyddai cael barn 
seicolegydd profiadol ar bersonoliaeth Iolo. Dro ar ôl tro dywed yr 
Athro ei fod yn ffugio am na allia wneud yn amgen. * Nid dyn drwg 
mohono—dyna'r hyn a ddywedai Syr John Morris-Jones yn 1926— 
ond dyn a gâi ei yrru a'i lywio a'i ysgwyd a'i lywodraethu gan ryw 
angerdd na phrofodd yr un Cymro arall, cyn belled ag y gwn i, ddim 
tebyg iddo. ‘ Breuddwydiwr a rhamantydd ydoedd, a “rhaid i 
bawb ohonom gytuno fod Morgwnng Iolo yn un o greadigaethau 
mawr y cyfnod rhamantaidd yng Nghymru. Hefyd * nid gormod- 
iaeth dywedyd mai ef biau Eisteddfod y Cymry, a'i fod yn un o 
dadau ysbrydol y mudiad cenedlaethol.” Safai dros ryddid ‘ mewn 
byd ac eglwys.” 

Gwelwn erbyn hyn fod astudiaethau'r Athro G. J. Williams wedi 
agor cyfnod newydd yn hanes ysgolheictod ein cenedl. Y mae'r 
gyfrol hon yn allwedd i fyd newydd, byd y gwir Iolo, ac ar yr un 
pryd y mae byd rhamantus Iolo'r breuddwydiwr yn ennill lle 
parchus yn hanes ein llenyddiaeth. Rhaid aros am yr ail gyfrol cyn 
rhoi barn derfynol ar gymeriad Iolo, ond credaf fod yr Athro wedi 

llwyddo i roi darlun o gymhlethdod ei bersonoliaeth a hefyd rybudd 
rhag neidio i'w bardduo. Dyma gyfrol y dylem ei hastudio yn 
fanwl. Dylid canmol glendid gwaith y wasg oherwydd ni welais ond 
chwech o fân wallau. 


Iolo Morganwg, Cyfrol I, gan yr Athro G. J. Williams; Gwasg 
Prifysgol Cymru, gos. 


C7WD ND md 


Fy Athrawon ac eraill yn Rhydychen 
Gan WIL IFAN. 
(O'r Dysgedydd, Mehefin 1950). 


ETH amser yn ôl yr oeddwn yn sôn am rai o'm hathrawon ym 

Mangor. Ar ôl dyddiau Bangor fe gafodd Rhydychen y fraint 

aruchel o ychwanegu at fy ysgolheictod, ac er mai byr a fu fy 
arhosiad yno, cefais gyfle, a dweud y lleiaf, i adnabod pobol 
ddiddorol iawn, yn athrawon a chydefrydwyr. 

Yr athro a ddaw gyntaf i'r cof, a hynny am ei fod yn byw gyda ni'r 
myfyrwyr ac yn eistedd wrth ben y ford fwyd, yw Jacks, L. P. Jacks, 
a adweinid y tu allan i furiau'r coleg fel golygydd yr Hibbert 
Journal ; yn ŵr araf, diffwdan a dirodres. Nid bob amser y gellir 
dibynnu ar dystiolaeth esgyrn, ond yr oedd asgwrn ei ên gadarn yn 
dweud y gwir amdano ef : yn benderfynol hyd at fod yn benstiff ; 
di-gyfaddawd a di-ofn. Yn y dyddiau hynny nid pawb a fentrai gym- 
ryd y gadair i Keir Hardie pan ddoi'r gŵr tanllyd hwnnw i ffau'r 
cenawon llewod yn Rhydychen i bregethu efengyl tangnefedd, ond 
eisteddai Jacks yno'n ddigon hamddenol, a'i drem oer yn feirniad- 
aeth lem ar wagruo'r bwystfilod. Dywedais ei fod yn un ohonom ni 
yn y coleg ; ar ôl swper treuliai awr o gwmpas y tân gyda ni ac yn 
aml iawn darlleni lawysgrif un o'i storïau byr cyn ei danfon i'r 
wasg. Yn ei ddosbarthiadau, un o'i wrandawyr mwyaf astud oedd 
ei wraig ei hunan ; yr oedd hi mor ffyddlon yn y gwasanaeth â neb 
ohonom, a phan eisteddwn yn y ddesg nesaf ati yr oedd ei dyfalwch 
wrth wrando a chroniclo yn fy nghywilyddio. Merch oedd Mrs. 
Jacks i Stopford Brooke, y pregethwr hudol a'r beirniad llenyddol 
craff, ac fe'i cyfrifem yn fraint pan wahoddid ni i de i gyfarfod y gŵr 
rhadlon hwnnw ar ei ymweliadau mynych. 

Prynhawniau hapus oedd rheiny, a Jacks yn cael hwyl fawr wrth 
ein dysgu i drin ei bianola ; a dyna'r unig fath o ganu piano y 
gŵyr fy mysedd amdano hyd y dydd heddiw. 

Am y Prifathro, Dr. J. Estlin Carpenter, nid oedd ef lawn mor 
agos atoch,-er ei fod lawn cyn uched ei barch. Dyna fraint yw cael 
adnabod dynion o'i stamp ef ; yn ysgolhaig hyd flaenau'i fysedd, a 
chywirdeb manwl yn fater enaid iddo. Ni ellid yn gymaint â 
breuddwydio amdano ef yn gwneud tro amheus, neu'n gŵyrdroi 
ffaith i ateb ei bwrpas neu'i fympwy'i hunan. Nid wyf yn gwybod 
faint o wir hwyl cyfeillach â'r bechgyn oedd yn ei groen—ond da y 
gwyddai fod hynny'n rhan o ddyletswydd Prifathro ac nid gŵr i 
osgoi dyletswydd oedd Estlin Carpenter. Un o'i hoff ffyrdd i geisio 
dod i'n hadnabod oedd ein gwahodd, bob yn un ac un, i eistedd yn 
ei ymyl pan esgynnai i'w gig uchel a gyrru ei geffyl tal, coesog dros 
heolydd y wlad o gwmpas Rhydychen. Chwarae teg iddo, yr oedd 
yn awyddus iawn i ddod lawr o'r uchelderau i'n byd bach ni a hyd 
yn oed i ddysgu rhywbeth gennym. Am filltir neu ddwy ar un daith 
cofiaf mai'r rhan Undodaidd o Sir Aberteifi oedd dan sylw ganddo, 
a gwenai wrth gofio mai'r “Smotyn Du” y gelwid y rhan gyfrgolled- 
ig honno o Geredigion. Undodwr wrth gwrs, oedd ef, fel Dr. Jacks, 
er hynny yn llyfrau defosiwn llawer enwad arall fe geir ei enw. 

Un o'r emynau Saesneg mwyaf poblogaidd erbyn hyn yw emyn 
mawr Carpenter :— 


“Eternal God, whose changeless will 
Encircles all our changing years.” 
Ac ni fyddaf byth yn canu'r geiriau dewr heb gofio'r gŵr cywir- 
galon a'u sgrifennodd. 


"AA? 


Y Parch. S. E. Bowen yn ymddeol 


Capel y Bryn a Chwmsychpant ddiwedd 1956 ar ôl bod yno 

am ychydig dros 27 mlynedd. Daeth yma o Crumlun, Co. 
Antrim, ei ofalaeth gyntaf, wedi gwasnaethu yno am 21 flynedd. 
Brodor o Lwyneinon yn ardal Capel Iwan, Castellnewydd Emlyn 
yw Mr. Bowen. Addolai'r teulu ym Mhanteg, hen eglwys y 
Bedyddwyr Cyffredinol, a bedyddiwyd ef drwy drochiad gan y 
Parch. John Davies, Allytplaca. (Bedyddiwyd ei dad gan y Parch. 
Titus Evans, Caerfyrddin). 

Ar ôl tymor yn Ysgol Ganolradd Llandysul aeth i Goleg yr 
Undodiaid a'r Brifysgol ym Manceinion o 1904-06. Yr oedd yno ar 
adeg fywiog mewn gwleidyddiaeth, ac un o'i gyd-fyfyrwyr oedd 
Albert Victor Grayson, a enillodd sedd Colne Valley dros yr I.L.P. 
Cyfranogodd Mr. Bowen yn helaeth o'r nwyd gymdeithasol oedd 


Y Cry nr y Parch. S. E. Bowen o ofalaeth eglwysi Alltyblaca, 

yn meddiannu'r myfyrwyr y pryd hynny. Alexander Gordon oedd y 
prifathro, ac o dan ei ddylanwad ef, ac yntau â chymaint,parch at y 
drefn Bresbyteraidd, aeth Mr. Bowen, fel nifer o Gymry eraill yn 
yn weinidog i Iwerddon, i Crumlin. Yno yr oedd yn gyfeillgar iawn 
ag offeiriaid y Pabyddion, gan gadw hen draddodiad o gyfeill- 
garwch rhwng yr Undodiaid a'r "Pabyddion yn Iwerddon. Bu'n 
Llywydd y “Remonstrant Synod of Ulster” o 1917-18, ac o'r “Non- 
Subscribing Presbyterian Church of Ireland” o 1924-25. Yr oedd 
ganddo barch mawr at yr Ymreolwyr yn Iwerddon a hoff ganddo 
sôn am eu hymdrechion. 

Ymbriododd â Lily Wright Murray, aelod o hen deulu urddasol 
yn Belfast a fu'n flaenllaw mewn mudiadau crefyddol ac addysg. 
Un o'r teulu yma oedd y Dr. Henry Montgomery, sefydlydd y 
Remonstrant Synod of Ulster. Bu hefyd yn drefnydd gyda'r 
Y.M.C.A. yn Ffrainc yn 1918. 

Daeth i Sir Aberteifi yn 1919 a gwasnaethodd yma'n ffyddlon. 
Cymwynaswr parod ydyw ac un hy nod am ei foneddigeiddrwydd. 
Dangosodd y dysteb sylweddol a gafodd y deyrnged a dalodd yr 
ardal iddo am ei aml gymwynasau a'i gyfeillgarwch. Bu'n wir 
gyfaill i fyfyrwyr a gweinidogion ifainc. Yr oedd yn un y gallai 
cyd-weinidog ymddiried ynddo. Ymdrechodd hefyd i gasglu 
gwaddol i'r tri chapel. Am 12 mlynedd bu'n Ysgrifennydd Cym- 
deithas Undodaidd Deheudir Cymru. Cynhaliwyd cyfarfodydd i'w 
anrhegu yn y tri chapel, a thalwyd teyrnged iddo gan weinidogion a 
lleygwyr o bob enwad. Fe fydd hiraeth yn yr ardal ar ei ôl. 


[Diddorol oedd clywed o enau'r Parch. S. E. Bowen a gweld y 
cofnod yn ei ddyddiadur iddo gael ei fedyddio ar hwyr Medi 7, 
1go1 gan John Dafis, Alltyblaca ym Mhanteg.—Gol.] 


CPD7WD” LD 


Simon Davies, Y.H. 


Gan y Parch. T. OSWALD WILLIAMS, M.A. 


beidio coffhau fy hen ffrind Simon, ie, Simon Cluncoch neu 

Simon Dafis, Greengrove, Felinfach ; yntau wedi symud o 
Ddyffryn dinôd Cledlyn i Ddyffryn brasach Bro Aeron. Yr own 
yn ei gofio o'r adeg y cofiwn ddim. Gwyddem ein dau am yr un 
ardal. Adwaenem yr un hen ffrindiau. Cerddasom ar hyd yr un 
llwybrau ac addolem yn yr un capel ac yr oedd ardal Cwrtnewydd 
yn gysegredig i'r naill a'r llall ohonom. Maentumiaf ei bod yn 


Bi MAE'n haws coffhau ambell un na'i gilydd, a rhy anodd i mi 

hawdd adnabod gwŷr yr hen fro am eu bod yn rhyddfrydig mewn 
gwleidyddiaeth a chrefydd, a'r un cefndir oedd i'r naill a'r llall 
ohonom, ond ei fod ef wedi dod ymlaen yn y byd gan brifio'n 
sgweier yng ngwir ystyr y gair yn Nyffryn Aeron gan fy ngadael 
innau yn dipyn o bregethwr, dyna'r gwahaniaeth rhyngom. 
Hyfrydwch calon yw mynd yn ôl mewn atgo i'r hen ardal. Hyd y 
gwn ni fradodd yr un ohonom mo'i egwyddor, a daliem at ein lliw 
ond iddo fod yn lliw pendant ac nid yn symudliw. Melys yw cofio 
troeon digri 'slawer dydd, cofio am hen werinwyr pendant fel 
Daniel Glanrhyd a Dan Stone, un yn goch a'r llall yn lâs ei liw. 
Nid oedd ond dau liw yn bod yng Nghwrtnewydd gynt. Yr oedd 
etholiad cyntaf y Cyngor Sir yn Llanwenog a'r naill a'r llall yn 
bendant dros ei liw. Bore trannoeth i'r etholiad yr oedd y ddau yn 
gwneud cyffes onest. Dwedai Dan Stone, ‘‘Fe groesais i'r Cyrnol 
mâs.” “O ie,” meddai Daniel Glanrhyd, “Fe groesais inne John 
Dafis mâs.” Dyna ysbryd yr ardal ac anwybodaeth dau hen 
werinwr. Nid oedd gerdded y clawdd ffin slawer dydd. Lawer tro 
dymunais fel plentyn ysgol gael ymweld â Phlâs Dolau Bach yn 
hytrach na cherdded i Lanybydder ar Jiwbili y Frenhines neu ryw 
amgylchiad tebyg. Ni chefais. Yn ystod y rhyfel diwethaf cefais 
fynd yno fel Maer y Dref y tro cyntaf yn fy mywyd, ac wedyn ar 
ddydd agor Ysgol Breswyl y Dolau. Yr un oedd y Dolau Bach y 
naill dro a'r llall, ond nid yr un fy awydd i ; cefais fynd heb ofyn 
cennad i neb ond teimlwn rywsut yn anghysurus am fod deufor 
gyfarfod dwy duedd, dan ysbryd yno gyda mi. O gymharu atgofion 
a'n gilydd, deuem i'r un penderfyniad nad oedd le i ŵr bach gynt 
ond fel gwâs twt gŵr mawr. Cofiaf am Simon yn dweud am dro 
chwerw. Yr oedd Oŵn Beagles, cŵn Price y Bwlch yn dod drwy 
Gwrtnewydd. Ni throes Simon o ffordd y cŵn yn ddigon buan a 
chafodd y chwip ar ei gefn er iddo droi'n gynt. Gadawodd y 
digwyddiad ei ôl arno, nid ar ei gorff ond ar ei bersonoliaeth. 
Lawer tro y ceisiasom ddehongli'r digwyddiad ond doem i'r un 
penderfyniad. Ni ddangosai i ni ond anian gŵr mawr at werinwr, 
a chredaf fod yr un anian yn aros yn y gwraidd hyd heddiw. Y 
drwg amdani hannem ein dau o gyff radicalaidd, ac wedi ein 
gwreiddio yn yr un egwyddorion yn y Capel ar y Bryn, gan wybod 
am ryddid gogoneddus plant Duw. Ar waethaf y chwip gynt neu 
falais yn brathu yn y cefn heddiw ni allwn blygu i'r gŵr mawr ar 
unrhyw gyfrif, costied a gostio. Dyna gefndir bywyd Simon Dafiìs. 

Pwy ddydd yn y Greengrove cefais y pleser prudd o dalu'r 
gymwynas olaf i 


“Wr blaengar, doeth ei ymadrodd ac o ysbryd tawel: mewn hedd ac 
uniondeb y rhodiodd, gan ofni Duw yn fwy na llawer.” 

Yr oedd yn ŵr blaengar erioed. Gartref yng Ngluncoch ’slawer 

dydd yr oedd ganddo beiriant lladd gwair. Ni fynnai'r hen bladur- 

wyr mo’r peiriant newydd a thystid pan laddwyd ein gwair ni 
gartref yng Ngwarnant â'r peiriant newydd na thyfai'r adladd 
byth wedyn. Hyd y gwn, ni wnaeth y peiriant yr un gwahaniaeth 
i'r adladd, ond rhoes hoe am byth i'r pladurwyr. Wedi iddo symud 
i Ddyffryn Aeron cerddodd yn ôl troed Dafydd Shencyn Rees o 
Lloyd Jack. Yr oedd ymlaenllaw ymhopeth, a gallai droi ac edrych 
oddiamgylch gan ddweud o weld Hufenfa Felinfach a Chanolfan 
Addysg Dyffryn Aeron, “Dyma fy nghofadail i.” Yr oedd yn 
flaengar ym mywyd cyhoeddus y Sir. Bu am flynyddoedd ar y 
Cyngor Sir ac yn Gadeirydd yr Ynadon yn Aberaeron. Heb un 
petruster yr oedd yn ŵr defnyddiol a blaengar yn ei gylch. Tybed 
nad oedd yn ddigon o Yes, Man i gael anrhydeddau y wladwriaeth. 
Bu farw fel y bu byw yn werinwr, beth bynnag. Ni chlywsid ef yn 
taranu yn un man ond yr oedd yn ŵr doeth ei ymadrodd. Cawsai 
wrandawiad am na siaradai onid oedd ganddo rywbeth i'w ddweud. 
Pwyllog ei air a doeth ei ymadrodd, a phan godai i siarad yn y 
Cyngor Sir gwrandewid arno am ci fod yn siarad o brofiad dwfn, a 
gwêl ei hen ffrindiau ei le yn wag. 

Ysbryd tawel oedd ganddo. Nid gŵr y gallech ei wylltu mohono, 
ond gŵr tawel. Pan fyddem yn y Cyngor Sir, a'r ddadl yn poethi, 
ni wylltid mohono ef. Safai yn ddigryn. Ni wnai ei feddwl i fyny 
ar unwaith. Pwysai a mesurai bopeth ond wedi iddo ddod i ben- 
derfyniad gallech ymddiried ynddo. Yr oedd ei ysbryd tawel yn dal 
pob ystorm ac yn dwyn ei gwch i'r hafan yn ddiogel bob tro. Mab 
tangnefedd ydoedd, ond nid gŵr gwamal a siglid gan bob awel. Yr 
oedd rhyw gadernid tawel yn ci gymeriad ac fe wyddech ble i'w 
gael. Cofiaf amdano dros drigain mlynedd yn ôl. Cofiaf ef yn 
nhymor ei dalaru. Yr un ydoedd, yn gweithio'n ddyfal a didwrw er 
mwyn rhoi gwell cyfleusterau addysg i ieuenctid ei oes nag a gafodd 
ef ei hun. Gŵr hirben ydoedd. Nid ofnai fentro a phan symudodd i 
Ddyffryn Aeron daeth yn ddyn ardal gyfan. Cerddodd lwybr 
union—ar ei fferm, yn ei fro ac ar y Cyngor, a chredaf y gellid 
dweud amdano yn ddibetrus, “Mewn hedd ac uniondeb y rhod- 
iodd.” 

Crefydd ymarferol oedd ci grefydd, a cherddodd ar y Sul i 
Gapel-y-Bryn a Chiliau. Nid gŵr oedd a ymhyfrydai gael ei weld 
yn crefydda. Gwell oedd ganddo droi i'w ystafell a dal cymundeb a 
Duw yn y dirgel. Cerddai i dŷ Dduw ac yn ei galon yr oedd ganddo 
hyder yn Nuw. Wedi'r cyfan dyna yw crefydd, onide? Dyna'i 
grefydd ef o leiaf, crefydda wrth weithio . . . dyn ydoedd yn dal 
dymundeb â'i Dduw ar ei fferm, yn ei faes ac yn y Cyngor . . . ie 
dyn nad oedd gywilydd ganddo o Efengyl Iesu Grist. Syml hwyrach 
oedd ei gred, ond yr oedd wedi gwreiddio'n ddwfn ynddo drwy'r 
holl fywyd. Yr oedd ein brawd * yn ofni Duw yn fwy na llawer.” 
Gwêl ardal ac eglwys, câr a chymydog ei eisiau. Bydd aelwyd 
Greengrove yn wag iawn hebddo ac fe wêl ei deulu eisiau ei nawdd 

a'i amddiffyn yn fwy na neb. Y mae Capel y Ciliau yn amddifad a 
Dyffryn Aeron yn drist ar ôl blaenorwr ymhob cylch o fywyd. 
Gorwedd ei weddillion ym mynwent Eglwys Ystrad, ynghanol bro 
Aeron a chanwn ninnau fel enwad a chymdeithas yn iach iddo, gan 
ddweud megis ar lan ei fedd,— 
“Gwr blaengar, doeth ym ymadrodd, o ysbryd tawel ; mewn 
hedd ac uniondeb y rhodiodd gan ofni Duw yn fwy na llawer.” 


MAA? 


Profiad Dosbarthwr 


Gan WATKIN Davies, Blaencriwser. 


gynorthwy o hyd i gadw YR YMOFYNNYDD ar ei draed. Bim yn 

dosbarthu YR YMOFYNNYDD am dipyn o amser, ac yr oedd 
gennyf rai yn ei dderbyn mewn saith plwyf ; sef plwyfi Llanwenog, 
Llanwnen, Llanbedr, Llangybi, Llanybydder, Llanllwni a Llan- 
fihangel-ar-Arth. 

Yn ystod yr amser hynny deuthum i weld nad y rhai a feddyliwn 
oedd ffrindiau gorau YR YMOFYNNYDD, ond rhai na feddyliwn. Yr 
oedd llawer yn ei dderbyn nad oeddynt yn Undodiaid, ac ar ôl i'r 
YMOFYNNYDD ddechrau codi yn ei bris o ddeunaw ceiniog y tâl, 
Undodiaid oedd y rhai cyntaf i achwyn, a'i roddi i fyny. 

Pan ddeuai y rhifyn tâl, byddwn yn mynd oddiamgylch i rai 
ohonynt i gasglu yr arian. Ar ôl i'r YMOFYNNYDD godi i'w bris 
presennol, cofiaf i mi fynd oddiamgylch ryw brynhawn Sadwrn, a 
mynd lawr un ochr i Deifi a cholli dau dderbyniwr a'r rheini yn 
Undodiaid. 

Ar ôl croesi dros bont Llwni a gwneud fy ffordd yn ôl am Lany- 
bydder trwy Abergiar, gelwais gyda hen frawd ag oedd yn dderbyn- 
iwr cyson o'r YMOFYNNYDD, er mai i Eglwys Llanllwni y perthynai 
fel aelod. 

Cnocais ar y drws, a daeth yr hen frawd i weld pwy oedd yno. 
“*O, chi sydd 'na,” meddai, “dewch miwn, 'roedd yr hen wraig a 
minnau yn siarad amdanoch neithiwr, y byddech yn debyg o ddod 
heibio heddiw a'r YMOFYNNYDD, a phan fyddoch chi'n dod heibio, yr 
ydym yn gwybod fod rhaid talu.” 

“Mae'n ddrwg gennyf,” meddwn innau, “fod y tâl yn chwech 
cheiniog yn rhagor y tro hyn, mae pris YR YMOFYNNYDD wedi 
codi.” 

“O, mae'n dda iawn,” meddai'r hen frawd, “mae'n eitha tshêp 
pe tae dim ond cael gweld y marwgofion,” a thalodd yn ddirwgnach. 
Nid y rhai feddyliwn oedd ffrindiau YR YMOFYNNYDD. 


Bs ydyw gweld ein parchus olygydd yn gorfod ymbil am 


rf 

Gwn hefyd fod llawer yn ci fenthyca i'w ddarllen, yn lle ei 
dderbyn eu hunain. Nid yw ffyddloniaid y cyrddau cwarter a'r 
cyrddau blynyddol yn ffrindiau i'r YMOFYNNYDD i gyd. 

Daeth un ataf dro yn ôl i ofyn benthyg YR YMOFYNNYDD €r 
gweld hanes Capel Ciliau gan y Parch. T. O. Williams, M.A. 
Fe'm synnwyd i dipyn, a gofynnais iddo a oedd ef ddim yn derbyn 
YR YMOFYNNYDD. '“' Wel, a dweud y gwir,” ebai yntau, “mi roes ef 
heibio pan aeth yn dri swllt y tâl, nid yw fawr o werth nawr am y 
pris.” “Os nad yw fawr o werth,” meddwn innau, “pam i chwi'n 
ffwdanu ei fenthyca.” Ni ddaeth ataf wedi y tro hynny. 

Dywedodd ffrind wrthyf yng Nghyrddau Capelybryn ei fod yn 
gwybod am un YMOFYNNYDD yn Llandysul yn gwneud y tro i saith 
teulu. Os yw cynddrwg â hynny, nid yw yn rhyfedd fod YR YM- 
OFYNNYDD yn mynd a'i gorn tano. 

Gwelais yn YR YMOFYNNYDD dro'n ôl, pe cawsai rhyw gant yn 
rhagor o dderbynwyr cyson, ie, nid benthycwyr, y medrai sefyll ar 
ei draed yn weddol. A chyfrif ein Capelau yn Sir Aberteifi a 
Morgannwg, ni fyddai hynny ond rhyw bump neu chwech yn 
rhagor ym mhob capel. A phwy na ddwêd, nad oes cymaint â 
hynny ym mhob un o'n capelau a fedrent ac a ddylent dderbyn ar 
YMOFYNNYDD yn gyson, ond nad ydynt. 

Y mae gennym yn ein Capelau, gyngherddau, dramâu, eistedd- 
fodau, darlithiau, i gael elw at bron bob achos, ond ni welais hyd 
yn hyn un o'r cyfryw a'r elw at gadw'r YMOFYNNYDD ar ei draed. 
Beth amdani gyfeillion ? A ydyw yn bosibl i wneud un o'r cyfryw 
bethau yn ein capelau bob rhyw dair blynedd dyweder, er cadw 
YR YMOFYNNYDD ar ei draed, sef yr unig ddolen gydiol sydd gennym 
fel enwad, os collwn ef, bydd ein henwad yn llawer tlotach hebddo. 

Mae dosbarthu'r YMOFYNNYDD yn beth rhy gyfrin o lawer, dim 
ond rhwng y dosbarthwr a'r derbyniwr, nid oes llawer o neb arall 
yn gwybod pwy sydd yn ei dderbyn neu beidio. Dylai pob un o'n 
capelau wrth argraffu ei adroddiad blynyddol, roddi croes neu 
rhyw farc arall ar gyfer enw pob un sydd yn derbyn YR YMOFYNNYDD 
Tebyg y gwnai hynny beth help i godi rhif y derbynwyr. Dichon y 
byddai cywilydd ar lawer i weld eu henwau yn amddifad o'r marc. 


AA"). 


Priodasau 


YNG Nghapel y Groes ar Ionor 25 unwyd mewn glân briodas EVAN 
LLOYD JONES o Lanybydder, gynt o Bwlch y Fadfa, ac ESTHER 
CERIDWEN THOMAS o Gapel y Groes. Gwasanaethwyd gan y Parchn. 
Aubrey Martin a T. O. Williams. Boed gwenau'r Nef arnynt. 


52 YR YMOFYNNYDD 


CHWEFROR 23 ym Mrondeifi, gan y Parch. T. O. Williams, M.A., unwyd 
mewn glân briodas TOM EVANS, Beudiau, Llanbedr a RACHEL ELLEN 
EVANS o Gwrt Farm, Cwrtnewydd. Hir oes iddynt a phob dedwyddwch. 


CHWEFROR 23 ym Mrondeifi, gan y Parch. T. O. Williams, M.A., unwyd 
mewn glân briodas DOREEN DAVIES o Weybridge, gynt o Hengoed, 
Market Place, Llanbedr a NOEL WILLIAM LEWIS o Weybridge. Bendith 
y Nef arnynt ac hapusrwydd iddynt. 


MAI? 


Marwgofion 


TACHWEDD 18, 1956, yn 80 mlwydd oed, bu farw MARY ANNE PRICE, 
gweddw y diweddar John Griffiths Price, gynt o Fferm Galltyblaca ond yn 
awr o Deri Cottage, Alltyblaca, Llanybydder. Merch y diweddar Mr. a Mrs. 
David Jones, Troedrhiw, Cwrtnewydd oedd, ond wedi treulio y rhan fwyaf 
o'i bywyd yn Alltyblaca. Yr oedd yn wanaidd ci hiechyd ers tro ac ehedodd ei 
hysbryd llednais a thawel adref fel diffodd pen cannwyll. Slawer dydd yn ifanc 
yr oedd yn meddu ar lais hyfryd a chadwodd drwy gydol ei hoes yn ffyddlon i'r 
egwyddorion a ddysgodd ar hen aelwyd Troedrhiw. Claddwyd hi y dydd 
Mercher canlynol yn naear mynwent Capel y Bryn, a'r angladd yn anghyoedd. 
Gwasanaethwyd gan y Gweinidog gyda chymorth y Parch. T. O. Williams. 
Gadawodd ddwy ferch, wyrion a pherthynasau eraill i wylo dagrau hiraeth 
melys ar ei hôl. Hi oedd yr olaf o hen deulu Troedyrhiw a chofia ardal cang 
amdani fel gwraig dawel a chymdoges ddiddan. 


IONOR 27, yn 86 mlwydd oed, bu farw DAVID JONES, Arwel, Cellan 
(gynt o'r Lodge a'r Plas). Yr oedd yn ŵr cyhyrog cryf ac yn weithiwr o'i 
fodd, a daliodd i weithio tu fewn i ychydig fisoedd i'w farwolaeth. Yr oedd 
o feddwl cryf ac yn Rhyddfrydwr i'r carn, a diddorol oedd gwrando arno yn 
adrodd am “ auctionau degwm ' slawer dydd. Y mae yna gefndir rhyddfrydig 
yng Nghellan, a byddai yn well gan yr hen, farw na phleidleisio'n groes i'w 
lliw. Un felly oedd Dafydd Jones, a doi o hen linach Undodaidd. Claddwyd 
ym mynwent Brondeifi a gwasanaethwyd gan y Parchn. T. O. Williams, M.A. 
ac Anthony Davies. Gadawodd blant ac wyrion a nifer o hen ffrindiau i 
gofio'n garedig amdano yn yr hen ardal. Heddwch i'w lwch yn naear Bron- 


deifi. 
AMAA 
Newyddion yr Enwad 
“YMOFYNNYDD' DIWEDDAR.—Mae'n ddrwg gennym for YR 


YMOFYNNYDD ychydig ar ôl ei amser y tro hwn. Dathlu helaeth ar Wyl Dewi 
a fu'n gyfrifol am absenoldeb y Golygydd o'i gell ! 

CANFED RHIFYN Y GOLYGYDD PRESENNOL.—Pan ddaw Rhifyn 
Ebrill i'ch llaw fe fydd y Golygydd presennol wedi llywio cant o rifynnau o'r 
YMOFYNNYDD drwy'r wasg. Ni fyddai wedi sylweddoli hynny onibai i gyfaill 
caredig ysgrifennu gair ato i'w atgofio gan awgrymu y buasai'r Canfed Rhifyn 
yn gyfle da i ddathlu penblwydd yn hanes yr hen gylchgrawn a danfon anrheg 
iddo (nid i'r Golygydd !). Ni honna'r Golygydd fod unrhyw arbenigrwydd 
mawr yn perthyn i'r achlysur dim ond ci fod wedi dal ati er gwaethaf rhai 
anawsterau, ond pc gwelai'r eglwysi yn dda i wneud y Sul cyntaf o Ebrill yn 
Sur CASGLIAD at Gronfa'r YMOFYNNYDD byddai'r achlysur yn llawenydd mawr 
iddo. A yw'n ormod gofyn am osod blwch yn y lobi ar y Sul hwn a chy- 
hoeddi'r casgliad am ddau Sul? Diolch o galon ar ran YR YMOFYNNYDD os 
gwnewch ; fe fydd y casgliad bach a'r casgliad mawr yr un mor dderbyniol. 


CYFRANIADAU'R MIS.— Mr. T. I. Evans, Dolau, Nottingham Road» 
Short Hills, New Jersey, U.S.A., £2 ; Mr. Ifan Jones, Pantyrhos, Waunfawr, 
Aberystwyth, £1. Diolch yn fawr iawn i'r ddau gyfaill ffyddlon yma am 
gefnogaeth eto. 


ABERDÂR.—Llongyfarchwn Herbcrt Amlyn Davies, mab y Parchedig 
D. Jacob Davies ar ennill ohono yr ail wobr am draethawd yng nghystadleu- 
aeth flynyddol y Western Mail. Cyflwynwyd yr anrheg iddo yn gyhoeddus 
gan Mrs. J. R. James o'r Hen Dŷ Cwrdd mewn cyfarfod arbennig yn Ysgol 
Gymraeg Aberdâr. Yr oedd wedi ysgrifennu ar “Y Carw Coch,” un o hen 
flaenoriaid yr Hen Dŷ Cwrdd. . . . Cydymdeimlwn â Mr. Bertie Hughes un o 
ffyddloniaid Highland Place ar golli ohono ei fam. 


CYFARFODYDD SEFYDLU'R PARCH. WATCYN DAVIES.— 
Y mae'r Parch. Watcyn Davies eisoes wedi dechrau ar ei weinidogaeth yng 
Nghefn Coed a Merthyr a chynhelir ci gyfarfodydd sefydlu ar ddydd Mercher 
a Dydd Iau, Mawrth 20 a 21. Dyma drefn y cyfarfodydd : Merthyr (Thomas 
St.), nos Fercher, 6.30 p.m., gwasanaeth Saesneg a'r pregethwyr fydd y 
Parchn. D. Roy John ac R. M. Elis-Gruffydd, gweinidog yr Annibynwyr, 
Merthyr ; Cefn Coed, Dydd Iau, 2 p.m., Cwrdd Croeso a chynrychiolwyr o'r 
eglwysi a'r Cymdeithasau fydd y siaradwyr. Nos Iau am 6 o'r gloch, Llywyddir 
gan y gweinidog newydd, arweinir gan y Parch. Aubrey Martin a phregethir 
gan y Prifathro J. D. Jones a'r Parch. J. Marles Thomas. Y mae croeso brwd i 
gyfeillion o bob rhan o Gymru ond fe daer erfynnir gan yr ysgrifennydd, Mr. 
Lewis Edwards, 53, High St., Cefn Coed, Merthyr am wybodaeth ynglŷn â'r 
nifer sy'n bwriadu dyfod o'r gwahanol eglwysi. Oni wneir hynny, gan nodi a 
fyddant yma i ginio ac i de ni ellir sicrhau y bydd lluniaeth yn eu disgwyl. 

CYMDEITHAS UNDODAIDD DE-DDWYRAIN CYMRU.— 
Cynhelir cyfarfodydd Gwanwyn y Gymdeithas yng nghapel West Grove, 
Caerdydd ar Sadwrn, 16 Mawrth. Yn y prynhawn daw darlithydd o Goleg 
Caerdydd i agor trafodaeth ar faterion cymdeithasol ac yn yr hwyr am 5.30 
gwasanaethir gan y Llywydd, y Parch. D. Jacob Davics. 


Y GYMDEITHAS GYFFR EDINOL.—Cynhelir cyfarfodydd blynyddol y 
Gymdeithas ym Mirmingham Ebrill 23-26, a rhown yma ychydig o fanylion 

fel y gallo'r cynrychiolwyr drefnu ymlaen llaw. Dynn Mawrtu : Tŷ Cwrdd 
y Cyfeillion, 2.30, Cymdeithas yr Ysgol Sul ; Eglwys y Meseia, 4.30, Y 
Gwasanaeth Blynyddol a'r Parch. A. W. Vallance yn pregethu. Dypp 
MERCHER : I0 a.m., y Cwrdd Busnes Blynyddol yn Nhŷ Cwrdd y Cyfeillion 
ac yn ystod y prynhawn ceir cyfarfod o'r Gymdeithas Heddwch. 5.30, Trafod- 
aeth ar “Beth a ddisgwyliaf gan fy eglwys.” Dypp Iau : Eglwys y Meseia, 
9.45 a.m,, Cymun ; 11 a.m., Tŷ'r Cyfeillion, Darlith Essex Hall gan yr Athro 
Basil Willey ; 2 p.m. yn yr. un man,—Urdd y Benywod. Dypp Gwenrr : 
Tŷ Cwrdd y Cyfeillion, ro a.m., Cwrdd Cyhoeddus, “Cyflwyno ein Ffydd i'r 
Byd” ; cadeirydd, y Parch. E. D. Davies. Gobeithiwn weled cynrychiolaeth o 
Gymru yno eleni eto er na threfnwyd Cwrdd Cymraeg am y tro. Ein diffyg 
ni yw hynny am na ofynnwyd amdano gan neb mewn pryd. Addawyd copi 
o Anerchiad y Llywydd ar gyfer YMOFYNNYDD Ebrill. 


ALLTYBLACA.—Nos Wcner, Ionawr r8fed cynhaliodd aclodau Ysgol 
Sul Alltyblaca eu gŵyl de flynyddol ynghyd â Choeden Nadolig. Rhoddwyd 
coeden bwrpasol gan John Evans, C.D., Beili, Llanwnen. Gwisgwyd hi yn 
brydferth gan aelodau'r Ysgol Sul, a goleuwyd hi gan Ron Bundock, Gerallt. 
Cyflwynwyd llyfrau am fynychu'r ysgol heb golli rhagor na chwech Sul gan 
yr Henadur Meredydd Gwarnant Williams, Woodlands, a'r llyfrau yn rhodd- 
edig ganddo. Personolwyd Santa gan David Harries, Tanrhiw a chyflwynodd 
yr anrhegion i'r plant, a rhoddodd anrhegion hefyd i'r dosbarth hynaf o'r 
Ysgol Sul. Rhoddwyd siocoled i'r plant gan Mr. a Mrs. D. T. Williams, 
Frondolau, a hefyd orenau gan Mr. a Mrs. J. Williams, Brynteifi. Cafwyd 
cyfarfod adloniadol â W. S. Jones, B.A., Llanwnen yn y gadair, a rhoddodd 
gyfraniad sylweddol at gronfa'r Ysgol Sul. Arweinwiyd gan Tom Lewis, 
Cwrtnewydd yr hwn hefyd a'u diddorodd gyda adroddiadau digri, a chafwyd 
hwyl dda. Rhoddwyd y diolchiadau gan yr Henadur Meredydd Williams, 
a diolchwyd iddo yntau am ei waith a'i sêl gyda'r Ysgol Sul gan y Cadeirydd 
ac eiliwyd ar ran yr Ysgol Sul gan Watkin Davies. 


ALLTYBLACA, CAPEL-Y-BRYN A CHWMSYCHBANT.—Derbyn- 
iodd y Parch. D. Jacob Davies, Aberdâr alwad yr cglwysi uchod i'w gwas- 
anaethu fel olynydd i'r Parch. S. E. Bowen. Sefydlwyd Mr. Davies yn wein- 
idog yn Highland Place, Aberdâr yn 1945 a gwasanaethodd fel olynydd i'r 
Parch. E. R. Dennis yn yr Hen Dŷ Cwrdd hefyd ar ôl 1949. Bydd yn cychwyn 
ar ei weinidogaeth newydd yn ystod yr haf. 


DARLLEDIAD Y GOLYGYDD.—Gofynnwyd i'r Golygydd gyflwyno 
darllediad ar lun hunangofiant yn y gyfres “Pan euthum yn Wr.” Darlledir y 
rhaglen, Sul, Mawrth 10 o 4-4.30 p.m. 


PENRHIW, SAIN FFAGAN.—Mewn nodyn yn y Liverpool Daily Post 
am Ion. 25, 1957 dywedir fod hen gapel Penrhiw wedi tynnu tyrfaoedd i'w 
weld yn yr Amgueddfa Werin ac i lawer cwmni gynnal gwasanaeth ynddo. 
Cynhaliwyd nifer o wasanaethau anenwadol ynddo ar brynhawn Sul hefyd, ac 
ymddengys yn ôl adroddiad yr Amgueddfa ‘ y daw Penrhiw i Sain Ffagan yr 

hyn yw cglwys Seglora i Skansen.’ Rhyfedd felly yw cael awdurdodau'r 
enwad yn Llundain yn ci restru fel “Closed !” 


CAERONNEN.—Yr wyf am longyfarch Caeronnen ar ail-gychwyn 
ohonynt Urdd y Benywod eleni. Y mae'r nifer yn fach a'r pellter yn fawr ond 
nid yn ormod i Gaeronnen, ac y mac'r gangen fach yn dal ati yn ddewr ac yn 
cael arddangosiad bob bythefnos gan Mrs. Williams, Gelliaur. Yn nyddiau'r 
Nadolig cawsom de a Choeden Nadolig a phob aelod a phlentyn yn ymdrechu 
bod yn bresennol. Cawsom noson ddifyr a phob plentyn yn chware'i ran.— 
Ychydig wythnosau'n ôl, cawsom gyngerdd gan “Fechgyn y Llwyn' a 
“ Charadog” yn arwain yn ddeheuig dros ben, a phawb wedi mwynhau y 
Cyngerdd. Nid yw yn mynd tuallan i chwilio am rywun i lanw'r Gadair ac 
eleni tro Mrs. Griffiths, Gogoyan, Llanddewibrefi ydoedd. Cyfrannodd yn 
hael dros ben gan osod safon i bob un a ddaw ar ei hôl. Chware teg iddi, y 
mae mynwent Caeronnen yn gysegredig iddi. Yr ym ni yng Nghellan yn 
frawdol, ac y mae gennym wasanaeth Carolau bob Sul cyn y Nadolig ac awn 
ar gylch i gapel ac eglwys. Tro Caeronnen ydoedd hi eleni a diddorol oedd 
cael Ficer y Plwyf yn dechrau'r cyfarfod a'r Parch. Anthony Davies yn arwain, 
gan adael y gweinidog i eistedd yn dawcl yn y gadair. Yr oedd plant y gwa- 
hanol gynulleidfaoedd yn canu ac adrodd a Miss Eluned Davies yn canu'r 
organ. Da o beth cael undeb unwaith y flwyddyn o leiaf. 


BRONDEIFI.— Ni chroniclir manion bob mis ond diddorol taflu cip- 
drem ar ddechrau blwyddyn dros gyfnod. Yn yr Hydref cawsom ddrama 
gan gwmni Gwyn Jones, Penuwch a'r Neuadd yn llawn ac ar y nos wedi'r 
Nadolig cawsom ‘Odette’ drama neu ffilm a'r Neuadd eto'n llawn. Ddech- 
rau'r flwyddyn cawsom de a Choeden Nadolig a'r festri'n llawn a rhyw 
ddeugain o blant heblaw oedolion yn mwynhau'r danteithion ac yn mwyn- 
hau hefyd y canu a'r adrodd a'r Punch and Judy Show. Y mae Urdd 
y Benywod yn weithgar, a phan addawodd y gweinidog lanw pulpud 
gwâg Ciliau a Rhydygwin am Sul, daeth Urdd y Benywodi'radwy. Y 
mae'r canmol ar y gwasanaeth ym Mrondeifi a Chaeronnen y fath fel y mae 
ofn arnaf y rhoir galwad i'r Urdd. Y mae digon o dalent yma ond yn petruso 
cynnig a minnau heb wasgu arnynt. Diolch yn fawr.—Y mae yma arddangos- 
iadau mewn coginio a phethau eraill a phwy noson a Mrs. Jones, 6, Station 
Terrace yn arddangos y ffordd i goginio, gwahoddwyd Aelodau Rhydygwin 
i ymuno 4 ni a daeth rhyw ddeg neu ddeuddeg o'r Urdd a chawsom noson 
hapus. Yn wir, credaf fod gwahodd aclodau Urdd Capel arall yn tynnu ni yn 
nes at ein gilydd ac yn ychwanegu at y brwdfrydedd. Fe dybiodd rywrai y 
buasai darlithiau yn dderbyniol, a chafwyd pedair yn olynol : Y Gweinidog yn 
traethu Hanes Llanbedr yn datblygu i fod yn lle pwysig yn y Sir ; Dr. Bowen 
ar Lên Babanod ; y Prifathro J. Lloyd Jones, M.A., M.Sc. ar ei ymweliad a'r 
Affrig yn ystod y Rhyfel a'r Parch. W. D. Jones, Ciwrad y Plwyf ar ei ym- 
weliad a'r Amerig am flwyddyn neu ragor. Yr ym wedi cael tymor hapus a'r 
aelodau yn ffyddlon a gweithgar. 


AAA 

Gohebiaeth 


LLANILAR, ABERYSTWYTH 
DEAR EDITOR,— 28th February, 1957 
H.-BOMB TESTS 

The members and congregation of the Unitarian Meeting House, New 
Street, Aberystwyth, meeting.on Sunday last to observe International Sunday, 
passed the following resolution, copies of which have been sent to the Prime 
Minister and Mr. Roderic Bowcn, M.P. 

“We Liberal Christians believe that the cause of humanity will not and 
cannot be served by the forthcoming nuclear explosion tests which the British 
Government propose to carry out in the Pacific next month. 

The worship of material powcr has brought us to a position in which men arc 
beginning to realise in deadly fear that this false god is leading them to destruct- 
ion. Today it is not war itself that is the only or immediate menace ; now even 
the preparation for war can seal the doom of thé human race. 

Prominent scientists have recently expressed their concern lest already the 
explosions which have taken place may have so poisoned the atmosphere that 
through the mutation of genes and other ways, future generations are doomed 
to insanity and premature death. 

We believe that in the slow struggle towards the establishment of the 
Kingdom of God on earth, the next major obstable to be overcome is the 
preparation for and belief in the practice of modern war. Our appeal is made 
in the hope that our country will courageously renounce the tests in the cause of 
peace and the physical survival of mankind.” 

Yours sincerely—V. STUART GLOVER, Secretary. 
WDD 


Y Cwpwrth Llyfrau 


Matilda’r Ail, gan Abiah Roderick ; Gwasg Aberystwyth ; 3/6. 

DYMA ail gyfrol Abiah Roderick o ganeuon digrif yn nhafodiaith Cwm 
Tawe. Y mae'n llawn o hiwmor iach a hwyl ysgafn. Dengys ddiddordeb 
yr awdur yn ci gyd-ddynion a'i hoffder o bobl syml, ddi-ymhongar. Nid oes 
byth fin ar ei hiwmor ond yn hytrach adlewyrcha'r canu bersonoliaeth radlon 
yr awdur. Mae'n sicr y bydd y llyfr hwn o ddefnydd mawr mewn nosweithiau 
llawer a chyngherddau ysgafn. Da o beth yw gweld llyfrau o'r ansawdd hon 
yn Gymraeg ac yr ydym yn ddyledus i'r awdur a'r wasg am roi i ni ddefnydd 
oriau diddan. Gobeithio y bydd llawer yn prynu y gyfrol ddifyr hon. 


Prynw'r Amser a Phregethau Eraill, y Parch. Thomas Davies, Drefach. Gwasg 
Gomer, 6s. 

CEIR pedair ar ddeg o bregethau yn y llyfr taclus hwn, ac yn eu plith y mae 
rhai sydd yn dangos ôl meddwl treiddgar. Ar y cyfan prin iawn yw cynnyrch 
diwinyddol y Wasg Gymraeg yn y dyddiau hyn, a pheth amheuthun yw gweld 
llyfr o'r natur hwn yn cael ei gyhoeddi heddiw. Croesawaf y llyfr hwn felly, 
ac er na allaf gytuno â safbwynt diwinyddol yr awdur bob amser credaf fod 
yma ddeunydd diddorol a phwysig. D.R.J. 


Argraffwyd gan J. D. Lewis a'i Feibion Cyf., Gwasg Gomer, Llandysul. 


a a a ee 4 


‘HELP LLAW. 


Pris 5 


a ile Ysg an Au 

| gan Athro ieuanc a gafodd 

— brofiad helaeth mewn. 
Ysgolion Cynradd 

a'r r Ysgol Gymrage Aberystwyth 


I’w cael gan ev erthsryr 
neu oddiwrth. 


. D. Lewis a'i Feibion Cyf. 


a wasg Aberys 


A gawsoch chwi ein 
llyfrau diweddaraf ? 


ETIFEDDION—W. Leslie Richards. 250 td. 9/6 
YN OL I LEIFIOR—Islwyn Ffowc Elis. 350 td. 10/6 


DAIL PREN—Waldo Williams. ... i 
STORIAU DIFYR - 5/- 
PRYNU'R AMSER-—Y Parch. Thomas Davies 6/- 
HELP LLAW—J. Thomas Lo aay = 
MATILDA’R AIL—Abiah Roderick ae OG 
Dramau : 
Y TICED (Un Act) Oswald Powell s... AG 
LLWYNBRAIN (Tair Act) H. Ll. Edwards 2/6 
YR ORFFIWS (Tair Act) H. Ll. Edwards ... 2/6 


I'w cael gan Lyfrwerthwyr ymhob 
man neu yn syth oddiwrth 


GWASG ABERYSTWYTH 
45, North Parade, Aberystwyth 


Ebrill 
1957 


CYNNWYS 
Ailystyried Schmiedel 
Y Llwybr Rhyddfrydol 

Adar Sir Benfro 


Hen Atgofion Dyffryn 
Clettwr 


Sefydlu Watcyn Davies 
Marwgofion 
Priodas 


Newyddion yr Enwad 


Rhif 4 

Pris 6ch. y mis; drwy y Post, 8s. 0c. y flwyddyn. 
Yr Eglwysi yn gyfrifol am y cludiad. 


Anfoner Erthyglau, Llyfrau i'w hadolygu, etc., i'r Golygydd— 


Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
Nodion a.Marwg6ofion i gyrraedd y Golygydd erbyn y 15fed o'r mis. 


Pwyllgor Ymgynghori—PRIFATHRO J. D. Jonus, B.A., B.D. ; PARCHN. S. E. 
BowEn ; E. G. Evans, B.A. ; J. ISLAN JONES, M.A. ; SIMON JONES, B.A. ; A. J. 
MARTIN, B.A. ; J. MARLES THOMAs, M.A. ; T. O. W1iLLIAMs, M.A. ; WATCYN 
DAvrEs; Roy JoHN, M.A. ; Mr. W. S. JoNEs, M.A., M.Sc., a Llywydd y 
Gymdeithas. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “Ymofynnydd”, Llandysul 


AN UNFETTERED FAITH. The Religion of a Unitarian. 
By A. PuILIP HEwErr, M.A., S.T.M. “Beautifully written, wholesome 
challenging and compelling.”—The Inquirer. '7|6 (by post 7/10). 
LEADERS OF EARLY CHRISTIAN THOUGHT. 


By S. H. MELLONE, M.A., D.Sc. “A careful and interesting statement, 
with illustrative guotations on the work of the leading thinkers.” 

Expository Times. 
“'Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 


A GOLDEN TREASURY OF THE BIBLE (and Apocrypha). 
Edited by MORTIMER Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” —Expository 
Times. 1076 pages. Cloth 10/6 (by post 11/7) ; Leather 20/- (by post 21/1). 
MEN, CHANCE AND HISTORY (The Essex Hall Lecture 1955). 


By ALAN BuLrwock, M.A. (Censor of St. Catherine's Society, Oxford. 
2J- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 

Cylchgrawn Misol 
Cymdeithas Undodaidd Deheudir Cymru 


Golygydd— Y Parch. D. JACOB DAVIES, B.A. 

Ailystyried Schmiedel 


Gan Joun L. WILLIAMS, Pengam. 


y gweinidog yn ein tŷ. Wedi ymgom ddifyr am hyn a'r llall, 
cododd i ymadael; ond cyn iddo fynd allan o'r gegin, sylwodd 
ar lyfr o'm heiddo oedd ar yr hen dresal, ac meddai, “Ydach chi'n 
darllen ei waith 0? Rwy'n ofni mai 'chydig o gydymdeimlad â'r 
efengyl sy’ ganddo fo.” ‘ Y fo’ y cyfeiriai'r gweinidog ato mewn llais 
mor amheus oedd Paul W. Schmiedel, oedd y pryd hynny, yn 
Athro mewn Diwinyddiaeth yn Zurich, Yswistir ; a'r llyfr y sylwodd 
arno oedd The fohannine Writings, a gyfieithiwyd o'r Almaeneg ac a 
gyhoeddwyd yn y wlad hon yn 1908. Y mae arddull y llyfr yn syml 
ac eglur, a dywedir yn y rhagair ei fod yn cyfuno tri llawlyfr 
Almaenig poblogaidd a sgrifennwyd gan Schmeidel (Sch.) i wrth- 
weithio'r dull traddodiadol o esbonio'r Ysgrifeniadau Iohannaidd. 
Credai llawer yn nechrau'r ganrif hon yn gyffelyb i'r gweinidog da 
hwnnw, mai gŵr o syniadau eithafol onid peryglus i'r Ffydd oedd 
Schmiedel. Hwyrach mai ei erthyglau beirniadol ar yr Efengylau 
yn y gwyddoniaduron mawr Seisnig a achosodd y syniad. Beth 
bynnag am hynny, nid oes a fynnom yn y llith hon, ond â'r llyfr 
dan sylw, a chyfyngwn ein hunain i olygiadau Schmiedel ynghylch 
Efengyl Ioan. Wel, y mae llawer tro ar fyd er 1908, a llond 
cwpwrdd, efallai, o lyfrau wedi dyfod o'r wasg er hynny yn ymwneud 
hyd yn oed ag Efengyl Ioan yn unig. Y dydd o'r blaen, wrth ail- 
ddarllen y gyfrol, yn naturiol ddigon, cododd y cwestiwn, ‘ Sut y 
saif casgliadau Schmiedel erbyn hyn? A wrthbrofwyd, neu, a 
gadarnhawyd hwy? A oes gwerth yn y gyfrol heddiw ? 
Yn ôl y rhagdybiaeth boblogaidd a thraddodiadol y mae Efengyl 
Ioan yn hanes llythrennol o'r dechrau i'r diwedd. Llefarodd Iesu yr 


D: y cofiaf un diwrnod hafaidd yn y flwyddyn 1910 pan alwodd 


58 YR YMOFYNNYDD 


ymadroddion a chyflawnodd y gwyrthiau yn union fel y dywedir ; 
am hynny, y mae Efengyl Ioan ar yr un lefel, o ran cywirdeb a 
gwerth hanesyddol, â'r Tair Efengyl Cyntaf. Ar y dybiaeth yna yr 
ysgrifennwyd esboniadau ar gyfer yr Ysgolion Sul yng Nghymru ar 
hyd y blynyddoedd, a diau mai dyna syniad y mwyafrif mawr o 
fynychwyr yr eglwysi o hyd. Ymddengys mai un broblem yn unig 
oedd gan y traddodiadwyr, sef ffitio adroddiadau'r pedair efengyl i 
mewn i'w gilydd fel ag i wneud un cronicliad (narrative), a'i alw yn 
* Fywyd Crist,’ neu bryd arall, * Cysondeb y Pedair Efengyl.” Bu'r 
gweithiau hyn yn boblogaidd iawn. Prin bod angen dweud wrth 
ddarllenwyr YR YMOFYNNYDD i ysgolheictod diweddar wneud yr 
hen ragdybiaeth hon yn ddiystyr. Yr oedd Schmiedel yn un o 
arloeswyr y ffordd newydd o ddehongli Efengyl Ioan. Wynebodd 
yn deg a threiddgar y gwahaniaethau dirfawr sy rhwng y Bedwaredd 
a'r Tair Efengyl Cyntaf ynglŷn â'r pwyntiau a ganlyn : (1) Lleoliad, 
hyd, a chwrs cenhadaeth Iesu ; (2) Ffurf a natur ei ddysgeidiaeth ; 
(3) Y portread o Iesu ei hun ; (4) Y bobl y daeth i gyfathrach â 
hwy ; (5) Distawrwydd Efengyl Ioan ynghylch bwrw allan ddemon- 
iaid (exorcism), yr hyn oedd mor nodweddiadol o waith Iesu yn ôl y 
Syn ; (6) Y gwyrthiau a briodolir i Iesu yn Efengyl Ioan yn unig ; 
(7) Cenhadaeth Ioan Fedyddiwr. Yn wyneb y gwahaniaethau hyn, 
ac eraill a ellid eu nodi, casgliad Schmiedel ydoedd, nad croniclo 
hanes Iesu oedd prif amcan Efengyl Ioan, ond cyfleu arwyddocâd 
neu ystyr ysbrydol Iesu a'i genhadaeth yn nhermau meddwl awyr- 
gylch Roegaidd dechrau'r ail ganrif. Diddorol meddwl yr ategir 
hyn gan Esgob presennol Derby, y Dr. A. E. J. Rawlinson, pan 
ddywaid : “Nid hanes Iesu, ond dehongliad ohono, a hynny mewn 
termau newydd, a gawn gan Ioan, a hynny eto mewn ffurf o 
ddrama.” Y prif reswm dros ddweud fod Efengyl Ioan yn cyfleu 
Cristionogaeth fel Drama Iachawdwriaeth, ydyw fod yr awdur yn 
portreadu Iesu fel y Logos mewn cnawd. Pwysleisir hyn gan 
ysgrifenwyr diweddar megis ag y gwnaed gan Schmiedel hanner 
canrif yn ôl. Dylid enwi llyfr y diweddar Ddr. E. F. Scott hefyd fel 
gwaith arloesol. Ef yn gyfoeswr â Schmiedel. Treiddir Efengyl 
Ioan gan syniad yr awdur am y Logos. Llefarodd a gweithredodd 
Iesu fel y Logos. Amlygodd ymwybyddiaeth un a feddai allu a 
gwybodaeth anfesurol. Mynegodd ei gynfodolaeth a'i ddwyfoldeb 
yn ddiamwys o ddechrau ei genhadaeth. A rhodiodd o gwmpas fel 
bod dwyfol ac uwchfodol, ac anodd gweld ynddo nodweddion gwir 
ddyn. 

Y mae'n dilyn oddi wrth hyn na ellir cyfrif y gwyrthiau a briodolir 
i Iesu yn Efengyl Ioan yn ddigwyddiadau llythrennol a ffeithiol. 
Yr enw gorau arnynt yw alegorïau, a'u pwrpas ydyw dangos 
agweddau ar ogoniant Iesu fel y Logos, sef Bywyd, Gwirionedd a 
Goleuni. Ni olyga hyn nad oedd elfennau hanesyddol ynddynt o 

gwbl, ond bod yr awdur o'i ddychymyg yn llunio digwyddiadau i 
fod yn symbolau o brofiad a syniadau Oristionogol ei oes. Y mae 
alegorïaeth stori Troi'r Dŵr yn Win yn eglur i bawb a fyn weld. 
Ond y stori sy'n creu'r broblem fwyaf dyrys i'r traddodiadwyr, yw 
Atgyfodiad Lasarus. Sut y bu i'r Syn. adael allan y fath wyrth, a 
wnaed, yn ôl Efengyl Ioan, ym mhresenoldeb tyrfa o bobl, gan 
beri syndod cyffredinol, a hynny ar wythnos argyfyngol ym mywyd 
Iesu, ac a fu'n achlysur i'w ddal a'i gondemnio. Y mae'n anghred- 
adwy y buasai Marc yn ddistaw ynghylch y fath ryfeddod pe 
gwyddai amdano. Fel y gofynnodd y Dr. F. C. Burkitt, “A oes 
unrhyw eglurhad ynghylch anwybodaeth Marc am y wyrth hon, 
ond yr un syml, na ddigwyddodd y fath beth ?”' A dyna hefyd oedd 
cred Schmiedel ac eraill, nad ffaith hanesyddol oedd stori cyfodi 
Lasarus ond darluniad alegorïaidd o Iesu'n cyfrannu bywyd 
ysbrydol anorchfygol i ddynion. O ailystyried Schmiedel wedi 
hanner canrif, credaf y gwelir i'w feirniadaeth o'r syniadau arferol a 
phoblogaidd am Efengyl Ioan gael ei chyfiawnhau a'i hategu. 
Cliriodd o'r ffordd ragdybiau cyfeiliornus, a helpodd ni i ddeall a 
gwerthfawrogi'n gywirach, ystyr a phwrpas yr Efengyl gyfoethog ac 
arbennig hon. 


CD WD” LD 


Y Llwybr Rhyddfrydol 


Gan D. Li. CARELLIO-MORGAN, Aberystwyth. 
(Trwy ganiatad yr Ymddiriedolwyr). 


hynny, fyth nid anghofiaf mo'r borehwnnw. Buasai'n arferiad 

gan fy ewythr i dreulio rhyw bythefnos o wyliau bob Awst yng 
Nghymru, a'r bore hwnnw, arweiniwyd fi dros ffordd garegog i 
geseiliau'r mynyddoedd lle yr oedd digon o borfa i ymlid llwch 
dinas Llundain o'n esgidiau. Cawsom o hyd i lwybr digon garw i 
draed meddal-denau eithr edrych ymlaen a wnawn i hyd yn oed yn 
nyddiau fy nhyfiant esgyrnyddol. Buasai fy ewythr yn sôn gryn 
lawer am a fu ; profiadau bore oes, gan mwyaf. Ar fin y llwybr 
mynyddig hwn, arhoswyd i gael ymgom â gŵr Cymreig, gwyllt ei 
drem ac amrwd ei lais. Treuliasai y gŵr hwn ei holl fywyd ar yr 
ucheldir gan ddilyn y grefft o fugeilia defaid. Prin a fu ei ddyddiau 
ysgol ef, eithr mynychai yr Ysgol Sul yn gyson ac yr oedd o dan ei 
ofal, ebr ef, ddosbarth cryf o fechgyn ifainc, 


Ns oeddwn namyn bachgennyn yn llaw fy ewythr, John. Er 

Yr oedd yn awyddus i siarad ; felly, eisteddasom ar ochr y llwybr i 
wrando. Ei destun y bore hwnnw oedd : “Rhyddid barn.” Dyn 
tawel oedd fy ewythr ; dyn sownd ei farn ; agored ei feddwl. Ni 
fuasai un amser, hyd yn oed mewn dadl, yn chwalu'r ffwrn i achub 
gwreichionen. Agorodd y bugail preiddiau ei destun yn weddol 
gymen gan gyfeirio yn arbennig at sefyllfa'r byd crefyddol ar y pryd. 
(Yr oedd hyn tua dechrau'r rhyfel mawr 1914—1918). “Beth yw 
barn ?” ebr ef, dro a thro. Wedyn, “Beth yw barn un person ar 
unrhyw bwnc o bwys pan ffurfio'r mawrion gwleidyddol a chrefydd- 
ol eu barn dros eraill heb gymaint a cheisio pwyso barn yr undyn 
cyffredin ?” Bu'r brawd yn cyflym ymdrin â nifer o farnau ac â'r 
Farn Fawr ei hun ; yna, oherwydd taweledd fy ewythr a'r crwt a 
oedd yn eistedd yn ei ymyl, mentrodd y brawd roddi atebion i'w 
gwestiynau ei hun. 

1. Beth yw Barn? Yr ystâd o feddwl neu yr amgyffred sy'n deillio 
o ddwys fyfyrdod uwch mater teilwng o sylw. 

2. Beth yw rhyddid barn? Yr ystâd wleidyddol a ganiata i'r unig- 
olyn neu i gymdeithas lygadagored ddatgan yn eglur i'r cyhoedd yr 
hyn a gymell y gydwybod lonydd i gyhoeddi'n ffaith ddiduedd ar y 
pryd. 

F ï Beth yw Gwirionedd? _ Penderfynodd yr Iesu beidio ateb y 
cwestiwn yn y llys o flaen Peilat. Nid am na wyddai Ef yr ateb ond 
mai mater i bob unigolyn yw chwilio a deall gweithrediadau Duw 
yn yr uned ysbrydol o ddyn. Ar hyn, megis cloc wedi blino, safodd y 
brawd ac mi welwn rhwng llinellau ei feddwl ei fod yn agos gwacau 
pwll ei athrylith. Pyllau bas iawn yw pyllau o'r fath ac, hyd ei fedd, 
fe gafodd fy ewythr hwyl o'r iawn ryw yn gwrando a gwylio y 
broses o wacau y pyllau tebyg. Eithr cyn i ni lwyr siomi o ddeall bod 
y dŵr gloyw yn buan ado'r pwll, fe wnaeth y bugail un gymwynas â 
mi. Hynny yw, fe roddodd y brawd y pen llinyn i mi i edrych yn 
ddyfnach ac yn fanylach o lawer i seiliau rhyddfrydiaeth grefyddol, a 
dyma'i awgrym :— 

“Welwch chwi, nid yr eglwys fawr yw'r gair diwethaf ar 

gynnydd enaid y bod o ddyn.” 


Yn y cyswllt hwn, fe awgrymir yn ddigon diamwys mai y prif 
gyrff crefyddol ar hyd yr oesau sydd wedi amodi y drefn o grefydda 
a hefyd, gwaetha'r modd, gwasgu'r hunan ewyllys i gonglau Hades 
fel na bo uned o rym y tu ôl i'r unrhyw ymdreiddiad personol i reol 
rheswm y tu ôl i un patrwm eglwysig o ddatganiad ffydd a seremon- 
ïau. Yn fyr, yr hyn a awgrymodd Sant Paul, yw rhith-elyn yr holl 
eglwysi uniongred. Effaith hyn oll yw ufferneiddio cydwybod 
i'r fath raddau fel nad ellir hyrwyddo oddimewn y twf eneidiol- 
ysbrydol hwnnw y mae Sant Paul ei hun yn rhoddi cymaint pwyslais 
arno er llwyddiant y wir eglwys Gristnogol. 

“Profwch bob peth.” 

Hynny yw, profwch mai ffug a dibwrpas (o'r safbwynt ysbrydol) 
yw'r unrhyw gyfuniad crefyddol a bair i'r enaid wanhau, edwino a 
chrimpio megis ffigys goraeddfed ym mhlygion yr oesau. I'r llwybr 
rhydfrydol y troes arloeswyr y grefydd rydd gan ddioddef hyd yr 
eithaf fin caledfwlch gormes y philistiaid crefyddol ar gyfandir 
Ewrob. Mae'n wir i Martin Luther bylu peth ar fin y bicell ond— 
(a dyma'r cwymp modern yn hanes yr Adda deutroed),—yn y 
broses filain o wrthsefyll awdurdod y philistiaid, fe gysgodd meddwl 
corff y ddynoliaeth Ewropïaidd pan oedd y cyfle euraid yn ei llaw i 
ryddhau dyn,—nid yn unig o hualau gormes yr unbennau sychedig 
am waed, ond o ffeturau cryfach y drefn o addoliad synthetig, 
gyda'r canlyniad y gwelir hyd heddiw'r dydd y ddiadell grefyddol 
yn esgus-byw y drefn a ddaearwyd o tan sawdl demonstrataeth Sant 
Paul o fywyd yr Iesu. Cofier mai demonstrataeth ryddfrydol (os 
Phariseaidd ei gweinyddiaeth) oedd eiddo Paul ac onid awgrym i 
anwesu'r grefydd rydd gatholig yw byrdwn a chnewllyn ei holl 
lythyrau i'r cenhedloedd ! 

A dyma'n fyr fuddugoliaeth Sant Paul ar y gyfundrefn synthetig 
a'n gyr megis defaid deillion i gronfa'r anobeithion : “Canys i 
Dduw y byddo'r diolch yn wastadol, yr Hwn sydd yn rhoddi i ni 
fuddugoliaeth (ar farwolaeth y meddwl a'r ysbryd) drwy ein 
Harglwydd, Iesu Grist.” Eithr at bwrpas gwasanaethau angladdol, 
gan mwyaf, y derbyniwyd y gair hwn ac yno, hyd heddiw, ci clywir. 
Ond nid dyna'r ffordd o ddysgu a deall llithiau Sant Paul, oblegid 
ar Fywyd yr Iesu eu sefydlir ac am fod hynny'n ffyddlon ymhob dim, 
portreadu Jesu, y crefyddwr rhydd a di-seremoni, a wnaiff. 

Fe welir felly, mor bell y mae'r prif eglwysi wedi crwydro oddi 
wrth realiti a phatrwm bywyd Iesu. Nid yw'n syn, felly, y 
bendithir yr anfadwaith o dywallt gwaed gan bob ochr i'w cweryl a 
dyma'r darlun mwyaf comic a all dyn modern sefyll uwch ei ben. 
Pwy a ddaw i beintio'r darlun hwn, ni wn, ond mae'n werth i'w 
weithio allan ar gynfas cyn i'r ugeinfed ganrif orffen cerdded yn 
gloff i bwll ebargofiant. Hwyrach mai yn yr ugeinfed-ganrif-ar- 
hugain y gwelir agoryd llygaid o'r newydd ar y llwybr a guddir â 
drain—(y stwff o ba un y gwnaed coron yr Iesu yn y byd hwn) — 
llwybr rhyddfrydol y grefydd fythol-ifanc, Iesu-atomig, rydd. 


YMA 


Y CRWYDRYN. 


Un â'i angerdd mewn cerdded—wedi llawn 
Adael llwybr uniongred ; 
Gorfoledd gŵr y faled 
Yw llety shifft a gwellt shed. 
ISFOEL. 
O'r Genhinen, Gaeaf 1956-57. 

Adar Sir Benfro 


Gan DILLWYN MILes. 


Benfro. Rwy'n dweud hyn am fod yna fwy o adar, o wahanol 

fathau, wedi eu recordio yma na mewn unrhyw sir neu ardal 
gyffelyb arall. O bryd i'w gilydd, fe gofnodwyd yn agos i dri chant 
o wahanol fathau yn y sir, ac yn eu plith y mae nifer o hynodion. 
Y mae'n ddigon tebyg na welsoch chi erioed fath o Robin Fronlas 
na Bwmp y Gors Americanaidd na Bras yr Yd Lapland, ond fe 
allech eu gweld yma pe baech chi'n lwcus. 

Y rheswm am y toreth yma o rywiogaethau yw safle'r Sir. Y 
mae'n gorwedd a'i hwyneb tua'r gorllewin, —(yn debyg ci siâp i 
ben mochyn, medd rhai pobol,)—a’i dau benrhyn yn gwthio eu 
hunain allan i Fôr Iwerydd. Ar flaen pob penrhyn, y mae tusw o 
ynysoedd,—Ynys Dewi ac Ynys Bery ac Ynys Cantwr a Charreg 
Rhoson ar Benrhyn Dewi, ac Ynysoedd Skomer a Skokholm ar ben- 
tir Sant Ann. Tu hwnt i'r ynysoedd olaf hyn y mae ynys arall a 
enwid Grassholm gan y Scandinafiaid ond a gawn mewn hanes 
Cymreig cynharach yn dwyn yr enw Gwales. I Gwales ym Mhenfro, 
fe gofiwch, y dygwyd pen Bendigeidfran ar ei ffordd i'r Gwynfryn 
yn Llundain ac wedi bod yn gwrando ar Adar Rhiannon yn 
Harlech. 

Y mae Sir Benfro o ddiddordeb i'r hanesydd am fod teithwyr a 
saint yr Oesoedd Cynnar wedi ei defnyddio fel tramwyfa rhwng yr 
Iwerddon a Chernyw a Llydaw. Heddiw, y mae'n bwysig i'r 
naturiaethwr, am mai ar draws y penrhyn hwn, gyda'i bentiroedd 
a'i ynysoedd, y gorwedd llwybr teithio niferoedd o'n hadar symudol 
yn y gwanwyn a'r haf. Ar yr adegau hynny, bydd miloedd lawer o 
ednod yn ymweled â'r Sir,—rhai yn aros tymor ac eraill i orffwys 
am ychydig oriau yn unig. Bydd y symudiadau, gan fwyaf yn 
digwydd erbyn nos a golygfa i'w chofio yw gwylied y lluoedd pluog 
yn cyrraedd y wlad. Ond ni fyddan-hw bob amser yn cyrraedd 
chwaith. Rai blynyddoedd yn ôl, er enghraifft, fe chwythwyd 
heidiau o Gornicyllod gan wynt cryf o'r dwyrain nes iddyn-hw 
landio, nid ym Mhenfro, ond ar draethau Newfoundland. 

Ynys Skomer yw'r mwyaf o'n hynysoedd o ran maint, ac arni hi y 
mae mwy o adar yn nythu nac ar unrhyw ynys arall yn Ewrop. 
Heddiw, y mae tua dau-can-mil o adar yn cartrefi yno bob blwydd- 
yn. Hanner y rhain yw'r clown o dderyn hwnnw,—y Dery Pal, neu'r 
Pwffin. Gyda'r hwyr, fe allwch eu gweld yn troi allan o'u nythod, 
fel hen wŷr a hen wragedd, gan syllu'n gymanfa ddistaw dros y môr. 
Dyw'r Deryn Pâl ddim yn agos mor stwrllyd â'i gyfeillion ac nid yn 
aml y clywch ci lais. 


D* dim un man y mae'r adar yn hoffach ohono na Sir 

Y nesaf mewn rhifedi ar Ynys Skomer yw’r Adar Pal Manaw 
(Manx Shearwater). Y mae rhyw hanner-can-mil ohonyn-hw ar 
yr ynys, a rhyw ugain-mil arall ar Skokholm ac ynysoedd eraill. 
Fedran-hw ddim codi i hedfan oddiar y tir (ag eithrio iddyn-hw 
daflu eu hunain dros y graig), ac fe fyddant yn treulio’r dydd 
ymhell allan ar y mor rhag eu gelynion, y Gwylanod. Fe fydd rhai’n 
hedfan dros chwe-chan milltir i foroedd Ysbaen ac yna’n dychwel 
mewn rhai diwrnodau i gymeryd eu tro ar y nyth. 

Gwales, neu Grassholm, yw’r unig fan yng Nghymru a Lloegr Ile 
mae'r Wylanwydd neu'r ‘ Gannet’ yn cartrefi. Drigain mlynedd 
yn ôl, nid oedd ond ychydig o'r adar braf hyn yn y rhan yma o'r 
wlad, ond erbyn heddiw y mae dros saith-mil o'u nythod yn cuddio 
rhyw erw o dir ar yr ynys,—a mawr yw eu clochdar. 

Ymhlith y torfeydd eraill, fe allwch weld yr Eligug (Guillemot) 
sydd wedi cadw ei henw Cymraeg er mil o flynyddoedd yn hanner 
Seisnig y Sir ; a'r Brain Arthur coesgoch (Choughs) nad oes ond 
tua thrigain ohonyn-hw ar ôl, —a'r Barcud (Kite) nad oes ond pâr 
neu ddau. Wedyn dyna'r Crechydd Dindon sy'n nythu yn y graig 
yn Sir Benfro, a'r Hebog Tramor (Peregerine Falcon) y byddid yn 
ei ddal ar Ynys Dewi slawer dydd fel y gallai Brenin Lloegr ei 
ddefnyddio i heboga. Ond eto i gyd (fel y mae'n rhyfedd dweud), 
y mae yna brinder yn Sir Benfro—o Ddrudwy ac Adar y To ! 

Ers dros ugain mlynedd y mae naturiaethwyr wedi bod yn dal a 
modrwyo rhyw chwe-mil o adar bob blwyddyn,—ac yn rhinwedd 
eu diwydrwydd yn unig y gwyddom gymaint am ein hadar. Y 
mae'n-hw hefyd wedi bod yn modrwyo y Morlo Llwyd, sy'n glanio 
yn y cilfachau, yn enwedig ar Ynys Dewi. Y mae'r rhai sydd wedi 
eu dal ar ôl hynny wedi profi fod yr anifeiliaid deniadol hyn yn 
trafaelu mor bell o dre a Chricieth a Bae Trearddur ar yr un llaw, a 
De Iwerddon a Chernyw ac hyd yn oed Llydaw—ddau-cant-a- 
hanner o filltiroedd i ffwrdd—ar y llaw arall, a hynny cyn eu bod 


nhw'n ddeufis oed. 
AAAA 


POLITICS. 


Dau neu dri o wleidyddion Cymru 
Yn cwrdd yng ngolau'r lloer : 

Dau neu dri hen ben go gyfrwys, 
Dwy neu dair hen galon oer. 


Ymgom fer a mygyn, 
Cydweld, “Er gwell, er gwaeth,” 
Ac am genhedlaeth arall 
Mae'r genedl yn gaeth. 
RHYDWEN WILLIAMS. 

Hen Atgofion Dyffryn Cletwr 
Gan J. C. Jones. 


ardal ac yn cofleidio teimladau mwy cariadus drwy'r fro. 

Gwnawd ymdrech eto i gadw'r Gymdeithas Ryddfrydigmewn 
grym ond ni chafwyd fawr gefnogaeth, efallai am nad oedd neb yn 
rhoddi ei arweiniad personol iddi, a rhwng pob peth a'i gilydd 
torrodd dwy blaid allan, a galwyd hwy yn Long a Shorthorns. Safai'r 
Long Horns fel rhyw fath o blaid annibynnol, a'r Short Horns yn 
Radicaliaid rhonc. Yr oedd Thomas Thomas yn aelod o Gyngor y 
Sir cyn hyn, a bu am rai blynyddoedd ar ôl hyn ac yntau yn 
Weinidog yng Nghapelygroes a Phantydefaid. Cafodd barch fel 
person uwchraddol, yn Weinidog ac Ysgolfeistr. Yr oedd yn byw yn 
fferm Criborfawr tua dwy filltir a hanner o Bontshân ac yng ngolwg 
ei gartref genedigol, y Fadfa. Bu yn fab gweddw am ran helaeth 
o'i fywyd. Fel pregethwr meddai ar lais treiddgar a'i barabl yn glir 
a dealladwy. Ymbriododd â Miss Evans, Llysfaen ger Llanwnen, a 
bu iddynt un ferch. Cofiaf yn dda pan ymddiswyddodd o'r Wein- 
idogaeth i gynulleidfa Pantydefaid roddi anrheg o Biano iddo, a 
bŵm â rhan o gôr y Llwyn yn cynorthwyo yno. Canwyd Mai 
(J. Thomas) a'r Hâf (G. Gwent) a dyna'r tro cyntaf i mi glywed y 
canwr poblogaidd J. Colby Evans, Caerfyrddin yn canu. Canodd 
Thomas Lewis, Llandysul ei arferol donau— “Shôn Ynys Hir, yn 
hidio dim ffaien am neb yn y byd” ; hefyd bu John, Ffosygïach a 
T. Eynon Thomas o'r Bwlch yn canu “Hen Ffon fy Nain,” a 
““Pwn ar gefn yr awen,” a Eynon Thomas yn cyfeilio ar y mouth- 
organ yn dlws dros ben. Ar ôl marwolaeth ei frawd, Rees Thomas, 
daeth ef a'i deulu i fyw i Green Park, lle y bu farw. 

Os bu anghydwelediad ar droion bu hefyd llawer amser difyr 
ymysg y bobl ieuainc, a chofiaf yn dda pan ddaeth Jones y Cantwr 
(John Jones), Aberaeron i gynnal arholiad mewn Solfa i hen gapel 
y Llwyn, lle 'roedd tua deg-ar-hugain o blant a phobl ieuainc yn 
bresennol ac yn canu tonau allan o Swn y Jubilee, casgliad gorau 
Cymru o donau syml a phwrpasol at unrhyw achos. Hefyd cofiaf 
weld Thomas Davies, Cwrtnewydd yn dod i Bantydefaid cyn 
arholiad y Solffa. Yr oedd Solffa ar ei uchel fannau ar ddechrau'r 
ganrif hon. Wrth edrych yn ôl, ac nid ymddengys ond megis ddoe, 
a thaflu cipdrem dros y Dyffryn fel y gwelaf ef heddiw deuaf yn 
uniongyrchol i gysylltiad â phobl dieithr, cyff o'r hen deuluoedd 
slawer dydd lawr i'r drydedd genhedlaeth. Teimlaf fy mod yn 
teithio mewn awyrgylch newydd, ond ni welaf bron un cyfnewidiad 
gwynebol newydd er cyflymder yr amserau. Yn fy syndod soniant 


D= ni yn dynesu at derfyn hanes cynhyrfus etholiadau yr 

am helynt y Llwyn yn ddieithriad, ac yn eglur daw arwydd o 
deimlad gofidus ac anymunol i’r golwg, sydd yn parhau ym mynwes 
llawer o bobl y capeli er amser Gwilym Marles ac yn dilyn i galon- 
nau cydwybodol eu plant. Er fod amser yn aml yn cuddio llawer 
tro anghofiadwy, saif capel newydd y Llwyn yn gofadail dros 
oesoedd i ddod. Ni ellir gwell na mynegi hen obaith Gwilym 
Marles wrth derfynu : 


Blodeued Achos Crefydd, 
Gwir grefydd, —yn y fro : 

Ffyddlondeb taer y tadau 
Na lithred fyth o'u co : 

Ti roddaist yma'th wyneb, 
Adegau, do, heb ri ; 

Lle, bellach, rhaid addoli, 
O Dad ! bydd gyda ni. 


[Diolch yn fawr i F. C. Fones am gyfres ddiddorol a derbyniol iawn 
gan ein darllenwyr.—Gor.] 


MAI. 


Sefydlu Watcyn Davies yng Nghefn Coed | 
a Merthyr 


gwmwl ar grwydr yn yr awyr las. Nifer o wŷr a gwragedd 

hamddenol “o'r wlad” wedi dyfod i'r “Cefan” am y tro cyntaf 
erioed. “Ie, ie, ma” Merthyr lawr fanna ar waelod y cwm, fe 
allech chi weld gole gwaith tan Merthyr o frynie Shir Gâr ’slawer 
dydd. Lle ofnadw o'dd e prytyny, i Merthyr o'dd pobol yn mynd 
ar goll !”” A'r llall ar gornel arall yn edrych ar y mynydd, Mynydd 
Merthyr. “Draw dros hwnna mae Aberdâr medde nhw. Rhyw 
saith milltir yw e, mae'n debyg, ond yn Shir Frycheiniog ŷn ni fan 
hyn.” ‘‘Cwrdde da neithwr hefyd lawr yng Nghapel Merthyr. 
Un o'r ffenestri perta weles i eriod, manna odd yr hen Gomer 
Thomas yn mynd. Fe gafodd Roy John a Ellis-Gruffydd hwyl 
anfarwol. Lle'n llawn hefyd.” “Well i ni fynd miwn, mae'n amser 
dachre.” 

Tom Lewis y Glo yn y gadair, llond y gadair hefyd, a dim fel y 
cadeirydd Cymrodorion tenau hynny a etholwyd yr ail waith i'r 
gadair am na allai ei llanw ar un tro. Elwyn yn dachre'r cwrdd a 
Lewis Edwards yn rhoi hanes yr alwad, Dim fawr o newid er dau 


Y: oedd yn ddiwrnod hyfryd o Wanwyn a dim ond ambell 

can mlynedd. Ddau can mlynedd yn ôl ei hen berthynas Siôn 
Llewellyn fyddai'n gwneud y gwaith. “Ma cwpwl o fois da yn y 
cefen, medde nhw, a fe ofalith Lewis Edwards fod trefen ar bethe. 
Fel pin mewn papur, medde Marles.” Pymtheg arall i siarad ac fe 
allai fynd yn hir, ond chware teg iddynt fe gofiodd pawb am y 
rhybudd, neu efallai fod ofn Tom Lewis arnynt. Leicswn i ddim 
gweld y gŵr hwnnw yn cydio yng ngoler un o'r siaradwyr a gweud, 
“Dyna ddicon nawr. Brwdfrydedd y croeso a thynerwch y 
ffarwelio yn gymysg. Rhydygwin a Chiliau yn hiraethu a Chefn a 
Merthyr yn gobeithio a'r teimladau yn onest ac yn annwyl o bob 
ochr. Watcyn Davies yn diolch yn ei ffordd ddengar i bawb a 
chwrdd hyfryd y prynhawn yn cau. Pawb wedyn yn rhedeg yn 
sychedig am gwpanaid o de a chware teg i wragedd y Cefn, popeth 
am ddim heddiw. 

“Fe fydd a wrth i fodd yn y Cefan,” meddai un o'r gwŷr lleol, 
“ma fa'n dishgwl yn hapus ed, a shgwlwch mor rwydd ma fa'n 
cymysgu 'da pawb. Fe fydd y bobol ifanc wrth 'u bodd.” “Ond,” 
meddai'r dyn o'r wlad, “Ond,—y trwbwl yw fe gawn ni drafferth 
i gael e'n ôl. Fe geson ni drwbwl ofnadw gyda Marles a Jacob. 
Unwaith ma nhw'n ca'l blas ar y gweithe, 'sdim shwd beth a'u 
cyffro nhw wedyn.” “Cymrwch ddishgled fach o de. . .” 

Martin oedd yn dechrau'r cwrdd nos a'i ddarlleniad yn ddewisol 
dros ben a Marles a J.D. yn bwrw ati i bregethu fel dau feistr. 
Tinc o hiraeth a glywsom ni yn llais gweinidog y Graig a Phanty- 
defaid oherwydd er iddo ymadael ers blynyddoedd nid oedd wedi 
mynd yn llwyr hyd heddiw. Fe gafodd J.D. hwyl deilwng o brif- 
athro a dyna'r cwrdd yn cau. Aeth y bysus yn ôl i Drebanos a'r 
“wlad” ac fe adawyd Watcyn ar y Cefn. Fe'i gwelais yn rhoi un bip 
fach ar y bws a'r “E.J.” arno ond yn sydyn fe drows ar ei droed a'r 
hen gadwyn wedi torri. Ni fydd yn unig, bydd Owen Evans o 
Dregroes, Hathren o Lambed, a'r hen gewri i gyd yn cadw cwmni 
iddo fe. “Wel, ia, cwrdda da digynnig geso ni.” 


MALAI. 


Hysbysiad— 
GRAIG, LLANDYSUL 


Dan nawdd Urdd y Benywod cynhelir Arwerthiant Gwaith 
(Sale of Work) yn Neuadd y Graig dydd Sadwrn, Ebrill 20fed am 
9 o'r gloch, 

Marwgofion 


MAwRTH 1, yn 74 mlwydd oed, bu farw DAVID THOMAS HUGHES, 
annwyl briod Mrs. Mary Hughes, Brynafon, New St., Llanbedr, wedi cystudd 
hir. Nid oedd wedi mwynhau iechyd da ers tro bellach, ond gweithiodd tra 
gallodd, yn Ngweithfa'r Nwy ac ar ystrydoedd Llanbedr am flynyddoedd 
meithion a chai'r gair ei fod yn weithiwr diwyd a gonest. Yr oedd ganddo gof 
rhagorol a diddorol oedd gwrando arno'n rhoi hanes ei hen ardal a'r dyddiau 
gynt. Claddwyd y dydd Llun dilynol ym mynwent eglwys Brondeifi ; yr 
angladd yn anghyoedd. Gwasanaethwyd yn yr angladd gan ei weinidog, y 
Parch. T. O. Williams. Gadawodd weddw a phedwar o blant, heblaw perth- 
ynasau a llu o hen ffrindiau i alaru ar ei ôl. 


TOM JONES, Ffinant Uchaf, Alltyblaca yn 43 oed. Bu farw, wedi cystudd 
hir a'i cyfyngodd i'r tŷ am ugain mlynedd, ar y 24 o Fawrth a chladdwyd ef 
ym mynwent Alltyblaca y dydd Iau canlynol. Talwyd teyrnged arbennig iddo 
fel bachgen deallus ac ymroddgar gan y Parch. S. E. Bowen yn y Capel. 
Soniodd am ei ddiddordeb yng ngwaith y fferm a'r modd yr hoffai drefnu'r 
gwaith er na allai weithio. Cadwodd ci sirioldeb drwy'r dioddef i gyd ac fe 
enillodd barch ardal gyfan drwy hynny. Yr oedd y capel yn llawn hyd y 
drysau ac adar y gwanwyn yn canu galargan drist o gydymdeimlad. Bendith y 
nefar y brodyr a'r chwaer ac yn arbennig ar y fam yn eu galar ar ôl un a garwyd 
yn fawr ganddynt. Gwasanaethwyd gan y Parch. S. E. Bowen yn cael ei 
gynorthwyo gan y Parchn. D. Jacob Davies, Aubrey Martin, Tom Rees (A) 


a S. Morgan (E). 
AAZAA 


Priodas 
Dypp Sul, Mawrth 17, 1957, yng Nghapel Rhydygwin gan y Parch. T. 
O. Williams, unwyd mewn glân briodas DAVID ALUN THOMAS REES 
o Heol-y-Bont, Llanbedr a MARGARET ELSBETH GRIFFITHS, Tŷ 
Capel, Rhydygwin. Hir oes a phob dedwyddyd i'r ddeuddyn ifanc. 


AVA” 


Newyddion yr Enwad 


ANRHEGU TERWYN DAVIES.—Yng nghwrdd prynhawn Sul, 
Mawrth 10, anrhegwyd Mr. Terwyn Davies, Strathmore, Heol-y-Bont, 
Llanbedr gan ei gyd-aelodau â siec am £43 fel dangoseg o'u parch tuag ato ac 
am ei ffyddlondeb fel Ysgrifennydd y Capel am flynyddoedd lawer. Hanna 
Terwyn o hen deulu annwyl yma. Ei dadcu oedd David Rees, Eurfaen Hall a 
roes £100 at godi Capel Brondeifi. Merch iddo oedd ei fam, un o gantorion 
enwog Brondeifi, a'i dad oedd David Thomas Davies, cyfreithiwr, Llanbedr. 
Trosglwyddwyd y siec iddo gan y gweinidog mewn ychydig o eiriau dethol 
yn olrhain cysylltiad Mr. Davies a'i deulu â Chapel Brondeifi o'r dechrau. 
Yr oedd y capel yn llawn a phawb am dalu teyrnged i ffyddlondeb a gweith- 

garwch Terwyn am oes gyfan. Er wedi ymddeol o fod yn Ysgrifennydd y 
mae'n parhau fel Codwr Canu a'i lais mor hyfryd ag erioed. 


CYFRANIADAU AT “YR YMOFYNNYDD.”—Bu mis Mawrth yn 
nodedig am ei gyfraniadau a'r ymateb yn deilwng o fudiad a fynn fyw. 
Dyma'r caredigion : “Teulu Broniestyn, Aberdâr” (Misses Howells), £2 ; 
“Dau Bensiynwr” (Marc post Caerfyrddin), ail gyfraniad, £1 ; Mr. a Mrs. 
R. Elwy Hughes, Caerdydd, £1; Urdd y Benywod, adran Pantydefaid, 
Z2|2|o ; Mrs. Jones, Castle Green, Cwrtnewydd, /1/1/o ; Mrs. Getta Evans, 
Brynllefrith, £1/1/o ; Mrs. Jones, Glandulas, Llanllwni, //1/1/o ; Mrs. Tim- 
othy Jonathan, Hampton, Ciliau, £1/1/o. Dyna gyfanswm o £10/6/0 ymhen 
y mis! Y mae rhai yn talu'n ddrud am YR YMOFYNNYDD am fod eraill yn 
talu dim. Beth am siario'r draul ; Clywaf fod rhai eglwysi eisoes yn paratoi 
casgliad ar gyfer y “Canfed Rhifyn” ym mis Ebrill. Cyhoeddir y casgliadau, 
yn fawr a mân, yn YR YMOFYNNYDD a chofiwch fod pob chwech yn help. 


CYMANFA MORGANNWG.—Cynhelir y Gymanfa Ganu hon ar ddydd 
Llun y Pasg yn yr Hen Dŷ Cwrdd, Aberdâr a chroesewir gwŷr Ceredigion i'n 
cwmni. Yr arweinydd newydd cleni fydd Mr. W. J. Jones, A.L.C.M. o'r Hen 
Dŷ Cwrdd, gŵr ffyddlon wrth yr organ ers blynyddoedd a theilwng o 
gefnogaeth ein mudiad. Fe fydd Isaac Hopkin, Trebanos wrth yr organ a 
chewch wledd o gwmni ac o gân. Dewch yn llu ! 


URDD Y BENYWOD (RHANBARTH CEREDIGION).—Dydd 
Sadwrn, Mawrth 16eg bu gwasanaeth arbennig gan Urdd y Benywod ym 
Mrondeifi i groesawu Mrs. Jessel, Llywydd y Mudiad. Dwy gyn-lywyddes 
Mrs. N. Davies (Rhydygwin) a Mrs. Marles Thomas, a ddechreuodd y 
cyfarfod a chymerwyd y gwasanaeth cymundeb gan y Gweinidog yn cael ei 
gynorthwyo gan Mrs. A. Morgan a Mrs. B. Jones (Brondeifi), Mrs. Rosa 
Evans oedd wrth yr organ. Estynnodd Miss Jenkins, Glenover (Llywydd y 
Rhanbarth) groeso i Mrs. Jessel. Dywedodd yn ei haraith y carai weld gwell 
cynrychiolaeth ar y Pwyllgor Canol pe yn unig er mwyn cyfoethogi'r gym- 
deithas a geir ynddynt. Diolchwyd yn gynnes iddi gan Mrs. Davies, Faerdre ; 
Mrs. T. O. Williams a Mrs. Davies, Caerwilym (Ysgrifenyddes). Fel arfer 
trefnodd aelodau Brondeifi ymborth blasus, ac estynnodd Mrs. Williams, 
y Bryn ddiolch iddynt. Dydd Sul aeth Mrs. Jessel i wasanaethau ym Mrondeifi 
a Chaeronnen ac i'r Rehyrsal yn yr hwyr. Teimlem fod ei gwerthfawrogiad o 
grocso twymgalon y Cardi a chanu'r Cymro yn hollol ddiffuant, a thystia 
pawb a ddaeth i gyffyrddiad â hi i'w hysbryd hynaws hithau. 


CRIBYN.—Nos Sul, Chwefror 24ain derbyniwyd un-ar-ddeg o aelodau 
newydd yn y Capel. Gwasanaethwyd ar yr achlysur gan y Parch. Watcyn 
Davies, Cefn Coed, a chafwyd ganddo bregeth oedd yn gweddu i'r achlysur. 
Derbyniwyd y canlynol fel cyflawn aclodau : Mr. a Mrs. Evans, Brynglas ; 
Mrs. Davies, Rhydybannau ; Mrs. Howells, Rhôs-Mount ; Mrs. Davies, 
Isfryn ; Mrs. Richards, Cefn Bryn ; Mr. John Davies, Blaentir ; Mr. Alun 
Howells, Rhoslwyn ; Miss Jean Davies, Pantglas ; Miss Betty Davies, Pantglas 
a Miss Olwen Jenkins, Three Horse Shoes. Gallwn gerdded yn arfog tua'r 
dyfodol. 


CYMDEITHAS UNDODAIDD DEHEUDIR CYMRU 


CYRDDAU’R PASG 
A GYNHELIR YN 
BRONDEIFI, LLANBEDR. 


Nos Fawrth am 7 o'r gloch ; Bore Mercher, Pwyllgor y Gymdeithasam 1r a.m. 
Bydd y cyfarfodydd craill am 2 a 6.30 
Pregethwyr : Y Prifathro J. D. Jones, B.A., B.D. 

Y Parch. D. Jacos Davis, B.A. 

Y Parch. AUBREY Martin, B.A. 

Y Parch. Roy Joun, M.A. 

Y Parch. E. D. Davies. 

Y Parch. WATCYN DAVIES. 


Croeso cynnes i bawb ! 

LLAFAR. 


Gŵyl Ddewi 1957 


Detholiad o Sgyrsiau, Storïau 
a Barddoniaeth Radio 


wedi'u golygu gan 


ANEIRIN TALFAN DAVIES 


l'w gael gan eich Llyfrwerthwr 


Clawr Papur : 3/6 
Clawr Caled : 5/- 


GWASG ABERYSTWYTH 


A gawsoch chwi ein 
llyfrau diweddaraf ? 


ETIFEDDION—W. Leslie Richards. 250 td. 9/6 
YN OL I LEIFIOR—Islwyn Ffowc Elis. 350 td. 10/6 


DAIL PREN—Waldo Williams. ... UO 
STORIAU DIFYR kb 5/- 
PRYNU'R AMSER—Y Parch. Thomas Davies 6/- 
HELP LLAW—J. Thomas iat a 
MATILDA’R AIL—Abiah Roderick cy Se 
Dramau : 
Y TICED (Un Act) Oswald Powell rer: ia 
LLWYNBRAIN (Tair Act) H. Ll. Edwards 2/6 
YR ORFFIWS (Tair Act) H. Ll. Edwards ... 2/6 


I'w cael gan Lyfrwerthwyr ymhob 
man neu yn syth oddiwrth 


GWASG ABERYSTWYTH 
45, North Parade, Aberystwyth 

GYNNWYS 


Cyfarfodydd Blynyddol 
y Gymdeithas 
Birmingham, 1957 


John Bancroft Willans 


Wythnos Cymorth 
Cristno$ol 


Cerddor a Ganodd 
Glodydd ei Wlad 


Priodas 
Marwégofion 
Newyddion yr Enwa 
Y Cwpwrdd Llyfrau 


aW mn 
gwu My 
meg BŶ gnu 


YR YMOFYNNYDD 


Pris 6ch. y mis; drwy y Post, 8s. 0c. y flwyddyn. 
Yr Eglwysi yn gyfrifol am y cludiad. 


oer ONE ee 


Anfoner Erthyglau, Llyfrau i'w hadolygu, etc., i'r Golygydd— 


Y Parch. D. JACOB DAVIES, B.A., Penrallt, 2, Tudor Terrace, 
Aberdâr. 
Nodion a Marwgofion i gyrraedd y Goly$ydd erbyn y 15fed o'r mis. 


Pwyllgor Ymgynghorïi—PRIFATHRO J. D. JONES, B.A., B.D. ; PARCHN. S. E. 
BowEn ; E. G. Evans, B.A. ; J. ISLAN JONES, M.A. ; SIMON JONES, B.A.; A. J. 
MARTIN, B.A. ; J. Mantes THomas, M.A. ; T. O. WILLIAMS, M.A. ; WATCYN 
Davies ; Roy JoHu, M.A.; Mr. W.|S. JoNES, M.A., M.Sc., a Llywydd y 
Gymdeithas. : 


Yr archebion a’r taliadau i’w hanfon i’r Cyhoeddwyr— 
J. D. Lewis a'i Feibion, Swyddfa'r ‘‘Ymofynnydd’’, Llandysul 


AN UNFETTERED FAITH. The Religion of a Unitarian. 
By A. Painie HEwErr, M.A., S.T.M. “Beautifully written, wholesome 
challenging and compelling.”—The Inquirer. 7/6 (by post 7/10). 
LEADERS OF EARLY CHRISTIAN THOUGHT. 


By S. H. MELLONE, M.A., D.Sc. “A careful and interesting statement, 
with illustrative guotations on the work of the leading thinkers.” 

Expository Times. 
‘Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 


A GOLDEN TREASURY OF THE BIBLE (and Apocrypha). 
Edited by MORTIMER Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” —Exposîtory 
Times. 1076 pages. Cloth 10/6 (by post 11/7) ; Leather 20/- (by post 21/1). 
MEN, CHANCE AND HISTORY (The Essex Hall Lecture 1955). 


By ALAN Buttock, M.A. (Censor of St. Catherine's Society, Oxford 
2/- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.I. 

Cyfarfodydd Blynyddol y Gymdeithas 
BIRMINGHAM, 1957 


(Cynhaliwyd y cyfarfodydd yma ar Wythnos y Pass a rhoddir isod 
grynodeb o'r bregeth flynyddol ac Araith y Llywydd a ddanfonwyd ymlaen 
llaw i'r Golygydd. Ofnaf na welwyd mwy na phump o gynrychiolwyr yr 
eglwysi Cymraeg o Gymru yn y cyfarfodydd yma ac ni chafwyd cyfarfod 
Cymraeg yn y rhaglen eleni.” Hwyrach y bydd gwell cyfle y flwyddyn nesaf 
pryd y gobeithir cynnal y Gymdeithas yn y Neuadd Essex newydd yn 
Llundain.) 

Y BREGETH 


Gan y Parchedig ARTHUR W. VALLANCE, Altrincham. 
Y mae ein gofal am bersonau. 
> “Yr ydwyf yn tosturio wrth y dyrfa” (Matt. XV, 32) 


Ysgol Sul yn peidio a mynd, petai'r Bobl Ifainc ac Urdd y 

Benywod yn rhoi'r ffidil yn y to a phetai'r capeli yncauouni 
un a'r Gymdeithas yn darfod, a wnai hyn unrhyw wahaniaeth o 
gwbl? A oes angen amdanom ? Yr ateb yw “Oes.” 

Y mae'r eglwys yn bodoli er mwyn y bobl ac am bersonau y mae 
ein prif ofal, nid am bwyllgorau ac adrannau, organau a boileri a 
phethau tebyg. Y mae'r arfau a'r offer yn bwysig a dylid gofalu am 
- gysur a glendid a diddosrwydd mewn capel, ond yn bwysicach na 
dim dylid gofalu am y bobl. Pa beth a wnawn â hwy a pha beth a 
wnawn drostynt? Hwy yw ein gofal pennaf. Diffiniodd yr awdur 
mawr rhyddfrydol, Adolf Harnack yr eglwys fel “undeb y rhai sy'n 
caru er mwyn y rhai sy'n dioddef” a chariad gweithredol ddylasai'r 
eglwys fod. Ei baich yw rhoi cariad i bawb sydd mewn angen 
amdano, boed dlawd, boed gyfoethog, boed ar goll, boed mewn 
dryswch ; boed pwy byninag y bo. Y mae'r dyn lleiaf yn bwysicach 
na'r pwyllgor mwyaf. 


YS ydym yn fawr ein gofal am lawer o bethau. Petai'r athro 

Nid yw pawb yn dweud wrthym beth yw eu trafferth a'u gofid a'n 
dyletswydd yw chwilio am gyfle i weithredu cariad ac nid disgwyl 
am i rywun geisio ein cymorth cyn helpu. 


Y FFYDD SYML 

Bu cryn ddadlau yn ein papurau yn ddiweddar ynglŷn â syml- 
rwydd ein dysgeidiaeth grefyddol a mynnai rhai na all crefydd sy'n 
wynebu bywyd cyfan fod yn syml. Nid oes ateb syml i drafferthion 
cymhleth dynoliaeth. Ond rhaid cofio hefyd fod gan rai crefyddau y 
ddawn o ddrysu dryswch drwy wneud Duw yn Dduw pur gwahanol 
i Dduw tosturiol a maddeugar Iesu. 

Y mae i bob ffydd grefyddol ddwfn ei hanawsterau, ond yn y 
bôn y mae ffydd yn syml a'r gwaith caletaf yw darganfod y ffydd 
honno, ond o wneud hynny fe ddengys hi'r ffordd i weithredu 
mewn amgylchiadau dyrys. Y mae'r ffydd ddynol a'r daioni dwyfol 
yn cydio dwylo a'r naill yn dangos y ffordd i'r llall. 

Erys rhai o broblemau bywyd yn broblemau mawr i mi ond ni'm 
rhwystrir i gredu yn symlrwydd y ffydd sy'n cyhoeddi mai “da yw 
Duw,” a “Duw Cariad yw.” Fe welwn mai cariad yw Duw yn 
ymroddiad Iesu\yn bennaf oll ac fe'i gwelwn trwy ddatguddiad 
mewn byw santaidd, ym mywyd Moses, y proffwydi, y Buddha, 
Confucius, Muhammad, Sant Fransis, George Fox, Mahatma 
Gandhi ac Albert Schweitzer. Nid Duw yn y corff mo'r rhain ond 
llawnder cariad Duw yn cael ei ddangos drwy weithredoedd hunan- 
aberthol. 

Beth yw canlyniadau hyn oll yn y bywyd bob dydd ? Y mae ein 
trefniadau gweithredol yn bwysig, ein pwyllgorau a'n cyhoeddus- 
rwydd, ein trefniadaeth eglwysig a'n cynlluniau, ond pwysicach na 
dim yw'r ffydd a gyd-gyfrannwn â'n cyd-ddynion. Na ato i ni roi 
pwyllgor o flaen galw am glaf, a'r eglwys sy'n llwyddo yw'r eglwys 
sy'n gosod y galwadau dynol dyfnion ymlaenaf. A'r alwad ddyfnaf 
oll yw'r alwad am ffydd. Y ffydd sy'n cerdded law yn llaw â gobaith 
a chariad. Lle bo ffydd y mae llwybr i gariad ac fe'n harwain at y 
bobl na thrafferthant ddyfod i'r capel, ac fe ddont hwythau 
rywbryd yn ôl ar yr un llwybr atom ni. 

Rhaid i'n heglwys ei. rhoddi ei hun a rhaid i'n haelodau ru rhoddi 
eu hunain heb gyfrif y gost. Clywais am eglwys a wrthododd ym- 
gymryd ag Ymgyrch Genhadol yn ei chylch yn ddiweddar am na 
allai “fforddio'r draul.” Dyna'r union fath o eglwys ofalus y byddys 
yn clywed amdani cyn hir ei bod mewn dyled ! Rhaid talu'r pris 
eithaf am y perl gwerthfawr ond nid oes neb a'i cafodd yn dlawd, 

Y mae rhai o'n cynulleidfaoedd yn glaf, y mae rhai o'n haelodau 
yn glaf, ie, y mae rhai o'n gweinidogion yn glaf ; ond os rhown yr 
hyn oll sydd gennym, os mewfi gwirionedd y, cyd-anwtt er mwyn y 
rhai sy'n dioddef, yna y mae llaw Iachawdwr arnom a gobaith am i 
ni gerdded yn ffyddiog eto. 

ARAITH Y LLYWYDD 
Y Parchedig J. P. CHALK. 


Oherwydd y trai mewn cefnogaeth a welwyd yn y blynyddoedd 
diwethaf yma holir yn aml a oes ddyfodol i grefydd gyfundrefnol. 
Ni allaf ateb y cwestiwn ond gallaf ddweud a gredaf. 

Credaf mai gallu cwbl-ysbrydol Duw mewn dyn yw crefydd ac 
mai hyn yw prif obaith a gogoniant y byd. Gwelodd y rhan fwyaf 
ohonom fflach y gogoniant hwn yng ngweinidogaeth Iesu o Nas- 
areth a datguddwyr ysbrydol eraill. 

Ymhellach, credaf y dylasai'r goleuni hwn ddal yn fflam fyw yn 
lantarn yr eglwys er danfon eu bclydrau i gornelau tywyll ofn a 
chas ac arwain dyn ar ffordd tangnefedd. Ni welaf reswm yn y byd 
dros i'r golau hwn fethu na diffodd. 


TYSTIOLAETH GYTŴN 


Dylsai pawb crefyddol ymuno yng ngwasgariad y Goleuni hwn a 
hyn erioed fu un o ddelfrydau mawr y Ffydd Undodaidd a Christ- 
nogaeth Rydd. Y mae undeb ysbrydol dyn yn deillio o undeb 
tragwyddol Duw. 

Un o droeon mwyaf trist ein hoes yw'r adwaith sydd ar waith 
mewn Cristnogaeth heddiw, y troi yn ôl at hen ragfarnau. Onid 
yw'n bosibl cael tystiolaeth gytân ar faterion moesol a Christnogol 
sy'n ymwneud â bywyd y dyn cyffredin o bob gwlad yn y materion 
cyd-wladol difrifol sy'n ei wynebu ar hyn o bryd? Nid bywyd 
eglwysi ac enwadau unigol sy'n y fantol yn awr ond holl fywyd 
ysbrydol Dyn. 

Yn hyn o beth y mae gennym ddyletswydd ddeublyg, i ni ein 
hunain ac i'r niferoedd afrifed sy'n crwydro ynghanol dryswch pob 
math o alwadau crefyddol. Y mae newid mawr ar waith yn y byd a 
chyfle bendigedig i grefydd na sy'n rhwym i dyfu'n ddigon mawr i 
ymaflyd yn y cyfle. Mudiad arloesol ydym o hyd ac er bod gennym 
ganrifoedd o hanes, hanes twf ydyw ac nid hanes glynu yn yr un hen 
rigolau. 

Pa ffydd ond ffydd rydd a all estyn deheulaw cymdeithas, fel y 

nawn, i’r cymrodyr a berthyn i grefyddau mawr anghristnogol 
ein byd heddiw heb awydd i'w denu i'r un gorlan gul. A chofio'r 
miliynau a berthyn i grefyddau eraill oni welwn arwyddocâd hyn 
oll ar ffordd cytundeb ? Oni chydymdeimlwn hefyd â'r rheiny sy'n 
ceisio rhyddid dan ormes mewn llawer gwlad? Pa eglwys a all 
geisio rhyddid i eraill heb yn gyntaf ganiatâu rhyddid oddi mewn 
i'w ffiniau ei hun ? 

EIN SEFYLLFA A'N GOBAITH 


Yn fy oes a'm hamser newidiodd ein Mudiad, fel llawer sefydliad 
arall, y tuhwnt i bob dychymyg. Y mae'r ffordd yn galed i gynull- 
eidfa a gweinidog a mawrygwn eu ffyddlondeb yn wyneb hyn oll. 
Eithr ar y cyfan y mae pethau yn llawer mwy gobeithiol nag oedd- 
ynt ddeng mlynedd yn ôl. 

Dyma'r anghenion mwyaf. Rhagor o bobl ifainc selog a diwyll- 
iedig i wasanaethu ac os bydd angen i hau ambell syniad gwyllt i 
ddeffro'r hynafewyr o'u cwsg ! Yr ail angen yw, rhagor o wein- 
idogion, yn lleygwyr ac ordeiniedig. Ond yn fwy na dim y mae 
angen datblygu ein mudiad yn fudiad disgybledig gwirfoddol a 
chyhoedded yr alwad, “Undodiaeth Undebol !” 

Yn y cyfamser awn rhagom a gwelwn fod gennym achosion 
newydd hwnt ac yma. Ail-adeiladwyd rhai eglwysi a chyn hir fe 
gyfyd Neuadd Essex ar ei newydd wedd yng nghanol Metropolis 
Llundain. Am yr ail waith mewn deng mlynedd codwyd swm fawr 
o arian a gwelwyd nifer o adfywiadau mewn hen achosion. 


SER DISGLEIRIACH 


Fe befria'r sêr disgleiriach yma drwy ffurfafen ddu, ac er nad 
ydynt yn ffordd llaethog at lwyddiant eto, y maent yn addewid am 
wawr. Wrth gofio rhai o eneidiau mawr ein mudiad, dynion fel 
James Drummond, Estlin Carpenter, Philip Wickstead, S. H. 
Mellone, Enfield Dowson a W. G. Tarrant meddyliaf am y diolch a 
fyddai yn eu calonnau o glywed hyd yn oed am y cynnydd bychan 
a wnaethpwyd mewn oes adfydus. 

““Cysurwch fy mhobl” ym mhob rhan o'r mudiad ; y mae'r 
sialens yn fawr ond pa beth bynnag a ddigwydd fe awn rhagom 
ymlaen gan geisio bod yn deilwng o'n tadau. Y mae lle i'n cen- 
hadaeth yn y byd o hyd a chyda Chymorth Duw, fe'i cyflawnwn yn 
deilwng. 


I 


TEYRNGED ANNISGWYL.—Ar ddiwrnod gwobrwyo dro'n ôl yn ysgol 
Ardwyn, Aberystwyth, dywedodd y siaradwr gwadd, ei hun yn hen ddisgybl 
o'r ysgol, iddo ddysgu “ffordd gwroldeb moesol a gwerth y bersonoliaeth 
ddynol” oddi wrth un o athrawon ei gyfnod. Y siaradwr enwog oedd 
Arglwydd Esgob Tŷ Ddewi a'r athro oedd y diweddar Ddoctor D. J. Davies, 
Ysgrifennydd Capel Bach New Street am flynyddoead meithion. 


AH 

John Bancroft Willans, Y.H., F.S.A. 


Gan IORWERTH C. PEATE. 


F.S.A., Dolforgan, Ceri, Maldwyn. Yr oedd o fewn ychydig 

wythnosau i'w 76 mlwydd oed. Bu fyw trwy ran helaethaf ei 
oes ym Maldwyn, lle y bu'n Uchel Sirydd, yn Henadur ac yn 
Gynghorydd oll yn eu tro. Yng ngogledd Lloegr yr oedd ei wreidd- 
iau, ac ni chymerth arno erioed fod yn Gymro. Ond bu'n gyfaill da 
i aml achos Cymreig ac i lawer Cymro. Bu'n aelod o Gyngor 
Coleg Aberystwyth am oddeutu deugain mlynedd, ac o Gyngor y 
Llyfrgell Genedlaethol a Llysoedd y Brifysgol, yr Amgueddfa 
Genedlaethol, a Cholegau Bangor a Chaerdydd. Yr oedd yn 
hynafiaethydd brwd ac yn aelod o nifer helaeth iawn o gymdeith- 
asau hynafiaethol a hanesyddol, ac yn wir o lu mawr o fudiadau 
dyngarol. 

Undodwr o argyhoeddiad ydoedd J. B. Williams, a chymwys ar 
ddydd ei angladd oedd gweld y gwasanaeth yn gyfan gwbl dan 
gyfarwyddyd ci gyfaill, y Parch. Mr. Taylor o Bont-y-pridd. 
Deuthum i adnabod J. B. Willans pan oeddwn yn llanc yng Ngholeg 
Aberystwyth a chefais ei gyfeillgarwch am bymtheng mlynedd ar 
hugain. Cymerai ddiddordeb arbennig yn y llanciau hynny o 
Faldwyn a ddilynai gyrsiau yn adran ei gyfaill yr Athro H. J. 
Fleure. Bu ef ei hun yn gyd-ddisgybl â'r Iarll Atlee yn ysgol 
Haileybury ond nid aeth i brifysgol. Er hynny, hoffai fyw yn y 
cylchoedd academaidd, ac yr oedd ci wybodaeth, er nad oedd yn 
ddisgybledig bob amser, yn rhyfeddol o eang. 

Teithio—ym Mhrydain ac ar y Cyfandir—oedd ei bleser mwyaf. 
Pan oedd yn ŵr ifanc iawn, cyhoeddodd gyfrol ar ei deithio yn sir 
Drefaldwyn, a cherddasai filltiroedd lawer i gasglu defnyddiau ar 
gyfer y gyfrol honno. Un o'i ddulliau o ehangu gorwelion y llanciau 
o * ddaearyddwyr ’ y cymerai atynt oedd eu gwahodd i fynd gydag ef 
ar ei deithiau. Felly yr euthum gyntaf i'r British Association (yn 
Rhydychen, 1926), a bdm yn ei gwmni ar deithiau yn Ffrainc, y 
Swisdir, a'r Eidal ac am bum wythnos bythgofiadwy yn Sbaen pan 
deithiasom o'r Pyreneau hyd at Ronda ac Algeciras a phen eithaf 
Gibraltar. Ar adeg pan nad oedd gennyf geiniog at brynu moethau, 
gofalodd fy mod yn cael copïau o lyfrau Gwasg Gregynog fel yr 
ymddangosent. Trwyddo ef y deuthum i adnabod llawer o glasuron 
y byd pensaernïol, a byddai'n wir yn llyncu cynnwys aml gyfrol o'r 
fath cyn cychwyn ar unrhyw daith gyfandirol. O ganlyniad, 
gwyddai ym mhob lle dieithr am y trysorau hanesyddol y dylem eu 
gweld. Gofalai hefyd fy mod yn cael benthyg ei lyfrau * trymion ’ ar 


ps Iau, 11eg Ebrill, bu farw John Bancroft Willans, Y.H., 

Undodiaeth, ac o ganlyniad ar hyd y blynyddoedd gwnaeth yn 
union fy llwybr tuag at Gapel Pen-rhiw! Cymerai ddiddordeb 
eithriadol (fel y gŵyr darllenwyr YR YMOFYNNYDD yn well na myfì) 
yn y cwbl o'r achosion Undodaidd yng Nghymru—nid anghofiaf 
y dydd y gorfododd fi i fynd gydag ef i sale of work mewn un capel. 
Cafodd y pleser yr hydref diwethaf o dreulio rhai munudau yng 
Nghapel Pen-rhiw, a mawr ci ddiddordeb ynddo. 

Collodd mudiadau gorau Cymru a llu mawr ohonom gyfaill 
cywir. Yr oedd yn ŵr bonheddig yng ngwir ystyr y gair, a cholled 
yn wir yw colli pob un o'r rheini. 


MAA 


Wythnos Cymorth Cristnogol 


Mary WinLLrAMs, Trebanos. 


Gwasanaeth Ffoaduriaid” o Gyngor Eglwysi'r Byd yn 
cynnal ‘ Wythnos Cymorth Cristnogol — Christian Aid Week. 
Mae'r enw uchod ei hunan yn egluro beth yw amcan yr wythnos 
a gynhelir eleni o Mai 6-11. Y pryd hwn, ceisir deall o'r newydd a 
dangos i eraill o'r newydd cymaint yw angen ein brodyr Cristnogol 
ar hyd a lled y byd. Ceisir deall a dangos eto y gwaith sy'n cael ei 
wneud dros y bobol yma a'r help sy'n cael ei roi iddynt gan ein 
heglwysi. Felly, gan ddechrau eleni, a pharhau gyda'r peth yn 
flynyddol, cynhelir wythnos arbennig fel hon i ledaenu'r newyddion, 
a hanes y miliynau o bobol sy'n llai ffodus na ni. Gobeithir, hefyd, 
gasglu rhywfaint o arian er mwyn helpu mewn ffordd ymarferol 
ynghŷd â gweddïau. 

Y mae Cymorth Cristnogol yn rhyng-enwadol, ac eisoes y mae 
paratoadau mawr ar waith mewn dros 200 o fannau yng Nghymru 
a Lloegr wrth baratoi am yr wythnos. Mae pob enwad, a chapel ac 
eglwys (ond y Rhufeiniaid) drwy Brydain yn cyd-weithio er mwyn 
i'r gwaith fod yn llwyddiannus. 

Truenus ac ofnadwy yw sefyllfa'r ffoaduriaid. Dywedir bod tua 
30—40 miliwn ohonynt yn y byd, a'r rhain i gyd heb gartrefi, heb 
sicrwydd na gwaith oherwydd rhyfel ac anghydfod, daeargrynfau a 
llifogydd, erledigaethau ac eisiau di-dor. 

Rhoir help i tua 167,000 o ffoaduriaid yn Ewrop, Rwsia, a Japan 
gan U.N.O. a hefyd, rhoir rywfaint o help ganddynt i'r Arabiaid 
yn y Dwyrain Canol. Ond y mae'r broblem yn un llawer ehangach 
na hyn ; mae miloedd o ffoaduriaid yn Hong Kong, Korea, India, ~ 
Pakistan, Berlin, ac yn ddiweddar eto, Hwngari. A pha le bynnag 


Fe am y tro cyntaf y mae'r adran “Cymorth Cyd-Eglwysig a 

y mae ffoaduriaid, y mae'r eglwys yn derbyn cyfrifoldeb amdanynt. 
Bob blwyddyn y mae'r adran Cymorth Cyd-Eglwysig ym Mhrydain 
yn casglu tua £100,000 i helpu'r zwaith ymlaen. 

Dyma un enghraifft o'r hyn a wneir i helpu'r anghenus. Roedd 
Mrs. Lo, ffoadur yn byw yn Hong Kong yn ddi-waith. Roedd 
ganddi ddau o blant, a'r tri ohonynt yn byw ar staerau (staircase). 
Pedair ar bymtheg oedd oedran y ferch ; ’roedd yn anllythrennog a 
diffyg plaen yn y ffordd 'roedd yn siarad. Arferai gardota ar hyd y 
strydoedd am fwyd. Dau ar bymtheg oed oedd y bachgen, yntau'n 
llwgu o eisiau bwyd, a hefyd, yn niwrotig. Helpwyd hwy gan yr 
Eglwys, a hithau'n trefnu i'r ferch fynd i ysgol nos ac i'r bachgen 
gael addysg elfennol. Cafodd y teulu fitamins a threfnwyd busnes 
iddynt, gan roi peth arian i'r teulu bach i'w ddechrau. Ni allwn ni 
fyth wybod maint yr hapusrwydd a'r bywyd newydd a gafodd rhain 
drwy gariad Eglwys Iesu Grist tuag atynt. 

Wrth orfod byw mewn campau yn gannoedd gyda'i gilydd, mae 
afiechydon fel T.B., colera a malaria yn symud yn gyflym o un 
ffoadur i'r llall. Nid oes ganddynt fwyd, na dillad, na meddyg- 
iniaeth, na chartrefi, na gwaith. Mae angen cymorth Cristnogol 
arnynt, a bob dydd, mae S.O.S. fawr yn mynd allan o wersylloedd 
y ffoaduriaid yn India, Japan, De Affrica, etc. yn gofyn i ni, eu 
brodyr Cristnogol am help. A'r peth ofnadwy yw, nid yw'r nifer 
yn mynd yn llai ; bron gallwn ddweud fod y nifer ffoaduriaid a'u 
hangen yn mynd yn fwy bob yddd. Dywedodd Iesu wrth ei ddis- 
gyblion, “Yn gymaint a'i wneuthur ohonoch i un o'r rhai hyn fy 
mrodyr lleiaf i mi y gwnaethoch.” A wnewch chi, felly helpu yn 
ystod Wythnos Cymorth Cristnogol, 'nawr, Mai 6—11! Pa faint 
bynnag yw rhif y ffoaduriaid, maent i gyd yn unigolion, yn bersonau 
gwahanol, unigol yn byw mewn anobaith, ac arnynt angen gofal 
personol a chynhaliaeth. 

Dyma ddarlun Raymond Kinsey o'r ffoadur— 


“He comes over the hill every day— 

Sometimes he is old, sometimes he is young— 

Sometimes he comes with his family—sometimes alone— 
He may be healthy—he may be sick : 
But every day, he comes over the hill. 

His skin may be black, brown, yellow or white 

He may be in Hong Kong, in Korea, in India, in the Middle 
East. 

He may be fleeing across the borders of Europe. 

In each case, the identity is the same : He is the Refugee. 

Yesterday he came from one country, today another, and 
tomorrow... 

Who knows whose turn it will be next— 

The past for him has been full of tragedy, lost homes, lost 

families, lost countries, the present is full of fear, and the 
future... 

He looks to us for hope. 

He is the Refugee, the. displaced person, the victim of the in- 
humanity of man’s intolerance, or of a natural disaster. 

Let us help and pray for his life and what the Church to help 
him rebuild it.” 

Byddwn yn ddiolchgar iawn petaech yn rhoi eich help gan 
ddanfon eich rhoddion i mi i'r cyfeiriad—5, Graig Road, Trebanos, 
Swansea—cyn gynted ag sydd bosib. Beth bynnag y rhowch, yn 
fawr neu fach, fe fydd yn dderbyniol gyda llaw agored. Diolch yn 
fawr. 


[Cyhoeddwn yr erthygl uchod a chefnogwn yr apêl daer dros 
drueiniaid a ffoaduriaid y byd hyd eithaf ein gallu. Gofynnwn 
hefyd am bob bendith ar ferch ifanc yn y gwaith da yr ymroes iddo. 
Eithr i fod yn gwbl deg â'n darllenwyr rhaid i ni gyhoeddi fod 
Cyngor yr Eglwysi Prydeinig sy'n trefnu'r casgliad wedi gwrthod 
derbyn yr Undodiaid, yn Gymdeithas, yn eglwysi ac yn unigolion. 
Onid oes modd symud yr anoddefgarwch hwn, yr un anoddef- 
garwch yn y bôn â'r anoddefgarwch sy'n creu ffoaduriaeth ? Gyda 
phob cyfraniad danfonwch eich protest wylaidd ac yr wyf yn sicr y 
bydd Mary Williams, fel un a godwyd yn nhraddodiad goddefgar y 
Graig, yn barod i fynegu'r brotest honno wrth y Cyngor sy'n barod 
i dderbyn ei gwasanaeth ond yn amharod i gydnabod ei ffydd. 
Gweler geiriau J. P. Chalk yn ei araith : “Pa eglwys a all geisio 
rhyddid i eraill heb yn gyntaf ganiatau rhyddid oddi mewn i'w 


ffiniau ei hun ?”—Go.] 
AAA 


Cerddor a Ganodd Glodydd ei Wlad 


Gan SELWYN JONES. 


iateir inni'r Tsieciaid gael ein cyngherddau ein hunain. 
Ynteu a yw hyn y tu hwnt i bobl Tsiecoslofacia ? Credaf fod 
ein traddodiad fel cenedl gerddgar yn weddol hen a hysbys. 
Traddodiad ydyw i'w gadw a'i drwytho ag ysbryd newydd ac i'w 
gyfoethogi fwyfwy. Amdanaf i, nid wyf ond yn arloesi’r ffordd.” 
Y cerddor Bedrich Smetana a sgrifennodd y paragraff sy'n agor 
y llith yma ; mewn cylchgrawn—Slavo— Hydref, 1862. Y mae'n 
gofyn: “A glywyd perfformiadau gan Rwsiaid, Pwyliaid neu 
Slafiaid y De erioed ym Mhrag? Ambheuaf yn fawr. Yn wir y 
mae cwrdd ag enw un o'n pobl ni ar ein rhaglenni yn destun 
syndod.” 


rf F: Tsiec, trefnaf gyngherddau Tsiec. Does bosib na chan- 

Nid wyf yn ymesgusodi am fynd yr holl ffordd i Ganol Ewrob am 
wers a thestun. Mewn gwirionedd fe ddaeth y wers i Wyl Gerdd 
Abertawe beth amser yn ôl pan ymddangosodd Cerddorfa Phil- 
armonic Tsiecoslofacia deirgwaith ar lwyfan Neuadd Brangwyn. 

Y mae'n wir i'r Gerddorfa ganu gweithiau gan gerddorion o 
genhedloedd eraill ; ond wrth ganu gweithiau eu cyd-wladwyr y 
cawsom hwy yn disgleirio—a defnyddio'r gair yn ei lawn ystyr. 

Yr ydym yn ddigon cyfarwydd â gwrando Agoriad Smetana i'r 
opera “Y Briodferch a Ffeiriwyd,” a gydnabyddir yn brawf i 
unrhyw gerddorfa. Agorodd y Gerddorfa â'r gwaith yma, a'i 
ganu'n gyflymach nag y clywais i ef erioed o'r blaen ! 


EwyrLLys GREF 

Credaf ei fod yn deg dweud taw Smetana yw tad y canu Tsiec a 
ddaeth yn wybyddus i'r byd. Fe'i ganed ym Mohemia yn 1824. 
Efallai nad oes dim o'i waith yn egluro ei le a'i bwysigrwydd i'r 
datblygiad a'i dilynnodd na'r gyfresi gerddorfa : “Ma Flast” (Fy 
Ngwlad). Chwe darn hir sydd yma—Poemau-Tôn Synffonig. 
Clywsom y pumed o'r rhain nos Lun: “Tabor,” prif gaer gwrth- 
ryfelwyr John Huss, a'i sail yw'r gan : “Chwi, filwyr Duw !” 

“Y mae holl adeiladwaith y gwaith yma yn tyfu o'r gân fawr- 
eddog hon,” yw geiriau Smetana. “‘Yn y brif gaer, yn Nhabor, bid 
sicr, dyma'r gân a glywid fwyaf nerthol ac amlaf. Sôn y mae'r 
gwaith am ewyllys gref, ymladd llwyddiannus, sefydlogrwydd a 
dioddefgarwch a gwrthod cyndyn i ymostwng (ysbryd diwedd y 
darn). Nid oes modd dadansoddi'r cynnwys yn fanwl gan ei fod yn 
cofleidio balchder a gogoniant dilynwyr Huss a'u natur ddifâl.” 
Wrth gyfaill fe ddywedodd : “I mi, ystyr “ Tabor ’ oedd brwdfryd- 
edd ffydd. Y mae'n rhy llwyd ei liw, ond hynny a ddymunem.” 

Nos Fercher fe gawsom yr ail yn y gyfres “Fy Ngwlad,” sef, 
“Fltafa'7—afon a adweinir hefyd fel Moldaw. “Dweud y mae'r 
gwaith,” medd Smetana, “am lif afon Fltafa—ei chychwyn yn 
ddwy ffynhonnell fechan—yr oer a'r gynnes, yna eu huno, yna'r 
' llifeiriant yn troelli drwy'r llwyni ac ar hyd y meysydd, drwy gefn- 
gwlad ar amser gwyliau'r cynhaeaf. Ei gweld wedyn wrth olau'r 
lleuad a gweld tylwyth teg y dŵr. Ar y creigiau gerllaw cyfyd 
cestyll beilch, plasau eang ac adfeilion ; chwyrlia Fltafa yn chwyrn, 
yna llifo'n droadau llydain ymlaen i Prâg lle daw afon Vysehrad i'r 
golwg. Yna diflanna yn y pellter gyda thro urddasol i afon Elbe.” 

Y mae'n drychinebus meddwl bod y cyfansoddwr yn jhollol 
fyddar pan sgrifennodd y Gyfres yma. Ni chlywodd efe'r un nodyn 
ohonynt erioed. 

Yr oedd angerdd yn y canu yn Abertawe. 

Fe'i cafwyd hefyd pan ganwyd “Taras Bwlba” gan un o etifeddion 
celfyddyd. Smetana—Ianatsiec—a aned ym Morafia. Arwr 
Cosaciaid yr Wcrain yw Taras Bwlba, a Gogol a luniodd ei hanes yn 

epig a ddaeth yn fyd-enwog. Cyfeirir ato yn y rhagair i Brenin yr 
Ellyllon (Cyfres y Werin) gan yr Athro Henry Lewis, ond hyd yn 
hyn ni ddeuthum ar ei draws yn Gymraeg. Gall fod Dr. Hudson- 
Williams wedi ei gyhoeddi ymhlith y toreth o gymwynasau yr 
anrhegodd ni â hwy. Gyda llaw, a oes gobaith o gael ei gyfieithiadau 
o chwaraeon Tsiechof mewn argraff yn fuan ? 


BLWYDDYN RHYDDID 

Yr oedd 1860 yn flwyddyn fawr i'r Slafiaid a'u cyd-ddioddefwyr. 
Dyna flwyddyn rhyddhad y serffiaid yn Rwsia lle'r oedd pobl fel y 
pensaer a'r paentiwr Victor Hartman yn pregethu efengyl Celfyddyd 
Cenedlaethol. Dyma hefyd flwyddyn codi iau Awstria oddi ar war 
Bohemia. Yr oedd Smetana yn byw yn Sweden y pryd hynny, ac y 
mae enw Grieg ynghlwm wrth y traddodiad o ddatblygu elfennau 
brodorol. 

Sylwch yn arbennig ar Smetana yn sgrifennu i'w hen athro o 
Goteborg : “Yn gyntaf, fe ofynnem i chwi faddau fy nghamsyniadau 
oll, yn fy sillafu o fy ngramadeg ; yn sicr ddigon, fe ddowch o hyd i 
lawer, oherwydd hyd yn hyn ni btm yn ddigon ffodus 1 ymberffeith- 
io yn ein mamiaith. Wedi fy addysgu o'm plentyndod mewn Al- 
maeneg, yn yr ysgol ac mewn cymdeithas, ni phryderais fel myfyriwr 
ddysgu dim ond yr hyn oedd yn rhaid arnaf; wedyn mynnodd 
Duwies Cân fy nerthoedd a'm horiau oll, fel, y mwya'r cywilydd, 
rhaid imi yn awr gyfaddef na fedraf fynegi'n ddigonol na sgrifennu'n 
gywir mewn Tsiec. Ond fe syrth y cerydd nid arnaf fi'n unig, ond 
hefyd ar ein hysgolion !” 

“Eto, o'r braidd y mae'n rhaid imi ail-ddweud taw Tsiec ydwyf, 
gorff ac enaid, ac mai peth i ymfalchïo ynddo yw bod yn etifedd i'n 
gogoniant. Nid oes arnaf, felly, gywilydd eich ateb yn ein mamiaith, 
er mor amherffaith hi, ac yr wyf yn falch o fedru dangos i chwi nad 
oes dim yn fwy gwerthfawr imi na gwlad fy ngenedigaeth.” 

Yr un symbyliad oedd y tu ôl i sgrifennu Gogol am yr Wcrain, ac 
yr oedd yn naturiol i Ianatsiec, yntau, sgrifennu rhapsody yn ceisio 
darlunio ““Taras Bwlba.” 

Dyma ran o etifeddiaeth y Gerddorfa a fu yn Abertawe, yn 
drigain mlwydd oed, ac yn gorff o offerynwyr gwych. Nid fod pob 
brawddeg a glywsom yn llwyr, yn ôl chwaeth Brydeinig. Yr hyn 
oedd yn arbennig iawn oedd brwdfrydedd a hwnnw o dan ddis- 
gyblaeth hynod. 

Ofnaf nad oes ofod i fynd at ôl manylion ; a rhaid rhoi heibio 
trafod yr unawdwyr, ond rhaid cyfeirio at Synffonia ddiwethaf Dr. 
R. Vaughan Williams a gafwyd gan Gerddorfa'r Halle, a George 
Weldon yn lle Syr John Barbirolli. Y mae'n werth chwilio nodiad- 
au'r cyfansoddwr mawr hwn ar ei waith—y maent yn llawn direidi, 
fel y gwaith ; yn dangos y cawr ydyw ef. 

Priodas 


EBRILL 20, yng Nghapel Carmel, Llandysul, unwyd mewn glân briodas 
SALLY, unig ferch Mr. Tom J. Davics, Gwyon Castle, Llandysul a'r diweddar 
Mrs. S. J. Davies, Faerdre Fach, Llandysul a RICHARD MORRIS 
WILLIAMS, Ariannydd, mab Mrs. E. Williams, Maeslan, Llangunnor a'r 
diweddar Mr. H. Williams. Gwasanaethwyd gan y Parch. T. O. Williams, 
M.A., Llanbedr gyda chynhorthwy parod y Parchn. Walter Jones, Carmel ; 
J. Marles Thomas, Pantydefaid a'r Canon Jenkins, Llangunnor. 


oe . . 11 . . 
Hir oes union yn llawn daioni, 
Oes o heulwen i Dick a Sali.” 

Marwgofion 


Bu ELIZABETH MARY EVANS, Brynllwyd, Pontsian farw ar y 22 o 
Fawrth ar ôl cael ei tharo'n ddisymwth, a hithau dim ond 56. Gadawodd briod 
a theulu lluosog yn fawr eu colled ar ci hôl. Gwraig ydoedd a weithiodd yn 
galed a diwyd ar hyd ei hoes ac a fu'n hynod o garedig. Tystiai'r dorf, a 
orlanwai Gapel y Bryn ddydd ei hangladd ar y 27 o Fawrth, i'r hawddgarwch 
a'i nodweddai o ddyddiau'r ysgol ymlaen. Gwasanaethwyd yn yr angladd gan 
y Parchn. I. Elfryn Davies ac A. J. Martin. 


YNG Nglaslwyn, Cribyn ar y 1 o Ebrill bu farw MARY ANNE THOMAS 
yn 77. Merch Dewi Hefin ydoedd, a bu fyw ar hyd ei hoes yn yr hen gartref a 
fu'n fagwrfa i ddiwylliant ac ysgolheictod. Ymfalchïai'n fawr yng nghyraedd- 
iadau ysgolheigaidd ei theulu. Yr oedd ganddi gariad mawr hefyd at Gapel 
Cribyn. Soniai gyda balchder am y gwasanaeth a roes ei thad ym mhulpudau 
Gwilym Marles yn ystod ci gystudd olaf. A hithau wrthi ei hunan ac yn llesg, 
bu'r cymdogion yn hynod garedig iddi. Anghyoedd oedd yr angladd ar y 
$ o Ebrill ym mynwent Capel Cribyn, y Parchn. J. Islan Jones ac A. J. Martin 
yn gwasanaethu. 


EBRILL 8, 1957 yn 67 mlwydd oed bu farw ANN EVANS, annwyl briod 
Tom T. Evans, White Hart, Llanbedr wedi dihoeni'n hir. Yr oedd yn crino ar 
ei thraed a hawdd gweld wrth ei gwedd fod ei dyddiau wedi'u rhifo. Gwraig 
weithgar a diwyd ydoedd a chadwodd yn ffyddlon yn Soar tra gallodd. Yr 
oedd rhyw sirioldeb ynddi ac iddi air da gan ei llu o ffrindiau. Gadawodd 
briod yn ci unigedd, dau frawd a chwaer i weld ei heisiau. Claddwyd y dydd 
Iau dilynol ym mynwent Brondeifi. Gwasanaethwyd yn yr angladd anghy- 
hoedd gan y Parchn. Burgess Jones, B.A. a T. Oswald Williams, M.A. Hedd- 
wch i'w llwch. 

Newyddion yr Enwad 


CYMANFA MORGANNWG.—Cynhaliwyd y gymanfa hon ar Ddydd 
Llun y Pasg, a daeth llond y capel o gantorion a gwrandawyr i'r Hen Dy 
Cwrdd, Aberdâr i ymuno yn y wledd. Arweiniwyd, am y tro cyntaf yn ei 
oes, gan Mr. W. J. Jones, A.L.C.M., organydd yr Hen Dŷ Cwrdd a gwnaeth 
ci waith yn dawel a deheuig mewn dull a oedd yn gweddii Wyl o Fawl. Mr. 
Isaac Hopcyn, B.Sc., Trebanos ocdd wrth yr organ, yntau yn profi ei fedrus- 
rwydd diymhongar unwaith eto. Daethai nifer o wŷr Aberteifi i gynorthwyo 
ac yn eu plith, Nana James.o Gapcl-y-Cwm i roi cân i ni. Canwyd hefyd yn 
felys gan Jennifer Jenkins o'r Hen Dŷ Cwrdd a Beryl Jenkins o Highland Place. 
Y tro hwn buom yn ffodus iawn yn llywyddion y dydd, pob un ohonynt yn 
wahanol, pob un ohonynt yn cofio nad cwrdd siarad yw cymanfa a phob un 
ohonynt yn ddawnus yn ei ffordd arbennig ci hun. Cawsom yr hen hwyl gan 
Mrs. E. Bowen Bevan, Trebanos, stori drawiadol gan Tom Chambers o'r 
Cefn ac araith atgofus a gobethiol gan un o ferched yr Hen Dŷ Cwrdd, Mrs. 
Molly Williams. Cymerwyd rhan yn y defosiynau gan Mrs. Bevan, y Parch. 
Roy John, Watcyn Davics, Aubrey Martin a chadeiriwyd drwy'r dydd gan y 
gweinidog, y Parch.\D. Jacob Davies. Cofiwn am ddydd o heulwen a chanu 
hwyliog. 


ADUNIAD MYFYRWYR CAERFYRDDIN.—Cynhaliwyd aduniad 
myfyrwyr Coleg Caerfyrddin ar ddydd Mawrth, Ebrill 30 yn neuadd y coleg. 
Traddodwyd yr araith flynyddol gan y cadeirydd am y flwyddyn, y Parch. 
J. Marles Thomas, M.A. Ar ôl hynny gwrandawyd ar * Ddarlith y Dr. Will- 
iams ’ a draddodwyd eleni gan y Parch. H. Stewart Carter, Llundain. 


CYFRANIADAU .AT Y. GYMDEITHAS.—Dymuna'r Trysorydd, y 
Parch. Watcyn Davies, Cefn, atgofio'r eglwysi hynny a csgeulusodd ddanfon 
eu cyfraniadau y byddys yn cau'r llyfrau'n derfynol ar fyr. Brysiwch bawb. 


CRONFA'R ‘ YMOFYNNYDD.’—Nid wyf am gyhoeddi'r golled a 
gafwyd ar YMOFYNNYDD 1956 cto ond digon yw dywedyd ci bod yn sylweddol 
o fawr a'r treuliau wedi cynhyddu o ryw ugain punt yn ystod y flwyddyn. 
Cauwyd y llyfrau ar ben y tymor yn gywir.y tro hwn ac fe ychwanegodd y 
rhai a oedd heb dalu at y ddyled a ymddengys ar y daflen. Y mae peth gobaith 
y bydd llai o ddyled yn 1957 ac y mae'r diolch mwyaf am hynny i'r rhai sy'n 
dal i gyfrannu yn gyson. Dyma restr arall o'r Rhoddwyr Anrhydeddus : 
Mrs. Gwilym Griffiths, Hen Dŷ Cwrdd, Aberdâr, £1 ; Cyfaill, Alltyblaca, £1 ; 
Miss Morgan a William Morgan (brawd a chwaer o Drebanos sydd wedi 
gwneud YR YMOFYNNYDD yn un o'r teulu ers blynyddoedd !), £2 ; Miss Sal 
Evans, Rhydowen, 10/6 ; “Hen Fethodyn” (carwn petawn yn gallu adrodd y 
stori i godi cywilydd ar rai Undodiaid !), £1 ; Miss Jane Davies, Greengrove, 
13/-. Diolch i bob un ohonoch a diolch yn arbennig am aberth rhai ohonoch. 

URDD Y BENYWOD, ADRAN DE-DDWYRAIN CYMRU.— 
Cynhaliwyd cin cyfarfod blynyddol yn eglwys Pontypridd ar y 14 o Fawrth. 
Arweiniwyd mewn defosiwn gan y Llywydd, Mrs. M. J. Davies, o'r Hen Dŷ 
Cwrdd, Trecynon. Croesawyd Mrs. Jessel, M.A., y Llywydd Cenedlaethol 
i'n plith a diolchwyd iddi'n gynnes am araith ysbrydoledig gan Mrs. Thomas, 
Notais a Miss Edith Howells, Trecynon. Cafwyd adroddiadau diddorol o 
waith y flwyddyn gan yr adrannau a mynegwyd peth gofid o glywed adrodd- 
iad y trysorydd, Miss Morgan, Trebanos ac fe apeliwyd am ychwanegiad at y 
tanysgrifiadau. Rhoddwyd adroddiadau am waith y Pwyllgor Canolog a'r 
Rali gan Mrs. Thomas a Mrs. M. J. Davies. Dymunodd Mrs. Davies bob 
llwydd i Mrs. Lewis Edwards, Cefn a oedd i'w dilyn fel Llywydd ac fe ethol- 
wyd Mrs. Tribe, Abertawe yn Is-Lywydd. Ail-etholwyd yr ysgrifennydd a'r 
trysorydd. Cynhelir Rali'r haf yn y Gellionnen ar ddydd Iau, Mehefin 20 ac 
ar ôl pryd o de gwasgarodd y gynulleidfa o 62 yn ôl i'w saith adran a'i saith 


ardal... yn hapus-luddedig. 


CRIBYN.—Diwrnod tywyll oedd hwnnw yn hanes y Capel ac yn hancs 
y gynulleidfa, ryw dri mis yn ôl, pan ddaeth y newydd fod muriau'r Long 
Room yn dechrau dadfeilio. Yr oedd y Long Room wedi chwarae rhan bwysig 
ym mywydau pob aclod o'r Capel. Yma y cynhaliwyd yr Ysgol Sul a'r Ysgol 
Gân ; yma caem y Noson Lawen, y Ddrama, a'r Te Parti ; ac yma y bu'r 
Hybarch Dafydd Evans, Cwmiago yn cynnal ei ysgol ddyddiol. Dywedir i'r 
Festri gael ci chodi yn y flwyddyn 1896, a rhaid yw addef na wnaethpwyd 
nemor ddim gwelliannau iddi er y flwyddyn honno. Aethpwyd ati ar unwaith 
i geisio casglu arian tuag at ei ail-hadeiladu. Casglasom ddigon o arian, ac 
aethpwyd ati ar unwaith i'w hadgywcirio. Dewiswyd pedwar o grefftwyr o'r 
Capel i wneud y gwaith, sef Mr. Ieuan Jones, Brynawel ; Mr. Ieuan Davics, 
Llysafon ; Mr. John Davies, Pantglas a Mr. Rees Davies, y Wenallt. Hefyd, fe 
gafwyd cynhorthwy wrth y gwaith gan Mr. William Jones o Giliau Aeron. 
Ac yna, dydd. Mercher, Ebrill 17, agorwyd y Long Room gan y Parch. 
Islan Jones, M.A., Llanbedr. Dilynwyd hyn gan wledd o de, a roddwyd gan 
chwech o deuluoedd y Capel. Eleni rhoddwyd y te gan Mr. a Mrs. Marsden, 
Maesgwyn ; Mr. a Mrs. Evans, Arfryn ; Mr. a Mrs. Jenkins, Maesteg ; a Miss 
‘Harries, Aeron House. Cafwyd gwledd o de, a daeth tyrfa enfawr ynghyd i 
fwyta ohono. Yn yr hwyr cafwyd Cyngerdd gan “Barti Dihewid a'r Cylch.” 
Y Cadeirydd am y noson oedd Mr. John Evans, Beili Cadarn, Llanwnen. 
Mynegodd falchder o weled y Capel Undodaidd, ac Eglwys y Plwyf yn uno 
â'i gilydd mor dda. Dywedodd fod undeb pentref y Cribyn yn esiampl i 
lawer o gapeli ein gwlad. Diolchwyd i bawb am eu haelioni gan Mr. Tom 
Davies, Gerallt a, Mr. Evan Davies, Bank Villa.—J.E.J. 
(Hydref 7, 1895 oedd dydd agor yr ysgoldy—Gol.) 


CYRDDAU CHWARTER Y PASG.—Cynhaliwyd Cyrddau Chwarter 
y Gymdeithas Undodaidd Deheudir Cymru ym Mrondeifi ar hwyr Mawrth a 
Dydd Mercher, Ebrill 16 a 17. Cafwyd cynulliadau gweddol ag ystyried fod 
yna lawer peth yn milwrio yn erbyn ci llwyddiant. Trueni mewn ystyr na 

buasai'r cynulleidfaoedd yn fwy niferus o ystyried fod pob pregethwr ar ci 
orau ac yn taro nodyn pendant. Hwyr Mawrth dechreuwyd y gwasanaeth 
gan Mr. Caradog Evans, myfyriwr yng Ngholeg Caerfyrddin mewn ysbryd 
defosiynol sy'n rhoi addewid o yrfa ddisglair iddo fel pregethwr. Pregethwyd 
gan y Parchn. Watcyn Davies, gynt o Rydygwin ond yn awr o Gefncoed y 
Cymer a'r Parch. J. Marles Thomas, M.A. (gynt o Gefncoed y Cymer, ond yn 
awr o Landysul) a chafwyd gwasanaeth wrth ein bodd. Fore Mercher cyn- 
haliwyd Cyfarfod Busnes y Gymdeithas a'r Llywydd, Mr. Jenkin Morgan, 
Llandysul yn y Gadair. Trafodwyd materion ynglŷn â'r enwad megis Ym- 
ddiriedolwyr Cwm-mawrdu, estyn gwahoddiad 1 Mr. Kielty (Ysgrifennydd 
y Gymdeithasfa Gyffredinol ac hefyd Ysgrifennydd yr Ysgol Sul, Mr. Richards. 
Soniwyd am ail-agor Capel Bach Panteg wedi ci adgyweirio a phasiwyd i 
ategu'r cynnig y sydd o flaen y Gymdeithasfa Gyffredinol ym Mirmingham 
ynglŷn â Chyflogau'r Gweinidogion. Yn y prynhawn cafwyd gwasanaeth a 
dwy bregeth gyda Mr. Eric Jones, un o'n myfyrwyr, yn dechrau'r Cwrdd, a 
phregethwyd gan y Parchu. Roy Jobn, M.A. ac Aubrey Martin, B.A., a da 
clywed nodyn pendant a blaengar yn y cyfarfodydd ar eu hyd. Yn yr hwyr yr 
oedd y Capel yn llawn. Cymerwyd y rhannau arweiniol gan y Parch. Aubrey 
Martin a phregethwyd yn rymus gan y Parchu. D. Jacob Davies, B.A. ac E. D. 
Davies o Sheffield. Y mae'r Parch. Jacob Davies yn adnabyddus ar y BBC ac y 
mae ar newid ei faes gweinidogaethol o Aberdâr i Lanwenog, Ceredigion lle y 
mae ganddo dair cynulleidfa dan ci ofal. Credwn na siomwyd aelodau ei 
gynulleidfaoedd newydd a oedd yn ei wrando. I gloi cafwyd pregeth i'w 
chofio gan un o blant Brondeifi—y Parch. Evan David Davies o Sheffield. 
Nid oedd lediaith ar ei dafod a siaradai Gymraeg gloyw er na bu yn pregethu 
Cymraeg ond ar ambell i dro erioed. Trueni na buasai yna eglwys yng 
Nghymru wedi ei gipio oddi ar y Saeson. Yr oedd yn dda gan ei hen gyfeillion 
ei weld a'i glywed, a gobeithir ci glywed yn amlach yn ein cyfarfodydd. Ni 
wn, ond nid wyf yn cofio inni gael cyfarfodydd mwy hwylus nac efengyl mwy 
pendant o'r dechrau i'r diwedd. Gobeithio y gedy y genadwri a bregethwyd ei 
hôl ar feddwl, ar ffyddlondeb ac ar fuchedd ein cynulleidfaoedd. 


LLYFR. EMYNAU NEWYDD I'R PLANT A'R BOBL IEUAINC.— 
Y mae'r gwaith o'i baratoi yn mynd yn ei flaen. Cyhoeddir isod restr o'r tonau 
ydym eisoes wedi eu dewis. Y mae angen tua 50 o donau eto. Gwahoddir ein 
cynulleidfaoedd ac unigolion ddanfon i mewn donau y carent gael eu cynnwys 
yn y llyfr. Byddwn fel pwyllgor cerdd yn cyfarfod yng Nghapel y Bryn 
nos Wener, Mai 31ain am 6 o'r gloch. Danfoner y tonau i mi erbyn Mai 30ain. 

J. MARLES THOMAS (Ysg.) 


Arfer Mam—Rhaglen 1933 ; Anne—Rhaglen 1950 ; Adsain—Hen Berlau ; 
Amanwy—Rhaglen 1946; Arizona—Llawlyfr Bedyddwyr; All Things 
Bright and Beautiful—School Praise “Royal Oak” ; Aston—School Praise ; 
Bod Alwyn—School Praise ; Blessed Assurance ; Black Bird—School Praises; 
Bryntirion—Can. Ysgol Sul ; Bendithion—Detholiad Meth. 1943 ; Brahm's 
Lullaby ; Canu'r Iesu— Rhaglen 1943 ; Canaf yn y Bore— Rhaglen 1953 ; 


if 

Clychau'n Canu—Rhagfyr 1952-53 ; Cân yr Adar—Rhaglen 1952 ; Chwifiwn 
Ei Faner—Rhaglen 1955; Cynon—Rhaglen 1954; Canu'r Plant—Ail 
Gasgliad a Rhaglen 1951 ; Canwn Ein Diolch—Rhaglen 1948 ; Calon Plentyn 
—G. O. Williams, Cefn Coed ; Clyw Arglwydd—Detholiad Meth. 1950 ; 
Cred yn Nuw— Hen Berlau ; Courage Brother—Hymns & Carols ; Deganwy 
—Llyfr Newydd Bedyddwyr ; Da yw Duw—Hen Berlau ; Dring i Fyny— 
Can. Ysgol Sul ; Dia Demata—School Praise ; Eira—G. O. Williaws ; Eudoxia 
—Student’s Hymnal ; Finlandia— Sibelius ; Franconia—Ail Gasgliad a Hen 
Berlau ; Galw—Rhaglen 1930 ; God be in my Head ; Gentle Jesus—Can. 
Ysgol Sul; Gofal Duw—Rhaglen 1946; Huna Huna—Can. Ysgol Sul; 
Hun Gan—Detholiad Meth. 1949 (Brahm's) ; Angylion y Plant—Can. Ysgol 
Sul; Janet—Rhaglen 1952; Lledrod— Detholiad Meth. 1950; Melling— 
Rhaglen 1954; Mair—Cymanfa Dosbarth Aberystwyth; Mae Duw yn 
Hoffi Gweled—Moliant Plentyn ; Monk's Gate—School Praise ; Margaret— 
T. Alun Jones ; Oak Dene—Rhaglen 1955 ; Omni Die—Hymns & Chorals ; 
O Llefara Addfwyn Iesu— Rhagfyr 1955 ; Plant Bach Iesu Grist—Can. Ysgol 
Sul ; Penygaer— Rhaglen 1953 ; Peterwcll— Rhaglen Goffa Hefin Williams ; 
Plant Bach yr Iesu—Detholiad Meth. 1952 ; Remington—Can. Ysgol Sul ; 
Seren Fechan— “Morfudd” Can. Ysgol Sul ; Saffron Walden—School Praise ; 
Samson—Hen Berlau ; St. Clement—Llawlyfr y Bed. ; Tallis Canon—School 
Praise ; There is Beauty all Around—Rhaglen 1954 ; Tynion ydyw Tannau— 
Rhagfyr 1956 ; Tyrd i'r Ysgol Sul—Hen Berlau ; Wele'r Wyf yn Sefyll— 
Rhaglen 1954 ; Y Seren Fach—Can. Ysgol Sul ; Y Gorlan Glyd—Rhaglen 
I952; Y Weddi—Rhaglen 1950; Y Plentyn a'r Aderyn—Rhaglen 1932 ; 
Carolau : I Orwedd Mewn Preseb ; Dawel Nos ; Hwiangerdd Mair ; Rocking ; 
Mae'r Nos yn Ddu; Hark the Herald; Christians Awake; O Deuwch Ffyddlon- 
iaid ; Wele Gwawriodd ; Dinas Bethlehem ; Noel; Rhowch Glod i'r Mab 
Bychan ; Clychau Nadolig ; Away in a Manger ; O Ddinas Fechan ; Jerusalem ; 
O'r Dwyrain Pell ; Cân Nadolig i Blant—Detholiad Meth. 1938 ; Coventry 
Carol ; Dinas Bethlehem. 

Molianwn Di—Salmau'r Mynydd ; St. Augustine—Can. Ysgol Sul ; We 
Believe—School Praise ; Gwyn—Salmau'r Mynydd. 


PWYLLGOR CERDD.—Capel y Bryn, Nos Wener, Mai 31 am 6 o'r 
gloch. J. M. Tuomas. 


BWLCHYFADFA.—Cafwyd darlith gan y Parch. T. E. Nicholas, Aber- 
ystwyth, ar y “Dyn a'r Gaib” ym Mwlchyfadfa, ar y 5 o Fawrth. Gyda'i 
ddawn arbennig ei hunan, traethodd y darlithydd ar agwedd beirdd Cymru 
drwy'r oesau at y gwerinwr, y “dyn a'r gaib.” Ymdriniodd â'i destun yn 
ddiddorol dros ben a'i ffraethineb yn cyfleu pethau llawn o sylwedd. 


LLWYNRHYDOWEN.—Cynhaliodd Ysgol Sul Llwynrhydowen yr 
Eisteddfod flynyddol ar y 16 o Fawrth. Cafwyd cystadlu brwd, yr Hen Gapel 
yh ôrlawn, a gwnaed clw sylweddol. Miss S. A. Jones, Hengell, Llandysul 
oedd y llywydd a chyfrannodd yn hael. 

Y Cwpwrth Llyfrau 


Y Mae'r Genhinen, Gwanwyn 1957, pris dau swllt (Gwasg Gomer, Llandysul) 
yn dderbyniol iawn y tro hwn pc na bai am ddim ond y lluniau hyfryd sydd 
ynddi o Dyfnallt a Huw Evans. Ceir erthygl gan y diweddar Athro Oliver 
Stephens ar Ddyfnallt a thrist yw meddwl cin bod wedi colli gŵr bonheddig 
arall ynddo yntau erbyn hyn. Y mae ein “ Cledlyn ni’ yma ar ei orau hefyd yn 
barod i dynnu coes fel arfer o dan y teitl, “Ieithoedd Dieithr.” Credwch fi neu 
beidio sôn am iaith ceffylau y mac a'i stori yn stori wir o blwyf Llanwenog. 
Y mac hanes ceffyl Bwlchmawr yn werth ci groniclo. Teitl arall i'ch coglais yw 
“Heol y Bais” gan Trefin a sôn y mae wrth gwrs am Petticoat Lane enwog 
Llundain. Ceir cynghorion gwych gan Tecwyn ar sut i gywiro ein hiaith a 
hoffaf y dull newydd o gasglu'r farddoniaeth at ei gilydd yn gryno ar y diwedd. 
Dyma drysorfa'r englynion. Gwrandewch ar S.O., Trelech : 


Y GwiR GRISTION 
Gŵr ydyw o gywir rodiad—a'i fryd 
Âr fawrhau y Ceidwad ; 
Brawd mewn cur, brwd mewn cariad, 


Hyfwyn a glwys, hufen gwlad. 


Cyhoeddwyd Darlith Essex Hall fel arfer adeg y Gymdeithas ac fe ellir ei 
chael yn lyfr cryno o 28 tud. o'r Lindsey Press, Llundain am 2s. The Religion of 
Nature yw'r teitl eleni a'r Athro Basil Willey, M.A., F.B.A., Hon.Litt.D. o 
Gaergrawnt yw'r awdur. Y mae'n gwahaniaethu rhwng ci deitl a “ Natural 
Religion” a phwysleisia mai agwedd Wordsworthaidd sydd ganddo a dengys 
yr anghytundeb rhwng y diwinydd modern a'r gŵr hwnnw a welodd arwein- 
iad i'w fywyd moesol ym myd natur. Yn naturiol ni all y rheini sy'n credu 
yng nghwymp y natur ddynol ganlyn arweiniad natur mewn moes ; yn wir y 
mae'r ffurf fedyddio eglwysig yn diarddel natur dyn fel rhywbeth esgymun. 
Er hyn oll dengys yr awdur fod dynoliaeth drwy'r oesoedd wedi cael ysbryd- 
oliaeth o'r radd uchaf o ddarluniau a dulliau natur ac oni ddywedodd Iesu, 
“Ystyriwch ylili.. . 2?” Y mae dyn yn gynnyrch i natur, fe all fod yn gaeth iddi 
ar ei waethaf ond gall ei meistroli hefyd, ac o'r feistrolaeth fe gyfyd gwybodaeth 
newydd am ci natur ci hun. Eithr ni all Duw'r Mynyddoedd feddiannu gorsedd 
Duw'r Cariad. 

Cyhoeddwyd nifer arall o'r pamffledi “What Unitarianism means to me” a 
daeth y rhif bellach yn 12 a phob un wedi ei ysgrifennu gan awdur sy'n canlyn 
gwahanol grefft. Ymhlith y bwndel diwethaf y mae tystiolaeth Swyddog 
Undeb y Gweithwyr, Cemegydd a Gweithiwr Cymdeithasol. Maent yn fyr 
ac yn fyw a gwyn fyd pc bae gennym arian i gyhoeddi pethau tebyg yn y 
Gymraeg. Y pris yw 2g. yr un. 


Argraffwyd gan J. D. Lewis a'i Feibion Cyf., Gwasg Gomer, Llandysul. 4 

Catalog diweddar yn awr yn barod. 


J. D. LEWIS A'I FEIBION, CYF. 
45 North Parade, Aberystwyth 
neu Gwasg Gomer, Llandysul 


A gawsoch chwi ein 
llyfrau diweddaraf ? 


ETIFEDDION—W. Leslie Richards. 250 td. 9/6 
YN OL I LEIFIOR—Islwyn Ffowc Elis. 350 td. 10/6 


DAIL PREN—Waldo Williams. ... “NAB 
STORIAU DIFYR A a PN Yn 
PRYNU'R AMSER—Y Parch. Thomas Davies 6/- 
HELP LLAW—J. Thomas ie ae 
MATILDA’R AIL—Abiah Roderick eee | 
Dramau: 
Y TICED (Un Act) Oswald Powell —— 
LLWYNBRAIN (Tair Act) H. Ll. Edwards 2/6 
YR ORFFIWS (Tair Act) H. Ll. Edwards... 2/6 


I'w cael gan Lyfrwerthwyr ymhob 
man neu yn syth oddiwrth 


GWASG ABERYSTWYTH 
45, North Parade, Aberystwyth 


Mehefin 


oe Cyr. yet 

a Misol Cymdeithas Undodaidd Deheudir Cymru â 


GYNNWYS 
RHIFYN Y GYMANFA 
Y Gymanfa Ganu 
Gyntaf 
Hen Lawlyfrau Moliant 
D. Eiddil Jones 
Y Phenomenon 
Bedydd 
Priodasau 
Marwégofion 
Newyddion yr Enwad 

Pris 6ch. y mis; drwy y Post, 8s. 0c. y flwyddyn. 
Yr Eglwysi yn gyfrifol am y cludiad. 


Anfoner Erthyglau, Llyfrau i'w hadolygu, etc. i'r Golygydd— 


Y Parch. D. JACOB DAVIES, B.A., Penralit, 2, Tudor Terrace, 
Aberdâr. 
Nodion a Marwgofion i gyrraedd y Golygydd erbyn y 15fed o'r mis. 


Pwyllgor Ymgynghori— PRIFATHRO J. D. JoNES, B.A., B.D. ; PARCHN. 8. E. 
BowEN ; E. G. Evans, B.A. ; J. ISLAN JONES, M.A. ; SIMON JONES, B.A. ; A. J. 
MARTIN, B.A. ;.J. MARLESs THOMAS, M.A. ; T. O. W1iLLIAMs, M.A. ; WATCYN 
DaAviEs ; Roy JoHN, M.A. ; Mr. W. S. JoNnEs, M.A., M.Sc., a Llywydd y 
Gymdeithas. 


Yr archebion a'r taliadau i'w hanfon i'r Cyhoeddwyr— 
J. D. Lewis a'i Feibion, Swyddfa'r “Ymofynnydd”, Llandysul 


AN UNFETTERED FAITH. The Religion of a Unitarian. 
By A. Pattie Hewert, M.A., S.T.M. “Beautifully written, wholesome 
challenging and compelling.” —The Inquirer. 7/6 (by post 7/10). 
LEADERS OF EARLY CHRISTIAN THOUGHT. 


By S. H. Mrtuong, M.A., D.Sc. “A careful and interesting statement, 
with illustrative quotations on the work of the leading thinkers.” 

Expository Times. 
“'Richly deserves to be accepted as a standard text-book for students.’”’— 
Dr. E. L. Allen in The Inquirer. 15/- (by post 15/6). 


A GOLDEN TREASURY OF THE BIBLE (and Apocrypha). 
Edited by MoRTIMER Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” —Expository 
Times. 1076 pages. Cloth 10/6 (by post 11/7) ; Leather 20/- (by post 21/1). 
MEN, CHANCE AND HISTORY (The Essex Hall Lecture 1955). 


By ALAN Buttock, M.A. (Censor of St. Catherine’s Society, Oxford 
2J- (by post 2/2). 


Send for catalogue and lists of other series— 


THE LINDSEY PRESS, 
15, Gordon Square, London, W.C.l. 

Y Gymanfa Ganu Gyntaf 


Gan W. W. Price, M.A., Aberdar. 


Ganu gyntaf â Ieuan Gwyllt (y Parch. John Roberts, 1822— 

1877) yn arweinydd iddi. Ef oedd yn arwain Cymanfa Ganu 
Gynulleidfaol Gwent a Morgannwg ym Methania ar Ionawr 10, 
1859 pan ganwyd detholiad o'i lyfr tonau a ymddangosodd ychydig 
fisoedd yn ddiweddarach. Fe argraffwyd chwech neu saith o'r 
tonau ar gyfer yr achlysur er mwyn i'r cantorion o Fethania, 
Merthyr, Dowlais, Pontypridd a Chaerdydd gael ymarfer. 

Cynhaliwyd Cymanfa arall ar raddfa fwy yn y Neuadd Ddirwestol 
Aberdâr ar Ebrill 4, 1859 a hon, yn ôl Ieuan Gwyllt yn y Cerddor 
Cymreig, Gorff. 1873, oedd y gyntaf, gan ystyried yr un gyntaf 
uchod fel rihyrsal, efallai. Tua 11 o'r gloch galwodd y Parch. Dd. 
Saunders, gweinidog Bethania (M.C.) ar Ieuan Gwyllt i annerch y 
dorf ar ganu emyn-donau. Yr oedd y neuadd yn llawn a dyma 
Ieuan yn ceisio gan y cantorion ganu amryw weithiau er dangos 
beth oedd yn dda a pha beth oedd yn atgas mewn canu emyn. 
Arweiniwyd y canu yma gan Rosser Beynon o Ferthyr. 

Wedyn am 2 o'r gloch cafwyd Cymanfa ragorol â Rosser yn y 
gadair a Ieuan yn arwain. Canwyd y tonau, “Cwyn Luther, 
French, Eifionnydd, Narberth, Dinistr Newydd, Dyfrdwy, Kent, 
Dorofid, Dismission, Saxony, Tiverton, St. Mary, Peniel, Holstein, 
Tytherton a Wareham. Ar ddiwedd y cyfarfod ffurfiwyd pwyllgor â 
Mr. David Evans yn gadeirydd a Rosser Beynon yn Ysgrifennydd a 
gwelir oddi wrth yr uchod mai “Cymanfa Ganu Gynulleidfaol 
Gwent a Morgannwg” oedd y cyfarfodydd yma. Cyfaddasiad 
oeddynt gan Ieuan Gwyllt o'r “Undeb Cerddorol, Dirwestol 

Gwent a Morgannwg” a sefydlwyd gan “ychydig o gyfeillion 
rhinwedd a rhagfodiad ’ ym Mhontypridd yn 1854 a chynhaliwyd 
eu cylchwyliau blynyddol o hynny ymlaen fel a ganlyn : 

Pontypridd (Penuel), 1855 ; Aberdâr, 1856 ; Dowlais (Hermon), 
1857 ; Rhymni (Peniel), 1858 (â Ieuan Gwyllt yn un o'r arwein- 
yddion) ; Merthyr (Pontmorlais), 1859 ; Caerdydd (Tabernacl), 
1860 ; Dowlais (Hermon), 1861 ; Merthyr (Tabernacl), 1862 ; 
Pontypridd (Peniel), 1863 ; Tredegar (Neuadd Ddirwestol), 1864 ; 
Caerdydd (do.), 1865 ; Merthyr (Soar), 1866 ; Dowlais (Bethania), 
1867—Dydd Llun, Gorff. 1—y cantorion yn rhifo 626 a chanwyd yr 
‘ Halelujah ” a Hermon Gwent yn arwain. 

Ym mhob un o'r cyfarfodydd yma yr oedd eitemau gan y gwa- 
hanol gorau ac areithiau gan amryw o bregethwyr ar Ganu Mawl ac 
ar Ddirwest. 

I droi'n ôl at Undeb Cerddorol a Dirwestol Gwent a Morgannwg 
yn Rhymni, dydd Llun, Gorff. ro yn addoldy y Bedyddwr—y 
corau oedd,— Docks,’ Caerdydd ; Pentyrch (Taff's Well), Ponty- 
pridd; y Graig; y Cymer, Aberdâr; Cwmbach; Dowlais a 
Rhymni. 

10.30 a.m.—areithiau rhwng y canu ; cadeirydd—Parch. W. 
Rowlands (Wesle) ; Parch. D. Hughes, B.A., Tredegar (ar y pryd 
o Lepwl) ; Parch. D. Phillips, Maesteg ; Mr. John Roberts (Ieuan 
Gwyllt)—a hefyd yn y prynhawn a'r hwyr—Parch. C. Edwards 
(Bapt. Cincinatti), Mr. Dd. Evans, Caerdydd (Saesneg &c.) 
Rhymni yn canu “Behold the Lamb of God” (Messiah) ; Cwmbach, 
“Star of Bethlehem,” Nichols ; Aberdar—‘‘Glandar”’ (G. Jones) ac 
ar y diwedd, Anthem Ddirwestol, o hen Alaw—y corau i gyd. 

2 p.m. Darllen a gweddïo—areithiau—Parch. T. Lewis, Ystrad- 
gynlais ; Parch. O. Jones, Dowlais, &c. ; Côr Aberdâr— “Behold 
the Lamb o God” ; Cwmbach— Dyrchefwch” (D. Davies) ac 
amryw o donau o “Ystorm Tiberias” (Tanymarian)—y corau i 
gyd— “Mawl a'th erys Di.” 

6 p.m. Areithiau—Parch. J. Edwards, Merthyr ; D. Hughes, 
B.A. ; D. Phillips, Maesteg ; T. Levi ; O. Jones ; L. W. Lewis (Llew 
Llwyfo, Aberdâr) ; John Roberts, Lerpwl. “Gresyn na chawsai 
I.G. fwy o amser y cyfarfod hwn i draddodi ei sylwadau—y corau 
wedi myned adref ond corau Dowlais a Rhymni.” 

Codais yr uchod allan o'r Gwron, Gorff. 21, 1858. Ar ôl yr uchod 
cyfarfu amryw o gyfeillion “i ffurfio Undeb Canu Cynulleidfaol 
gyda'r amcan o roddi meithriniaeth fwy uniongyrchol i Ganiadaeth 
y Cysegr.” Ffurfiwyd pwyllgor a gyfarfu yn Aberdâr yn y Neuadd 
Ddirwestol cyn diwedd 1858—ac o'r pwyllgor hyn y cafwyd y 
cyfarfodydd Undebol ym Methania (Ion. 10) a'r Neuadd Ddirwest- 
ol—(Ebrill 4), 1859 yn canoli ar emyn-donau i'r cysegr, ac felly 
edrychwyd arnynt fel * Dechreuad y Gymanfa Ganu. Anodd 
marcio'r ffin rhwng y rhain a'r Undeb Cerddorol a Dirwestol 

Gwent a Morgannwg. Hyd yma yr oedd undebau canu drwy 
Gymru yn anenwadol a pharhaodd “Undeb Cerddorol a Dirwestol 
Gwent a Morgannwg yr un fath, fel y gwelir wrth y rhestr uchod. 
Ond nid felly gyda'r “Gymanfa Ganu” fel ddaethom i'w hadnabod 
yn nes ymlaen. 

Yn 1860 ffurfiwyd Undeb Methodistiaid Merthyr a Dowlais a 
cynhaliwyd y cyfarfod cyntaf yng Nghapel Pontmorlais yn 1861 â 
Ieuan Gwyllt yn arwain. Sefydlodd yr Annibynwyr ym Merthyr 
Undeb cyffelyb a'u cyfarfod cyntaf, Pasg 1861, â Rosser Beynon yn 
arwain. Felly dyna ddechrau cymanfaoedd Canu—enwadol. 
Dilynwyd yn Aberdâr, Caerdydd, Abertawe, y Gogledd, etc., ond 
parhaodd ochr yn ochr â hwynt am beth amser—y cyfarfodydd 
anenwadol a Dirwestol Gwent a Morgannwg. (Daeth sêl y cantorion 
yma a chlod mawr i Gôr Caradog yn y Plas Grisial yn 1872 a 1873). 

Fe ffurfiodd Bedyddwyr Cwm Aberdâr Undeb Cerddorol â'r 
cyfarfod cyntaf yn Heolyfelin 10/9/1872 ond fe aeth i'r wal ; ail- 
ffurfiwyd a dechreuwyd drachefn—Llungwyn 1877 ac Annibynwyr 
a Methodistiaid Cwm Aberdâr tua 1875 a'r rhain sydd wedi 
parhau ond wedi gwanychu yn ein dyddiau ni. 


MMA) 


Ymdroi Ymhlith Hen Lawlyfrau Moliant 


Gan y Parch. D. JAcoB Davies, B.A. 


arbennig a oedd yn Llandysul un adeg. Fe ymddengys mai gŵr 

o'r enw Twm Dafi Lewis oedd arweinydd y gân yng Nghapel-y- 
Graig dros hanner can mlynedd yn ôl, ac yn ei hen ddyddiau fe 
gollodd ansawdd ei lais ac fe ballodd yr “hen ffliwt,” chwedl pobl yr 
ardal. Ond fe ŵyr pawb mai job anodd yw codi neb o'i swydd 
mewn capel unwaith yr ymsefydlo ynddi ac fe fethwyd a chodi'r 
codwr canu hyn o'i sedd a'i swydd hyd oni ddaeth angau, y gwa- 
hanwr mawr. Yn ffodus, yr oedd gan Twm ferch o'r enw Nani ac er 
na fedrai Nani daro'r “pitch” yr oedd ganddi lais bendigedig ac fe 
ddaeth y codwr canu i'r penderfyniad y gellid gorchfygu'r an- 
hawster yn hawdd. 

Ganddo ef yr oedd y “bitchfork” o hyd ac fe'i trawai ar y côr i 
gael y nodyn a chyda hynny o lais a feddai daliai wrth y pitch gan 
fwmian wrth ei ferch ar yr un nodyn, “Nawr-te-Nani,” a pharhau i 
ganu'r llinell gyntaf o'r emyn. Erbyn hynny yr oedd y nodyn wedi 
sefydlu yng nghlust ei ferch ac fe arweiniai gydol y gair o hynny 
ymlaen, Felly, ar ddechrau pob tôn rhywbeth yn debyg i hyn a 


F: glywais ‘ Thomas, Penarwel” yn dweud am godi canu go 

glywai'r gynulleidfa : “Nawr - te - Nani - O - Fryniau - Caersalem - 
ceir - gweled.” 

Fe gofiais am hyn yn ddisymwth wrth droi ym mysg rhai o'r hen 
lyfrau tonau a gesglais hwnt ac yma. Nid wyf na cherddor na 
chanwr ond fe gefais lawer o hwyl wrth droi tudalennau'r llawlyfrau 
moliant yma ac yn arbennig wrth ddarllen y rhagymadroddion a'r 
cyfarwyddiadau. Yn ein dyddiau ni aethpwyd i gredu na ellir 
dysgu cerddoriaeth ond trwy gyfrwng y Saesneg a phrin yw'r 
lenyddiaeth Gymraeg ddiweddar ar y testun. Hyfryd felly yw troi i 
lyfr poblogaidd John Mills, “Gramadeg Cerddoriaeth,” a gy- 
hoeddwyd yn 1838, a gweld yr holl dermau yn cael eu gosod mewn 
Cymraeg rhywiog. 

Fe ddywedir ar ei dudalen flaen mai'r gramadeg hwn yw “y 
cyntaf erioed yn Gymraeg” a diddorol yw darllen yng nghorff y 
llyfr beth yw syniad yr awdur am ganu, “Y mae'r gair canu yn 
tarddu o'r gair cân . . . ystyr blaenaf pa un yw, gwneud peth yn 
amlwg neu eglur . . . dwyn peth i oleuni.” (Byddwn yn cynnig yr 
eglurhad hwn gyda phleser i ambell ganwr enwog a wna bopeth 
ond dwyn eglurder y geiriau i'r golwg). “Nid canu yw pob sŵn a 
wneir gan ddynion â'u lleisiau, mwy nag ydyw rhochiad mochyn, 
cyfarthiad ci, neu weryriad march ; ac nid yw pob sŵn a wneir gan 
ddynion, hyd yn nod yn addoliad y gwir Dduw, ac a olygir gan 
laweroedd yn ganu, yn deilwng o’r enw... 

“Dywed rhai nad oes gennym enghraifft o aderyn o fwy maintioli 
na'r fwyalch yn canu ; ond dywedwn ni y Cymry fod ceiliog yr iar 
yn canu, er, efallai, na wna yr un genedl arall felly, Pan ddywed y 
Cymreigydd, ‘ Canodd y Ceiliog,” dywed y Sais, * The cock crew, 
nid ‘ The cock sang.” (Fe brawf wedyn fod y ceiliog yn canu 
drwy nodi ei alaw mewn hen nodiant !) “Ac er nad yw pob ceiliog 
yn seinio yr un fel yn hollol eto y mae gan bob un rifres benodol. 
Felly mi feddyliwn mai nid amhriodol yw dywedyd fod ceiliog yn 
canu.” 

* * * 

Wedyn dyma lyfr “Hymnau a Chaniadau Ysbrydol, Yn Dri 
Llyfr, gan Isaac Watts, D.D., ac a gyfieithwyd i'r Gymraeg gan 
Dafydd Jones, Cyfieithydd y Salmau.” Argraffwyd gan Ross 
yng Nghaerfyrddin yn M.DCC.-XIV, a'r perchennog gynt yn 
gadael ei farc arno drwy roi ei enw ar y clawr o'r tu mewn, “John 
Thomas, his book, aged 22 years, 1806.” Ysgwn i beth oedd ei 
deimladau wrth ddarllen yr emyn ar dudalen 121 sy'n disgrifio 
Uffern. Nodwch sut y mae Dafydd Jones yn glynu at ei ffurf ef ar y 
gair “ofn.” 

Gyd a pharchedig Ofan 
A difalch gân yn awr, 
Ein Henaid fo'n addoli 
Y Duw ofnadwy mawr.., 

Tragwyddol Heintiau yno, 
A thrwm gadwynau sy’ ; 
Arteithiau a Phoenau dirfawr, 
Mewn tanllyd Farwor du ; 
Y Saethau wedi lliwio 
Yng Ngwaed damnedig rai, 
I beri Poen a blinder 
Tragwyddol i barhau. 


Trown eto at lyfr emynau o waith Tomos Glyn Cothi, y bardd a'r 
arloeswr, a oedd yn un o'm blaenorwyr yma yn Aberdâr, “Cyfan- 
soddiad o Hymnau, 1822.” Llyfr bychan yw hwn ac fe ddywed ei 
hen berchen ar y clawr, “Thos Powel, his book, bought at Aberdare 
1822” ; hwyrach ei fod yn aclod yn yr Hen Dŷ Cwrdd a rhaid 
prynu llyfr y gweinidog ar unwaith. Y mae'n cofnodi un peth arall 
pwysig yn hanes y teulu mewn ffordd ddigri, “When did Morgan 
Morgan and Mary Powel marry ? The 2nd day of June, 1821.” Yn 
yr un ysgrifen fe ychwanegir emyn ar un o'r tudalennau : 


O Dduw rho imi dy hedd 

A golwg ar dy wedd, 

A madda 'nawr fy meia mawr 

Cyn elo'i lawr i'r Bedd. 

Ni ofna'r Glyn 

Na cholyn anga mwy 

Dof yn dy law 

Yr Hanner draw 

Heb flin na braw rhyw duydd:: a ddaw 
Uwch law pob loes a chlwy. 


Un ffurf ar emyn Ieuan Glan Geirionydd ydyw. Ar y dudalen 
olaf y mae nodiad pur hynod yn llaw'r un cofnodydd, Mn 
Powell the son of John Powell and his wife, Born August 2, 1807. 
Howell the reputed son of Howell Williams, Born December rst, 
1806.”, Y mae awgrym y fan yma y dylasai rhywun fod wedi darllen 
tudalen 121 o lyfr Watts ! 

A dyma'r “Casgliad o Salmau a Hymnau, cymmwys i'w canu yn 
Addoliad yr Unig Wir Dduw,” a gyhoeddwyd gan J. Jones, yntau'n 
weinidog yma ac ymhlith pethau eraill yn ysgolfeistr enwog a 
Siartydd blaenllaw. Fe ddywed rai pethau hallt am ei gyd-grefdd- 
wr, Iolo Morganwg, yn ei ragymadrodd gan ddweud nad addas ar 
bulpud yw llyfr sy'n cynnwys salmau cyffelyb i hon : 


Mae rhwysg hunangais bydolgrefydd 
Yn bwystfileiddio calon dyn ; 

Mae’n gyrru’r gwir o’n holl eglwysydd, 
Pob drwg, pob twyll ag ef ynghlŷn ; 

Y balch, trwynuchel, carngybyddion, 

Coronog ddreigiau maes y gwaed, 
Ty gweddi wnant yn ogof lladron ; 
Mae'r byd yn griddfan dan eu traed. 


Hwyrach na fyddai peth felly yn ganadwy iawn ond ofnaf fod 
talp o wirionedd pigog yn y pennill hwn ac nid drwg fyddai cael 
cynulleidfa i fethu a'i ganu a'i ddarllen yn unig am y tro. Y mae'r 
un gŵr yn gwrthwynebu Iolo hefyd am i'r hen fardd gynnwys 
“Cywydd y Mochyn Mawr” yn ei lyfr emynau “Salmau'r Eglwys 
yn yr Anialwch.” Darlun yw'r cywydd o grefydd y trachwantus 
goludgar, y beilchion . . . a'r bydol-ddoethion yn gyffredin. Y mae 
204 o linellau yn y cywydd hwn ac meddai John Jones yn ddifrifol, 
“ac nid oes dôn ar gael i ganu y Mochyn Mawr arni.” Dyna paham 
y mae'r eglwys yn yr anialwch o hyd mae'n debyg ! 

* * * 

Ond deuwch at enw mwy cyfarwydd, Ieuan Gwyllt" (Enw 
derwyddol cyntefig yw'r “Gwyllt” yma yn ôl Timothy Lewis, a 
dyna paham eu harferwyd gan feirdd a cherddorion ar hyd y 
canrifoedd yng Nghymru). 

Clywn am Ieuan yn torri ar draws y canu i egluro'r gerddoriaeth 
ac os oes gennych raglen Cymanfa Ganu eich cyfundeb wrth law 
trowch iddi ac fe welwch ein bod o hyd yn dal i ganu rhai o'r tonau 
a ganwyd yn y gyntafun. Dyma rai ohonynt : “French, Eifionydd, 
Narberth, Dyfrdwy, Kent, Dinistr Newydd, Saxony, Holstein, 
Wareham a Dismission.” 

A dyma lyfr Ieuan, “Llyfr Tonau Cynulleidfaol” ar fy mwrdd yn 
awr, “Argraffwyd gan J. Haddon, Llundain, 1859.” Ysgrifennwyd 
y Rhaglith helaeth yn Aberdâr ar Ebrill 30, 1859, a gresyn na 
fuasai gennyf le i ddyfynnu'n helaeth ohono. Rhaid bodloni ar 
frawddeg neu ddwy a gyfeirir yn arbennig i'r gynulleidfa : “Na 
floeddier gyda thrwst taranau yr hyn na ddylid ond prin ei anadlu ;. 
ac na ddatganer gyda thynerwch mursenaidd yr hyn sydd yn gofyn 
am holl nerth a godidowgrwydd y llais dynol.” Y mae “Tonau 
Stephen” yma hefyd a rhaglith hwnnw yn cyhoeddi mai “Ynfyd- 
rwydd hollol yw y ffurfioldeb o ddyblu, yn enwedig os bydd yr 
eneiniad yn eisiau.” 

Ac yn olaf, un cymal bach o ragymadrodd Ieuan Gwyllt i 
Sŵn y Fubili (1876). Darn o lythyr Sankey, cydymaith Moody, 
ydyw at y Golygydd yn rhoi caniatad i ddefnyddio rhai o'r hen 
donau enwog. Nid yw wedi rhoi caniatâd i neb o'r blaen, “but 
seeing that my wife is the daughter of a Welshman, who lived at 
Swansea many years ago, I cannot refuse you permission to translate 
into the Welsh language any of my Hymns which you desire . . .” 

Efallai i ni wneud cam â Mr. Brooke, wedi'r cyfan, a bod gwraig o 
Abertawe yn un o'r dylanwadau cryfaf a fedr dyn a gwlad ei gael. 

D. Eiddil Jones, un o’r Hen Arweinyddion 


(O'r YMOFYNNYDD, Mehefin 1894). 


Aberdar ? Nid yw wedi ci ysgrifenu hyd yma. Tebyg genyf fod 

y canu ar y cyntaf yn syml iawn. Mae'n amheus iawn a wyddid 
dim am ganu rhanau (part singing), bass, tenor, treble, &c. Buont yn 
hir yno heb lyfrau emynau ac heb lyfrau tonau. Y llyfrau emynau 
ddaethant gyntaf, a chyfieithiad Dafydd Jones o Gaio o emynau 
Watts oedd y rhai hyny. Cyn hyny, ychydig bennillion ar gof oedd 
ganddynt, a chenid y rhai hyny drosodd a throsodd, nes weithiau 
cael hwyl ardderchog. Sion Rees, Llwynmoch, arweinydd canu yn 
yr H.D.C., a Thomas ei frawd oedd y rhai cyntaf i ddysgu canu 
oddiwrth lyfr yn yr ardaloedd hyn. Cynnalient ysgolion canu ar 
draws y wlad am bellder o ugain milldir a rhagor—un yn cymmeryd 
un cyfeiriad a'r llall gyfeiriad arall, gan ranu y wlad rhyngddynt. 
Erys hyd heddyw yn mhlith yr hen bobl eu dull hwy o daro yr 
wythawd (octave)—i lawr, Hom-pom-po !—i fyny, Hym-pym-pom- 
po! Mrs. Margaret Watkins yw yr unig un yn yr H.D.C., yn awr yn 
fyw, a fu yn dysgu canu gyda Sion Rees ; a barna hi ei fod wedi marw 
er ys mwy na thri ugain mlynedd. Sythu ar y cwmin wnaeth ar y 
Sul wrth fyned adre o'r cwrdd i Bant-y-fflash. 


Yr arweinydd ar ol Sion Rees oedd Dafydd Sion Rees, hen wr yr 
adroddir llawer o ystoriau difyr am dano. Nid oedd yn un perthynas 
i Sion Rees. Gwisgai yn hynod, a chadwai ei wallt yn hir, ac yr oedd 
hwnw cyn wyned a'r gwlan. Pan fyddai yn canu, yr oedd ei holl 
gorff yn canu, a chrynai-ei wallt pob-blewyn a hono fel dail yr. 
aethnen. Ar eì ol ef daeth Richard Llewelyn, dyn o ddeall cryf â€ o 
grefydd ddigymysg ; Dafydd ei fab, yr hwn a aeth tua'r Amerig ; 
John Jones, brawd Caradog, yr hwn a aeth i Awstralia, a Wm. 
Williams (Llanon). Nid wyf yn gwybod yn gywir beth oedd cyssyllt- 
iad y tri olaf ; ond yr wyf yn barnu nad oeddynt yn arwain yn y 
gynnulleidfa. Rhywbryd tua'r amser hyny daeth John Jones (Eiddil 
Cynon) i fod yn arweinydd, a daliodd y swydd yn anrhydeddus am 
flynyddoedd meithion. Meddai lais rhagorol— llawn a chlir, ac o 
gwmpas da ; a meddai gryn lawer o fedr ar y grefft o ddarllen 
cerddoriaeth. Meddai gof da hefyd, a chwaeth uchel, fel nad oedd 
byth ball na phryder am y dôn, ac anfynych y ceid ieuo anghym- 
harus. Ond ei brif allu a orweddai yn ei gymmeriad dilychwin, ei 
addfwynder a'i dawelwch, ei amynedd a'i hir ymaros. Byddai yn 
anhawdd cael ei ail yn y pethau yma. Yr oedd felly yn llwydd- 
iannus iawn i gadw heddwch yn y côr. Ni welwyd erioed o John 
Jones yn pwdu, ac nad pwy fyddai yn pwdu, elai John Jones yn ei 


p> a ddichon ddadrys dirgelion hanes canu yn Hen Dy Cwrdd, 

flaen yn dawel a didwrw gyda’i waith. Tua’r adeg yma, dyweder 
tua 40 mlynedd yn ol, ystyrid canu yr H.D.C. y goreu yn y cwm. 

Ychydig ofnid mewn canu hyd yma heblaw purdeb a chywirdeb 
sain, cywirdeb peiriannyddol ; a gofalu am y piano a'r forte, pan 
fyddai cyfarwyddyd y llyfr yn gofyn hyny. Defnyddid amryw 
offerynau cerdd i gynnorthwyo. Telid llawer o sylw i anthemau, 
ychydig iawn i'r tonau cynnulleidfael. Gwaith bach iawn oedd 
dysgu tôn yn ol gofynion y dydd hwnnw. Nid oedd wedi gwawrio 
ar feddwl neb etto fod y dôn i fod yn gyfrwng trosglwyddiad meddwl, 
ac i fod yn forwyn hollol ufudd i wasanaeth yr emyn. 

Gyda dyfodiad Ieuan Gwyllt i'r ardal, tua diwedd y /fifHes, 
cychwynodd cyfnod newydd ar gerddoriaeth y cyssegr. Sefydlwyd 
cymmanfaoedd canu, gyda'r Methodistiaid yn gyntaf, yna gyda'r 
enwadau ereill. Dechreuwyd ar y Sol-ffa. Daeth canu i fod yn 
gynnulleidfaol, yn lle bod yn ddirprwyol. Aeth yr hen donau 
Jerryjig a'r anthemau gan mwyaf allan o arferiad. Cenid o'r blaen 
â'r yspryd, ac yn fynych yn dda iawn, ond erbyn heddyw gwneir 
cais i ganu â'r deall hefyd. Meistroli y dôn, ac yna fe'i rhedir yn 
yspryd yr emyn.. O'r blaen yr oedd y dôn yn fath o straight waistcoat 
i'r emyn, neu yn hytrach yn fath o fold haiarn, a rhedid pob pennill 
i'r un ffurf ynddo. Y rheol heddyw yw : Yr emyn i lywodraethu y 
don, ac nid y don i lywodraethu yr emyn. 

Tybiwn fod Mr. Eiddil Jones wedi bod yn un o'r prif ddylanwadau 
i ddwyn oddiamgylch y cyfnod newydd yma ar ganu yn ein henwad 
ni, yn enwedig yn y blynyddoedd diwethaf. Wrth gwrs, y mae wedi 
cael lieutenants da yn y gwahanol gynnulleidfaoedd ; ond y mae Mr. 
Jones, trwy ei frwdfrydedd, ei ffyddlondeb, a'i weithgarwch, wedi 
gosod bywyd newydd yn ein corau. Gesyd bwys mawr ar ganu y 
cyssegr, ac nid yw yn arbed na thrafferth na thraul i'w ddiwygio a'i 
wneuthur yn deilwng o'r achos goreu. Mae ar dân ei hunan—tân 
biwdfrydedd—ac yna mae'n gosod ereill ar dân hefyd. Erbyn hyn y 
mae wedi cael cryn lawer o brofiad fel arweinydd cymmanfa, a 
theimlwn fod y canu yn gwella dan ei ofal bob blwyddyn. Fe dybid 
for yr high-water mark wedi ei gyrhaedd yn Abertawe dair blynedd yn 
ol ; ond y mae dysgwyliad am well fyth yn y gymmanfa nesaf, Llun 
Mabon, Mehefin. Gyda threiglad y blynyddoedd mae yn cryfhau 
ynddo ei hun rinweddau dysglaer ei dad parchus—Eiddil Cynon. 

Mae Mr. Jones etto yn gymharol ifanc, a gellir dysgwyl pethau 
mawrion oddiwrtho yn y dyfodol. Fe'i ganwyd ef yn 35, Harriet St., 
Aberdar, 26 Awst, 1858. Bu yn yr ysgol gyda'r Parch. R. J. Jones, 
ac wedi hyny gyda'r diweddar Barch. Isaac T. Williams ar Gefncoed. 
Mae wedi mynychu yr H.D.C. er yn blentyn, ac wedi bod yn ffydd- 
lon gyda'r cwrdd, yr ysgol, a'r canu. Bu'n arweinydd y canu yno 
ac yn athraw yn yr Ysgol Sul, ac yn mhob un o'r ddau yn athraw 
cwbl ymroddedig i'w waith. Yr oedd ganddo ddylanwad rhyfeddol 

ar y plant bach, ac yr oedd ei ddosparth y mwyaf lluosog a'r mwyaf 
poblogaidd yn yr Ysgol Sul. 

Ei wraig yw Bessie, ail ferch y diweddar Barch. Owen Evans, 
Cefncoed ; ac ar Gefncoed y mae wedi ymgartrefu oddiar adeg ei 
briodas, a chredwn ei fod yn parhau yn weithgar gyda phob achos da 
o hyd. Hir oes a llwyddiant iddo ef a'i gydmares serchog. 

24 Mai, 1894. M.P.G. 


AMMA 


“Y Phenomenon” 
Y Parch. J. Maries THomas, M.A. 


(Anerchiad a draddodwyd o'r Gadair yn Aduniad Hen Fyfyrwyr yn y 
Coleg Presbyteraidd Caerfyrddin, Ebrill goain). 


greatness thrust upon them,” dyna ddywaid y bardd Saesneg, 

a theimlaf mai yr olaf yw y mawredd berthyn imi y prynhawn 
yma. Nid yw deng-mlynedd-ar-hugain, fel hen fyfyriwr, yn gyfnod 
digon hir i'm graddio i'r swydd anrhydeddus hon. Y mae un o'n 
plith ni fel enwad y carwn yn fawr pe bai yma yn fy lle. Un sydd 
dros 30 mlynedd yn hŷn na mi, ac a fu yn y coleg yma yn agos i 
50 mlynedd yn ôl. Rwy'n cyfeirio at y Parch. John Tysul Davies, 
Bryste. Oherwydd llwyth ei flynyddoedd metha fod yma'r pryn- 
hawn, er ei fod yn cario'r llwyth, fel gweddus i un fel ef, “as the 
last of the barons.” Estynna hen fyfyrwyr yr hen goleg eu dymun- 
iadau gorau iddo yn nawnddydd ei oes. 

; Mewn coleg fel hwn, a does dim tebyg iddo yn y wlad,—yn y byd 
am a wn i, anghwrtais fyddai i mi geisio pori i fewn i “Breserves” fy 
enwad fy hun. Cawsom ein dysgu yma drwy'r blynyddoedd, a 
gobeithio y dysgir hynny o hyd, nad ar enwadaeth y dylasid gosod y 
prif bwyslais, ond ar yr ymchwil am y gwir o bob cyfeiriad,— 

“Chwilio'r ydym am wirionedd, 
Prif oleuni Teyrnas Nef.” 

Ac ymhellach, gwn mai dim ond dwyn y buaswn, lle mae eraill yn 
lloffa, pe bawn yn ceisio dehongli meddwl yr oes fodern yma ar 
faterion diwinyddol sydd bellach yn gyffredin i bob enwad. Stori 
syml, wreiddiol, sydd gennyf felly ; stori am ryw bethau a ddysgwyd 
i mi yn fyfyriwr yn y coleg. Os am deitl, dyma fe— “Y Phenomen- 
on.” 

Coleg rhyfedd ydi'n coleg ni. Dyna'r marc fu gennyf arno drwy'r 
blynyddoedd. Sut mae'r hen gân yn mynd ? Cân y coleg a gyfan- 
soddwyd gan yr hen Brifathro W. J. Evans? 


+ Sm are born great ; some achieve greatness ; and others have 

Y Coleg Presbyteraidd, Caerfyrddin. 


““Academia Veneranda, Stirpe Presbyteriana, 
Semper nobis collaudanda, Si gua alia res humana : 
Alma mater tot doctorum, tot antistitum piorum, 
Tot per secula clarorum, Floreas in aeternum. 


Professores et studentes, Oui, diversa sentientes, 

Unum varie seguentes, veri sumus appetentes. 
Baptizontes, Methodistae, Congregationalistea, 
Trini-Unitariani, Cymrici et Anglicani, 
'Dextras, corda conjungamus, Cuncti vocem jam tollamus, 
Una ore confremamus.” 


Fel yna, cymysgedd o fyfyrwyr, cymysgedd o syniadau, ond un 
frawdoliaeth. Dyna un o ryfeddodau yr hen goleg. 

Ac fe berthyn i'r hen goleg yma gyfrinachau na ŵyr y byd ddim 
amdanynt. Pe beth a ŵyr y byd am fynd “ma's drwy'r ffenest ?” 
A dydi hyd yn oed pobl ‘ Shir Gâr” yn gwybod dim am “Shir 
Benfro.” Wn i ddim beth a ddigwyddodd i'r hen gwch hwnnw a 
oedd yma yn fy nyddiau i, ond gwn pe soniech am “Admiral y 
coleg” wrth rywun y tu allan byddai'r term yn fola berfedd pob 
dryswch, a byddai sôn am y “‘Blacs bach” mor dywyll â'r fagddu. 
Fel yna, fe berthyn i'r hen goleg ei gyfrinachau, ac yn eu plith 
“Y Phenomenon.” 

Os mai y fi yn unig a gofia'r term, gwell egluro tipyn i ddechrau. 
Tua diwedd yr wythnos gyntaf yn y coleg oedd hi. Roeddem ni 

fechgyn y flwyddyn gyntaf yn un o ddarlithiau yr annwyl a'r hoffus 
ddiweddar Athro J. Oliver Stephens. Dyna pryd y clywais y term 
gyntaf erioed. Nid oedd gennyf amcan am ei ystyr, ond ni fradychais 
fy anwybodaeth trwy holi,—pa Stiwdent sy'n ddigon o stiwdent i 
wneud hynny wythnos gyntaf y coleg? ““You Men ?” meddai'r hen 
Athro, a'i ddwylo glân, a'i fysedd hirion yn gosod i fewn y “‘punct- 
uation marks” ar ddiwedd y berorasiwn fawr, ‘‘ You have entered this 
old college ; a wonderful old college, so Catholic in its interests, so broad in its 
sympathies, and one day you will learn that it possesses a strange phenomenon.” 
'Doedd gennyf ddim syniad beth oedd yn ei feddwl, ond rywsut fe 
arosodd y gair yn fy meddwl weddill o'r wythnos, gan boeni fy 
nychymyg. 

Ac yna, daeth noson fawr yr “initiation.” Mae'n debyg fy mod i 
wedi troseddu yn erbyn cyfreithiau y “common room” yn fwy na'r 
bechgyn eraill. Mewn canlyniad, cefais fy nghloi i fewn yn y 
“Philosophy Room” wrth fy hunan bach yn y tywyllwch. Ac yna, 
yn sydyn, trwy ryw ddyfais gelfydd, ac yn torri ar draws y tywyllwch, 
gwelais yn y gwyll ddrws y cwpwrth cornel ger y ffenest yn araf agor, 
a'r “Dyn o Soar,” bwndel o esgyrn sychion a bylbiau cochion yn eu 
goleuo, yn dod i'r golwg. Af i ddim i geisio disgrifio fy nheimladau, 
ond dyna lle'r oeddwn am hanner awr yn y tywyllwch yn cadw 
cwmni i “Sceliton” y coleg. . . . Cyn diwedd yr hanner awr, yn fy 
meddwl bach, credais fy mod o'r diwedd wedi dod wyneb yn wyneb 
â Phenomenon y coleg! “Trwy'r tywyllwch a'r dirgelwch a'n 
hamgylchai ar bob tu” fflachiodd arnaf y datguddiad— “Wele'r 
phenomenon, yn esgyrn sychion o fy mlaen.” . Druan ohonof; 
Pe bai'r hen Athro annwyl yma'r prynhawn ni faddeuai byth o 
wybod fod un o'i stidwents newydd un tro wedi credu mai rhywbeth 
marw oedd pheonomenon fawr ci hen goleg. 

Rhywbeth marw ? Nage. Dyna’r-camsyniad mwya' wnes i eriod. 
Deuthum. ddeall hynny yn nes ymlaen. Rhywbeth byw ; rhywbeth 
sy'n medru anadlu anadl einioes i esgyrn sychion yw “rhyfeddod” 
coleg Caerfyrddin. 

1. Dyma un agwedd ar y rhyfeddod—*'*Goddefsarwch.” Deuthum i'r 
coleg yn Undodwr, ac efallai yn Undodwr cul. Daeth bechgyn 
eraill yr un pryd â mi yn Annibynwyr, ac efallai yn gul, a Bedydd- 
wyr, hwythau yn gul. Chwarae teg i'r hen goleg, fe aethom i gyd 
allan yn gwisgo yr un labels. Ond gyda hyn o wahaniaeth, fe 
dynwyd y labels allan o'r ffrâm gul a ddodwyd am danynt, ac fe'n 
dysgwyd i edrych dros y cloddiau ffin, a daethom i sylweddoli nad 
oedd monopoli o'r gwir gan yr un ohonom. Trwy hynny fe ddysg- 
asom barchu ein gilydd. Daeth rhai ohonom i gredu bod rhyw fath 
ar heresi wedi'r cyfan yn amod twf datguddiadau gwell. Ac yn y 
goddefgarwch hwnnw daethom yn fwy eangfrydig ein hysbryd, ac fe 
ddysgasom gyd-weithio, cyd-addoli, a pharchu yr un enw mawr. 
Yn y cyfeiriad yna y mae y coleg hwn wedi bod yn gymwynas i 

Gymru, ac mewn byd sydd ohoni heddiw, a bydolrwydd a seciwlar- 
iaeth yn peryglu y pethau gorau, a’r wladwriaeth fydol yn ceisio 
hawlio y dyn i gyd i fod yn is-wasanaethgar i amcanion economeg, 
onid oes gan ein hen goleg rywbeth i'w ddysgu i'r byd? Dyna 
bregethu Jencyn Jones, apostol Undodiaeth gynt ym Mhanty- 
creuddyn, a'r Llwyn, a'r efengyl a ddysgodd Perrot yn ei hen goleg. 
Goddefgarwch Cristnogol Samuel Jones, Brynllywrch, sefydlydd y 
y coleg yn agos i 300 yn ôl : 
“Coleg hen, hen, yn hynach—nag hanes 
Ag enw'n cyfrinach ; 
Ond rhoes i fyd y wers fach 
A gollwyd mewn oes gallach.” 

2. Agwedd arall ar ““bhenomenon” yr hen goleg yw ei“ Ymchwil am y gwir” 
Pan ddeuthum i yma dros 30 mlynedd yn ôl yr oedd rhyw optimist- 
iaeth fawr mewn perthynas â'r dyfodol. Nid oedd broblemau fel ag ~ 
y sydd heddiw. Roedd Cynghrair y Cenhedloedd wedi ei sefydlu, a 
rhoddi gobaith newydd i'r byd. Flynyddoedd cynt bu Herbert 
Spenser yn pregethu ei syniadau am fyd gwell, a Charles Darwin yn 
cyhoeddi ffrwyth ei ymchwil i'r syniad o ddatblygiad. Tyfodd y 
syniad fod cynnydd yn anochel— “The Inevitability of progress,” 
oherwydd yn union wedi'r rhyfel byd cyntaf yr un oedd meddwl 
diwinyddol Cymru ag ydoedd ar ddechrau'r ganrif. Yr oedd 
optimistiaeth lawen y foderniaeth ryddfrydol yn tonni drwy y tir. 
““Physics had not yet taken the place of Chemistry in the Thinking 
World. Everything was all right ; just around the bend was the 
Golden Age-God in his Heaven, all is right with the world.” Ond 
dair blynedd cyn i mi ddod i'r coleg yr oedd y Deon Inge wedi 
cyhoeddi ei “Outspoken Essays,” gan ddweud nad oedd cynnydd 
wedi'r cyfan yn anochel. A chyn diwedd fy nghwrs yn y coleg daeth 
y Dr. Vernon Lewis yma i draddodi ei ddarlithiau cynnar ar Karl 
Barth. Ac fe es allan o'r coleg heb wybod yn iawn beth i gredu. 
Eithr, ar ôl mynd allan, fe arhosodd dylanwad y coleg ar fy meddwl. 
Dysgais i chwilio am y gwir yn fy ffordd fy hun. Dysgais, yng 
ngeiriau Oliver Cromwell, “that a Man neves goes further than he 
knows where he is going.” 

Ac mae yr hen goleg hwn wedi cyfrannu yn helaeth i'r cyfeiriad 
yna drwy'r blynyddoedd ; yng ngeiriau Mafonwy— 

“Rhoi golau i'r pen a'r galon—wna hwn, 
Eneinia fyfyrion, 
A llyfrau llanc yn lleufer llon 
Yng ngoleu dydd angylion.” 

3. Ac yna, coleg y “tyfiant meddyliol” : 'Rwy'n cofio'n dda, wythnos 
gynta'r coleg oedd hi. Bois y flwyddyn gynta” wedi dod yno i gyd 
yn fechgyn gwybodus iawn, yn gwybod popeth. Rhaid oedd mynd 
i'r coleg wrth gwrs. Doedd dim modd mynd allan i bregethu heb 
wn eud hynny, ond nid oedd gan y coleg ei hun ddim i ddysgu i neb 

ohonom. Diwinyddiaeth ; ’roe’m ni yn ddiwinyddion parod. Ond 
cyn diwedd y term fe ddaethom i sylweddoli mai rhyw “Peter Pan 
Theology” (chwedl Hastings Rashdall) oedd gan bob un ohonom. 
Byth oddi ar hynny yr wyf wedi dysgu nad oes gennym ni Ddiwin- 
yddiaeth o gwbl os nad ydyw yn un sydd yn tyfu. “God has still 
more light and truth to break forth from his word.” Hen goleg sy'n 
hyrwyddo y tyfiant meddyliol yw ein coleg ni. 


4. Ac yn olaf, Coles y Frawdoliaeth Fawr. Dyma'r coleg a fu'n 
gyfrwng i ddysgu cymaint am werth yr unigolyn, am urddas dyn, ac 
am bosibiliadau y natur ddynol. Coleg a ddysgodd estyn y llaw- 
gyfeillgar i bawb o bobl y byd, gan gredu fod pob dyn yn gydradd 
yng ngolwg Duw. Coleg fu'n gyfrwng i agor y meddwl i werthfawr- 
ogi datguddiadau eraill heb law y datguddiad Cristnogol, ac a 
ddysgodd nad yw Duw wedi gadael ei hun yn ddi-dyst ym mhlith 
pobl o grefyddau eraill. Coleg a fu'n gyfrwng i roddi allwedd yn ein 
dwylo i agor cyfrinachau cudd ein dychymyg, a'n cydymdeimlad, i 
eangu'n bryd a'n gwared ni rhag culni o bob rhyw, 

“Rhoi inni weld pob mab i ti 
Yn frawd inni O Dduw.” 

Wel, dyna nhw ; “Phenomena” yr hen goleg, ac o gylch y 
pedwar yna yr wyf wedi gwau fy ffydd ; wedi ennill ysbrydoliaeth 
lawer tro yng ngwaith y weinidogaeth. 

Ai “sceliton” fydd yr hen goleg yfory ? Y mae'n wynebu cyfnod 
anodd yn ei hanes heddiw. Y mae ei ddyfodol yn ansicr. Charwn i 
ddim ei weld yn cael ei gau. Credaf iddo fyw yn rhy hir i'w bethau 
da gael marw. Bydd fyw byth, os nad yn ôl y cynllun presennol,— 
wel, rywfodd arall ; os nad yma yng Nghaerfyrddin, wel, rhywle 
arall. Coleg o'r fath hwn nid yw yn teilyngu marwolaeth. Achuber 
ef beth bynnag rhag bod yn ddim gwell na sceliton yng nghwpwrth 
hanes. 

“Hen goleg deimlai g'wilydd—heddiw 
I addef ei ddefnydd ; 
Heb raddau'n lliw'r boreuddydd, 
Ystyriai dasg nes doi'r dydd.” 


AIA” 


Bedydd 


PRYNHAWN Sul, Ebrill 2r, ym Mhantydefaid, MARLENE, merch fechan 
Mr. a Mrs. Jones, Cwmafon, Pentrecwrt, “Gadewch i blant bychain ddyfod 
ataf fi,” 

Priodasau 


SADWRN, 23 Chwefror, DAPHNE, merch Mr. a Mrs. Lewis, Dolgranog, 
Drefach, Llanybydder a EVAN JOHN LYNN, mab y diweddar Mr. David 
Evans a Mrs. Evans, Frongoch, Llandysul—priodi yn swyddfa Cofrestrydd 
Caerfyrddin. 


“The Church of the Ascension,” Llundain, Ebrill 20, MORFUDD 
THOMAS, merch y diweddar Mr. J. Thomas a Mrs. Thomas, Thespian, 
Llandysul a CLIVE BIRTWISTLE, 6, Devon Court, Links Road, Llundain. 


Yn Eglwys Llanpumpsaint, Ebrill 27, a'r Rheithor, Parch. W. M. Jenkins 
a'r Parch. J. M. Thomas yn gwasanaethu, EVAN DAVID JONES, mab y 
diweddar Mr. Enoc Jones a Mrs. Jones, Penpistyll, Llandysul, a MARGARET 
INA JONES, merch Mr. a Mrs. Jones, Nantyrhebog, Llanpumpsaint. 


Yng Nghilfowyr, ar y 30 o Ebrill, priodwyd JOHN JONES, Bryncoed, 
Llanybydder a BLODWEN THOMAS, Tynewydd, Penrhiw, Abercych. 
Gwasanaethwyd gan y Parchn. W. Gwyn Thomas ac A. J. Martin. 


CWDD YA) 


Marwgofion 


Mai 9, yn 33 oed, bu farw EIRWYN DAVIES, annwyl briod Mrs. Beryl 
Davies, Delfryn, Llandysul. “A'r Iesu a'i hoffodd,” dyna oedd y testun y 
pregethwyd arno ddydd ei angladd, Mawrth 14 gan ei Weinidog, y Parch. 
David Rhydderch, Seion. Y testun a ffitiai’n faneg. Un hoffus oedd Eirwyn 
gan bawb a'i hadnabu yn y cylch, yn ei gapel, yn y “Co-op,” lle y bu yn 
weithiwr da a gonest y blynyddoedd diwethaf, ac ymhlith ei gyfeillion yn y 
Graig lle y bu ef a'i briod yn fawr cu gofal fel Ceidwaid y Capel. Mab ydoedd 
i'r diweddar Mr. a Mrs. Davies, Barley Mow. Dioddefodd hir gystudd, ond yn 
ddirwgnach. Diwenwyn o natur, ffrind i bawb, parod ei gymwynas heb 
absennu a'i dafod, ac heb erioed wneuthur drwg yn erbyn ei gymydog. 
Ymhlith ei gyfeillion y mae hiraeth mawr ar ei ôl. Anghyoedd oedd y gwas- 
anaeth yn y tŷ, a'r Parchn. Wyn Jones, Peniel a J. Marles Thomas yn gwas- 
anaethu. Yng Nghapel Seion, â'r gwasanaeth i wrywod yn unig, cymerwyd 
rhan gan y Parchn. David Rhydderch, Richard Morris, Penbyont ; D. J. 
Davies, Tabernacl a'r Parch. D. J. Roberts, Eglwys y Plwy'. Ar lan y bedd 
cymerwyd y gwasanaeth gan y Parchn. Aubrey Martin a J. Marles Thomas. 
Estynnir ein cydymdeimlad dwys i'w annwyl briod, Beryl ; i'w ddwy chwaer, 
a'i ddau frawd, i'w fodryb drws nesa’, a llu eraill sydd yn fawr eu hiraeth ar ei dl. 


Bu farw ein hannwyl chwaer Mrs. HARRIET DAVIES ar yr 8ed o Ebrill 
yn Ysbyty Mount Pleasant, ac fe'i claddwyd y dydd Iau canlynol yn y Gelli- 
onnen a'r Prifathro y Parch. J. D. Jones yn gwasanaethu, Daeth blodau oddi 


YR YMOFYNNYDD 99 


wrth y teulu a hefyd oddi wrth Gynghrair y Chwiorydd, gyda’r weddi, 
" Gorffwysed mewn Heddwch.’ Wele bennill coffa oddi wrth Mrs. Elizabeth 
Bowen Bevan : 

Yn y Graig a'r Gellionnen, ffyddlon ydoedd ar bob pryd, 

Agos, agos, at ei chalon, oedd y gwasanaethau'i gyd, 

Gweld ei heisiau ar yr aelwyd, yn y cwrdd a'r Ysgol Sul, 

Hiraeth sydd am un fu'n ddiwyd, yn cydrodio'r llwybr cul. 
Ie, mawr yw ein hangen ar ôl y wên a'r sirioldeb, sydd wedi mynd o'n golwg 
yn awr. Cofiwn yn dirion amdani. 


AIA 


Newyddion yr Enwad 


LLWYNRHYDOWEN.—O'r diwedd adgyweiriwyd y groes ar fedd 
Gwilym Marles. Yn lle'r groes o farmor gwyn cafwyd un o wenithfaen las, 
yn hardd yn ei symlrwydd fel y gweddai i ŵr mawr.—Eleni eto cafwyd 
gwledd ragorol ddydd Gwener y Groglith ac anrhegwyd plant yr Ysgol Sul â 
llyfrau gwerthfawr am eu ffyddlondeb—rai ohonynt yn hynod ffyddlon. 
Mrs. Evans, Galltmaen a roes y danteithion, a mawr yw dyled yr Ysgol Sul a'r 
gynulleidfa iddi am ei charedigrwydd.—Cynhaliodd yr Ysgol Sul Eisteddfod 
ar y 16 o Fawrth yn yr Hen Gapel. Cafwyd cystadlu da iawn a gwnaed elw 
sylweddol at gronfa'r ysgol. 


GRAIG, LLANDYSUL.—Bellach y mae'n ben tymor ar gyfeillchau'r 
gaeaf, a rhaid dod a stori gweithgareddau y flwyddyn i ben. Yn dilyn yn 
rhaglen y Gymdeithas Ddiwylliadol cynhaliwyd Eisteddfod ddifyfyr a difyrus 
ar 4edd o Chwefror, a chwmni o Bantydefaid yn bresennol. Llywyddwyd gan 
Mr. Tim Jones, B.Sc., ac arweiniwyd gan Mr. Elwyn Davies, B.A. Nid rhaid 
mynd y tu allan i'r ddwy gynulleidfa am feirniaid o fri i Eisteddfod fel hon, a 
gwnaeth Mr. D. G. E. Davies, y Facrdre a Mr. Evan Davies, 1, Wind St., a'r 
ddau Gynghorwr Edward Davies a Tom Davies, eu gwaith yn dda. Y Bardd 
Cadeiriol eleni oedd Miss S. A. Jones, Hengell a Mrs. Davies, y Fedwen yn 
fardd y Goron. Edrychir ymlaen at Eisteddfod o'r fath eto yn gynnar yn yr 
Hydref.—Ar nos Lun, Chwefror 18 cafwyd darlith gampus gan Miss Caron 
Jones, B.A. ar “Elfed”, ac yn dilyn ar Mawrth 18, darlith o wead cartref pen y 
gamp gan y Cynghorwr Tom Davies ar y testun “Lloffion y daith.” Efallai 
mai gŵyl fwya'r tymor oedd y cyngerdd a gafwyd gan Barti'r Llwyn, a 
Caradog yn arwain. Y Cadeirydd hael ei boced oedd Mr. J. C. Jones, Dolgerdd. 
Terfynwyd rhaglen y gaeaf mewn Seiat Holi a chwpaned o de, ar Ebrill 1af.— 
Bu aelodau Urdd y Benywod wrthi'n ddiwyd ar hyd y misoedd a choronwyd 
eu gwaith mewn Arwerthiant (Sale of Work) ar Ebrill 20. Agorwyd yr 
Arwerthiant gan un o ffyddloniaid Pantdefaid, Mrs. Williams, y Bryn, Llan- 
ybydder. Bu'r fenter y tro hwn eto yn llwyddiant, a rhaid diolch i'r gwragedd 
ffyddlon am eu gweithgarwch diflino.—Cynhaliwyd Cwrdd Busnes y Gynull- 
eidfa ar Mawrth 25, a chafwyd adroddiadau boddhaol gan y Swyddogion. 

Da yw cael hen gyfaill yn ôl adref ar ôl treulio amser maith yn Ysbyty Twmbl— 
Mr. Ifor Treharne. Llongyfarchwn Mr. Tim Jones, B.Sc., ar ei apwyntio yn 
athro mewn Anianyddiaeth yn un o ysgolion cynradd Birmingham. Colled 
fawr i'r Graig fydd ei symud oddi yma. 


PANTYDEFAID.—Cynhaliwyd Cwrdd Blynyddol y Gynulleidfa ar 
Chwefror 24ain, a chafwyd adroddiadau ar waith y flwyddyn gan y tri 
swyddog. Gwelid i'r ochr ariannol fod mewn sefyllfa foddhaol ag ystyried y 
treuliau trwm a fu yn ystod y flwyddyn. Ar Sul, Ebrill 7 derbyniwyd y rhai 
yma i gyflawn aelodaeth—David Mervyn Williams, Cerdin Villa ; Frances 
Mary Jones ac Allan Ceredig Jones, No. 1, Council House, Prengwyn ; 
John Eilir Thomas Jones, Castle Green ; John Kenneth Crabb, Llwynfallen ; 
David Ieuan Lloyd a Rachel Sarah Ogwen Lloyd, Pyllau'r Bryn.—Yn ôl eu 
harfer, bu aelodau Urdd y Benywod yn ddiwyd a gweithgar drwy'r tymor, a 
dengys eu anrhegion gwerthfawr i'r gynulleidfa o bryd i'w gilydd fod y 
mudiad hwn yn fywyd i'n heglwysi. Yn gysylltiedig â'r Urdd, cynhaliwyd 
nifer o nosweithiau difyr ac adloniadol yn ystod misoedd cynta'r flwyddyn. 
— Ar Chwefror 23 cafwyd perfformiad o ddrama gan gwmni y Gwter Fawr, 
a Mrs. Davies, y Faerdre yn llywyddu yn absenoldeb Mrs. J. Jones, Penffin. 
—Wele enwau rai\o’r caredigion fu'n cynorthwyo yn ystod y gaeaf—Mrs. 
Thomas, Mydroilyn; Mrs. Howells, Llandysul; Mrs. D. G. E. Davies, 
y Faerdre; Bechgyn y Glaslwyn ; Parch. Walter Jones, Carmel; Parch. 
Aubrey Martin ; Mr. Elwyn Davies ; Cynghorwr Tom Davies, Llandysul 
a'r Gweinidog.—Torrwyd tir newydd ar nos Fawrth 8ed trwy gynnal dawns 
dan nawdd Cymdeithas y Bobl Ieuainc, ac un arall ar Ebrill r7. Yn wir, gwelid 
gwell cymdeithas yn y dawnsio yma nag a geir mewn aml i Eisteddfod.— 
Dygwyd gwaith y tymor i ben mewn “ Noson Lawen ' yng ngwesty'r Feathers 
Aberaeron ar Mawrth 29ain. Unwaith eto, ein dymuniadau gorau i Raymond 
Henson sydd ar fin dychwelyd am y waith ola, gobeithio, i Ysbyty Stourbridge 
am driniaeth law-feddygol. Da gweld Mrs. Davies, Penlôn ar wellhad, a 
chroeso iddi i'w chartref newydd ym Mhrengwyn. Llawen gennym am 
wellhad Miss Thomas gynt o'r Neuadd, ac yn awr ym Mhencader. Ein 
dymuniadau da i Mrs. Allan Jones, Tai'r Cyngor sydd dan driniaeth law- 
feddygol yn ysbyty Aberystwyth. 


APÊL “YR YMOFYNNYDD.”—Un swm yn unig a ddaeth i law y mis 
hwn, sef 16/- ; casgliad gwirfoddol Hen Dŷ Cwrdd, Trecynon i ddathlu 
Canfed Rhifyn y Golygydd yn Ebrill. Y mae Mehefin yn fis talu a sylwed y 
dosbarthwyr fod yr eglwysi i dalu'r draul cludo y tro hwn. 


EISTEDDFODOL.—Gwahoddwyd y Parch. D. Jacob Davies i arwain yn 
Eisteddfod Gyd-Wladol Llangollen ac Eisteddfod Genedlaethol Llangefni eleni. 
Bydd hefyd yn beirniadu adrodd a Llenyddiaeth yng Nglyn Ebwy yn 1958. 

Anfoner Erthyglau, Llyfrau i'w hadolygu, etc. i'r Golygydd— 


Y Parch. D. JACOB DAVIES, B.A., Penrallt, 2, Tudor “Terrace, 
Aberdar. 
Nodion a Marwgofion i gyrraedd y Golygydd erbyn y 15fed o'r mis. 


Pwyllgor Ymgynghori—PRIFATHRO J. D. JONES, B.A., B.D. ; PARCHN. 8. E. 
Bowen ; E. G. Evans, B.A. ; J. ISLAN JONES, M.A. ; SIMON JONES, B.A. ; A. J. 
MARTIN, B.A. ; J. MARLESs THOMAS, M.A. ; T. O. WILLIAMS, M.A. ; WATCYN 
Daviss ; Roy JoHN, M.A. ; Mr. W. S. Jonus, M.A., M.Sc., a Llywydd y 
Gymdeithas. : 


Yr archebion a’r taliadau i’w hanfon i’r Cyhoeddwyr— 
J. D. Lewis a'i Feibion, Swyddfa'r ‘‘Ymofynnydd’’, Llandysul 

AN UNFETTERED FAITH. The Religion of a Unitarian. 
By A. Pump Hewert, M.A., S.T.M. “Beautifully written, wholesome 
challenging and compelling.” —The Inquirer. 7/6 (by post 7/10). 
LEADERS OF EARLY CHRISTIAN THOUGHT. 


By S. H. MELLONE, M.A., D.Se. “A careful and interesting statement, 
with illustrative quotations on the work of the leading thinkers.” 

Expository Times. 
“Richly deserves to be accepted as a standard text-book for students.” — 
Dr. E. L. Allen in The Inquirer. 15/- (by post 15/6). 

Her a Pherygl yr Oes Atomig 


Gan y DR. GLYN PHILLIPS. 


Atomig gan y ffrwydriad dychrynllyd uwchben Hiroshima. 

Er hynny, bu datblygiadau pwysig ym maes Ynni Atomig, sydd 
yn effeithio ar lawer agwedd o'n bywyd. Cafodd ddylanwad dwfn 
ar y sefyllfa boliticaidd a militaraidd, a chredaf mai dyma'r elfen 
fwyaf ei dylanwad ar faterion rhyngwladol er y rhyfel. Erbyn hyn, 
dyma ddiwydiant mwyaf yr Unol Daleithiau, a chwery ran bwysic- 
ach bob dydd yn economeg Prydain Fawr hefyd. 

Yn sicr fe gaiff Ynni Atomig ddylanwad cryf ar ein dyfodol yn y 
wlad hon. Tybed a ydym ni fel aelodau unigol o'r Eglwys Gristion- 
ogol yn meddu ar ddigon o wybodaeth o'r pwnc yma i roi rhyw 
gyfarwyddyd neu i ddylanwadu ar gwrs datblygiadau y maes mawr 
a newydd yma ? Carwn grybwyll dwy ffordd y gall effeithio arnom 
ni 


A ETH deuddeg mlynedd heibio er pan gyhoeddwyd yr Oes 


Ychydig wythnosau yn ôl, ar gais ein llywodraeth, ffrwydrwyd o 
leiaf dair Bom hidrogen ar ynys yng nghanol y Môr Tawel. Yn ôl 
pob tebyg 'rydym yn y wlad hon yn bwriadu cynhyrchu'r bomiau 
ar raddfa eang, a hyn yn wyneb y ffaith nad oes unrhyw amddiffyn 
yn bosibl yn erbyn yr arfau yma. Y mae pob awdurdod yn y maes 
yn unfryd eu barn am hyn. Mewn adroddiad Americanaidd a 
gyhoeddwyd beth amser yn ôl cafwyd y manylion swyddogol am 
effeithiau y bom hidrogen. Sylwch beth fyddai'n digwydd pe 
byddai un ohonynt yn disgyn ar unrhyw ddinas yn y wlad yma, 
Caerdydd ein Prifddinas os mynnwch. 

Yn gyntaf, fe geid ffrwydriad anferth gyda fflach danbaid yn 
parhau am dros ugain eiliad. Gadawai hyn dwll mawr yn y ddaear 

dros filltir ar ei hyd. Byddai unrhyw un heb gysgod, ac o fewn cylch 
o wyth milltir oddi wrth y fllach yn cael ei losgi'n golsyn ar unwaith. 
Ar yr un pryd byddai dinas Caerdydd i gyd wedi ei thrawsnewid yn 
fôr o dân. Fel pe na bai hyn yn ddigon, fe ddinistrid pob adeilad o 
fewn chwe milltir ym mhob cyfeiriad o fan y ffrwydriad gan y chwa 
ysgubol sydd yn ei ddilyn. Gyda hyn ceid pelydrau atomig marwol 
o ganol y bom a gallwn fod yn sicr mai ychydig iawn, os unrhyw un, 
a ddeuai allan o'r ddinas yn fyw. Ond mae perygl arall hefyd. O'r 
ffrwydriad fe gynhyrchir cwmwl anferth sy'n farwol i bobl, anifeil- 
iaid a ffrwythau. Caiff y cwmwl ei gario gan y gwynt a disgyn yn 
gyntaf dros ardal ddau gan milltir o hyd, ac i fyny i ddeugain milltir 
o led, bron gymaint a Chymru. Mewn ardal o saith mil o filltiroedd 
sgwâr byddai unrhyw un sydd yn agored i'r perygl o'r cwmwl 
atomig yn sicr o golli ei fywyd. Yn ogystal â'r perygli bobl byddai'r 
cwmwl yn difetha bwyd, dŵr a chnydau. Ni soniaf yn y fan yma am 
y perygl i blant sydd heb eu geni neu i'r genhedlaeth hon drwy 
achosi canser ym mêr ein hesgyrn. Eto carwn bwysleisio ein bod ni 
ym Mhrydain drwy ffrwydro'r bomiau hidrogen yn y Môr Tawel 
wedi achosi i blant a fyddai wedi byw gael eu geni'n farw, ac i rai 
personau farw oddi wrth ganser a fyddai heb y weithred hon wedi 
cael byw. Ni fedr neb, hyd yn oed y Prif Weinidog wadu'r ffeithiau 
hyn. Wrth ddefnyddio arfau o'r fath, rhaid inni sylweddoli y gall 
rhyfel yn yr Oes Atomig yma ddifa yr holl genhedloedd a rhoi 
diwedd ar fywyd yn y blaned hon. 

Yn ffodus, y mae agwedd wahanol. Yn wir, efallai mai ein hunig 
obaith ym Mhrydain am ffyniant parhaol yw trwy ddefnyddio'r 
ynni yma. Glo yw prif ffynhonnell ein pŵer, ac yn ystod yr ugain 
mlynedd diwethaf ni chynyddodd ein cynnyrch, er bod y gofynion 
am ychwaneg o bŵer wedi cynyddu. Fe gawsom fwy o bŵer, ond 
trwy ddefnyddio'r glo yn fwy effeithiol, a thrwy fewnforio olew. 
Fel y bydd gofynion y byd a phobl fel Nasser am olew yn cynyddu, 
a'r ffynonellau yn lleihau fe gawn drafferth i ddiwallu ein hanghen- 
ion. Hefyd, fe dderfydd ein glo gorau a daw yn anos a drutach cael 
cyflawnder. Yn sicr, fe fydd argyfwng yn y wlad yn y dyfodol agos 
oni ddefnyddir ffynonellau newydd o ynni. Pan ddywedaf fod 
holltiad un dunnell o Uraniwm yn cynhyrchu yr un faint o wres a 
thair miliwn o dunelli o lo, fe welwch yn eglur bwysigrwydd y 
ffynhonnell yma o ynni, a'r rhan a all gymryd yn ein dyfodol. Fel y 
derfydd un ffynhonnell, ymddengys bod Duw yn ei fawr ddoethineb 
yn arwain dyn at ffynhonnell arall. 

Beth a wnawn ni â'r ddau bosibilrwydd ? Mae un yn arwain i 
ryfel a ddifa ein byd a'n gwareiddiad, a'r llall i heddwch dedwydd- 
ach a bywyd llawnach. Yn sicr fe ddylem ni Gristionogion roi 
arweiniad i ddatrys y dilema. Rhaid i.ni weithredu a meddwl yn 
onest. Y mae penderfynu a gwneud dim, a gwrthod ŵynebu'r 
broblem yn gymaint o benderfyniad a phe baem yn atal y cloc 

larwm a dal ati i gysgu pan ddylem fod wrth ein gwaith. Meddwn y 
safonau i farnu moesoldeb ein hymarweddiad. Gwyddom fel 
Cristionogion mai da yw gwirionedd, haelioni, cariad brawdol, 
cyfiawnder a gonestrwydd, ac mae'r rheol euraid, “Pa bethau 
bynnag oll a ewyllysioch eu gwneuthur o ddynion i chwi, felly 
gwnewch chwithau iddynt hwy” yn dali feddu nerth. Cynorthwy- 
wn y byd i ddod i feddiant o'r cariad sydd yn bwrw allan ofn. 

Y mae i hyn gysylltiad â'r priodoldeb o gasglu pentyrrau o arfau 
atomig—hyd yn oed fel cyfrwng i sicrhau heddwch. Mewn llawer 
ffordd nid yw'r arfau atomig yn hanfodol wahanol i arfau eraill, ac 
ni allaf weld bod marw yng ngwres ffrwydriad atomig yn waeth na 
marw oddi wrth effaith bom napalm, neu o ran hynny, oddi wrth 
ymfflamychiad damweiniol dilledyn neilon. Credaf fod pob rhyfel 
yn ddrwg pa arfau bynnag a ddefnyddir, gan ei fod yn cynnwys 
casineb, anwiredd a chreulondeb. Os gosodir y gwrthwynebiad 
sylfaenol yma i ryfel ar un ochr wedyn fe welaf mewn rhyfel atomig 
fygythiad i bob math o barch at ein eilydd fel bodau dynol ; parch a 
adeiladwyd drwy lafur caled yr oesoedd. Heb unrhyw ddadl 
byddai'n creu uffern ar y ddaear. 

Ein dyletswydd ni fel Cristionogion yw ystyried ein polisi gwladol 
a phenderfynu drosom ein hunain y problemau moesol sydd yn codi 
ohono. Aii bwrpas rhyfel, ai ynteu i sefydlu heddwch y defnyddir y 
erym atomig? Rhaid i ni benderfynu, a gweithredu yn ôl ein 
penderfyniad. 


[Gwyddonydd ifanc disglair o Ogledd Cymru a darlithydd yn 
adran Cemeg Coleg y Prifysgol, Caerdydd yw'r Dr. Glyn Phillips. 
Ef yw prif ladmerydd Cymru heddiw yn y maes atomig ac 
anrhydedd mawr i'r YMOFYNNYDD yw cael cyhoeddi barn gŵr o'i 
bwysau ef ar fater mor bwysig i bawb.] 


CPD ND iD 


Nawn o Haf 


Gan J. SEYMOUR REEs. 


hoff gyrchfan ar lan afon. Wedi myned ar briffordd am 

ychydig bellter, dyma fi dros glawdd ac ar dir mawnog, di 
lwybr. Cerddais drwy lain sych a orchuddid ag Eithin. Ceid trwch- 
o flodau yn glwstwr ar hyd ei frigau. Ni fedraf lai na'u hedmygu am 
iddynt ymddangos geined eu lliw, a'u llun mor gywraint. Cofiaf 
hefyd eu bod wrth fodd calon fy mam, ac wrth edrych arnynt, telais 
fy ngwrogaeth iddi hi. 


Y: gynnar yn y prynhawn, cychwynais allan o'r tŷ am daith i'm 

A oes werth arbennig mewn blodau sydd â drain o'u cylch ? 
Paham yr amddiffynnir hwy yn y dull hwn? Pa gryfach hawl i'w 
bigyn a fedd y Rhosyn yn hytrach na'r LiliO A yw'r melyn ym 
mlodau'r Eithyn yn ddrutach na melyn Gold y Gors? Dyfelais 
dipyn hyd oni ddeuthum o hyd i'r esboniad hwn a'm bodlonai. 
Estynnodd dwylo caredig y pigau i'r Eithin rhag i wanc y rhew ac 
oerni'r eira gipio ei flodau. 

Ar hyn, dyma fi ynghanol gwely o Rug. Bu ei flodau'n cysgu'n 
drwm dan drwch o ddillad gleision. Bydd gofyn i'r awel aros am 
ychydig amser cyn cael y fraint o ysgwyd ei glychau bychain, 
porffor. Ust ! Beth yw'r suon ffwdanus a glywaf? Dyma'r gwenyn 
yn hwylio'n brysur ymysg y blodau. Deuant allan i gasglu mêl i'w 
drysori yn eu cartrefi trefnus. Os daw cysgod cwmwl gwamal heibio, 
bydd gofyn iddynt oll, heb golli eu ffordd na'u hamser, droi tuag at 
eu cychod a'u cyfoedion. Chwery Iâr Faeh yr Haf amddifad yn 
drwsgl ei hadenydd cochddu, gan ddewis ei blodyn arbennig yn 
ofalus ar y rhosdir. 

Yn dra buan, denwyd fi gan sŵn afon i nesu at ei herchwyn. Dacw 
un o ddisgyblion Isaac Walton yn sefyll ar drothwy ei baradwys. 
Teifl ei abwyd, neu ei “Goch-a-Bonddu”, neu droi ei bilcodyn pres. 
Onid yw ei osgo'n ddel, ei amynedd yn hirfaith, ei gynlluniau'n 
gyfrwys, a'i dalent yn ddiwylliedig? Pa syndod sydd? Onid yw 
codi brithyll, a gwyniad a sewyn o'r ffrydiau yn gamp aruchel. ? 
Wele'r pysgotwr, ar ôl brwydr gyndyn yn codi eog i dir. Safasom 
ninnau ein dau i'w edmygu. 


Tecach ei ddrych gleinwych, glwys 
Nag unpeth, am ugeinpwys. 


Oni fydd llïo gwefusau, heno, wrth rannu'r ysbail o fron y badell 
ffrio ? 

Ar fyr, swynir fi gan frigau meinion yr Helygen yn llawn dail hir- 
gain wrth iddynt ddawnsio'n heini ar wyneb y dyfroedd. Gan fod y 
tir yn llaith, dyma hoff fan i Flodyn y Gog. Ymddengys ef o bell yn 
wyn, ond wrth graffu'n agos arno, daw llinellau o lelog ar ei draws. 
Yn dra aml, ei gydymaith, yn syth ei safiad, yw Tegeirian o borffor 
dwfn. Naturiol, ar gyfrif hoffter y naill o'r llall, yw eu galw yn Adda 
ac Efa. 

Wrth groesi camfa i gae gwair, gwelaf ar gloddiau yr hyn a 
dybiaf yn gymylau o liw'r hufen. Dyna flodau a berthyn i'r Ysgawen. 
Meddyges yw hi o'i brig i'w gwraidd. 

O ribyn hir ar fron y clawdd ymarllwys Brenhines y Weirglodd ei 
harogl hyfryd. Lliw'r hufen ydynt hwythau hefyd. Er melysed yw 
sawr y blodau, nid oes ganddynt ronyn o fêl, eithr gwibia tyrfa o 
bryfetach o'u cylch. Yn gwmni iddynt y mae gosgordd o Ddail 
Bysedd y Cŵn yn eu coch claer. Er eu bod yn wenwynig, defnyddir 
hwy yn feddyginiaeth. 

O'm blaen, ymdonna erwau o wair yn firain dan dés yr heulwen. 
Gwelaf felyn pŵl Clych y Meirch yn gwau blith draphlith drwy'r 
maes. Lleidr creulon yw hwn, a'i wreiddiau'n crafangu i ddifetha 
pob llysieuyn. Pan aeddfeda, clywit ei flodau sych dan awel yn 
creu sŵn byr, siarp. Y mae yma Babi Ooch ar ymagor. Ymddengys y 
Pys Ceirw mewn gwisg o felyn hardd. Yn naturiol, brithir y cae yn 
helaeth gan y Glofer Goch a'r un Wen. Tueddant i ail gnydio’n 
drwm, er dirfawr les i ddyn ac anifail, ar ôl casglu cynhaeaf y gwair. 

Ymgyfyd Gwlydd Mair yn dlws odiaeth a diymhongar i blygu ei 
goch egwan yn dyn wrth y ddaear. Gelwir ef gan y cyhoedd yn 
Hinfynegydd y Dyn Tlawd. Caea ei amrant bob amser ar ddynesiad 
glaw. Beunydd hefyd, tua dau o'r gloch yn y prynhawn, bydd yn 
troi i gysgu. Gwelaf ar gyfyl, berthnasau i'w gilydd. Un yw Llygad 
y Dydd, y gwerinwr hapus : a'r llall yw'r Deisi Fawr, dalsyth, yn 
osgeiddig. Syllaf ar ddau gyfaill yn agos iawn mewn cyfeillach. Y 
mae Blodau'r Neidr yn glwstwr o sêr gwynion ar un goes egwan. 
Wele Flodau'r Fadfall mewn pinc llachar. Fel plant, arferem gredu 
iddynt dderbyn eu henwau am y noddent yr ymlusgiaid hynny. 
Pleser yw canfod yr Ysgol Fair yn ymledu carped o binc gwan. Ar 
ymylon y cae, saif y Benlas yn fonheddig iawn i osod glas ynghanol y 
cyfoeth amryliw. 

Beth, tybed, a gydiodd mewn modd mor chwyrn yn fy nillad ? 
Wedi chwilio, mi gefais mai Cribau'r Bleiddiaid sydd yma, a'u 
pigau ysgallog yn gymysg â'u dail llydain. 

Daw arogl hyfryd i'm ffroenau o Big y Crychydd. Y mae ei liw'n 
hafal i wrid y Rhosyn. Wrth ei ddamsang, daw ohono sawr peraidd 
iawn. Defnyddir ef yn helaeth gan hen lysieuwyr fel moddion i 
afiechyd. Yn ymyl clwyd y cae, wele'r Dorllwyd a'i flodau melyn 
hardd yn glynu wrth y pridd. Dan y dail, lledir lliw'r arian. Wrth 
reswm, rhaid imi weled Dant y Llew yn ffurfio amrywiaeth i'r maes. 
Weithian, gan fod ei flodau'n diflannu, y mae'n barod i fwrw hâd o 
belen fach fel ysmotyn o niwl. 

(Iw Barhau) 


CWDD” MD) 


Peraroglau 


Gan Joun L. WILLIAMS, Pengam. 


yn bendant. Ond pe newidid ychydig ar y cwestiwn, a gofyn, 
* Enwch un o'r masnachau hynaf yn y byd ?? buaswn yn ateb 
yn ddibetrus, ‘ Y Fasnach mewn Peraroglau” (The Perfume Trade). 
Dywedir wrthym gan yr hynafiaethwyr bod yr arferiad o brynu a 
gwerthu peraroglau, a'r defnyddiau i'w gwneud, yn ymestyn yn ôl i'r 
cyfnod cyn hanes. Yn un o rannau hynaf Llyfr Genesis cyfeirir at 


P; gofynnid i mi i enwi'r fasnach hynaf yn y byd, nis gallwn ateb 


106 YR YMOFYNNYDD 


fintai o Ismaeliaid â'u camelod yn llwythog o ddefnyddiau per- 
aroglau, resin, a balsam, a myrr ar eu ffordd i'r Aifft, lle'r oedd 
masnach eang iddynt. Yr oedd galw mawr am beraroglau yn yr 
Aifft gynt at wasanaeth y temlau ac at berarogli cyrff (embalm). Yr 
oedd yr Eifftiwr yn ben crefltwr ar y gelfyddyd hon, ond ni fedrai'r 
Hebrewr mohoni. Gan mor annymunol oedd arogl cyffredin 
dinasoedd y dwyrain, rhaid oedd wrth rywbeth i'w wrthweithio. 
Yn aml llysiau oedd y peraroglau. Bryd arall y glud (gum) ydoedd, a 
ddefnynnai yn rhydd ohono'i hun o goed a phlanhigion, neu a lifai 
allan o doriad a wneid yn y pren ; weithiau gwneid perarogl ô'r 
pren ei hun, y rhisgl, neu'r dail ; a phryd arall, o'r blodau neu'r 
hadau. Yn ôl y Talmwd, defnyddid peraroglau mewn ffordd 
feddyginiaethol ; ac y mae'n amlwg ddigon fod i drïagl (balm) 
Gilead y cyfeiria Jeremeia ato, rinweddau felly, er na wyddys i 
sicrwydd beth ydoedd. Ceir y gair Apothecari a'i ddeilliadau, 
ychydig o weithiau yn yr Hen Destament, a'i ystyr ydyw, nid 
“fferyllydd” (chemist), ond “'peraroglwr”—un yn cymysgu per- 
aroglau, ac yn eu gwerthu. 

Ni ŵyr neb pa mor bell yn ôl y dechreuodd y dwyreinwyr ddefn- 
yddio peraroglau yn eu defodau crefyddol. Diau bod tuedd ddofn 
a chynhenid ar unwaith i lunio'r duwiau yn ôl teimladau'r dyn ei 
hun. Gan fod dynion yn cael boddhad a bodlonrwydd trwy aroglau 
pêr, naturiol oedd meddwl fod hynny'n wir am y duw, a bod dwyn 
sawr hyfryd i'w bresenoldeb yn ennill ei ffafr a'i;foddhad. Dywedir 
hefyd wrthym fod peraroglau yn gysegredig yng ngolwg y Semitiaid, 
ac yr oedd llawer o ofergoelion. Glud pren cysegredig iawn ydoedd 
y thus gwerthfawr ; ystyrrid ef yn ddwyfol, a'r glud yn fywyd neu 
waed y duw oedd yn y pren. 

Prin bod angen nodi, yr erys y fasnach mewn peraroglau yn un 
llewyrchus a blodeuog hyd heddiw. Y mae'r chwiorydd yn gofalu 
am hynny. Sylwais y dydd o'r blaen ar fantolen cwmni adnabyddus 
sy'n cynhyrchu amrywiol beraroglau, gyda dividend clir o dros ugain 
y cant i'r cyfrandalwyr. Pan oeddym blant yng nghymdogaeth 
Dolgellau yn niwedd y ganrif ddiwethaf, rhyw unwaith yn y 
flwyddyn y byddai scent yn dyfod i'n bywyd, yn llythrennol felly, 
sef fore trip yr Ysgol Sul, pan fyddai mam yn sprinclo Eau-de- 
Cologne ar ein hances-poced. Erbyn hyn y gwelaf bod ei chariad a'i 
gofal hi yn perarogli ein bywyd ar hyd y flwyddyn. 

AROGLDARTHU 

Daw hyn â ni at ‘ arogldarthu.” Ymddengys nad oedd lle pwysig 
yng nghrefydd yr Hebreaid cynnar i beraroglau, er eu bod yn 
addoli, ac yn cymuno â Jehofa drwy arogldarthu. Yn ôl yr ysgol- 
heigion, dywedir mai unig ystyr y gair ' arogldarth” yn yr Hen 
Destament hyd y seithfed. ganrif cyn Crist, ydyw'r mwg o arogl 
peraidd a godai o'r aberthau llosg (burnt offerings). O gyfnod Eseciel 
ac ymlaen y dechreuwyd defnyddio perlysiau i gynhyrchu arogl- 
darth. Cyfrifid glud (gwm) y thus a'r myrr yn werthfawr iawn i'r 

pwrpas hwn. Yn y Llén Offeiriadol, a adwaenir gan y beirniaid 
wrth y llythyren P, sef y rhannau o'r Hen Destament a berthyn i'r 
chweched ganrif ac wedi hynny, golyga arogldarthu bob amser 
llosgi perlysiau fel aberth o arogl peraidd i Dduw. Yn gyson â hynny 
cawn ddeddfau caeth ynglyn ag arogldarth yn Llyfrau Ecsodus a 
Lefiticus ; sut i'w wneud, ac o ba ddefnyddiau ; sut i'w gadw, pwy 
oedd i'w ddefnyddio, a pha bryd a pha fodd. Wrth gwrs, ar ôl y 
gaethglud y bu hyn. Anodd yw esbonio pam nad ymddangosodd yr 
arfer o ddefnyddio perlysiau yn gynt yn addoliad Israel, gan fod yr 
arfer mor gyffredin ymhlith y cenhedloedd Semitig eraill. Hwyrach 
mai atgasedd yr Israeliaid o dduwiau Canaan oedd yn cyfrif. 
Beth bynnag oedd yr achos, o dipyn i beth daeth yr hen genedl, 
hithau, i gredu bod arogli mwg perlysiau wrth fodd Jehofa ac yn ei 
roi mewn hiwmor dda, a pharhaodd arogldarthu yn rhan bwysig o 
addoliad yr Iddewon hyd ddinistr eu dinas a'u teml gan y Rhufein- 
iaid yn y flwyddyn 7o O.C. Fel y gwyddom, erys arogldarthu yn 
ddefod yn addoliad Eglwys Rhufain a rhai Eglwysi Anglicanaidd 
hyd yn awr. 


Y PERAROGL YSBRYDOL 

Ai dyna ddiwedd yr hen ddefod ? Nid yn hollol. Er na ddaeth 
arogldarthu yn symbol mor bwysig o lawer ag ‘ aberthu,' yn nat- 
blygiad crefydd Israel, eto, hoffaf feddwl bod proses ar waith mewn 
cylchoedd duwiol (fietistic) Iddewig, oedd yn trawsnewid ‘ arogl 
darthu ' i gywair ysbrydol. Gwelwn hyn yng ngeiriau'r Salmydd : 
“Bydded i'm gweddi ddyrchafu ger dy fron fel arogldarth, a 
dyrchafiad fy nwylo fel yr aberth hwyrol.” Salm 141, 2. Teimlwn 
yr un awyrgylch yn nisgrifiad prydferth Luc o Sachareias, tad 
Ioan Fedyddiwr—dyhead, gweddi, a seremoni yn ymdoddi i'w 
gilydd ; ac arogldarthu wedi dyfod yn iaith y galon, ac yn gyfrwng 
cymundeb ysbrydol. Yn y Llyfr Datguddiad hefyd, mewn pictiwr 
mwy lliwgar a mythig, gwelwn wneud arogldarthu yn ffigiwr o 
weddi'r saint— “Ac esgynnodd mwg yr arogldarth gyda gweddiau'r 
saint o law yr angel gerbron Duw.” Ni allai Paul chwaith ffeindio 
gwell arwyddlun i ddisgrifio caredigrwydd y Philipiaid tuag ato : 
“arogl pêr, aberth cymeradwy, wrth fodd Duw.” 

Ond yn ddiau yn y geiriau a ganlyn, sef y frawddeg gyntaf o'r 
bumed bennod o Effesiaid, y disgrifir yr hen ddefod mewn newydd 
wedd : “Byddwch efelychwyr Duw, fel plant annwyl, a rhodiwch 
mewn cariad, fel y carodd Crist ni a'i roddi ei hunan er ein mwyn 
yn offrwm ac yn aberth i Dduw o arogl peraidd.” Dangosir Crist 
yma, fel y dywaid Paul, ‘ yn ddiwedd deddf, er cyfiawnder i bawb 
a gred. Hynny yw, cymeriad dyn yn cael ei waredu a'i weddnewid 
i'r unrhyw gariad a hunanaberth ag a fynegwyd ym mywyd a 
marw Crist. Dyma'r gwir arogl peraidd, cymeradwy gan Dduw. 
“ Arogldarthu ” fel defod, neu ffurf o addoliad, wedi peidio, ond yn 
parhau fel disgrifiad swynol ac awgrymog o anian y bywyd da ar ei 
orau. 


108 YR YMOFYNNYDD 


Priodas 


Dypp Sadwrn, Mehefin 8, 1957, yn Eglwys y Plwyf, Llanelli, unwyd mewn 
glân briodas JOYCE CAROL LEWIS o Lanelli a JOHN DAVID 
GRIFFITHS-JONES o Alltyblaca, Llanybydder ac o'r Midland Bank, Aber- 
tawe. Gwasanaethwyd gan ewythredd y briodasferch, Ficeriaid St. Luke's, 
Abertawe a Chliro. Iechyd a hawddfyd fo iddynt. 


MAI. 


Marwgofion 


Mat 9, 1957 wedi blino fel pren crin bu farw Mrs. ELIZABETH JENKINS, 
Gwernfryn, Cwrtnewydd ond ers tro bellach o Danycoed, Cwrtnewydd, 
gweddw y diweddar Evan Jenkins, gôf Cwrtnewydd. Yr oedd wedi croesi 
dyddiau pellaf yr addewid ymhell ac arosai fel darn o slawer dydd ar dalar 
bywyd. Yr oedd ei hen gyfeillion wedi blaenu bob yr un a hithau fel ysgub 
weddill ar ôl. Cofiem amdani fel benyw dawel a serchus a chanddi air caredig 
inni bob tro. Onid oedd wedi byw ym Mhenlanganol heb fod ymhell. 
Collodd ei hunig ferch flynyddoedd yn ôl ac erys craith wedi clwyf. Claddwyd 
y dydd Sadwrn dilynol ym mynwent Capel y Bryn a gwasanaethwyd gan y 
Parch. T. O. Williams, M.A., ffrind yr ymadawedig, a'r angladd yn anghyoedd 
Huned mewn hedd. 


Mar 14, WILLIAM TELFORD JONES, Dinas Terrace, Aberystwyth yn 
46 oed. Yr oedd adref ar ei wyliau ar y pryd a thrist yw aelodau'r Capel Bach 
o golli bachgen tawel ac annwyl ac aelod ffyddlon. Claddwyd y dydd Sadwrn 
canlynol a gwasanaethwyd gan y Parch. J. Marles Thomas a D. Jones, Blaen- 
plwyf. Cydymdeimlwn yn fawr â'i fam a'i frawd a'i chwaer. 


Mar 20, yn 83 mlwydd oed, bu farw EDWARD MATHIAS JONES, 
Dolcoed, Ciliau Aeron. Yr oedd o gylch hyd y diwedd ac yn cymryd di- 
ddordeb yn amgylchiadau byd ac ardal. Yr oedd wedi'i eni yn Llanwenog o 
hen deulu sy'n dal yn Undodwyr i'r diwedd. Undodwr ydoedd drwy gydol 
oes ac un a geisiai fyw eiegwyddorion. Saer Maen ydoedd wrth ei alwedigaeth 
a gweithiodd yn ddiwyd drwy gydol oes. Gŵr oedd o siarad plaen a meddwl 
pendant, cymydog caredig a chrefftwr gonest. Gadawodd briod a meibion a 
merched i alaru fod ei le yn wag. Claddwyd ym mynwent Capel Ciliau a 
gwasanaethwyd yn yr angladd gan y Parch. T. O. Williams, M.A. gyda 
chynorthwy parod a charedig gweinidogion ac offeiriaid y cylch. 


Y Liuncwyn bu farw WILLIAM WILLIAMS, rs, New Scales Houses, 
Llwydcoed yn 70 oed. Yr oedd yn weithiwr caled a thad annwyl i dri-ar-ddeg 
o blant sy'n dwyn clod i'w magwraeth bob un. Cydymdeimlwn â hwy a'r 
weddw ac yn arbennig a Mrs. Eirlys Davies, ei ferch, un o wragedd ffyddlon 
yr Hen Dŷ Cwrdd. Gwasanaethwyd yn yr angladd gan y Parchn. D, O. 
Davies a D, Jacob Davies, 

Newyddion yr Enwad 


Y GYMANFA FACH—Tro y Graig oedd hi eleni i dderbyn y Gymanfa 
Fach fel ei gelwir. Eithr nid bach o ran y cynulliadau, ac ar Sul, Mai 12 yr oedd 
y Graig yn llawn hyd at y drws. Yr Holwr oedd y Parch. T. O. Williams, ac 
yntau yn ei hwyliau gorau. Dechreuwyd cyfarfod y prynhawn gan Mr. Evan 
Davies, Caerfyrddin, neu un o'r Bwlch fel y mynn ef ei alw ei hun. Llywydd- 
wyd drwy y dydd gan y Parch. J. M. Thomas a Miss A. M. Evans, Dedwyddfa 
wrth yr organ. Yn oedfa'r prynhawn cafwyd eitem dda gan rai o blant y 
Llwyn. Gwasanaeth a phregeth fu yn yr hwyr, a'r pregethwr yn traddodi 
neges ymarferol i'r plant a'r bobl ieuainc. Diolchwyd i'r gynulleidfa am dderbyn 
y Gymanfa gan Mr. David Thomas, y Plas, Talgarreg a Mrs. Overall, Pant- 
defaid. 


URDD Y BENYWOD—RHANBARTH CEREDIGION.—Dydd 
Sadwrn, Ebrill 27ain oedd diwrnod Rali Flynyddol Urdd y Benywod yng 
Nghapelybryn. Dechreuwyd y cyfarfod yn hynod o swynol gan Helena a 
Gwenda Evans, Cwrtnewydd. Cafwydd eitemau diddorol gan y gwahanol 
ganghennau. Canu gan Barti Plant a Pharti rhai hŷn o Gaeplybryn ; parti 
Brondeifi a Chaeronnen ; a pharti Bwlchyfadfa, gyda Mrs. Evans, Brynllefrith, 
Roedd y Parch. T. Oswlad Williams wedi cyfansoddi penillion pwrpasol i'r 
Rali i Barti Brondeifi a Chaeronnen. Cydadrodd gan Barti Rhydygwin ac 
adroddiad gan Miss Sali Davies, Bwlchyfadfa. Cyflwynwyd Pasiant yn 
portreadu Cangen ddelfrydol o'r Urddgan Gangen Pantydefaid. Ysgrifenn- 
wyd y Sgript gan y Parch. Marles Thomas, ac ef a Mrs. Thomas a oedd yn 
gyfrifol am y cynhyrchu. Llywydd y Rhanbarth (Miss Jenkins, Glenover) a 
gadeiriai yn y cyfarfod busnes. Dangosai adroddiadau'r canghennau iddynt 
gael tymor llwyddiannus a buddiol a phrofwyd hynny gan y cynhyrchion yn 
yr arddangosfa yn y Festri. "Roedd adroddiad y Trysorydd (Mrs. Williams, 
y Bryn) yn foddhaol iawn hefyd. Trefnwyd cynnal y Pwyllgor Gwaith nesaf 
ar Hydref sed ym Mwlchyfadfa. Rhoddodd y llywydd adroddiad o'r Cyfarfod 
Blynyddol a gynhaliwyd yn Birmingham adeg y Pasg, a hyfryd oedd deall fod 
cynrychiolwyr o Awstralia yn y Gynhadledd honno. Dywedodd hefyd y 
bydd cyfarfod dathlu Jiwbili yr Urdd yn Rhydychen yn 1958. Diolchwyd i'r 
rhai a gyfrannodd at lwyddiant y Rali gan Mrs. T. O. Williams a Mrs. Davies 
(Faerdre), ac i aelodau Cangen Capelybryn am eu croeso cynnes gan Miss Pegi 
Evans, Pantydefaid a Mrs. Eurwcn Davies (Cribyn). 


GELLIONNEN A'R GRAIG.—A gawn ni nodi, gyda llawenydd, 
ddychweliad Miss Eirlys Ayrcs o wlad Sweden, lle y mae wedi treulio rhan 
helaeth o flwyddyn oddi ar canol Awst diwethaf yn astudio celfyddyd a gwaith 
cywrain llestri a gwydr. Ar ôl derbyn ysgoloriaeth gan y llywodraeth Swed- 
aidd a'r Cyngor Prydeinig (a chael honno wedi ei hymestyn wedyn), bu Miss 
Ayres yn yr Academi Gelfyddydol yn Stockholm. Eto fe gafodd gyfle llawn i 

deithio dros hyd a lled Sweden, ac i aros gyda ffrindiau yn eu cartrefi. Aeth 
drwy Smoland, Darcarlia a Suecia ac i leoedd enwog fel Lund ac Uppsala i 
astudio'r arddangosfeydd a'r diwydiannau gwydr, ctc. Aeth hefyd i wlad 
Finland i Helsinki. Cymraes yw ein chwaer, ond gyda'i meddwl addysgiadol 
treiddgar, mae wedi llwyddo i ddod i ddarllen a pharablu yn y Swedeg. 
Crocsawn hi'n ôl i'w mamwlad ac i'n plith ni yn y Gellionnen a'r Graig ac 
wrth gwrs i'w chartref yn fwyaf dim. Parhaed ei gyrfa lwyddiannus a pharhaed 
hefyd ei hymddygiad cwrtais a diymhongar gwastadol. Ewch yn uwch. 


GWR DEWR DROS HEDDWCH.— Mcwn protest yn erbyn y profi a'r 
ffrwydro parhaus ar y Bom H. aeth Mr. Harold Steele, Undodwr 63 oed o 
ardal mynyddoedd Malvern allan i'r Christmas Islands gan baratoi wynebu 
marwolaeth er ceisio darbwyllo'r Llywodraethau mai gwaith anfad yw hyn oll. 
Y mae ganddo wraig a thri o blant a gwariodd ci holl fodd ar y daith. Mewn 
adroddiad fe ddywed y wraig am y plant, “They have taken it well. We 
have brought them up to feel the same way about life as we do—we are 
Unitarians. We have explained the reasons to them . . . We have told them 
that thcir father is not doing this for himself but for their sake and for the sake 
of all children in the world.” Bendith Duw arno, ar ci deulu bach ac ar ei 
bererindod dros ddynoliaeth. 


CYFRANIADAU'R MIS.— Dyma dri i'r adwy unwaith cto! Mrs. H. 
Jones, Brynmill, Abertawc yn rhoi gini—y gwrciddiau o Gribyn yn dwyn 
ffrwyth ; D.D. (ai Dyn Dienw :), Cardi cadarn caredig yn rhoi punt a William 
James, Aberdâr (ei dad wcdi dosbarthu miloedd o gopïau o'r YMOFYNNYDD 
yn ei ddydd) yntau yn rhoi punt. 


CRIBYN.—Llongyfarchion i Miss Margaret Jones, Penlanganol, Cribyn ar 
ennill ohoni arholiad Canu'r Piano yn y Dosbarth Blaenaf yn Aberystwyth. 
Ymlaen eto, Margaret ! 


Y PARCH. CORAM DAVIES.—Y mae'r Parch. Coram Davics, B.A. yn 
ymddeol o'i weinidogaeth yn Newcastle ac y mac wedi cyhoeddi ei fod yn 
dychwelyd i Geredigion i amaethu. Rhown groeso cynnes yn ôl iddo a mawr 
yw ein hyder y bydd hefyd yn ymgymryd â chwrteithio rhai o feysydd gwag 
yr enwad yn yr hen sir yr un pryd. 


Y GYMANFA GANU.— Cafwyd Cymanfa Ganu anarferol o dda cleni o 
dan arweinyddiaeth Mrs. B. Lewis, Cwrtnewydd. Yr oedd Seion, Llandysul yn 
orlawn drwy'r dydd a hwyl a mynd ar y canu. 


BRONDEIFI.— Ar Sul, Mai 19eg, cynhaliodd Ysgolion Sul Alltyplaca, 
Brondeifi, Caeronnen a Chapelygrocs eu Cymanfa Bwnc flynyddol yn 
Brondeifi. Holwyd y plant yn y borc gan Watkin Davics, Blaencriwser ar 
waith yr Arholiad. Holwyd y pedair ysgol yn y prynhawn gan y Parch. D. 
Jacob Davies, B.A., Aberdâr ar Marc xv a xvi. Diolchwyd i'r holwyr a'r 

ysgolion am eu gwaith gan y Llywydd, y Parch. T. O. Williams, M.A. a 
chymerwyd rhan hefyd gan y Parch. J. Islan Jones, M.A. Ymddiswyddodd 
Watkin Davies o fod yn ysgrifennydd y Gymanfa, ar ôl bod am un flynedd ar 
hugain yn y swydd, a dewiswyd Brinley Williams, Brynteifi, yntau o ysgol Sul 
Alltyplaca yn ysgrifennydd i'w ddilyn. Am bump o'r gloch traddodwyd 
anerchiad gan y Parch. D. Jacob Davies, B.A. ar yr Ysgol Sul, ei gwaith a'i 
phwrpas, a dilynwyd gan ragymarferiad ar gyfer y Gymanfa Gerddorol, ac 
arweiniwyd gan Mrs. B. Lewis, Cwrtnewydd. Diolchwyd i foneddigesau 
Brondeifi am y lluniaeth blasus a baratoisant gan Watkin Davies, Alltyplaca, 
ac eiliwyd gan Mrs. Thomas, Araul, Capclygrocs. 


ANRHYDEDDU GWEINIDOG.—A yw'n bosibl gorcuro'r lili ; Go brin 
y gellir ! A go brin y gellir ychwanegu at restr faith anrhydeddau'r Parch. T. 
O. Williams, M.A., Llanbedr, ond yn ddiweddar clywsom iddo gael ei ethol 
cto yn un o Reolwyr Prifysgol Cymru. Y mae'n deilwng o'r safle a'r clod am 
ei ysgolheictod a iawn i'r frawdoliaeth yw derbyn tâl drwyddo am a wnaed 
dros addysg gan weinidogion Undodaidd yn yr ocs o'r blaen. 


ENNILL GRADD ARALL.— Ymfalchïwn fel enwad yn y gamp a gyflawn- 
odd Mr. Elwyn Davics, B.A. (darpar-weinidog y Graig a'r Gellionnen) drwy 
ennill y radd arall o B.D. (Cymru). Gadawodd gorn yr aradr yn dair ar 
hugain oed a dyma fe yn awr yn sefyll ar ben talar dau rwn graenus ym myd 
addysg. Aed ati eto a dringed yn uwch canys rhaid i'r weinidogaeth Undodaidd 
fod yn weinidogaeth oleuedig a blaengar. 


CAPELYGROES.—Llongyfarchion i Miss Anwen Jenkins, Tŷ Capel, 
Capelygroes ar ennill ohoni y wobr flaenaf allan o blant yr holl Sir mewn 
cystadleuaeth llawysgrif. Cyflwynwyd y wobr gan yr Henadur M. Ll. G. 
Williams, Alltyblaca—Dydd Sadwrn, Mchefin 15, aeth plant yr ysgol Sul am 
wibdaith i Aberystwyth a chanolbarth Cymru. Mwynhawyd y daith yn fawr 
iawn. 


YNAD HEDDWCH NEWYDD.—Llongyfarchwn Mrs. Mallie Davies- 
Jones, Tremle, Talgarreg ar ci hetholiad i Fainc Ynadol Llandysul. Gweddw y 
diweddar Barchedig Evan Griffith Jones, Capel-y-groes a Chribyn yw Mrs. 
Jones, ac ni allwn feddwl am neb mwy cymwys i weinyddu cyfiawnder 
cariadus na'r wraig fonheddig hon. 

CYNHELIR 


Ym MHANTYDEFAID 


DYDD LLUN a DYDD MAWRTH, GORFF. 15-16, 1957 
(Llywydd : Mr. JENCYN Morcan, Llandysul) 

Nos FAWRTH : 7 o'r gloch— Cyfarfod arbennig i'r Ysgolion Sul a'r Bobl 
Ieuainc. Anerchir y cyfarfod hwn gan y Parch. DUDLEY RICHARDS, 
Ysg. Cymdeithas yr Ysgol Sul a Chymdeithas y Bobl Ieuainc. Disgwylir 
felly am gynrychiolaeth dda o blith ein hysgolion Sul a'r Bobl Ieuainc. 
Llywyddir gan y Parch. AUBREY MARTIN, B.A. 


DypDD MAWRTH : 11 o'r gloch—Pwyllgor y Gymdeithas. 


2 o'r gloch—Pregethir gan y Parchn. Roy Joun, M.A., Caerdydd a 
WATCYN Davies, Cefn Coed. 


6 o'r gloch— Pregethir gan y Parchn. T. O. WILLIAMS, M.A., Llanbedr a 
JoHN KiErry, Ysg. y “General Assembly”. 


SYLWER : Gofynnir i bob Capel ddanfon cynrychiolwyr i gyfarfod y Pwyllgor 
bore dydd Mawrth. 


Bydd ymweliad Mr. Richards a Mr. Kielty, fel Swyddogion y “G.A.”, 
yn ymwcliad swyddogol. 


Croeso i Bawb. 


J. Maries THOMAS (Ysg.). 


Argraffwyd gan J. D. Lewis a'i Feibion Cyf., Gwasg Gomer, Llandysul 


GERDDI 
GWLAD AG YSGOL 


SA DOO — 


wedi eu dethol 
gan Banel o Athrawon profiadol 


Golygwyd y gyfrol | 
gan T. LLEW JONES 

A gawsoch chwi ein 

ETIFEDDION—W. Leslie Richards. 250 td. 9/6 
YN OL I LEIFIOR— Islwyn Ffowc Elis. 350 td. 10/6 


DAIL PREN—Waldo Williams. ... a W/O 
STORIAU DIFYR — 5/- 
PRYNU’R AMSER—Y Parch. Thomas Davies 6/- 
HELP LLAW--J. Thomas a Meh 
MATILDA'R AIL—Abiah Roderick ae, 4/6 
Dramau : 
Y TICED (Un Act) Oswald Powell ... 4/6) 
LLWYNBRAIN (Tair Act) H. Ll. Edwards 2/6. 
YR ORFFIWS (Tair Act) H. Ll. Edwards ... 2/6. 


I'w cael gan Lyfrwerthwyr ymhob 
man neu yn syth oddiwrth 

45, North Parade, Aberystwyth 

Pris 6ch. y mis; drwy y Post, 8s. 0c. y flwyddyn. 
Yr Eglwysi yn gyfrifol am y cludiad. 


Anfoner Erthyglau, Llyfrau i'w hadolygu, etc. i'r Golygydd— 


Y Parch. D. JACOB DAVIES, B.A., Alltyblaca, Llanybydder, Carms. 
Nodion a Marwgofion i gyrraedd y Golygydd erbyn y 1fed o'r mis. 


Pwyllgor Ymgynghori—PnIFATHRO J. D. Jonzs, B.A., B.D. ; PARCHN. 8. E. 
Bowen ; E. G. Evans, B.A. ; J. ISLAN JONES, M.A. ; SIMON JONES, B.A. ; A. J. 
MARTIN, B.A. ; J. MARLEs Tuomas, M.A. ; T. O. WILLIAMS, M.A. ; WATCYN 
DAviES; Roy JoHN, M.A. ; Mr. W. S. JoNEs, M.A., M.Sc., a Llywydd y 
Gymdeithas. 5 


Yr archebion a'r taliadau i'w nanfon i'r Cyhoeddwyr— 
J. D. Lewis a'i Feibion, Swyddfa'r “Ymofynnydd”, Llandysul 


AN UNFETTERED FAITH. The Religion of a Unitarian. 
By A. Painie HEwErr, M.A., S.T.M. “Beautifully written, wholesome 
challenging and compelling.” —The Inquirer. 7/6 (by post 7/10). 
LEADERS OF EARLY CHRISTIAN THOUGHT. 


By 8. H. MELLONE, M.A., D.Sc. “A careful and interesting statement, 
with illustrative guotations on the work of the leading thinkers.” 

Expository Times. 
“Richly deserves to be accepted as a standard text-book for students.”— 
Dr. E. L. Allen in The Inquirer. 15/- (by post 15/6). 


A GOLDEN TREASURY OF THE BIBLE (and Apocrypha). 
Edited by MORTIMER Rowe, D.D. “An extensive selection of passages 
from the Bible and Apocrypha, arranged in historical order . . . the 
print is excellent and the book a pleasure to hold and read.” —Expository 
Times. 1076 pages. Cloth 10/6 (by post 11/7) ; Leather 20/- (by post 21/1). 
MEN, CHANCE AND HISTORY (The Essex Hall Lecture 1955). 


By ALAN BunLLoOcK, M.A. (Censor of St. Catherine's Society, Oxford 
2/- (by post 2/2). 


Send for catalogue and lìsts of other series— 


THE LINDSEY PRESS, 
15, Gordon Square, London, W.C.1. 

Cynnwys yr Hen Destament 
I—'“Y PUM LLYFR,” 


Gan y Parch. J. IsLAN JoNEs, M.A. 


y Beiblau a ddefnyddir yn gyffredin heddiw gan y Protestan- 

iaid Ymneilltuol, gwelwn fod ynddo ddeugain namyn un o 
lyfrau ; ond pedwar ar hugain oeddynt yn ôl cyfrif yr Iddewon bore. 
Ystyrient hwy mai un llyfr oedd 1 a 2 Brenhinoedd, ac un hefyd 
oedd 1 a 2 Samuel. Ymhellach, cyfrifent hwy ddeuddeg llyfr y 
Proffwydi Lleiaf fel Un. h 

Yn y Beiblau cynharaf a argraffwyd yn y wlad hon, ceid yn 
ychwanegol at y deugain ond un, gasgliad o lyfrau a elwid 
* Apocryffa,” rhyw bedwar-ar-ddeg neu bymtheg mewn nifer. 
Mabwysiadodd Iddewon Alecsandria y llyfrau hynny fel rhan o'r 
Ysgrythurau Santaidd, ond gwrthododd Iddewon Ierwsalem a'u 
derbyn fel y cyfryw. Bellach, ni cheir llyfrau'r Apocryffa ym 
meiblau'r Ymneilltuwyr, er bod rhai ohonynt yn ddiddorol a 
gwerthfawr ; a chred llawer ohonom mai colled i efrydwyr diwin- 
yddol oedd eu gadael o'r neilltu. 

Casgliad o lenyddiaeth Iddewig fore yw'r Hen Destament, a 
cheir ynddo gryn dipyn o amrywiaeth,—hen draddodiadau mewn 
rhyddiaith ; rhan helaeth ohono yn ôl patrwm barddoniaeth 
Iddewig, rhai llyfrau yn ymylu ar fod yn ddramau, eraill yn debyg 
i nofelau byrion wedi eu cyfansoddi i bwrpas neilltuol, hefyd 
ysgrifau craff a gafaelgar yr hen broffwydi yn trafod pynciau 
dyrys eu hoes ac yn calonogi neu'n rhybuddio arweinwyr y bobl. 

Ystyriai'r Iddewon y Pum Llyfr Cyntaf (Gen. Ex. Levi., Num., 
a Deut.) sef y Pentative, neu Y Gyfraith (Torah) fel y rhan bwysicaf 
o'r Beibl. Ni fynnai'r Sadwceaid ychwaneg na hynny o'r Beibl, 


O edrychwn ni trwy daflen cynnwys yr Hen Destament yn 

Dywedir yn y Testament Newydd nad oeddynt yn credu yn 
atgyfodiad y meirw a bywyd tudraw i angau a'r bedd. Y rheswm 
an hynny'n ddiau oedd na ddysgid yr athrawiaeth yn eu Beibl 
hwy ( y Pum Llyfr). Y Pum Llyfr yn unig hefyd oedd Beibl y 
Samariaid a addolai ar fynydd Gerasim, ar ôl i'r dychweledigion 
o'r Gaethglud wrthod rhoddi iddynt ran na chyfran yn y gwaith 
o adeiladu'r deml newydd nac yn y gwasanaethau. 

Ymddengys i'r Iddewon grynhoi at ei gilydd sylwedd y Pum 
Llyfr Cyntaf o leiaf bedwar cant a hanner o flynyddoedd cyn geni 
Iesu Grist, ac ymhell cyn casglu'r “Proffwydi” (200 C.C.), a'r 
Ysgrifau eraill, yn ddiweddarach fyth, a pharhaodd y syniad o'u 
pwysigrwydd a'u gwerth arbennig ymhlith arweinwyr y genedl 
hyd heddiw. Hyd o fewn hanner canrif, mwy neu lai, credai'r 
mwyafrif mawr o Gristnogion Iawnffyddol y wlad hon fod Iafe 
(Duw) wedi rhoddi i Moses, ar fynydd Seina, gynnwys y Pum 
Llyfr yn gyflawn ac yn gryno, fel safon anffaeledig i fywyd moesol 
y genedl a'r gwasanaethau yn y deml. Yr oedd llawer o ysgol- 
heigion beiblaidd yn methu a chredu hynny, ac yn dal mai casgliad 
o weithiau cyfansawdd oeddynt;; ac eto yn methu gweld esboniad 
clir ar y mater. Yr oedd yn anodd i feddylwyr ymarferol dderbyn 
y syniad bod Moses wedi croniclo ei farwolaeth ei hun! Ar y 
daith trwy'r anialwch o'r Aifft i Ganan, byddai digon o waith gan 
Moses i gadw trefn ar y llwythau anniddig ac ystyfnig a oedd dan 
ei ofal, a'u cadw rhag newynu ; sut y gellir credu ynteu i'r Arglwydd 
ychwanegu at ei rwystrau a'i ofal drwy osod arno'r cyfrifoldeb o 
gadw'n ddiogel y deddfau a'r afrifed fanylion a geir yn y Pum 
Llyfr, gannoedd o flynyddoedd cyn adeiladu'r deml gyntaf a 
hynny gannoedd o flynyddoedd ar ôl marwolaeth Moses. 

Y mae astudwyr yr Hen Destament o dan ddyled i feddyg o 
Ffrainc o'r enw Astruc (1753) a ddangosodd y llwybr i ddehongliad 
mwy goleuedig o broblem y Pum Llyfr (Pentative). _ Wrth ddarllen 
llyfr Genesis yn yr Hebraeg, craffodd Astruc ar un ffaith ddi- 
ddorol, sef mai'r gair Elohim a ddefnyddid am Dduw yn rhai 
rhannau o'r llyfr, a'r gair Jafe mewn rhannau eraill. Daeth 
Astruc i'r casgliad bod y gwahaniaeth i'w briodoli i'r ffaith fod o 
leiaf ddau awdur wedi bod a llaw yn y gwaith. Derbyniwyd y 
syniad gan nifer fechan o Ysgolheigion ar unwaith, ac ychwanegwyd 
at eu rhif o flwyddyn i flwyddyn. Afraid yw dweud i'r athrawiaeth 
newydd gwrdd a gwrth-wynebiad cryf a chwerw iawn; ond 
erbyn hyn cred efrydwyr craffus y gellir canfod yn y Pum Llyfr 
waith oddeutu dwsin o wahanol awduron neu olygyddion. Fodd 
bynnag, gellir dweud yn bendant nad gwaith Moses nac unrhyw 
unigolyn arall yw'r Pentative, ond gwaith cyfansawdd nifer o 
genedlaethau o awduron Iddewig, ac yn bennaf o garcharorion y 
Gaethglud. 

Yn vr Hebraeg o lyfr Genesis ceir bod y defnydd o Elohim a Iafe 

yn fwy cyson nag yn y cyfieithiad Saesneg, lle ceir y termau 
“Arglwydd” a “Duw” weithiau yn newid a'i gilydd. Ceir hefyd, 
weithiau, ddau adroddiad o'r un hanes gan ddau awdur gwahanol : 
gweler er enghraifft stori'r cread yn Gen. I hyd II, 4a. a'r un stori 
yn cael ei hadrodd, ond mewn gwahanol ffordd a chan awdur 
arall yn Gen. II 4b hyd adn. 25. _ Ceir hefyd hanes y dilyw gan 
ddau awdur gwahanol, ond nid yw'n hollol hawdd i wahanu un 
oddiwrth y llall. 

Y mae'r hyn a ddywedwyd am y Pum Llyfr yn wir hefyd am y 
rhan fwyaf o lyfrau'r Hen Destament,—llyfrau cyfansawdd,— 
gwaith gwahanol awduron ydynt. 

Llyfr Genesis—gair yn golygu ‘ Dechreuad” neu ‘ Tarddiad,” 
mae'n cynnwys hen draddodiadau am Dduw'n creu'r cyfanfyd a'r 
cwbl sydd ynddo ; am ddilyw yn boddi'r byd dynol pechadurus, 
ond Noah dan gyfarwyddyd Duw yn adeiladu arch y bu ef a'i 
deulu, ac un creadur o bob rhywogaeth fyw ynddi, pan oedd dwr 
yn cuddio pob modfedd o'r ddaear ; ceir stori ddifyr am helynt y 
dynion a fu'n adeiladu Tŵr Babel gyda'r amcan, mae'n debyg, o 
gymryd meddiant trwy drais, o'r nefoedd uwchben, ar ôl bod yn 
fethiant ar y ddaear : dywedir wrthym am Abraham a'r patriarch- 
iaid, Eisac Jacob, Ioseph a'r teuluoedd helaeth,—ystoriau swynol 
iawn ! 

Yn Ecsodus (Ymadawiad) adroddir stori gyffrous Moses yn 
arwain ei genedl o gaethiwed yr Aifft drwy'r anialwch i fynydd 
Seina gan feddwl meddiannu “gwlad yr Addewid” ond yn marw 
ar rosydd Moab yng ngolwg y wlad honno, ac heb ei meddiannu. 

Mae'r gair Lefiticus yn dal perthynas a “ Lefiaid ”, ond ychydig 
iawn o,sôn am y Lefiaid a gawn, ni yn y llyfr : canys ar y cyntaf 
yr oedd yr “offeiriaid” a'r “ Lefiaid” yn golygu'r un dosbarth o 
ddynion, a gwelir ôl yr offeiriaid yn drwm ar y llyfr yn y manylion 
blinderus yng nghylch defodau crefyddol ac arferion moesol a geir 
yn y llyfr. 

Ystyr y gair Numeri yw * Rhifau,” a chafodd yr enw am fod ynddo 
hanes rhifo'r bobl ddwywaith : ceir hefyd hanes y pethau a ddig- 
wyddodd ar Seina ac ym Moab. 

Ystyr Deuteronomium yw yr “Ail Gyfraith” a gellir edrych ar y 
llyfr fel atodiad i'r rhannau a elwid ‘ Cyfraith Moses.’ Bernir bod 
o leiaf lawer o gynnwys Deuteronomium yn y llyfr a ddarganfuwyd 
yn y deml yr amser Ioseia (621 C.C.) ac mai gwaith ysgolheigion 
Iddewig yn y Gaethglud ym Mabilon oedd hwnnw. _ Prif amcan 
y llyfr yn ddiau oedd argyhoeddi'r Iddewon mai un Duw oedd yn 
bodoli, a hwnnw oedd Iafe: a hefyd nad oedd ond un canolfan i 
addoli Iafe sef y deml yn Ierwsalem. Yr oedd llawer o allorau 
lle'r addolid duwiau gau ar hyd a lled y wlad, ac amcanid cau y 
rheiny i gyd, trwy gael pawb o'r Iddewon i addoli Iafe yn Ierwsalem 
yn unig. 


116 YR YMOFYNNYDD 


Yr Hecsatiwc—Ers cryn amser yn awr sonia ysgolheigion Beiblaidd 
am yr Hecsatiwc (y chwe llyfr cyntaf) am yr ystyrir Iosiwa fel 
aelod o'r un teulu a'r Pump arall. Ni dderbyniodd y Samariaid 
lyfr Iosiwa fel rhan o'u Beibl : ymddengys hefyd na fabwysiadodd 
y Sadwceaid mohono, a gellir dweud mai'r Pum Llyfr cyntaf yn 
unig fu Beibl yr Iddewon am ddwy ganrif o leiaf cyn ychwanegu'r 
Salmau, Iob, Eseia a llyfrau eraill atynt. Nid oedd y teitlau a 
gawn ni heddiw uwchben llyfrau'r Beibl yno o'u dechreuad ; 
ychwanegiadau diweddarach ydynt. 

Y mae llyfrau'r Hen Destament yn ddiddorol iawn i efrydwyr 
wedi ymdrechu casglu'r wybodaeth sydd yn allwedd i ddeall- 
twriaeth o ystyr y gwahanol ysgrifau. Heb baratoad o'r fath, 
cymysgedd anobeithiol i'r darllenwr cyffredin yw rhannau helaeth 
o'r Hen Destament, ac y mae llawer wedi cefnu arno am nad 
oeddynt yn ei ddeall. 

Yr wyf yn hoffì storiau prydferth a sive Genesis ac Ecsodus, 
nid am fy mod yn eu derbyn fel gwirionedd, ond am eu bod yn 
darlunio syniadau ac arferion a chyflwr meddyliol, moesol ac 
ysbrydol arweinwyr y genedl Iddewig ddwy fil a hanner o flynydd- 
oedd yn ôl., Yn wir, mae rhai o'r syniadau wedi eu lliwio'n 
drwm gan niwl plentyndod yr oes fore honno, a'r rhai eraill yn 
cyffwrdd a'n calonnau, ein dychymyg a'n doethineb, gan ddaed 
ydynt. 

Camsynied fuasai meddwl bod mwyafrif y genedl yn coleddu 
syniadau aruchel yr arloeswyr crefyddol, canys ni gawn y proffwydi 
ysbrydoledig o hyd ac o hyd yn dwrdio'r bobl gyffredin, am eu 
cyfeiliorni yn addoli duwiau dieithr, gan esgeuluso crefydd Iafe yr 
unig wir Dduw ; a'r prif amcan wrth gyfansoddi Llyfr Deutor- 
onomïum oedd gwneud i ffwrdd a duwiau ac allorau paganaidd, a 
thrwy hynny cael y genedl i gyd i addoli un Duw mewn un Eglwys 
yn unig. Ni lwyddwyd i wneud hynny, ond yn rhannol. 

I fyfyrwyr goleuedig heddiw, nid yw crefydd yr Iddewon cyn 
Crist a chrefydd y Cristionogion ar ôl hynny, yn cynnwys mwy na 
rhan fechan o'r datguddiadau dwyfol i ddynion. Gallwn ni 
gredu mai Cristionogaeth yw'r datguddiad rhagoraf o'r dwyfol a'r 
ysbrydol a roddodd Duw 1 ddynolryw, heb ddirmygu crefyddau'r 
cannoedd o filiynau sydd yn credu ac yn addoli'n wahanol i ni yn 
India, Persia, Arabia, Sina a Iapan a lluoedd o wledydd eraill. 

Y mae'r gwaith o gymharu crefyddau mawrion y byd a'i gilydd 
yn dileu rhagfarn, yn changu'r meddwl, ac yn fynych yn cryfhau 
ein edmygedd o'r rhagoriaethau a welwn ni yng nghyfundrefnau 
crefyddol y tu allan i'r cylch Cristionogol. 

Dysgwn ynteu i feddwl am holl grefyddwyr cydwybodol y byd 
gyda pharch a goddefgarwch brawdol. Gyda llaw, dywed y 
Pabyddion mai aelod o Eglwys Rufain oedd Astruc: nad beth 


am hynny, y mae gwybodaeth Feiblaidd o dan ddyled drom iddo, ~ 


vf 

Karl Heim 


Gan y Parch. G. J. Jones, M.A., B.D. 


y lleiaf mewn gwasanaeth i'r rhai hynny ohonom a gais feddwl 

am berthynas Duw a'i fyd yw Karl Barth, a Karl Heim, yr 
hynaf o'r ddau. Erbyn hyn y mae enw y cyntaf yn weddol adna- 
byddus i Gymru, er bod gwaith mawr eto'n aros y rhai a ddech- 
reuodd gyflwyno ei syniadau ef inni. Nid bychan yw ein dyled i'r 
gŵr mawr hwn ac i'w ddisgyblion yn y wlad hon am eu cyfraniad 
aruthrol i ffydd a chrefydd yr oes. Eithr yn yr hyn sy'n dilyn, 
gyda'r ail, sef Karl Heim, y mae a fynnom ni, a hynny am na 
welodd Cymru diwinyddolfeto ei fawredd ef ei hunan na maint 
ein dyled i'w ddysgeidiaeth ef. 

Am y ddau, Barth a Heim, dywed un awdur: “Barth is the 
prophet, shaking the hearts of man by a language which is often 
violent. But Heim is the thinker who from the quiet of his study 
brings home to men the importance for life of God's call for de- 
cision.” Rhydd y frawddeg hon y gwahaniaeth rhyngddynt, 
eithr gofaler rhag ei derbyn yn llythrennol, oblegid yn ei ffordd ei 
hun y mae Heim hefyd yn broffwyd, a Barth yntau yn un o feddyl- 
wyr trymaf ein hoes. 

Ganed Karl Heim yn y flwyddyn 1874, yn Wurtemberg, ac 
wedi graddio mewn athroniaeth a diwinyddiaeth gydag anrhydedd 
(y dosbarth cyntaf), cawn ei fod yn ysgrifennydd y S.C.M. yn yr 
Almaen, 1899— 1902. 

Apwyntiwyd ef yn ddarlithydd ym Mhrifysgol Hallen yn 1907, ac 
ar ôl saith mlynedd yno etholwyd ef yn athro ym Munster, ac yna, 
yn 1914, yn athro diwinyddiaeth yn Tubingen, y brifysgol a fu'n 
gartref ysbrydol yn eu cyfnod i neb llai na Melanchthon a Hegel, 
i F. C. Bauser, a Strauss. Fel caplan yn y rhyfel mawr cyntaf, 
gwnaeth Heim yr hyn a fedrai i gynorthwyo'r milwyr yn y ffosydd 
a'r carcharorion un eu gwersylloedd. Gyda therfyn y rhyfel aeth 
yn ei ôl i Tubingen ac ymaflodd drachefn yn ei waith fel arweinydd 
ysbrydol. Tyrrai’n feunyddiol gymaint â chwe chant o efrydwyr 
i wrando arno, a phan gyhoeddid ef i bregethu, gorlanwyd eglwys 
fwya'r ddinas gan ddwy fil o gynulleidfa, yn cynnwys pob dosbarth 
a phob oedran. 

Ond pa beth a ddywedwn am ei lyfrau? Syniad am y Bydysawd 
yn y Byd a Ddaw oedd ei lyfr pwysig cyntaf. Cyhoeddwyd ef yn 
y flwyddyn 1904, ac o hynny ymlaen hyd at 1936 ymddangosodd 
sawl llyfr o'i eiddo, ac erbyn hyn y mae y mwyafrif ohonynt wedi 
eu cyfieithu i'r Saesneg, ac felly o fewn cyrraedd pawb ohonom. 


Y» meddylwyr mawr yr Eglwys yn ein cyfnod ni nid 

At ei gilydd, gwelwn mai hwy yw’r ymdrech decaf a wnaed eto i 
gyflwyno ymateb yr Efengyl dragwyddol i'n hanffyddiaeth fo«ern. 

Y Ffydd Brotesianaidd a'r Meddwl Modern yw teitl campwaith 
Karl Heim. Cynnwys, yn yr argraffiad cyntaf, dair cyfrol, a 
chyhoeddwyd ef yn y flwyddyn 1931. 

Yr hyn a gais yn y pedair cyfrol uchod felly yw ceisio dangos yr 
angen am Dduw, am Dduw sydd yn sefyll tu draw a thu hwnt i 
amser, ac sydd er hynny'n medru treiddio i mewn a dylanwadu ar 
holl broses amser. Dyna onidê, destun Y Duw Uwchfodol. 


Y Dyn Iesu. 

Cais yw llyfr Karl Heim, Y Dyn Iesu, 1 ateb y cwestiwn hwnnw : 
“Ond pwy meddwch chwi fy mod i?” Yn ci gais i lunio ateb 
teilwng i'r cwestiwn hwn cawn i Heim edrych i gyfeiriad ei gyfoes- 
wyr am arweiniad meddwl. At ei gilydd, gwelodd fod dynion yn 
crwydro'n ddiamcan fel defaid heb ganddynt fugail. Eithr nid 
peth cyfoes yn unig mo'r duedd i grwydro, ond peth oesol ydyw. 
Crwydro'n glwyfus ac ar ddisberod y mae dyn er cychwyn ei 
ymdaith yn yr anial blin. 

Ni allodd ac ni all y natur ddynol, am ei bod dan orthrwm 
pechod gwreiddiol, godi uwchlaw ei hamgylchedd, ac am hynny 
nid oes modd iddi yn ei nerth ei hun lwyddo i ddod o hyd i wybod- 
aeth am Dduw na chael profiad o'i gymdeithas. Dyma, yn ôl 
Heim, yw hanes trist y ddynoliaeth gyfan. Gan hynny, nid oes 
waredigaeth yn unman oni chaffo dynion rywun i'w tywys at 
Dduw. 

Angen mwyaf gwrciddiol ac arhosol y ddynoliaeth felly yw ei 
hangen hi am fuhrer, neu fugail, neu arweinydd, a chan fod Duw'n 
ein caru, rhoddodd i ni arweinydd yn Iesu Grist. 

“Ho Jurios” yw'r teitl a roddir i'r Iesu yn y Testament Newydd, 
eithr un ydyw ystyr ein syniad ni heddiw am arweinydd â syniad yr 
hen fyd am jurios, ac am hynny dylai ein syniad ni am y cyntaf ein 
cynorthwyo ni i iawn ddeall yr ail. Yn y gwaelotaf man, megis, 
hiraetha dyn am arweinydd a all adfer y berthynas iawn rhyngddo 
a Duw. Enw y Testament Newydd ar yr arweinydd hwnnw yw 
jurios. Arweinydd pechadur yw'r Iesu, canys ni chafwyd neb 
arall yn deilwng i dywys Ei eiddo at y Tad. Ar y sylfaen hon, 
medd Heim, y mae i ni obaith adeiladu ein hathrawiaeth am yr 
Iesu. O awr Ei ymddangosiad, a hyd derfyn hanes, fuhrer ym 
myd ffydd yw'r Iesu. Ef, ac Ef yn unig, yw'r unig arweinydd sicr 
a diogel, ac o'i ddilyn Ef, ac o fod yn gwbl deyrngar iddo, Ef a'n 
hachub ac a'n galluoga i adnabod Duw a chael profiad ohono. A 
chyfieithu geiriau Heim ei hunan : “Y mae i ystad y neb a fyddo 
yng Nghrist werth absoliwt.” _ (Gweler Rhuf. viii). 

Eithr ni olyga hyn i'r Iesu adael ar Ei ôl res o orchymynion y 
disgwylir i ni ufuddhau iddynt. Nid edrych yr apostolion am” 

arweiniad i gyfeiriad geiriau'r Iesu ond yn anaml iawn. Nid Crist 
y dysgawdr yw arweinydd yr Eglwys Fore, ac am hynny nid ar 
eiriau'r Iesu y pwysa'r Eglwys honno. Gofyn am arweinydd, yn 
hytrach na gofyn am arweiniad, yw ei gofyn hi. Tyst ffyddlon i 
gwmnïaeth gyson y dyn Iesu yw profiad yr Eglwys Fore. Ni fyn 
hi i eiriau'r Iesu hyd yn oed sefyll rhyngddi a'r profiad o'r Iesu fel 
arweinydd personol i bob disgybl. 

Perthynas gwbl bersonol yw'r berthynas hon, perthynas rhwng 
Iesu'r arweinydd a'i ganlynwyr—yr Eglwys Fore. Perthynas yr 
I—thou ydyw, ac nid yr J—ii.. Ymdeimlai'r disgyblion cynnar o 
hyd â phreseholdeb cyson Iesu'r arweinydd, ac am iddynt dderbyn 
a phrofi'i arweiniad Ef bob munud awr o'u bywyd, teimlent yn 
ddiogel, ac mor sicr ydynt o'i arweiniad Ef fel na all gorthrymderau 
lawer ddwyn oddi arnynt eu hyder diball, didranc, yn Ei gyfar- 
wyddyd. Yng ngeiriau'r apostol Paul: “Y mae yr Arglwydd yn 
agos.” Nes ydyw na dim ac na neb. Dyna swm a sylwedd 
tystiolaeth y Testament Newydd i'r lesu, ac onid ydyw'n dra 
godidog ? 

Ond yn awr, a oes modd i ni heddiw feddu'r profiad hwn ? 
“Gallwn, a rhaid i ni” yw ateb Heim. Sut? Trwy'r Ysbryd Glân 
y mae i ni brofi o arweinyddiaeth Iesu'r arweinydd. Trwy'r Ysbryd 
Glân, y Continuum fel y sonia Heim amdano, y down i berthynas 
â Christ fel arweinydd yr enaid, ac yn y berthynas honno'n unig y 
mae i ni obaith i adnabod Duw. Ef yw'r unig ffordd at Dduw, a 
phwy bynnag a'i gwelodd Ef a welodd y Tad hefyd. Eithr pwysig 
yw nodi un peth yn y lle hwn. Nid y canlynwr sydd yn dewis ei 
arweinydd, eithr yr arweinydd sydd yn dewis Ei ganlynwyr. At 
hyn, nid mater o dderbyn Ei syniadau, Ei raglen, Ei foeseg fel yr 
eiddom ni, a'i gwna'n arweinydd. Nid dysgeidiaeth, rhaglen, a 
moeseg Orist yw'n harweinydd, ond y dyn Iesu Ei Hun. Ei 
ddilynwyr Ef ydym ni. Ac nid yw marw'r Iesu bedair canrif ar 
bymtheg yn ôl yn ei gwneud hi'n amhosibl i ni Ei ddilyn. Er 
iddo farw, y mae eto'n fyw, ac nid perthynas amser a gofod mo'r 
iawn berthynas, oblegid y mae yn annibynnol ar ofod ac amscr, a 
bodola er gwaethaf pellter amser a Ile. O ganlyniad, arweinydd 
cyfoes yw'r dyn Iesu, a'n profiad ni ohono fel arweinydd i ni yw 
hanfod Oristnogaeth. Dyma'n wir yw gwreiddyn y mater. Er 
dyfodiad yr Iesu, newidiwyd am byth y berthynas rhwng Duw a 
dyn. Eithr ni olyga hyn fod gennym na gwybodaeth na chysylltiad 
uniongyrchol â Duw. Urwaith am byth, newidiwyd y berthynas 
rhwng Duw a dyn am fod gan ddyn Iesu, arweinydd cyfoes byw, 
i'w dywys at Dduw. 

Yn fyr, dyna fraslun o ddysgeidiaeth Heim am yr Iesu. Beth a 
barodd i Heim, yn ei gais i osod allan ei athrawiaeth am yr Iesu, 
ddewis y categori hwn, categori'r arweinydd ? O'i ddewis, a yw'r 
categori hwn yn ddigonol? Wedi'r cyfan, gwyddom rywbeth am 

ddau fath o arweinydd, y gwir a'r gau. Myn y gau deyrngarwch 
oddi ar law ei ganlynwyr ac iddo ef nid ydynt ond cyfryngau 
difeddwl dideimlad megis. Eithr nid arweinydd felly mo'r Iesu. 
Fel y gwelsom, i Heim, unig arglwydd ac arweinydd dyn yw'r Iesu. 
Myn Heim sôn am yr Iesu yn nhermau arweinydd am y gwyddai'n 
dda am hawliau ffals y rhai a soniant am arweinwyr gau. Protest 
wrol felly yn erbyn tuedd ei gyfnod a'i wlad yw ei ddewis ef o'r 
categori hwn. Tybed a ddysgasom ninnau'r wers ? 

Ond yn awr, ai iawn yw sôn am yr Iesu fel Iesu'r arweinydd yn 
unig? Rhagdybia'r cwestiwn hwn gwestiwn arall? Pa beth a 
olyga Heim wrth sôn am arweinyddiaeth yr Iesu ? Weithiau sonia 
am arweinyddiaeth yr Iesu fel math o awdurdod terfynol ac allanol 
ym myd crefydd yn unig. Yn ôl Heim, cychwynnodd arweinydd- 
iaeth yr Iesu pan Ei eglurodd Ei Hun yn arweinydd i'w ddisgyblion 
cyntaf. O chwilio'r efengylau, hawliai'r Iesu ufudd-dod o law y 
disgyblion hynny. Y mae y disgyblion i wneuthur pob dim “er 
fy mwyn I.” Yr Iesu Ei Hun ydyw'r unig awdurdod ym myd 
ffydd. Ni fedd y disgyblion hawl i ofyn paham y mae'n rhaid 
iddynt lwyr ufuddhau iddo. Eu braint hwy yw mentro ar Ei air 
Ef, a chymryd eu harwain ganddo. Yn ystod Ei weinidogaeth 
ymdrechodd yr Iesu, yn anad dim arall, nid i gyflwyno athrawiaeth 
a syniadau cywir am y byd i'w ddisgyblion, ond i ddwyn dynion 
i berthynas ag Ef fel yr unig arweinydd diogel ym myd ffydd. 
O dderbyn yr Iesu fel arweinydd enaid, ni feddwn mo'r hawl i 
amau Ei awdurdod arnom, canys rhoddodd Duw bob awrdurdod 
iddo Ef. Braidd yn unochrog yw syniad Heim am arweinyddiaeth 
yr Iesu felly. Cywir yw nodi hawl ddiamod yr Iesu i ufudd-dod 
diamwys Ei ddisgyblion. Ni wad neb i'r Iesu dreulio llawer o'i 
weinidogaeth yn yr ymgais i ddwyn dynion i iawn berthynas ag 
Ef Ei Hun. 

Y mae galw Mathew y publican a meibion Sebedeus yn ddigon 
o dystiolaeth i'r elfen hon ym mywyd yr Iesu, a theg yw cofìo mai 
galwad i berthynas fywydol ag Ef ac i ufudd-dod diamod i'w air Ef 
ydyw'r alwad bod tro. _ Eithr agwedd ar weinidogaeth, ac agwedd 
yn unig, yw hyn ; rhan o'i ddysgeidiaeth, ac nid y ddysgeidiaeth 
honno yn ei chyfanrwydd. Nid cwestiwn perthynas, er pwysiced 
ydyw, yw'r unig gwestiwn yr ymdrin yr Iesu ag ef yn Ei ddysgeid- 
iaeth. Sonia am lawcr agwedd arall ar y gwirionedd—am natur 
a hawliau'r deyrnas ac am y modd y mae Duw yn delio â dynion. 
A phan sonia'r Iesu am y pethau hyn, nid yw'r siarad fel arweinydd 
yn gorchymyn ufudd-dod diamwys. Wrth ymdrin â natur Ei 
deyrnas, cr enghraifit, mynnodd yr Iesu i ddynion feddwl drostynt 
cu hunain. Nid yw'n gofyn iddynt osgoi'r ymdrech bersonol i 
ddirnad ystyr Ei genadwri, ac ni fyn feddwl drostynt. Mynnai 
gredu y gall y lleiaf un ddyfod o hyd i'r gwirionedd ond iddo chwysu 
cymaint ym myd crefydd ag a wna ym myd masnach a phleser. 


er 

Er profi hyn, digon i ni yma yw cyfeirio ein llygaid at y cwestiynau 
dwys, i cwestiynau hynny sydd yn ddiweddglo i fwyafrif damhegion 
yr Iesu. 'Ira'n osgoi pendantrwydd, galluogodd ddynion i ddeall 
ac i feddiannu'r gwirionedd drostynt eu hunain. _ Ymhellach, 
dengys hyn oll hyder diderfyn yr Iesu yng ngallu dynion i feddwl 
yn gywir. Nid cywirdeb y meddwl dynol y mae'r Iesu yn ei amau. 
Ni wyddom ni am yr un athro a chanddo gymaint o ffydd yn y 
meddwl dynol. Nid anallu'r meddwl dynol a bair iddo ofid, ond 
ei anniffuantrwydd a'i anonestrwydd. _ Eithr lle bynnag a phob tro 
y chwilio'r meddwl dynol yn onest a diffuant am y gwirionedd, 
dysg yr Iesu y gall y meddwl hwnnw Ei adnabod. _ Arwain dynion 
at y gwirionedd a wna Iesu'r ffordd, a hynny gan wybod y try'r 
gwirionedd yn fywyd i'r neb a'i derbynio'n arweinydd. 


(Talfyriad yw'r ysgrif hon o ysgrifau a ymddangosodd yn 
Y Dysgedydd, 1949—50. Un o wŷr disgleiriaf yr Annibynwyr 
yw Griffith Jones, a graddiodd yng ngholegau Aberystwyth, 
Rhydychen a Chaerfyrddin. Y mae ar hyn o bryd yn gyfeithiwr 
yn Ne Cymru.—Gol.) 


IMAI 


Nawn o Haf 
Gan J. SEYMOUR REES. 
(Parhad). 


Wedi canu'n iach i'r weirglodd, deuthum at ddarn llyfn dan 
orchudd trwchus o frwyn a hesg. Oedais i ganfod afon wedi ym- 
golli'n llwyr mewn hunllef ym mreichiau Cors. Cyfrifir yr ar- 
wynebedd yn ddeugain mil o erwau. Ar gyfartaledd, y mae'n bum 
troedfedd a deugain o ddyfnder, a gorwedd hi bum can troedfedd 
uwchlaw'r môr. 

Fel rheol, gorwedd yr afon yn ei gwely a osodwyd ar fynwes y 
Gors. Plyg hi yno yn ddigon lledchwith. Wedi cyfnod o dywydd 
sych gellir syllu ar ei chwrs igam-ogam. Yn naturiol, ar ôl llifogydd 
bydd hi'n lledu ei cheulannau dros y Gors. Ar y prydiau hyn, ac yn 
y tymor priodol, heigia'r eogiaid a'r brithyllod i gladdu wyau yno, a 
magu digonedd o bysgod. Tuag ugain mil o flynyddoedd yn ôl, bu 
yma lyn enfawr. Gellir cael praw o hyn yn y graean ar yr ymylon oll. 
Yr afon a'i gweddnewidiodd hi trwy ddyfal lifo, neu, hwyrach, lifio 
ei ffordd i mewn iddi. Yn dra buan, magodd y tir goed mân, porfa 
arw, mwswm a mawn. Ar hyn darganfu'r Broga, y Neidr, y 
Llysywen a'r Llygoden gartref delfrydol i godi epil yn dyrfa gref. 
Do, bu yma gasgliad amrywiol o adar. Yn eu mysg, cafwyd y 
Dinwen, Cric yr Eithin, y Nyddwr, y Cornicyll, y Chwinabogl a'r 

Ieir Dŵr. Daeth adar o dras newydd i nythu i'r fan yn ddiweddar. 
Bu'r Wylan Benddu Leiaf yn gori. Hedodd Bwmp y Gors am 
aelwyd. Cafodd y Giach, y Gorsiar a'r Crychydd Cam gartref wrth 
eu bodd i godi cywion. Yn y Gaeaf, hedfana Gwyddau Gwylltion o 
Lychlyn, ac ar amserau gellir gweled Elyrch yn gwmnïau bychain 
cysurus yn y gymdogaeth. 

; Cofier hefyd fod y Gors hon yn enwog am gyflawnder o fawn. 
Cludwyd teisi aneirif ohono i aelwydydd yr ardal i'w troi'n dân siriol 
drwy oriau'r Gaeaf. Ers blynyddoedd, ychydig ohono a ddefnyddir 
am fod glo yn rhatach ei bris na'r treuliau i'w sicrhau ef. Gynt, 
byddai dynion yn dod yma i ladd y mawn, a disgyn dros ugain 
troedfedd nes dod at haenau trwchus o glai glas sydd hefyd yn dra 
gwerthfawr. 

Na, nid yw'r Gors mor ddiffaith ag y tybir yn gyffredin. Y mae'n 
cynnwys daear dda at godi gwenith, pe trinid hi yn ôl amodau 
celfyddyd. Gwelir hefyd heidiau o ddefaid a gwartheg a merlynnod 
wrthi'n pori'n ddyfal ar y cyrrion, a chnoi eu cil yn foddhaus. Oes, 
yn wir, y mae amryfal gyfoeth wedi ei gronni yn yr erwau hyn y 
tueddir yn fyrbwyll eu dosbarthu yn anialwch. Hwyrach y gellir 
cwyno oherwydd bod y Gors yn swrth ei golwg drwy'r darn hiraf 
o'r flwyddyn. Onid oes yma ychydig o lesni'r Brwyn, a phorffor y 
Grug, a blodau melyn yr Eithin? Daw'r Haf heibio iddi hithau 
gan wasgaru ei swynion, er efallai yn gynnil bach. Tyf Robin y 
Gors yn fyrgoes i fwrw harddwch o binc ei flodau. Saif Gold y Gors 
i ddangos ei seren felen, ar yr ymylon. Teifl Mwswm y Gors ei 
felyngoch, a Mwsogl Danas ei felynwyrdd, a'i amryw raddau o las 
tlws. Ar wyneb y dŵr nofia Dyfrllys Nawf i ddangos ei flodau 
mân, gwyn. Fan draw, gwelaf rywbeth yn debyg i wely o gennin tal. 
Ond, na, y mae baneri bychain melyn yn y canol i'm cywiro. Enfys 
y Gors yw'r rhai hyn yn dwyn harddwch newydd i ganol yr holl 
amrywiaeth. Yn ymyl, ceir mintai o Lafrwyn a'u pennau hir, 
melfedaidd, a thywyll fel pe'n gwarchod yr Enfys yn ofalus. 

Wel, dyma'r blodau tlysaf a welais hyd yn hyn. A syndod yw cael 
cymaint o harddwch mewn lle mor arw. Hwynthwy yw Ffa'r Gors 
yn eu llawn dŵf. Y mae eu blodau fel pluf pinc sidanaidd. Defnydd- 
ir eu dail fel meddyginiaeth. 

I'r llysieuwr, yn goron ar y cyfan heddiw, y mae yma gyfoeth na 
cheir ond yn brin iawn ar draws y wlad. Hwnnw yw y Doddedig 
Rudd (y Sundew, neu Drosera Rotundifolia). Ei nodwedd yw'r dail 
crwn, blewog, llaith. Swyna bryfed bach ato i'w caethiwo, eu difa 
ac wedyn eu bwyta'n awchus. 

Hwyrach mai harddwch pennaf y Gors yn awr yw Plu'r Gweun- 
ydd. Wrth syllu arnynt mynegodd un o lenorion pennaf Cymru— 
“Yr oedd cyfundeb o wynder, disgleirdeb a chynhesrwydd yn y fan 
olaf y buaswn yn myned i chwilio amdano.” 

Gan hynny gofalwn ninnau ar bob adeg gadw ein llygaid ar agor. 

Michael Killick, David Hugh Thomas (Graig, Trebanos) ; Eleanor 
Evans, Sylvia Davies (Capel-y-groes); Anne Davies, Marie 

Griffiths (Alltyblaca) ; John Bryan Evans, Lynette Griffiths, 
Hywel Thomas, Maureen Evans (Llwyn); Hazel Phillips (Capel-y- 
cwm). 


Safon III. Tystysgrifau gyda Chymeradwyaeth. 

David Tom Thomas, Emlyn Jones, Pat Thomas (Bwlchyfadfa) ; 
Glenda Jenkins (Capel-y-groes); Anne Jones, David Jones, 
Jessie Jones (Llwyn) ; Ceris Anne Davies, Patricia Hughes (Graig, 
Trebanos) ; Emma Williams (Caeronnen) ; Eileen Evans (Pant- 
ydefaid) ; Mary G. Davies (Capel-y-cwm) ; Enfys Williams, 
Phyllis Desmond (Graig, Llandysul) ; John Bundock, Daphne 
Davies (Alltyblaca). 


Safon III. Tystysgrifau. 
Minnie Thomas (Capel-y-groes) ; Marian Davies (Pantydefaid) ; 
Dulcie Desmond (Graig, Llandysul). 


Cafwyd gwaith da dros ben yn y Safon I. Yn y safonau hynaf 
yr oedd gwaith canmoladwy gan y mwyafrif ac yr oedd yn bleser 
mynd drwy'r papurau a da oedd gweld mwy o ymgeiswyr cleni a 
gweld Trebanos wedi ail-gychwyn—diolch yn fawr i chwi. Deallwn 
fod afiechyd wedi cadw llawer ymaith : rhai oedd yn ffyddlon ond 
byddant yn ôl eto y flwyddyn nesaf. Diolch yn fawr i'r rhai 
hynny a fu'n y Llwyn a Brondeifi yn ein helpu a diolch i bob 
athro Ysgol Sul am ei ymdrechion. 


Dp. THOMAS. 
W. D. Jones. 


a ————— ss ——— 


COFIANT ELFED 


Y maz Elfed yn rhan o bob capel a phob enwad yng Nghymru a hyfrydwch 
mawr yw cacl cofiant teilwng o'r gŵr rhyfeddolhwn. Y mae'r llyfr o waith 
y Parch. Emlyn Jenkins, Caerdydd yn darllen fel nofel, a chredaf iddo lwyddo 
i greu'r awyrgylch a dethol y ffeithiau sy'n rhoi darlun byw o'r emynwr mawr. 
Nid llyfr i ysgolhaig a hanesydd mohono, ond llyfr y gwerinwr o gapelwr 
drwy Gymry gyfan. Diddorol i ni fel mudiad yw'r bennod helaeth ar 
ddylanwad Coleg Caerfyrddin a'r Prifathro Vance Smith ar Elfed. Ceir 
lluniau da hefyd yn y gyfrol hon o 221 tud. a gyhoeddir gan Wasg Aber- 
ystwyth am 12/6. 

Priodas 


Dypp Sadwrn, Mehefin 1, yn Eglwys y Plwyf, Llanwenog, unwyd mewn 
glân briodas, SARAH MARGARET THOMAS, merch Mr. a Mrs. D. 
Thomas, Llysnewydd, Alltyblaca a VERNON BRINLEY WILLIAMS, mab 
Mr. a Mrs. J. Williams, Brynteifi, Alltyblaca. Gwasanaethwyd gan y Ficer, y 
Parch. S. Morgan, B.A., a Miss Bowen, Maesyfelin oedd yr organyddes. 
Hir oes a phob dedwyddwch iddynt. 


MAID 


Marwgofion 


COFIWN yn dyner am SARAH ANNE WILLIAMS, Frondolau, Llanbedr 
(gynt o'r Dolau Gwyrddon), ac annwyl briod David Williams a mam dirion 
Etta, Gwilym a Mattie a fu farw ar Gorffennaf 28 wedi cystudd hir yn 71 
mlwydd oed. Yr oedd yn un o ffyddloniaid eglwys Alltyblaca a'i charedig- 
rwydd at yr achos a'r Ysgol Sul yn chwedl. Mynych iawn hefyd y byddai'n 
croesawu'r gweinidogion Undodaidd i'w chartref cysurus a cholled i ardal a 
chymdeithas gyfan yw colli gwraig fel hi. Daeth tyrfa anferth ynghyd i'r 
angladd cyhoeddus yn y capel a mwy na'r hanner yn methu cael mynediad i'r 
Tŷ Cwrdd. Gwasanaethwyd a phregethwyd gan y gweinidog yn cael ei 
gynorthwyo gan y Parchedigion T. O. Williams, M.A. ; J. Marles Thomas, 
M.A.; Aubrey Martin, B.A.; Ficer Tregaron ; Ficer Llanbedr ac eraill. 
Cydymdeimlwn yn fawr a'r teulu yn eu galar ond ymlawenhawn yng ngobaith 
y Ffydd yng nghanol gardd atgofion am wraig a wnaeth yr hyn a allodd. 
Claddwyd Gorffennaf 31. 


ELIZABETH BOWEN. Eleni collwyd o'n mysg ni yma, ond unwyd hi 
â theulu'r cartref uwch, ein chwaer Elizabeth, priod John William Bowen, 
Heol Newydd, Trebanos, swyddog yn y Gellionnen a'r Graig. Bu farw ar y 
23ed o Fai, o fewn deuddydd i'w phenblwydd yn 77 ced. Yn ifanc a sionc, 
hyd y diwedd, daeth yn wcll, ar ôl bod yn llesg amser y Nadolig diwethaf, 
ond ym Mai, mis y blodau, yr oedd hi erioed, wedi bod mor hoff ohonynt, 
dyma hi'n ymadael â ni. Darlosgwyd ei gweddillion, yn Nhreforus, ddydd 
Mawrth—a'r Prifathro, y Parch. J. D. Jones, yn gwasanaethu. Un o Lan- 
samlet oedd Mrs. Bowen, ond ffynnodd o deulu perthynnol i'r Gellionnen. 
Daeth yn aclod yn y Graig, oddiar ci phriodas. Bu'n aelod ffyddlon o 
Gynghrair y Chwiorydd, o'r dechrau. Magodd bedwar bachgen, ac un 
ferch, Mrs. Olwen James, sy'n gofalu am y cartref yn awr. 

Mawr yw cin cydymdeimlad â Mr. Bowen a'r teulu. Gweithiwr yw 
Mr. Wm. Bowen erioed wedi bod, swyddog gwaith glo, Ysgrifennydd yr 
Ysgol Sul, a Thrysorydd yr organ, a gŵyr ef am y tangnefedd a ddaw, o 
gyflawni gwaith, a hefyd (pwysicaf peth) o fynd ymlaen â'r gwaith, ac yn 
bennaf, o gwpla diwrnod da o waith, fel y gwnaeth Mrs. Bowen. Awn i 
gyd ati, at y gwaith, ac i gael y fendith. “Gwneud daioni ydyw'r unig 
ffordd i'r Nef.”—H.M, 


A 

Newyddion yr Enwad 


YMOFYNNYDD DIWEDDAR—Oherwydd yr anffawd a ddigwyddodd 
i'r Golygydd a hynny bron yn union ar ôl iddo symud i Alltyblaca ni fedrwyd 
paratoi rhifyn Awst yn ei bryd ac erfyniwn am faddeuant y darllenwyr. Y 
mae'r pen yn well erbyn hyn a'r blawd llif wedi ei bwytho yn ôl yn sâff—mwy 
neu lai fel yr oedd cynt ! 


CYFR ANIADAU.— Wrth gyflwyno'r cyfraniadau a nodir yma fe deimla'r 
Golygydd yn bur sicr bod cyfraniad arall heb ei nodi ac un llythyr wedi 
mynd ar goll yn y chwalfa a fu ar ei lyfrgell wrth symud. Y mae ganddo ryw 
gred mai eiddo gwraig o gylch Abertawe ydoedd ac os y bydd hi neu ef mor 
garedig a danfon yr enw ymlaen fe gywirir y gwall, os oes un yn bod, yn y 
rhifyn nesaf. Y mae diolch y mis hwn yn mynd i “Gymry West Grove,” 
Caerdydd am eu cyfraniad o £1 ; pob hwyl a bendith i chwi, ac i'r Parch. 
Ben Davies, Latchingdon, Essex, yntau wedi cyfrannu £1 eto. 


NEWID PULPUD.—Cynhaliwyd cyfarfodydd ffarwelio a'r Parch. D. 
Jacob Davies yn yr Hen Dŷ Cwrdd a Highland Place, Aberdâr ar y Sul cyntaf 
o Orffennaf a daeth tyrfaoedd lluosog ynghyd i ddymuno'n dda iddo ar ei 
fynediad i Geredigion. Anrhegwyd ef â symiau sylweddol yn y ddau gapel, 
gan Gôr Meibion, Cwmbach a chan yr Ysgol Sul. Cyflwynwyd hefyd lamp 
golier arian iddo fel nad anghofiai ei gyswllt â gwŷr y gweithiau glo. Yn yr 
un cyfarfodydd anrhegwyd Mrs. Davies a'r plant a dymunwyd iddynt bob 
bendith a hwyl yn eu cartref newydd. Treuliodd Mr. Davies ddeuddeg 
mlynedd yn y Cwm a bu'n dal nifer o swyddi cyhoeddus yno yn y cyfnod. 
(Sylwer mai “Alltyblaca, Llanybydder, Carms. fydd y cyfeiriad o hyn allan.— 
Gol.) 


LLWYDDIANT MEDDYGOL.—Llongyfarchion cynnes i'r Dr. Evan 
Brian Morgan, mab ieuaf Mr. a Mrs. Evan Morgan, ac ŵyr i'r diweddar Mr. 
a Mrs. David Morgan, gynt o'r Moelfre, Llanbedr, ar ennill ohono y graddau 
o M.B., B.S., (Llundain a hynny yn ddwy-ar-hugain oed.) Yr oedd y Dr. 
Morgan eisoes wedi llwyddo yn y graddau M.R.C.S. (Lloegr) a L.R.C.P. 
(Llundain) ym mis Ionawr. Derbyniodd Ysgoloriaeth Wladol yr un pryd 
ac eisoes fe gychwynnodd ar ei waith fel Meddyg Tŷ yn Ysbyty enwog Guy. 


GOR-WYR I IOLO.—Pleser mawr i'r Golygydd oedd cyfarfod â gor- 
ŵyr i Iolo Morganwg yn Eisteddfod Genedlaethol, Llangefni. Yr oedd 
Mr. Iolo Aneurin Williams yn bresennol ar hyd yr wythnos ac er mai yn 
Lloegr ei magwyd dysgodd ddigon o Gymraeg i ganlyn y gweithrediadau. 
Holodd lawer ynglŷn ag emynau ei hen-daid a hyfrydwch mawr iddo oedd 
clywed fod yr emynau yma yn cael eu canu gennym o hyd. Carcm yn fawr 
fel enwad pe bai modd i'r gŵr addfwyn hwn ddyfod i'n hannerch rywbryd 
yng Nghymru fel y gallom gadw cysylltiad â llinach y gŵr a roes fodolaeth 
i'n Cymdeithas a'r proffwyd a sieryd â ni o Sul i Sul yn ein hemynau. 

CAPEL-Y-BRYN.—Ar Sul, Mai 26ain, cynhaliodd Ysgolion Sul Cribyn, 
Capel-y-bryn, Capel-y-cwm, Ciliau Aeron, a Rhydygwin eu Cymanfa 
Bwnc flynyddol yng Nghapel-y-bryn. Holwyd y pum Ysgol gan y-Parch. 
J. Marles Thomas, M.A., Llandysul, a gwnaeth ei waith yn rhagorol. Holwyd 
y plant gan Mr. Eric Evans o Gapel-y-bryn. Yn yr hwyr cafwyd rihyrsal â 
Mrs. Lewis, Capel-y-bryn yn arwain, ac yn gwneud ci gwaith yn hwylus. 
Dechreuwyd a llywyddwyd cwrdd yr hwyr gan Mr. Evan Lloyd Jones, yn 
awr o Gapel-y-groes, a diolchwyd i bawb gan Mrs. Jonathan, Ciliau Aeron a 
Miss Cynthia Davies, Cribyn. 


CRIBYN.—Dydd Gwener, Mehefin 14eg, aeth rhai o aelodau'r capel i 
Abertawe yng nghwmni'r plant. Ymwelwyd hefyd â'r ' Mumbles” a 
mwynhawyd y wibdaith yn fawr gan bawb. 

Cyfarfodydd Sefydlu ac Ordeinio 


Eglwysi Undodaidd, ALLTYBLACA, CAPEL~Y-BRYN a CHAPEL-Y-CWM, 
Ceredigion. 


Sefydlir y Parch. D. Jacob Davies, B.A., Aberdâr yn weinidog ar yreglwysi 
uchod Ddydd Gwener, Awst 23, a'r cyfarfodydd i'w cynnalyn y fam-eglwys, 
Alltyblaca. 

Ceir dau gyfarfod, Croesawu a Sefydlu am 1.30 yn y prynhawn a chyfarfod 
pregethu yn yr hwyr am 6.30. 


Eglwysi Undodaidd, GrLrIONNEN a'r GRAIG, TREBANOS, Morgannwg 
Ordeinir Mr. Elwyn Davies, B.A., B.D., yn weinidog ar yr eglwysi uchod 
ar Fedi 5 yng nghapel y Graig ac fe geir cyfarfodydd am 2 a 6 o'r gloch yn y 
drefn arferol o groeso yn y prynhawn a phregethu yn yr hwyr. 


Estynnir croeso cynnes i bawb i'r cyfarfodydd yma i ordeinio a sefydlu 
ewythr a nai a darperir lluniaeth yn y naill fel y llall ar gyfer dieithriaid. 


Argraffwyd gan J. D. Lewis a'i Feibion Cyf., Gwasg Gomer, Llandysul 

LLYFRAU NEWYDD 
| BLANT 


CIPIO'R CASTELL. Ll. C. Huws. 

Ni cheir byth ormod o 
storiau yn Gymraeg i blant Cymru. Da felly | 
fydd iddynt gael i'w gafael y nofel hon sydd wedi ei 
hamseru yn niwedd y 13e$ ganrif. Nid yn unig fe 
gânt flâs arni fel nofel, ond fe ddeffry mt ; 
ddiddordeb iach yn$ ngorffennol ein cenedl, ac fe 
ddys$ iddynt beth o hanes eu cyndeidiau a'u dull o 


yw. Pris 6/-. 
>c 


Hefyd dau lyfr newydd i blant Ys$ol a gyhoedd- | 
wyd $ennym yn ystod y tri mis diwethaf. 


AR GOLL: Stori Antur gan Meuryn. 5/-. 
Y llyfr gorau i blant a ysgrifennodd Meuryn eto 


CERDDI GWLAD AC YSGOL: Casgliad gwych 
o farddoniaeth i blant ac yn wir i bob oed. Ceir 
ynddo ddarnau adrodd da. Cyfrol ddefnyddiol i 
Bwyl!gorau Eisteddfodau. 


Golygwyd gan T. Llew Jones. 5/-. 
GWASG ABERYSTWYTH 

ELFED 


EMLYN G. JENKINS 


Yn y Cofiant hwn dilynir camre Elfed ar hyd ei 
oes faith a theflir goleuni newydd gwerthfawr ar 
ei bersonoliaeth ryfeddol. Bydd y genedl a'i 
hanwylodd yn falch o'r darlun hwn o Gymro 
enwocaf ei ddydd. Y mae'n llyfr sy'n cwrdd â 
llawer agwedd o fywyd crefyddol a llenyddol 
Cymru mewn cyfnod llawn o ddigwyddiadau 
cyffrous. \ | 

Y Gan Gyntaf 


Bobi Jones 
PAN gynigiodd Cyngor y Celfyddydau wobr o £ IOO 
am gasgliad o farddoniaeth gyhoeddedig neu 
anghyhoeddedig, dyma'r casgliad aeth â hi. © 


Cafodd y cerddi hyn ganmoliaeth eithriadol gan y 
beirniaid Mri. Saunders Lewis, Pennar Dadl ac 
Alun Llywelyn-Williams. 


GWASG ABERYSTWYTH 


A, 


